
PREROMANTISMUL 


PREAMBUL 


Pentru muzica românească, deceniile următoare mișcării populare 
condusă de Tudor Vladimirescu au semnificaţia unei perioade de răs- 
cruce. Procesele dinamizatoare, care afectează esența rinduielilor de pînă 
atunci, aduc modificări radicale în domeniul vieţii spirituale. Cărturarii 
— născuţi în iureşul prefacerilor sociale, formaţi sub impulsul ideilor 
iluministe şi raţionaliste — devin conştienţi, nu numai de efectele bine- 
făcătoare ale civilizaţiei, dar şi de rolul uriaș al culturii în făurirea 
unităţii naţionale. Animaţi de ideea emancipării sociale, însufleţiţi de 
dorinţa ardentă a afirmării naţionale, ei vor deveni militanţi activi pen- 
tru plămădirea culturii românești moderne. Rezultatele nu s-au lăsat. 
așteptate : literatura se îmbogățește cu lucrări în genuri variate, ce 
impun virtuțile limbii românești și personalităţi creatoare remarcabile, 
apare teatrul autohton, reprezentat prin piese originale și trupe cu profil 
stabil, în sfîrşit, se afirmă o nouă fază în orientarea naţională din artele 
plastice, promovînd o tematică militantă, patriotică. 

Pe plan muzical, transformările sînt de natură să schimbe întreaga 
structură trasată în etapa anterioară : arta populară continuă să evolueze 
în făgașul cunoscut, dar, în acelaşi timp, trăsăturile stilistice care-i im- 
primă individualitatea distinctă suscită interesul specialiştilor, atit ca 
valoare în sine, cît şi ca potenţial expresiv, capabil să furnizeze material 
pentru individualităţile creatoare. Substanţiale apar şi modificările în 
privinţa vieţii muzicale. De la stadiul anodin, al manifestărilor ocazio- 
nale, cu totul sporadice, se trece, treptat, la stadiul încropirii unei acti- 
vităţi susţinute, permanente sau cvasipermanente, avînd o rază de acţiune 
incomparabil mai cuprinzătoare, antrenînd un cerc mai larg de audienti. 
Alături de manifestările muzicale cu caracter relativ închis, avînd drept 
pivot saloanele conacelor boierești, apar concertele şi spectacolele des- 
chise, publice, susținute de trupe şi formaţii profesioniste în săli și loca- 

luri special amenajate. Mai mult, funcția pur distractivă a seratelor mon- 
dene, foarte răspiîndite în acea epocă, se îmbină cu funcţia instructivă, 
pornită din necesitatea cunoașterii artistice, a desfătării estetice. Valo- 
rile artei muzicale sînt preţuite pe măsura forței mesajului şi combinării 
imaginilor, autenticităţii și protunzimii interpretării. 

Se produc inversiuni în categoria tipologiei muzicale. Lăutarii şi 
dascălii, deţinătorii monopolului vieţii muzicale medievale, continuă să-și 
etaleze virtuozitatea şi măiestria. Se înscrie chiar un punct culminant în 
acest domeniu, prin arta remarcabilului instrumentist popular Barbu Lău- 
tarul. Alături de aceştia, tot mai viguros se afirmă tipul interpretului pro- 
fesionist, cîntăreţ de operă sau instrumentist. Legăturile din ce în ce 
mai constante şi intense cu ţările Europei favorizează venirea în Ţările 
Româneşti a muzicienilor dornici de afirmare. Unii dintre ei, artişti în 
adevăratul sens al cuvîntului, își vor pune pasiunea și talentul în slujba 
înfiripării artei profesioniste româneşti. Acestora, muzica românească le 
datorează extinderea sistemului apusean şi cultivarea muzicii clasice. 
Datorită măiestriei lor, în cercurile intelectuale se va acorda importanță 
sporită muzicii de tip apusean, ceea ce, finalmente, va provoca o anu- 
mită deplasare a centrului gravitațional în favoarea muzicii europene. 

Răscrucea anunţată vizează, în principal, tendința desăvirşirii 
omogenizării tipologiei vieţii muzicale în toate provinciile româ- 
nesti, ceea ce a antrenat o serie de factori muzicali şi me- 
tamuzicali, interni și externi. În fond, discrepanța moștenită de 
la  orînduirea medievală, favorizată de întreținerea abuzivă a 
unor modalități muzicale ce continuă și în prima etapă a 
epocii moderne, a fost estompată şi chiar eliminată în această perioadă, 
datorită contactelor insistente şi binefăcătoare cu țările Europei. Efectul 
schimburilor culturale nefortuite se va traduce prin extinderea para- 
metrilor vieţii şi creaţiei muzicale de factură clasică în toate straturile 
interesate în cultura profesionistă din orașele noastre, atît din Tara 
Românească cît și din Moldova. În acest tel, se introduc modalități de 
cîntare axate pe sistemul armonic major-minor, se cultivă genurile com- 
ponistice de circulaţie în ţări europene cu o îndelungată tradiţie, se mani- 
festă interes pentru muzica instrumentală, îndeosebi pian, vioară. Intro- 
ducerea acestui curent muzical a întimpinat rezistenţă în special din 
partea cercurilor care promovau şi susțineau muzica orientală. Opoziția 
aceasta nu mai reprezenta o forță capabilă să acționeze. Cum cadrul 
vieţii muzicale nu era nelimitat, acreditarea curentului clasic european 
a însemnat implicit degrevarea de muzica orientală şi formele care o 
deserveau. Eliminarea manelelor şi pestrefurilor se face concomitent cu 
adoptarea muzicii de operă şi instrumentale europene. Schimbarea s-a 
produs relativ ușor deoarece muzica orientală era oficială şi în conse- 
cință neagreată de păturile românești care nu se puteau identifica în 
'sonorităţile muzicii turceşti. Adeziunea la muzica europeană se explică 
nu atit prin fronda faţă de curentul oriental cît mai ales prin posibili- 
tăţile oferite în recreere a culturii muzicale românești, originale. Matricea 
sistemului clasic, deși limitativ, nu excludea afirmarea unui timbru pro- 
priu muzical. Acest aspect odată sesizat va fi îmbrățișat de către cărtu- 

rarii noştri, deoarece prin racordarea cîntării populare la acest sistem 
se realiza imperativul creării unei arte muzicale autohtone, inspirată 
din realităţile românești, capabilă să exprime sensibilitatea locuitorilor 
ţării noastre. 

Racordarea la muzica de tip european se face pentru considerentul 
că noul sistem oferea posibilitatea edificării unei culturi muzicale supe-. 
rioare care să poarte girul naţiunii noastre. Modalitatea întrevăzută, 
care şi-a demonstrat apoi justeţea, era aceea a simbiozei dintre cel mai 
autentic şi nedisimulat element muzical românesc — cîntecul popular 
în pluridimensionalitatea manifestărilor sale şi proprietatea de adaptare 
a genurilor şi procedeelor muzicii clasice. Aderenţa la muzica curentului 
apusean însemna singura alternativă de afirmare a muzicii românești, 
însemna ridicarea artei muzicale a poporului român în sfera patrimo- 
niului muzicii de rezonanţă universală. 

În acest fel, în configuraţia perisajului muzical se produc mutații 
profunde, lăutarilor şi cîntăreţilor psalţi li se alătură o altă categorie 
de muzicieni, profesioniști sau amatori, promovînd curentul muzicii cla- 
sice, europene. iCoexistenţa acestora a demonstrat amplitudinea registre- 
lor muzicii românești care s-a manifestat întotdeauna multiplan, cores- 
punzător gustului diferitelor categorii de iubitori ai artei sonore, 
cerinţelor estetice diverse cărora muzica le răspundea prompt, în funcţie 
de tradiţie, nivel și funcţionalitate artistică. 

Evident, perioada 1823—1859, incedată de anul inițierii reformei 
de românizare a cîntărilor bisericești promovată de Macarie şi anul în- 
făptuirii Unirii Principatelor Române, caracterizată prin necontenite 
metamorfozări, nu a putut fi calmă. S-a remarcat prin schimbări brusce, 
dramatice, prin alăturarea unor structuri eterogene, fluctuante ca va- 
loare artistică, inconsecvente. 

De la formele primare ale vieţii muzicale se ajunge într-un timp 
record la prețuirea unor modalităţi superioare, ca spectacolul de operă 
şi concertul. Desigur, asemenea manifestări nu erau necunoscute princi- 
palelor orașe. În ultimele decenii ale perioadei precedente, trupe de 
operă susțineau curent spectacole lirice. Saltul calitativ care se produce 
relevă atît ridicarea nivelului interpretativ, cît și stabilizarea manifes- 
tărilor lirice, fapt concretizat în 1843 la București si 1851 la Iaşi, cînd 
trupe italiene inaugurează stagiuni de operă cu caracter permanent. 
Practic, aceasta însemna că, locul reprezentaţiilor de operă sporadice, 
aflate la discreţia impresarilor, îl preia activitatea unor trupe sprijinite 
materialiceşte de oficialitate, care vedea în manifestările lor o modali- 
tate modernă a vieţii culturale, un instrument superior de cultivare a 
gustului estetic. Stabilizarea trupelor italiene de operă mai antrenează 
cel puţin încă două aspecte. Primul, disputa dintre trupele lirice ger- 
mane, franceze și italiene se încheie în avantajul acestora, ceea ce, logic, 
corespunde orientării general europene care favoriza opera italiană, avînd 
sucursale, reprezentanţi în toate marile orașe ale Europei, Americii de 
Nord si de Sud. În acest fel, tranșarea luptei pentru adjudecarea prima- 
tului liric se face în așa fel încît Bucureștii şi Iașii, cele două capitale 
ale ţărilor românești dinaintea Unirii, să dispună de o instituţie perma- 

nentă care să degaje o aureolă mondenă, de civilizaţie și emancipare 
artistică. Prin instituţionalizarea teatrului italian cercurile artistice 
urmăreau şi un alt obiectiv cu implicaţii mai adînci, care vizau ascen- 
siunea muzicii românești ; formarea mișcării lirice autohtone, atit ca 
artă interpretativă complexă, cît şi compoziţie, pornind de la modelul 
italian. Nu întîmplător „Gazeta Transilvaniei“, luînd cunoştinţă de în- 
ştiințarea „Curierului Românesc“ că la Bucureşti se va deschide stagiu- 
nea permanentă de operă italiană, îşi exprimă satisfacția motivînd-o 
în felul următor : „Dar fiindcă astăzi este vorba de petrecerea în Bucu- 
rest! a unei trupe italiene, noi aceasta o privim cu totul alt feliu, din 
altă parte, adică a naţionalităţii și aşa pe lîngă că mulţumim „Curieru- 
lui“ de ştirea împărtășită, ne descoperim şi a noastră vie bucurie...“. 
Mai departe se fac consideraţii privind finalitatea pe care o are opera 
italiană : „Sau zic că... un teatru în zilele noastre e şcoala năravurilor, 
noi zicem un teatru poate fi școala năravurilor bune, dacă nu se va 
face abuz cu el... Sau zic iarăși, că teatrul este locul unde poţi învăţa 
o vorbă, o limbă mai curată, și îmbogăţi creierii“ 1. Așadar, opera ita- 
liană este şcoala moravurilor, a limbii și minţii. Trupa de operă este 
salutată cu entuziasm deoarece limba italiană în care prezenta specta- 
colele era foarte apropiată de graiul românesc. Or şi în acest fel, trupa 
lirică putea fi un model pentru publicul românesc. Teatrului italian, 
potrivit aprecierii lui Nicolae Filimon, i se încredințează o nobilă mi- 
siune : de a face nu numai distracţiunea momentană a publicului 
amator de teatru, dar şi instrucţiunea lui subt puntul de vedere muzi- 
cal ; de a contribui la cultivarea facultăţii lui muzicale, la dezvoltarea 
și rafinarea gustului său, la întinderea cunoștințelor despre adevărata 
melodie si armonie“ 2, 

Asemenea observaţii despre rostul teatrului italian în societatea 
românească a acelei epoci converg înspre ceea ce Ion Heliade Rădulescu 
sintetizase în fraza celebră: „,...numai teatrul italian poate să ne fie 
un bun model și un adevărat învăţător pentru un teatru naţional“ 3. 

Adevărul este că în asemenea fraze se acordă o semnificaţie pre- 
ferenţială teatrului italian, în detrimentul altor contribuţii. Nu trebuie 
omis din vedere faptul că pînă la permanentizarea operei italiene am 
beneficiat de aportul extrem de preţios al trupelor lirice germane, fran- 
ceze şi chiar italiene, ponderea covîrşitoare deţinind-o trupele germane 
transilvănene din rîndul cărora trebuie amintit inimosul impresar I. Ger- 
ger, care a introdus în repertoriul său piese jucate în limba română. 


1 Opera italiană în București. În : „Gazeta Transilvaniei“, Braşov, VI (1843), 
nr. 77, 27 septembrie, p. 308. 

2 Filimon, N., Despre teatrul italian. În: Naţionalul, Bucureşti, I, 1858, nr. 25, 
martie 3; şi în: Opere, vol. II, Ed. îngrijită de G. Ivașcu, București, ESPLA, 
1957, p. 198. 

3 Lon Heliade Rădulescu, Opera „Norma“ la teatrul italian din Bucureşti. În : 
Curierul Românesc, București, an XV (1843), p. 237—238. Cf.: Bibliografia analitică 
a periodicelor românești, vol. 1, p. III (1790—1850), întocmită de I. Lupu, N. Cama- 
riano, O. Papadima, Bucureşti, Ed. A.R.S.R., 1967, p. 962. 

Indiscutabil, rezultatul firesc al interesului publicului românesc faţă 
de teatru a fost înfiriparea dorinței afirmării trupelor indigene care să 
prezinte, în graiul poporului, piese inspirate din realităţile țărilor noas- 
tre, Formarea trupelor teatralo-muzicale românești în deceniul al patru- 
lea, capabile să joace lucrări autohtone, în care muzicii i se acordau 
funcții dramaturgice constitutive, a însemnat un imens salt, deschizînd 
perspectivele unor creaţii de anvergură. Meritul revine, în această di- 
recție, lui Gheorghe Asachi, Ion Heliade Rădulescu şi Gheorghe Barițiu, 
actorilor și conducătorilor trupelor, Matei Millo, Costache Caragiale, au- 
torilor dramatici, în frunte cu Vasile Alecsandri, Costache Negruzzi, 
Alecu Russo, muzicienilor Alexandru Fechtenmacher și Ioan :A. Wachmann. 

Se înteţesc şi manifestările concertante, îndeosebi recitalurile. Con- 
certele susținute de ansambluri mari instrumentale vor fi încă fenomene 
rare. Nu era încă îndeajuns stratificată viaţa muzicală pentru a permite 
asemenea înjghebări. Totuşi, orchestrele lirice preiau această sarcină, sus- 
ținînd unele manifestări concertante. Meritul principal în organizarea 
recitalurilor revine artiştilor străini aflaţi în turnee în ţările românești, 
turnee care au o frecvenţă constantă. Oraşele noastre găzduiesc şi mani- 
festările concertante ale unor artiști de renume, și în acest sens trebuie 
amintiţi în prim plan pianiştii Franz Liszt st Sigismund Talberg, ale 
căror turnee s-au bucurat de un larg interes, fiind ca atare consemnat 
în conștiința vremii. 

Tineri instrumentiști născuţi pe meleagurile noastre au înregistrat 
strălucite cariere interpretative — chiar dacă ele au avut o durată scurtă, 
Să ne gîndim la cîntărețele Eufrosina Popescu, la Ecaterina Crețu-Höllosi, 
la interpreţi ca pianistul Carol Miculi, violonistul Alexandru Flechten- 
macher, care concerta la Viena, şi Carl Filtsch — un copil minune ce a 
strălucit meteoric pe bolta artei muzicale. Prin aceste nume, putem 
susţine etapa pregătitoare a artei muzicale interpretative românești. 

Fenomene cu adevărat dramatice se produc în acţiunea, timidă 
deocamdată, de înlocuire a sistemului psalţic de notație, cu sistemul 
menzural, cu scrierea notelor pe portativ, corespunzător stilului muzicii 
noi, ce cîştigă teren pe zi ce trece. Înlocuirea s-a desfășurat în toate 
compartimentele artei muzicale românești care a reclamat-o, inclusiv 
în muzica bisericească, ai cărei reprezentanţi vor purta o dublă luptă : 
în prima fază au acţionat pentru românirea muzicii bisericeşti, adică 
purificarea melodiilor de strană de mulţimea influențelor orientale la 
care fuseseră supuse în decursul veacurilor şi generalizarea cîntării în 
româneşte ; iar în faza secventă, tendinţa adoptării sistemului apusean, 
inclusiv al cîntării armonice, ceea ce, din păcate, a condus spre renun- 
tarea la monodia bizantină, la tradiţia multiseculară. 


Procesul survenit a înregistrat o desfășurare sinuoasă, cu implicaţii 
practice şi teoretice. Chiar dacă nu s-a pus de la bun început problema 
renunţării la neumele psaltice, totuși influențele muzicii guidonice sînt 
marcante în domeniul cîntării religioase, simplificările notaţiei se ghi- 
dează după modele acreditate în teoria apuseană. Totuşi, psalţii nu re- 
nunţă la sistemul tradiţional. Sînt dispuși la concesii, la reforme, dar 
nu acceptă abolirea lui. Macarie Ieromonahul şi Anton Pann vor acţiona 

în direcţia principală care necesita intervenţie, românirea cîntărilor, adică 
continuarea procesului de primenire si simplificare a cîntării prin eli- 
minarea inflexiunilor greco-orientale și apropierea de cîntarea populară 
laică. În această direcţie, Anton Pann se va remarca în mod deosebit, 
multiplele sale calități de muzician şi literat, adînc cunoscător al creaţiei 
orale a populaţiei orașelor românești, vor avea un rol covirşitor în bi- 
ruina eforturilor sale. De fapt, în vremea cînd el își vede realizate 
'străduințele prin publicarea unor lucrări fundamentale în domeniul mu- 
zicii psaltice, desăvirșind si intenţiile lui Macarie, doar parţial trans- 
puse în practică, se ivește o tendinţă care parcă îi paralizează tentativele : 
înlocuirea cîntării monodice în biserică prin cîntarea corală, armonică, 
care avea atuul de a conferi serviciului un caracter mai solemn, mai 
festiv, mai ceremonios. În același timp, prin introducerea cîntării armo- 
nice în serviciile divine se elimina discrepanţa frapantă dintre cîntarea 
religioasă și muzica de factură europeană, care răsuna pretutindeni în 
afara bisericilor. Vîrsta lui Anton Pann era prea avansată pentru a-i 
permite să se dedice studiului armoniei pentru ca s-o aplice domeniului 
plastic. Se pare că teoria muzicii apusene o cunoștea, dar armonia re- 
clama alte principii. 
Într-un anumit fel, psalţii, muzicienii acelei epoci, care au purtat 
responsabilitatea conservării şi perfecţionării cîntării de strană, şi-au 
demonstrat incapacitatea în găsirea unei soluţii conforme cerinţelor 
vremii, inclusiv a unei formule de compromis care să valorifice mono- 
diile autohtone aflate în uzanţă cu principiile armonice, care reprezen- 
tau noul val. Spunem acestea, indicînd modalitatea cea mai convenabilă, 
a tfuzionării sistemelor, întrucît în faza primilor pași în această direcţie 
nu se putea pune problema găsirii unor soluţii armonice care să des- 
cindă din structura intimă a configurației melodiilor psaltice. 
Tendinţele înnoitoare susţinute de către Arhimandritul Visarion 
i-au depășit pe toţi psalții noştri, fapt care s-a soldat cu o soluţie de 
minimă rezistenţă : introducerea cîntării armonice, neglijind cîntarea tra- 
dițională anterioară. În fapt, această tendință aproape că a şters cu bure- 
tele repertoriul de pînă atunci, înlocuindu-l cu cîntări armonice împru- 
mutate de aiurea. Cei care s-au grăbit să-i felicite pe promotorii acestei 
direcţii au fost orbiţi de unele efecte sonore, făcindu-i să uite melo- 
diile străvechi, și ele viciate de curentul orientalist și chiar al românirii 
lui Macarie. În acest fel se poate vorbi despre un impas al muzicii 
religioase, în care exagerările, asupra cărora vom reveni, se substituiseră 
fondului autohton, ce continua să dăinuie în anumite lăcașuri în manu- 
scrise, și în inimile unor dascăli, nevoiţi să stea un timp în umbră. 
Aspiraţiile spre o creaţie muzicală autohtonă se materializează în 
partituri purtind amprenta unor încercări. angajind o concepție formu- 
lată explicit de către cărturarii epocii. Orientarea spre o muzică naţio- 
nală se identifică în dorinţa ardentă de edificare a artei naţionale, pos- 
tulat major al revoluţionarilor pașoptişti. Parcurgiînd scrierile (inclusiv 
„scrisorile“) acestora se desprinde procesul cristalizării unei concepții 
estetice asupra muzicii care, deşi exprimată uneori naiv sau impropriu, 
relevă climatul favorabil cristalizării muzicii naţionale profesioniste. Încă 

în 1841 Alexandru Golescu-Arăpilă, într-o scrisoare adresată fratelui 
său Ştefan C. Golescu, arată că muzica, spre deosebire de ştiinţă, are 
o mare putere de înriurire, făcînd să vibreze inima ascultătorului „la 
unison cu cuvîntul patrie“ 1. 

Romanticului Alexandru Golescu îi datorăm indicarea cu luciditate 
a etapelor osmozei dintre compozitor şi creaţia folclorică Potrivit opi- 
niei sale, exprimată într-o scrisoare din decembrie 1846 sau ianuarie 
1847, adresată fratelui său Ştefan C. Golescu, muzicienii ar trebui sà 
culeagă melodiile naţionale, să le studieze („să le prindă sensul și farme- 
cul“) și să se inspire din ele spre a „crea noi acorduri naţionale si a 
multiplica melodiile de jale şi voioşie ale Românismului“ 2. Găsim în 
rîndurile acestea un adevărat program estetic al orientării componisticii. 
Concepții similare, îndeosebi asupra folclorului, au emis aproape toţi 
intelectualii de vază ai acelei epoci. Le vom prezenta atunci cînd vom 
remarca interesul şi ideile asupra cântecului și poeziei populare. Vom 
reţine, deocamdată, ideile lui Alexandru Odobescu privitoare la muzica 
românească, mai concret, felul cum consideră el că ar trebui să fie 
creaţia muzicală originală 3, 

În conferința „Viitorul artelor în România“, ţinută la 17 martie 
1851 la Paris, în faţa membrilor societăţii „Junimea română“ î, Al. Odo- 
bescu trasează un vast program al dezvoltării artelor care, în concepţia 
sa, constituia o formă a regenerării poporului român. Nu întîmplător 
arta era, în concepţia lui Al. Odobescu, baza „„...restabilirii măreţei noas- 
tre naţionalităţi, un ţăl la care să tinză mijloacele si puterile noastre inte- 
lectuale, precum tinde inima noastră“ 5, 

Al. Odobescu ajunge la formularea unor deziderate estetice privi- 
toare la dezvoltarea muzicii românești în urma efectuării unei incursiuni 
istorice. În acest fel, Odobescu are marele merit în istoria artei noastre 
sonore de a realiza o sinteză a evoluţiei muzicii europene la originea 
căreia zăreşte cîntecul popular. Face referințe la muzica cultă, la Stabat 

t Fotino, George, Din vremea renașterii naţionale a Țării Româneşti. Boierii 
Golești. Scrisori adunate şi publicate de... vol. II, Bucureşti, Impr. Nat, 1939, 
po 137: ue poezia, cîntecele și dansul se adresează de asemenea şi facultății 
afective şi pot să facă să vibreze inima la unison cu cuvîntul patrie, dar ştiinţa 
pură, niciodată...“ 

2 Fotino, G., op. cit, p. 159. „Ori unde sînt la noi muzicieni capabili să 
culeagă toate melodiile naționale, să le prindă sensul și farmecul şi, în sfîrșit, să 
se inspire din ele pentru a spori bogăția noastră muzicală, pentru a crea noi acor- 
duri naționale si a multiplica melodiile de jale și voioşie ale Românismului“. 

3 Datorăm lui Romeo Ghircoiașiu sesizarea contribuției lui Alexandru Odo- 
bescu, fapt pentru care îi aducem mulțumiri. 

1 Odobescu, Alexandru, Cpere, I, Scrieri din anii 1848—1860. Antume. Pos- 
tume. Variante. Note. Anexe. Text critic și variante de G. Pienescu. Note Acad. 
Tudor Vianu şi V. Cîndea. București, Ed. Academiei R.S.R., 1965, p. 362—364. 
Prima oară, conferinţa a văzut lumina tiparului în „Convorbiri literare“, nr. 11, 
noiembrie 1907, p. 1041—1058. 

5 Odobescu, Alexandru, op. cit., p. 136. 

Mater de Pergolese, la Recviemul de Mozart, subliniind că „...muzica 
aducea un nou balsam omenirii pătimitoare...“ 1. Remarcînd creaţiile „au- 
torilor moderni“ Cherubini şi Spontini, Odobescu constată sfîrşitul genu- 
rilor muzicii religioase şi afirmarea unei muzici noi, determinate de „re- 
voluţii şi războaie religioase“. Subliniază rolul operei, oprindu-se la 
creaţia lui Lully, Bellini, Donizetti, Rossini şi Verdi. Nu-i omite nici 
pe Haydn, Weber și Meyerbeer. Idolul său este Beethoven, „marele om 
în care e personificată arta muzicală“, „adevărat om de geniu“. În muzica 
lui Beethoven, Odobescu desluşește trei elemente : descrierea naturii, 
adică programatismul, cîntecele populare şi visarea alegorică a geniu- 
lui său 2, 

Desigur, unele consideraţii emise de Al. Odobescu pot părea astăzi 
demonetizate. Ceea ce este însă extrem de important se referă la faptul 
că pornește în formularea unor învăţăminte cu valenţe estetice pentru 
muzica românească, observînd creaţia beethoveniană. Astfel, referința 
la drumul muzicii românești se identifică prin exemplul principiilor cla- 
sicismului vienez, prin exemplul creaţiei beethoveniene. În mod explicit, 
Al. Odobescu a propus creația lui Beethoven „...ca model acelora ce 
vor crea muzica naţională“. 


Programul oferit compozitorilor români de Al. Odobescu este în 
esență cuprins în următoarele rînduri, de o formidabilă luciditate și 
concentrare. „Să ştie să descrie frumoasa natură a ţării noastre, să prinză 
adevăratul sens al muzicei noastre populare, în sfîrşit, să se ajute de 
geniul său spre a-şi exprima în acorduri melodioase simţirile cele in- 
terne, visurile ce-i apar dinaintea ochilor ; şi acestea să le expuie cu 
acea inimă, cu acea frăgezime, cu acel ritm limpede și măreț, care ne 
plac atita în muzicantul german. Să se recunoască poporul în muzica 
sa, s-o guste și să tragă dintr-însa simţiri mari si nobile, căci aceasta 
este adevărata menire a muzicei şi a artelor în general. Exemple spre a 
adeveri aceasta avem destule, cu Marsilieza în cap; avem şi exemple 
contrarii ; să ne ferim de dinsele şi să călcăm pe calea arătată atit de 
luminos de marele Beethoven“ 3. 

Așadar, Al. Odobescu lansează un vibrant manifest artistic indicînd 
cu clarviziune menirea muzicii şi calea realizării ei, în spirit beethove- 
nian. Ideile acestea erau în fapt ideile orientării moderne în muzica 
românească, a cărei temelie se identifica în conjugarea simfonismului 
cu melodia cîntecului popular. Romanticul Odobescu vede în clasicismul 
beethovenian modelul care trebuie urmat de către compozitorii români, 
a căror creaţie este chemată să realizeze o sinteză a artei sonore autoh- 
tone cu principiile muzicii profesioniste, a naţionalului şi universalului *. 
În acest fel, programul trasat de Al. Odobescu duce mai departe prin- 


1 Odobescu, Alexandru, op. cit., p. 127. 

Odobescu, Alexandru, op. cit., p. 129. 

3 Odobescu, Al. op. cit., p. 130. Sublinierile din citat ne aparţin. 

Todoran, Eugen, Alexandru Odobescu. În ` Istoria literaturii române, vol. II, 
De la școala ardeleană la Junimea. București, Ed. Academiei R.S.R., 1968, p. 718. 

cipiile artei naţionale, orientîndu-le spre obţinerea valorilor în sferele 
supranaţionale ; criteriului etnic de apreciere i se adaugă şi criteriul 
estetic, ceea ce reprezintă un stadiu mai evoluat în dezvoltarea muzicii 
româneşti. 

Se naște întrebarea dacă această platformă teoretică a fost recep- 
tată de compozitori. Dacă judecăm după rezultatele practice ale acelor 
ani, după partituri, răspunsul pledează pentru o neconcordanţă între teo- 
ria venită din partea unor oameni de literatură și muzică. Mai degrabă 
se poate susţine, fără nici o forţare a lucrurilor, că în compoziţiile auto- 
rilor români pînă după 1860 se pot susţine principiile programului este- 
tic-artistic al „Daciei literare“, potrivit căruia creaţia trebuie ancorată 
în tematica realităţilor istorice româneşti, iar cîntecul popular servește 
drept pivot edificării unor structuri variate ca împlinire tehnică. Postu- 
latele lui Odobescu par să fie aruncate pe un teren prea crud. Săgeţile 
sale ţinteau prea departe. Muzicienii noștri trebuiau să recupereze prea 
mult dintr-o dată spre a se plasa pe orbita beethoveniană. De altfel, 
nu se pot face decît stipulaţii în legătură cu cercul muzicienilor în care 
ar fi fost cunoscute teoriile lui Odobescu. În mod cert se poate afirma 
că muzicianul Dumitru Florescu (1827—1875), autor de piese miniaturale 
(romanțe), fiind bun prieten cu Odobescu, a putut lua act de princi- 
piile sale. 

După înfiinţarea conservatoarelor în 1864, la București și Iași, gene- 
raţia muzicienilor în formare s-a înscris, prin creaţia lor, la programul 
estetic prin care muzica românească se îndreaptă spre coordonatele uni- 
versalității. 

Tabloul muzicii româneşti din această epocă se remarcă prin exis- 
tența tendințelor antinomice, prin prezenţa contradictorie a celor mai 
diametrale modalităţi şi stiluri : lăutar și cîntăreţ de operă, meterhanea 
și formaţie simfonică, sitl melismatic şi homofonie, psaltichii ai cărți 
de teorie apuseană, vodevil şi operă, romanţță sentimentală şi uverturi 
simfonice, aranjamente de preludii în caracter popular pentru pian şi 
lucrări originale de operetă. Asemenea alăturări de forme și modalităţi 
au darul să se completeze pe scara diferitelor trepte de înţelegere muzi- 
cală dar să și imprime ansamblului arhitectonic muzical un caracter 
mozaicat, o anumită pestriţime specifică momentelor de cotitură. Privită 
din acest unghi, muzica românească a primei părţi a veacului trecut se 
află supusă unui amplu proces de metamortozare, de primenire şi redi- 
mensionare la coordonatele artei europene, care a furnizat nepieritoare 
capodopere. Urnită pe acest drum, muzica noastră va dobindi șansele 
de a se alătura marelui flux al muzicii profesioniste universale, aducin- 
du-și vocea sa proaspătă şi originală. 

Introducerea muzicii apusene nu se produce dintr-o dată ci treptat, 
cucerind tot mai mulţi adepţi. De la manifestări răzlețe, de salon, se 
ajunge într-un răstimp scurt la manifestări publice muzicale, o adevă- 
rată generalizare a muzicii profesioniste, ceea ce a favorizat apariţia unor 
muzicieni ridicați din societatea românească. Calea acestora a fost ex- 
trem de anevoioasă din cauza mentalităţii retrograde boiereşti care nu 

putea concepe că un reprezentant născut în sînul ei să se îndeletnicească 
cu deprinderi „lăutărești“. Ostilitatea cercurilor aristocrate merge atit 
de departe, în această privință, încît în mod deschis vor sprijini ori și 
ce inițiativă de înjghebare muzicală venită din partea unui străin şi vor 
împiedica, pe de altă parte, orice tentativă de afirmare a artei autohtone 
interpretative şi componistice. Afirmația este din păcate valabilă pen- 
tru întreaga perioadă cuprinsă între anii 1823—1859. Găsim în asemenea 
rînduri explicația faptului de ce junii români se hotărăsc cu greu să se 
consacre carierei muzicale si totodată de ce mulți din animatorii mu- 
zicii româneşti sînt români prin adopțiune. În perioada următoare, cînd 
se pun jaloanele şcolii muzicale naţionale româneşti, situaţia va fi cu 
totul alta. De altfel, același fenomen este caracteristic şi pentru cultu- 
rile muzicale ale altor ţări. Aportul muzicienilor italieni, cehi, germani 
la făurirea mişcărilor muzicale ale diteritelor ţări din centrul, răsăritul 
și sudul Europei este un fapt bine cunoscut. 

Progresele înregistrate de profesionalismul muzical românesc în 
primele decenii după acțiunea lui Macarie vor crea premisele favorabile 
apariţiei în Moldova și Țara Românească a îndeletnicirii de compozitor, 
adică acel muzician care, în afara obligaţiilor directe : pedagog, instru- 
mentist, capelmaistru, era capabil să compună, pentru un anumit eveni- 
ment festiv, istoric. După 1830 noţiunea de compozitor defineşte preocu- 
pările muzicienilor care vor celebra pe altarul creaţiei autohtone primele 
servicii ale anevoiosului proces de făurire a unei mişcări muzicale naţio- 
nale, reprezentată prin producţii proprii. Procesul afirmării individuali- 
tăţilor creatoare autohtone, de necesitatea cărora erau profund conştienţi 
cărturarii noștri, se poate formula prin parafrazarea cuvintelor ce ex- 
primă testamentul cultural-politic al lui lenăchiţă Văcărescu ` „Creșterea 
muzicii românești și a patriei cinstire“. 

Creaţia muzicală românească s-a născut pe măsură ce compozi- 
torii au descoperit virtualităţile latente ale folclorului şi s-a maturizat 
direct proporţional cu aprofundarea și generalizarea imenselor resurse, 
sedimentate în decursul timpului în tezaurul popular. Enunţind această 
teză nu eliminăm automat şi modalitatea existenţei actului componistic 
independent de stratul folcloric. Muzica românească s-a dezvoltat pe 
un front vast, incluzînd și contribuţiile care nu s-au aliniat matricei 
folclorice. Îndeosebi în Transilvania, compozitorii de alte naţionalităţi 
nu au simțit nevoia integrării creaţiei lor în muzica orală. Este adevărat 
că și în celelalte provincii românești s-au întîlnit creatori care au per- 
sistat într-un stil dependent de marile curente și personalități muzicale 
europene. Fiecare şi-a trasat traiectoria creatoare în funcţie de struc- 
tura sa interioară, de felul în care a înţeles comandamentele vremurilor 
în care a trăit, de forța meșteşugului pe care l-a stăpînit ca un profe- 
sionist redutabil sau ca un modest amator. 

Analiza fenomenului componistic românesc, ca de altfel si creația 
din ţările cu un bogat patrimoniu popular, evidenţiază că marii creatori 
au fost aceia care au sesizat imperativul timpului, realizînd comuniunea 
cu melosul popular. Epoca afirmării naţiunilor, a culturilor tinere axate 
pe valorificarea tradiţiei moştenite din străbuni, impunea ca necesară 

grefarea creației proprii pe soclul creației orale, colective a poporului. 
Desigur, folclorul nu era suficient pentru afirmarea europeană. Dar valo-. 
rile sale constituiau rampa de lansare de pe care se putea realiza aspi- 
raţia universală. Indiscutabil, compozitorii care au recurs la inspiraţia: 
populară au avut șansa angajării creaţiei pe magistrala care conducea 
spre originalitate. Compozitorii care n-au sesizat-o, sau au desconside- 
rat-o mimînd noul prin pastişare, au devenit epigoni ai marilor creatori. 
de peste hotare. Din această cauză creația lor prezintă interes mai de- 
grabă pentru arhiviştii dornici să inventarieze temele fiecărei lucrări 
pentru a le consemna în volume cu caracter exhaustiv. Adevărata crea- 
ție, care a însemnat o atitudine civică şi estetică în deplin consens cu 
cerinţele epocii, s-a orientat spre folclor, spre ancorarea tematicii în 
realitatea contemporană. 

Geneza fenomenului componistic şi implicit revelaţia folclorului 
înregistrează o perioadă de plenară afirmare în anii premergători revo- 
luţiei pașoptiste. Frontul componistic se consolidează în deceniul al şase- 
lea, în variate lucrări de încercare a potenţialului melodic popular, com- 
poziții de pionierat care vor indica traiectul pe care se vor înscrie 
precursorii, creatorii celei de a doua părţi a secolului XIX, cărora le 
datorăm fondarea şcolii naţionale muzicale românești. Ca în oricare do- 
meniu, perioada de intense căutări și răsturnări dramatice, perioada de 
tatonări se soldează cu reuşite parţiale, cu intenţii bune și rare opere 
de artă capabile să înfrunte exigenţele posterităţii. Se pot indica titluri 
relativ numeroase din faza creaţiei pionieratului componistic axat pe 
ideea valorificării melosului popular, dar acestea au mai degrabă o valoare: 
documentară, istorică. Latura artistică apare de cele mai multe ori insu- 
ficient de pregnantă, sacrificată tematicii şi bunelor intenţii. Cauza aces- 
tei stări reclamă multiple argumente : faza primară a procesului compo- 
nistic naţional, lipsa experienţei, a măiestriei, ponderea mare a formulelor: 
de proveniență apuseană, tributul imitaţiei, inclusiv muzicii populare, 
stîngăciile de tot felul, lipsa mediului propice din care n-ar trebui omise: 
instituţiile menite să stimuleze creaţia. Circumstanţele atenuante care 
se profilează la adresa pionierilor muzicii românesti sînt reale, dar nu 
au forţa să-i scutească de aprecieri obiective şi lucide. În lumina acestor: 
argumente, contribuţia lor apare modestă ca și a oricăror începători, 
indiferent de domeniu. Şi totuși, lor le revine meritul deschizătorilor 
de noi orizonturi pentru creația noastră artistică, dibuielile şi stîngă-. 
ciile lor au avut rostul să-i scutească pe confrații de breaslă care i-au 
urmat de unele carenţe, analiza critică a experienţei lor dovedindu-și 
roadele în faza generaţiei secvente. Indiferent de ascensiunea la care 
s-au aflat întîii compozitori care s-au îndreptat spre o creaţie de rezo- 
nanță naţională, un fapt rămîne de necontestat : existenţa lor şi implicit 
afirmarea mișcării componistice autohtone legată de aspiraţiile și arta 
folclorică a poporului român. 

Giîndirea teoretică a înregistrat o nouă cotă prin lucrările psaltice: 
ale lui Anton Pann cît și prin publicarea unor culegeri de melodii 
aflate în circulația orală, melodii notate cu semnele scrierii muzicii 
psaltice. În lucrările sale, variate ca tematică și factură, se găsesc ele- 

mente de teoria muzicii, de istorie, de psaltichie și de folclor propriu-zis, 
În acest fel, Anton Pann ne apare ca o personalitate muzicologică de 
primă însemnătate, activitatea sa constituind un moment semnificativ 
pentru stadiul de pionierat al muzicologiei. 

Sectorul teoretic, indisolubil legat de mişcarea literară și socială, 
se îmbogăţeşte prin apariţia criticii muzicale aflate în slujba manifestă- 
rilor vieţii muzicale, a spectacolelor de operă. Ca și în alte domenii 
de activitate, cei dintîi critici care au scris despre muzică nu au avut 
o pregătire de specialitate, erau diletanţi în materie muzicală, oameni de 
litere cu înclinații muzicale, în cazuri limită, cu o anumită pregătire. 
În general, oamenii de literatură au scris despre muzica pe care au 
îndrăgit-o. Articolele lor incidentale nu intră în inventarul nostru. Cri- 
tica muzicală apare atunci cînd un autor manifestă consecvență faţă 
de fenomenul muzical, fie si pentru un timp mai redus, exprimînd într-o 
manieră proprie agerimea observaţiilor sale asupra actului interpretativ 
și a problemelor nerezolvate sau ldiforme ale așezămîntului muzical în 
plin proces de închegare. Dintre promotorii criticii muzicale, în prim 
plan trebuie situaţi, în ordine cronologică : Ion Heliade Rădulescu, Gheor- 
ghe Asachi, Cezar Bolliac, Costache Negruzzi, Fr. Barak, D. Gusti, Pan- 
tazi Ghica, C. A. Rosetti, Th. Codrescu şi mai presus de toţi Nicolae 
Filimon, care, prin scrierile sale bogate în idei și observaţii, apare drept 
ctitorul de drept al criticii noastre muzicale. 

Procesul regenerării muzicale, născut sub impulsul idealurilor so- 
ciale călite în focul evenimentelor cruciale de la 1821, 1848 şi 1859 a 
beneficiat de sprijinul și experienţa celorlalte breasle de creatori, în 
mod deosebit al scriitorilor. Ar fi suficient să ne referim, pentru a 
exemplifica aserţiunea, la ecoul profund trezit în conştiinţa muzicieni- 
lor de principiile programului „Daciei literare“, elaborat în spiritul 
ideilor pașoptiste, care pleda pentru renașterea naţiei, pentru o artă 
originală, patriotică și militantă, capabilă să răspundă pozitiv imperati- 
vului integrării culturii naţionale în circuitul valorilor universale. 

Momentul „Daciei literare“ este pilduitor pentru muzicanți, deoa- 
rece răspunde cu luciditate unor probleme care frămîntau deopotrivă 
pe scriitori, muzicieni, pictori și actori: făurirea unei arte româneşti 
moderne. În acest sens, denunțarea particularismului regional și propo- 
văduirea idealului unităţii teritoriale şi spirituale însemna un îndemn 
la unitate, la: făurirea unor creații care să definească sensibilitatea 
colectivă românească, indiferent de provincia din care provenea autorul. 
Cuvintele redactorului „Daciei literare“, Mihail Kogălniceanu, deși se 
adresau literaţilor, erau într-aşa fel meșteșugite, încît vizau în egală 
măsură și domeniul muzical. Formularea finalităţii revistei avea darul 
să stirnească în conștiința muzicienilor dorința fierbinte de a edifica o 
artă muzicală unitară, grefată pe expresia graiului popular. „În sfîrşit 
—— scria M. Kogălniceanu — ţălul nostru este realizaţia dorinţii, ca 
românii să aibă o limbă şi o literatură comună pentru toți“ !. Acelaşi 


1 Kogălniceanu, M. Introducţie. În: „Dacia literară“, București, 1840, vol. I, 
februarie, p. 6. 

țel îl revendică și muzicienii : ca românii să aibă o artă sonoră comună. 
Condiţia acestui deziderat era ca autorii din cele trei provincii românești 
să fie originali, să tindă spre o creaţie autentică din care să fie eliminate 
imitaţiile, „..:manie ucigătoare a gustului original“ f, Şi în muzică, pas- 
iișarea era cultivată pe scară largă, ceea ce făcea ca diferitele compoziţii 
să fie lipsite de individualitate. Din această cauză, atitudinea fermă 
adoptată împotriva epigonismului şi a traducerilor care echivalau în 
viața muzicală prin includerea în repertoriul trupelor lirice de la noi 
a unor producţii nesemnificative, a unor adaptări care, în pofida atri- 
buirii de nume româneşti, nu ne reprezentau, a fost de un real folos. 
Numai creaţiile cu adevărat originale puteau întruni sufragiile unui pu- 
blic dornic să se cultive și să se regăsească în producţiile autorilor in- 
digeni. 

Propovăduind imperativul creării unei arte originale, nu se renunţă 
la contactul cu alte culturi, pe considerentul justificat că nu este de 
conceput izolarea faţă de alte ţări, faţă de schimbul viu de idei și pro- 
cedee artistice. Deci nu se condamnă interacţiunile creatoare, ci servi- 
lismul și exagerările de tot felul în adoptarea modelelor străine. 

Spirit pătrunzător, dotat cu o impresionantă  clarviziune, Mihail 
Kogălniceanu recomandă autorilor izvoarele creaţiei originale : istoria 
patriei, creaţia populară şi actualitatea. Este adevărat că, în articolul 
inaugural, nu se folosește cuvîntul folclor sau un echivalent al lui. 
Fără nici o îndoială, creaţia populară este vizată în fraza care indică: 
„Obiceiurile noastre sunt destul de pitoreşti și de poetice“ 2 — reco- 
mandîndu-le ca pivot al inspiraţiei. Nu apare incidental faptui că în 
numărul „Daciei literare“ din martie-aprilie se putea citi studiul lui 
C. Negruzzi în cadrul rubricii „Scene pitoreşti din obiceiurile Moldo- 
vei“, intitulat ` „Cîntece populare a Moldavei“ 3. Semnificative pentru 
atitudinea estetică a direcţiei naționale promulgată de „Dacia literară“ 
sînt consideraţiile asupra interacțiunii dintre ethosul cîntecelor și „firea 
pămîntului“, „caracterul locuitorilor săi ... fieștecare ţară are cîntecele 
sale, a căror muzică și poezie sunt potrivite cu firea pămîntului său și 
caracterul lăcuitorilor ei“. După considerații pertinente asupra cîntecelor 
moldovenești, C. Negruzzi remarcă în încheiere faptul că melodiile popu- 
lare au constituit obiect de inspiraţie în compoziţiile lui Herfner și Ru- 
zitski (Rujiţchi). „Dar s-au găsit oameni care au aflat dulceața acestei 
poezii. D. Herffner a alcătuit o uvertură dintr-un cîntec lent, căruia 
nici armonie, nici originalitate nu-i lipsește. D. Rujițchi a pus pe note 
pentru pianoforte o colecţie prea nimerită“. Făcînd elogiul acestor în- 
cercări componistice, prelucrări de melodii populare, desigur se urmărea 
nu numai o trecere în revistă a tentativelor de fuzionare a meșteșugu- 
lui componistic clasic cu specificitatea folclorică, ci se urmărea încura- 

1 Idem, ibidem. 

2 Idem, p. 7. 

3 Negruzzi, C., Scene pitorești din obiceiurile Moldovei. Cîntece populare a 
Moldaviei. în : „Dacia literară“, București, tom I, 1840, martie-aprilie, p. 121. 

jarea creatorilor spre a valorifica virtuțile melodiilor populare. Elogiin- 
du-i pe cei doi temerari deschizători de drum se susținea directiva 
națională și populară în creația muzicală. 

Platforma artei naționale preconizate de „Dacia literară“ precum şi 
de alte publicații ca „Foaie pentru minte, inimă şi literatură“ s-a răs- 
îrînt pozitiv asupra muzicii, devenind un autentic îndrepar estetic, 
fundamentînd gustul si „duhul“ național. Pînă în 1840, „caracterul pă- 
mîntului“ românesc se sesizează anevoios în creația muzicală, fiind 
prezent mai ales în transcripții de melodii populare pentru pian. Ulterior, 
se produce o adevărată explozie tematică şi stilistică, compoziţiile în 
marea lor majoritate sint orientate înspre izvoarele indicate în programul 
„Daciei literare“. Dacă înainte de 1840, interesul pentru realitatea isto- 
rică contemporană, ca şi pentru folclor, era sporadic, după aceea, mai 
ales după evenimentele de la 1848, devine un fenomen curent şi chiar 
dominant, marcînd cotituri radicale în stilul unor muzicieni. Reproțilări 
sensibile se produc în sfera tematicii abordate, ceea ce demonstrează că 
principiile sintetizatoare pentru un domeniu ideologic, acumulările gno- 
seologice proteiforme, formulate în programe de acţiune, determină 
momente de fervoare spirituală, de racordare la mediul din care creatorul 
face parte. În consecinţă, creația muzicală a reflectat gama complexă de 
probleme şi preocupări specifice epocii, detaşîndu-se interesul pentru tre- 
cutul eroic de luptă, evocarea marilor personalităţi istorice şi legendele 
populare. 

Nu se poate pronunţa numele unui muzician care să nu fi depus 
strădanii pentru transpunerea în muzică a ideilor înaintate, patriotice ale 
epocii, traducînd astfel în practică programul estetic al tuturor cărtura- 
rilor români. Rezultatele sînt inegale, conform talentului și priceperii 
fiecăruia, deși un anumit farmec arhaic, naiv, dublat de o expresie 
spontană nu lipseşte încercărilor vocal-teatrale, simfonice și camerale, 
Oricum, zarurile fuseseră aruncate ; începutul fusese inaugurat. Rămă- 
sese să se ivească, în anii următori, autenticii precursori, capabili să 
desăvirşească bunele intenţii ale pionierilor desfășurate pe drumul sinuos 
al muzicii româneşti. Compozițiile elaborate după 1840 și personalităţile 
care ilustrează arta sunetelor în deceniile care premerg Unirea marchează 
în istoria muzicii o generaţie de creatori însufleţiţi de idealurile progre- 
siste ale epocii, dornici să-şi aducă prinosul pe altarul artei. Cînd 
recurgem la cuvîntul „generaţie“, avem în vedere nu numai numele 
amintite, ci pe toţi animatorii care au contribuit la emaniciparea noastră 
muzicală de la Elena Teyber-Asachi la Ludovic Wiest, de la Constantin 
Steleanu la Serafim Caudella. 

Multiplele preocupări organizatorice în domeniul muzical, varieta- 
tea genurilor abordate şi a titlurilor justifică aserțiunea că muzica româ- 
nească îşi are corifei decişi să dinamizeze arta muzicală pe teritoriul 
patriei noastre. Generaţia de care se leagă afirmarea propriu-zisă a 
muzicii naţionale nu apare astfel ex nihilo, ci se înscrie pe o traiectorie 
deja trasată, aducînd un element valoric, artistic care, în faza de care 
ne ocupăm, apare modest. 

Susţinind ideea că în prima parte a secolului XIX dispunem de un 
front componistic reprezentat prin nume numeroase şi chiar de rezo- 
nanţă care promovează creaţia, nu negăm aportul compozitorilor, îndeo- 
sebi transilvăneni din etapele istorice anterioare. Ceea ce subliniam msi 
sus se referă la faptul că pleiade de creatori din prima parte a secolului 
trecut, mai precis, idin jurul anului 1848, se dedică conştient compoziţiei, 
căutînd resursele naţionale românești. Cind apelează la cintecul popular 
românesc, cu aproape două secole în urmă, I. Căianu și apoi D Speer, 
trebuie să admitem că se manifestă spontan. Fiind izolaţi în preocupările 
lor, ei nu aveau cum să asigure un front de opinie aristică capabil să 
opereze de pe o platformă militantă. Interesul pentru folclor, vizibil în 
creaţia mai multor autori din aceeași generaţie, nu caracterizează compo- 
nistica secolelor trecute. Abia în această fază istorică se produce ade- 
ziunea muzicienilor tuturor provinciilor locuite de români la fondul stră- 
vechi, care este melosul popular, căutînd cu ardoare expresia muzicală 
corespunzătoare fizionomiei naţionale, luptind pentru depăşirea inevita- 
bilului epigonism apusean. Cu timpul, compozitorii au demonstrat că 
putem și trebuie să fim noi înşine și în arta muzicală, traducînd astfel 
în fapt îndemnul patriotic al lui Anton Pann din prefața Irmologhionului 
de la 1846: „Arătaţi-vă fii adevăraţi ai patriei şi lucraţi cele spre folosul 
neamului...“ 


TIPOLOGIA CURENTELOR MUZICALE — PERIODIZARE 


În iureșul debordant al prefacerilor ce au darul să reprofileze 
edificiul vieţii românești, se confruntă fenomene divergente : structuri 
muzicale anchilozate cu rezonanţe greco-turcești și structuri mondene 
proliferind muzica de toate zilele a țărilor civilizate burgheze. Elanurile 
intelectualilor slujitori ai progresului si culturii se lovesc adeseori de 
spiritul tradiționalist şi conservator, decis să respingă orice iniţiativă 
venită in contradicţie cu mentalitatea şi rînduielile statornicite pînă 
atunci. Este adevărat că, în încleștarea diferitelor forţe oponente se 
petrec și excese, soldate cu negarea totală, fie a trecutului, fie a prezen- 
tului, cu acţiunile sale inovatoare, animate de fundamentarea în spirit 
românesc a pilonilor culturii moderne. 

Traiectoria majoră care brăzdează si sudează în această perioadă 
de avînt îşi identifică esenţa în aspiraţia făuririi platformei profesioniste, 
a cadrului capabil să înlesnească găsirea formelor artistice superioare, 
corespunzătoare necesității, sensibilităţii și tradiţiei poporului român. În 
domeniul muzical teza îşi găseşte o strălucită aplicare, chiar dacă rezul- 
tatele nu vor fi întotdeauna pe măsura idealurilor, dacă realităţile se 
dovedesc mai prejos decît imperativele. Oricum, entuziasmul și dorința 
plămădirii muzicii profesioniste se concretizează în acţiuni şi mărturii 
care pledează pentru făurirea cadrului propice activităţii creatoare și 
interpretative, cadru care, în virtutea progresului istoric, nu putea do- 
bindi dintr-o dată nivel înalt. Condiţiile subiective si obiective au fost, 

în repetate rînduri, nefavorabile dezvoltării artei. Incontestabil rămîne 
faptul că, după 1823, în decurs de aproape patru decenii, se modifică 
substanţial, dacă nu chiar radical, proflul vieţii muzicale. Ținînd cont 
de timpul relativ redus al perioadei ai comparîndu-l cu succesele ob- 
tinute, putem afirma, fără ezitare, că s-au înregistrat progrese evidente, 
punîndu-se temelia în sectoarele principale ale compiexei sfere de acti- 
vitate muzicală. Dn această epocă datează, în numeroase sectoare muzi- 
cale mlădiţele firave care, în anii următori, se vor transforma în tulpini 
viguroase cu ramificații impunătoare. 

Perioada încadrată între anul publicării cărţilor lui Macarie, 1823, 
și măreţul act al Unirii Principatelor, nu se prezintă ca aspect muzical 
sub una specie. Cu alte cuvinte, problemele care polarizează atenţia repre- 
zentanţilor vieţii muzicale nu sînt aceleaşi la începutul şi pe parcursul 
etapei, ci mereu altele, ceea ce înlesneşta conturarea unor faze, a unor 
subetape circumscrise în jurul evenimentelor centrale : înfiinţarea Socie- 
tății filarmonice din Bucureşti (octombrie 1833) şi susţinerea primului 
“spectacol de operă în limba română — Norma de Vincenzo Bellini (1838) ; 
înfiinţarea Conservatorului filodramatic din laşi (1835); premiera la 
Iași, la sfîrşitul anului 1818, a „Operetei-vrăjitorie“ Baba Hiren de 
Alexandru Flechtenmacher — eveniment ce încununează o serie de etor- 
turi pe linia realizării formei naţionale în compoziţie, reperate, îndeosebi, 
în creaţia aceluiaşi compozitor, Între aceste momente întreprinse în anii 
amintiţi se pot reliefa şi alte pietre de hotar în evoluţia muzicală a unui 
anumit oraş sau într-un anumit gen. Memorabile vor rămîne în istoria 
muzicii româneşti evenimente ca ` tipărirea lucrărilor muzicale bisericești 
ale lui Macarie Ieromonahul (1823) ; anul 1825, marcînd înfiinţarea la Cluj 
a Conservatorului de muzică, anul 1843, cînd la Bucureşti se permanenti- 
zează stagiunile italiene de operă; anul 1845, în care Anton Pann își 
editează lucrarea fundamentală în domeniul teoriei muzicii  psaltice : 
Bazul teoretic și practic al muzicii bisericești sau Gramatica melodică ; 
anul 1847 cînd A. Flechtenmacher compune Uvertura naţională Mol: 
dova“, lucrare simfonică programatică evocind momente din istoria Mol- 
dovei. Se mai pot desprinde şi alte asemenea acţiuni din șirul bogat al 
evenimentelor care se încrustează pe linia ascendentă a avîntului mu- 
zical. Pentru a nu ne pierde în ceea ce Enescu denumea „mica istorie“, 
adică relatarea factologică în detrimentul sintezei, vom încerca să sta- 
bilim o periodizare mai generalizată, conformă evoluţiei muzicii ro- 
mânești. 

In această epocă distingem trei fraze. Prima, cuprinsă între 1823— 
1833, a doua, 1834—1848, a treia, 1848—1859. Fireşte, s-ar putea sim- 
plifica lucrurile optind doar pentru două faze, avînd hotarul în anul 1848. 
Totuşi, varianta celor trei faze apare mai legitimă, deoarece se contu- 
rează o mare diferenţâ intre ceea ce se petrece pe frontul muzicii 
noastre înaintea lui 1834 şi după. 

Aşadar, faza istoriei muzicii româneşti marcată de intervalul 
1823—1833 se întemeiază ve evenimentul românirii cîntărilor, al cărui 
protagonist a fost Macarie Ieromonahul, st pe anul 1833, cînd I. Heliade, 
împreună cu un grup de entuziaști patrioţi, pune bazele „Societăţii filar- 

monice“ din Bucureşti, moment crucial în orientarea mişcării artistice. 
Se observă suficiente elemente comune cu etapa anterioară: muzica 
populară continuă același proces evolutiv, amatorismul saloanelor și 
balurile constituie manifestări îndrăgite şi, ca atare, răspindite, trupele 
de operă peregrinează ca şi înainte prin oraşele noastre. Se produc şi 
fenomene noi care, deşi nu au forţă de restructurare, au importanţa unor 
mlădiţe tinere, a căror vitalitate se va finaliza într-un proces acumulativ 
de intensitate. Melodiile populare rețin atenția unor intelectuali care le 
folosesc pentru susţinerea ideii latinităţii poporului român ; apar feno- 
mene noi de manifestare muzicală — fanfarele de tip european, care 
înlocuiesc meterhaneaua turcească. În acest fel, se va produce o sensibilă 
schimbare în raportul de forţe al curentelor muzicale. Practic, introdu- 
cerea muzicii militare europene echivalează cu punctul terminus al 
muzicii ostăşeşti de factură orientală. Bucureștii și Iașii sînt vizitate 
aproape în fiecare stagiune de trupe lirice al căror specific apare mai 
tranșant în favoarea vodevilului sau operei; se întîlnesc, de asemenea, 
trupe care cultivau genuri variate. Sporeşte frecvența recitalurilor vocale 
şi instrumentale. Turneele trupelor teatralo-muzicale ca și înfiinţarea 
fanfarelor favorizează angajarea unor muzicieni străini, unii dintre ei 
se vor stabili definitiv în ţara noastră. În acest fel, preluăm muzicieni 
gata instruiți, avind o anumită pregătire profesională, ce diferă de la 
caz la caz. Rolul acestora în progresul muzicii românești nu poate fi 
neglijat, mai ales în faza modernizării. 

La Cluj, în 1825 se înființează Conservatorul de muzică, în ale 
cărui atribuţii intra nu numai formarea de muzicieni, dar şi susţinerea 
unor manifestări concertante. Din 1832, datează o şcoală de muzică la 
Sibiu. În sfîrșit, în această etapă creşte interesul muzicienilor străini 
pentru muzica populară, stimulat atît de mișcarea europeană, dar mai ales 
de interesul celor care învățau pianul. Practic, acest interes se concre- 
tizează în colecţii, caiete-manuscris, în care, alături de piesele mondene 
de salon se întîlnesc melodii românești, îndeosebi jocuri aranjate pentru 
pian. Acestea se cuvin considerate manifestări componistice primare 
inspirate din folclorul muzical românesc. 

Fondarea Societăţii filarmonice în octombrie 1833, urmărind „...cul- 
tura limbii românești și înaintarea literaturii, întinderea muzicii vocale: 
şi instrumentale în Prinţipat și spre aceasta formarea unui Teatru națio- 
nal“ 1, a marcat un puternic avînt muzical. Din această cauză, actul 
instituirii Societăţii filarmonice trebuie acceptat ca începutul unei noi 
etape care durează pînă în 1848, decembrie, cînd se reprezintă la Iaşi 
opereta vrăjitorie Baba Hiîrca. Această etapă dinamică a istoriei muzicii 
românești a înscris evenimente care au accelerat procesul dezvoltării 
artei sonore, aflată tot în faza unor încercări. Predomină tentativele 
care au o durată restrînsă. Așadar, adevărata epocă a edificării muzicii 
naţionale începe cu Societatea filarmonică. Primul pas poate fi considerat 
înființarea în 1834 a Școlii de muzică vocală, declamaţie și literâtură. 
Producțiile școlii impun talentele unor elevi români selecționați după 


1 Lucrările Societăţii filarmonice, București, 1835, art. 5. 

criteriile aptitudinilor artistice, tineri săraci din mahalalele bucureştene. 
EI vor prezenta în 1835 vodevilul Triumful amorului — muzica de 
I A. Wachmann, inaugurind o suită de lucrări în acest gen, de mare 
forţă si popularitate. Aceiaşi elevi vor aborda cu entuziasm repertoriul 
operei italiene, în speţă Semiramida de G. Rossini (1836). După modelul 
Societăţii filarmonice, la Iaşi, în 1836, se creează Conservatorul filodra- 
matic, în cadrul căruia a existat de asemenea o școală de muzică, ai cărei 
elevi au prezentat lucrări de Gheorghe Asachi inspirate din istoria pa- 
triei şi, integral în limba română, opera Norma de Bellini, în 1838. Să 
recunoaștem, cutezanţa a fost mare, ca de altfel și semnificaţia ei, zdro- 
bind temporar argumentele inhibatoare la adresa capacității tinerilor 
cintăreţi români, precum şi scepticismul acelora care nu credeau că limba 
română se pretează la operă. La Sibiu, în 1839 ia fiinţă Societatea pen- 
tru muzică (Hermannstădter Musikverein), care a dispus de un cor şi o 
orchestră, şi care şi-a propus educația muzicală a membrilor, educarea 
tineretului pentru muzică, reprezentații şi concerte. Asemenea societăţi 
vor constitui un exemplu pozitiv pentru alte oraşe, care se vor strădui să 
nu rămînă mai prejos. În 1847, din inițiativa lui Iosif Farkașş, se for- 
mează „Societatea românească cantatoare și theatrală“, cuprinzind ar- 
tiști amatori din Arad, Lugoj şi Brașov. 

Tot în domeniul vieţii muzicale este de consemnat ridicarea ni- 
velului interpretativ al artei lirice, trupele germane și italiene îşi făceau 
un titlu de glorie din a realiza reprezentații de calitate, avînd cîntăreți 
de valoare. În fond, între diferitele trupe care candidau pentru obţinerea 
concesiunii se purta o luptă susţinută, al cărei front nu se limita la 
mijloace artistice. Din 1843 se produce o schimbare în mișcarea lirică, 
a cărei consecinţă vizează : recunoaşterea supremaţiei artei bel-canto- 
ului italian şi permanentizarea la București a teatrului italian. De notat 
că repertoriul era extrem de bogat, distingindu-se prin contemporenitatea 
sa. Cu alte cuvinte, se reprezentau cele mai noi şi valoroase creații. 
Trupele germane nu-și încetează activitatea, sfera lor se restringe însă în 
citeva oraşe transilvănene. La Cluj exista o trupă maghiară. La Braşov 
s-a afirmat trupa română a lui Iosif Farkas. Una dintre cele mai spec- 
taculoase consecințe a mişcării teatralo-muzicale generată ide Societatea 
filarmonică şi Conservatorul filodramatic a fost afirmarea după 1840 a 
trupelor româneşti cu profil vodevilistic, conduse de Matei Millo şi 
Cosatche Caragiale. Acestea au avut un cuvînt determinant în crearea 
unui repertoriu naţional de vodevil, ai cărui protagoniști au înțeles impe- 
rativele epocii, oferind subiecte de actualitate la nivelul receptării, 
inclusiv muzicale, al publicului de atunci. Vodevilurile scrise în jurul 
anului 1848 au marele merit de a constitui experimentul artei lirice na- 
tionale, indicînd căile pe care se poate edifica dramaturgia autohtonă 
muzicală, al cărei reprezentant a fost Alexandru Flechtenmacher. Exis- 
tența trupelor s-a concretizat într-o literatură teatral-muzicală cu reale 
virtuţi artistice care nu pot fi anihilate de inegalităţile și stingăciile care 
trădează faza copilăriei. 

Concertele sînt preţuite, saloanele unor mari boieri, în absenţa 
sălilor adecvate, stau la dispoziţia trubadurilor voiajori. Ce poate fi mai 

elocvent pentru progresul artei muzicale decît faptul că mari pianiști ai 
acelor ani concertează în marile noastre oraşe. Se întîlnesc și manifestări 
concertistice ce antrenează ansambluri pretențioase, care prezintă publi- 
cului lucrări vocal-instrumentale și piese simfonice. În cadrul unor ase- 
menea manifestări, este adevărat, încă reduse ca număr, sau în cadrul 
unor reprezentații teatrale, se execută compoziţii aparținînd unor autori 
români, 

În domeniul muzicii psaltice se afirmă Anton Pann care publică 
în tipografia sa proprie lucrări fundamentale, înscrise pe linia transpu- 
nerii principiilor lui Macarie. Prin valoarea pieselor cuprinse în diferitele 
volume de cîntări religioase, A. Pann a realizat o adevărată antologie 
psaltică fiind, pînă în zilele noastre, unul dintre cele mai temeinice surse 
de referinţe. Autoritatea sa este recunoscută, tineri deciși să se consacre 
muzicii psaltice îi devin elevi. În anul tipăririi studiului fundamental 
Bazul teoretic și practic se produce un eveniment care, deși nu reuşeşte 
să întunece faima lui A. Pann, totuși i-o umbreşte. Avem în vedere 
acţiunea Arhimandritului Visarion, care reprezintă noul curent euro- 
pean în muzica bisericească, promovînd cîntarea corală armonică. For- 
maţia sa de la „Așezămiîntul coral“ era un ansamblu modest, în cadrul 
căruia se desfăşura şi o activitate didactică. Totuși, aceasta întruchipa 
ceea ce va deveni arta interpretativă corală și însăşi creația religioasă 
modernă. În acest fel, în vremea cînd se trasa cheia de boltă a activităţii 
psaltice a lui A. Pann, se produce acţiunea de eclipsare dusă împotriva 
sa şi a muzicii psaltice. Astfel, A. Pann, susținind cîntarea monodică, iar 
noul val cîntarea armonică, deși primenise mereu configuraţia melo- 
diilor, pentru a le români, a le contemporaneiza, în virtutea înaintării is- 
torice, devine un conservator, un luptător aflat pe baricadele ce încep 
să fie abandonate. La drept vorbind, poziţia lui A. Pann rămine solidă, 
înspre cîntările transcrise de el își vor îndrepta privirile acei care vor 
înţelege mai tirziu că principiul cîntării armonice trebuie pus în con- 
tact cu structura monodică primară a materialului sonor psaltic. Această 
sinteză a muzicii religioase putuse fi întreprinsă în perioada lui Pann 
si Visarion. 

Prin Ciîntec moldovenesc din 1824 şi caietul lui Francois Ruzitski 
de Cîntece populare aranjate pentru pian, tipărit la lași în 1834, se înre- 
gistrează primele colecţii de piese moldovenești şi valahe înveșmîntate 
în straie europeneşti. Adevărat, straie sărace. Odată creat modelul, vor 
urma o serie de prelucrări, unele datorate autorilor anonimi, altele sem- 
nate de Henri Ehrilch, Constantin Steleanu, Ion A. Wachmann, Carol 
Miculi etc. 

Creaţia muzicală care justifică în cel mai înalt grad interesul pen- 
tru procesul muzical al respectivei perioade se manifestă timid, dar 
constant. Timid, deoarece partiturile nu ţintesc prea sus, iar constant, 
deoarece se compune mereu. 

În anii menţionaţi au fost create melodii nemuritoare, expresie a 
ideilor patriotice, ca bunăoară Deşteaptă-te române. 

Merită remarcată străduința pentru valorificarea folclorului, pen- 
tru abordarea unei tematici de actualitate. Genurile sînt prezente de 

la miniatura instrumentală la cantată şi uvertură. În mod preferențial 
se compun lucrări teatrale, vodeviluri. 


Compozitorii se încumetă să scrie și opere, dar reușitele sînt par- 
tiale. O menţiune pentru „opereta-vrăjitorie“ Baba Hîrca, titlul cu cea 
mai mare audiență de public la noi în secolul trecut. 


Puterile compozitorilor au fost adeseori depășite de dificultățile de 
ordin tehnic, componistic. Decurg de aici o serie de stingăcii, procedee 
stereotipe, nereușite. Nu tot ce s-a scris a supravieţuit. Ba chiar, foarte 
puţin a rezistat verificării timpului. Dar în epoca zămislirii multe parti- 
turi au fost apreciate, îndeplinind o funcţie artistică și militantă în 
corelaţie directă cu credo-ul social la care au răspuns toţi cărturarii. 


În etapa următoare, succesele compoziţiei nu sînt nici pe măsura 
celor dinaintea anului 1848. Acest fapt contrariază, dat fiind avîntul 
patriotic general care a dus la înfăptuirea actului Unirii. Citeva excepții 
nu izbutesc să infirme constatarea. Mai înainte de toate Imnul Unirii, 
în care se îmbină elemente de esenţă folclorică, mișcarea de horă cu 
înaltul pathos al dezideratului unirii, constituind un model al genului. 
Compozitorii dau la iveală lucrări după lucrări în genurile solicitate 
mai ales în vodevil. Anchilozîndu-se în tipare statornicite, din care nu 
ştiu cum să iasă, compoziţiile repetă aceleași canoane neaducînd nimic 
cu adevărat nou. Compozitorii nu deţin cheia ieșirii din impas, forțele 
lor nu-i ajută. Acum se manifestă fisurile din firava lor pregătire pro- 
fesională. Ei nu beneficiaseră la timpul potrivit de o instrucţie solidă, 
cerinţele epocii sporesc în timp ce posibilitățile lor sînt aceleaşi, dacă nu 
chiar mai reduse, în urma unei uzuri consumate în alte lucrări. În acest 
fel şi mai dramatic se relevă necesitatea înființării şcolilor de muzică, 
a conservatoarelor, care să producă elevi bine pregătiţi. Formulările 
în acest sens se ţin lanţ, dar decretul întîrzie să fie semnat. Diletantis- 
mul trona și în domeniul interpretării. Și aici se resimțea acut lipsa 
conservatoarelor, mai ales că tineri dornici existau, dovedindu-și apti- 
tudinile în trupele teatrelor muzicale. Devenise limpede că ridicarea ni- 
velului artei muzicale de la stadiul amator la cel profesionist însemna 
renunţarea la improvizație, găsirea formelor sistematice de lucru și fon- 
darea instituţiilor specializate, mai întîi de învăţămînt, apoi de inter- 
pretare. 

Mişcarea de amatori escaladează o nouă treaptă. Exemplul socie- 
tăţilor muzicale şi teatrale, care reuneau sub o baghetă unică iubitorii 
muzicii, se răspîndeşte în oraşele ţării noastre, îndeosebi în Transilva- 
nia și Banat, unde iau naștere o serie de coruri sub titulatura frecventă 
de „reuniune“. Interesant este faptul că și în sate se extinde mișcarea 
corală, corurile ţărăneşti din Banat avînd o meritorie activitate pe tări- 
mul luminării culturale. Se inițiază, în paralel, o mişcare favorabilă 
muzicii de fanfară care, la fel ca și corurile, va pătrunde în satele 
noastre. Devine limpede în acest fel că arta muzicală este îmbrăţișată 
de tot mai largi pături populare. 


Se afirmă critica muzicală care va excela în materialele semnate 
de Cezar Bolliac si Nicolae Filimon. În preocupările lor se evidenţiază 

interesul pentru spectacolele de operă pe care le vor cît mai realizate. 
Muzicii româneşti, ca fenomen componistic, i se acordă o atenţie scă- 
zută, fapt care ar putea fi interpretat, fie prin neîncrederea în talentele 
autohtone, fie prin slaba difuzare a creaţiei lor. 

Domeniul în care succesele sînt notorii a fost acela al prelucrărilor: 
de melodii populare pentru pian, care sînt în fond piese camerale minia- 
turale, îndeplinind totodată și funcţia de culegeri. Protagoniștii au fost 
I. A. Wachmann, Carol Miculi, care se ghidează în transcripţiile lor pe: 
principii pianistice, urmărind varietatea imaginilor, contrastul lor, cît 
și o anumită idee poetică diriguitoare. Tot acum se poate vorbi despre 
culegerile melodiilor populare — odată cu apariţia, în 1850, a volume- 
lor Spitalul amorului de Anton Pann. Temeiurile pe care se susţine 
această afirmaţie sînt notarea melodiei fără acompaniament si transcrie- 
rea versurilor. Desigur, încă nu se poate elogia și metoda culegerii, de- 
oarece se află destul de departe de principiile moderne. Nu se furnizează. 
date asupra informatorului, locului de unde s-a cules, dar mai ales nu 
se respectă principiul fidelității transcrierii ; cel care o efectuează își 
permite să intervină corectînd anumite arabescuri, dacă i se par că nu 
ar fi prea artistice. Din această cauză autenticitatea melodiilor lui 
A. Pann nu poate fi decît relativă. Desigur, modificările aduse par să 
nu fi fost structurale. Coeficientul originalității probabile apare nedi- 
minuat dacă se ţine cont de iscusința lui A. Pann în a zice cîntări, de 
gustul său ales şi de vastul repertoriu pe care-l cunoștea. Fiind un 
adevărat artist, corectivele pe care creatorul Poveștii vorbei le-a adus. 
purtau semnul incidenţei cu specificul popular, ceea ce, practic, nu echi- 
valează cu o alternare. 


Tabloul muzicii acelei epoci nu se poate considera sărac. Dimpo- 
trivă, era destul de bogat. Marile orașe dispuneau de stagiuni susţinute 
de trupe străine, se organizau recitaluri, trupele teatrale autohtone se 
serveau de muzică, reuniunile de cîntări și fanfarele întrețineau de ase-: 
menea flacăra artei sonore. 


Dacă am apela la jurnalele de călătorie ale călătorilor străini care 
ne-au vizitat ţara, am avea surpriza să constatăm cuvinte de admiraţie 
și uimire la adresa vieţii artistice, ceea ce înseamnă că spre mijlocul 
veacului trecut se cristalizase o anumită efervescenţă și pe tărim mu- 
zical. Dar oricît de elogioase ar fi referirile privitoare la manifestările 
muzicale, nu pot scăpa unei analize lucide neajunsurile și greutăţile 
specifice momentului de edificare. Fenomenul muzical rămîne încă firav, 
manifestările, exceptind spectacolele lirice permanente, erau izolate şi 
adeseori improvizate. Repertoriul cultivat era unilateral. În timp ce lite- 
ratura contemporană de operă putea fi receptată la București, Iaşi, Cluj, 
în speţă capodoperele operei italiene, creaţia compozitorilor germani şi 
austrieci, în frunte cu Richard Wagner, rămine necunoscută publicului 
nostru sau, în cazuri fericite, se rezumă la o lucrare, două, de Mozart 
şi Weber. În schimb, absenţa orchestrelor face ca muzica simfonică să 
răsune rar şi abia în cîteva oraşe din Transilvania. Evident, este vorba 
de creaţia simfonică. Muzica de cameră răzbate ceva mai ușor, dar iarăşi 
într-o manieră spontană, făcînd posibil ca partiturile monumentale De- 

ethoveniene, spre exemplu, să fie rar cîntate la noi. Executarea unor 
simfonii beethoveniene în această epocă constituie încă fenomene spo- 
radice avînd ecou prelungit. Forţa unor prime audiții are darul 
să determine reacții atît de pozitive, încît se creează un curent de opinie 
favorabil muzicii simfonice, ceea ce va determina în faza istorică sec- 
ventă adoptarea unor măsuri care să statueze fiinţarea unei orchestre 
simfonice permanente la Bucureşti. 

Nașterea primelor forme de instruire muzicală, stabilizarea sta- 
giunilor trupelor străine și geneza vodevilului românesc domină sub- 
etapa 1834—1848. Între 1848 şi 1859, se înregistrează perioada de aur 
a vodevilului, am îndrăzni să-i spunem, chiar, perioada clasică. Tot- 
odată, apar mugurii viitoarei şcoli componistice naţionale, concretizată 
în aranjamente de melodii populare și compoziţii cu caracter simfonic. 
Într-un anumit sens, subetapa se profilează sub puternica amprentă a 
acumulării unor idei și perspective care își vor găsi împlinirea în faza 
următoare. Avem în vedere demersurile făcute pentru înființarea con- 
servatoarelor, formarea muzicienilor pămînteni, organizarea mișcării sim- 
fonice, crearea trupei naţionale ide operă, nașterea şi afirmarea școlii 
naţionale românești de compoziţie. 

Problema periodizării cumulează cu generalizarea principalelor tră- 
sături sau sfere stilistice care dețin primatul în viaţa muzicală. De aces- 
tea depinde însăși structura vieții muzicale. Mai ales că sferele se află 
într-un raport dialectic de interferenţă și concurenţă. Din panorama va- 
riată stilistică a epocii desprindem aceleaşi curente, domenii, sfere muzi- 
cale, care se afirmaseră în epoca medievală, fiecare avînd multiple rami- 
ficaţii și trăsături adiacente. Alături de muzica populară se conturează 
curentul muzicii bisericești, muzica orientală și muzica europeană, cla- 
sică. Există în enumerarea aceasta o anumită lipsă de unitate a catego- 
riilor. Adică, se alătură, bunăoară, genuri folclorice si creația profesio- 
nistă. Justificarea îşi are raţiunea în stadiul primar al nivelului practicării 
artei profesioniste care, așa cum se va vedea, în numeroase cazuri se 
confundă cu amatorismul muzical. 

Cît privește raportul dintre domeniile care definesc peisajul mu- 
zicii noastre, trebuie spus că primează muzica populară ca însemnătate 
și cadru de acțiune. Configuraţia cu totul particulară a fizionomiei sale 
i-a asigurat un rol dominant în peisajul complexului fenomen muzical. 
Într-atit era de organică, de naturală, de vitală muzica populară pen- 
tru locuitorii satelor ai oraşelor, încît nu se putea produce nici o detur- 
nare a importanţei sale în climatul spiritual al românului. Datorită acestei 
nestrămutate organicităţi, tot ceea ce s-a aclimatizat sau dezagregat din 
curentele cu care a fost confruntat cîntecul popular în ansamblul genu- 
rilor, s-a făcut numai raportat la el, în dependenţă de ceea ce permitea 
structura sa omnipotenţială. Privit în acest context apare explicabil fap- 
tul că făurirea muzicii profesioniste era de neconceput fără aservirea 
la creaţia populară, care avea pe deasupra forța de a polariza fanteziile 
şi totodată de a le reda libertatea, de a nu le încătușa. Paradoxal sau 
nu, singura fuziune cu matricea folclorului avea şansa de a corespunde 

legii edificării creaţiei naţionale, în cadrul căreia afirmarea propriei in- 
dividualităţi stilistice era doar o chestiune de rutină. 

Muzica populară era omniprezentă, în multiplele-i tipuri și va- 
riante, genuri şi specii. Această vastă arie de circulație atesta forţa 
expresiei sale, care nu putea rămîne neînțeleasă şi nereceptată de cei 
chemaţi să-i confere noi dimensiuni, prin conectarea la voltajul tensiunii 
de rezonanţă universală. 

Pe un plan imediat se afla și „muzica apuseană“, în favoarea căreia 
acţiona timpul. Pe măsură ce anii înaintau, sfera muzicii de provenienţă 
apuseană își întindea tentaculele, ciștigînd teren atît ca extindere, cît şi 
ca profunzime. Muzica bisericească reprezintă de asemenea un strat 
marcant, dar nu mai deţine același rol ca în trecut. În plus, tendinţele 
apusene vor exercita înriuriri puternice asupra acestuia ca, de fapt, şi 
asupra muzicii populare. Deci, muzica apuseană se infiltrează atît în. 
muzica bisericească cît şi în muzica populară, dacă avem în vedere fol- 
clorul orăşenesc, ceea ce se concretizează în cele din urmă printr-o 
anumită dominare, care însă nu afectează şi nu alternează nimbul ori- 
ginalităţii românești. Mai vitregă este soarta muzicii orientale, împotriva 
căreia se desfăşoară deschis o acţiune de respingere, de epurare și des- 
cătuşare. În cele din urmă se va ajunge, ca după anul 1848 acest curent 
să nu mai prezinte importanţă în viața muzicală, ceea ce nu înseamnă 
că fuseseră înlăturate toate rezonanţele orientale din muzica noastră, 
atît populară, cît şi religioasă, deoarece, într-un anumit grad, ele se infil- 
traseră în însăşi structura lor. Aşadar, s-au eliminat formele și proce- 
deele exterioare de proveniență greco-turcă, dar nu și inflexiunile care 
intraseră în constituţia unor melodii și genuri. Rezultă că dezvoltarea 
muzicii se îndreaptă înspre adoptarea stilului apusean. Perspectivele lasă 
să se întrevadă, de pe acum, necesitatea efectuării sintezei dintre ele- 
mentul străvechi românesc şi tiparele muzicii europene. Deci, nu a avut 
loc o preluare mecanică a stilului și formelor muzicii apusene, ci o 
adaptare creatoare la specificul nostru, care practic se retopește în creu- 
zete noi, corespunzător spiritului general al epocii și, în același timp, 
proprii sensibilităţii românești. 

Dinamismul este trăsătura dominantă a amplului proces de inter- 
ferenţă la care au participat diferitele curente muzicale, la care se 
adaugă şi muzica populară. Fiecare a fost supus în parte unei meta- 
morfozări, unei reînnoiri, ceea ce înseamnă modelare prin preluare și 
redimensionare. Muzica populară a renunțat, prin rapsozii săi, la anu- 
mite formule languroase, melismatice, preferind o desfăşurare mai so- 
bră, mai simplă, mai directă. Cîntarea bisericească se modernizează prin 
reprofilarea stilului cîntării, care se îndreaptă spre formule melodice 
proprii muzicii occidentale, adoptate cu multă grijă pentru a nu se 
denatura stilul tradiţional. Curentul oriental se dezintegrează, se „topeşte“, 
iar ceea ce era apropiat sensibilităţii românești se asimilează. Nu se 
preiau genuri, cîntări, instrumente, ci formule disparate și o anumită 
manieră de interpretare, care nu va fi scutită de insistente atacuri 
urmărind completa dizolvare. Curentul muzicii europene, al muzicii pro- 
fesioniste, nu se impune prin aderarea, din partea noastră, la experienţa 

unei anumite culturi. A fost valorificat prin atributele sale tehnice gene- 
rale, care nu aveau apartenenţă locală. Acest curent are puncte de 
incidenţă atît cu muzica populară, cît şi cu cîntarea psaltică, pe care 
le influenţează parţial. Lui i se poate atribui, într-o anumită măsură, 
eliminarea curentului oriental. Particularitatea interferenţei indică o 
reacţie pozitivă, exercitată asupra curentului profesionist prin infuzia 
folclorului. Aşadar, aceste curente au exercitat o reciprocă contaminare. 
Deosebirea a fost că muzica populară a preluat puţin, în schimb a oferit 
enorm. De aici decurge explicaţia culorii locale, naţionale, pe care cu- 
rentul profesionist apusean îl dobindeşte în creaţia compozitorilor noștri, 
devenind propriu, original si autonom. 

La capătul acestei introduceri, în care au fost trasate direcţiile 
majore ale fenomenului muzical românesc, evident, succint, urmînd a fi 
aprofundate în capitolele următoare, se naște o întrebare legitimă : dacă 
muzica românească profesionistă a aderat la stilul muzicii europene, în 
ce moment se găsea ? Se poate vorbi despre un clasicism muzical româ- 
nesc, care să corespundă perioadei ciasicismului vienez ? Din moment 
ce în ţările cu o îndelungată tradiţie muzicală, în anii asupra cărora 
a fost concentrat obiectivul analizei istorice (1823—1859), se cristalizează 
și afirmă romantismul, muzica românească în ce raport s-a găsit faţă 
de acesta ? 

Asemenea întrebări se pot formula cu legitimitate. Esenţa proble- 
mei fiind surprinsă, vom încerca să răspundem, fie st lapidar, printr-o 
scurtă trecere în revistă a personalităţilor muzicale europene și românești 
care au fost contemporane. 


Clasicul Beethoven, în creaţia căruia se anunţă sonorități şi idei 
romantice, se stinge în 1827. Cu un an înainte dispăruse K. M. Weber 
(1826). Cu un an după, în 1828, moare Schubert, unul dintre cei mai 
expansivi romantici. Alţi trei corifei ai romantismului muzical își înce- 
tează definitiv activitatea în jurul anului 1850: Paganini în 1840, Cho- 
pin — 1849, Schumann — 1856. Și Glinka, fondatorul școlii naţionale 
ruse, moare în 1854. În plină ofensivă creatoare sînt: Berlioz, Liszt, 
Verdi și Wagner. La noi în ţară, frontul creaţiei era susținut în prin- 
cipal de Flechtenmacher, I. A. Wachmann, Miculi şi L. Wiest. Evident, 
este o anumită deosebire de calibru între compozitorii nominalizați de 
peste hotare și de la noi. Alăturarea are rostul să marcheze simultanei- 
tatea desfăşurării traiectoriilor creatoare şi nicidecum valoarea partitu- 
rilor, deoarece în acest fel am ignora principiul istoric al tradiţiei. Cul- 
tura muzicală a oricărui popor demonstrează că marile individualităţi 
creatoare apar într-un anumit moment al unei serii de generaţii, ale 
cărei preocupări sînt dedicate aceluiași sistem de gîndire, fie st artistică. 

Revenind la problema temporalităţii muzicii românești, se pot ob- 
serva numeroase atribute preluate din arsenalul romantic : interesul pen- 
tru creaţia populară, pentru tematica istorică, personalizarea vieţii inte- 
rioare, cultivarea miniaturii pianistice, a genurilor teatrale, atribuiri 
programatice creaţiilor destinate orchestrei, preconizarea unor structuri 
arhitecturale deschise, avînd o anumită libertate în construcţie. Aceste 
tangente cu estetica şi stilul romanticilor demonstrează că muzica româ- 

nească a fost canalizată pe făgaşul curentului care domina autoritar crea- 
ţia europeană. Desigur, dimensiunile creaţiei noastre nu îngăduie apli- 
carea matură a trăsăturilor semnalate. Ne aflam într-o fază preroman- 
tică, explicabilă prin natura condiţiilor obiective ale dezvoltării muzicii 
noastre. Tangenţele romantice care se evidenţiază fără putinţă de tăgadă 
au o forță dominantă în partituri ce poartă semnele unei șovăieli, unor 
tatonări, unor experimente. 

Romantismul muzical se vertebrează la noi în a doua parte a seco- 
lului, preromantismul exprimînd tendinţa individualizării naţionale, se 
afirmă în prima parte a veacului trecut. În acest fel, clasicismul, aşa 
cum apare în școala vieneză, nu a marcat o epocă în muzica românească. 
Este însă adevărat că se întilnesc, mai ales în partiturile în care nu se 
recurge la citatul folcloric, pagini întregi în care se aud ecourile unor 
structuri clasice, Avînd un caracter epigonic, acestea nu au reușit să se 
impună ca orientare în muzica românească. În schimb, principiile roman- 
tice au avut un larg ecou, deoarece serveau genezei ideii de naţiune, 
de cultură românească, pentru care militau toţi intelectualii animați de 
patriotism. Cel mai spectaculos argument în favoarea preromantismului 
îl reprezintă credinţa în puterea de iradiere a creaţiei populare, în capa- 
citatea de exprimare a caracterului românesc în muzica profesionistă. 
Această încredere, muzicienii o datorează esteticii romantice, care recuză 
antichitatea și stilul clasic ca sursă de inspiraţie, deoarece sînt con- 
știenţi de expresia originală a cîntecului popular și simt nevoia unei 
desfășurări cît mai neîncorsetate a fanteziei creatoare. Canalizarea in- 
Spiraţiei spre formele etnice particulare muzicale însemna, implicit, o 
magnifică acreditare a creaţiei populare intens teoretizată ca necesitate 
artistică şi istorică. Toţi cei care au publicat materiale prin care teoreti- 
zează momentul inspiraţiei din folclor nu fac decit să legitimeze infil- 
trarea principiilor romantice în spațiul românesc. Mai mult, acei cule- 
gători, aranjori de melodii populare (îndeosebi pentru pian), indiferent 
de scopul pe care l-au urmărit, cînd au purces la întreprinderea lor, au 
deschis larg ferestrele spre romantism, indicind o anumită slobozenie a 
inspirației, față de rigoarea adeseori inhibatoare a regulilor componis- 
tice clasice. 

Preromantismul muzical românesc a însemnat în fond treapta pre- 
pătitoare a edificării școlii componistice naționale, o etapă de mari încer- 
cări şi de temerare ambiţii. 


MUZICA POPULARĂ. ARTA LĂUTARILOR 


În muzica populară se produce o diferențiere mai evidentă între 
stilul mediului rural şi stilul mediului urban, ca urmare a dezvoltării 
orașelor. Diterenţierea reperată o declară fără echivoc Anton Pann la 
începutul broşurii I (1850) din Spitalul amorului, care indică într-o formă 
poetică generalizată esenţa conţinutului şi genului materialului pe care-l 
publică : „Cintece vechi populare, / Dupre orice întimplare, / Pe care 
junii le cîntă / Şi babele le descîntă. / Însă, / Pe lîngă cele sătene, / 
S-a pus si din orăşene.“ Așadar, în mod limpede Anton Pann trasează 
o linie de demarcaţie între melodiile sătene și cele orășene, ceea ce 
implică anumite trăsături distincte, alături de cadrul stilistic general care 
conferea creaţiei muzicale populare unitate. 

În timp ce folclorul sătesc îşi păstrează virilitatea şi constituţia 
străveche, în pofida unor neîncetate transformări, folclorul orășenesc 
se află expus numeroaselor influenţe şi, în consecinţă, preia temporar 
sau definitiv unele procedee stilistice, din straturile muzicale cu care 
se interferează. Cele semnalate se pot întîlni mai evident în arta inter- 
pretativă a lăutarilor care, fiind intens solicitaţi, participă, prin tarafu- 
rile lor, la spectacolele teatrale, baluri, serbări, ţinînd locul formațiilor 
orchestrale. Repertoriul lor avea o paletă variată, pe lingă genurile tra- 
diționale cuprindea dansuri mondene și arii de operă, devenite foarte 
solicitate. Lăutarii, cu spiritul lor de adaptare, au fost receptivi la feno- 
menele noi. Dacă, pînă prin 1830, fantezia improvizatorică a lăutarilor 
îşi identifica sursa în muzica țărănească, bisericească si turcească, odată 
cu introducerea fanfarelor în mediul orășenesc și permanentizarea trupe- 
lor de operă, orizontul lor se lărgeşte considerabil, muzica apuseană de- 
venind focarul principal de interpolare. Într-atit de puternic era în anu- 
mite cazuri excesul imitării, încît cunoscute arii de operă ori melodii 
mondene erau transformate în „hore“ și „melodii naționale“. Genurile 
frecvent întilnite în repertoriul lăutăresc, consemnate în culegeri, al- 

bume de epocă sînt : hora, briul, moldoveneasca, aria valahă, bogdănica, 
mocăneasca, corăbeasca 1, pristoleanca, chindia, ca la ușa cortului sau 
zoralia 2. O mulţime de genuri abundă în repertoriul lăutăresc de la 
mijlocul veacului, avînd un puternic substrat orăşenesc : cîntece de amor, 
cîntece de lume, cîntece de societate, cîntece de teatru, cîntece de petre- 
cere, canţonete, irmoase ce se cîntau după masă, arii de delectare și multe 
altele. 

Anton Pann completează galeria genurilor prin unele specificări 
întilnite în Spitalul amorului: cîntec oltenesc, cîntec de dor, cîntec de 
dragoste, horă, horă moldovenească, cîntec Ve mahala, cîntec popular 
ce se cîntă la păhare, cîntec mai nou, cîntec teatral și cîntec de primă- 
vară 3. Interesant de observat că în însăși categoria horei se diferen- 
țiază : hora, probabil muntenească, de hora moldovenească, ceea ce ple- 
dează pentru varietatea genurilor, antrenînd caracteristici zonale. Pe 
A. Pann, ca de altfel și pe alţi muzicieni ai respectivei etape istorice, 
nu i-a preocupat nomenclatorul genurilor şi nici sistematizarea lor. Ei 
au recurs la metode empirice, transcriind titlul fără să indice genul, 
recurgînd adeseori la primul vers al melodiei. Documentele muzicale de 
epocă, colecţii notate cu neume psaltice ori semne guidonice demon- 
strează o uimitoare diversitate, care arareori se lasă cuprinse în cadrele 
unor clasificări. Bogăția genurilor, declarată sau latentă, pledează pen- 
tru fantezia debordantă a rapsozilor populari, creatori de arhetipuri și 
structuri particulare cu valoare de unicat, înscrise într-o cuprinzătoare 
genealogie, a cărei integritate si unitate este evidentă. Problema genu- 
rilor va căpăta o tratare amplă în colecţiile efectaute de muzicieni de 
formaţie europeană. Între aceştia se distinge Henri Ehrlich, despre a 
cărui contribuţie vom vorbi mai tirziu. 

De repertoriul lăutăresc se leagă, în bună măsură, geneza şi vehi- 
cularea romanţei — gen ce însumează atribute stilistice proprii melo- 
diilor lăutărești, șansonetei franceze şi romanţei rusești, şi care cunoaşte 
în această perioadă o deosebită înflorire, avîndu-și corifeii în rîndurile 
vestiţilor lăutari : Barbu Lăutaru, Angheluţă, Nicolae Picu, Chiosea-fiul, 
dar și în mediul unor muzicieni, cîntăreţi de strană, pseudocompozitori 
ca Anton Pann, Alexandru Nănescu, Nicolae Alexandrescu, Paris Mumu- 
Jean, Athanasie Hristodul. Versurile poeţilor Văcărești şi ale lui Cos- 
tache Conachi, cu amprenta lor sentimentală, au servit drept pretext 
literar creatorilor de romanțe. Prin circulaţie, romanţa a făcut o adevă- 
rată epocă, iar prin amprenta sa stilistică a declanșat însemnate conse- 
cinţe asupra unora dintre creaţiile compozitorilor noștri. 

Lăutarii, organizaţi în breasle încă din secolul XVIII, deţin în con- 
tinuare un rol important în peisajul nostru muzical. Numai la Bucureşti, 


1 Poslușnicu, M. Gr., Istoria muzicei la români, București, Cartea românească, 


1928, p. 593. 
2 Breazul, G., Patrium Carmen, Craiova, Scrisul românesc, 1941, p. 287. 
3 Ciobanu, Gheorghe, Anton Pann — Cîntece de lume, Bucureşti, ESPLA 


1957. 


32 9. L. Cosma 


la începutul secolului trecut, au existat peste cinci sute de lăutari 1. Arta 
lor are cea mai vastă arie de răspîndire și, ca atare, numărul cel mai 
mare de aderenţi. Repertoriul promovat a fost supus în permanenţă 
metamorfozării, înnoirii și adapătrii de moment. Cu toate acestea se 
poate vorbi despre prezenţa constantă a cîntecului liric, a baladelor, 
a dansurilor populare între care, în prim plan se afla, pe atunci, hora. 
În privinţa trăsăturilor stilistice fundamentale ale muzicii populare, se 
cuvine relevată prezenţa modurilor cromatice, melismelor, formulelor 
ritmice deduse din sistemul giusto silabic, ponderea unor intervale soco- 
tite specifice, ca bunăoară secunda mărită. 

Se constată cel puţin două fenomene în evoluţia artei interpretative 
lăutărești, care se leagă între ele. Primul, emanciparea stilistică printr-o 
instruire metodică. Al doilea, orientarea formaţiei şi repertoriului spre 
curentul apusean. Practic aceasta echivalează cu renunţarea la instru- 
mente și procedee provenite din muzica orientală. Este semnificativă 
inițiativa boierului Dinicu Golescu, care în 1825 aduce de la Sibiu un 
muzician însărcinat cu instruirea tarafului de lăutari, ceea ce înseamnă 
sugestii specifice practicii orchestrale sau camerale de tip apusean, cum 
ar fi : acordaj, ansamblu, culori instrumentale, acompaniament, armonie. 

Taraful de la Golești era compus din doisprezece instrumentiști : 
violoniști, doi flautişti, doi clarinetişti, un oboist, un fluieraș, doi trom- 
petiști, un ţambalist şi un toboşar2. Extinderea artei interpretative lău- 
Lärest o susţin și alte tarafuri de prestigiu din această epocă, dintre 
care se rețin al lui Barbu Lăutarul, al Clucerului lon Tricolici şi Hristea 
Voicu 3, Alecu Niculescu, Năstase din Botoşani, Angheluţă, Dumitrache 
Lăutaru, Anghelus și Fărcaşî. Formaţia lui Al. Niculescu era alcătuită 
din șase lăutari care cîntau din cincisprezece instrumente, ceea ce în- 
'seamnă că se obişnuia ca unul şi același component să miînuiască două 
sau trei instrumente. De instruirea orchestrei s-a ocupat maestrul Co- 
coratu 5. 

O evidenţă a tuturor tarafurilor din acea epocă, existente în dife- 
rite localităţi, ar fi un lux inutil și, probabil, imposibil de efectuat. Cert 
este că „profesionismul“ interpreţilor de muzică populară înscrie o tra- 
iectorie ascendentă, fiind stimulat de mari boieri care pun la dispoziţia 


1 Poslușnicu, M. Gr., Istoria muzicei la români, op. cit., 583. 

2 Ghica, I. Scrisori către V. Alecsandri. Pagini alese. Bucureşti, Ed. tine- 
retului, 1955, p. 137. Poslușnicu, M. Gr. reproduce citate din I. Ghica, în op. cit., 
p. 596. Din repertoriul tarafului erau nelipsite melodii de provenienţă apuseană 
aflate pe atunci în mare vogă: O! du, liber Augustin şi cîntecul popular austriac 
Waes macht der Herr Papa. 

3 Kara, I, Urmașii lui Barbu Lăutarul. În: „Cronica“, Iași, nr. 36, 8 sep- 
tembrie 1972. 


4 Iorga, N., Istoria românilor prin călători, ed. II, vol. II, Bucuresti, Tip. 
Neamul românesc, 1922, p. 56. 

5 Ghica, I, Scrisori către V. Alecsandri, op. cit, p. 137—138 ; orchestra Ni- 
culescului era capabilă să redea piese din repertoriul monden european ca: Mar- 
-sul lui Napoleon, Stella confidente și Son tre giorni che Nina. 

unor talentaţi instrumentiști populari cele necesare afirmării lor. În 
această ordine de idei se poate reţine numele unor boieri ca Dinicu. 
Golescu, Scarlat Bărcănescu, Alecu Niculescu, Tudorachi Burada, Rozno- 
vanu, Filipescu t. 

Prin aceasta nu se inhibă străvechea modalitate de a cînta din gură 
sau dintr-un instrument în diferite momente ale vieții, pe cîmp sau în 
pădure, în societate, cu prilejul unor evenimente cu iz de ritual. Lăutarii 
au o funcție bine stabilită, fiind solicitați în ipostazele diverse ale mani- 
festărilor colective, îndeosebi la joc. Cu timpul, ei vor intra în localuri, 
revenindu-le sarcina de a crea o atmosferă prielnică petrecerii. În acest 
moment se produce conversiunea artei lăutăreşti care începe să deser- 
vească scopuri comerciale. Repertoriul va reem din plin această modi- 
ficare, lăutarii se vor preta la compromisuri, vor cocheta cu stiluri, 
mode şi genuri de calitate dubioasă, vor infesta sfera sonoră populară 
cu fel de fel de formule eteroclite. Această privire critică nu înseamnă 
neaprecierea contribuției lor la promovarea muzicii populare. Lăutarii, 
deşi au făcut concesii unor gusturi îndoielnice, au ştiut să se încadreze 
în anumite norme și astfel să menţină În linii mari esența muzicii popu- 
lare. Receptivitatea lor veşnic trează, dublată de o fantezie puternică, 
le-a permis să creeze în cadrul muzicii populare un stil propriu lăută- 
resc, în care se remarcă tehnica instrumentală, de virtuozitate, procedee 
specifice de redare a liniei melodice și acompaniament, modalităţi tim- 
brale ingenioase. 

Arta lăutarilor a suscitat un viu interes din partea muzicienilor, 
pictorilor şi călătorilor străini. Mărturie sînt, între altele, însemnările 
învățatului rus Anatole de  Demidoff care, însoţit de pictorul Raffet, 
autorul unor tablouri înfăţișind scene în care apar tarafuri populare 
(Joc la Cernești, Horă executată de ţigani și dansată de muzicanţii Regi- 
mentului 2 Muntenia și Bilciul de la Simpetru), a descris actul inter- 
pretaţiv în mai multe impostaze. A ascultat la Dărăști, într-o cîrciumă, 
pe un lăutar care acompania cu vioara un cintăreţ care executa 0 
arie lentă și solemnă. Judecînd după expresia muzicii, după atitudinea 
gravă şi tulburată a numerosului auditor, acest cîntec, care se compunea 
din două fraze simple și mișcătoare, trebuia să fie unul din acele du- 
ioase cîntece de jale, în care toate popoarele primitive au făcut să vor- 
bească tradiţiile lor şi au povestit victoriile și nenorocirile lor“ 2, Dacă. 
în acest pasaj Demidoff se referă la caracterul unui cîntec, în citatele 
care urmează descrie maniera interpretării, arta lăutarilor executind me- 
lodii de joc. La Cerneţi, Démidoff asistă la un „joc românesc plin de 

1 Cosma, Viorel, Filarmonica George Enescu din București, 1868—1968. Bucu- 
reşti, 1968, p. 10. 

2 Demidoff, Anatolie de, Voyage dans la Russie méridionale et la Crimée 
par la Hongrie, la Valachie et la Moldavie, execute en 1837. Paris, Ernest Bour- 
din et C-ie, MDCCCXL, p. 129; citatul e tradus în limba română de Breazul, G. 
în „Contribuţii la cunoașterea trecutului muziciii noastre“, din vol. I, Pagini de 
istoria muzicii românești vol. I, Bucuretşi, Ed. muzicală, 1966, p. 132. 

caracter şi de originalitate“ t. Lăutarii, arată Démidoff — „în picioare 
stau în mijlocul horei şi se năcăjesc şi se mișcă foarte mult spre a-și 
executa cîntecele cele fără sfirşiti ? 

Două formaţii lăutăreşti au fost ascultate la prinzul oferit în cinstea 
oaspeţilor de către domnitorul Țării Româneşti, Alexandru Ghica, exe- 
cutînd „„...cîntecele naționale a românilor“. 

Şi iată cum descrie Démidoff ansamblul instrumental : „Orchestra 
țiganilor, deşi formată din elemente discordante, produce totuși efecte 
pe care zadarnic le-ai căuta în masele de armonie regulată și corectă 
cu care sînt obişnuite urechile apusene; cît priveşte măsura, ea este 
inegală, săltăreaţă, șchioapă, mergind prin timpi neașteptaţi... În timp 
ce jucătorii făceau minuni, lăutarii cîntau cu o vervă mereu renăscîndă 
motivele lor fără sfîrşit. Două mandoline (cobze), două viori, un nai şi 
un fel de basse sourde compuneau toate resursele acestor abili executanţi, 
ale căror brune şi frumoase figuri, însufleţite de ardoarea lor muzicală, 
adăugau un deosebit farmec acestui tablou poetic“ 3, 

Mărturii semnificative pentru tehnica ireproşabilă, pentru talentul 
și virtuozitatea lor se mai pot cita. Una dintre cele mai impresionante 
fiind redarea în ziarul francez „La Vie Parisienne“, din 28 noiembrie 
1874, a întrevederii Barbu Lăutarul și Franz Liszt, care a avut loc la 
lași în decembrie 1848, cînd pianistul de faimă europeană s-a înclinat în 
fața măiestriei celebrului rapsod moldovean î. 

Referindu-se la muzica lăutarilor, Nicolae Filimon surprinde o tră- 
sătură definitorie : se ocupă numai cu muzica profană. Lăutarii sînt, pe 
lingă executanţi, şi compozitori, inspirindu-se din „fluierul păstorului şi 
privirea naturei“. Se remarcă rolul muzicii bisericești şi orientale în 
contribuţia pieselor lăutăreşti, rol preluat apoi de muzica europeană, 
ajungîndu-se la o mixtură în ansamblul repertoriului şi chiar al unei 
piese „de la introducerea muzicei europene în armata noastră, şi mai 
cu seamă de la stabilirea teatrului de operă în Bucureşti, orizontul lor de 
imitație se mări: compoziţiunile lăutărești începură a lua un carcater 
european, amestecat cu cel turcesc; prima şi secunda parte a horelor 
începură a se compune din imitaţiunea vreunui vals sau mazurcă, iar fina- 


t Kogălniceanu, M., D A. Demidoff în Banat, Valahia și Moldova. în: „Da- 
cia literară“, tom. I, aprilie 1940, p. 145; studiu introductiv și ediţie de Maria 
Platon, București, Ed. Minerva, 1972. 

2 Idem, p. 165. Mai departe (p. 165—166) Demidoff arată: „Nu era rar de 
văzut cinzeci pînă la șasezeci dănţași, cu porturi diferite și pitoreşti, strînși într-o 
singură horă; aceste hore se înmulțea pe nesfîrșite pe toată întinderea șesului, 
sărind împrejurul orchestrului țipător al ţiganilor. Aflam mare plăcere a privi 
aceste desfătări simple și de o asprime antică“. 

3 Demidoff, A. de, op. cit., p. 141, cf. Breazul, G., op. cit, p. 133—134. 

3 Poslușnicu, M. Gr., op. cit, p. 611—616; Cosma V., Figuri de lăutari, Bucu- 
reşti, Ed. muzicală, 1960, p. 36—40. Despre arta lui Barbu Lăutarul vezi și Kotzebue, 
Wilhelm de. Lascăr Vinesc., O icoană a Moldovei din 1811. Bucureşti, Ed. Ig. Hai- 
mann (1892), p. 256—257. 

lul era luat din muzica orientală“ í. Am recurs la această opinie auto- 
rizată a lui N. Filimon, deoarece ilustrează elocvent maniera în care 
lăutarii oscilau între stilul vechi (oriental) si nou (apusean) al muzicii 
noastre, oferind ascultătorilor cîntece influențate de cele două mari di- 
recţii care aveau pe atunci un cuvint de spus în viaţa noastră muzicală, 
Pendulările se fac simţite şi în piesele care alcătuiesc colecţiile şi aran- 


Lătarul bucovinean 
Neculai Picu. 


jamentele de folclor datorate unor muzicieni profesioniști a căror sursă 
de inspiraţie a fost, fără îndoială, tot arta şi repertoriul lăutăresc. Despre 
acestea însă vom trata ceva mai tîrziu, încercînd să facem o determi- 
nare stilistico-modală a diferitelor cîntece și jocuri. 

Şi alţi străini au așternut pe hîrtie impresii și aprecieri despre 
muzica populară românească și arta lăutarilor. Călătorul francez Auguste 


t Filimon, N., Studiul citat, cf.: Breazul G., Patrium Carmen, p. 295. 

Gerando s-a ocupat de muzica românilor din Transilvania în 1839, subli- 
niind dragostea lor pentru poezie şi muzică. A remarcat sentimentul de 
risteţe care ar caracteriza cîntecele românilor, voioșşia, dinamismul și 
„natura meridională“ a dansurilor !. Preţioase observaţii în această pro- 
blemă au făcut și alţi călători, printre care: Xavier Marmier, Zallony 
Marc-Philippe, Stanislas Bellanger, Jules Michelet, Edgar Quinet, Felix 
Cclson, R. Walch“, Raoul Perrin, Elias Regnault, Felix Pigeory 2. 

Se naște întrebarea, dacă mimetismul lăutăresc, în condiţiile unei 
crescînde presiuni din partea muzicii mondene apusene, care în cele 
din urmă înlătură curentul oriental, nu duce la o tot mai accentuată 
îndepărtare de temeliile autenticităţii muzicii populare ? Răspunsul ar 
comporta numeroase argumente. Cel mai direct şi mai simplificat este 
acela că nu numai curentele de proveniență externă încetăţenite la noi 
au exercitat influenţă asupra artei lăutarilor. Muzica populară ţărănească 
s-a dovedit a fi, în cele din urmă, mai puternică decit toate tentaţiile 
stilistice laolaltă. Lăutarii au sesizat necesitatea neîncetatei racordări la 
matca muzicii sătești, de unde au preluat noi modele, reuşind să asigure 
originalitatea artei lor, în pofida unor contaminări străine. În acest fel, 
muzica lăutărească a promovat un repertoriu românesc a cărei substanță 
pură îşi demonstra virilitatea şi forța de expresie prin impactul cu 
matricea nealterată a stratului țărănesc. Acesta a asigurat originalitatea 
si puternica individualitate a muzicii româneşti, inclusiv a celei lăutăreşti. 


SCRIITORII ȘI CÎNTECUL POPULAR 


Interesul pentru creația populară, muzicienii l-au datorat frumu- 
set) intrinseci a prcducțiilor care cfereau un vast teren de manifestare 
a specificului naţional. Dacă sz atribuie scriitorilor militanţi grupaţi în 
jurul „Daciei literare“ un rol proeminent în orientarea compozitorilor 
români înspre abordarea unor teme de rezonanță patriotică, înveşmiîntate 
în minunatele sonorități folclorice, nu acelaşi lucru se poate spune despre 
impulsul inițial al preocupărilor pentru producțiile muzicale populare. 
Parcurgînd şirul contribuţiilor la desţelenirea folclorului muzical și com- 
parîndu-l cu ceea ce se petrece în domeniul culegerii poeziilor populare 
sau a declaraţiilor de intenţie în acest sens se constată că muzicienii 
au pornit acţiunea de cunoaștere, transcriere şi valorificare artistică a 
creației populare anterior confraţilor literați. Desigur, mobilul aplecării. 
spre folclor, care datează după cum s-a văzut în paginile anterioare dina- 


! Gerando, A.. La Transylvanie et ses habitants, vol. II, Paris, Au comptoir 
des Imprimeurs-Unis, 1845, p. 309. Cf. Tomescu, Vasile. Histoire des relations 
musicales entre la France et la Roumanie. Premiere partie — „Des origines au 
commencement du XX siècle“. București, Ed. muzicală, 1973. 

2 În documentata lucrare mai sus citată, a lui Vasile Tomescu. se dau extrase: 
Gin scrierile acestor călători. Vezi capitolele XII-XIV, p. 283—356. 

intea acestei perioade, nu poate fi redus ia un parametru. Au avut con- 
tribuția ler la descoperirea cîntecelor şi jocurilor populare atît ecoui 
interesului european pentru folclor, cît şi ideologia romantică t. Totuşi, 
factorul decisiv în descoperirea producţiilor muzicale populare a fost 
forța sa procreativă, modalitatea afirmării cultului sacru al națiunii 2. 

Muzicienii au sesizat, după 1823, valoarea artistică şi propagandis- 
tică a cîntecului, servindu-se de el pentru afirmarea ființei şi culturii 
româneşti. Este adevărat că, pînă în jurul anului 1840, cînd cărturarii 
romåni profesează îndemnuri repetate pentru culegerea şi fructificarea 
imboldurilor folclorice, culegerile cîntecelor sînt puţine, în timp ce după, 
îndeosebi către 1850, devin frecvente. Astfel, se justifică afirmaţia că 
vledoariile scriitorilor care au înţeles rostul de decument istoric, psiho- 
logic, social şi artistic al cintecului popular au condus la crearea unui 
climat general favorabil adeziunii la felclor, climat care a declanşat o 
creştere a interesului pentru producţia populară, concretizat în manus- 
criss şi tipărituri al căror rost a fost limpede formulat de către Vasile 
Alecsandri : „într-o epocă ca aceasta, unde țările noastre au a se lupta 
cu duşmani puternici, care cearcă a ataca nu numai drepturile politice, 
Gar chiar şi naționalitatea  romârilor, poezia populară va fi de mare 
ajutor spre apărarea aceştia... Românii tot români vor rămîne şi vor 
dovedi că sînt români prin limba lor, prin tradiţiile lor, prin obiceiu- 
rile lor“ 3, 

Că atracția folclorului a fost spentană, datorindu-se atributelor sale 
praprii, o demonstrează încă un fapt anterior anului 1840: cu puţine 
excepţii, melodiile populare se găsesc în broşuri, manuscrise care nu sînt 
culegeri propriu-zise, ci albume cu piese de pian sau vocale în care se 
includ cîntece şi jocuri. De asemenea, în broşurile sau manuscrisele an- 
ierioare anului 1840 se includ piese folclorice alături de piese nefolclo- 
rice, româneşti şi străine. După anul menţionat, culegerile capătă o di- 
recție explicită. Fără excepţie, ele sînt axate pe valorificarea producţiilor 
folclorice româneşti, piesele străine dispar aproape cu  desăvirşire. 
“Totodată, autenticitatea stilistică românească apare mai pregnantă. Prin 
prisma acestei constatări se poate afirma că programul ideologic revo- 
luţionar a exercitat o influenţă pozitivă asupra interesului pentru creaţia 
muzicală populară. lată de ce se impune trecerea în revistă a concep- 
țiilor intelectualilor acelei epoci asupra cîntecului popular, pentru a 
schița istoricul descoperirii folclorului. 

În primul volum al Hronicului muzicii românești au fest prezen- 
tate producţii folclorice și obiceiuri străbune româneşti prin prisma 
scrierilor cronicarilor şi învăţaţilor. Reînnodînd acel fir, se cuvine relevat 


1 Platon. Maria, Introducerea la ediţia „Dacia literară“, Bucuresti, Ed. Mi- 
nerva, 1972, p. XXV. 

2 Cornea, Paul, Originile romantismului românesc. București, Ed Minerva, 
'p. 499. 

3 Alecsandri, V., Românii și poezia lor. Volumul Proză, București, Ed. pentru 
literatură, 1966, p. 124; ct. Platon, Maria op cit.. p. 25. 


HRONICUL MUZICII ROMÂNEȘTI 39 


că Ion Budai-Deleanu, în Tiganiada, operă ce cunoaște două ediţii 
(1792—1800 şi 1800—1812), recurge adeseori la alegorie spre a deter- 
mina anumite realităţi românești, între care şi bogăţia producţiilor fol- 
clorice. Cum în ideile sale se reflectă crezul Şcolii ardelene, avem 
tentativa unei schiţări a valorificării creaţiilor populare. Nota la Cîntecul 
IV deplînge faptul că nu se notează cîntecele de viteji (probabil baladele), 
deoarece în ele s-ar găsi „...multe făpturi istoriceşti“. I. Budai-Deleanu 
remarcă prezenţa „cîntecelor de nuntă din bătrîni“, pe care le au ţăranii 
noștri, asemeni neamurilor „politice“, grecii şi romanii 1 

Timotei Cipariu, în Început de autobiografie, relevă prezenţa bala- 
delor în folclor indicînd „Cîntecul lui Manul-tilharul şi al lui Petru din 
luncă“. Mai aminteşte şi cîntecele lumesti 2. 

În 1830, Eftimie Murgu recurge la cinci melodii românești în 
lucrarea Widerlegung oder Abhandlung..., folosindu-le drept argument al 
latinităţii românilor. combătind teza lui Sava Tököli, publicată la Halle 
în 1823, cu un caracter defăimător la adresa românilor, replică la adresa 
capodoperei lui Petru Maior, Istoria pentru începutul românilor în 
Dacia (1812) 3. Eftimie Murgu emite ijudicioase consideraţii asupra cîn- 
tecului în viața spirituală a poporului român, exprimînd „specificul 
gustului național“. Ideea de la care porneşte E. Murgu este : „Într-adevăr 
nu puţine caracteristici ale unei naţiuni ni le oferă muzica“. În viziunea 
sa, creaţia profesionistă se întemeiază pe creația populară în intenţia 
angajată de a defini caracterul unei națiuni, 

„Muzica nu este un element de mică importanţă în caracterizarea 
unei naţiuni. Cintecele naţionale exprimă caracteristica gustului naţional. 
Din acestea vor fi plăsmuite obişnuitele Tanz-Sonaten, care vor da mă- 
sura creaţiei și gustului naţional, şi nu li se va înfățișa iubitorilor de 
muzică o oglindă întunecată cînd se va crea în acest spirit“ f. 

E. Murgu apelează la numeroase citate de M. Opitz pentru a sus- 
Une originalitatea şi frumuseţea dansurilor populare românești, ,,...dovadă 
neîndoielnică a provenienţei lor romane“ 5, 

1 Budai-Deleanu, I.. Tiganiada, varianta II. ediţie îngrijită de J. Byck. Bucu- 
rest), 1953, nota la cîntul IX; Panu, Cctav, Elogiul folclorului românesc, Bucu- 
rești, Ed. pentru literatură, 1969, p. 7. 

2 Manciulea, Stefan, Timotei Cipariu. Început de autobiografie. Blaj (ai: 
Panu, Octav. Elogiu folclorului românesc, op. cit., p. 132. 

3 Titlul lucrării lui E. Murgu, tradus din limba germană: Combaterea diser- 
tației apărută sub titlul Dovadă că românii nu sînt de obîrșie romană și că 
acest lucru nu reiese din limba lor italo-slavă. În: Scrieri. Îngrijitor de ediţie 
I. D. Suciu. Bucureşti, Ed. pentru literatură, 1969. Lucrarea se înscrie ca o con- 
tinuare la altă scară valorică a polemicii dintre Maior st Kopitar, pe care a 
interpolat-o Damaschin Bojincă în a sa Animadversario în dissertationem Hallen- 
sen... (1828), în românește: Răspundere dezgustătoare la cîrtirea cea din Hale... 
Cf. Ivașcu, G., Istoria literaturii române, p. 322. 

4 Traducerea de G. Breazul: „Valorificarea artistică a folclorului“. În. 
Pagini de istoria muzicii românești, vol. I, op. cit., p. 131. 

5 Idem, p. 263. 

Alexandru Haşdeu publică în reviste ruseşti mai multe materiale 
folclorice însoțite de comentarii. În „Vestitorul Europei“ apar, în 1830, 
două cîntece populare românești de nuntă t. Trei ani mai tîrziu, în 
revista „Telescop“, se tipăresc şase cîntece populare româneşti, evident 
numai versuri, cu ample explicaţii istorice și etnografice 2. Două cîntece, 
o doină şi un „cîntec popular din Valahia“, au văzut lumina tiparului, 
în anul 1835, în revista „Molva“ 3 

Un pas înainte în direcţia înţelegerii valorii cîntecului popular îl 
realizează Mihail Kogălniceanu, redactorul „Daciei literare“, literat și om 
politic de frunte al României. Beneficiind, în anii formării, de instrucţie 
muzicală — lua lecţii de vioară şi pian, frecventa cu asiduitate specta- 
colele de operă și balet — Kogălniceanu a sesizat vigoarea producţiilor 
populare pe care le solicită insistent de la Berlin surorilor sale aflate 
în ţară. În 1835 cere în med expres colecţia de melodii populare a 
lui Ruzitski şi notele unui „nou cîntec moldav“ î. Dacă surorile nu au 
cîntece noi se mulțumește și cu melodii populare mai vechi, prelucrate 
pentru pian. M. Kogălniceanu avea nevoie de documente poetice vii 
spre a-și argumenta ideile istorice asupra limbii și literaturii române, 
precum și pentru a le difuza în mediul nepăsător al societăţii cărtură- 


l Davicenko, E., Al Hașdeu și literatura românească populară. În: „Revista 
istorică“, An. XXII (1936), nr. 1—3, p. 24—35 „Vestitorii Europei“, XI—XIII, 
p. 129—131. Nu sînt cîntece istorice, cum spusese N. lorga în Istoria Literaturii 
române în secolul XIX, vol. II, Bucureşti, 1907, p. 40. 

2 „Telescop“, an. XIV, (1833), nr. 8. p. 491. A se citi şi P. Cornea, Originile 
romantismului românesc, op. cit., p. 506—507 și 681, precum și Știri noi despre 
Asachi, Negruzzi, Kogălniceanu, Haşdeu etc. și relaţiile literare româno-ruse în 
prima jumătate a secolului XIX. în: „Viaţa românească“, nr. 12, 1966, p. 95. 

3 „Moldova“, nr. 35 și 36 din 1835, pag. 127 și respectiv 143. 

4 Kogălniceanu, M., Scrisori, 1834—1849. Publicate de Petre V. Haneș. Bucu- 
rest, Minerva, 1913: „Domnul Ruzitski (Roczinski) care v-a dat lecţii de pian a 
publicat o colecţie de cintece moldoveneşti; spuneţi tatălui meu că am nevoie 
de ea, să o procure și să mi-o expedieze la Berlin“. (Scrisoare 1835, p. 142). „În 
toate scrisorile voastre, dragele mele surori, copiaţi și trimiteţi-mi notele numai 
unui cîntec moldovenesc ; dar copiaţi-le fără să faceți greșeli“. (Scrisoare: Berlin, 
26 nov./8 dec. 1835, p. 149). „Dacă nu aveţi noi cîntece moldoveneşti, atunci tri- 
miteţi-mi din cele vechi.“ „În timp ce mă aflam încă în Moldova, Ruzitschi a 
publicat în imprimeria Albinei Românești o colecţie de cîntece moldoveneşti, 
valahe și greceşti. Eu cred că ea costă un ducat...“ (Scrisoare din 15/3 ianuarie 1836, 
p. 150—151.) „Dragele mele surori, căutaţi în partiturile voastre şi trimiteţi-mi no- 
tele și cuvintele cîntecelor „Nu-i, nu-i nu-i nădejde, nu-i“ și „Ziua, ciasul des- 
părţirii“, apoi „Aideţi fraţi să trăim bine“... (Scrisoare din 2/14 februarie 1836, 
p. 155.) „Trimiteţi-mi de asemenea cîteva partituri cu cele mai vesele cîntece 
moldovenești, întrucît mie-mi plac mult...“ (Scrisoare din 7 mai 1836, p. 158.) 
„Cîntecele pe care mi le-aţi trimis mi-au făcut o deosebită plăcere, şi eu vă 
rog să-mi expediaţi în fiecare scrisoare cîte două...“ (Scrisoare din 9 iunie 1836, 
p. 158.) În scrisoarea din 8 aprilie 1836, solicită balada „Moartea lui Ghica-vodă“, 
care a făcut furori în cercurile germane în care a fost popularizată (p. 164). 

rest berlineze care cunoștea prea puţin despre români. Kogălniceanu. 
nutrea o deosebită consideraţie asupra producţiilor folclorice... „Dar ceea. 
ce sînt simburele poeziei noastre naționale sînt baladele şi cîntecele: 
populare. Sint unele dintre ele care n-ar face rușine celui mai bun 
poet“ 1, 

Vrăjit de farmecul cîntecelor populare, nu este de mirare că: 
M. Kogălniceanu a intenţionat să publice în Germania cintece moldo- 
venești ?, 

În 1839 își manifestă admiraţia faţă de muzica populară cîntată de: 
păstori şi de plugari. „Muzica ei e atit de duioasă, atit de pură... încît e 
imposibil s-o asculţi fără a fi mișcat“ 3. 

În Limba şi literatura română la valahi, publicată în limba germană 
la Berlin, în 1837, tînărul Kogălniceanu zăboveşte destul de mult asupra 
muzicii. din dorința de a-i sublinia valoarea, caracterul, specificul și 
chiar a-i face o micro-istorie. Aici se pot urmări efectele cererilor sale 
de cîntece din scrisori. „Ziua, ceasul despărțirii“ și „Nu-i, nu-i, nu-i 
nădejde, nu-i“ sînt citate în favoarea unor aserţiuni. Primul e produsul 
fanteziilor comorilor spirituale si culte, al doilea e cîntec social din tim- 
pul lui Brîncoveanu 4. Se pare că nu i s-a trimis colecţia lui Ruzitski, 
deoarece nici un cîntec din ea nu se menţionează. Dintre ideile asupra 
muzicii populare sînt de reţinut următoarele : „Cele mai simple melodii 
au un farmec particular, sînt pline de dor si de simţire“ 5. Melodiile sînt 
„„„.creaţiunea geniului romantic poetic al poporului de jos, dar mai ales. 
al hergelegiilor şi păstorilor“ 6. Este adevărat însă că M. Kogălniceanu 
include în categoria cîntecelor poporane și producţiile create de domni- 
tele culte şi integrate fluxului de circulaţie. Arată că instrumentele 
românești sînt : vioara, naiul si cobza. Într-altă parte amintește și flau- 
tul (probabil fluierul). Nu omite nume de lăutari: Anghel, Gheorghe: 
și Suceava 7. 

M. Kogălniceanu raportează limba română la cîntare, asemănînd-o 
prin muzicalitate limbii italiene. „Distinsă prin fineţe și armonie, ea: 
(limba română — n.n.) pare a fi creată pentru cîntare, iar în privinţa 
tonului dulce şi moale, mai că poate fi pusă alăturea de cea italiană“ 8. 
Într-o lungă frază cu iz romantic, luînd ca punct de referință pe Karodzic: 
autorul sîrb care prin publicaţiile sale a atras atenţia Europei 


1 Kogălniceanu, M., Moldau und Walachei, Romănische oder Walachische: 
Sprache und Litteratur von..., Berlin, 18 iun. 1837, cu trad. din germană: Limba. 
și literatura română la valahi, publicată de Kogălniceanu, Vasile. București, 1895, 
p. 39 ; cf. Maria Platon, op. cit., p. XXIV. 

> Kogălniceanu, M., Scrisori, op. cit., p. 163. 

3 Cornea, P., Originea romantismului românesc, p. 507. 

4 Kogălniceanu, M., Limba și literatura română la valahi, op cit, p. 41. 
5 Idem, p. 42. 

H Idem, p. 41. 

7 Idem, ibidem. 

€ Idem, p. 40. 

asupra ţării sale, M. Kogălniceanu constată că neprețuitul tezaur fol- 
cloric românesc îşi aşteatptă descoperitorii !. Dest prin studiul său vi- 
zează popularizarea culturii româneşti în rîndul unor cititori străini, 


Mihail Kogălniceanu 


Kogălniceanu profesează un postulat cu o destinaţie precisă, militează 
cu tenacitate pentru valorificarea cîntării populare. Muzica populară în 
concepţia sa — acordul primordial al sufletului — se cuvine integrat 


1 Idem, p. 39—40. „Încă zac multe comori preţioasae îngropate în straturile 
adinci ale Carpaţilor străvechi, multe flori mirositoare încă înfloresc si se scu- 
tură pe binecuviîntatele cîmpii ale Bucovinei, nevăzute, neobservate, așteptind cu 
lor momentul cînd și soarele ei se va ridica şi ale cărui raze vor lumina flori 
ol pietre cu culori strălucitoare.“ 

circulaţiei valorilor spirituale, deoarece este imnul „sacru al naturii“. 
„Dacă muzica şi poezia — scrie M. Kogălniceanu — este acordul primor- 
dial al sufletului, care se arată în atitea chipuri de la indivizi pînă 
la naţiuni întregi, atunci şi la aceste sunete ale naturii trebuie să tra- 
gem cu urechea şi cu ajutorul lor să pătrundem pînă la izvorul de 
unde ţișnesc cu atita bogăţie. Această cîntare, oricît de simplă şi mo- 
notonă ni s-ar părea, totuşi trebuie totdeauna să o privim ca un imn 
sacru al naturii“ ! Această confesiune de rezonanță romantică comportă 
în viitor interpretări estetice. 

În paginile „Daciei literare“ ca și în întreaga sa activitate socială 
şi politică, M. Kogălniceanu, va traduce în practică crezul său în forţa 
artei populare, susținind muzica şi pe muzicieni, încurajind culegerile 
folclorului ca şi compoziţiile or iginale. 

În Transilvania, George Barițiu pledează cauza folclorului în presă, 
ceea ce are un larg ecou. Meritul său principal a fost că a sesizat nece- 
sitatea efectuării de culegeri și a profesat îndemnuri în acest sens. În 
„Foaia pentru minte, inimă și literatură“ din 7 mai 1838, adresîndu-se 
conaţionalilor „din toate patriile“, se pronunţă în favoarea culegerii din 
„gura poporului“, între altele și de „...cîntece populare de care la noi 
sînt foarte multe şi interesante“, care ar avea „însemnare istorică și 
arheologică“ 2 În acest fel, G. Barițiu observă bogăţia cîntecelor şi fizio- 
nomia lor aparte. De reţinut că publicistul transilvănean are în vedere 
„cîntarea sătească“, care ar trebui culeasă Odin gura secerătorilor, tor- 
cătoarelor şi a maicilor ce-și leagănă pruncii adormindu-i cu horile sale”, 
deoarece ar putea furniza material pentru „tomuri întregi“ 3. 

G. Barițiu intuieşte pericolul necunoașterii specificului sau supra- 
estimării lui. „Numai să păzim bine ca să nu ne dăm cîntecele (precum 
s-a mai întîmplat) pe mîna unui Mesteru-Strică, al căror auz nu este 
plăsmuit pentru muzica românească, însă iarăşi nici să fim aşa naivi ca 
să credem că tot ce e românesc ar fi şi frumos“. În continuare, cărtu- 
rarul transilvănean atrage iarăși atenția asupra cîntecelor ţărăneşti ` 
„Să tragem bine cu urechea ca să distingem și ceea ce s-a încuibat din 
străinătate ... cîntece de natura acestora nu vor putea rămîne ascunse 
de auzul cunoscătorilor“ î. Pentru prima oară G. Barițiu recomandă, 
într-un articol din 29 ianuarie 1839 din „Foaia pentru minte, inimă și 
literatură“, culegătorilor să respecte producțiile populare care relevă 
„trăsăturile adevăratului caracter ai unei nat, transcriindu-le cît mai 


1 Idem, p. 42. 

2 „Foaie pentru minte, inimă și literatură“, Braşov, 7 mai 1838“; Demeny 
L., Vlăduţiu, I, Contribuţii documentare la începuturile artei populare orale romă- 
nert! în Transilvania. În : „Revista de etnografie și folclor“, Bucureşti, nr. 6, 1965, 
p. 627. 

3 „Foaie pentru minte, inimă ai literatură“, 24 decembrie 1838. În acest 
articol pledează și pentru culegerea strigăturilor fără de care „românul... nici nu 
poate să joace“, 

4 Barițiu, George, Calendarul pentru poporul român. Brașov, 1855, p. 40—41. 

fidel, fără nici o intervenţie. Să vedem în acest principiu începutul unei 
metode de culegere ştiinţifică a folclorului ? Iată cuvintele sale : „Dorul 
inimii noastre, mai de multe ori descoperit, este că doar pe încetul se vor 
scula bărbaţi care nu-și vor pregeta a culege odată cîntecele oșianilor 
şi a barzilor românesti, originale, neschimbate, neatinse, cum se află în 
gura poporului, în munţi, în văi, în șesuri și oriunde. Să vedem care 
nație ne va întrece cu aceste. Cine nu știe cum că în cîntecele, în po- 


Scriitorul George Barițiu. 


vestirile, în jocurile, obiceiurile, ceremoniile unei nati se află mai cu 
deosebire trăsăturile adevăratului [său] caracter ?“ |. În calitate de 
redactor al unor publicaţii braşovene, G. Barițiu va tipări diferite cîn- 
tece poporane din Sibiu 2. În articolul Cântece populare românești, apă- 
rut la 12 decembrie 1849 în „Foaia pentru minte, inimă şi literatură“, 
G. Barițiu identifică poezia populară cu cîntecul — „...toată poezia a 
cărei temă corespunde simțului şi imaginaciunei lui (poporului — n.n.), 
care adică e scoasă din inima lui, trebuie să o si cînte, iar a.tmintrea 


1 „Foaie pentru minte, inimă și literatură“, Cîntece povorane de pe Sibiu 
din Ardeal, 29 ianuarie 1839. Cf. : Cornea, P., op. cit., p. 508. 
2 Piaton, Maria, op cit, p. XXVI. 

nici că o primește, o dă uitărei“ t. Potrivit lui G. Barițiu, „...melancolia 
şi durerile sufleteşti fac principala trăsătură a caracterului în cîntecele 
românești“ 2, 

Şi Nicolae Bălcescu susține ideea primatului cîntării în creaţie. 
„Oamenii întîi cîntă, pe urmă scriu“ 3. În acest spirit, parafrazînd cu- 
noscuta sa idee că „cei dintii istorici au fost poeţii“, se poate afirma că 
cei dintii istorici au fost cîntăreţii populari. Continuind în acest spirit, 
cintările populare „sînt un mare izvor istoric“ 4, 

Poezia, ca şi tradiţiile populare, reprezintă unul din cele „cinci 
feluri de documente“ pe care se întemeiază istoria orcărei naţiuni. 
Conştient de importanţa consemnării şi difuzării lor, N. Bălcescu formu- 
lează imperativul culegerii : „O adunare dar a poeziilor și a poveștilor 
ce se află în gura poporului român este de trebuinţă“ 5. 


Legind muzica populară de evenimentele revoluţionare, Bălcescu 
relevă caracterul mobilizator al melodiilor. În condiţiile luptei, caracte- 
rul cîntecului popular devine mai activ, mai înflăcărat, transmițînd ela- 
nul de care sînt animați cei care-l cîntă. „Cîntecul lor (al femeilor 
— nn) nu era ca mai înainte, cîntec de dor și de plăcere, ci cîntări pline 
de patriotism şi de sentiment naţional“ ê, 

O admirabilă formulare conceptuală asupra esenței cîntării naţio- 
nale aparţine lui Al. Golescu-Arăpilă, un romantic înflăcărat, participant 
activ la evenimentele revoluţionare din 1848. Într-o scrisoare, arată: 
„Muzica şi arta desenului sînt, din contră, esențialmente proprii dezvol- 
tării sentimentului național al maselor şi, printr-o reacţie necesară, să 
inspire ori să exalte... O muzică naţională este ca vibrația palpitantă a 
inimii naţiunii“ 7. Să recunoaștem, formularea lui Golescu-Arăpilă, poe- 
tică şi aforistică, surprinde în mod complet funcția generalizată a artei 
sunetelor. În ea se găsește totul, indicînd contopirea expresiei muzicale 
cu aspiraţiile și dorul naţiunii pe care-l pcartă. 

Influențat, ca și alţi cărturari români, de ideile herderiene, Alecu 
Russo, în studiul Poezia poporală, elaborat, după cît se pare, în 1846, 
a emis consideraţii cu valoare programatică asupra muzicii, 


! Barițiu, G., Articole literare, Bucureşti, ESPLA, 1957, p. 114. 

2 Bîrlea, O., Istoria folcloristicii românești. Bucureşti, Ed. enciclopedică ro- 
mână, 1974, pag. 60. 

3 Bălcescu, N., Monografii istorice, publicate de V. Haneş. Buucreşti, 1936, 
p. 21. Cf.: C. C. Ghenea, Concepții despre muzică ale pașoptiștilor. În: Muzica“, 
nr. 5, 1968, p. 16. 

4 Bălcescu, N., Monografii istorice, p. 21. 

5 Bălcescu, N., Monografii istorice, p, 22. 

G Bălcescu, N., Opere. Tom I, partea I, imp. de G. Zanne. Bucureşti, 1940, 
p. 129; cf. C. C. Ghenea, studiul citat, p. 16. 

7 Fotino, G., Din vremea renașterii naţionale a Ţării Românești. Goleștii. 
vol. II. Scrisoarea către Ștefan C. Golescu din decembrie 1846 sau ianuarie 1847. 
București, Impr. Nat, 1939, p. 158; cf. C. C. Ghenea, st. citat, p. 16. 

În spiritul ideilor lui Bălcescu, Al. Russo afirma : „Datinile, poveș- 
tile, muzica și poezia sunt arhivele poporului, cu ele se poate oricind 
reconstitui trecutul întunecat“ t, 

Autorul acestor cuvinte nu se rezumă la o simplă cunoaștere teo- 
retică ci continuă, arătînd implicaţiile practice care decurg. Transpus pe 
plan strict muzical, studierea melodiilor şi jocurilor populare duce la 
iămuriri asupra originii limbii noastre : „...nașterea naţionalităţii române, 
de plăcerile naturii cu care este înzestrat şi de luptele ce le-au susţinut 
coloniile romane pînă a nu se preface în locuitorii de astăzi ai vechii 
Dacii“ 2. 

În ierarhia culturii, poezia, deci ai muzica, reprezintă „întiia fază 
a civilizației unui neam“ 3. A. Russo deosebeşte trei categorii folclorice : 
cîntece bătrînești (care „adevereşte cronicile“), cîntec de frunză (9), 
doine şi hore 4. Împărtășeşte părerea potrivit căreia creaţia populară este 
„expresia cea mai vie a caracterului național“ 5. Este interesant că 
A]. Russo nu idealizează realizarea producţiilor populare, admiţind unele 
imperfecţiuni. În pofida acestora, forţa estetică a poeziei este remarca- 
bilă. Își susţine peroraţia recurgînd la exemplul privighetorii „...care 
nu e frumoasă, dar cîntul ei este din rai“ 6. 

Lui Costache Negruzzi îi aparţine un studiu fundamental, pentru 
acea vreme, asupra cîntării populare. Avem în vedere Cîntece populare 
a Moldovei, publicat în cadrul ciclului Scene pitorești din obiceiurile 
Moldaviei în paginile „Daciei literare“ din martie-aprilie 1840. C. Ne- 
gruzzi acumulase o oarecare experienţă în domeniul publicării poeziei 
populare. Cele trei doine — Ostașul păstor, Cîntecul lui Dragos și Cîntec 
(Doina nouă) — fuseseră trimise lui Iordache Mălinescu în 1838. Ele au 
văzut lumina tiparului în „Foaie pentru minte, inimă şi literatură“, 
nr. 13, din 30 martie 18427. Studiul despre cîntecele populare, înscris 
pe linia trasată deja de Al. Hasdeu, are unele incidenţe și cu Musique 
et chants populaires de Vltalie datorat lui Mainzer 8. Cu toate acestea, 
Costache Negruzzi are marele merit de a fi oferit o privire teoretică 
asupra cîntecului popular (deci nu asupra poeziei), punînd în acest mod 
piatra de temelie a ştiinţei folcloristice la noi. În fond, modelele au 
servit în cazul de faţă drept imbold pentru susținerea unor atribute 
particulare aparţinînd cîntecului popular românesc. 


t Russo, Alexandru, Poezia poporală. În: Scrieri, publicate de Petre V. 
Hasnaș. București, Ed. Academiei Române, 1908, p. 186. Publicat întîia oară în 
„Foaia Soţietăţii pentru literatura și cultura română în Bucovina, Cernăuţi, IV 
(1868), nr. 8, 9, 10 (august, septembrie, octombrie), p. 189—195. 

Idem, Ibidem. 

Idem, p. 187. 

Idem, p. 188. 

Idem, p. 189. 

Idem, p. 194. 

Platon, Maria, op. cit., p. XXVII. 

Idem, Ibidem. Publicat în „Revue des deux mondes“, Paris, 15 febr. 1835. 


o A ou A Gë Lë 


HRONICUL MUZICII ROMÂNEŞTI a 


Costache Negruzzi îşi începe studiul printr-o introducere generală 
cu iz romantic, în care se arată funcția muzicii, a cîntecului, ca modali- 
tate de reflectare a trăirilor umane: „Natura voiește ca omul să-și. 
cînte plăcerile și suferințele. Prin cîntecele sale, el își zugrăvește gîndul, 
năravurile, faptele, într-un cuvînt toată fiinţa sa ; cîntecul este o răsfrin- 
gere a sufletului său“ |. Aserţiunile capătă o valoare relativă atunci cînd 


Alecu Russo. 


se leagă caracterul muzicii de clima ţării celui care cîntă. Această 
incursiune climatologică i-a fost necesară pentru a ajunge la ceea ce 
voia să susţină, şi anume: „Moldavia, atît prin poziţia sa geografică, 
cît şi prin climatul său, se poate socoti între ţările organizate pentru 
muzică“ 2. Pentru a-şi susține teza, purcede la descrierea datinilor din 
cadrul cărora muzica este nelipsită. În cadrul cîntecelor populare, Ne- 
gruzzi deosebeşte ` „cintecul ostäsesc sau istoric, cîntul religios, cîn- 


1 Negruzzi, C., Cîntece populare moldave. În : „Dacia literară“, martie-aprilie 
1840. Ediţie îngrijită de Maria Platon, op. cit., p. 121. 
2 Idem, p. 122. Toate citatele şi referirile se fac după studiul citat. 

tecul dragostei şi a nunţei şi cîntecul codrului sau voinicesc“. Anterior, 
amintise hora. Contestă supraviețuirea cîntecului patriotic, prin care în- 
țelege „cîntec eroic“. Mai remarcă  doinele sau „cîntecele muntene“. 
"Descrie cintecul „Subt o poală de dugheană“, dansat de flăcăi în acom- 
paniamentul sunetelor fluierului, cărora li se adaugă cîntecul în „cor“ 
al dansatorilor. Arată în continuare că jocul se aprinde, urmează un 
„allegro animato“. Din nou, dansatorii cîntă. Negruzzi subliniază ideea 


Costache Negruzzi. 


reflectării sensibilităţii poporului român în muzica sa „...isteţimea, naivi- 
tatea şi duhul satiric al poporului românesc se văd în toate cîntecele 
sale“, 

Este evidentă o anumită nesiguranţă în delimitarea genurilor fol- 
clorice. Interesul literar i-a proiectat în prim plan formele epice, isto- 
rice, în timp ce doina este omisă, la început, fiind pomenită în mod 
special, neîncadrată în schița sa de sistematizare. 

Spre deosebire de alţi scriitori care tratează problema cintecului 
popular, Negruzzi apelează în repetate rînduri la exemple. Spre regretul 
nostru nu sînt notate decit versurile. Unele dintre acestea au avut o 
largă arie de circulaţie : „Cine-o zice Niţu vine“, „Fata de birău“, „Taci 
mireasă, nu mai plinge“, „Cîntecul lui Bujor“, „Elenuţa de la Piatra“. 


HRONICUL MUZICII ROMÂNEȘTI 49 


Lămuririle care se dau unor genuri privesc elemente exterioare, pito- 
reşti, naraţiuni ale subiectului respectivului cîntec. C. Negruzzi nu avea 
cum sâ se refere la anumite atribute muzicale de factură stilistică. De 
remarcat că el socotește muzica religioasă ca gen popular, ceea ce tră- 
dează concepția generală din acea epocă, socotindu-se popular întregul 
repertoriu ce se cîntă în mediul maselor. Nu scapă ocazia să observe 
frecvenţa ideii poetice „frunză verde“ din majoritatea cîntecelor popu- 
lare, căreia-i atribuie o semnificaţie simbolică. „Ea vesteşte primăvara, 
ea este emblema nădejdei, singurul bun din cutia Pandorei, singura 
mîngiiere şi mijlocul a suferi celelalte rele ale acestei bune lumi. Frunză 
verde în traiul ei seamănă cu viaţa !“ 

Se găsesc în studiul lui C. Negruzzi şi unele consideraţii care vi- 
zează specificul cîntecelor populare : „Muzica celor mai multe cîntece 
de gură (deci vocale — n.n.) e în tonul minor, tînguioasă și melan- 
colică“. 

Imprecizia termenilor, caracterul lor echivoc lasă să se întrevadă 
nestăpinirea unor cunoştinţe temeinice despre domeniul muzical. Ardoa- 
rea, zelul vor suplini asemenea incongruenţe. 

Polemizează cu muzicienii care desconsideră cîntecele pe motiv că 
n-ar fi eccnforme unor norme ale măiestriei. Negruzzi ia apărarea melo- 
diilor folclorice. „Mulţi învăţaţi muzicieni dispreţuiesc cîntecele româ- 
neşti a căror cuvinte nu sînt aşezate după regulele prozodiei și muzica 
dupe tractate mestesugoase de armonie, căci pentru dînșii arta este tot, 
natura şi inima nimic In Reproșul vizează purismul estetic şi tehnic care 
nu recunoaşte expresia, emotivitatea cîntecului popular. Lăudîndu-l pe 
Herfner si Ruzitski pentru că s-au apropiat de aceste melodii, el indică 
unele din arabescurile care le conferă particularitate : „...nici într-un fel 
de cîntece (decît cele româneşti — n.n.) nu credem că se pot găsi atitea 
trilere, atita prelungire în sonuri, atita modulație în ton“. Şi Negruzzi 
îndeamnă, este drept indirect, la valorificarea melosului popular, lăudînd 
baladele „Mama lui Ștefan cel Mare“ și „Dochia“, repuse în circulație 
de Gheorghe Asachi, deoarece sînt „capodopere de melodie“. 

Neîndoios, studiul lui C. Negruzzi realizează în contextul mișcării 
folcloriste a acelor ani un pas viguros înainte, deoarece angajează o 
anumită competenţă, dublată de pasiune şi dorinţa reînvierii şi repunerii 
în circulaţie, la scara profesionalismului, a creaţiei folclorice, a valo- 
rilor care exprimă „firea pămîntului“ românesc, 

Omul de cultură, scriitorul care a sesizat în toată frumuseţea sa 
vibrația artistică a folclorului, Vasile Alecsandri, a marcat etapa superi- 
oară în valorificarea şi aprecierea producţiilor orale. În viziunea sa, 
poezia populară nu este doar o manifestare a caracterului naţional sau 
mostra documentară pe baza căreia se poate reconstitui traiectul istoric. 
Poezia populară nu are numai valoarea unui izvor de inspiraţie, ci repre- 
zintă EE poetic, „farul călăuzitor către poezia cu adevărat româ- 
nească“ t, 


l Dima, Al., Chiţimia, I., Cornea, P., Toduran, E., Istoria literaturii române, 
vol. II. București, Ed. Academiei RSR, 1968, p. 458. 

Interesul pentru creația populară se concretizează la V. Alecsandri 
în 1843, cînd M. Kogălniceanu îi publică în Calendar pentru poporul ro- 
mânesc pe anul 1843: Hora, Cîntic haiducesc şi Cînticul oştirilor ţării 1. 
Centrul gravitațional al activității sale în domeniul publicării poeziilor 
populare se conturează în anii 1852—1853 2 cînd publică broșurile inau- 


Vasile Alecsandri. 


gurate cu Ballade. În 1866, Alecsandri reunește în volumul Poezii popu- 
lare ale românilor capodoperele prin care a definit vocaţia creatoare a 
poporului român. 

Alecsandri nu a fost un teoretician, ci un poet, un practician. Totuşi, 
în studiul Românii şi poezia lor, publicat în 1849, apoi în prefața la 
Ballade, pe urmă în notele la Doine și hore, el defineşte admirabil con- 


1 Ivașcu, G., Istoria literaturii române. București, Ed. științifică, 1969, p. 472. 
2 Ballade. Adunate și îndreptate de V. Alecsandri. Partea I, Iaşi, Tipografia 
Buciumul Român, 1852. 

cepţia sa, explicit trasată şi în articolul Melodiile românești, călduroasă 
aprobare a tipăririi de către Carol Miculi a Melodiilor naţionale. 

Este însă adevărat că interesul lui Alecsandri pentru muzica popu- 
lară nu se restrînge la materialele menţionate care au un caracter nor- 
mativ şi estetic, prezentind succint şi convingător ideologia epocii în 
această problemă. Ca un leitmotiv se întilneşte în întreaga sa activitate 
literară și publicistică, în piesele de teatru, tema admiraţiei spontane 
pentru popor și muzica sa. Citeva exemple vor fi edificatoare 1. 

În Vasile Porojan, lucrare cu caracter autobiografic, Alecsandri 
păstrează fascinația lăutarului „Postolachi cobzarul“ ... În O plim- 
bare în munţi (1844), relatează că excursanţii fredonau şi vestitul cîntec 
al lui Bujor. S-au întîlnit în munţi cu Gheorghi, care se întorcea acasă 
de la hora sătească unde cîntase din cimpoi. lată cum descrie poetul 
scena cu Gheorghi : „Auzind vorba de cimpoi și de horă, m-am apropiat 
de cioban şi l-am îndemnat să ne cînte o doină; îndată, el și-a scos 
cimpoiul din desagă, l-a umflat, l-a pregătit și, răzimîndu-se de un brad, 
a început să sune cîntecul cel mai frumos, cel mai jalnic, cel mai cu 
suflet ce-am auzit pe lume : doina de la munte, acea melodie curat ro- 
mânească, în care toată inima omului se tălmăcește prin suspinuri pu- 
ternice și prin note dulci și duioase... După ce sfîrşi, îl rugai pe cioban 
să cînte și din gură; si el, îimpreunîndu-se cu cimpoiul, începu cu un 
glas limpede şi puternic a cînta următoarele versuri pe muzica doinei : 
Frunză verde de alună, / Trece voinicul pe lună, / Şi codrul voios ră- 
sună“ 2. 


În nota explicativă la balada „Dolca“, Alecsandri oferă preţioase 
lămuriri asupra împrejurărilor și însuşi efectului muzicii pe care a 
auzit-o în 1842: „Această baladă a Dolcăi, precum și aceea a Mioriţei 
le-am cules din gura unui baciu, anume Udrea, de la stina de pe Mun- 
tele Ceahlău. Acest păstor suna din bucium cu o putere extraordinară, 
încît munţii se resunau în depărtare. El cînta şi din fluier mai multe 
cîntece ciobăneşti, iar mai cu seamă Doina cu o expresie de înduioșare 
ce aduceau lacrimi în ochii celor care îl ascultau...“ 3. 

Descrierea acestor impresionante scene dovedeşte admiraţia lui 
Alecsandri pentru muzica populară, felul în care el se informa şi înţe- 
legea cintecul, precum şi identificarea lui cu expresia şi semnificaţia 
poetică. Bardul de la Mircești sesizează și prezintă sentimentul dorului 
atit de caracteristic doinei, precum şi atmosfera nostalgică, „note dulci 
şi duioase“, degajată de acest gen atit de nobil, de specific sensibilităţii 
româneşti. 

Scrierile sale literare aduc referiri la cîntări, instrumente, jocuri 
populare. Chiar şi informatorii pe care îi nominalizează demonstrează că 


1 În această problemă se recomandă studiul extrem de pătrunzător al lui 
George Breazul : Alecsandri și muzica, publicat în vol. I „Pagini de istoria muzicii. 
românești“, vol. I, p. 234—258. 

2 Breazul. G., op. cit., p. 241. 

3 Breazul, G., idem, p. 248. 

Alecsandri a trăit şi retrăit fiorul tainic al creaţiei populare, contopin- 
du-se cu el, aplecîndu-se cu pasiunea și curiozitatea artistului şi omului 
de ştiinţă dornic nu numai să savureze imaginea poetico-muzicală, dar şi 
să-i pătrundă resorturile intime pentru a le asimila. Baciul Udrea de pe 
muntele Ceahlău, Gheorghi de la Durău, Brînduşa, păstorul din Bicaz, 
Neculai Nastasi din Bohotiu, Didică, lăutarul din Mircești, ţăranca Dom- 
nica din Crăiniceşti şi alţii au servit lui Alecsandri drept informatori de 
folclor și posterităţii atestări sigure ale sursei de la care a cules şi s-a 
documentat poetul și folcloristul L 

Dar ce poate fi mai edificator pentru tangenţa lui Alecsandri cu 
cîntul popular decit savuroasele sale piese de teatru, vodevilurile în 
«are cîntecele populare, uneori cu versuii de inspiraţie proprie, ocupă un 
spaţiu remarcabil. În mod special se cer nominalizate piesele cu tema- 
tică muzicală populară : Nunta ţărănească (1848) și Barbu Lăutarul (1867). 

Revenind la opera teoretică asupra creaţiei pcpulare, vom menţiona 
primul moment, studiul Românii și poezia lor, publicat în revista „Bu- 
covina“, în 1849. Parcurgind studiul distribuit între trei numere, se 
remarcă, pe lingă erudiţia si entuziasmul tînărului care doreşte să împăr- 
tășească altora minunatele datini, credințe și poezii populare, că Alec- 
sandri nu acorda prea mare spaţiu muzicii. În materialele ulterioare însă, 
ponderea artei sunetelor şi genurilor care o reprezintă creşte consi- 
derabil. 

Muzica pcpulară în Românii şi poezia lor apare în treacăt, în de- 
clarații de esență romantico-patriotică ` „Îmi plac obiceiurile sale patriar- 
hale, credințele sale fantastice, danțurile sale vechi și voiniceşti, portul 
său pitoresc care, pînă astăzi, se vede săpat pe coloana lui Traian, cînte- 
cele sale jalnice și melodioase și mai ales poeziile sale atit de bogate, 
atit de caracteristice“ 2. În acest stadiu, V. Alecsandri pomenește jocu- 
rile populare ` hora, călușarii, munteneasca și voiniceasca. Edificator 
pentru atitudinea lui faţă de folclor este următoarea idee care demon- 
strează că poeziei populare i se atribuie funcţia de cunoaştere a tradi- 
țiilor ai datinilor naţionale 3: „Poeziile populare sint. precum videm, 
comori. nepreţuite, în care putem descoperi icoane vii şi poetice de 
obiceiurile și de prejudecățile neamului românesc“ 3. 

Profesiunea de credință folclorică, Alecsandri şi-o defineşte în 
preambulul primei broşuri a Baladelor, care debutează cu renumitul afo- 
rism „Românul s-a născut poet!“ Alecsandri relevă natura poetică a 
românilor, viaţa şi sufletul lor ca izvor al poeziei și imperiozitatea stu- 
dierii caracterului poporului român prin intermediul creației sale. Ideea 
aceasta nu este inedită, dar Alecsandri îi conferă o vigoare aparte: 
„inzestrat de natură cu o închipuire strălucită şi cu o inimă simţitoare, 
el își revarsă tainele sufletului în melodii armonioase și în poezii impro- 


i Breazul, G., idem, p. 248. 

2 Alecsandri, V., Românii și poeziile lor. În: „Bucovina“, Cernăuţi, nr. 3 
din 30 septembrie 1849, p. 176. 

3 Ivașcu, G., op. cit., p. 471. 

4 Alecsandri, V., Idem, nr. 36, din 28 octombrie 1849, p. 206—207. 

vizate. De-l munceşte dorul, de-l coprinde veselia, de-l minunează vre o 
faptă măreaţă, el îşi cîntă durerile şi mulţemirile, își cîntă eroii, își 
cîntă istoria, și astfel sufletul seu e un izvor nesfirșit de frumoasă poe- 
zie. Nimic, dar, nu poate fi mai interesant decit a studia caracterul aces- 
tui popor în cuprinsul cîntecelor sale, căci el coprinde toate pornirile 
inimei şi toate roadele geniului seu“ !. Alecsandri sesizează valoarea 
inestimabilă a tezaurului folcloric, scoțindu-i în evidenţă originalitatea 
și declariîndu-l „avere naţională“ : „Comori nepreţuite de simţiri duioase, 
de idei înalte, de notițe istorice, de crezări superstiţioase, de datini stră- 
moșești şi mai cu seamă de frumuseți poetice pline de originalitate si 
fără seamăn în literaturile străine, poeziile noastre populare compun o 
avere naţională demnă de a fi scoasă la lumină cu un titlu de glorie 
pentru naţia română“ 2. De bună seamă, prin „pceziile noastre“, autorul 
acestor patriotice şi substanţiale cuvinte a avut în vedere şi cîntecele, 
poezia apărînd în formulările diverșilor autori ca expresie sintetică a 
versului şi muzicii. 

Consideraţiile generale sînt dublate de informaţii concrete. Pe linia 
clasificării lui C. Negruzzi, Alecsandri efectuează în 1852 o altă siste- 
matizare, mai laconică şi mai ştiinţifică. Genurile folclorice sînt divizate 
de Alecsandri în trei grupuri : cîntecele bătrînesti sau baladele, doine st 
hore. Spre o mai riguroasă determinare-a grupurilor se defineşte fiecare 
în parte. Baladele sînt „poemuri asupra întîmplări:or istorice“, doinele 
sînt „cîntecele de doruri, de iubire şi de jale“, iar horele sint „cîntecele 
de veselie ale poporului“ î. Dorind să fie mai explicit în privința doinei, 
în volumul publicat în limba franceză Doine și lăcrimioare (1853), o pre- 
zintă : „Doina este cea mai vie expresie a sufletului românesc. Ea cu- 
prinde simţirile sale de durere, de iubire şi de dor. Melodia doinei, pen- 
tru cine o înţelege, este chiar plîngerea du:oasă a patriei noastre după 
gloria sa trecută“ î, l 

V. Alecsandri pare conştient de caracterul prea abstract al siste- 
matizării propuse, care elimina automat, prin neîncadrare, o serie de 
genuri, şi de aceea, în volumul Poeziile populare (1866) mai adaugă 
„cîntecele de leagăn, cîntecele de nuntă, jocurile de copii și bocetele“. 
Folclorice sînt considerate și colindele, inclusiv cele cu caracter religios. 
Comentind creaţia folclorică din toate părţile, indicînd doinele și horele 
din Valahia, Moldova şi Transilvania, V. Alecsandri arată denumirile sub 
care circulă. Doina este sinonimă cu cîntecul voinicesc în Moldova, ol- 


1 Alecsandri, Vasile, Poezia populară. București, Tip. lucrătorilor asociaţi, 
1866. 

2 Idem, ibidem. 

3 Alecsandri, V., Balade, op. cit., introducere. Clasificarea aceasta a fost 
preluată de M. Ubicini în Provinces d'origine roumaine, Paris, 1856, atunci cînd 
a descris „Airs et chants populaires“. Cf. Breazul, G., Alecsandri și muzica, op. cit., 
p. 251. ` 

3 Alecsandri, V., Doine și lăcrimioare, Paris, 1853, Cf. Ivaşcu, G., Istoria 
literaturii române, vol. I, op. cit., p. 473. 

tenesc în Ţara Românească și haiducesc în Transilvania. Referindu-se 
la a treia categorie — hora, spune: „Românii sint foarte amatori de 
joc şi au deosebite danturt caracteristice, precum ` danțul de briu sau 
mocăneasca, corăbieasca, ungureasca, ruseasca, olteanca, ţiitura sau ca 
la ușa cortului (danţ ţigănesc) şi în sfîrşit dansul căluşarilor și hora. 
Nomenclatorul horei este prea extins. Noi ştim astăzi că, spre exemplu, 
căluşarii nu aparţin categoriei coregrafice hora. Alecsandri prin horă 
înţelege orice dans și chiar „ariile ce împreunează danţul“. Hora pro- 
priu-zisă „este — spune Alecsandri — cea mai veche și mai naţională 
din toate. Ea-i simbolul unirii“ t, Evident, aceste cuvinte așternute pe 
hîrtie după consumarea actului de la 1859 sint asociate nemijlocit de 
Hora Unirii, al cărei sens patriotic şi efect mobilizator au avut răsunetul 
știut, 

Vasile Alecsandri, deşi iubea muzica, deși se pare că a luat lecţii 
de muzică, a rămas literat în atitudinea față de melodiile populare, 
nepreocupîndu-se de latura muzicală a creaţiilor pe care le-a cules și 
le-a transcris. Din această cauză, el nu a sesizat marea varietate muzi- 
cală a melodiilor, bogăţia ritmico-metrică, particularitatea modală și alte 
trăsături fundamentale. A rămas oarecum la periferia domeniului muzi- 
cal, avînd intuiţia poetică a farmecului, spontaneității şi originalității 
sale. Chiar și desprinzind versul de cîntare, în poeziile pe care le-a 
valorificat, a izbutit să impună formidabila expresie a capodoperei folclo- 
rice între care excelează Mioriţa. Tocmai de aceea, atunci cînd în întim- 
pinarea preocupărilor sale s-a interpus un muzician, V. Alecsandri s-a 
bucurat,  răsplătindu-l cu entuziaste articole. Așa s-a întîmplat cu 
publicaţiile lui Henri Ehrlich şi Carol Miculi. Ne-am putea întreba de 
ce nu a salutat și alte culegeri şi prelucrări de melodii populare ? Spre 
exemplu, caietele lui Ioan A. Wachmann, care nu sînt mai prejos ca 
importanţă şi valorificare decit piesele date la lumină de Ehrlich. 
Poate aceşti muzicieni au beneficiat de atenţia sa publică din conside- 
rente subiective, ei aflîndu-se în preajma, în cercul frecventat de Alec- 
sandri. În aceeaşi ordine de idei, mai apare o nedumerire : de ce nu l-a 
elogiat în presă pe Alexandru Flechtenmacher, colaboratorul său din 
vodeviluri, căruia i-a mărturisit că-i datorează succesul său artistic, 
atunci cînd acesta a publicat caietele sale de melodii populare pentru 
voce şi pian ? Nu le-a cunoscut ? 


Alecsandri a fost cucerit de prelucrările lui H. Ehrlich şi C. Mi- 
culi, deoarece le cunoștea, probabil că le-a auzit pe toate în interpretarea 
autorilor, cu ocazia unor reuniuni familiale. Apoi, albumele de melodii, 
în special cel întocmit de H. Ehrlich, avea şi o competentă descriere a 
cîntecului popular, făcut în virtutea postulatului prezentării Europei a 
patrimoniului muzical popular. Tipărirea volumului venise exact în mo- 
mentul în care Alecsandri și alţi cărturari duceau o campanie dezlănțuită 
pentru convingerea puterilor europene de legitimitatea recunoașterii poli- 
tice a provinciilor românești și obținerii dreptului de unire. Or, Ehrlich 


1 Alecsandri, V., Poezia populară, op. cit., Prefaţa. 

s-a înscris în efortul general ce se făcea la noi pentru afirmarea naţio- 
nalităţii române și  dobindirea drepturilor egale. Tocmai de aceea 
V. Alecsandri nu ezită să preia din prefața lui H. Ehrlich pasaje con- 
cludente pentru particularitatea distinctă, specifică muzicii românești : 
„Naţionaltatea Românilor se arată atit în limba şi datinile lor, cît și 
chiar în muzica lor, deosebită de orişicare alta“ 1. 

Revista „România literară“ din 1855 inserează în coloanele sale 
articolul Melodii românești, semnat de Vasile Alecsandri, în care elo- 
giază meritele lui Carol Miculi pentru cele 48 arii naționale ?. Miculi, 
potrivit părerii lui Alecsandri, a inclus în albumul „întocmit cu gust și 
ştiinţă ... o parte din cele mai duioase melodii ale poporului Român... 
arii de tot soiul : doine, hore, cîntece de lume, cîntece hoțesti“ etc. În- 
treprinderea lui Miculi este salutară deoarece ,,...aduce un contingent de 
mare preţ la comoara cunoștințelor Europei în privinţa naţionalităţii 
noastre“. Datorită muzicianului bucovinean, străinii, după ce au cunoscut 
„geniul poetic al Românilor“ prin poeziile tipărite în limbi de circulaţie, 
au prilejul să ia cunoştinţă şi de „frumuseţea originală a melodiilor“, 
care reflectă „sufletul unui neam: *. 

Vasile Alecsandri, urmărind cu consecvență puritatea poeziilor şi 
în general a creaţiilor populare, pare a fi entuziasmat de autenticitatea 
expresiei românești a cîntecelor lui C. Miculi care a „...ştiut a deosebi 
ariile cu adevărat româneşti din mulţimea de arii străine ce au năvălit 
de vreo cîţiva ani la noi, trecînd prin gurile şi instrumentele ţiganilor 
și ajungind la urechile ncastre într-un hal de dihanie muzicală fără 
formă și fără nume“ 4, Într-adevăr, melodiile lui C. Miculi sînt culese 
din mediul rustic, ceea ce corespundea principiilor folcloristice ale lui 
Alecsandri, și sub acest aspect, caietele muzicianului bucovinean se deo- 
sebesc de colecţiile precedente. Sesizind farmecul rustic, neafectat de 
influenţele străine aflate la ordinea zilei, indirect V. Alecsandri pare să 
vizeze anumite colecţii. Mai cert, condamnă procesul deja existent, al 
degenerării substanţei folclorice tradiţionale, provocat de avatarurile mo- 
dei cotidiene. 

Ar mai fi de notat şi alte idei formulate de creatorul vodevilului 
românesc în privinţa muzicii populare. Vom renunţa însă, considerînd 
că am trasat jaloanele contribuţiei sale în acest domeniu. Rămiîne de 


1 Alecsandri, V., Poezii populare, op. și locul citat. 

2 Alecsandri, V., Melodiile românilor. În: „România literară“, Iaşi, 27 fe- 
bruarie 1855, p. 110—113. 

3 Idem, ibidem. „În Franţa, Germania şi Anglia — scrie Alecsandri — 
poeziile noastre populare, traduse şi tipărite, au produs o mare plăcere şi au 
recomandat cît se poate de mult geniul poetic al Românilor. Nu rămîne îndoială 
că melodiile noastre naţionale vor dobindi locul ce merită în admirarea acelor 
ce preţuiesc frumuseţea originală a melodiilor poporale și care știu a cunoaște 
sufletul unui neam în tainele acelor melodii“. Cf. Breazul, G., Alecsandri și mu- 
zica, op. cit., p. 217. 

4 Breazul, G., Alecsandri și muzica, p. 256 şi Patrium Carmen, p. 386—387. 

analizat ceva mai tîrziu în ce măsură principiile lui Vasile Alecsandri, 
ca şi ale altor literați ai epocii, au exercitat influenţă asupra muzicie- 
nilor în problema publicării cîntecelor și jocurilor populare. 

Parcurgînd galeria autorilor care au avut preocupări folclorice se 
conturează două categorii. Literaţi care au scris despre poezie şi, de- 
clarat sau nu, cîntecul popular, fiind în primul rînd culegători şi literați 
care au emis argumente teoretice, fără să se dovedească și culegători. 
Prima categorie o reprezintă Alecsandri, Russo, C. Negruzzi ! (care re- 
curge la exemple, la versuri în aserţiunile sale) din a doua, ceilalți serii- 
tori menționați, cărora li se adaugă Cezar Bolliac, Andrei Mureșianu, 
Nicolae Filimon ? și alţii. 

C. Bolliac se situează pe o platformă de principiu atunci cînd se 
referă la producţiile populare. În Poezia populară (1844) nu se întîlnesc 
descrierile datinilor şi nici o prezentare a genurilor populare. C. Bolliac 
se situează pe o poziţie filosofică cu implicaţii sociale. După ce susţine 
că fiecare popor are „caracterul său, gradul său de simţitate și felul 
său de gust în arte“, sfătuieşte să nu se caute acestea în saloanele aris- 
tocraţisi, deoarece aici circulă „,...idei vagaboande și bastarde“. Carac- 
terul şi sensibilitatea unei naţiuni trebuie căutată în popor, „în viața 
săteanului“. În poezie, C. Bolliac vede expresia particulară a unei na- 
Ouni, Argumentează pe considerentul că ,,...poezia populară, a cărei me- 
lodie, ritm, cantilenă, expresie şi idei nu sînt nicidecum profanate...“ 8. 
În încheierea articolului, C. Bolliac adresează un călduros apel poeţilor : 
„Veniţi, domnilor poeţi ! Veniţi, toți ott vă rușinaţi a lua să desvoltaţi 


1 În această categorie ar putea fi adăugat şi Gheorghe Asachi care, într-un 
articol laconic despre poeziile publicate de Alecsandri: Poezii populare. Balade 
cîntece bătrinești adunate de d. V. Alecsandri, în „Gaseta de Moldavia“, XXIV, 
1852, nr. 20, p. 77, arată că: „Aceste cîntece răsunînd ca un eho a [l] timpurilor 
vechi, dau observatorului materie de a putea judeca despre viața şi dregerile 
populare...“ Dar motivul scrierii rîndurilor consacrate apariţiei primei broşuri de 
poezii populare a lui Alecsandri pare să fi fost acela al revendicării întiietăţii 
în culegerea cîntecelor. Arată că în 1822 a adunat cîntece, iar la Viena „renu- 
mitul literator sîrb Vuc Ștefanovici Karadzic, care a făcut cunoscut folclorul ţării 
sale încă în 1814—1815, i-a întregit colecţia sa cu încă 30 coli manuscrise cîntece 
românești notate de el cu prilejul unei călătorii în Transilvania, Banat și Țara 
Românească.“ Spre regretul lui Asachi şi nu numai, cîntecele sale, împreună cu 
cele dăruite de Karadzic au fost mistuite la Iași de incendiul din 1827. A se 
vedea ` Bistrițeanu, Al. G. Asachi și folclorul. În: „Limbă și literatură“, Bucu- 
rest, nr. 1, 1955. După toate datele, atît G. Asachi cît şi V. S. Karadzic au no- 
tat texte fără melodiile cîntecelor. De altfel, folcloristul sîrb nu a fost muzician, 
şi culegerile sale sînt literare. Pentru edificare ` Karadzic, Vuc Ştefanovici. Sriske 
narodne pesne. vol. I—IV, Beograd, Nolit, 1969. 

2 Aportul lui N. Filimon în acest domeniu se manifestă îndeosebi după 1859, 
fapt pentru care va fi tratat în volumul IV al Hronicului muzicii românești. 

3 Bolliac, C., Opere, vol. II, Ediţie, note şi bibliografie de Andrei Rusu. 
București, ESPLA, 1956, p. 12. Prima oară, „Poezia populară“ a fost publicată în 
„Vestitorul românesc“, VIII 1 (1844), nr. 8, p. 29—32. 

o temă naţională, ci căutaţi epigrafele dumneavoastră totdeauna aiurea 
și niciodată acasă“ 1, 

Mobilul care a determinat citarea acestui imbold patriotic lansat 
de C. Bolliac este nu numai pentru că în mod sigur muzicienii l-au 
receptat, ci pentru a oferi o contribuţie, o variaţie în plus a temei naţio- 
nale : creația românească poate fi originală numai prin valorificarea te- 
melor naţionale şi a creaţiei folclorice. Numărul impresionant al luărilor 
de atitudine în această privință precum şi vehemența lor demonstrează 
că se crease un puternic curent de opinie în favoarea plămădirii opere- 
Jor artistice pe temeiul componentelor naţionale păstrate de istorie şi 
folclor. 

Andrei Mureşianu semnalează bogăția folclorului românesc printr-o. 
reușită imagine : „Dacă ar veni un străin şi ar constata îndemînarea 
ţăranului la poezie, ar putea crede că la noi cîntecele sînt tipărite în 
mii de exemplare, aflindu-se la ușa fiecărui ţăran“. Și el adresează un 
îndemn la culegerea poeziilor şi cîntecelor pe care însă le analizează, 
considerîndu-le, ca şi Alecsandri, „o avuţie naţională, care trebuie salvată 
de perisabilitate“ 2. 

La capătul acestor rînduri se cuvine subliniat interesul major pe 
care scriitorii și gazetarii l-au acordat muzicii, cîntecului popular. De la 
semnalarea de principiu a comorilor folclorice și consideraţiile afective 
asupra lor, pînă la determinarea sensului artistic, ca si a clasificării 
genurilor, se distinge o cale sinuoasă, peste care trece un arc unitar: 
conştiinţa că aceste producţii reprezintă națiunea română, spiritualitatea 
sa şi, în consecinţă, datoria sacră a orișicărui artist, este aceea a culti- 
vării folclorului, atît sub formă de publicare simplă (indiferent dacă 
se intervine sau nu) şi de valorificare superioară, ca sursă de inspiraţie 
în lucrări autonome, avind o structură clasică. 

În experienţa folclorică a scriitorilor, muzicienii au avut revelaţia 
drumului înspre survolarea unor teritorii bogate în resurse naturale, 
înspre făurirea unei arte sonore, capabilă să ducă pe noi trepte prin- 
cipiile tradiţionale ale cîntecului popular în condiţiile unor metode de 
prelucrare avansate. 

După cum se va vedea în paginile următoare, muzicienii au întoc- 
mit colecţii sau au introdus în albume instrumentale melodii românești 
în aranjamente specifice tehnicii unor instrumente, îndeosebi pian, an- 
terior celor mai timpurii studii și publicaţii de folclor literar. Sub acest 


1 Jdem. p. 13. 

2? Mureşianu, A., Românul și poezia lui. În: „Telegraful român“, Sibiu, I, 
1853. nr. 41—43. În: Poezii şi articole. Ediţie îngrijită și prefațată de D. Păcurariu. 
Eucuresti, Ed. pentru literatură, 1963, p. 107—171. „...poeziile lor au un ce aşa dulce, 
nişte simţiri atît de duioase, idei atît de nalte și notițe istorice de o aşa mare 
însemnătate. încît cel ce le cunoaște, ie coprinde şi le prețuieşte după demnitate. 
trebuie să mărturisească că asemenea poezii populare formează o avere curat 
națională, care merită a fi adusă la lumină şi scutită cu orice preț de periţitne, 
ca un semn de glorie pentru națiunea română“. 

aspect, muzicienii s-au aflat în avans faţă de scriitori. Punctul de inci- 
denţă între muzicieni și scriitori se produce în deceniul al cincilea, cînd 
se profilează o efervescenţă în direcția culegerii de poezii şi cîntece. 
După articolele lui Negruzzi şi G. Barițiu, muzicienii au putut înțelege 
mai bine genurile și imperativul culegerilor. După anul 1852, urmîndu-se 
exemplul lui V. Alecsandri, s-au produs clarificări în privinţa autenti- 
cităţii și mai ales asupra expresiei estetice a cîntecului popular, ceea ce 
a putut determina o atitudine mai riguroasă în selectarea melodiilor 
culese, o exigență sporită în prelucrarea lor sau, într-un alt plan, s-a 
înţeles că melodiile trebuie transcrise împreună cu versul, și că în cule- 
geri nu sînt avenite aranjamentele armonice. Altfel spus, s-a realizat 
o mai judicioasă metodă de valorificare exclusiv folclorică, deşi încă 
sîntem departe de momentul disjungerii între prelucrare şi culegere. 

Sinteţizind cele de mai sus, se poate afirma că scriitorii i-au 
stimulat pe muzicieni în acţiunea de cercetare şi recreere ; i-au ajutat 
pe muzicieni să-și edifice platforma estetică dominată de postulatul valo- 
rificării cîntecului popular şi, în general, a creaţiei de inspiraţie naţio- 
nală, realizabilă prin fructificarea producţiilor folclorice. 


MELODII POPULARE ÎN MANUSCRISE ȘI TIPĂRITURI 


Muzica populară se bucură de interes și stirneste admiraţia muzi- 
cienilor. Drept mărturie serve'c atit caietele de melodii publicate, cit 
şi manuscrisele păstrate. Scrierea folosită în notarea cîntecelor este cea 
psaltică tradițională, ca în cazul lui Anton Pann, sau scrierea apuseană. 
pe note, datorată muzicienilor străini sau români, ca bunăoară Francois 
Ruzitski, Ion A. Wachmanr, Carol Miculi. Apelind la un sistem de 
notație de circulație europeană, caietele de melodii naţionale sînt întoc- 
mite din dorinţa prezentării frumuseţilor inedite ale jocurilor şi cînte- 
celor românești. Tipărirea pieselor folclorice «e face sub imboldul unor 
țeluri politice și artistice. Primul obiectiv îl îndeplinesc nemijlocit cele 
cinci cîntece luate drept argument în anul 1830 de către bănățeanul 
Eftimie Murgu cum că Românii sînt adevărații strănepoţi ai Roma- 
nilor“ 1, Același imperativ patriotic îl serveşte şi colecţia lui Henri Ehrlich 
Airs nationaux roumains, tipărită la Viena în 1850, în prefața căreia 
autorul pledează pentru originalitatea fiinţei românești. 

Vasile Alecsandri ?, care relevă însemnătatea apariţiei celor patru 
caiete de arii naţionale româneşti întocmite de Carol Miculi, subliniază 
cu claritate că albumul servește cu prisosinţă ideea de unire a celor 
două principate, prin faptul că melodiile sînt culese de la lăutarii din 
Bucureşti și Iași şi că broșurile apar într-un moment cînd în ţările 
Europei „chestiunea Orientului“ și „viitorul României“ erau viu discutate. 


1 George Breazul, Patrium Carmen, op. cit., pag. 285. 
> Alecsandri, V., Proză, Pucurești, 1967, Editura pentru literatură, articolul 
„Melodiile românești“, pag. 367. 

Pentru Ion A. Wachmann, mobilul principal al alcătuirii caietelor, 
aşa cum singur o mărturiseşte în prefața de la L'echo de la Valachie, 
este acela de a oferi o colecție de melodii rcmâneşti care se disting 
„prin originalitatea, bizareria şi farmecul lor“, Criteriul artistic preva- 
lează în atențiunea lui I. A. Wachmann, deși există si referirea la cadrul 
în care toate națiunile depun eforturi pentru a demonstra contempora- 
nilor particularitățile lor, atît istorice, cît și artistice. Fără să indice un 
program al intențiilor sale, Fr. Ruzitski se îndreaptă înspre prelucrarea 
şi publicarea melodiilor românești din necesitatea resimțită de a se cînta 
la pian ariile moldave și valahe, alături de unele melodii grecești și 
turcești aflate în vogă în jurul anului 1830. 

Considerentele farmecului inedit, ale circulaţiei și originalității ar- 
tistice par să fi fost determinante în alcătuirea colecţiilor. Dar în toate 
cazurile au existat și considerente extramuzicale, anumite idei care tre- 
buiau susţinute şi prin muzică, în speță ideea națională, ideea cîntării 
naţionale, strălucit întruchipată în versurile lui Anton Pann: „Cîntă, 
măi frate Române, pe graiul și limba ta / Şi lasă cele streine ei de a 
şi le cînta!“ 1 Toate acestea se înscriu pe un alt plan, în magistrala 
evoluţiei muzicii româneşti, formulată laconic de către H. Ehrlich în 
prefața menţionată : ,,...Ceea ce fac aici este mai mult o încercare de 
a introduca muzica naţională a Românilor în lumea muzicală...“. 

Distingem două direcţii principale în transcrierile de melodii popu- 
lare : prima, a lui Anton Pann si Gheorghe Ucenescu, elevul său, care 
reprezintă stilul muzicii româneşti tradiţionale, e drept, destul de puter- 
nic influenţat de curentul oriental. Melodiile au fost notate cu neume 
psaltice. 

A doua direcţie, în notație guidonică, a fost reprezentată de com- 
pozitorii de formaţie clasică, în stilul muzicii europene. Ei au găsit moda- 
litățile de compromis pentru integrarea structurii muzicii folclorice în 
cadrul conceptului funcţional major-minor. Francois Ruzitski, în virtu- 
tea lipsei de experienţă în acest domeniu, pare a se plasa între cele 
două direcţii, deoarece sub aspect melodie influenţele brute orientale 
sînt masiv grefate pe un suport armonic apusean de o flagrantă discor- 
danţă cu conturul melodic. Succesorii săi, Ehrlich, Wachmann și altii, 
vor fi mai prudențţi, intervenind în linia melodică în detrimentul ara- 
bescurilor orientale. Cu toate acestea, Al. Perdescu, în prefața primului 
dintre cele nouă caiete intitulate Melodii Române, publicate în 1860 (deci 
alcătuit în ultimii ani ai perioadei de care se ocupă prezentul volum), 
critică cu asprime muzicienii ce reprezintă direcţia apuseană în tran- 
scrierea și prelucrarea cîntecelor populare. Argumentaţia lui Berdescu 
invocă lipsa înţelegerii de către muzicanţii străini a specificului acestor 
melodii, a originalității lor, pentru că la cele mai multe dintre ele 
lipsesc „cuvenitele măsuri caracteristice și speciala împărțeală a acestor 
măsuri“. Berdescu mai recurge la argumentul că melodiile românești 


1 Pann, Anton. Heruvico-Kinonicar. Tom. 1. Cuvînt către cîntători. Cf. Cio- 
banu Gheorghe. Anton Pann, Cîntece de lume. București, ESPLA, 1957, p. 59. 

„sînt foarte complicate în caracteristicile lor“ |. Într-adevăr, muzicanți 
vizaţi de Berdescu au atentat la originalitatea arhaică, la specificul ori- 
ental, căutind să-l atenueze pentru a încadra în regulile transcrierii apu- 
sene contururile melodice extrem de sinuoase, încărcate, bogat ornamen- 
tate. În acelaşi timp, acuzaţiile sale par insuficient demonstrate şi 
trădează o doză de subiectivitate. Chiar dacă transcrierea muzicienilor 
de formaţie apuseană nu e perfectă, ei au contribuit la cunoașterea 
cîntecelor folclorice, la altoirea lor pe trunchiul zdravăn al muzicii de 
tip european. Şi acest atribut se arată că a fost mai mult decit important. 

Manuscrisele şi publicaţiile de melodii populare scrise în notație 
psaltică sau apuseană demonstrează mai multe trăsături esenţiale pen- 
tru procesele care se petrec pe frontul muzical. Mai întîi, psalţii nu se 
îndeletnicesc numai cu muzica religioasă. Îi preocupă şi cîntările popu- 
lare. De aici, extinderea razei de acțiune a scrierii şi teoriei muzicii 
psaltice, așa cum era ea după reforma din 1814, și asupra cîntării popu- 
lare. Asistăm, în acest fel, la un elocvent preces de extindere a razei 
de acțiune a sistemului muzicii religioase. 

În al doilea rînd, în sfera muzicii populare se interpune şi notația 
guidonică. Ce a însemnat aceasta ? În afara interesului pe care-l suscită 
creaţia populară din partea muzicienilor de formaţie europeană, se mai 
relevă și tendinţa lor de a interveni în configuraţia cîntecelor pentru a 
le racorda la gustul și normele uzuale ale respectivului sistem sonor. 
Decurge de aici un lanţ de consecinţe. Faptul că la un moment dat 
muzica populară era concomitent racordată la două scrieri muzicale, 
echivalează cu o dispută încheiată cu triumful scrierii guidonice. Din 
sfera muzicii populare, scrierea guidonică va trece în sfera muzicii 
religioase. 

Cunoştinţele noastre despre melodiile populare din epoca redeş- 
teptării naţionale le datorăm, mai presus de orice, manuscriselor și tipă- 
riturilor care au ajuns pînă la noi. Pînă astăzi, nu s-a efectuat o rigu- 
roasă şi exhaustivă inventariere a cîntecelor și jocurilor notate, deși 
încercări s-au “făcut 2. De altfel, acest lucru pare temerar, întrucît se 
descoperă noi manuscrise. Înainte de a trece în revistă, în ordine cro- 
nologică, manuscrisele şi tipăriturile principale, se impune o precizare 2. 
Pe atunci nu se efectuau culegeri în accepțiunea de astăzi a cuvîntului. 
Ca atare, melodiile populare apar în diferite albume, destinate pianului. 


1 Berdescu, Alexandru, Melodii Române, Prefaţa. caietul I, Bucureşti, 1860, 

2 De această problemă s-au ocupat, în principal: Breazul, George, în am- 
plul si documentatul capitol „Culegerea melodiilor populare“, din Patrium Car- 
men, op. cit., p. 277—470; și „Valorificarea artistică a folclorului“ — În: Pagini 
din istoria muzicii românești, op. cit., p. 129—150; Burada, T. T., Un studiu inedit 
asupra muzicii românești de... în: „Muzica“, nr. 11, 1962, p. 35—40; Ciobanu, 
Gheorghe ` Culegerea și publicarea folclorului muzical. În: „Revista de etnogra- 
fie şi folclor“, nr. 6, 1965, p. 549—556. 

3 Efectuarea unei cronologii riguroase şi exhaustive a manuscriselor și tipă- 
riturilor care conțin melodii populare rămîne încă un deziderat, atita vreme cît 
nu s-a trecut la depistarea sistematică a manuscriselor, îndeosebi în notație psal- 

În asemenea albume sau caiete nu se notează textul. Predomină melo- 
diile de joc, cu un caracter instrumental. În manuscrise sau publicaţii 
psaltice, cîntecele sînt transcrise împreună cu cuvintele care le însoțesc, 
dar proveniența acestora nu prezintă garanţia autenticităţii. Unele din 
ele sînt de origine cultă, notarea lor explicîindu-se prin aceea că se 
aflau în circulaţie. Colecţiile cuprinzind melodii notate cu neume psal- 
tice sint mai unitare, deoarece oferă cîntece românești, în timp ce unele 
din albumele pentru pian includ melodii populare alături de piese ma- 
joritare ca număr, cu caracter monden, dansant. 

Deci, în adevăratul fers al cuvîntului, culegerea melodiilor popu- 
lare, excepţie făcînd manuscrisele si tipăriturile cu caractere psaltice, 
nu sînt decît antologii de piese gustate în acea epocă. Ele comportă un 
aranjament armonic, pină prin 1848 rudimentar, de regulă impropriu 
contururilor melodice, modale şi ritmice. Începînd cu cele patru caiete 
semnate de H. Ehrlich, I. A. Wachmann, transcrierea cîntecelor si jocu- 
rilor ţintește o finalitate artistică, încep să se modeleze după carac- 
terul melodiei prelucrate. În totalitate, albumele și caietele de pian intră 
în categoria de prelucrări, aranjamente, transcripţii. Din această cauză, 
piesele folclorice pot fi, în egală măsură, tratate şi aici, ca si în paginile 
cu referinţă componistică. i 

Așadar, unde se găsesc melodii populare, care sint acestea și ce 
aspecte stilistice, istorice, comportă ? 

Codex moldavus, al cărui autor a rămas anonim, datează din 1824 £. 
Eufrosina Ghica dona Elisabetei Franchini, la 10 august 1824, un volu- 
minos album avînd 152 de pagini cu piese pentru pian care se află în 
posesia secției muzicale a Bibliotecii Academiei sub cota : Ms. rom. 2663. 
Indicaţia referitoare la cadoul menţionat, făcută pe coperta interioară a 
albumului, are darul să clarifice unele necunoscute, pledînd totodată 
pentru consideraţia de care se bucura muzica de factură europeană în 
mediul societății acelei epoci. Astfel, proprietara, alcătuitoarea sau bene- 
ficiara manuscrisului a fost românca Eufrosina Ghica. L-a dăruit, ceea 
ce însemna că nu era străină de conţinutul albumului, probabil era ea 
însăşi o bună pianistă. Opţiunea pentru colecția muzicală prilejuită de 
ocazia cadoului înseamnă de fapt o opţiune culturală, care denotă largul 
interes pentru muzica de pian, pentru formarea gustului estetic. Data 
cînd a avut loc oferta cadoului, 10 august 1824, indică faptul că reper- 
toriul inclus în paginile albumului circula în acea vreme, ba chiar ante- 
rior datei menţionate. Iată așadar constituite primele elemente care, 
dublate de altele ce se vor lăsa observate sau se vor putea deduce, 
aduc preţioase date asupra muzicii acelei epoci. 

Valoarea documentară a manuscrisului se explică prin numărul 
neobișnuit de mare al pieselor pe care le cuprinde — 170, dispuse 


tică şi la transcrierea lor. Conștienți de dificultățile generate de încercarea schi- 
țării istoricului culegerilor, vom căuta să prezentăm numai manuscrisele mai im- 
portante, care conţin un număr mare de piese. 

1 Cosma, Octavian, Codex moldovenesc din 1824. în: „Muzica“, București, 
ar. 5, 1972, p. 12—15. 

Pagină din manuscrisul românesc 2663 din 1824, păstrat la cabinetul de muzică 
al Bibliotecii Academiei Române. 


într-o anumită diversitate. Din acest considerent, manuscrisul poate fi 
luat drept ceea ce în realitate este, un autentic Codex moldovenesc de 
muzică instrumentală. De ce moldovenesc ? Pentru că provine din Mol- 
dova, a aparţinut Eutrosinei Ghica, o reprezentantă a familiei Ghiculești- 
lor, care a promovat cultura europeană, respectiv franceză și, în sfîrșit, 
însumează 18 arii, cîntece şi melodii de dans moldovenești, ceea ce pen- 
tru anul încifrat pe o pagină anterioară înseamnă mult. Să nu omitem 
din vedere că pînă astăzi identificăm relativ puţine documente muzicale 
concludente asupra acelei perioade. Datorită neobositei pasiuni şi con- 
secventelor investigaţii depuse de către muzicologul George Breazul! 
sîntem în măsură să apreciem deosebita însemnătate a Codezului mol- 
dovenesc, pe care distinsul muzicolog se pare că nu l-a cunoscut, şi să-l 
plasăm în ierarhia cronologică a colecţiilor muzicale de epocă. Astfel, 
Codexul moldovenesc este cea mai bogată culegere cu aranjamente de 
melodii populare românești şi piese de salon, situîndu-se cu un deceniu 


i Brcazul, George, Patrium Carmen. op. cit.; La bicentenarul nașterii lui 
Mozart. Bucuresti, Uniunea Compozitorilor, 1957. p. 11—27 ; „Contribuţii la cu- 
moaşterea trecutului muzicii noastre“, în: Pagini din istoria muzicii românești, 
op. cit., p. 179. 

înaintea caietului lui Francois Ruzitski, şi cu mai mult de două decenii 
înainte de publicaţiile lui C. Steleanu, H. Ehrlich, LA Wachmann, C. Mi- 
culi. Îl precede compoziţia lui B. Romberg, Capriccio pour violoncelle 
sur des airs moldaves et valaches (1806), cele citeva melodii publicate 
în 1814 şi 1822 în revista muzicală germană, „Allgemeine Musikalische 
Zeitung“ şi, în sfîrşit, manuscrisele din 1819, alcătuite la Bucureşti, 
Aufvergsgriinde der praktischen Tonkunst besonders auch zum Clavier 
oder Fortepiano, şi piesele din albumul Gramatica lui Comitas. 

Codex moldovenesc cuprinde peste 170 de compoziţii clasice, minia- 
turi instrumentale de salon, cîntece vocale transcrise instrumental și 
melodii populare aranjate pentru pian. Din această categorie se găsesc 
4 poloneze, 1 krakoviak, 2 kosak, 3 ruse!, 2 „Bogdanika“, un dans 
englez „apelle la Synagogue“, o arie grecească, 4 lăndlere și 18 melodii 
moldoveneşti. Ponderea pieselor moldovenești este superioară mazurcilor 
si cadrilurilor, dacă le-am considera de factură eminamente poloneză 
şi nu dansuri europenizate. Prin urmare, avem un argument în plus al 
apartenenţei Codezului. Pianisti posesori ai albumului manifestau o puter- 
nică înclinație spre melodiile moldovenești, ceea ce, să recunoaștem, 
constituia un indiciu pozitiv, care pleda pentru racordarea curentului 
muzical european la cadrele muzicale autohtone. De asemenea, se con- 
stată o accentuată preferinţă spre dansuri europene, în special poloneze 
și ruse. Melodiile orientale sînt reprezentate doar printr-o arie grecească. 
O curiozitate, melodia dansului „Kosak“ are unele inflexiuni care, într-o 
interpretare mai liberă, justifică asociaţia cu Cîntecul de 1 Mai al lui 
Ciprian Porumbescu : 


Factura pieselor este armonică, o monodie brodată pe un acompa- 
hiament armonic stereotip, pasiv, un fel de pedală, ca spre exemplu: 
„Moldav, nr. 67. 


Melodiile moldovenești, cîntece şi dansuri, ca de altfel întregul 
codex, vădesc, pe un plan mai restrîns, stiluri eterogene, trădînd slabe 
influențe orientale, pe de o parte, iar pe de altă parte, atribuirea struc- 


1 Între melodiile rusești figurează și cunoscuta „Plecînd cazacul peste Du- 
năre'" (Ehav kozak za Dunai), sesizată de G. Breazul în alte variante. Vezi: Date 
noi cu privire la relaţiile muzicale româno-ruse. În: „Muzica“, Bucureşti, An. X, 
nr. 11, 1960, p. 32. 

turilor şi arabescurilor cintecelor germane și franceze, precum și infle- 
xiuni de romanță. Poate nu este întimplător faptul că unele melodii 
sînt explicitate prin „moldave“, altele prin „moldowisch“. Melodiile mol- 
doveneşti vădesc numeroase formule melodice şi structuri ritmice carac- 
teristice, cadențs, moduri care probează fără echivoc amprenta româ- 
nească. Astfel, spre a re referi doar la aspectul modal, remarcăm 
structuri ca re minor cu treptele 3 și 7 urcate, do major cu treapta ô 
coborîtă sau 4 urcată, si minor cu treapta 6 urcată. Pentru ilustrare, 
„Moldav“ nr. 52. 


Melodiile româneşti din Ccdexul moldovenesc demonstrează din 
plin procesul eliberării muzicii noastre de tarele stilului oriental. Aceasta 
rezultă din comparatia a două melodii din Codex moldovenesc cu melc- 
diile similare din caietul 42 cîntece și dansuri moldovenești, valahe, 
grecești și turcești de Francois Ruzitski. 

lată, spre exemplu, ,„,„Moldav“ din Cedexul 2663 și nr. 34, neinti- 
tulat, din volumul lui Ruzitski : 


Remarcînd simplitatea melodiei în Codex si desişul formulelor me- 
lodice la Ruzitski, s-ar putea crede că între ele, distanţa de 10 ani ar 
trebui privită invers, adică prin stil, Ruzitski s-ar părea că precede 
Codexul. Într-adevăr, cu cît se înaintează în secolul trecut, se constată 
o accentuare a operei de purificare a structurii muzicii românești în 
detrimentul curentului muzicii orientale. Întrucît menţionata dată de 
10 august 1824 e scrisă de cel care a copiat piesele muzicale, înclinăm 
să credem că Ruzistki a fost un purist sau chiar un exotic, urmărind să 
prezinte melodii cît mai înflorate cu putinţă. O altă variantă ar fi că 
Ruzitski a cules melodiile româneşti de la lăutari subiugat de mirajul 
stilului românesc oriental. În timp ce alcătuitorul Codezului moldovenesc 
a intrat în posesia melodiilor prin intermediul unor cercuri care dezavuau 
stilul lăutăresc, îndreptîndu-se spre zona folclorică pură a satelor necon- 
taminate. Există şi o altă alternativă : autorul transcrierilor din Codex 
moldovenesc a beneficiat de o sursă în care acţiunea de stilizare, de 
curăţare a melodiiilor avusese deja loc. Nu este exclusă nici eventuali- 
tatea ca însuși autorul Codezului să fi operat înlăturarea arhaismelor 
orientale, conducîndu-se după regulile și stilul muzicii europene. Para- 
doxal, asemenea operație a avut loc anterior lui Ruzitski. Ar fi plauzibil 

ca melodii, așa cum apar notate în Codex, să se fi aflat în circulaţie. 
După cum nu poate fi exclusă nici alternativa ca însuși conducătorul 
fanfarei ieşene să fi cunoscut Codexul moldav şi să se fi folosit de 
unele din piesele sale. Dacă s-ar extinde comparația, s-ar putea deduce 
și alte trăsături importante pentru înțelegerea proceselor de înnoire 
muzicală, petrecute la noi în urmă cu 150 de ani. 

Codexul moldovenesc din 1824 ocupă, prin materialul său, un loc 
important în ierarhia valorică și documentară a manuscriselor și tipări- 
turilor care oferă date muzicale despre fenomenul artei sonore petrecut 
în ţările românești în epoca redeşteptării muzicale. 

Din 1830 se cunosc trei volume care conţin melodii. Eftimie Murgu, 
în lucrarea deja citată, publică „3 dansuri românești“ și „2 arii păsto- 
rești“, aranjate pentru pian. Melodiile pe care E. Murgu le-a socotit 
reprezentative sînt diatonice, avînd unele inflexiuni modale. Dansurile, 
primul și al treilea, se constituie prin colaje, alăturîndu-se trei idei mu- 
zicale, jucăuşe, în fraze simetrice. Legănarea ritmico-melodică conduce 
fantezia înspre cele mai caracteristice jocuri românești transilvănene. 
Iată motivele primului dans : ` 


Al treilea dans impune ritmul punctat. 


vi a) Ai 

În melodiile păstoreşti domină elementul liric, chiar şi atunci cînd 
giusto-ul este pregnant. 


Se remarcă absența formulelor melodice cu iz oriental, a infle- 
xiunilor cromatice, creatoare ale unei permanente fluctuații şi arabescuri. 
Într-un anumit fel, melcdiile care i-au reținut atenția lui E. Murgu 
degajă o seninătate rustică, apolinică. 


Eftimie Murgu. 


Patru cîntece vocale româneşti sînt inserate în ms. 370 din biblio- 
teca Academiei R.S.R., în „Carte numită Evterpe, cuprinzînd o culegere 
din cele mai noi și mai dulci melodii, cu adăugarea la sfîrşit a cîtorva 
cîntece bizantine pe melodia turcească și europeană“ !. 


1! Ciobanu, Gheorghe, Cintece românești inedite de la începutul secolului XIX. 
Bucureşti, 1957, ex. dactilografiat, biblioteca Uniunii compozitorilor din RSR, Tra- 
ducerea titlului aparţine lui Gh. Ciobanu, care mai arată că în ms. 218 din 
biblioteca Academiei R.S.R.. figurează alte două melodii românești, 

Manuscrisul conține 87 de cîntece turceşti si 13 cîntece grecești, 
în prima parte, iar în a doua, 43 de cîntece grecești, 5 cîntece turceşti, 
4 melodii valahe şi încă 2 turceşti. Aşadar, un manuscris de cîntări 
orientale care oferă o mărturie a materialului muzical aflat în circulație 
imediat după 1830. Cele patru melodii vocale româneşti sînt: „Primă- 
vara cînd sosește“, un cîntec fără text, „Puiculiţa mea, iubită“ şi „Ziua, 
ceasul despărțirii”. Importanţa lor este deosebită, deoarece constituie 
unele dintre cele mai vechi cîntece lăutăreşti, noiate în forma în care 
se cîntau, melodie şi vers. | 

Gheorghe Ciobanu censideră melodia a doua ca fiind orientală, iar 
a patra, în stil european, intrate în repertoriul lăutarilor români. Mai 
autentice apar primul şi al treilea cîntec, deși nici din acestea nu lip- 
sesc figuraţiile melodice orientale. Prezentăm primul cîntec, a cărui nota- 
tie se datorează lui Vasile Vizantios 1. 


Ai treilea volum este tot o carte grecească din 1830, la sfîrşitul 
căreia Pană C. Brănescu inserează 29 de cîntece, unul avind şi melodie, 
şi anume ,Limigeli Simtora“, de fapt un cîntec grec cu versuri româ- 
nești, adeseori întîlnit în manuscrisele acelei epoci 2. Pană C. Brănescu, 
într-o notă, recunoaşte că a introdus cîntecele românești („hori și al- 
tele“), ca să „se găsească în ritm“. Exemplul pe care-l urmează, după 
cum o declară singur, este acela al lui A. Pann. Evident, adăogirile lui 
Brănescu datează după ce autorul „Povestei vorbei“ s-a impus prin cule- 
gerile sale. 


COLECȚIA LUI FRANCOIS RUZITSKI 


Lui François Ruzitski 3, istoria muzicii românești ii datorează nu 
numai o contribuţie substanţială în introducerea muzicii profesioniste 


1 Transcris de Gheorghe Ciobanu. 

2 Breazul, G.. Patrium Carmen, op. cit., p. 331—333. Cartea se află în colec- 
tia G. Breazul, la biblioteca Uniunii compozitorilor. 

3 Scrierea corectă a numelui acestui muzician a suferit numeroase oscilaţii. 
Pe coperta volumului tipărit la Iași apare Francois Rouschitzki. C. Negruzzi, în 
„Dacia literară“, Tom. I, martie-aprilie 1840, p. 133, scrie Pujiţehi. În Supliment 

prin acțiunea de instituire a fanfarelor moldovene, ci şi notarea în ver- 
siune de Diana unor melodii româneşti, care au văzut lumina tiparului 
la începutul anului 1834. Titlul: Muzică orientală 42 cîntece și dansuri 
moldovenești, valahe, grecești şi turcești, traduse, aranjate și dedicate 
Excelenței sale Domnului Kisseleff... de Francois Rouschitzki, publicat în 
Litotipografia (Abee din Iaşi !. În mod declarat, Ruzitski include cîn- 
tecele colecţiei în sfera muzicii orientale, probabil raportînd-o în acest 
tel muzicii cunoscută în ţările occidentale. Într-adevăr, caracterul me- 
lodic şi modal al pieselor comportă o atmosferă orientală. Privită în 
contextul altor publicații și manuscrise, colecţia lui Ruzitski are o puter- 
nică tentă coloristică, aducînd melodii de o puternică rezonanţă orientală. 

Izvorul de informaţie al lui Ruzitski a fost, fără îndoială, muzica 
de circulaţie în cartierele ieşene, lăutarii, dascălii și instrumentiștii 
grecc-turci, care se mai puteau auzi pe ici şi colo în anul venirii muzi- 
ciarului austriac în capitala Moldovei. Într-un anumit fel, se poate sus- 
ţine că gustul muzical al epocii se reflectă întocmai, pînă și ponderea 
cîntecelor şi jccurilor româneşti faţă de cele turcești și grecești. Se poate 
presupune că circulau și cîntece franceze, germane, italiene, ruse, dar 
Ruzitski le-a ignorat, atenţia fiindu-i concentrată doar asupra muzicii 
orientale, care reprezenta ceva inedit pentru el, un fel de exotism sonor 
care aduce un coeficient de noutate. Autorul a fost zgîrcit cu informa- 
tiile, nu precizează niciodată informatorul. Totuși titlurile sînt edifica- 
toare pentru repertoriul abordat. 

Deşi pe copertă scrie „42 cîntece şi dansuri“, în realitate sînt 40 
de cîntece — 36 românești, 2 greceşti şi 2 turcești (între care o sonată 
sau pestref). Dintre acestea, 24 sînt cîntece — 20 avînd indicată denu- 
mirea, iar 4 nu — și 12 dansuri. 

Cît priveşte cîntecele moldoveneşti şi valahe, este imposibil de 
stabilit o divizare a lor, deoarece din punct de vedere stilistic nu există 
temei pentru aşa ceva, iar Ruzitski doar în trei cazuri specifică „valah“, 


Muzical la „Dacia literară“, autorul fiind F. G. Rouschinski. G. Breazul. În Pa- 
trium Carmen, p. 345, îi transcrie numele păstrîind varianta franceză de pe co- 
perta volumului de cîntece populare, adică Rusitschi. Viorel Cosma, în Lexiconul 
muzicienilor români — compozitori şi muzicologi, București, Ed. muzicală, 1970, 
pP. 388, scrie Ruszitski Franz, apoi Rouschinski, Rujinski ai Rujiţki. Vom folosi 
Ruzitski, deoarece astfel apare grafia numelui familiei sale, a tatălui şi a fra- 
ților săi. 

1 Musique orientale, 42 chansons et danses Moldaves, Valaques, Grecs et 
Turcs, traduits, arrangés et dédiés à son Excellence Monsieur de Kisseleff pleni- 
potentiaire des divans de Moldavie et la Valachie, lieutenant general, aide-de- 
camp. général de S. M. Vempereur de toutes les Russies, Chevalier Grand Croix 
de plusieurs ordres etc., par Francois Rouschitzki, publié dans la lithographie de 
VAbeille à Jassy à 1834“. Se cunosc doar două exemplare din această lucrare. 
Una se află în București, la Biblioteca Uniunii compozitorilor, fondul George 
Breazul, provenind din colecţia lui T. T. Burada, și altul la Leningrad, la Arhivele 
«centrale ale statului, fond 958, I, nr. 851. 


KZ 
Ko 

în timp ce în nouăsprezece,- „moldave“, Patrusprezece melodii poartă 
titlu, dar nu şi precizarea provenienței zonale. Înfăţișîndu-le sub fermă 
de piese menite a fi executate la pian, aranjamentele au comportat anu- 
mite modificări. S-a renunţat la textele cîntecelor. Acest fenomen se va 
întilni ca normă obişnuită. Ruziiski intervine activ atunci cînd trans- 
formă melodii vocale în melodii instrumentale cu acompaniament. El 
nu se atinge de profilul modal. Dimgotrivă, se pare că-l accentuează, 
pentru a ccnferi pieselor ambianţă mai colorată. În conformitate cu 


Foaia de titlu a colecţiei lui Fr. Ruzitski (Rouschitzski), publicată la 
Iaşi în 1934. 


structura lăutărească a melodiilor de circulaţie, intervine asupra con- 
ductorilor vocali, adăugîndu-le se pare de mai multe ori diferite formule 
sinuoase — spre a le conferi o mai mare pregnanţă orientală — şi 
broderii luxuriante. Aceasta se petrece întotdeauna la vocea superioară, 
care expune tema, în timp ce restul vocilor au o desfășurare statică, 
pasivă, fiind reduse la susţinerea unui primitiv fundal armonic, care 
de cele mai multe ori face o mezalianţă cu linia superioară. Dacă am 
respecta cu stricteţe sensul precizării autorului : „aranjate“, atunci ar 
trebui să clasăm volumul lui Ruzitzki şi să-l tratăm la capitolul creației. 
Luînd în considerație însă discordanţa dintre melodie st acompaniament, 
ceea ce face ca prima să aibă o anumită autonomie, volumul se poate 

interpreta ca o culegere de melodii populare, ca o antologie, mai ales 
că provin dintr-o epocă nu prea generoasă cu transcrierile de melodii. 

Ce material muzical românesc conţine vclumul lui Fr. Ruzitski ? 
În general, se constată prezenţa muzicii orăşeneşti. Autorul a sesizat 
diferența dintre muzica lăutărească a moldovenilor și romanta pe care 
nu a reperat-o. Este însă adevărat că întroduce si o melodie de factură 
nouă, vădit supusă modei muzicii europene. Avem în vedere „Haideţi 
frați să trăim bine“, deasupra căruia Ruzitski indică „Cîntec moldove- 
nesc modern“. Și „Cîntecul lvi. Bujor tiihar* (haiducul) evidenţiază o 
factură mai degajată de liantul melismatic. Că muzica lăutărească domină 
întocmirea lui Ruzitski o demonstrează şi includerea cîntecului „Arde-mă, 
îrige-mă“. De altfel, înseşi titlurile cîntecelor pot fi concludente pentru 
nivelul. tematic şi stilistic al colecţiei, aducîind numeroase tangențe cu 
poezia anacreontică, sentimentală, scoasă din arsenalul lingvistic al oră- 
șenilor : „Dorul tău mă prăpădește“, „Ajungă-ţi, puiule“, „Lună, lună 
mult ești plină“, „Dincă, Dincă, pui de curcă“, „lată floarea vieţii mele“, 
„„ Mă sfîrşesc, amar mă doare“, „Soarta mea ticăloasă“, „Suflet alt n-are“..., 
„Vezi nemilostivă, vezi“, „Dacă strig cine mă aude“, „Cumetriță dragă', 
„Cînd rindeam să trăiesc bine“, „Sau ai socotit vreodată“, „Vecinică, 
vecinică*, „Toată lumea cu noroc, numai eu ard în fec", „Supt o poală 
de dugheană“ (?), „Apoi, zici că nu se poate“. Ambianţa lirică, dragostea 
neîmpărtășită, suferinţa iubirii nerealizate, despărţirea sînt variațiile pe 
aceeaşi idee fundamentală : amorul, văzut printr-o prismă -jeluitoare, de 
suferinţă și vagă nădejde. Este lumea păturilor orăşeneşti de jos, lumea 
tîrgcveților, a meseriașilor, aflată în ofensivă sccial-economică. Contin- 
genţa tematicii acestor cîntece cu creaţia lui C. Conachi şi I. Văcăre:cu 
nu pare îndoielnică. 

Problema modelelor pe care Fr. Ruzitski le-a avut cînd s-a decis 
să adune mai multe melodii românești, să le aranjeze și să le tipărească, 
nu a fost niciodată abordată. Se poate bănui că a cunoscut la Viena 
încercări similare făcute în alte ţări. Nu-i exclus ca în mediul ieşean să 
i se fi sugerat ideea, întrucît odraslele boierilor cara luau lecţii de pian 
solicitau piese folclorice. Acest fapt transpare din rcrisorile lui M. Ko- 
gălniceanu adresate surorilor sale, în care vorbeşte în mod direct de 
cîntecele populare aranjate pentru pian care circulau în saloanele epocii. 
Deşi nu putem demorstra cu documente, admitem ca Gheorghe Asachi 
să fi exercitat o influenţă asupra lui Ruzitski în notarea melodiilor popu- 
lare. În orice caz, Asachi l-a sprijinit să-şi multiplice colecţia în tipo- 
grafia „Albina“. 

Pentru înţelegerea tipului de melodie si prelucrare caracteristic lui 
Ruzitski recurgem la prima piesă : „Dorul tău mă prăpădește“, care are 
o arhitectură clasică — două perioade cu particularitatea că ambele se 
încheie pe tonică, avînd în ultimele măsuri o formulă melodică descen- 
dentă, cu un profil cromatic pronunţat. În cea de a dcua cadență se 
deslușesc influenţe ale muzicii occidentale. Primul period are trei mă- 
suri în plus, ceea ce, pe ansamblu, înseamnă : 19 (16+3) + 16. Tema are 
un motiv pregnant, cu sincopă şi triolete, înfăţișind un mers bogat în 
figuraţii pe parcursul unei octave descendente. Se remarcă o rigurcasă 

dezvoltare variațională a motivului inițial. În secțiunea secundă a perio- 
dului al doilea, motivul revine, conferind cîntecului moldovenesc o struc- 
tură ternară. Armonizarea se reduce la tonică şi, rar, dominantă. Pro- 
filul melodic are însă o anumită flexibilitate prin coborirea treptei a 


lancu Văcărescu. 


șaptea, ridicarea subdominantei, coberirea treptei a șasea și chiar a trep- 
tei a treia. Se obţine astfel un mod cromatic de re. Desenul melodic 
păstrează încă puternice inflexiuni orientale. si 

Dacă se urmăreşte ponderea formulelor. melodice de rezonanţă 
turco-orientală se constată masiva lor prezenţă. O comparaţie între pie- 
sele românești şi cele turceşti în special poate oferi probe concludente. 
Vom remarca totodată că renumita formulă melodică descendentă întil- 
nită în piesele lui D. Cantemir circula în Moldova, fiind parte constitu- 
tivă a unor cîntece, ca bunăoară : „Dacă strig cine mă aude ?* Uneori 
se găsesc alăturate elemente tematice de factură armonică, deci euro- 

„_peană, alături de pasaje figurative cu puternice sonorități cromatice. 
Și aceasta se întimplă pe parcursul a numai patru măsuri. ca în „Cîntec 
moldovenesc“. 

Devine evident în acest fel că procesul infiltrării curentului euro- 
pean era destul de avansat, dar şi că în multe cîntece românești co- 
existau, în vremea lui Ruzitski, într-o manieră eteroclită, procedee euro- 
pene și orientale. 


Cîntec moldovenesc din colecția lui Ruzitski, 


Un alt exemplu indică puternica influență exercitată asupra cin- 
tecelor lăutărești de către sistemul muzicii europene. În colecţie figurează 
două cîntece moldovene, din care cităm aici „Haideţi fraţi să trăim bine“. 
Configuraţia melodică are în acest caz o desfășurare atit de comună 
principiilor muzicii europene, încît inflexiunile populare sînt trecute pe 
un plan secundar. 


Con moto 

Latura cea mai interesantă a cîntecelor din colecţia lui Ruzitski 
pare să fie structura modală. Formația de muzician european nu l-a 
determinat pe Ruzitski să elimine inflexiunile orientale sau să le estom- 
peze. Dimpotrivă, le-a scos în evidență, în ciuda unui acompaniament 
eminamente armonic. Cintecele lui Ruzitski prezintă un dualism pro- 
nunțat între, cromatismul liniilor melodice și diatonismul acompania- 
mentului. Fiecare cîntec are o tonalitate uşor de sesizat. În liantul ei 
se conturează un curs melodic de cele mai multe cri cromatic. Tonali- 
tăţile preferate : sol major și sol minor, re minor, do major ai do minor, 
la minor, mi minor, fa minor, si bemol major, mi bemcl major şi fa 
diez minor. Cele mai frecvente sînt tonalitățile sol şi re. Există o mare 
bogăţie cromatică în cadrele tonalităților impuse de Ruzitski. Numai un 
cîntec este în sol major, fără oscilări. Întotdeauna se discern cu ușurință 
pilonii tonali. Notele treptelor principale sînt de obicei neafectate de 
alteraţiile cromatice. Totuși, în piesa nr. 18 se formează o scară de șase 
sunete, dominanta fiind coborită. Alterarea descendentă a treptei a cin- 
cea mai apare şi în alte piese, alături de alterarea altor trepte. Modulaţia 
major-minor se întlîneşte o singură dată, în rest cîntecele au stabilitate 
tonală. Minorul, armonic şi natural, este prezent adeseori ; ceva mai rar 
este modul frigic. Frecvente sînt tonalități minore cu treapta IV ridi- 
cată. O singură dată apare modul lidic. Mobilitatea treptelor este atit 
de caracteristică, încît anevoie se poate stabili modul crematic în care 
este transcris un cîntec. Adesecri se întilnește modul cromatic hisat, 
glasul VI cu secunde mărite între treptele II—IV și VII—VIII. De cele 
mai multe ori avem de-a face cu moduri mixte, unde tetracordul infe- 
rior nu coindice cu tetracordul superior. 

Fără a întreprinde o analiză modală riguroasă, simţim nevoia subli- 
nierii cîtorva aspecte particulare. Se întilnesc moduri neobișnuite ca : 
re cu treptele III mobilă, IV urcată, VI urcată st VII coborită ; sol major 
cu treapta II urcată şi VII coborită ; sol major cu treapta III urcată şi 
coboriîtă, treptele IV şi VI urcate ; sol cu treapta III fluctuantă, cu IV 
coborîtă și VI urcată ; la minor natural cu treapta V coborită și Vl ur- 
cată ; sol cu treptele II, VI şi VII coborite; do minor cu treapta IV 
urcată iar VII coboriîtă ; do major cu treptele IV ai V urcate; mi cu 
treapta II coborită, III urcată, V coborită şi VI urcată. Evident, altera- 
(le melodice menţionate sînt pasagere, de cele mai multe ori avind 
rolul de a colora configuraţia piesei respective. Din punct de vedere 
modal, cîntecele şi dansurile publicate de Ruzitski sînt cele mai apro- 
piate de sfera modală orientală, chiar și comparativ cu melodiile notate 
de Anton Pann. Valoarea documentară a colecţiei sporește sub acest 
aspect, deoarece oferă o lume sonoră aparte, probabil unică în felul ei, 
deoarece Ruzitski nu a evitat alteraţiile cromatice și înfloriturile melo- 
dice. Într-adevăr, după cum se va putea vedea, nici un muzician nu a 
păstrat pentru muzica românească asemenea inflexiuni cromatice ca 
Ruzitski. 

De remarcat că ritmica și metrica la Ruzitski sint reduse la for- 
mule a căror repetare devine obsesivă. Predomină măsura 2/4, rare sînt 
cele de 4/4. Măsurile ternare apar în două rînduri : 3/8 şi 6/8, în „Dansul 
păstorilor moldoveni“, care însă nu are caracter de horă datorită indica- 
Gei de tempo, „presto“. În schimb, în piesa nr. 11, „poco andante“, deşi 
metrul este binar, trioletele si tempoul lent creează în primele două 
măsuri legănarea atît de caracteristică horei. 


Aşadar, Ruzitski, ca şi alţi muzicieni contemporani, nu sesizase încă 
adevăratul metru al dansului național care, ceva mai tirziu, va fi consi- 
derat drept unul dintre cele mai tipice forme de manifestare a coregra- 
iei româneşti. 

O baladă valahă (Wallachian Balad) publică la Londra Michael J. 
Quin în lucrarea A steam voyage down the Danube (1835) t. 

Cîteva irmoase vesele ce se cîntă la masă este titlul de pe prima 
pagină a unui manuscris de cîntări vocale aflat în Biblioteca Academiei 


t Londra, Ea. Bentley. După Breazul, G. Patrium Carmen, op. cit, p. 346. 

R.S.R. din Bucureşti, cu nr. 32441, În paginile sale au fost inserate 
patruzeci cîntece, dintre care trei numai versurile ; trei- cîntece au versuri 
în limba greacă. În acest fel, manuscrisul conţine 34 de cintece de epocă, 
al căror transcriitor nu este menţionat. O singură dată, la cîntecul nr. 22 
— „M-am rănit făr' de nădejde“ — apare numele dascălului Axinte 
Roşculescu, căruia i se spunea şi Bocșa. Să fie acesta alcătuitorul manu- 
scrisului ? Spre deosebire de volumele anterioare, de data aceasta este 
un manuscris cuprinzînd doar cintecul propriu-zis, adică partida vocală, 
muzică şi text, în notație psaltică, fără acompaniament instrumental. 
Din conţinutul său, se deduce că provine din Moldova şi că ar D fost 
scris în perioada 1834—1837. În tot cazul, multe cîntece sînt databile 
între 1821—1837. Anii daţi ca probabili pentru întocmirea manuscrisului 
coincid cu anii funcţionării lui A. Roşculescu în calitate de protopsalt la 
Biserica Sf. Spiridon din laşi. În acest fel apare posibilă atribuirea pa- 
ternităţii colecţiei lui A. Roşculescu. La aceasta se mai adaugă şi stilul 
muzicii psaltice care emană din multe cîntece. De altfel, însăși notarea 
melodiilor conduce către un dascăl cunoscător al sistemului de notație, 
bun transcriitor. Înseşi glasurile în care au fost încadrate melodiile, 
glasurile muzicii psaltice, trădează profesiunea autorului, ca de altfel 
și folosirea în titlu a cuvîntului „irmes“. Un alt argument care pledează 
pentru ideea că autorul era un om instruit, iniţiat în lirica epocii, o 
demonstrează versurile, axate în marea lor majoritate pe tematica ero- 
tică, dispusă într-o bogată gamă de trăiri, de la senzualitatea idilică la 
dramatismul amintirii iubitei răpuse de moarte timpurie — autorul celor 
mai numeroase poezii fiind Costache Conachi. În afara versurilor de dra- 
goste se află și două cîntece cu tematică patriotică, cel mai izbutit fiind 
„Dintr-a patriei dulci sînuri“ (nr. 2) de C. Conachi, muzica atribuindu-se 
lui Veniamin Costache 2. 

Fiind vorba de cîntece scrise pe versuri erotice, se subințelege că 
nu poate fi vorba de o creaţie muzicală populară, ci cvasiprofesionistă, 
autorii, nefiind precizaţi, au intrat în anonimat şi, odată cu ei, produc- 
tiile lor. Iar faptul că melodiile acestea au fost notate demonstrează 
o anumită îndepărtare de la stadiul oralităţii, deoarece culegerea nu a 
fost tăcută cu scop documentar, ci pentru a servi dascălilor să le cînte 
în anumite împrejurări. Or, acestea se iveau frecvent, îndrăgcstiţii, și 
nu numai ei, apelau la dascăli pentru a-i însoţi la serenade, la petreceri, 
la mese așa cum dezvăluie titlul. Cîntecele orăşeneşti incluse în manuscris 
au o deosebită savoare melodică de rezonanţă psaltică, păstrînd nume- 
roase inflexiuni de inspiraţie populară. Tocmai la acest capitol se întim- 
pină dificultăţi insurmontabile. În mod cert melodiile s-au bucurat de 


! Barbu-Bucur, S., Cîntece românești de la începutul secolului trecut. Ex. 
dactilografiat. Bucureşti, 1971. Biblioteca Uniunii compozitorilor din RS.R. Infor- 
maţiile despre Ms. 3244 le. datorăm în principal acestui studiu. G. Breazul dă un 
facsimil din acest manuscris în Patrium Carmen, op. cit., p. 331, pe care-l denu- 
mește „Brezeaua“, 

2 Barbu-Bucur, S., Un cîntec cu conținut patriotic la începutul veacului 
trecut. În : „Muzica“, Bucureşti, 1967, nr. 4, p. 25—28. 

mare circulaţie, mărturie fiind existența unora din ele în alte colecţii, 
inclusiv la Ruzitski, Anton Pann și D. Vulpian mai tirziu. Este greu 
de admis că au fest preluate fără să aibă aderente folclorice iniţiale şi 


Costache Conachi — autorul unor versuri 
care au avut o largă circulaţie în cîn- 
“tecele epocii. 


nu invers, adică au devenit populare datorită circulaţiei. Lăsînd în seama 
foleloriştilor ultimul cuvînt.în această privință, credem oportun să ară- 
tăm care anume cîntece românești, cu muzică, figurează în manuscris : 
„Într-o zi de dimineaţă“, „Dintr-a patriei dulci sînuri“, „Am lăsat lumea 
și slava“, „O inimă ce suspină“, „Oare cine au lăsat“, „Vremea despăr- 
țirii“, „Ale firii daruri toate“, „Taci, privighetoare“, „Toată ziua te 
privesc“, „Abia ani șaptesprezece“, „Putere ai și stăpîn ești“, „lată vre- 
mea ne desparte“, „Din sînul maicii mele“, „Înger cu păr galben“, „Tică- 
los stăpîn“, „Mor, mor, puiule mor“, „Moarte, moarte ce nu vii“, „Nu 
mă pedepsi, stăpină“, „M-am rănit făr' de nădejde“, „La-al tău piept 
cel delicat“, „Mi s-au dus paligeria“, „Faretra“ (?), „Amorul cu foc 
aprinde“, „Ochişori frumoși“, „Zori de ziuă se revarsă“, „Viaţa mea la 
moarte merge“, „Ziua, ceasul despărțirii“, „Tu eşti cea ce-mi tulburi 


HRONICUL MUZICII ROMÂNEȘTI 79 


mintea“, „Viaţă bună vreodată“, „Ah, noroc, noroace“, „Haină-mi ești 
la toate“, „De-acum nădejdile toate“, „Simte soro, nu-i a glumă“, „Piatră 
de-ai fi te-ai preface“ 1, 

Stilul melodiilor, deşi dominat de maniera cîntării psaltice, este: 
eteroclit, vădind, prin inflexiuni și formule cadenţiale, procesul moder- 
nizării la care era supusă muzica orășenească. Dintre numeroasele tră-. 
sături care s-ar putea remarca analizindu-le, semnalăm două. În cîntul 
„Vremea despărțirii? se impune limpezimea diatonică, dezvăluind o li-- 
niște interioară nobilă. 


= 
S Ju dë ein. —— ra 


La polul opus se află melodia cîntecului „Moarte, moarte, ce nu: 
vii“ 2, cu inflexiuni orientale, exprimînd o stare de neliniște, de gravă. 
depresiune. 


án — e ———-—— ash vi D 


1 Ciobanu. Gheorghe, în Barbu Lăutarul, În : „Revista de folclor“, Bucureşṣti,. 
an III, 1958, nr. 4, transcrie șase melodii: „Într-o zi de dimineaţă“, „Am lăsat 
lumea şi slava“, „Moarte moarte ce nu vii“, „Nu mă pedepsi, stăpină“, „Zori: 
de ziuă se revarsă” și „Ziua, ceasul despărțirii“. 

2 Transcris de Sebastian Barbu-Bucur. 

Cîntecul „Din sinul maicii mele“ nu are nimic comun, în afara 
versurilor, cu varianta cunoscută de la A. Pann. 

Curios este faptul că, deşi multe din cîntecele notate atit de Ru- 
zitski, cît şi de anonimul autor al manuscrisului „Citeva irmoase vesele“ 
vehiculează aceeaşi tematică erotică, numai un singur cîntec apare în 
ambele colecții: „Dorul tău mă prăpădește“. Să fi urmărit anonimul 
autor în mod conştient transcrierea altor melodii decît Ruzitski? În 
„orice caz, nereluarea acelorași cîntece, notarea altora înseamnă că reper- 
toriul aflat pe atunci la discreţie era suficient de bogat. 

Un alt manuscris de muzică vocală se află în fondul George Brea- 
zul şi este cunoscut sub denumirea Manuscrisul Costache (Kostake) !. 
Cuprinde douăzeci şi două cîntece în notație psaltică; după conţinut, 
pare dominat de colecţia Cîteva irmoase vesele. Aceeaşi sferă erotică, 
același stil al cîntărilor. Mai mult, cincisprezece cîntece se află şi în 
“Cîteva irmoase vesele. Numai şapte diferă, și dintre acestea unul, „Mă 
sfîrşesc cu amar“, s-a întîlnit în colecţia lui Ruzitski. Aşadar numai 
șapte cîntece sint necunoscute : „Zori de ziuă“, „Mor, mor cu jale“, „Nu 
mi te-nduri“, „Aleargă“, „Ah! fată“, „Ne-am rănit făr' de nădejde“ şi 
„În lume născut“ 2. De okservat că și ordinea la anumite cîntece este 
identică în cele dcuă manuscrise, ceea ce pledează fără nici un dubiu 
pentru o înriurire directă, unul din manuscrise apare ca o copie mai 
dezvoltată. Ca atare şi datarea manuscrisului Kostake se situează între 
1830—1840. 

Un al treilea manuscris de cîntece vocale, anterior volumelor lui 
Anton Pann, provine din Țara Românească şi se datorează lui Inochentie 
Chiţulescu (Kitzulescu). Titlul: Adunare de vreo cîteva Versuri desfă- 
tătoare. Datează din 1838 5, deci la un an după ce Anton Pann publicase 
83 de cintece (numai versuri) de lume, adică melodii laice. Este posibil 
ca I. Chiţulescu să se fi ghidat după modelul ilustrului rapsod şi colec- 
ţionar, dar numai nouă cîntece din totalul de 34 sînt comune 4. Așadar, 
contribuţia lui Chiţulescu este mai mare decit a lui A. Pann, dat fiind 
că se notează cîntecele în interdependenţa vers-muzică. A folosit Chițu- 
lescu alte manuscrise după care a copiat? Posibil. Care sînt cîntecele 
manuscrisului lui Chiţulescu ? „Suspin cu durere“, „Frunză verde şi-o 
alună“, „Giîndesc să plec, să mă duc“, „Și cînd zic mă duc, mă duc“, 
„Pravoslavnică creştină“, „Inima-n mine de dor s-aprinde“, „Oi.să mor, 
ah, oi să mor“, „Vai de doi ce se iubesc“, „Vai de mine ce-am ajuns“, 


1 Biblioteca Uniunii compozitorilor. 

2 Ciîntecele comune: „Dintr-a patriei dulci sînuri“, „Am lăsat lumea şi sla- 
va“, „O inimă“, „Oare cine a lăsat“, „Ale firii daruri“, „Taci privighetoare“, „Toată 
ziua“, „Ochi frumoși“, „Ziua, ceasul despărțirii“, „Viaţa bună“, „Hai! nu-mi eşti 
la toate“, „De-acum nădejdi“, „Simte soro, nu-i a bine“, „Piatră de-ai fi“, „Ah no- 
roc, noroace“. 

3 Biblioteca Uniunii compozitorilor, fondul G. Breazul, ms, rom. nr. 792. 

4 George Breazul a stabilit această paralelă urmărind punctele de incidenţă. 
“Tot el arată că manuscrisul lui I. Chiţulescu conține 38 de cîntece, dintre care 
patru nu au melodia transcrisă. 


HRONICUL MUZICII ROMÂNEŞTI BL 


„Zile trec și mor cu ele“, „Munţilor, fiţi mărturii“, „Ceasul despărțirii“, 
„Tu-mi ziceai odată“, „Frunză verde de măslin“, „Frunză verde de năut“, 
„În lume născut“, „La starea care am ajuns“, „Auz lumea zicînd moarte“, 
„Cuculet, „Ceasul cel de despărțire“, „Ochișori frumoși“, „Lasă, lasă, 
suflete“, „De nu mă crezi pe mine“, „M-am rănit făr' de nădejde“, „Pină 
cînd să simt durere“, „Din sînul maicii mele“, „Inimă nenorocită“, „Nă- 
dejdea ce se stinge“, „Ah, o păsărică“, „Sărutare locuri triste“, „Într-o 
zi de dimineaţă“, „Din stele nici una“, „Eu mă mir însumi de mine, 
„Ah, noroc, noroace“. 

Deşi cele mai multe cintece sînt circumscrise în sfera ideatică 
erotică, totuşi doar cîteva ne sînt cunoscute din colecţiile precedente. 
Explicaţia acestui fapt trebuie văzută în proveniența sa. Versurile desfă- 
tătoare însumează cintece din Țara Românească. Cele citeva cîntece co- 
mune demonstrează identitatea sau punctele de incidenţă ale repertoriului 
din capitalele a două provincii românești din acea vreme. Edificator în 
acest sens pare „Ceasul despărțirii“. 

Manuscrisul Chiţulescu este ilustrativ mai ales pentru tendința 
valorificării melosului popular sătesc. Evident, cîntecele lăutăreşti se 
aflau sub puternica amprentă a rezonanţelor orientale și apusene, reali- 
zind un colaj eterogen, prezidenţiat de formule românești străvechi. Cu- 
rentul românizării devine tot mai puternic prin reîntoarcerea la stratul 
muzicii țărănești. Acesta a asigurat regenerarea, primenirea, infuzia de 
prospeţime și vigoare. Pentru prima oară în manuscrisul Chiţulescu se 
întîlnesc trei cîntece care încep cu versul atît de caracteristic creaţiei 
vocale româneşti : „frunză verde“. Analizînd structura unui asemenea 
cîntec, spre exemplu nr. 14, „Frunză verde de măslină“, se va observa 
conciziunea melodiei, caracterul ei eminamente diatonic. 


În acest manuscris figurează şi melodia cîntecului „Din sînul maicii! 
mele“, prin A. Pann și Gh. Ucenescu, va ajunge la Brașov. Auzită de 
Andrei Mureşianu, îi va scrie versurile : „Deşteaptă-te, române“. Iată 
inceputul acestui cîntec aşa cum se află în manuscrisul Chițulescu t, 


1 Transcrierea se află în fondul biliotecii G. Breazul, deja menționat. Vezi: 
Ciobanu, Gheorghe, Cîntece revoluționare și patriotice din perioada anului 1843. 


În : „Muzica“, nr. 7, 1963, p. 3. 

Pregnanţa vomâneasecă a cîntecelor din Versuri desfătătoare mai 
rezultă şi din frecvenţa unui stil melodic rectotono, aducind ecourile 
baladelor vechi, a doinelor parlando. În acest sens este semnificativă 
melodia „Tu-mi ziceai odată“, şi chiar „Munţilor fiți mărturii“, care 
păstrează inflexiuni orientale. 


Stilul cîntecelor notate de I. Chiţulescu faţă de manuscrisele pre- 
cedente vădește o pronunţată limpezime, ceea ce înseamnă că naționali- 
tatea apare ingenuă. 

= O bogată colecţie de melodii româneşti o reprezintă ceea ce George 

Breazul a denumit manuscrisul Anonymus Moldavus |. Conţine 60 de 
piese pentru pian, în marea majoritate cîntece populare : „Frunză verde 
iarbă grasă“, „Nu mă lăsa că oi să pier“, „Frunză verde solz de pește“, 
„Cernita mă cheamă“, „Mazur“, „Grande Polonaise“, „Să trăiască nași 
brati...“, „Toată lumea cu noroc“, „Cine n-are amorezat“, „Bată-l Dum- 
nezeu cu norocul meu“, „lată floarea vieţii mele“, Nu se poate-ntr-un 
minut“, „Omoară-mă ori mă lasă“, „Ah, să fie blestemat ceasul care 
m-ai îndemnat“, „Cînd gindeam să trăiesc bini“, „Dacă strig cine 
m-aude'“, „Frunză verde beliniță“(?) , “Tot am aşteptat norocu“, „Ochişori 
frumoşi +, „Di cu sară cînd mă culcu:“, „Suflet alt n-are“, „Nu mă c-oi 
să pier“, „Vezi această mistofină“, „Cuconiţă trup subtire“, „Minunat 
ești la stat“, „Ochi frumoși răspundeți voi“, „A trai şi nu a iubi“, „Gio- 
cu, giocu“, „Soartea mea“, OU steli sînt pe cer“, Lună. stelei se 
varsă“ (?), „Cîntec grecesc“ de la Rușinski, „Pietrele“ de Ruşinski, „Lună 
stelili se vază“ (?), „La chasse“, „Nu mă c-o se pier“, „Air moldave“, 
„Cît mi-e de urit“, „Cine n-are amorezat“, „Două inimi sunt jurat“, 
„Pe cel deal“, „Norocule blestemat“, fără titlu, „Fa Nastasică, auzi fa !“, 
„Spune soro ce păcat“, „Ochilor ajung atita“, „Cîntec grecesc“, „Cind 
noaptea cea-ntunecoasă“, „Frunză verde toporaș“, „Nani, nani, puişor“, 
„Te-ai pus în pismă cu mine“, „Frunză verde sălcioară“, „Chanson mol- 
dave“, „Chanson, moldave“, „Frunză verde iarbă grasă“, „Sau n-ai so- 
cotit. vreodată“, „Air allemand“, „Air moldave“, „Air grec“. În total 
sînt 60 de piese, în realitate doar 42, deoarece se întîlnesc dublete și 
triplete 2. Din totalul titlurilor, nouă nu sînt folclorice. 


1 Pondul G. Breazul al bibliotecii Uniunii compozitorilor. provenit de la 
Teodor T. Burada. În La bicentenarul nașterii lui Mozart (pag. 8), G. Breazul 
indică ms. „Anonymus moldavus (Burada)“. 

2 Gheorghe Ciobanu ne-a comunicat bunăoară că acel cîntec grec din colecție 
apare de trei ori; nr. 32, 47 și 60. De altfel, lectura titlurilor relevă dubletele şi 
tripletele. 

Prin întreaga sa configuraţie, manuscrisul se înscrie pe traiectoria 
Ruzitski, atît în ce priveşte repertoriul, cît ai a facturii instrumentale, 
păstrîndu-se aceeași manieră armonică şi acompaniament. 

Prin structura melodică a pieselor, manuscrisul pare posterior lui 
Ruzitski, deoarece atributele orientale sînt ceva mai estompate, ca de 
altfel şi cromatismele. Evident, aceste observaţii sînt valabile mai mult 
pentru piesele care nu provin direct din sursa Ruzitski. La aceasta mai 
contribuie şi cel puţin zece piese preluate declarat prin titlu de la 
Ruzitski. Unele preluări sînt curioase. Astfel, „Pietrele de. Ruzitski“ 
nu este altceva decit ,„Sonate-bestrefi din colecţia ,,42 cintece orien- 
tale“. Preluarea se face exact, ca în cazul „Cind  gîndeam să trăiesc 
bine“, sau modificat ritmic și mai rar melodic, în dorința simplificării 
conturului muzical. În acest fel, desele cromatizări ale. treptelor secun- 
dare sînt adeseori atenuate, obţinindu-se o anumită sobrietate a dis- 
cursului. În demonstrarea Datei Ruzitski a manuscrisului datorat 
autorului „moldavus“, recurgem la alăturarea „cintecului moldovenesc“ 
din cele două culegeri. 


Cuprinsul impozantului manuscris grăieşte în favoarea caracteru- 
lui eterogen al straturilor şi genurilor folclorice la care se apelează. 

Dacă la aceasta se adaugă că printre piese figurează, în afara celor 
preluate de la Ruzitski din colecţie, direct sau din melodiile sale care 
circulau în copii de mînă, se mai identifică transcrieri din folclorul mol- 
dovenesc publicat de „Allgemeine Musikalische Zeitung“ şi cîntece ori 
jocuri din Codexul moldovenesc din 1824, atunci se va conveni că manus- 
crisul Anonymus moldavus este mai degrabă un album. S-ar putea ca 
piesele cărora nu li se poate stabili proveniența să fie ca și cele din 
sursele menţionate, preluate din anumite colecţii sau partituri volante 
ale unor prelucrări care circulau pe atunci. 

Dansuri sînt mai puţine, în schimb predomină cîntecele de lume, 
în varianta instrumentală, fără versuri. Cu cit timpul trece, cu atit 
naturalețea și spontaneitatea melodiilor apare mai pregnantă, influen- 
tele din afară atenuindu-se.  Ciîntecele moldovenești au un puternic 
parfum arhaic, o veritabilă amprentă eterogenă, o culoare viguroasă, în 
care meandrele motivice apar mai rafinate. Cîntecele trăiesc și aici prin 
savoarea lor melodică şi nicidecum prin vetusta haină armonică, ca nu 
se pliază pe corpul lor suplu. Din această cauză, valoarea documentară. 
folclorică a colecţiei se substituie celei artistice. 

Problema paternităţii acestui manuscris moldovenesc nu a fost 
pînă în prezent elucidată. Nu se găsește în interiorul său nici un indiciu. 

care să permită atribuirea sa unui anume muzician. Totuşi, îndrăznim 
să afirmăm că manuscrisul acesta îl datorăm lui Iotif Herfner. Pentru 
această atribuire pledează mai multe argumente. I. Herfner succede lui 
F. Ruzitski la conducerea fanfarei militare din Iaşi; este neîndoios că 
Herfner a cunoscut tot ceea ce predecesorul său realizase. Respectul 
faţă de munca de pionierat și experienţa lui Ruzitski, acceptată de mediul 
moldovenesc, nu se putea desconsidera, dimpotrivă. 

Apoi, preluarea multor piese din colecţia lui Ruzitski, menţinerea 
facturii armonice şi instrumentale, pledează pentru un continuator al său. 
Despre I. Herfner se ştie că are curs frecvent la patrimoniul muzicii 
populare pentru compoziţiile sale. În calitate de profesor de pian în ca- 
sele particulare ieșene, se poate presupune că a fost nevoit să apeleze 
la albumul lui Ruzitski şi totodată să prelucreze singur diferite melodii 
populare pentru pian. Astfel, mobilul întocmirii unei culegeri sau unui 
album de către el apare logic. Pe lîngă aceste raționamente deductive, 
posedăm o atestare certă, cu anul precizat, că I. Herfner a alcătuit o 
culegere de cîntece. Semnalarea are o valoare sporită venind de la Teo- 
dor T. Burada, muzicologul care a și deţinut manuscrisul. Iată ce scrie 
'T. T. Burada: „La anul 1839 Iosef Herfner, capelmaistrul muzicii mili- 
tare din Moldova, face o colecţiune de cîntece populare 'românești |. 
Asociind această afirmaţie colecţiei se poate presupune că I. Herfner 
este acel Anonymus moldavus. Ipoteza emisă mai necesită însă unele 
investigații, căre să adauge dovezi pro sau contra. Chiar în absenţa unor 
elemente edificatoare nu vedem, cel puţin deocamdată, pe altcineva în 
afara lui Herfner, care să fi putut întocmi colecţia. 

Cartea lui Anatole Demidotf, Voyages dans la Russie meridionale 
el la Crimee, par la Hongrie et la Valachie et la Moldavie (1837) con- 
ţine un „marş valah aranjat pentru pian de Jules Alari pe baza unei 
partituri militare“. Marşul este denumit „Hora roumaniaska“ și păstrează 
vagi inflexiuni populare. Ceea ce nu putem însă preciza este cine a 
fost acel Jules Alari şi de ce a crezut de cuviinţă Demidoif să recurgă 
la un singur exemplu muzical în cartea sa cu pertinente observații 
asupra muzicii populare. Dacă tot voia să apeleze şi la argumentul fol- 
cloric muzical pentru a-și susține practic ideile teoretice, de ce nu a 
convenit cu muzicianul Alari să transcrie melodii populare nealterate ? 
Să fi fost J. Alari un muzician de la Paris, căruia Demidoff i-a făcut 
rost de „Marşul valah“? Să nu ne gindim că J. Alari ar fi un pseu- 
donim ? 

Un voluminos manuscris însumind 75 de piese muzicale minia- 
turale pentru pian se păstrează la biblioteca Academiei R.S.R. din 
București 2. Conţinutul său lasă să se întrevadă că ar aparţine perioadei 


! Burada, T. T., Un studiu inedit asupra muzicii românești de..., În: „Muzica“, 
Bucureşti, 1962, nr. 11. p. 38. 

2 Biblioteca Academiei R.S.R., fondul muzical. Ms. rom. 2575, Breazul, G. 
în Contribuţii la cunoașterea trecutului muzicii noastre, studiul citat, p. 136, pre- 
zintă manuscrisul. Vorbește despre el și dă mai multe facsimile din acesta și în: 
La bicentenarul nașterii lui Mozart, op. cit., pi 12—26. 

1838—1845. Cum autorul, transcriitorul, prelucrătorul melodiilor a pre- 
ferat să-și ascundă identitatea, George Breazul a recurs la Anonymus 
Valachus, indicînd doar titlul: Cîntece valahe pentru pian („Des chan- 
sons valaques sur le Piano-Forte“). Nu greşim cînd afirmăm că prin 
numărul melodiilor românești manuscrisul acesta oferă cele mai multe 
mostre asupra talentului şi naturii poetice-muzicale a poporului român. 
Dintre cele peste 70 de piese din manuscrisul Cîntecele valahe, 49 sînt. 
cîntece şi jocuri populare românești, restul piese de salon, dansuri de 
epocă, cîntece grecești, un pestref turcesc, un cîntec arnăuţesc etc. Fără. 
îndoială, manuscrisul a servit ca indice de repertoriu unora sau mai 
multor pianiști, pentru care producţiile folclorice se bucurau de mare 
preţuire. Comparînd manuscrisul Cântecele valahe cu Codexul. moldove- 
nesc din 1824 care, de asemenea, cuprinde o mare cantitate de piese, 
va surprinde ponderea dominantă a melodiilor populare existente în co- 
lecţia Anonimului valahus, ceea ce înseamnă că orientarea gustului mu- 
zical dă cîştig de cauză muzicii naţionale. Se mai constată deplasarea. 
centrului gravitațional de pe cîntece, adică melodii vocale, cărora în 
transcripţia instrumentală li “s-au omis versurile, pe melodii de joc, 
Dansurile sînt majoritare. Astfel, în Cintece valahe pentru pian sînt; 
25 de hore si 3 sîrbe (szirbechte), iar restul 21 de cintece, cele mai 
multe intitulate valahica (între acestea unele cu titlurile cîntecelor ori- 
ginare : „Frunză verde merişor“, „Între Olt şi între Olteț“, „Luncă, luncă, 
mult ești lungă“, „Zaba ketzi tai mencat“ (?), „Omoară-mă, puiculiţă“, 
„Frunză verde“, „Ochilor răspundeţii“, „Cite stele sint pe cer“, „Frunză. 
verde de kormus“ (?), „Bogaţii (Băieţii ?) dracului“, „Arie nouă valahă“, 
„Prietena mea să nu fi tristă“, Șapte dintre aceste 21 de piese par să 
fie dansuri, deoarece există două denumiri diferenţiate : arie şi cîntec 
valah şi valahica (valaha), ceea ce ar putea (dans valah. Muzica acestor 
șapte valahice pledează pentru caracterul de dans. Iată un exemplu. 


DOC IT Pa] 

În acest caz, în Cîntece valahe ... se atiă 35 de melodii de dans, 
ceea ce pare să indice un anumit profil coregrafic al întregii colecții, 
din care nu lipsesc dansuri mondene, polci, valsuri, cracoviene etc. Cî- 
teva din melodiile valahe trimit prin titlurile lor la nume de epocă, ceea 

ce ar putea însemna, fie că aceștia au compus-o, fie că în casele lor 
s-a scris sau lăutarii lor au creat-o, în sfîrşit, fie că plăcea atit de 
mult respectivilor boieri încît s-a impus prin numele lor. Asemenea 
piese sînt : „Al Vledean« — probabil clucerul Ion Vlădoianu, „Al. Fili- 
pescu“, deci aga Filipescu, al cărui taraf de lăutari era vestit, şi domni- 
şoara Săftica Bibescu !. Este de presupus că acești amatori de muzică 
aparţinînd boierimii române au avut un rol de jucat în mediul socie- 
tăţii lor, al acelei epoci, susținînd cauza dezvoltării muzicii, a artei 
lăutăreşti. Melodia valahă „all Filipesku: se remarcă prin dinamismul 
discursului silabic de la început, avînd intervale de secundă mărită. 
Melodia esta o variantă a dansului „,Vallahica“* din manuscrisul 
Anfangsgründe ?. Va reveni şi în caietul nr. 3 de melodii populare de 
I. A. Wachmann. 
„Horele au o structură binară, după cum urmează. 


Pentru siîrba nr. 1 este proprie austeritatea diatonică, corelată cu 
simplitatea desenului ritmic. În privinţa întocmitorului colecției nu 
avem nici un indiciu de referinţă. Doar scrierea titlurilor trădează că 
autorul nu stăpimea prea sigur limba română. 3. Preponderenţa muzicii 
de dans a imprimat întregii colecţii o structură modală de tipul siste- 


1 Breazul, G., idem, ibidem. 

2 Breazul, G. idem, p. 172—173. 

3 Din această cauză nu se pot citi cu siguranţă titlurile. Ceea ce noi am 
văzut ca fiind „Prietena mea, să nu fi tristă“, G. Breazul, în studiul și pagina 
indicată, arată a fi „Prieten(a] mea sorte“. 

mului minor-major, tetracordurile cromatice fiind mai rare decît în 
colecțiile anterioare. Este şi aceasta un semn că exagerările orientale 
încep să se estompeze odată cu înaintarea influenţei muzicii occidentale. 
De altfel, dansurile niciodată nu au pactizat cu tereremurile turco-gre- 
cești, păstrîndu-şi în bună măsură o anumită integritate diatonică. În 
plus, dacă manuscrisul Cîntece valahe a fost întocmit de un muzician 
austriac sau german, care nu gusta fluctuațiile cromatice orientale, vom 
avea explicaţia atenuării contururilor muzicale crientale ale melodiilor 
românești transcrise. 

Prelucrarea melodiilor suferă traumatizări vizibile. Cadrul tematic 
folcloric apare integral sau recompus din anumite vestigii tematice pen- 
tru a se obţine o arhitectură ce impunea structura periodului de tip 
clasic. Cîntecele populara româneşti nu se încadrează legii celor şais- 
prezece măsuri.  Muzicianul anonim aici, ca şi Ruzitski şi probabil 
Heriîner, inventează tipologii de rezonanţă folclorică, care se mulează 
pe clişeul acreditat, completţind frazele de sorginte folclorică. Materialul 
muzical astfel obţinut poartă efigia naţională dar totodată modelează 
pînă în pragul alterării substanța originalului. Rămine unor studii 
comparative, de profunzime, să demonstreze gradul exact al intervertirii 
și degradării matricei folclorice în asemenea „cîntece“. Dar oricît de 
savant ar fi întreprinse studiile muzicologice, nu vor putea declina va- 
loarea de document muzical românesc al epocii, purtînd expresia unor 
permanente aspirații spre straturile superioare ale culturii muzicale. 

Era greu de presupus că, trăind în climatul att de favorabil 
punerii în circulaţie a creaţiei populare, un muzician înzestrat, dornic 
de afirmare ca Alexandru Flechtenmacher, să nu fi acţionat în sensul 
curentului. A publicat în 1846 Collection des chansons snoldaves, con- 
tinuată prin Colecţie de cîntece naționale iar apoi Colecţiiune de melodii 
naţionale române. Prima si a treia colecţie au fott concepute pentru 
voce și pian, iar a doua pentru pian. De remarcat că A. Flechtenmacher 
specifică „compuse“. Aşadar, este vorba de piese create de Flechten- 
macher şi nu preluate. Totuşi, au fost considerate cîntece moldovenești 
şi cîntece naţionale, sau melodii naţionale. Explicaţia acestui fenomen se 
află în mentalitatea epocii potrivit căreia o melodie dobindește atributul 
„populari dacă se bucură de popularitate, dacă circulă. Concludent în 
acest sens apare punctul de vedere exprimat de către George Barițiu 
în „Foaie pentru minte, inimă și literatură“: „Să numim noi cîntece 
poporane numai pe acelea care se află şi se aud cîntîndu-se între opt 
milioane de români, din vechime, din buni de străbuni fără să li se 
ştie autorii lor ? Sau (că) cîntecele populare sînt și acelea ale căror 
compozitori poate fi și sînt chiar contemporani ai noștri, însă cîntecele 
lor fuseseră primite peste tot, ele străbătură în sucul şi măduva po- 
porului 20 t, 


1 (Barițiu, George). Cintece populare românești. În: „Foaie pentru minte, 
inimă şi literatură“, Braşov, nr. 11, 12 decembrie 1849, p. 87—88 şi în „Articole 
literare“, București, ESPLA, 1957, p. 116. 

Potrivit acestei concepţii foarte deschise, care nu mai corespunde 
rigorii ştiinţifice, A. Flechtenmacher trebuie înrolat în frontul muzi- 
cienilor care au pus la dispoziţie piese naţionale. El a fost conştient 
că serveşte această misiune. Cintecele sale au apărut deiasate, fapt 
pentru care reconstituirea exactă a tuturor pieselor este îngreunată. Am 
reconstituit: „Of, of, of ce supărare“, „Te îndură de plăcere“. Numai 
că primul titlu nu este altceva decît cupletul Coanei Chiriţa din vode- 
vilul de mare succes cu același titlu, ceea ce, în mod cert, nu poate fi 
considerat cîntec popular. Cit priveşte melodia „Te îndură de plăcere“, 
ea este în stil popular orășenesc. Se găseşte şi în caietul I „România“ 
de I. A. Wachmann (nr. 7). A. Flechtenmacher este un creator, iar nu 
un culegător şi prelucrător de melodii populare, deși a fost în perma- 
nenţă receptiv la influenţele acestora. Ca atare, doar cu titlu informativ 
poate fi inclus în categoria celor care au pus în circulaţie, în transcripţii, 
melodii româneşti (reale sau compuse). Pe de altă parte, A. Flechten- 
macher cedează în importanţă în această privinţă contemporanilor săi 
Steleanu, Ehrlich, I. A. Wachmann şi Miculi. 


„HORILE”* LUI CONSTANTIN STELEANU 


Singura colecţie alcătuită într-o concepţie integră, după principiul 
unității genului, deci al suitei instrumentale, o datorăm românului Con- 
stantin (Costache) Steleanu, care în 1847 publică Hori naționale româ- 
nești pentru piano forte  purtind indicaţia : „în liberarea ţiganilor“, 
dedicate domnitorului G. D Bibescu. În fapt, sînt șase hore încadrate 
de o intrcducere (Larghetto şi Allegro). și o codă: „Ilfoveanca“, ,„Mun- 
teanca“, „Jianca“, „Cimpeneanca“, „Băneasa“ si „Militară“. Sub aspect 
stilistic, horile lui. Steleanu au o puternică amprentă lăutărească, evi- 
denţiind o linie melodică ce pare a proveni din virtuozitatea unui violo- 
nist. Fantezia improvizatorică, bogat ornamentată a liniei melodice, con- 
irastează supărător cu acompaniamentul sărăcăcios, limitat la tehnica 
„basului Alberti“, cu aceleași formule cadențiale care se repetă ostentativ. 


Iată hora nr. 1. 


Măsura utilizată aici de C. Steleanu este ternară. Dar în hora ur- 
mătoare apare 2/4. 

Allegro vivace 


Pentru C. Steleanu, ori existau două tipuri de hore, ori, ceea ce 
este mai plauzibil, în aprecierea genului menţionat se strecoară o con- 
fuzie, luînd drept horă, sîrba sau un alt dans dinamic, binar. Interesant 
că în succesiunea celor şase hore, Steleanu menţine simetria ternar-bi- 
nar.. Horele 1-3-5 vor fi în andante si ternare, iar 2-4-6, în allegro st 
binare. Apare astfel, şi mai evident, caracterul de suită (cu contraste 
de mișcare) al colecţiei sale. 

Despre C. Steleanu, profesor de muzică, se cunosc puţine date. 
Între altele, că i-a servit o seamă de cîntece lui D Vulpian pentru a-și 
întocmi voluminoasa culegere î. Colecţia lui Steleanu reprezintă o scli- 
pire meteorică pe cerul prelucrărilor folclorice,: care pare să nu se fi 
repetat. Valoarea horelor sala este remarcabilă, deoarece oferă imaginea 
unui stil lăutăresc colorat, recurgînd doar la genul horei. De asemenea, 
piesele sale au farmecul naţional, neostracizat de inflexiuni orientale. 
Credem că aprecierea globală făcută de G. Breazul asupra lui C. Ste- 
leanu își păstrează neșştirbit valabilitatea. „Dacă horele sînt «compuse 
sau numai aranjate» pentru piano-forte, aceasta este o întrebare aparte ; 
ceea ce merită a fi reținut de istorie este faptul că Steleanu este cel 
dintii nume românesc de pe coperta unei lucrări muzicale ce apare la 


București“ 2. 


CONTRIBUȚIA LUI HENRI EHRLICH LA CUNOAȘTEREA 
MUZICII POPULARE ROMÂNEŞTI 


Muzicianul austriac Henri Ehrlich, despre care „Albina Româ- 
nească“ pretinde că este „fiul unui negustor din lași“ 3, este cunoscut ca 


1:Posluşnicu, M. Gr., Istoria muzicei la români, op. cit., p. 301. 

2 Breazul, G., Lăutarii. În: Pagini din istoria muzicii” româneşti, vol. I, 
op. cit., p. 171. 

3 „Albina Românească“, Iași, an. XI, nr. 26, 1840,31. III, p. 104. La rubrica 
„Arte frumoase“ se arată : „Moldova va avea în curînd un artist muzical precum 
sînt Moscheles, Halevy, Meyerbeer şi Ernst, cari prin a lor talent extraordinar 
fac epoci: în imperiul armoniei. H. Erlic, fiul unui neguțător izraielitean din Eşi“. 
După ce se arată că tatăl și-a jertfit averea pentru a-l. trimite la. Viena, unde 

autorul unei colecții tipărite de melodii româneşti despre care. V. Alec- 
sandri a scris cu entuziasm. Adevărul este că H. Ehrlich a avut preo- 
cupări folclorica mai susținute, concretizîndu-le. în mai multe caiete, 
cea mai mare parte rămînînd În mansucrise. 

Dar cine a fest H. Ehrlich şi ce legături a avut cu ţara noastră? 
Datele sale biografice nu sînt prea generoase. Se naşte la Viena în 5 
octombrie 1822, moare la Berlin în 29 decembrie 1899. A studiat cu 
profesori de mare renume, ca Bocklat vioara probabil, şi cu Henselt și 
Talberg pianul, iar cu Sechter, compoziţia !. A fost cunoscut ca un 
eminent pianist, critic muzical și compozitor, trăind în centre muzicale 
austriece și germane. Ne interesează însă activitatea lui Ehrlich legată 
de muzica românească. Dacă acordăm credit informaţiei din „Albina 
Românească“, înseamnă că părinţii săi trăiau la lași. După nașterea sa 
la Viena, se poate crede că a copilărit în capitala Moldovei, plecînd la 
studii muzicale la Viena. A revenit în Moldova, potrivit știrii din „Al- 
bina Românească“, precum și menţiunii lui V. Alecsandri, care-l pre- 
zintă drept „un muzic de mare talent“ care „a locuit cîțiva ani In 
România“ 2. Putem indica anul 1840, în care H. Ehrlich a intrat în 
mediul vieţii noastre muzicale, în calitate de interpret şi prelucrător de 
melodii populare 3. 

De ce acest an? Deoarece „Albina Românească“ anunţase reîn- 
toarcerea sa în ţară. Apoi, numele Henri este implicat într-un complot 
din toamna anului 1840, la care au participat Cezar Bolliac şi I. Cim- 
pineanu. În cele din urmă, H. Ehrlich a fest declarat nevinovat, dove- 
dindu-se că a refuzat să întocmească o Marsilieză „în versuri şi cuvinte: 
turburătoare“ î. 

Aflindu-se în cercurile intelectuale din Țara Românească, H. Ehrlich 
a putut cunoaşte marele interes pentru limba română, pentru trecutul” 
istoric, pentru creaţia populară. Căutind să se integreze în societatea 
românească, a început să susţină concerte ca violonist şi pianist, pro- 
babil ca profesor de muzică şi compozitor, valorificînd melodii populare. 


timp de șase ani a studiat vioara — anterior studiile le-a început la Iași — se 
mai poate citi: „Auzim că acest tînăr artist are scopul să se întoarcă aici în 
cursul verii viitoare“. 
! Breazul, G. Patrium Carmen, p. 391—392. 
2 Alecsandri, V., Poesii populare, 1866, p. 223. 
3 V, Alecsandri mai menţionează munca lui H. Ehrlich în studiul său Me- 
iodiile românești, publicat în „România literară“ din 1855, nr. 9, 27 februarie, 
p. 110—113, arătînd că s-a pronunţat asupra cîntecelor și dansurilor populare 
„un om competent şi nepărtinitor, un pianist de mare talent, ce au petrecut 
cîțiva ani printre noi“. Cf. Breazul, G., Patrium Carmen, p. 389—390. 

4 Filiti, Ioan C., Turburări revoluționare în Țara Românească între anii 
1840—1843. În: Analele Academiei Române. Seria II, Tomul XXXIV, 1911—1912, ~ 
P. 217. Cf. Breazul, G., Patrium Carmen, p. 394. 

O mărturie concludentă în acest sens o dă concertul susţinut la 
laşi, în 14 aprilie 1843, în care H Ehrlich apare cu „,Variaţiuni pe o 
temă moldovenească, executată de concertant“ î. Partitura nu a supra- 
vieţuit, probabil că nici n-a scris-o vreodată. Obiceiul de a executa 
improvizații era foarte apreciat în acea vreme. Şi-a etalat măiestria în 
acest domeniu şi în faţa lui F. Liszt, cu care se afla în bune relaţii. 
Mai mult, Ehrlich a pretins? că unele teme din zona Bihorului pe care 
le-a cîntat au fost introduse de Liszt în Rapsodia maghiară nr. 2. Dacă 
în 1843 H. Ehrlich apărea în public executind „,Variaţiuni pe o temă 
moldovenească“, este neîndoios că îl preocupau cîntecele și dansurile 
populare. Proba edificatoare în această direcţie este colecția Arii naţio- 
nnale româneşti transcrise pentru piano-forte de Henri, tipărită la Viena 3. 
Din prefaţă aflăm anul publicării 4, aprilie 1850. Fără îndoială, volu- 
mașul acesta care conţine cincisprezece piese este extrem de important, 
atît pentru melodiile în sine, cît și pentru ideile profesate de Ehrlich 
în prefaţă. Colecţia nu oferă decît o parte din melodiile notate de 
Ehrlich, care a zăbovit asupra creaţiei muzicale folclorice românești mai 
mulţi ani 5. Alte melodii transcrise de Ehrlich se păstrează în două 
manuscrise aflate în posesia Secţiei muzicale a Bibliotecii Academiei 
R.S.R., Bucureşti. Avem în vedere cele două manuscrise purtind ace- 
lași titlu : Rumania. Primul arată cu precizie că este vorba de caietul I 
şi că piesele au fost transcrise de H. Ehrlich. Din subtitlu reiese clar 
că este Collection des Airs et Danses Valaques. Manuscrisul conţine 12 
piese, majoritatea fără titlu. De remarcat că exact aceleași piese se 
află într-o copie, scrisă tot de Ehrlich, păstrată în ‚Westdeutsche Bi- 
bliothek“ din Marburg 5. Comparînd culgerea Rumania caietul I cu 
Arii naţionale românești sa deduce o puternică filiație care demon- 
strează că „ariile“ sînt posterioare, culegerea publicată valorifică șapte 
piese din manuscrisul Rumania.’ Alăturînd piesele prin titlurile sau indi- 
caţiile de tempo ale celor două colecţii menţionate se observă raportul 
de interferenţă. 


! Breazul, G., Patrium Carmen, p. 391. 

2 în legătură cu acuzaţia lui Liszt de plagiat, vezi: Liszt Ferenc Magyar 
Rapszodiai, în „Muzsika“, Budapest, nr. 1—2, 1929. Un exemplar din menţionata 
revistă se află în fondul G. Breazul, dosar nr. 34, biblioteca Uniunii compozito- 
rilor, București. 

3 Chez Pietro Mechetti g-m Carlo. 

î Se pare că plecarea lui H. Ehrlich la Viena și stabilirea sa definitivă în 
străinătate a avut loc în timpul sau imediat după evenimentele de la 1848. 

5 După anumite date, H. Ehrlich a trăit în ţările noastre din 1840 pînă prin 
1848—1849, probabil cu intermitențe. În prefața la Arii naţionale românești măr- 
turiseşte : „Am trăit mai mult de trei ani printre acest popor“, 

6 O copie se află în fondul G. Breazul al bibliotecii Uniunii compozitorilor 
din București, dosar nr. 34. 

ARII NAȚIONALE ROMANEȘTI | RUMANIA (caietul 1) | IDENTITĂȚI 
1. Hora — melodie de dans 1. Fără titlu Nr. 1 = 10 
2. Andante 2, Fără titlu — tempo ru- ! 
bato Nr.2 = i 
3. Hora 3. Fără titlu — Lento Nr. 3 = 12 
4. Fără titlu — Andante 4. Fără titlu Nr. 4 = 4 
5. Doina — cîntec de durere 5. Fără titlu — Andante nu esta 
6. Melodie de dans transil- 6. Fără titlu — Andante e 
văneană Călușar grazioso nu este f 
7. Fără titlu — Piu presto 7. Fără titlu — Moderato nu este 
8. Baladă transilvăneană 8. Andante nu este 
(Deşteaptă-te române) (nr. 1 în 
„Romania“ de | 
I. Wachmann) 
9, Arie 9. Fără titlu — Allegro Nr Oz 5 
10. Fără titlu — Andante Ol- | 10. Cintec „Frunzuliță foaie 
tenesc lată“ Allegro Nr. 10 = 2 
11. Melodie de dans din Ba-| 11. Fără titlu — Andante nu este 
nat | 
12. Fără titlu 12. Hora nu este H 
13. Hora la Catinca Ghica Nr. 13 = 6 
14. Cîntecul Jianului nu este 
15. Melodie de dans din nu este 
Translivania 


Se observă că 8 arii nu figurează în manuscrisul Rumania, caie- 
tul I, iar. 5 cînteca din acest caiet nu au mai fost incluse de Ehrlich în 
Arii... Așadar, în cele două lucrări sînt şapte cîntece şi dansuri comune. 
Plus opt din Arii... şi plus cinci din Rumania totalizează 20 de piese. 


Același titlu, Rumania, îl poartă un alt manuscris !. Aici se poate 
citi subtitlul : Collection des Airs et Danses roumaines transcrise pen- 
tru pian. Caietul I de Henri Ehrlich, caietul II de I. A. Wachmann. O 
inscripţie pe foaia interioară plasează întregul caiet ca fiind nr. II, deci 
volumul II. Bazaţi pe acest indiciu, s-ar putea deduce că Rumania, 
care a fost comparat cu colecţia Arii... ar fi primul caiet, iar Rumania 
transcrisă de H. Ehrlich şi I. A. Wachmann ar fi al doilea volum. Într-o 
altă alternativă, un manuscris necunoscut (ceea ce pare mai puţin pro- 
babil) ar reprezenta caietul I. Numai că acest caiet II menţionat în 
interior este dezis de ceea ce apare pe coperta exterioară, acea divizare 
a caietului iarăși în I și II. Scrisul pare să aparțină lui Ehrlich. Ceea 
ce este curios, se referă la numărul mare de transcripții specificat pe 


L Biblioteca Academiei R.S.R., MR 2504. A fost semnalat de O. L. Cosma în 
studiul „Istoricul unui cîntec patriotic. Mama lui Ștefan cel Mare“ publicat în 
Studii de muzicologie, vol. VIII. București, Ed. muzicală, 1972, p. 76, nota 1. 

Rumunia — manuscris muzical păstrat în cabinetul de mu- 
zică al Bibliotecii Academiei — Bucureşti. 


foaia de titlu ca fiind împrumutate de la I. A. Wachmann; în plus, 
întreg caietul II aparţine acestui compozitor. Derutant este faptul că 
în interiorul caietului II numai o piesă este specificată că ar fi alui 
I. Wachmann. 

Rezultă limpede că H. Ehrlich a preluat în mod declarat piese 
aranjate de I. A. Wachmann. În însuşi caietul I din volumul II, care 
conţine nouă piese (ultima, a zecea, fiind scrisă de altcineva, nu o 
luăm în considerare) şapte sint ale lui I. A. Wachmann. Caietul II este 
alcătuit din 14 piese preluate de Ehrlich de la I. A. Wachmann. Așadar, 
dintre cele 23 de prelucrări, doar două nu sînt preluate. Continuind 
comparaţia între volumul I şi volumul II, caietul I, nici o piesă nu este 
comună. În schimb se află patru în caietul II. Deci Ehrlich a preluat de 
la Wachmann patru piese, pe care le-a introdus în volumul I. În volumul 
H, între caietul I şi II o singură piesă se repetă. Făcînd bilanţul, în cele 
două volume scrise de Ehrlich, se află 22 de Dese în prelucrarea sa şi 
21 în a lui I. A. Wachmann. Avem întemeiate: motive, după cum s-a 
văzut, să credem că în domeniul aranjării melodiilor populare, 
I. A. Wachmann a avut un ascendent asupra lui H. Ehrlich. Totuşi, acesta, 
în Ariile naţionale românești, s-a străduit să se debaraseze de piesele lui 
I. A. Wachmann, reuşind, cu excepția a două (nr. 8 și 9). 

Din volumul II, caietul I, trebuie remarcată piesa nr. 1, alcătuită 
din două secţiuni „Detronare« (Detronization) — Andante, şi „Intronare'* 

Prima 


piesă din Airs nationau 


Roumains de Henri Ehrlich. 


ot Cos? 

(Intronization) — Allegro, nr. 6 „Pristoleanca“, nr. 7 „Hora nouă“ si 
nr. 9 „Hora“. Piesa nr. 4 constituie o excepţie, fiind un cîntec pentru. 
voce şi pian. Caietul II, volumul II are între altele patru hore şi trei 
jocuri mocănești, dar i le datorăm lui I. A. Wachmann, via H Ehrlich.. 

În pofida  masivei înriîuriri a lui I. A. Wachamnn asupra lui 
H. Ehrlich (invers nu se pune problema, dacă avem în vedere ceea ce: 
el însuşi transmite prin intermediul volumului II Rumania, caietul I 
și I), trebuie să restabilim profilul muzicianului H. Ehrlich, care a 
iubit si militat pentru difuzarea muzicii populare românești. O demon- 
strează convingător volumul tipărit al Ariilor naționale românești, care, 
în contextul reperat, apare ca o selecție, o chintesentä a ceea ce el 
realizase din comuniunea avută cu muzicanţii autohtoni. O acreditează,. 
în plus, şi prefața care însoţeşte volumul, o admirabilă prezentare a. 
muzicii româneşti, a cărei săgeată, uimitor de ascuţită, a ţintit spre 
impresionante culmi. Cum susține H. Ehrlich muzica populară, care-i 
sînt componentele si în ce fel i se descrie specificul ? 

Înainte însă, se cuvine evidenţiată încărcătura politică a intro- 
ducerii lui H. Ehrlich, publicată în 1850, a cărei forţă percutantă demon- 
strează ce imens serviciu l-a adus muzica nobilei cauze de afirmare a 
fiinţei româneşti. „Strigătul de naţionalitate şi de Drepturi egale au 
aflat un răsunet puternic la Poporul român, care locuieşte România, 
Moldavia, Basarabia, Bucovina întregi, cea mai mare parte din Transil- 
vania şi Banat... Poporul român prezintă un element naţional compact, tare: 
și unit“. După ce își motivează competenţa în problema românească prin 
aceea că a învățat limba, a cunoscut obiceiurile și muzica, el atribuie 
opera sa de prelucrare drept un prinos de recunoștință pentru felul cor- 
dial în care a fost întotdeauna primit de către români. După cum am 
mai arătat, Ehrlich aduce melodiile româneşti drept argument la ideea. 
specificului naţional exprimat şi prin intermediul muzicii. Judecă muzica 
românească prin prisma muzicianului obiectiv, distanțat, pentru a-i sur- 
prinde mai riguros valenţele. După opinia sa, originalitatea melodiilor 
ar putea contraria la prima audiție. Contactul mai profund va scoate 
însă la iveală bogăţia expresiei sale, pe care Ehrlich o definește. „„Ne-- 
greşit, aceste arii se vor părea foarte stranii la întiia vedere pentru 
melodia lor cu totul originală, cîteodată sălbatică, pentru acompania- 
mentul lor care aci conţine acordurile cele mai capricioase, cele mai 
bizare chiar, aci este cu totul simplu, chiar monoton“. 

„Qi cu toate acestea. nu ne sfiim de a spera că, cu cît își va 
da cineva osteneala de a le juca, cu atit va preţui expresia de melan- 
colia dulce, posomorită, dureroasă chiar, care se pronunță mai în toate: 
ariile (sic) de cîntec ale Românilor. Sunt în muzica naţională a acestui 
popor de acele pasaje misterioase, care fac să se presimtă dorinţe ar-. 
zinde rămase în fundul iinimei și care se manifestă prin plânset numai“... 

Să recunoaștem, această subtilă explicare a naturii cîntecului româ- 
nesc este adecvată și generalizatoare. El subliniază melancolia, inefa-- 
bilul, sentimentul jalei și al dorului, deşi nu ajunge să-l denumească 
în acest fel. În contrast... „ariile de dans răsuflă acea veselie nebunatică,, 
sgomotoasă...' 

Este însă adevărat că Ehrlich nu pretinde să formuleze o redare 
desăvîrsită în cuvinte a cîntecelor şi jocurilor întrucît ,...caracterul şi 
ritmul muzical al ariilor române se cade să mărturisesc curat că este 
tot ce e mai dificil de a cuprinde şi de a înțelege, dacă cineva nu le-a 
auzit...“ 

Prin urmare, muzica românească cunoaşte două mari categorii: 
cîntece si jocuri. Descriind instrumentele, aminteşte buciumul, cavalul, 
cimpoiul şi naiul. Vioara e frecventă mai ales la lăutari. Urmează cobza 
care „tina loc de biză“. 

Clasificarea genurilor populare efectuată de H. Ehrlich nu este 
scutită de inadvertenţe şi confuzii. Împarte cîntecele populare în patru 
categorii: doine sau balade, cîntece de lume sau romanțe, cîntece de 
joc sau hore și altele (?) şi marşuri antice naţionale. Deci, nu diferen- 
țiază doina de baladă, melodiile de joc în diversitatea lor de horă. Dacă 
prin cîntec de lume avea în vedere melodiile laice, atunci este greu 
de înțeles de ce le identifică cu romanţa. Cît priveşte „marşurile antice 
naționale“, probabil avea în vedere cîntecele patriotice. 

Explicînd balada, Ehrlich sesizează aspecte demne de reținut. 
Astfel, baladele sînt cîntece vechi care tratează o amintire istorică 
sau o istorie de dragoste. Baladele se interpretează OU o voce plin- 
gătoare, foarte lin... stăruind asupra notelor de cîntec si iuțind pe cele 
de fantezie“. Prin urmare, se relavă prin însuși actul executării notele: 
cu o greutate în transmiterea mesajului, în timp ce notele ornamen- 
tale, figuraţiile, vor fi redate într-un tempo mai dinamic. Întreaga expli- 
citare a acestei bivalente de tempo conduce înspre stilul parlando ru- 
bato al cîntării. Ehrlich surprinde calitatea barzilor care Su să dea 
acestor arii o expresie de întristare visătoare, de un efect extraordinar“. 
Legat de genul baladelor, se mai atestă cîntarea din fluier ce însoţeşte 
melodia vocală. Vorbește în acest cadru de melopeea emisă de fluier 
care echivalează cu „dulceaţa unui cîntec de dor“. Ehrlich nu ezită 
să opună cîntecele populare unor producţii profesioniste, invocind opiniile 
unor călători străini care i-au mărturisit ,¿..că aste cîntece atît de 
simple şi atit de expresive le-au făcut o impresie mai vie și mai pro- 
fundă decît toate aceste gambade (?) muzicale ce se aud azi în sălile 
de concert şi de teatru care sînt primite cu aplauze frenetice !“ 

Într-adevăr, Ehrlich confundă cîntecele de lume cu romanțţele 
atunci cînd le defineşte structura : cîntece pe versuri mai noi, avînd 
caracteristicile muzicale ale baladelor — elementul de diferenţiere fiind 
tempoul mai rapid în care se execută. 

Din categoria genurilor de joc se indică hora, jocul de briu și 
căluşarii. În configuraţia muzicală a horei, Ehrlich atrage atenţia asupra 
„legănării grațioase“ ce trebuie să fie exprimată de către muzică, prin 
„baterea dinţii a fiecărei măsuri şi a doua foarte puţin“. Dacă hora e 
lină şi legănată, brîul este animat și vioi. Ca şi în concepţia lui Cantemir, 
călușarii aduc pe ecranul memoriei fapte din vremea romanilor. 

Ehrlich dezvăluie mobilul care l-a determinat să se îndrepte înspre 
melodiile românești necunoscute artiştilor şi autorilor, arătînd că ,„..ceea 
ce fac aici este mai mult o încercare de a introduce muzica naţională 

a Românilor în lumea muzicală, decît o colecție ce public şi îmi propun 
a da la lumină peste puţin a doua culegere spre a completa în oarecare 
chip această broșură pe care rog a fi privită ca o mostră“. 

În intenţia lui Ehrlich, așadar, nu a fest să întocmească o colecţie 
decumentară, ci să facă o demonstraţie artistică asupra valenţelor muzicii 
româneşti. Cît priveşte planul întocmirii unui al doilea volum mărtu- 
risit în prefaţă, el atestă existenţa manuscrisului semnalat, caietele I 
și II, care, conținînd în cea mai mare parte prelucrări datorate lui 
I. A. Wachmann, nu a mai fost publicat, deoarece însuși autorul lor în- 
cepuse tot la Viena să le încredinţeze publicului, prin intermediul tipa- 
rului. În fine, dacă ar fi să acordăm credit precizării lui Ehrlich care 
„Ca muzician conştiincios, n-am schimbat nimica nici în melodii, nici 
în acompaniament ; că le-am transcris așa cum le-am auzit cîntate..., 
ar însemna să investim cu autenticitate melodiile publicate. Este însă 
greu de presupus că profilul unor teme sau acordurile statice și reduse 
la două trepte ar defini muzica populară. Ar fi posibil ca Ehrlich să 
fi cules melodiile de la lăutari care într-adevăr aşa cîntau piesele. În 
acest fel, lăutarilor li se cuvine adresat reproșul pentru simplismul 
cu care investeau producţiile folclorice. 

Pentru a avea imaginea configurației muzicii populare aşa cum a 
fost surprinsă de Ehrlich, vom recurge la piesa nr. 9 din manuscrisul 
Rumania, o melodie de joc — acompaniamentul care nu apare aici 
constă într-o formulă acordică directă de sol.major. 


Allegro 


Alături de piese cu o certă apartenență la tezaurul folcloric se 
află şi cîteva producții care au prea puțin comun cu autentica muzică 
populară. În acest sens s-ar putea cita nr. 3, fără titlu, din manuscrisul 
Rumania, afectat de rezonanţe dubioase ale romantel eclectice. Se pare 
că Ehrlich a sesizat artificiozitatea unor asemenea cîntece neluîndu-le 
in considerare atunci cînd a selectat melodiile pentru colecția tipărită. 

Ehrlich a preluat si cîntece de mare rezonanță, care însă nu pot 
fi citate drept folclorice. În Arii naționale românești au fost introduse 
o variantă a melodiei lansată de A. Flectenmacher pe versurile lui 
D Bolintineanu, „Mama lui Ştefan cel Mare“ și „Deşteaptă-te române“. 

De regulă, prelucrările sale au o configuraţie care se apropie de 
piesele miniaturale pentru pian. Piesele nu mai sînt încadrate într-un 
period, ci au o desfăşurare mai amplă, de tip deschis, care nu evită, 


! Textul preteţei se găsește reprodus de G. Breazul în Patrium Carmen, 
p. 379—385. 

dar nici nu implică cu obligativitate reluarea unei idei după principiul 
reprizei. Amploarea unor prelucrări se evidenţiază nu atit din numă- 
rul mare al măsurilor, ca spre exemplu „Andante“, nr. 2, care însu- 
mează optzeci, sau „Hora“, nr. 1, cincizeci de măsuri, ci datorită temelor 
muzicala diferite care intră în constituţia piesei, conferindu-i o struc- 
tură în lanţ. Recurgind la piesa nr. 2, se observă cele patru idei muzicale, 
fiecare avind un timbru propriu, înscriindu-se în expresia epico-lirică. 

Axul înruditor se regăsește în fiecare idee în măsura a patra, 
acea optime (sau șaisprezecime) urmată de optime cu punct conducînă 
spre tonică, impunind o formulă de factură lăutărească. 


Ideea a treia, care a fost interceptată de Flechtenmacher, introdu- 
cînd-o în cîntecul patriotic menţionat, deși apare mai tirziu în economia 
piesei, va trece pe planul întîi, ei încredinţindu-i-se rolul asigurării 
organicităţii prin reluare în final. Forma acestei piese este abedc. 

„Călușarii' (nr. 6), prin pregnanţa celor două teme, se afiliază stra- 
tului stilistic țărănesc. Nici una dintre teme nu îşi revendică descendența 
din melodia călușarilor notată de Sulzer. Ceea ce surprinde este con- 
trastul tematic ce se poate descifra din alăturarea ideilor muzicale ale 
dansului notat de Ehrlich. 

Allegretto 


Caracteristic este aici alternarea major-minor și semicadențele pe 
sol, mi şi si bemol. 

Cea mai valoroasă piesă din colecție ni se pare „Doina“, capodo- 
peră a stilului parlando rubato. Poate nu greşim conferindu-i întîietatea 
lui Ehrlich în notarea pe portativ a unei doine de un asemenea farmec 
poetic. 

De data aceasta acompaniamentul apare variat, suplu, căutînd să 
se conformeze mersului unduios şi capricios al fluxului instrumental. Se 
folosesc și diviziuni ritmice neregulate de tipul sextoletului. 

O anumită aderenţă la stilul parlando o manifestă și prima parte 
a „Ciîntecului Jianului“, deşi nu atît de ostentativ ca doina. 


După această introducere lentă urmează o secţiune allegro, în care 
se identifică acestei trei idei tematice : 


„Cîntecul Jianului“ are aşadar o structură bazată pe contrastul 
lent-repede, parlando-giusto. reprezentind o admirabilă întruchipare a 
celor două ipostaze ale expresiei contemplative şi active ale firii româ- 
neşti, transpusă în muzică. 

O remarcă specială se cuvine ,„Horei“, nr. 3, care de fapt este o 
sirbă, avînd impetuozitate şi vioiciune. Scrisă în sol major, cu treapta 
IV urcată, melodia aceasta figurase în Uvertura națională „Moldova“ 
(1847) de Alexandru Flechtenmacher și probabil, prin intermediul aces- 
tuia, în opera Gromoboi a compozitorului A. Verstovski, ca dans valah. 

H. Ehrlich are o contribuţie inedită pe linia sesizării specificului 
muzicii populare, așternînd pe portativ piese giusto (ceea ce făcuseră 
şi alţii) și piese rubato (unde are întîietatea). Dacă se extrag caracteris- 
ticile muzicii românești, aşa cum apar în cîntecele tipărite, şi se con- 
fruntă cu explicaţiile teoretice, rezultă că bogăţia genurilor şi compo- 
nentele stilistice ale muzicii populare sint mai bogate în prelucrări, în 
partea practică a colecţiei. Ar fi suficient pentru a demonstra acest 
fapt prin indicarea „Cîntecului Jianului“, şi a stilului parlando-rubato. 

Un alt merit constă în atitudinea obiectivă a lui Ehrlich în selec- 
tarea materialului muzical, după criterii estetice și zonale, ceea ce s-a 
finalizat în includerea în colecţie a unor cîntece transilvănene, oltenești 
și bănăţenz. La Ehrlich nu apare separarea melodiilor valahe și molde- 
veneșşti, şi nici indicarea lor. Recurgiînd la cîntece și jocuri româneşti 
transilvănene şi bănăţene, Ehrlich reactualizează linia trasată cu d2- 
cenii în urmă de F. J. Sulzer, pledînd pe plan muzical pentru afirmarea 
poporului român, a dreptului lui la unire și afirmare. 

Lui H. Ehrlich i se cuvine recunoașterea  sesizării şi transcrietii 
stilului improvizatoric al cîntecului românesc precum şi al principiului 
variaţional, admirabil demonstrate în „Doinăt“. Dar nu numai aceasta, 
cîntecele lui Ehrlich aproape că nu cunosc fluctuaţia treptelor modale 
și secundele mărite. Derigur ele există, dar comparativ cu culegerile 
lui Ruzitski și chiar contempcranul său I. A. Wachmann, acestea apar 
insignifiante şi episodice. Explicaţia acestei absențe trebuie pusă în le- 
gătură cu rapidul preces de europenizare a muzicii românești şi descă- 
tușare de: influenţele orientale, dar şi cu gustul lui Ehrlich sau al 
cercurilor muzicale autohtone pe care le-a frecventat şi de unde şi-a 
cules melodiile. Simpla comparaţie a structurilor modale întîlnite în 
melodiile populare româneşti notate de Ehrlich şi I. A. Wachmann 
scoate la iveală două individualităţi distincte, între care se pot trasa, 
desigur, şi suficiente puncte comune. 

Englezul Greenville E. C. Murray ne-a mai transmis șase arii 
naţionale din România în lucrarea sa Doine sau cîntece și legende na- 
tionale din România, publicată în 18541. Autorul menţionează că ariile 
le-a primit de la Principesa Jeane Ghica, ceea ce indică o anumită noto- 
rietate a personalităţii lui Ehrlich 2. Sursa celor şase arii nu se identifică 
total în Arii naționale românești. Trei arii coincid cu ariile lui Ehrlich, 
două cu melodii de I. A. Wachmann. Nr. 6 este o melodie inclusă de 
H. Ehrlich în Rumania. Iată relaţia dintre cîntecele din cartea lui 
Murray și cîntecele cuprinse în Arii... 


CÎNTECELE DIN CARTEA EHRLICH — CÎNTECE 

WEE LUI MURRAY NAȚIONALE... 

Nr. 1 — Hora Nr. 3 

Nr. 2 — Doina Nr. 5 

Nr..3 — Moderato Nu figurează. Este cîntecul, rr. 3 din 
România de |. A. Wachmann 

Nr. 4 Nr. 2 | 

Nr. 5 — Andante Nu figurează. Este “Oltenesc“, nr. 1| 
din România de 1. A. Wachmann i 

Nr. 6 — Moderato Figurează în manuscrisul Rumania de 
Ehrlich, nr. 7 


1 Murray, Greenville E. C., Doine or the National Songs and Legends of 
Rumania. London, Smith, Elder and Co., 1854. 
2? Breazul, G., Patrium Carmen, op. cit.. p. 396—398. 

Potrivit acestei comparații, numărul prelucrărilor de melodii româ- 
nești nu sporeşte cu nici una. Este curios cum două piese, nr. 3 şi nr.5, 
introduse în colecţia România de I. A. Wachmann, au fost atribuite lui 
Ehrlich, care în această privință nu poartă nici o vină. Dacă ar fi să 
judecăm lucrurile după atribuirea greşită a unor piese transcrise de 
I. A. Wachmann lui Ehrlich, s-ar putea crede că în conştiinţa unor 
contemporani autorul vodevilului Triumful amorului nu se bucura de 
autoritatea lui Ehrlich. Adevărul este că aportul lui I. A. Wachmann 
la valorificarea patrimoniuiui muzical popular a fost categoric mai sub- 
stanţial, deşi inegal ca forţă artistică. 


FOLCLORUL ROMÂNESC ÎN CAIETELE LUI I. A. WACHMANN 


Între anii 1847—1837, loan Andrei Wachmann publică la Viena 
patru caiete de cîntece și jocuri românești, avînd următoarele titluri : 
Romania, culegere de dansuri şi arii valahe originale, caietul I, Buchet 
de melodii valahe originale, caietul II, Ecou din Valahia, cîntece popu- 
lare românești, caietul III, și Malurile Dunării, cîntece şi dansuri româ- 
nești, caietul IV 1. 


Iată aşadar că titlul Romania întîlnit pe manuscrisele de melodii 
românești avind grafia lui Ehrlich l-a folosit în ediţia tipărită I. A. Wach- 
mann. Dacă se urmărește precizarea conţinutului, se observă o anumită 
evoluţie de la dansuri şi arii valahe (deci nu populare), la melodii valahe 
originale, apoi cîntece populare româneşti și cîntece şi dansuri româneşti. 
Deci, abia în caietul III se afirmă răspicat „cîntece populare“. Este de 
presupus că după 1850, cînd îşi pregătea ultimele două caiete pentru 
tipar i s-au clarificat lui Wachmann noţiunile privitoare la producțiile 
folclorice, dat fiind intervenţia deja semnalată a lui V. Alecsandri în 
1852. Ultimul caiet, nespecificînd cuvîntul „populare“, ar putea conduce 
la ideea că nu se respectă întotdeauna autenticitatea folclorică ? Pro- 


1 Romania, recueil des danses et d'aires valaques originaux, transcrits pour 
ie piano seul (Chaier 1), Viena, Ed. F. Wessely ci-devant H. F. Miller; Bouquet de 
mélodies valaques originales, transcrites pour le piano (Cahier II), Viena, F. Wes- 
sely ci-devant H. F. Müller; L'Echo de la Valachie, chansons populaires roumains 
transcrits pour le piano seul (Cahier IH), Viena, Ed. H. F. Müller's Witwe; Les 
bords du Danube, chansons et danses roumaines, transcrites pour le piano seul 
(Cahier IV), Viena, F. Wessely ci-devant H. F, Müller. Este interesant cui dedică 
Wachmann caietele : primul — prințesei Maria Bibescu ; al doilea, prințesei Cieo- 
patra Trubeţkoi ` al treilea, prințesei Alexandrina Ghica ; și al patrulea, prințesei 
Bibescu. I. A. Wachamnn îşi etalează funcţiile : profesor de muzică vocală la Co- 
legiul Sf. Sava, în primele două caiete; profesor de muzică şi director al Tea- 
trului Naţional din Bucureşti, în al treilea; și profesor de muzică la Bucureşti, 
în ultimul, 

babil, deși nu se pot formula concluzii edificatoare. Într-adevăr, ultimul 
caiet apare mai savant, mai elaborat, mai ales în compartimentul armonic 
şi al scriiturii pianistice. Dar aceasta poate fi atribuită și acumulării 
unei experienţe, desăvirșirii măiestriei sale. 

Abia la Ecou din Valahia, I. A. Wachmann recurge la o succintă 
prefaţă care, deşi nu are nici pe departe valoarea estetică și științifică 
a studiului publicat de Ehrlich, totuși, retroactiv trasează jaloanele colec- 
tiei sale. 


Ion Andrei Wachmann. 


„Publicind cel de al treilea caiet de arii româneşti aranjate de 
mine, îmi permit să le însoțesc cu cîteva scurte observaţii în privința 
caracterului acestor melodii naţionale, în privinţa scopului publicaţiilor. 
În zilele noastre naţiunile caută să arate contemporanilor particularițăţile 
lor istorice şi artistice. Trăind de optsprezece ani în Bucureşti, capitala 
Valahiei, şi fiind muzician de profesie, am considerat util să supun jude- 
căţii lumii muzicale aceste melodii naţionale valahe, distingindu-se atît 
prin originalitatea și caracterul lor bizar, cît și prin farmecul pe care-l 
emană. Le redau așa cum le-am auzit din gura cîntăreților populari, 
fără a-mi permite să schimb măcar o notă, adăugînd însă un acompania- 
ment armonic. La melodii de dans (hora) am încercat să imit felul spe- 
cific de acompaniament al lăutarilor“ t., 


11. A. Wachmann arată componența unui taraf lăutăresc: nai, trei-patru 
viori și cobză. 

Precizarea este edificatoare. Proclamă respect față de melodie, dar 
înveşmiîntarea îi aparține chiar şi în cazul horelor, unde s-a străduit să 
obțină efectele de acompaniament ale tarafului lăutăresc, I. A. Wach- 
mann a reuşit mai bine decît predecesorii săi întocmirii de colecții 
prelucrări să mențină particularitatea melosului românesc. Spunem în 
mai mare măsură, deoarece procedeele la care a recurs, formele de 
acompaniament şi soluții armonice decupate din tratate şi compoziţii 
consacrate, nu puteau să-i permită o prea mare originalitate. De altfel, 
în prima recenzie publicată despre primul caiet în „Neue Zeitschrift 
für Musik“ (Leipzig), în 1848, se formulează o aspră critică la adresa 
scriiturii : „Dacă acompaniamentul este proprietatea autorului, nu 
ştim ` în acest caz, el n-ar avea de ce să fie mindru“. Criticul german 
nu i-a reproşat nepotrivirea ethosului popular cu suportul armonic, deoa- 
rece nu credem că avea cunoştinţe despre muzica populară care să-l în- 
dreptăţească la aşa ceva. L-au nemulțumit stingăciile şi mai ales solu- 
tiile armonice firave, prea puţin colorate şi anacronic de monotone. 

Colecţia lui I. A. Wachmann, ca si unele melodii populare păstrate 
în manuscrise, au meritul surprinderii unor cîntece şi dansuri de epocă, 
preluate în principal de la lăutari munteni, din Bucureşti. Ca atare, 
muzica orăşenească predomină. Excepţii, citeva piese indicate ca olte- 
neşti și mocănești, adică din zona montană. Se află transcrise și cîntece 
patriotice, „de societate“, care la origine nu sînt populare, dar, intrate 
în circulaţie, au fost cotate ca atare. Dar ce piese au fost introduse 
în cele patru caiete? Caietul I: „Arie oltenească“, „Hora“, „Cîntec, 
„Mocănesc“ (păstoresc), „Miezul nopţii“, „Hora“, „Cîntec“, „Hora“, „Cin- 
tec“, „Hora“, „Oltenesc“ și „„Mocănesc« (dansul păstorilor); Caietul H: 
„Arie tristă“ (lugubră), „Cîntec“, „Ciîntec“, „Arie“, „Ciîntec“, „Hora“, 
„Hora“, „„Mocănesc“, „Arie“, „Cintec“, „Briu“, „Ciîntec popular al hai- 
ducului Jianu“, „Cîntec melancolic din Olt“, „Hora“, „Quasi trio-hora“ ; 
Caietul III: „Melodie naţională compusă de fiul de boier Nicolae Fili- 
pescu“, „Hora'“-dans țărănesc, „Cîntec de adio“ (Rămii sănătoasă), „Hora 
de întronare“ 2, „Baladă“ (Pe stînca neagră a vechiului castel), „Hora 
bahică“ (beţivilor), „Cîntec oltenesc“ (Doamne ce păcat, lelică), „Arie 
țigănească“ (Frunză verde baraboi, ce cauţi Barbule la noi), „Horă sen- 
timentală“, „Arie țigănească“ (Venind seara de la clacă), „Arie olte- 
nească“, „Cintec“ (Nu e foc mai mare), „Arie“ (Te stringeam în braţe), 
„Cîntec“ (Draga neichii nevestică), „Arie“ (E noapte, întuneric), „Hora“, 
„Cintec“, „Hora militară“, „Cîntec militar“ (Eu pe deal, mîndra pe vale) 
și „Hora ţăranilor“ ; Caietul IV : „Arie“ (Hai să mergem la șosea, Ca- 
tincuţo fa !), „Arie — Măgureli“ (Trecui prin tresale ?), „Dansul păsto- 
rilor“, „Arie“ (Cînd eram în floarea mea, zburam ca o păsărea), „Arie“ 


i Breazul, G., Valorificarea artistică a folclorului, studiu cit. p. 131. 

2 În Patrium Carmen, p. 377, G. Breazul crede că „Hora de întronare“ ar 
fi legată de suirea pe tron a lui George Bibescu în 1843. De remarcat că titlul 
„Întronare“ l-a folosit şi H. Ehrlich. 

(Auzit-aţi de-un Jian și de-un bot de căpitan), „Arie“ (Acum simt că 
trăiesc bine, cînd e puica lingă mine), „Arie“ (Am un leu şi vreau să-l 
beau), „Arie“ (Rindunica), „Arie“ (Are popa două fete), „Arie“ (lubeam 
cu frăgezime [sic] o jună), „Briu“, „Arie — Cometa“ (Mi-a venit o veste 
seara), „Arie“ (S-a stins aşa de lesne din tine suvenirea), „Hora Unirii“ 
(Hai să dăm mînă cu mînă) și „Arie“ (Frunză verde leuştean, m-a făcut 
mama oltean) |. 

Rezultă din înşirarea titlurilor nu numai o mare bogăţie şi varie- 
tate, dar şi o inconsecvenţă sau o evoluţie în însăşi metoda prezentării. 
În timp ce în primul şi al doilea caiet, titlurile sînt, în cele mai multe 
cazuri, generale, avînd formulări care nu determină identitatea piesei, 
„cîntec“, „hora“ fiind un generic prea abstract, în ultimele două caiete, 
chiar și atunci cînd o piesă se intitulează arie sau cîntec, se recurge la 
subtitlu, indicîndu-se versurile cu care debutează. În acest fel, se des- 
prinde ideea că pe parcurs s-a produs clarificarea lui I. A. Wachmann 
în privința folosirii melodiilor preluate, ce n-a fost străină de limpezi- 
mile intervenite în acest domeniu în literatură. Dacă ne ghidăm după 
menţiunile existente pe foaia de titlu a fiecărui caiet, avem posibili- 
tatea să plasăm mai riguros în timp întocmirea lor. În primele două 
caiete, I. A. Wachmann își prezintă cartea de vizită ca fiind „profesor 
de muzică vocală la Colegiul Sf. Sava“. Știind că aici a funcţionat pînă 
în anul 1850, se deduce că cele două caiete au fost date pubiicităţii 
anterior. Așadar, România şi Buchetul de melodii valahe au fost tipărite 
pînă în 1850, probabil: I — 1847—1848, (exista recenzia în 1848) iar 
II — 1849—1850. Ca atare, I. A. Wachmann publică două caiete înain- 
tea lui Ehrlich. După ce I. A. Wachmann avusese posibilitatea să cu- 
noască Arii naţionale românești, a deţinut termenul unor comparații, 
procedînd ca atare în ultimele două caiete. Caietul III pare să dateze 
din 1852—1853, dacă ne ghidăm după referirea din prefaţă la cei 18 ani 
petrecuţi în ţara noastră. 

Începînd cu publicaţiile lui Ion Wachmann, se poate spune că 
prelucrarea meiodiilor româneşti intră într-o nouă fază. De la transcrip- 
tiile empirice, spontane şi insuficient asimilate într-un cadru superior 
pianistic, se ajunge la aranjamente ce depășesc limitele, adeseori conven- 


„+ Printre partiturile-manuscris ale lui I. A. Wachmann, păstrate la cabinetul 
de muzică al Bibliotecii Academiei R.S.R., se află manuscrisul nr. 2504, care este 
o ciornă a melodiilor populare din care lipseşte începutul. După titlu se va putea 
constata că unele melodii au intrat în Caietul III tipărit, altele nu. Aceasta în- 
seamnă că I. A. Wachmann a prelucrat mai multe cîntece populare decît cele pe 
care le cunoaștem prin intermediul tiparului. Filele rămase prezintă piesele de la 
nr. 5 la 25: „Fantezie românească de Filipescu“, „Hora“, „Air valaque de pian“, 
„Air valaque de Mansu“ (?), „Air valaque“, „Air valaque“, „Oltenesk“ „Bibescu“, 
„Air valaque“, „Hora“, „Măriuţa...“ (?), „Inima mea multe are“. „Hora militară“, 
„Mocănesc“, „Nu mă pedepsești“, „Dulica (?) ce vezi im, „Cltenesc“, „Arie-horâ“, 
„Oltenesc'', „Hora de Catinca Ghica“, și „Vai de mine“. 

Cele patru volume de melodii 
populare românești, publicate de 
1. A. Wachmann. 

tionale şi inadecvate, ale colecțiilor anterioare, întrunind cerințele unor 
miniaturi pentru pian pe teme populare. De la primul contact cu ori- 
care din cele patru caiete ce însumează şaizeci şi două piese, se remarcă 
o mai mare pătrundere în tainele structurale ale melodiilor românești. 
Aceasta apare în evidenţă din analiza scărilor în care se încadrează 
melodiile. În primul caiet, de pildă, se găseşte o mare varietate a scă- 
rilor, cu preponderența celor cromatice. Aria oltenească nr. 1 din Româ- 
nia desfăşoară un mod de la cu treptele IV şi VII ridicate. „Hora“ nr. 6 
prezintă scara cromatică : sol — la bemol, si bemol, do — re — mi 
bemol — fa diez sau fa becar (în coborire). Hora nr. 8 proiectează a 
treia scară cromatică: do — re diez — mi — fa diez — sol — la 
diez — si 1. 

Cîntecul nr. 6 din Buchet de melodii valahe se înscrie într-o scară 
melismatică : mi — fa diez — sol — la — si bemol — do bemol ai 
do becar — re bemol — re natural. O variantă a modului trei cromatic 
se află în același caiet — „Hora nr. 7: do — re diez — mi — fa 
diez — sol — la bemol. În Ecouri din Valahia, I. A. Wachmann aduce 
o ornamentaţie melodică mai bogată decit în celelalte caiete. Se pot 
întilni moduri cromatice complexe ca în „Cîntec de adio“, nr. 3, a cărui 
scară este : fa — sol — la bemol — si bemol-becar — do — do diez — 
re — re bemol — mi — fa. Aşadar aici s-au putut auzi enarmonicele 
do diez şi re bemol, care într-o interpretare adecvată nu puteau suna 
identic. „Aria Măgurelui“ din Malurile Dunării aduce un mod de sol 
astfel cromatizat ` sol — la — la diez — si — do — do diez — 
re — re diez — mi — mi diez — fa — fa diez. Frecvent apare sol minor 
cu treapta IV ridicată. Colecţia lui Wachmann, spre deosebire de colec- 
ţia lui Ruzitski nu evidenţiază o prea mare labilitate a treptelor, ex- 
cepţie făcînd citeva piese şi mici modificări cromatice pe parcurs. Modul 
impus la început este suveran. Adeseori cîntecele și dansurile se înca- 
drează în major-minorul clasic, ceea ce vădeşte tendinţa spre simplifi- 
carea traiectului melodic şi europenizare. Tendinţa aceasta va domina 
în sistemul organizării sunetelor din cele patru caiete. 

S-ar fi putut crede că Wachmann, sesizîind bogăţia intervalică, 
va recurge la o armonizare originală, pe cit posibil în perioada respec- 
'tivă, apropiată de fizionomia melodică. Din nefericire, nu se constată așa 
ceva, aceiași piloni tonali sint aduși cu insistenţă. Totuşi, limbajul este 
mai puţin static, o anumită mișcare armonică pulsează în piesele sale, 
nefiind însă de natură să ofere varietate relaţiilor funcţionale. 

Arsenalul componistic nici la I. A. Wachmann nu se remarcă prin 
mijloace multiple, cu toate 'acestea experiența sa teatrală se reflectă în 
caracterul contrastant al succesiunii pieselor, în lipsa de uniformizare a 
facturii pianistice. Într-un cuvint, I. A. Wachmann denotă o oarecare 


! Ciobanu, “Gheorghe, Les modes chromatiques dans la musique populaire 
roumaine. În: „Bulletin de l'Institut de Musique“, Sofia, Tom. XIII, 1969, 


p. 388—389. 

fantezie şi bun gust în prelucrarea melodiilor, mergînd, desigur, pe 
calea indicată de compozitorii romantici germani. Pînă la el, toţi autorii 
de colecţii-prelucrări se rezumau la notarea liniei melodice, la mîna 
dreaptă. Wachmann nu adoptă aceeași metodă simplistă, ci adeseori folo- 
seşte o scriitură acordică, mersul în octave paralele pentru a imprima 
mai mult relief melodiei, iar atunci cînd ornamentele o cer, se mulţu- 
mește cu o scriitură melodică bogată în înflorituri. 

Ilustrativ, aria nr. 4, „Cînd eram în floarea mea“, din caietul IV. 


De multe ori, asemenea procedee cumulează în cadrul aceleiaşi 
piese, ca bunăoară în Ecou din Valahia, nr. 1. Şi în privinţa arhitecturii 
se manifestă unele iniţiative. De cele mai multe ori, piesele sînt for- 
mate din alăturarea a două perioade de tip clasic (șaisprezece măsuri). 
Tematic, ele diferă. Mai rar, în a doua frază a periodului secund se aud 
formule tematice ale primului, realizîndu-se o anumită sudură a mate- 
rialului muzical. Asemenea exemple se găsesc în primele două caiete, 
care sînt mai sobre. Este drept însă că în Buchet de melodii valache, 
„Cîntecul Jianului“ (nr. 12) apare în contextul general ca foarte amplu, 
cu o secţiune dezvoltătoare de proporţii. Nu intenţionăm să analizăm 
pe larg formele uzitate de I. A. Wachmann. Acestea sînt variate de la 
o piesă la alta, deşi schemele formei monopartite, bipartite (cu sau fără 
dezvoltare) și tripartite vor încadra autoritar majoritatea schemelor. 

Primele caiete se axează mai mult pe jocuri, ultimele pe cîntece, 
dar o anumită diferenţă există de la un caiet la altul, mai ușor vizibilă 
între caietul trei și patru. Acesta din urmă denotă nu numai o familia- 
rizare a compozitorului cu sursa folclorică, ci şi o detaşare de ea, adică 
o privire distanţată, ceea ce se concretizează printr-o mai mare libertate 
a tratării, mai multă varietate în scriitură. Am invoca în acest sens din 
caietul Malurile Dunării, Aria nr. 2, „Măgureli“, o melodie de romanţă, 
cu contraste major-minor între secţiuni. 

Fragmentul indicat va reveni în creația lui Eduard Caudella, în 
opera Petru Rareş. În aceeaşi ordine de idei, colecțiile pentru pian, şi 
îndeosebi cele ale lui I. A. Wachmann, s-au bucurat de multă circulație, 
cuprinzînd unele melodii prezente în creația altor compozitori. În caietul 
trei figurează balada „Pe o stincă neagră“, nr. 5, în caietul patru, nr. 14 
„Hora Unirii“, iar la nr. 7, aria „Am un leu şi vreau să-l beau“, într-o 
prelucrare suplă, concisă, plastică. Iată un fragment : 


Ëch lees 
RTL 
KE 
e gem PATA en (NI EE DEER RE 


George Breazul are o atitudine poate prea critică faţă de culegerile 
lui I. A. Wachmann, deoarece „,...aproape tot ce a reținut Johann Andreas 
Wachmann din «gura lăutarilor» nu face parte din cîntecele populare, 
ci sînt diferite alte piese muzicale“ 1. Îşi susţine teza prin: „Melodie 
naţională compusă de fiul boierului Nicolae Filipescu“, „Hora de întro- 
nare“, „Hora militară“, „Hora sentimentală“ şi „Arie țigănească“ (nr. 8, 
Caietul III). Într-adevăr, aceste piese, deși erau cîntate de lăutari, au 
suficiente atribute care le trădează originea. Numai că aspectele neg2- 
tive, stîngăciile sau greșelile care imprimă unor piese trăsături de rezo- 
nanță profesionistă, nefolclorică, se găsesc aproape la toți muzicienii (mai 
puţin la C. Miculi) care s-au ocupat de folclor, inclusiv la A. Pann. 
Credem că viciile de fond şi formă deduse din caietele lui I. A. Wach- 


i Breazul, G., Patrium Carmen, op. cit., p. 376—377. 

mann au o sferă generală, cu diferenţe în favoarea sau defavoarea unei 
anumite colecţii. 

Compozitorul I. A. Wachmann, alcătuindu-și caietele de melodii şi 
jocuri populare pentru pian, a avut de cîștigat din două puncte de vedere. 
Primul, şi-a format şi exersat meșteșugul pe materia muzicii populare, 
obţinînd un caracter naţional al compozițiilor sale, ceea ce, înainte de 
1848, nu se poate demonstra. Al doilea, în istoria muzicii româneşti, 
I. A. Wachmann rămîne în principal, datorită acestor miniaturi pianis- 
tice, pe care am înclina să le calificăm, cu toată reținerea, remarcabile, 
în pofida parfumului salonard, romanţios pe care-l transmit. N-ar fi ex- 
clus ca tocmai aceasta să le comporte farmecul. În orice caz, piesele sînt 
adevărate decumente sonore de epocă, avînd pe deasupra certe calităţi 
artistice. 


CAROL MICULI CONFERĂ VALENȚE SUPERIOARE PRELUCRĂ- 
RILOR FOLCLORICE 


Reîntors în patrie de la Paris, în 1848, unde urmase studiile muzi- 
cale cu Frederic Chopin, Carol Miculi are revelaţia muzicii populare 
românești. 

Călătorind în 1850 la București şi lași, muzicianul bucovinean a. 
fost atras de originalitatea și pitorescul muzicii populare cîntate de ţă- 
rani si de lăutari. Anii şederii la Cernăuţi, contactele susţinute cu cărtu- 
rarii români i-au permis să aprofundeze observaţia asupra muzicii popu- 
lare pe care o îndrăgise. Rodul admiraţiei sale pentru folclorul românesc 
îl reprezintă în principal cele patru caiete : Douăsprezece arii naționale |. 
Asupra anilor tipăririi caietelor vom obţine informaţii preţioase din arti- 
colul deja menţionat, pe care Vasile Alecsandri l-a publicat în „Româ- 
nia literară“, în 1855. Recenzia consemnează apariţia celor 48 melodii 
populare, ceea ce înseamnă că văzuseră lumina tiparului anterior, deci 
pînă în 1854 inclusiv. Alecsandri îl prezintă drept „unul din compatrioţii. 
noştri din Bucovina, artist de frunte“, elev al vestitului pianist Chopin“. 
Urmează date edificatoare asupra anului și împrejurărilor culegerii me- 
lodiilor. „În voiajul ce au făcut la 1850, în provinţiile noastre, dl Şarl 
Miculi, deşi deprins din copilărie cu armoniile europenești, totuşi s-a 
simţit cuprins de un adevărat entuziasm la auzirea melodiilor populare 
a rcmânilor şi au şi hotărît a le prescrie pentru ca să le scape de 
ncianul uitării. Cu o răbdare şi un tact de artist înamorat de frumu- 
sețile artei, el au ascultat pe cei mai vestiți lăutari din Iaşi şi din 
Bucureșştii,.. Alecsandri nu ezită să considere albumul „...întocmit cu 
gust şi ştiinţă“, şi să-i marcheze semnificaţiile : „„...melodiile noastre na- 


1 Douze airs nationaux roumains (Ballades, Chants des bergers, Airs de dan- 
se etc.) recueillis et transcrits pour le piano par Charles Miculi, Caietele I—IV, 
Léopol, Ed. Charles Wild. 

tionale vor dobîndi locul ce merită în admirarea acelor ce preţuiesc 
frumusețea originală a melodiilor populare și care ştiu a cunoaşte sufle- 
tul unui neam în tainele. acelor melodii.“ t 

Aşadar, în 1850 C. Miculi era intens preocupat de culegerea melo- 
diilor populare. Într-o scrisoare a lui Constantin Hurmuzachi, din 14 
noiembrie 1851, se arată că albumul melodiilor naționale însuma peste 
36 piese, ceea ce echivala cu primele trei caiete?. Din scrisoare se 
deduce că lui Miculi i-au fost aduși lăutarii de la care și-a notat melo- 
diile. Mai mult, acestea au fost selectate din repertoriul celor mai buni 
lăutari. Se poate bănui că ariile naţionale au fost trimise spre publi- 
care la Lipsca dar atunci cînd au fost notate toate piesele care com- 
pun cele patru caiete. 

Cumulind toate datele, se poate susţine că Miculi a cules, prelucrat 
şi publicat cîntecele și dansurile populare între anii 1850—1854, poate 
incepind din 1849. Potrivit acestei constatări, apare limpede că I. A. 
Wachmann, H. Ehrlich și C. Miculi au întreprins în aceeași perioadă 
munca de culegere și întcemire a colecţiilor lor. De remarcat că numai 
Miculi specifică încă din foaia de titlu „culese“, ceea ce trebuie înțeles 
că nu a preluat melodii notate de altcineva. Ehrlich și Wachmann, în 
introducere menţionează cum au fost notate melodiile respectindu-le au- 
tenticitatea. Ei nu vorbesc lămurit despre opera de culegere. Se poate 
presupune că ei au efectuat culegerile şi notarea melodiilor. În acelaşi 
timp se poate emite şi părerea că unele melodii nu au fost culese ci 
preluate. 

Ce piese conţine colecţia lui C. Miculi?? Caietul I: „Doina“, 
„Doina“, „Hora“, „„Muntenesc“, „Cîntecul lui Darileji, „Pe o stiîncă 
*naltă“, „Hora“, Fără titlu (Andantino), „Du-te, du-te la bărbat“, „Horă“, 
„Ce fot fugi“, „Ilubită“, „Hora; Caietul II: „„Horă“, „Pasăre galbenă“, 


1 Breazul, G., Alecsandri și muzica, op. cit, p. 256, şi Patrium Carmen, 
p. 386—387. 

2 Bănescu, N., Corespondența familiei Hurmuzaki cu Gheorghe Bariț. Vălenii 
de Munte, Tip. „Neamul Românesc“, 1911, p. 93—94. Scrisoarea lui C. Hurmuzaki, 
Botoşani, 14 noiembrie 1851. „Dacă aţi citit, în anul trecut, pe la Iunie sau Iulie, 
în „Bucovina“, un articol al meu despre concertul lui $. Miculi şi colecțiunea 
făcută de el, Vă puteţi acum încredința, din alăturatul cîntec, că am scris ade- 
vărul. Piîn'acum, acest rar talent au transcris, sub nemijlocita asistență şi îmbol- 
dire a mea si a surorii mele Săfticăi, după executarea celor mai buni lăutari, 
ce i-am adus din toate părţile, mai bine de 36 cîntece naţionale, din cele mai 
frumoase, care curînd se vor trimite la Lipsca...“. 

3 Numele lui Carol Miculi apare în unele variante. În colecţia de „Arii 
naționale române“ este Charles; Alecsandri scrie româneşte versiunea franceză : 
Sarl, În „Gazeta de Moldova“, 1851, p. 99, la Novitale din năuntru se anunţă 
sosirea la Iași pentru un concert a pianistului bucovinean Scarlat Miculi. Vezi: 
Biblioteca analitică a periodicelor românești, 1851—1858, vol. II, partea III, Bucu- 
rest, Ed. Academiei R.S.R., p. 1110. 

„Vin de mă sărută“, „Hora be“ (?), „Horă, „Subt o culme de cetate“, 
„Bujor“, „Corăbiască“ (joc), „Soarele în vîrf de munte“, „Cintec“, „Cio- 
bănesct, „Hora“ ; Caietul HI: „Hora“, „Foc la mine, foc la tine“, „Arca- 
nul“, „Puiculiţa mea“, „Hora“, „Obrocut, „Hiţi cumetre“, „Hora“, „Coră- 
biască“ (joc), „Hora“, „Plinu-s, plinu-s de dușmani“, „Copilă frumoasă 
și tînără“ ; Caietul IV ; „Ah suflete“, Fără titlu (Allegretto“), „Lunca ţipă, 
lunca sbiară“, „Sub poala de codru verde“, „Bucium“, „Frunză verde de 


Carol Miculi. 


piper“, „Ah tu dormi, dormir-ai moartă“, „Arde-te-ar focul păminte“, 
„Văcărescu“, „Oiţele“, „Aleargă, puiule“, „Hora“ £. 

Din această înşirare se observă că, excepînd unele apropieri tema- 
tice determinate de genul romantel și al versurilor erotice, cîntecele 
incluse de C. Miculi în caiete diferă substanţial de folclorul reperat de 
Ehrlich şi Wachmann. În timp ce, în culegerile acestora ponderea o de- 
țin melodiile din ţara românească şi doar cîteva din alte părţi, la Miculi, 
raza geografică a culegerii a fost centrată pe muzica populară a Nor- 
dului Moldovei, poate şi a Nord-Estului Transilvaniei. Sub acest aspect, 
pe ansamblul colecţiilor-prelucrări, datînd din acea vreme, se poate vorbi 
despre o reflectare geografică a folclorului muzical. 


1 Caietele sînt dedicate: D-nei Catherine de Rolle, D-nei baron Angelique 
de Mustazzo. d-nei Pulcherie de Buchenthal, n. Costin, şi d-nei Eliza Sturza. 

Hora totalizează 13 piese (ultimul caiet incluzind doar una). Jocuri 
mai apar prin : „Muntenesc“, „Ciobănesc“, „Oboroc“,. „Arcanul“ şi două 
„Corăbiasca“ !. Este interesant că deşi diferă, ambianța de voioşie şi 
exuberanţă le apropie. Iată conturul melodic al celor două jocuri „Co- 
răbiasca“ 


TI AIA 


Melodiile care la origine. au | fost Sa bredomină. Deşi cele mai multe 
conduc spre cîntecele: de lume, spre romanţă, este de remarcat că pri- 
mele două piese din caietul I sînt doine, ‘ceea, ce pate edificator pentru 
orientarea lui Miculi înspre folclorul sătesc, preluînd spiritul improviza- 
toric, desfăşurarea rubată. Prima” doină are şi o simetrie aparte, două 
fraze cu cîte 13 măsuri, cu 'râvenirea în final a elementelor tematice 
iniţiale. Cît privește constituţia tematică se desprind două elemente melo- 
dice, recitativic recto tono şi melismatic. De altfel indicaţia autorului 
precizează desfăşurarea piesei prin „,quasium recitativo“. La începutul 
secțiunii secunde apare o formulă melodică ce poartă gîndul înspre un 
motiv caracteristic doinelor româneşti și înspre un pasaj din „Ciocîrlia:. 
Iată cele trei elemente tematice : 


1 Beu, Octavian, Carol Miculi un prieten român al lui Chopin. În: Studii 
muzicologice, nr. 6, București, Uniunea compozitorilor, 1957. p. 51—52. 

= Evident, bogăția scnoră a melcdiilor culese şi prelucrate de, C. Mi- 
culi este superioară întreprinderilor similare contemporane. Ar fi sufi- 
cient dacă am invoca drept argument acompaniamentul armonic, mobil, 
variat şi colorat, conferind liniei melodice un suport cu rezonanţe mo- 
derne pentru acea epocă. În cadrul indicaţiilor de caracter, se întilneşte 
specificarea „rustice“. A se vedea „Hora“ nr. 5 din caietul III. 

C. Miculi tratează variat hora. În cadrul acestui gen se găsesc 
măsurile 3/4, 68, 2'4 şi 4/4. Așadar, C. Miculi este primul compozitor 
care valorifică ritmul legănat de horă în trei piese, demonstrind o sub- 
tilă pătrundere a specificului său în nr. 8, caietul HI. 


„Cîntecul lui Darie“ din caietul I surprinde în cadrul unei mişcări 
binare prin mersul legănat, realizat prin trioletele de pătrime. Este în 

această mișcare ceva din cscilarea doinită care va fi întilnită adeseori 
în creaţia lui George Enescu. La Miculi există dejá o amplă paletă expre- 
sivă, cerută de compozitor prin numeroase indicaţii, care se schimbă în 
«unele piese după numai cîteva măsuri. 

Piesele folclorice ale lui C. Miculi sînt adevărate bijuterii sonore, 
putind să figureze cu succes în repertoriul pianiștilor. Ignorarea prelu- 
crărilor lui Miculi înseamnă ignorarea unor piese de real interes, a unor 
miniaturi de o fascinantă elevaţie poetică. Într-un anumit sens, ariile 
lui Miculi ar putea fi asemuite doinelor lui Alecsandri, avind un farmec 
folcloric inepuizabil, o vitalitate plină de prospeţime. Impresionează pu- 
terea de plesticizare a imaginilor, caracterul poetic al fiecărei piese. În 
felul său, caietele apar ca o înlănţuire de miniaturi contrastante, fie- 
care aducind o sferă diferită, o anume trăire, de cele mai multe ori 
precizată prin transcrierea titlului melodiei populare care a servit drept 
imbold creator. 

Miculi nu mai este un compozitor diletant, un muzician romantic 
care, între altele, scrie si lucrări pentru pian. Pianist și compozitor cu 
înclinații deosebite faţă de acest instrument, Miculi posedă o remarca- 
bilă tehnică, denotă perfecta stăpinire a mijloacelor de expresie ale aces- 
tui instrument. Și-a însuşit întru totul principiile și ideile profesorului 
său, Frederic Chopin, în privința procedeelor componistice, deşi nu ma- 
nifestă aceeaşi maturitate şi profunzime a gîndirii muzicale. În timpul 
anilor petrecuţi la Paris, prin intermediul lui Chopin, are prilejul să 
cunoască personal compozitori notorii aflaţi permanent sau temporar 
în capitala franceză. Prin temperamentul său liric, se apropie de stilul 
compozitorului polcnez. 

Miculi este primul compozitor român care aderă total la estetica 
romantică. Piesele sale vădesc o fantezie bogată, libertate în miînuirea 
tehnicii pianistice, descătușare de normele prea fixe ale clasicismului 
care dominaseră idealurile compozitorilor precedenţi ce s-au ocupat de 
melodiile populare românești, exceptindu-l întrucitva pe I. A. Wach- 
mann. 

Și Miculi menține scările specifice cu profil cromatic ale melodiilor 
noastre, avînd predilecție pentru lidic. Cu toate acestea, predomină scă- 
rile diatonice. El dovedeşte afinitate pentru stilul rubato, pentru carac- 
terul doinit, atît de propriu muzicii noastre. Din acest punct de vedere, 
Miculi este un pionier. Grăitor în acest sens este și „Bucium“ nr. 5, 
a cărui introducere, ca stil, îl prefigurează pe T. Brediceanu. Din lucră- 
rile lui C. Miculi legate de folclorul românesc se desprinde o atmosferă 
de melancolie, o ambianță pastorală. Configurația ritmică se diversifică 
prin apariţia trioletelor, cvintoletelor, septoletelor. În permanenţă fac- 
tura instrumentală se modifică, scriitura instrumentală pretinde o teh- 
nică de virtuozitate, cu acorduri larg desfăşurate, cu arpegii şi note 
melodice. Factura devine amplă în funcţie de nuanțele emoţionale pe care 

intenționează să le sublinieze, ca bunăoară în „Ah suflete“ nr. 1 
caietul I. 

Limbajul armonic este colorat. Alături de pedale pe tonică sau 
dominantă, întilnite și la ceilalți compozitori, Miculi recurge la trepte 
secundare şi la alterarea acestora, la septime de dominantă și acorduri 
de nonă. Adeseori, Miculi folosește contrastul dintre acordurile prelun- 
gite și mişcarea în şaisprezecimi pe anumite formule melodice descen- 
dente de proveniență populară. Sau în alt caz, pe acorduri statice ca 
desfăşurare ritmică se brodează linia melodică de un contur şerpuitor, 
sinuos, chiar melismatic. Aşa sînt piesele din caietul IV, nr. 9 „Văcărescu“ 
și parțial „Oițele“ nr. 10. Deosebit de antrenantă apare Hora nr. 12 
con fuoco. 

Formele muzicale la care recurge Miculi nu mai decurg din struc- 
tura melodică populară. El nu preia integral citatul ci, de regulă, se 
servește numai de anumite motive, de formule frecvente, pe temeiul 
cărora improvizează. Așadar, şi sub acest aspect manifestă o atitudine 
înnoitoare, din care decurge o mare varietate a formelor miniaturale : 
period simplu, „Lunca ţipă, lunca zbiară“, nr. 3 (caietul IV), structură 
monopartită cu introducere şi codă, „Buciumi: nr. 5 (caietul IV); period 
clasic de şaisprezece măsuri „Frunză verde de piper“, nr. 6 şi „Ah dormi, 
dormire-ai moartă“, nr. 7 (caietul IV). Structura bipartită AB, cu opu- 
nerea a două mişcări Lento şi Allegro vivace se folosește în „Văcărescu“, 
nr. 9 (caietul IV). În piesa nr. 2, Allegretto (caietul IV), compozitorul 
abordează forma tripartită simplă, secțiunea mediană fiind mai degrabă 
o punte de un caracter rubato, pregătitoare pentru reluarea materialu- 
lui iniţial într-o manieră variată, dinamizată. Schema AAB se găsește 
în „Muntenesc“, nr. 4 (caietul I), în „Du-te, du-te la bărbat“, nr. 9 
(caietul I). De asemenea, structura ternară ABA o are „Hora“, nr. 7 
(caietul DI Înţilnindu-se mai rar, forma tripartită se poate susţine că 
Miculi o considera mai puţin caracteristică pentru cîntecul popular 
românesc. 

Cele 48 arii naţionale românești ale lui Miculi întrunesc toate 
atributele unei lucrări închegate, demonstrînd din plin posibilităţile mul- 
tiple ale folclorului de a D valorificat prin ingenioase procedee compo- 
nistice. Piesele nu au o succesiune riguroasă, putind fi detașate și inter- 
pretate de sine stătător, aidoma uverturilor, preludiilor, ecosezelor, 
mazurcilor din acea perioadă. Prin valoarea artistică a cîntecelor şi 
jocurilor româneşti, Miculi îşi înscrie numele cu majuscule în Pantheo- 
nul compozitorilor întemeietori ai muzicii românești. 

De notat că A. Deprosse publică la Hamburg, probabil în 1866, 
21 arii şi dansuri naţionale românești care, aşa cum arătase G. Breazul, 
sînt preluate din caietele lui C. Miculi, fără să se specifice. Piesele pre- 
zintă minime schimbări în partida basului, patru fiind transpuse în altă 

1 Herman, Vasile, Formă şi stil în noua creație muzicală românească, Cluj, 
Conservatorul „G. Dima“ 1973, teză de doctorat, ex. dactilografiat, p. 17—18. 

tonalitate. Indicarea exactă a raportului dintre piesele din colecția 
A. Deprosse şi C. Miculi a făcut-o G. Breazul în Patrium Carment. ` 

C. Miculi nu s-a mărginit numai la prelucrarea melodiilor româ- 
neşti. Recurge la formule structurale specifice muzicii noastre, compu- 
nind piese concertante, miniaturale în stilul folclorului românesc. În 
„Vingt pièces“ op. 24, pentru pian, două sînt „Alla rumana“. Astfel, 
arelodiile acestor genuri clasice aduc inflexiuni de proveniență româ- 
nească. i 

Melodii populare se găsesc și în unele albume destinate: pianului. 
Două hore, o „romanescă“ și „Birul greu“ au fost incluse în Albumul 
Paulina Orăşianu (1854), alături de o bogată literatură 'pianistică, din 
care dansurile mondene erau nelipsite 2. Nu se specifică numele muzi- 
cianului care le-a transcris, dar se poate deduce că era destul de nesigur 
în prelucrări. Horele sînt în 2/4, simplificate ca profil. ,,Romanesca“ 
este o melodie orăşenizată, iar „Birul greu“ nu este altceva decit Mo- 
cănesc“, nr. 4 din caietul I Romania de L A. Wachmann. Într-un alt 
album, Ms. rom. nr. 2727 3, care pare din deceniul al șaselea, sînt două 
hore a căror fizionomie pianistică şi melodică se află mult sub nivelul 
prelucrărilor lui Miculi şi Wachmann. Evident, asemenea piese mai. există 
în multe manuscrise, albume, colecţii, calendare. 

Melcdii populare, adeseori prelucrate, se publică cu regularitate 
după 1850 în calendare. Este și acesta un argument în favoarea ințere- 
sului de care se bucurau. Vom. ilustra teza. doar prin două exemple. 
În Calendar pentru Români pe anul 1851 tipărit la laşi (Institutul Al-, 
binei) se publică pentru pian Zarantela română sau dans ardelean. O 
„„Doină de la Valea Albă“ se inserează în Calendar pentru Români din 
1855 (ași), în prelucrarea lui loan Cartu. Partitura aduce un. element 
inedit, prin aceea că, deși pentru pian, sub melodie (mina dreaptă) se 
scriu, versurile î. 

Unele probabil ne-au scăpat. Bunăoară, un manuscris bogat pe 
care nu l-am identificat i-a fost cunoscut folcloristului Ilarion Cocișiu, 
care-l datează din faza anterioară lui A. Bendescu, deci 1855—1860 *. 
Piesele acestui manuscris intitulat de I. Cocişiu Caietul Anonimului 5 
sînt : Fără titlu, „Puică, vrei nu vrei“. Fără titlu, „Hora“, „Hora“, „Vio- 
rica“, „Hora pescarilor“, „Frumoasă-mi fu viața“, „Hora Balta“, „Greca“, 
„Du-l du-l la mînăstire“, „,„Desfă-mi puică ce-ai făcut“, „Sabarell“ (?), 


1 Vingt et un Airs et Danses nationales roumaines; 21 Rumănsche National 
Melodien (Tänze und Lieder) für das Pianoforte übertragen von A. Deprosse, 
Hamburg, Fritz Schuberth (î.a.). Cf. Breazul G., Patrium Carmen, p. 418—420. 
Colecția a fost recenzată în: „Leipziger Allgemeine Musikalische Zeitung“, nr. 13, 
27 martie 1867, p. 102. 

2 Cabinetul de muzică al Bibliotecii Academiei R.S.R., Ms. rom. nr. 2578. 

3 Cabinetul de muzică al Bibliotecii Academiei R.S.R. 

4 Breazul, G., Patrium Carmen, p. 354—355. 

5 Ilarion Cocișiu l-a descris, făcînd și unele prezentări, de asemenea compa- 
rate. Însemnările sale se află în fondul G. Breazul al Bibliotecii Uniunii compo- 
zitorilor, București, dosar nr. 40. 

„l-auzi lele Popa taki“ (?), „Caval“, „Hora Caracal“, „Crînguleţ“, „Chin- 
dia“, „Hora Voilin (?) din munte“, „Marş naţional“, „Vivat, vivat Româ- 
nie“, În continuare, probabil alt scris sau altă numerotare.: „Polka“, 
„Bukarester Poika“, „Cine bate la fereastră“, „Să mor cu tine“, „Cămaşa 
neagră“, „Hora bibilica“, „Pieptu- mi bate“, „Hora nebună“, „Hora Sil- 
vestri“ şi „De-aș fi o păsărică“. Aşadar. 32 de piese, între care doar 
cîteva sînt de salon, restul melodii și jocuri româneşti în partitură de 
pian. Cine să fie transcriitorul ? Și mai ales, unde se află acum acest 
manuscris, care ne-ar oferi un nou prilej de cunoaştere a muzicii noas- 
tre populare ? £, 

Deşi nu au fost reunite într-o,colecţie, sint de amintit o serie de 
prelucrări de melodii populare; îndeosebi după 1850, datorate lui Ludovic 
Wiest. Cum pe acest muzician, reputat violcnist, îl interesa folclorul ca 
pivot în realizarea unor pieşe interpretative, se va explica astfel carac- 
terul de virtuozitate, adeseori cu "pasaje “tehnice dificile, culese din arse- 
nalul metodelor didactice ale epocii. 

Aprofundind natura colecţiilor se va sesiza deosebirea existentă 
între transcrierea unor cintece notate cu linia. lor vocală, cu versurile 
care le însoțesc, și cîntecele transpuse în partitură de pian. Melodiile 
prezentate ad litteram, sub forma lor primară, au un plus de autentici- 
tate, chiar dacă transcriitorul “și-a permis să intervină discret cu un 
corectiv ce i s-a părut ul din anumite considerente neîmpărtăşite pos- 
terităţii. Intervenţia, în mod sigur, a fest mai-mare în cazul aranjării 
și prelucrării pentru pian a melodiilor și jocurilor populare, deoarece 
legile, adeseori rigide, ale compoziţiei şi armoniei au acţionat asupra 
modelului inițial, în detrimentul: autenticităţii, vizind farmecul artistic, 
adeseori viciat de gusturi îndoielnice, clișee imuabile, meşteşugari lipsiţi 
de har. La aceste considerente se impun două observaţii. Primo, între 
muzicienii care au transcris pentru pian melodii românești au fost oa- 
meni care au infirmat regula descrisă şi, secundo, potenţialul folcloric 
a fost atît de puternic, încît nu a putut fi alterat, impunîndu-şi origina- 
litatea. Modalitatea notării producţiilor folclorice în forma lor nemijlo- 
cită, vers și muzică, a avut în persoana lui Anton Pann un ilustru 
reprezentant. l l l l 


1! La Biblioteca Academiei R.S.R., fondul manuscrise, se găsesc mai multe 
colecții de cîntece, majoritatea cîntece de lume din care menționăm: Ms. rom. 
nr. 3504 — un caiet cu cîntece lumești din 1848; Ms, rom. nr. 3196 — o carte 
cu cîntece lumești pentru Nicolae Ghercea, din 1858; Ms. rom. nr. 3241 — o 
colecţie de cîntece lumești și cîntecele Vifleimului scrise de Sofronie Brânduș; 
Ms. 1086, Ms. 2388, Ms. 5606, Ms. 3078, Ms. 3153, Ms. 3347; cîntece veselitoare 
Ms. nr. 4308; cîntări lumești din 1854, Ms. nr. 5851; stihuri de cîntece româneşti 
din 1836, nr. 6026; cîntece lumești din 1837, nr. 6037; stihuri de amor de Iancu 
Văcărescu, Costache Prisiceanu și cîntece populare, nr. 5623; cîntece populare 
din 1837—1838, nr. 6035; Un manuscris cu cîntece de lume din 1835 se află în 
colecţia lui Ion V. Florian din Ploiești. 

ANTON PANN ȘI „SPITALUL AMORULUI“ 


Personalitatea complexă a lui A. Pann, numele adevărat Antonie 
Pantoleon (Pantaleon, Pandaleon) Petroveanu (Petrov ?) s-a manifestat 
în domeniul literaturii şi muzicii. Scriitor și folclorist, tipograf si editor, 
colportor al propriilor sale cărţi, psalt și interpret, teoretician, pedagog 
si culegător, A. Pann a desfăşurat la București şi Braşov o susţinută 


Anton Pann. 


muncă pentru luminarea poporului prin cărţi şi calendare, culegîndu-i 
creaţiile de la proverbe și snoave, cîntece de lume si teatrale, la fabule, 
povești şi istorioare. A. Pann a fost om de spirit, observator subtil al 
mentalității oamenilor din popor, de obicei tirgoveţi, locuitori ai maha- 
lalelor și suburbiilor, un rapsod care avea o cultură folclorică enciclo- 
pedică, un moralist neiertător care vehicula înţelepciunea stratificată în 
maxime şi vorbe de duh pentru a oferi temeiuri de meditaţie și învă- 
țătură. Anton Pann și-a înscris numele cu majuscule în istoria muzicii 
românești prin neistovita muncă depusă alături de Macarie Ieromonahul, 
pe care apoi l-a continuat si completat în domeniul restructurării cîntării 
bisericeşti, al românirii muzicii psaltice. 

Anton Pann este primul muzician care a efectuat culegeri de mu- 
zică populară, înţelegind prin aceasta transcrierea melodiei şi a textului 

cîntat Î. Deşi anterior au existat cîntece vocale notate, totuși pînă la. 
el nu cunoaștem un muzician marcant în acest domeniu. A. Pann des- 
chide un capitol în arta noastră românească, unic în felul său. De obicei, 
picnierii într-un anumit domeniu apar nişte pigmei comparativ cu repre- 
zentanţii de mai tîrziu. În cazul culegerii de folclor, fenomenul are o 
particularitate singulară : începătorul este dintr-o dată — datorită talen-. 
tului său, volumului muncii efectuate și, mai ales, calităţii ei — o 
personalitate proeminentă care trasează o linie de înalt profesionalism. 
Debutul se plasează dintr-o dată la altitudine. Există suficiente explicaţii. 
şi cauze care au determinat acest proces să apară dintr-o dată cristalizat. 
Prima şi cea mai substanţială explicaţie este aceea că s-au ocupat de: 
folclor, sub forma aranjării lui şi alţi muzicieni. A. Pann realizează în 
acest cadru o cotitură radicală, impunînd cea mai eficientă modalitate : 
redarea produsului artistic în adevărata sa lumină, aşa cum circulă, 
: cum se execută. 

În culegerile sale, Anton Pann, la fel ca şi Vasile Alecsandri, intro- 
duce piese de largă circulaţie, fără să facă distincţie între cîntecele auten- 
tic populare și cele de origină profesională sau cvasicultă, intrate în 
sfera difuzării, potrivit zicalei : „De la lume adunate și iarăși la lume: 
date”. Rezultă din practica culegerilor sale că noţiunea „cîntec popu- 
lar“ era imprecisă, insuficient clarificată. Consecința acestei situaţii va: 
îi un caracter eterogen al genurilor, demonstrînd o varietate derutantă, 
care ar putea favoriza impresia impurităţii folclorului din prima parte- 
a secolului XIX. Contribuie la aceasta si zonele diverse care furnizează. 
materialul. Spre deosebire de alţi muzicieni care se apleacă înspre fol- 
clor, A. Pann nu se mărginește numai cu ceea ce aude în mediul urban, 
ci apelează și la creaţia sătească. Argumentul suprem care ghidează. 
selectarea unei anumite melodii de circulație nu era condiţionat de o 
platformă teoretică, de o concepţie definită, ci de impulsul momentan, 
dacă plăcea sau nu publicului. Proporția ce rezultă între diferitele genuri 
ce intră în componenţa volumelor (broşurilor) sale indică o pondere: 
masivă a cintecelor orășenești de variată provenienţă. Anton Pann pu- 
blică numeroase cîntece. Din păcate nu în toate volumele au fost notate: 
și melodiile versurilor. De bună seamă, se considera că melodiile erau 
cunoscute şi ca atare era nevoie doar de textele cintecelor. Această. 
viziune caracterizează o primă, etapă a amplei opere de publicare des-. 
tășurată de A. Pann. Probabil că și-a dat seama de necesitatea înso- 
tirii versurilor de melodia cu care circulau, făcînd un tot artistic organic. 

Publicaţiile muzicale folclorice sînt inaugurate de Versuri musi-. 
cești, ce se cîntă la Nașterea Mântuitorului Nostru Isus Hristos și în 


1 În Istoria folcloristicii româneşti (București, Ed. enciclopedică, 1974, p. 53), 
Ovidiu Biîrlea reiterează ideea că A. Pann nu este culegător, ci scriitor literar. 
Această poziție este în mod cert infirmată de culegerile sale muzicale. Credem 
că Ovidiu Biîrlea subapreciază contribuţia muzicianului A. Pann, căruia îi dato- 
răm valoroase melodii de epocă, transcrise cu măiestrie. 

alte sărbători ale anului, Bucureşti, ed. I; 1830, ed. II, 1841 (?) şi 
ed. III, 1846. ` | 

Însuşi titlul conduce spre versuri destinate a fi cîntate, cu mu- 
zică, „muziceşti“. Volumul. inserează trei categorii distincte : versuri ce 
se cîntă la Nașterea Domnului, alte versuri ce se cîntă peste tot anul 
și cîntece politiceşti si morale. Iată titlurile lor: „Cîntec de primă-: 


Versuri musicești de A. Pann (1830). 


vară“, „Alt cîntec de primăvară“, „Iosif şi fraţii lui“, „Omul“, .„Nesta- 
tornicia“, „Zavistia“, „Dragostea“, „Patimile dragostei“, „Căsătoria“ și, 
„Norocul“. să l i 

Această ultimă categorie are o tentă net diferențiată. Nu mai sînt 
versuri ci cîntece. Autorul a subliniat deosebirea care însemna de o 
parte cîntece religioase, iar de cealaltă, cîntece profane, ,„połiticeşti și 
moralizatoare“, în terminologia lui A. Pann. Versurile nu sînt însoțite 
de semnele muzicale ale notaţiei psaltice, deși în prefață autorul vor- 
beste că le oferă „,...dimpreună cu glasurile lor, alcătuindu-le pe meş- 

teșugul musichiei...* 1. Totuși; în volumul tipărit, muzica nu este notată. 
Probabil, cele scrise în prefață erau intenţiile sale, care din anumite 
motive nu s-au concretizat în forma dorită. De menţionat că numai 
ediția din 1846 are ncte, „glasurile ciîntecelor ce se află în cărticica 
aceasta“ 2, 

Nu sînt însoţite de note muzicale nici tomul I de Poesii deosebite. 
scu cîntece de lume (București, 1831), nici ediţia II din 1837, în sub- 
titlul căreia se specifică: „Din care unele sînt culese de la alții, iar 
altele originale“. În Noul Erotocrit, publicat la Sibiu în 1837, în cinci 
volume, intenţiona să recurgă la exemple “muzicale. În prefața volu- 
mului II anunţa că la volumele IV şi V va introduce ,...pe la margini, 
poezii alese au cîntecele mai noi, cu. glasurile lor puse pe note 3, Se 
pare că boala l-a împiedicat să-și finalizeze proiectul. La Cântece de 
stea sau versuri ce se cîntă la Nașterea Domnului Nostru Isus Hristos, 
ediția IV din 1848, se specifică, „cu dao "de cîntece morale“. Aici ia- 
răşi semnele notaţiei psaltice prezintă „glasurile cîntecelor“. Melodii au 
fost publicate în calendarele editate de A. Pann pentru anii 1848—1894, 
în O șezătoare la. ţară sau povestea lui Moș Albu, partea II, București, 
1852, la fel în Culegere de povești și anecdote, Bucureşti, 1854. Lucrarea 
fundamentală în materie de folclor. muzical rămîne Spitalul amorului 
sau Cîntătorul dorului, București, prima ediție în 1850, avînd două bro- 
şuri, a doua în 1852, șase broșuri í 

Spitalul amorului sosite: un document unic în felul său care 
reunește „cîntece desfătătoare“, dispuse într-un amplu diapazon stilis- 
tic, de la melodii neaoşe românești de provenienţă ţărănească la cîntece 
infestate de pitoreșştile rezonanţe orientale, de folclorul balcanic, de ariile 
operelor italiene și melodiile romanţelor orăşeneşti. Cîntecele surprinse 
de A. Pann în broșurile sale au avut o amplă rezonanţă, purtind ecourile 
pline de vervă si culoare ale unor momente edificatoare pentru cunoaș- 
terea mediului românesc din acea epocă. Deşi extrem de variată, tema- 
tica celor mai multe cîntece se polarizează în jurul iubirii, al poeziei de 
dragoste cu aspecte anacreontice, dar şi cu exaltări romantice, caracterul 
dominant reprezentindu-l așanumitele cintece de mahala. 


t Spicuim din prefața la Versuri musicești... 1830. „Din vechime este datina 
de a se cînta în versuri în seara: Nașterii Mîntuitorului... Însă acele versuri neavîn- 
du-le tipărite, din mînă în mînă și din auzite scriindu-le, atit le smintesc din calea 
lor, încît mai nici un înteles nu avea întrinsele. Pre acestea într-acest chip 
eu văzindu-le, le-am îndreptat. Și ca să nu rămînă puţina mea osteneală în deşert, 
le-am dat la tipar dimpreună cu glasurile lor, alcătuindu-le după meşteşugul 
psaltichiei, alăturînd și cîteva versuri politiceşti, care socotesc că nimănui nu vor 
fi spre vătămare...“ 

? „Tipărită în privilegiata tipografie a lui Anton Pann“ (p. 116). 

3 Ciobanu, Gheorghe, Anton Pann. Cintece de lume, op. cit., p. 26. 

4 Teodorescu, G. Dem., în Operele lui Anton Pann, Bucureşti, 1891, p. 102, 
susține că în 1851 ar fi apărut alte două broșuri, despre care însă nu se știe 
nimic precis, fiind extrem de rare. Cf. Ciobanu, Gh. op. cit, p. 26. 

Explicîndu-se în prefață pentru ce a recurs la titlul Spitalul amo- 
rului, A. Pann dezvăluie conţinutul cîntecelor ` In cuprinderea-i nu 
veţi vedea decit plingeri de inimi rănite, suspinuri de piepturi săgetate, 
tînguiri de dureri cumplite, oftări şi tot felul de văitări din pricina 
amorului... Asemuieşte efectele celor bolnavi de dragoste cu un spital 
în care se află ostași răniți implorînd ajutorul medicilor spre a-i vin- 


Cîntece de lume de A. Pann (1837). 


deca. Cei loviți de patima dragostei pot avea „călduri grozave“, devin 
„unatici“, mulţi ajung din „Spitalul amorului în spitalul nebunilor, 
iar alţii devin melancolici şi se sting treptat din viață. Alții însă, şi 
aici A. Pann implică rolul terapeutic al culegerii sale Ca muierile care 
se bocesc la morminte, prin cîntece își ușurează durerile, ca prin niște 
regrete potrivite după chipul şi asemănarea patimii, drept erburi și 

alifii, pentru că în Spitalul Amorului numai astfel de doftorii alină 
durerile“ 1, 

Melodiile notate de A. Pann se circumscriu într-o sferă lirică ce 
rezultă dintr-o variată policromie tematică şi stilistică. Paradoxal, aşa 
cum arăta O. Papadima, melodiile sale nu au ,„...căldura interioară, acea 
viață caldă a sentimentului, acel sunet surd dar plin de forță sugestivă 
pe care îl dau adincimile sufletești intime ale poetului... Versul său cin- 
tat sau rostit ...uscat, rece, e propice pentru surprinderea trăsăturilor de 
caracter ale altora, pentru a da loc observaţiei ironice acute, furate parcă 
cu coada ochiului“ 2. 

Izvoarele cîntecului de mahala se regăsesc în creaţii anonime, depă- 
sind cu mult pragul secolului XIX, ca bunăoară în acel „Kantek Rums- 
nyeszk“ de dragoste din 1672 aflat în Petrovai Codex sau Cartea de 
versuri românești din 1768 de la Sighişoara ?. 

A. Pann include cîntece de circulaţie a căror vechime nu se mai 
poate preciza. Chiar și creaţiile unor scriitori cunoscuţi, ca I. Văcărescu, 
C., Conachi, Gr. Alexandrescu, intră în volumele lui A. Pann, fără speci- 
ficarea apartenenței, motivindu-se astfel: „Să nu socotiți că, pentru ca 
să mă fac stăpîn peste poemele Domnia-Voastră, am alăturat dintr-însele 
în aceste broșuri, ci numai ca să le fac nemuritoare, compunîndu-le melo- 
dia, deocamdată pe note bisericeşti, ca să rămiîie neuitate modurile după 
veacuri, pentru care, după părerea mea, socotesc că nu mă veţi învino- 
văţi. Ear dacă nu vă voi însemna numele fiecăruia la poema sa, nu 
ste vina mea, ci a celor ce le place să facă plagieri și, în locul nume- 
lui poetului, subscriu pe al său, spre a amăgi pe cei ce cred“. Evident 
că în acest caz, laboratorul publicului a fost acela de la care A. Pann 
a interceptat anumite cîntece, transmiţindu-le într-o structură nouă, în 
continuă stare de modelare. 

În Spitalul amorului se întîlnesc cîntece care demonstrează o pu- 
ternică afinitate cu melodii orientale aflate la noi în circulație, dar care 
în perioada întocmirii broşurilor încep să nu mai aibă aderenţi. A. Pann 
a putut cunoaște și versiunea greacă a cîntecelor lirice de mahala, date- 
rită culegerilor răspîndite la noi între 1830—1850, după cum le indică 
'G. Breazul : „Euterpe“, „Pandora“ şi „Armonia“, care oferă înrudiri vă- 
dite cu unele din melodiile transcrise de A. Pann, servind astfel drept 
prototip î. 

Sursele eterogene ale culegerilor sale ridică problema în ce măsură 
avem de-a face cu colecţii şi nu cu antologii? Cintecele introduse în 
publicaţiile sale prezintă semne specifice circulaţiei de tip folcloric, fiind 
întemeiate pe oralitate si pe melodie. Cuprinsul Spitalului amorului vă- 


1 Spitalul amorului, prefață. Cf. Breazul, G. Anton Pann. În: Pagini de 
istoria muzicii românești, vol. I, op. cit., p. 282—283. 

2 Papadima, Ovidiu, Anton Pann. Ciîntecele de lume și folclorul Bucureștilor. 
București, Ed. Academiei, 1963, p. 82—84. 

3 Papadima, O., Anton Pann. Cîntece de lume..., op. cit., p. 14. 

á Breazul, G., Patrium Carmen, p. 309. 


126 Q.. L. Cosma 


deşte totodată o operă de selectare potrivit gustului categoriilor sociale 
mijlocii, cărora le era destinată. Sub acest aspect, culegerea poate ¿fi 
considerată drept antologie, compusă dintr-o multitudine de spectre poe- 
tico-muzicale, care însumează cintece de circulație mai veche şi cintece 
mai noi l. Evident, straturile sonore reprezentate în Spitalul amorului, 
de la cîntece epico-haiduceşti, trecindu-se prin melodii lirice cu puter- 
a inflexiuni greco-turcești, ajungîndu-se la piesele vocale de origine 
eatrală și melodii centrate pe arii italiene celebre, pledează pentru o 
Ge de genuri şi mai ales de stiluri care, deși circulau la mijlocul 
veacului trecut, provin din faze istorice sau zone geografice diferite. Şi 
în sens invers se remarcă aceeaşi întindere în timp, numeroase variante 
melodice de circulaţie îşi au rădăcina în piesele incifrate de A. Pann, 
devenind surse de inspiraţie în creaţia multor compozitori români. De 
acest aspect s- a ocupat cu probitate Gh „ Ciobanu în introducerea Cînte- 
celor de lume. ? SEN GW i 
A. Pann preia din repertoriul pe care-l auzea frecvent cele mai 
diverse cîntece, atenţia sa fiind reţinută mai ales de genul cînteculiui de 
lume. Dacă ne ghidăm după ponderea sa în Spitalul amorului şi după 
scrierile lui I. Ghica, N. Filimon, G. Sion și alţii de bună seamă, vom 
avea măsura importanţei cîntecului de lume în mediul românesc al ace- 
lei epoci. Genul ca atare nu presupune o rigoare pronunţată, permiţinăd 
încadrarea sub acest acoperiş a unor cîntece cu rezonanţă foarte dife- 
rită. Dacă doina bunăoară era constituită ca gen cu mult timp în urmă, 
puritatea sa nepermițind nici o preluare dinafară, cintecul de lume, adică 
versul și melodia cîntînd dragostea în mediul orăşenesc, cu lamentaţiile 
și slanurile pe care le provoca, era deschis, receptînd aproape orice 
influență. Numai astfel se explică. convieţuirea în cadrul cîntecelor de 
lume a unor melodii ca: „,Vai'ce ceas, ce zi, ce jale!“ după „Ti: megali 
simtora“ cu rezonanţele sale greceşti, „Te însoară fătul meu“, care pare 
să descindă din opera Norma de Bellini, „Din sînul maicii mele“ versuri 
de Gr. Alexandrescu, melodia fiind psaltică. La acestea s-ar cuveni ală- 
turate și alte exemple, inclusiv melodiile cu destinaţie amoroasă vizind 
femeile iubite de A. Pann, al căror nume a fost imortalizat prin acro- 
stihuri în cîntecele sale : Casandra, Anica, Elena, Lucsandra, Tinca etc. 
Dat fiind accepțiunea largă a „cîntecelor de lume“ n-ar fi lipsit de temei 
ca A. Pann să fi avut în vedere ceea ce noi înţelegem prin „cîntece 
populare“, prin folclor. Numai că pe atunci în această categorie intrau 
şi melodiile „muzicii uşoare vocale“, romanţele fiind genul cel mai repre- 
zentativ. Cîntecul de lume apare astfel ca o categorie bine găsită ca 
formulare, care cuprinde totalitatea producţiilor cîntate de păturile oră- 
seneşti într-o epocă dată. 
Spitalul amorului conţine atit cîntece orăşeneşti, cît și sătești, care 
sînt numeric mai puţine. Fiecare sferă folclorică se compune din o serie 


1! În studiul Anton Pann — Cîntecele de lume şi folclorul Bucureștilor, deja 

citat, Ovidiu Papadima afirmă teza antologiei Spitalului amorului, deoarece aco- 

eră un secol de poezie românească, din toate provinciile românești, p. 81 și 114. 
2 Ciobanu Gheorghe, op. cit., pp. 51—58. 

de subgenuri. A. Pann nu transcrie la fiecare cîntec melodia. G. Breazul 
a efectuat statistic componenţa broșurilor t. Ediţia din 1850 a Spitalului 
amorului cuprindea 88 de piese, dintre care numai.60 aveau notate me- 
lodia, 25 în prima T şi. 35. într-a doua. La a doua ediție, 1852, 
rituaţia se prezenta astfel ? 


„Broșura | 24 melodii 
l II 27 melodii È ; 
II 38 melodii 
IV 30 melodii 
Vo, 24 melodii 
VI 23 melodii. 


Asadar, în Spitalul amorului sînt cuprinse 295 cîntece dintre care 
167 sînt date în notație muzicală psaltică. Numai 8 melodii din broşura 
IL ediţia întîi, nu au mai fost reluate în.:noua ediţie. Așadar, Spitalul 
amorului însumează 174 de melodii. 

Potrivit genurilor existente: în broşurile „publicate de A. Pann se 
remarcă patru categorii : muzică populară, cîntece populare tributare sti- 
lului greco-oriental, cîntece create sub influenţa muzicii europene și cîn- 
tece de stea. Cîntecele populare sînt orășenești şi sătene. Aici se desprind 
cîntece epice, haiduceşti, hore, cîntece de dragoste. În categoria a treia 
citată, A. Pann surprinde : cîntece teatrale, cînțece minor- -majore apro- 
piate de stilul popular, romanțe, marșuri. cîntece satirice şi cîntece de 
pahar. Dacă în co.ecţiile-prelucrări de melodii populare anterioare pon- 
derea dansurilor era adeseori evidentă, în Spitaiul amorului avem de-a 
face cu o altă faţetă a creaţiei orale, muzica vocală, păstrînd încă: nume- 
roase inflexiuni ce nu mai puteau fi moderne, melisme,. ornamente, voca- 
lize. Stilul muzicii notate de A. Pann este înflorit, luxuriant, cu ara- 
bescuri şi meandre ce conferă discursului melodic un flux de alură. 
continuă. Este de mirare cum A. Pann, deşi receptiv la noul stil: datorat 
muzicii europene, menţine așa multe atribute melodice şi modale apart. 
nînd stilului muzicii româneşti afectat de curentul oriental. 

Configuraţia Spitalului amorului ridică. problema în ce măsură. me- 
lodiile cu apartenenţă se datorează unui 'anumit autor. A. Pann nu a 
ezitat nici o clipă să introducă melodii vechi, alături de altele noi, unele 
Gees de confrații săi, de dascăli şi de lăutari. Dar dacă la unele versuri 
spec numele poetului, niciodată nu dezvăluie identitatea SE 
RE 


a 


1 Breazul G., Patrium Carmen, p. 298—299. Susţine că sînt 167 de melodii 
în cele 6 broşuri, în timp ce Gh. Ciobanu, în prefata ia Cîntece de lume (p. 27). 
indică: cu unul mai puţin, broşura III avînd nu 39 de melodii, ci doar 38. În 
privința cîntecelor, G. Breazul arată că sînt 293, în timp ce O. Papadima, îm 
studiul citat, p. 81, vorbește de 295. 

2 Ciobanu, Gheorghe, idem, ibidem. 

Însuşi Anton Pann se numără printre autori și, prin urmare, nume- 
roase melodii îi aparţin. La acestea se adaugă contribuţia sa asupra 
conturului melodic şi ritmic, asupra versurilor postice, ceea ce face ca 
amprenta stilistică proprie să se impună și să confere tuturor pieselor 
o anumită omogenitate. Prin intervenţia sa asupra cîntecelor, prin aceea 
că le-a „corectat“, „dres“, „reparat“ sau „prelucrat“, A. Pann şi-a însuşit 
metoda preconizată de culegătorii literari. Să nu uităm că exact în ace- 
eași perioadă Vasile Alecsandri procedează la fel, permiţindu-şi să inter- 
vină asupra textelor populare pe care nu le consideră suficient finali- 
zate artistic. Într-adevăr, cîntecele lui A. Pann, în pofida înfățișării mul- 
tiforme, atît de proteice, au anumite particularități muzicale generale, 
dublate de trăsături proprii genului şi de fizionomia proprie respectivei 
melodii. Deaspura acestora tronează specificul epocii, al melodiilor lui 
A. Pann cu un iz puternic de epocă. Aceste trăsături provin din bogăţia, 
frumuseţea şi varietatea ideilor melodice, cu structura lor bogat melis- 
matică şi ornamentală, mobilitatea ritmică, cu predominarea tipului bi- 
nar, folosirea frecventă a diviziunilor neregulate, varietatea scărilor mo- 
dale, arhitectura de tip liber, apropiată de spontaneitatea inspiraţiei. Se 
întîlnesc grupuri de fraze diferind ca număr de la cîntec la cîntec. Ar 
fi pueril să se creadă că în aceste rînduri am cuprins multiplele procedee 
stilistice ale paletei creatorilor ascunși sub voalul anonimatului. Fiecare 
cîntec în parte suscită consideraţii aparte, mijloace inedite, pledind pen- 
tru valoarea estetică a pieselor notate. 

Dintre piesele deosebit de caracteristice, pentru stilul popular, poate 
fi menţionat „Bordeiaș, bordei, bordei“, avind o structură recitativă de 
tip variaţional, melisme, mobilitate ritmică și o dispoziţie modală cro- 
maătică în prima secţiune, ca apoi să se desfășoare în major. 


Va, bal 


dra-gos-kan ei, — Of 


„Nu mai poci de ostenit“ este interesantă datorită permanentei 
oscilații melodice de tip melismatic, pe de o parte, şi joc pe de alta. 
În felul său, cîntecul acesta este o ilustrare a interferenţei inflexiunilor 
orientale şi ritmurilor populare ţărăneşti. 

vip-W/ re~ ki ongf la fie fst go-ni, — la stinci am srgo-ai 


Din rîndul melodiilor teatrale sînt de menţionat numerele din Baba 
Hîrca lui Alexandru Flechtenmacher ` „Tata zice, fată, fată“, „A, bine-mi 
pare, fata-i a mea“ și „Cu capela cam drăcaască“. Este de mirare, pen- 
tru noi cei de astăzi, cum au putut fi preluate asemenea creaţii profe- 
sioniste, şi cît de repede. Este însă adevărat că și autorul primei ope- 
rete românești s-a lăsat expus influenței muzicii populare. 

Dintre melodiile cu conţinut patriotic, de luptă, sint de remarcat : 
„Mugur, mugurel“, „Tunsul“, „Toarnă vin peste pelin“ si „Cîntecul Jia- 
nului“, a cărui desfăşurare alătură două ipostaze contrastante. 


Andante 


m "ege 
am ELCH 
7mm 


un —— 0/— ran, 


Allegretto 


De remarcat că melodiile din O șezătoare la tară sînt în mai mică 
măsură afectate de stilul melismatic oriental. A. Pann a recurs la cîntece 
țărănești. Cum O șezătoare la ţară apare în 1852, concomitent sau mai 
corect ar fi, după Spitalul amorului, să se poată întrevedea o anumită 
reorientare sau lărgire a orizontului său folcloric. Pentru cîntecele de 
factură sătească ar putea fi citate hora „Ici e țărină, ici glod...“, „Pe 
culmiţa dealului“, „Ce frunză se bate“, „Sub poale de codru verde“, 
hora „Cătră mine te jurai...“. Exemplificăm tipul unor astfel de cîntece 

. ` , BEE , ` 
prin hora „Ici e ţărină, ici glod“ care, ca stil, pare să fie auzită și 
culeasă în Transilvania : 


Îi e Dei n, Ki ged, Mie Aë AS — ke- hl morf 


ki e -n R- JE, rëm shes mea æ? op fo, 


În calendarul pe anul 1852, A. Pann introduce douăsprezece me- 
lodii, între care : „Tulpină dragă“, „Era noapte-ntunecoasă“, „Tata zice, 
fată, fată“, „Arză-l tocu de dascăl“, „Cali spera, spera“, „S-a dus vre- 
mea cea frumoasă“. Unele melodii figurează atit în calendar cît si în 
Spitalul amorului. | 

În calendarul din 1854, apar melodii ca : „În zadar apune, în zadar 
răsare“, „Rămii dar sănătoacă“, „Ce ai zice, copiliţă“. Aceste titluri au 
darul să indice aceeaşi predilecție stilistică și tematică ca și în broșurile 
cu cîntece de lume. 

Foleloristul A. Pann oglindește în notaţiile sale fizionomia com- 
plexă a cîntecului popular românesc ? Nici nu și-a propus acest obiectiv. 
S-a preocupat în mod conștient doar de anumite genuri folclorice, din 
mediul urban. Cîntecale ţărăneşti au intrat în cîmpul lui vizual numai 
dacă erau acceptate de consumatorii orășeni. Așadar, nu l-a preocupat 
cîntecul de nuntă, cîntecele rituale, bocetele, cîntecele de leagăn. Nici 
metrica populară nu apare multilateral surprinsă. 


Importanţa culegerilor lui A. Pann este considerabilă, avînd în ve- 
dere valoaraa artistică şi documentară a pieselor. În fond, sub toate 
aspectele, melodiile sale reflectă o întreagă epocă. 


Alăturînd colecţiile-prelucrări semnate de I. A. Wachmann, H. Ehr- 
lich, C. Miculi şi melodiile notate de A. Pann în aceeași perioadă, va 
surprinde deosebirea dintre ele. Cîntecale notate de autorul Povestei 
vorbei se diferenţiază net de contemporanii săi prin arhaismul oriental. 
Sub acest aspect, cel mai apropiat muzician faţă de A. Pann este F. Ru- 
zitski, la care rezonanțele melismatice şi scările cromatice sint preva- 
lente. Se creează impresia că melodiile lui A. Pann aparțin unei alte 
epoci, par să fie scoase din vechi cărţi si obiceiuri străbune. Datorită 
acestei curioase neacreditări faţă de confrații muzicieni cu preocupări 
folclorice, A. Pann pare să se fi menţinut în tradiţia cîntării anilor 
1815—1840, intenţioniînd să o reabiliteze. 

Specificul cîntecelor aparţinind lui A. Pann — scriem „aparţinînd“, 
deoarece muzicianul se identifică cu transcrierile sale, indiferent de ori- 
ginea lor primară — este atît de mult îmbibat de stilul vieţii românești, 
al Bucureştilor, încît reprezintă una dintre cele mai fidele reflectări 
artistice a unei sccietät în care se interfera senzualitatea orientală din 

perioada descompunerii medievale, cu dulcegăriile şi sentimentalismul 
micii burghezii antrenată în freamătul vieții citadine. Trebuie să apre- 
ciem munca perseverentă de scoatere din anonimat a melcsului popular. 
Prin culegerile sale, A. Pann reprezintă perioada de început a folcloris- 
ticii românești, cînd se abandonează culegerea întimplătoare, făcută din 
curiozitate, optindu-se pentru o valorificare mai riguroasă, cîntecele tran- 
scriindu-se într-o formă cît mai apropiată de felul în care circulau, atit 
sub aspect muzical, cît şi poetic. 

Deşi nu a fost un compozitor, A. Pann, cel mai proeminent fol- 
clorist din secolul trecut, a generat în muzica românească o adevărată 
direcţie de esenţă folclorică, cu puternice interferenţe psaltice-orientale. 
Aceasta s-a născut prin apelarea la sfera cîntecelor sale fie sub formă 
de citat sau fie ca motiv de inspiraţie, mai vădite în creaţiile lui Paul 
Constantinescu, Ion Nonna Otescu, Dinu Lipati, Mircea Chiriac, Theodor 
Grigoriu. Asupra acestui aspect vom reveni în volumele următoare. 


DISCIPOLUL LUI ANTON PANN — GEORGE UCENESCU 


Anton Pann a fost şi profesor, mărturie fiind discipolul său, tran- 
silvăneanul George Ucenescu, care-i continuă metoda, atît în domeniul 
muzicii bisericeşti, cît şi în acel al folclorului muzical, notînd cîntece 
lumești. G. Ucenescu petrece doi ani la București, fiind trimis de eforii 
bisericii Sf. Nicolae din Brașov pentru a învăţa psaltichia, pentru a-şi 
însuși măiestria de cîntăreţ, între anii 1850—1852. În această perioadă 
are ocazia să preia de la profesor, în afara cunoştinţelor stricte, şi con- 
cepţia acestuia asupra muzicii, folclorului, metoda de transcriere, sis- 
temul de notație. Dintre lucrările sale cităm : Cântece de stea și colinde 
ce se cîntă la Nașterea Domnului nostru Isus Hristos, Braşov, 1856, 
Cînturi la Naşterea D. Nostru Is. Hr. și alte stihuri pentru trebuinta 
pruncilor, Braşov, 1857, Magazin de cînturi vechi și noi, Braşov, 1863, 
şi voluminosul manuscris psaltic, cuprinzînd cîntece de lume, păstrat la 
Biblioteca Academiei Române (nr. 3497), intitulat Carte de cînturi, cu 
note de psaltichie, scrise de G. Ucenescu, student al domnului Anton 
Pann la 1852. În realitate, așa cum susține cercetătorul Vasile Nico- 
lescu t, cîntările manuscrisului citat au fost transcrise între anii 1860-— 
1877. Cum Ucenescu adoptă metoda folclorică a dascălului său, Cartea 
de cînturi este, în fapt, o antologie de melodii, puternic influențate de 
Spitalul amorului, unele datînd chiar din perioada anterioară anului 
revoluţiei pașoptiste. De aici valoarea sa documentară inestimabilă, 
oferind un tablou bogat, fie și pestriţ, prin genurile pe care le conţine: 
cîntece populare, cîntece de lume, colinde, cîntece de stea, cîntece eroice, 


1 Vasile D. Nicolescu, Un urmaș al lui Anton Pann, George Ucenescu (1530— 


1896), text dactilografiat, în trei volume (1960), Biblioteca Uniunii compozitorilor, 
București. 

naţionale (imnuri), cîntece pentru copii, cîntece moralizatoare şi reli- 
pioase. Se observă că Ucenescu păstrează nomenclatorul genurilor incluse 
de dascălul său. Multe sînt compuse de A. Pann şi de G. Ucensscu. 
Bunăoară, din totalul de 554 de cîntece cît conţine la ora actuală manus- 
crisul, 280 (166 cu melodie si 103 fără) aparţin lui A. Pann, iar 135 sînt 
compuse de G. Ucenescu. 

Prin numărul pieselor notate se conturează de departe ideea că 
G. Ucenescu și-a întrecut maestrul, culegerea sa apărind drept cea mai 
bogată din istoria folcloristicii românești a secolului XIX, după colecția 
lui D. Vulpian. 

Se naşte întrebarea dacă acesti autori nu pot fi consideraţi compo- 
zitori, dat fiind numărul mare de melodii pe care le-au lansat. Într-un 
anumit sens, desigur, ar merita acest titlu, dar profesiunea de compo- 
zitor apare mult mai complexă, măiestria acestuia nereducîndu-se la 
elaborarea liniei melodice. În plus, nici A. Pann si nici G. Ucenescu 
nu au aspirat spre o asemenea profesiune. Au creat cîntece în maniera 
populară, de circulație, valorificînd din plin sugestiile oferite de practica 
fciclorică. În acest sens, ei trebuie consideraţi ca reprezentanţi de frunte 
ai rapsozilor populari din secolul XIX. Lirica lor nu depăşeşte limitele 
liricii populare, sfera creaţiei lor se integrează perfect în cuprinzătorul 
spectru al creaţiei folclorice. Ceea ce trebuie reţinut în mod special, 
deoarece le aparţine exclusiv, este că întrunesc în persoana lor pe crea- 
torul popular și pe culegător, pe cel care produce şi în acelaşi timp va- 
lorifică în scris emanaţiile gîndirii muzicalo-poetice populare. În istoria 
muzicii româneşti, sub acest aspect, atît A. Pann cît si G. Ucenescu 
ocupă un loc aparte, fiind singurii folcloriști care nu se rezumă la pre- 
luarea, oarecum de pe o platformă academică, obiectivă, a comorilor 
create de autori anonimi, ci, identificindu-se cu cele mai intime arti- 
culaţii ale acestui compartiment artistic, compun ei înşişi, îmbogăţind 
patrimoniul spiritual de circulaţie cu noi valori. Tocmai de aici provine 
dualismul personalităţii lor de folclorişti şi creatori folcelorici. 

Comparînd manuscrisul lui G. Ucenescu cu Spitalul amorului, se 
constată o similitudine desfășurată pe mai mulţi parametri, explicabili, 
în criteriile selectării, al procedeelor tehnice și grafice. Micile deosebiri 
nu sint de natură să favorizeze demonstraţia unei viziuni mai avansate 
a discipolului. Totuşi, se conturează cel puţin două diferenţe mai evi- 
dente. Prima se raportează la stilul muzical al melodiilor. Faţă de cîn- 
tecele lui A. Pann, cele ale lui Ucenescu nu mai demonstrează pronunţat 
caracterul oriental, ceea ce se va repercuta direct în numărul restrîns 
de melisme şi chiar de figuri ornamentale. Cîntecele lui Ucenescu se 
prezintă printr-o fizionomie sobră, avind linii melodice simple, majo- 
ritatea diatonice, care provin din numărul însemnat de cântări preluat 
din repertoriul patriotic şi școlăresc al românilor transilvăneni, folosind 
textelo literaţilor cunoscuţi, ca Gheorghe Asachi, Vasile Alecsandri, 
George Sion, George Barițiu, Iacob Mureşianu, C. Aricescu şi alţii. 
Aceasta nu înseamnă că manuscrisul psaltului brașovean nu conţine și 
cîntece cu o melodică apropiată celor de circulaţie din mediul bucureș- 
tean. Chiar cîntecele lui A. Pann vor fi edificatoare. Concomitent, Car- 

tea de cînturi demonstrează cu prisosinţă că muzica Transilvaniei, fie 
și din imediata apropiere cu Muntenia, are anume trăsături specifice, 
provenind din filonul străvechi, nealterat de influenţa greco-orientală. 

De altfel se ştie că asupra lui A. Pann, folclorul transilvănean, 
cunoscut la Braşov și Sibiu, a jucat un rol însemnat, numeroase cîntece 
nu numai românești, dar și germane, fiind receptate și asimilate. 


George Ucenescu. 


O a doua constatare sa referă la metoda transcrierii adoptată de 
Ucenescu, în care datele extramuzicale asupra originii melodiei, infor- 
matorul, circulaţia, devin mai substanţiale, deși nu sînt constante şi 
mereu se schimbă. George Ucenescu pare mai conștient decît Anton 
Pann de necesitatea notării acestor date informative care favorizează 
o viziune mai largă și un caracter documentar asupra respectivei me- 
lodii la care se referă. S-ar putea releva și alte aspecte. Bunăoară me- 
lodia „Mugur, mugur, mugurel“ este dată în patru versiuni, ceea ce 
pledează pentru sesizarea unor variante ale aceluiași embrion poetic și 
melodic. Ne mulţumim însă cu aceste constatări generale, care subliniază 
rolul important al lui G. Ucenescu în dezvoltarea folcloristicii românești, 
aportul său la conservarea muzicii noastre din secolul XIX. 

Manuscrisul său conţine un fond bogat de cîntece a căror frumu- 
seţe, deși nu iese din cadrul traiectoriei trasată de A. Pann, are meritul 

că o completează. Datorită lui G. Ucenescu avem posibilitatea să înţe- 
legem procesul amplu de interferenţă și circulaţie a cîntecelor populare 
în Transilvania şi Țara Românească, scoţind în evidență şi mai mult 
personalitatea lui A. Pann, care a știut să-și impună metoda și creaţiile 
populare. În acest fel, A. Pann nu este numai un discipol, ci şi un 
deschizător de noi orizonturi. Voluminoasa colecţie a lui G. Ucenescu o 
demonstrează. 

Cea mai utilă concluzie la acest amplu capitol al valorificării melo- 
diilor populare ar fi, după opinia noastră, un tabel cronologic care să 
prezinte succint, prin autor, titlu, contribuţii, culegerile, albumele mai 
importante cunoscute pînă acum t. Vom include şi “melodiile notate an- 
terior anului 1823. 


1 
| AUTOR | w| w TITLU | ANUL TIPĂRIT SAU ÎN MANUSCRIS 
| -— Anonim Melodii românești 1814 „Allgemeine Musikalische 
| Zeitung“ — Leipzig 
| — Anonim Elemente de muzică pentru 1819 Ms. pian 
| pianoforte 
| — Anonim Gramatica lui Ștefan Comitas | 1819 Ms. pian 
| — Anonim Melodii moldovenești 1821 „Allgemeine Musikalische 
| Zeitung“ — Leipzig 
| — Anonim Codex moldovenesc 1824 Ms, pian 
-— Murgu Combaterea dizertaţiei... 1830 Tipărit — pian 
| Eftimie 
— Anonim Euterpe 1830 Ms. voce 
— Brănescu | Carte de cîntări 1830 Ms. voce 
Pană C. 
-— Ruzitski | Muzică orientală. 2 cîntece 1834 pian 
| Fr. şi dansuri moldoveneşti, 
| valahe, grecești şi turcești 
Anonim Cîteva irmouse vesele ce se ? voce 
|- cîntă la masă (Ms. 5244) 
Costache | Cîteva irmoase vesele 3 voce 
(?) 
— Chitzules- | Adunare de vreo cîteva 1838 Ms. voce 
cu Ino- versuri desfătătoare 
chentie 
— Anonim | Anonymus moldavus 2 Ms. pian 
{Iosif 
Herfner ?) 
A EE Cîntece valahe pentru pian ? Ms. pian 


1 10 listă e: listă exhaustivă, în stadiul actual al cercetărilor muzicologiei româ- 
neşti în această problemă, rămîne un postulat. 

AUTOR TITLU ANUL TIPĂRIT SAU ÎN MANUSCRIS 
— Flechten- | Collection des 1846 Tip. voce și pian 
macher chanson moldaves 
Alexandru 
— Steleanu | Hori naţionale române 1847 Tip. pian 
Constantir, 
— Wach- I. România 1848 Tip. pian 
mann II. Buchet de melodii valahe 
Ion A. III. Ecou din Valahia 1852 
IV. Malurile Dunării ? Ms. pian 
— Ehrlich Rumania (colecție de arii 1850 Tip. pian 
Henri şi dansuri valahe) caietul I. 
Rumania, caietul I de H. 
Ehrlich, caietul II de 
I. A. Wachmann 
Arii naționale românești 1850 Tip. pian | 
— Ehrlich Arii naționale din România 1854 Tip. pian | 
H — Mu- i 
rray i 
— Miculi 43 Arii naționale (patru caiete)|1850—1854| Tip. pian | 
Carol „| 
— Miculi Cl 21 arii și dansuri 1536 ( Tip. pian | 
A. De- naționale române a: | 
prosse 
—Pann Anton Spitalul amorului (2-8) 850—1852! Tip. voce | 
(broşuri) 
—Parn Anton] O șezătoare la ţara 1852 Tip. voce 
"— Anonim Albumul Paulinei Orăşeanu 1854 Ms. pian 
— Anonim Album nr. 2727 ? Ms. pian 
— Anonim Caietul anonimului ? ? 
— Ucenescu | Carte de cinturi 1852 (?) | Ms. voce 
George | 


Publicarea melodiilor româneşti reprezintă doar unul din multiplele 
implicaţii ale valorificării tezaurului folcloric, oferindu-ne preţioase do- 


cumente de 


epocă din care 


se pot trage concluzii edificatoare asupra 


genurilor, influențelor exercitate, transformărilor intervenite în profilul 
melodic și ritmic în decursul cîtorva ani etc. Deosebit de importantă 
este modalitatea în care atributele folclorului devin furnizor de sugestii 
și procedee pentru creaţia cultă, pentru compozitori, şi care anume din- 
tre ele sînt considerate în acea perioadă ca fiind trăsăturile populare 
specifice, capabile să imprime creaţiei originalitate. De această problemă 
ne vom ocupa în capitolul dedicat creației, întrucît problema se pretează 
la unele observaţii care depășesc cadrul strict al muzicii populare. Fără 
să dezvoltăm această idee, rezultă cu prisosinţă, fie și enunţiativ, că 
melodiile populare se află în continuare în centrul atenţiei muzicienilor, 
acţionînd fertil asupra tuturor compartimentelor care depind sau se află 
în directă interacţiune cu aceasta. 


MUZICA BISERICEASCA PE FĂGAȘUL ÎNNOIRILOR 


între muzica populară şi cea religioasă se păstrează din vremuri 
imemorabile punți trainice care se concretizează în similitudini stilistice. 
Acestea nu sînt însă într-atit de viguroase, încît să niveleze comparti- 
mentele. Deosebirile structurale provin din însăși originea lor. În timp 
ce muzica populară are o notă absolut individuală, conformă sensibi- 
lității românești, muzica bisericească derivă din curentul muzicii bizan- 
tine și poartă influenţele greco-orientale. 

După mișcarea lui Tudor Vladimirescu și după manifestul refor- 
mator al cîntării bisericești lansat de Macarie în prefața Irmologhionului 
se generalizează acţiunea introducerii cînţării de strană în limba română. 
Tendinţa românirii cîntărilor se întegrează în fenomenul cu implicaţii 
mai largi al modernizării vieţii social-culturale românești, în care testa- 
mentul lui Jenăchiţă Văcărescu — „Creşterea limbii românești si a patriei 
cinstire“ — avea forța unui postulat. 

Încercările de alcătuire a cîntecelor religioase în graiul norodului, 
efectuate în secolul XVIII de către Filotei sin Agăi Jipei, Mihalache 
Moidoveanul, loan Radu Duma Braşoveanu, Vasilache Cîntăreţul, Șerban 
Protopsaltul şi ale altora au rămas fără consecinţe importante, deoarece 
n-au beneficiat de forța tiparului, în plus notația în care fuseseră scrise 
manuscrisele lor nu mai era în uzanţă. Misiunea nobilă a introducerii 
limbii române în cîntarea religioasă a relansat-o Macarie Ieromonahul 
care, îndemnat și sprijinit de mitropolitul Dionisie Lupu, purcede la 
înlocuirea limbii grecești, la răspîndirea pe calea tiparului a cărţilor de 
cîntări, adoptind o atitudine adînc patriotică. 

Macarie a înfruntat mentalitatea retrogradă, potrivit căreia cîntă- 
rile religioase se cuvin a fi cîntate numai în grecește si, totodată, că 
puteau fi învăţate numai cu „dascăli elini“. Curios este că, pe plan 
muzical, Macarie nu s-a împotrivit atit influențelor grecești, cît celor 
turcești. Acest lucru nu-i diminuează poziţia înaintată şi nu influenţează 


138 0. L. Cosma 


asupra muncii sale, dar explică de ce tălmăceşte melodiile greceşti pe 
text românesc, operînd cu simplificări legate îndeosebi de stabilirea judi- 
cioasă a corelației accentelor limbii române la cele ale melodiilor tra- 
diționale, greceşti. Intenția lui Macarie s-a soldat cu rezultate parțiale. 
Sincronizarea dintre accentele cîntării și vorbirii româneşti în tălmăcirea 
lui Macarie nu si-a găsit deplina întruchipare, fapt pentru care discipolii 
și continuatorii săi au întreprins noi intervenţii. De altminteri, era greu 
de presupus că o primă încercare, într-o chestiune atît de dificilă, se 
va încheia cu rezultate desăvirșita, necontestabile. 


Acţiunea sa va fi continuată de către Anton Pann, autor a nume- 
roase lucrări bisericeşti, transcriitor al multor cîntări străvechi şi teore- 
tician al sistemului muzical practicat. De fapt, Anton Pann, neînțele- 
gîndu-se cu Macarie şi D Enghiurliu asupra modalităţii  transpunerii 
cîntărilor pe muzică, din anul 1822, după ce se reîntoarce la București 
venind de la Braşov, lucrează intens la simplificarea cîntării bisericeşti, 
recurgînd la cuvinte românești. A. Pann desfăşoară în paralel cu Macarie 
Ieromonahul aceeași muncă. Spre deosebire de acesta, „procesul româ- 
nirii“* muzicii bisericeşti la Anton Pann ne apare mai complet, deoarece 
nu respectă cu prea mare strictețe originalul melodic grecesc, ci, în 
virtutea adevărului artistic şi clarităţii ideilor muzicale, purcede la sim- 
plificarea cîntărilor prin amputarea lor, prin reducerea simţitoare a 
arabescurilor adeseori greoaie şi dificil de reținut. De multe ori, Anton 
Pann compune singur cîntările pe care le tipărește în cele unsprezece 
titluri, folosind izvoare mai vechi în scopul astfel formulat în „Introdu- 
cerea“ lucrării  Bazul teoretic și practic: ,...le-am adus de cea mai 
apropiată melodie bisericească, pășind drumul și ifosul vechilor sfinţi 
Munteni și mai vîrtos al Patriei (pentru că muzica bisericească de mult 
și-a dobiîndit caracterul naţional şi numai ifosul de Țarigrad a rămas 
apropiat de cel asiatic)“. Poziţia lui Anton Pann, de pe care procedează 
la întocmirea cîntărilor bisericești, se fundamentează pe o evaluare este- 
tică a cuvîntului și a versificației limbii românești. În raportul sens 
şi muzică, se afirmă primatul cuvîntului românesc care determină accen- 
tele şi metrii frazelor muzicale. Asemenea principii, transpuse în practica 
muzicală a ritualelor bisericești, vor însemna un real pas pe linia 
„românirii“ muzicii noastre, în sens mai larg, un pas înainte pe linia 
extinderii specificului care ne este propriu din vechi timpuri în muzică. 

în Noul Doksastar (1841), Anton Pann justifică estetic modalitatea 
rostirii cîntărilor, pentru ca expresia să fie realizată printr-o conștientă 
redare a semioticii notației muzicii vocale. „...iubitorul de muzică întîm- 
pină tot felul de tezuri, precum de umilinţă, de rugăciune, de plingere, 
de întristare, de bucurie şi altele ; într-însul învaţă cum să glăsuiască 
întrebătoarea (interogațiunea), minunătoarea (exclamaţiunea) şi ce săvîr- 
şiri se întrebuinţează la toată pontuaţia ; va şti cum să păzească tonul 
la ligusa, la paraligusa şi proparaligusa — ultima, penultima și antepe- 
nultima silabă ` va cunoaște diapazonul şi disdiapazonul al fiecăruia glas 
în înălţare peste înălţare şi în pogorirea pînă sub pogorire; va vedea 
ce fel se glăsuiesc zicerile cerești şi cele cu cer suire, cum şi zicerile 
pământeşti şi cîte cer josire şi cu un cuvint: va dobîndi idee ca să știe 

rosti cu bună întocmire şi zicerea cea mai măruntă, în fiecare opt 
glasuri“ 1. O asemenea punere în temă demonstrează clasa înaltă a mă- 
iestriei lui Anton Pann, care nu se mulţumeşte cu notarea sau interpre- 
tarea conturului melodic, ci solicită o subtilă înţelegere şi nuanţare a 
muzicii. 

Principiile teoretice și retorice sînt concepute si aplicate în funcţie 
de specificul limbii române, care reprezintă factorul decisiv în întoc- 
mirea cîntărilor. Chintesenţa crezului estetic şi patriotic care l-a condus 
pe A. Pann în activitatea desfăşurată în domeniul psaltichiei a fost 
formulată poetic în prefața volumului I al Heruvico-Chinonicarului, din 
1846 : „Cîntă, măi frate române, pe graiul si limba ta / Şi lasă cele stre- 
ine ei de a şi le cînta. / Cintă să înţelegi si însuţi şi cîți la tine ascult, / 
Cinsteşte ca fiecare limba și neamu-ţi mai mult“. „Mai demult aveai 
dreptate să te poceşti vrind nevrind / Cu pronunția străină tălmăcire 
neavînd. / Acum însă îmbrăţişează pe aceste româneşti / Pe limba tatii 
și a mamei pe care o şi vorbeşti“. 

Gheorghe Ciobanu stabilește trei modalităţi în care puteau fi înca- 
drate cîntările, evidențiind trei stadii diferenţiale ale procesului românirii 
cîntărilor : „a) traduceri, cu păstrarea întocmai a liniei melodice ; b) tra- 
duceri, cu adaptarea liniei melodice la spiritul limbii române ; c) creaţii 
pe texte românești“ 2. Ele evidenţiază mersul gradat al „românirii“ care 
a început prin modificarea textului, apoi prin modificarea desenului 
melodic, ca apoi să se recurgă la creații originale, desigur nu numai 
poetico-religioase ci şi muzicale. Pentru prima fază, reprezentantul cel 
mai impunător după opinia noastră a fost Filotei, pentru a doua Macarie, 
iar pentru a treia Anton Pann. Evident, se pot demonstra, spre exemplu, 
la acesta din urmă cîntări cu melodii grecești, care ar aparţine celei de 
a doua faze și, astfel, ne-ar contrazice. În ansamblu însă, constatarea 
rămîne valabilă. 

Problema românirii cîntărilor care constituie principala preocupare 
a muzicienilor acestui domeniu în prima parte a secolului XIX, deși 
înregistra un curs ascendent, s-a rezolvat într-o manieră care nu a eli- 
minat influenţa cîntării greceşti. Într-un anumit fel, aceasta apare logic, 
ținînd seama de faptul că muzica psaltică se confunda cu cîntarea gre- 
cească, mai corect, cu cîntarea bisericii răsăritene, care se executa în 
limba elină. Există însă două aspecte care nu au fost luate în consi- 
deraţie în suficientă măsură și care au diminuat culoarea națională a 
cîntării religioase românești. Primul aspect se leagă de reforma de la 
1814 efectuată la Constantinopol si care a adus cu sine un repertoriu, 
un sistem de cîntări rituale legate de momentele liturghiei ai sărbătorile 
anului puternic influențate de elementul grecesc. Cînd Petre Efesiul a 
propagat reforma, prin discipolii săi Macarie, Anton Pann, Enghiurliu 


! Breazul G. Anton Pann, în: Pagini din istoria muzicii românești, vol. 1, 
op. cit, p. 271. 

2 Ciobanu, Gneorghe, Anton Pann şi „românirea“ cîntăārilor bisericești. În 
„Biserica Ortodoxă Română“, București, 1969, nr. 11—12, p. 1156. 

şi alții, s-a introdus şi la noi cîntarea psaltică creată de reformatori. În 
acest fel, acţiunea românirii viza doar un element din angrenajul muzi- 
calo-lingvistic al cîntării. S-a acţionat asupra versurilor, limbii, muzica 
greacă psaltică menţinindu-se sau corectindu-se, modelindu-se în con- 
cordanţă cu inflexiunile reclamate de rigoarea vorbirii românești. Gre- 
şeala sau partea slabă a întreprinzătorilor acţiunii de reformă manifestată 
sub înfăţişarea românirii cîntărilor a constat în abandonarea sistemului 
de cîntări existent anterior anului 1814. Asadar, li se poate reproşa lui 
Macarie şi lui Anton Pann că au fost prea repede convertiți la cîntarea 
censtantinopolitană, pe care, consirinși de normele bisericești, nu au în- 
cercat s-o înlăture, reintronind vechile cintări din bisericile românești. 

Al doilea aspect, sesizat de G. Rreazul, se referă la ignorarea de 
către promotorii acţiunii de românire a muzicii cîntate în sate, unde nu 
avusese cum pătrunde noul repertoriu şi unde presiunea exercitată de 
melosul popular era mai puternică, reușind să se reflecte în configurația 
cîntăriior. „Căci se oferea — scrie G. Breazul — prin cîntăreţul de 
biserică, de la sat şi chiar de la cele cîteva orașe, capitale de judeţe, să 
se creeze o atmosferă de cîntare bisericească autentic românească, aşa 
cum această cîntare se cristalizase de-a lungul practicii românești. Ar 
fi triumfat creaţia muzicală creştină cu pecete românească, dacă nu întru 
totul originală românească... Iar cîntarea bisericească a satelor trebuie să 
încerce, să sufere înăbuşirea instinctului nativ de creaţie muzicală reli- 
gioasă. Psaltichia grecească din bisericile cele mari, domnești, din mînăs- 
tiri, din orașe, amuţesc glasul naiv al «dascălului» sătesc“ t, 

În acest fel, românirea cîntării nu reuşeşte să acopere parametrii 
reali care se cereau vizaţi, ceea ce, practic, se materializează printr-un 
compromis. Partea gravă a problemei este că psaiţii, în acțiunea 
lor, nu au pornit de la muzică ci de la graiul vorbit. Ei au uitat sau 
neglijat cîntarea bisericească autohtonă, căutînd doar ca limba să fie 
românească. Din această cauză mai toți psalţii de la Macarie la Dimitrie 
Suceveanu au transpus cîntările din grecește în româneşte, adică le-au 
adaptat, operînd cu simpliticări dictate de specificul limbii române. Curios 
este faptul că nici un psalt ai nici un alt cărturar român se pare că nu 
a sesizat această deformată sau unilaterală înţelegere și tratare a ac- 
Ouni de românire. Înseamnă că autoritatea muzicii constantinopolitane 
subjuga cîntarea bisericii noastre, deşi pe plan politic lucrurile se 
schimbaseră radical, influenţa greacă fiind eliminată progresiv din socie- 
tatea românească. 

Ciîntarea religioasă a românilor transilvăneni prezintă anumite par- 
ticularităţi determinate de menţinerea vechilor melodii, cît şi a unei 
anumite penetraţii mai lente a muzicii psaltice infestată de orientalism. 
Bisericile din Transilvania, atît ortodoxe, cît și unite, au reuşit să evite 
șocul reformei de la 1814, menţinînd în principai tiparele cîntărilor an- 
terioare. 


i Breazul, George, Patrium. Carmen, op. cit.. p 574—576. 

Este semnificativ în acest sens că I. D. Petrescu, în 1935, asistind 
la o slujbă într-un sat transilvănean, are revelaţia cîntării arhaice bise- 
riceşti, după cum spune singur, „arhaismul veacului lui Filotei' 1. 

Din această cauză curentul grecizant nu a exercitat o influenţă prea 
puternică. Ca atare se remarcă în  cîntarea psaltică românească din 
Transilvania predominarea caracterului modal diatonic, număr mai redus 
de melisme şi o mai puternică apropiere de matricea folclorică. Conco- 
mitent, au loc numeroase acţiuni care urmăreau întărirea legăturilor 
dintre toţi românii, între care schimbul de cîntăreţi, trimiteri de elevi 
la şcoli, circulaţia unor cărţi şi manuscrise. Astfel se explică prezenţa 
lui Anton Pann la biserica Sf. Nicolae din Scheii Braşovului, sprijinul 
dat anterior de sibianul C. Hagi Pop lui Macarie, spre a-şi tipări lucră- 
rile la Viena. Datorită acestor factori se poate afirma că, în pofida unor 
trăsături stilistice care capătă atribute particulare în diferitele centre 
religioase, cîntarea religioasă românească din Transilvania este puternic 
legată stilistic de muzica, bisericească din Țara Românească şi Moldova, 
păstrind într-o mai mare măsură tipologia vechii cîntări 2. 

În școlile româneşti transilvănene se purta o susținută acțiune pen- 
tru învăţarea „cîntării naţionale“ bisericești şi a cîntării corale, ceea ce 
rezultă din diferite circulare ale  vicariatului năsăudean din 1827, 
1835, 18413. 


PSALTUL ANTON PANN 


Personalitatea centrală a muzicii psaltice din epoca încadrată de 
răscoala lui Tudor şi Unire rămîne fără îndoială Anton Pann, a cărui 
activitate de autor, cîntăreţ, profesor, teoretician şi tipograf constituie un 
punct de referinţă primordială. Timp de mai bine de patru decenii 
Anton Pann se consacră muzicii psaltice. Prima menţiune o deţinem de 
la el însuşi în Rînduiala sfintei şi dumnezeieștei liturghii (1847), unde 
scrie că la Chişinău în 1810 cînta în corul Catedralei, printre „sopranii 
Armoniei eclesiastice...* 4. Stabilit la București, era unul dintre cîntăreţii 


1 Petrescu, I. D., Filoteiu muzicograf. În: „Predania“, I, București, 1937, 
nr. 6—7, p. 25—27. 

2 Ciobanu, Gh., Muzica bisericească la români. În: „Biserica Ortodoxă Ro- 
mână“, București, 1972, p. 184—195. 

3 Pann, Anton, Rînduiala sfintei și dumnezeeștei liturghii, Bucureşti, Tipo- 
grafia A. Pann, 1847, prefața. 

4 „Pruncii cei mai mărișori care știu cînta... să se găsească sîmbătă la Rodna 
ca să se prăbăluiască în cîntare“. — circulară din 20 iulie 1827. La 8 august 18:5 
într-un alt document se arată: „Aici vă împărtășesc cîntarea naţională ca fieşt!- 
care să şi-o scrie ai s-o învețe... Vezi: Buzilă, Ștefan, Documente bisericești. 
„Arhiva Someșană“, Năsăud, 1931, nr. 15, p. 36 şi 1933, nr. 17, p. 235. Dintr-o 
circulară din 1841 spicuim ` „Copiii să fie instruiți a cînta missa...“. Vezi: Moisi!, 
Iuliu, Figuri grănicerești năsăudene. „Arhiva Someșană“, Năsăud, 1836, nr. 19, p. 144. 

bisericilor importante şi cursanţii Şcoalei de cîntăreţi ai Mitropoliei con- 
dusă de Dionisie Fotino, iar apoi ai lui Petre Efesiul de la Școala 
Sf. Nicolae Şelari. 

A fost unul dintre cei mai îndrăzneţi cîntăreţi de strană ai Bucu- 
reştilor. A cîntat şi la biserica Sf. Neculai din Scheii Brașovului. Din 
1823 funcţionează în calitate de profesor la diferite şcoli şi seminarii. 
Necesităţile practicii muzicale i-au relevat necesitatea transcrierii cîntă- 
rilor şi publicării lor. În acest scop, îşi organizează o tipografie din 
care, an de an, va scoate la lumină noi și noi titluri. Se deosebesc două 
etape în elaborarea și publicarea lucrărilor lui Anton Pann. Prima, pînă 
în 1830, pare mai degrabă pregătitoare, şi a doua, după 1840. Curios că, 
în deceniul al patrulea se pare că nu a tipărit nimic. Dintre lucrările 
sale sînt de menţionat: Axionul (1818 ?), Chirie de duminici în opt 
glasuri, lucrate mai mici în felul celor făcute de Daniil (1826), Irmos 
calofonicon (1827 ?), Penticostar, compus de mine Anton Pann, pentru 
cererea și îndemnarea prea cuviosiii sale machi[i]  Platonichi, stariţi(i] 
mănăstirii Dintr-un lemn (1827), Noul Doxastar prefăcut în româneşte 
după metodul vechi al Gerd [arului] Dionisie Fotino, tom. I, (1841), 
Irmologhion sau Catavasier, care cuprinde în sine toate catavasiile săr- 
bătorilor împărăteşti de peste an,troparelor, condacele şi exapostilariile. 
Cuprinde și podobiile tuturor glasurilor, binecuvintările și slujba mor- 
ților... (1846), Heruvico-chinonicar, care cuprinde în sine: heruvice şi 
chinonice pentru tot anul lîngă care s-au adăugat şi Acsioanele tuturor 
glasurilor şi ale praznicilor, Tom 1, (1846); Paresimier care cuprinde 
în sine cîntările cele mai de trebuinţă ale postului mare (1847), Privi- 
gher, care cuprinde în sine toată rinduiala privigherii sau a mînecării... 
(1848), Tipic bisericesc, care cuprinde rînduiala duminicilor, a sărbăto- 
rilor stăpînești şi a sfinţilor aleşi de preste tot anul... (1851), Noul Doxa- 
star vol. II-III (1853), Epitaful sau slujba înmormîntării... (1853), Irmo- 
loghion-Catavasier (1854), Noul Anastasimatar, tradus şi compus după 
sistema cea veche a serdarului Dionisie Fotino... (1854). 

Această înşirare a volumelor mai importante care cuprind sute de 
cîntări susține caracterul monumental al operei psaltice înfăptuită de 
Anton Pann. În afara acestor lucrări cu caracter practic, oferind citito- 
rului cîntece cu destinaţii rituale riguros stabilite, A. Pann a tipărit şi 
lucrări psaltice cu destinaţie teoretică începînd cu anul 1845: Bazul 
teoretic și practic al muzicii bisericești sau gramatica melodică... (1845), 
Prescurtare din Bazul muzicii bisericești și din Anastasimatar, care se 
cîntă grabnic și zăbavnic (1847), și Mică gramatică muzicală teoretică și 
practică, care cuprinde în sine învăţătura tuturor semnelor şi scărilor 
muzicii bisericești... (1854) 1. 

Anton Pann nu a fost un empiric, bazat doar pe talent și memorie. 
Parcurgerea prefețelor tipăriturilor sale demonstrează un spirit teoretic 
vioi, cara se ghida după cele mai riguroase norme ale muzicii psaltice 
și cele mai fireşti ipostaze ale firii românești. Cea mai explicită vehicu- 


t Cosma, Viorel, Muzicieni români, Lexicon. București, Ed. muzicală, 1970, 
p. 345—346. 

lare a acestor principii se află în „Către cititori“, care deschide primul 
tom al Heruvico-Chinonicarului, însuflețitul apel de a se cînta românește. 
A. Pann ia atitudine împotriva celor care apreciază cîntarea înflorată, 
alambicată, bogată în inflexiuni melismatice, opunindu-i buna „potri- 
vire“ şi „stilul luminat“, adică melodie elevată, pliată pe. graiul cîntat. 
Arată că a evitat stilul gorgonat, căutînd naturaleţea expresiei, cuviinţa, 
în spiritul regulilor. „Multor, au băgat de seamă — spune Anton Pann. 
— cîntarea cînd o privesc / Şi o văd ligorgcnată le place de-nebunesc, 
/ Neștiind că meşteşșugul nu stă-n stilul gorgonat / Ci'n buna potrivire 
şi în stilul luminat. / Eu doar de multe gorgoane am fugit cît am putut, 
/ Şi am urmat cuviinţei, peste regulă n-am trecut“. 

Declarînd că tot ceea ce a întreprins a fost călăuzit de „tonul zice- 
rilor românești“, Anton Pann arată că în opera sa de traducător a selectat 
din ncianul cîntărilor numai pe acelea care corespundeau felului de a. 
fi, sensibilităţii poporului român. Numai potrivirea cîntării cu „vorbirile: 
fireşti” era o activitate legitimă. „Am tălmăcit, însă astfel, neluînd totul 
la rînd, / Cît să nu reaz un oligon, precum văz alţii făcînd, Ci am cău- 
tat la tonul zicerilo+ românești / Și-am potrivit glasuire c-au vorbirile: 
fireşti, / Că almintrele-a face ar fi cu totul prostesc / Și aproape de 
nimica, ca lucru copilăresc“. 

Decisiv pentru înţelegerea vastei opere muzicale a lui Anton Pann 
rămîne muzica, piesele vocale psaitice risipite din abundență în cărți, 
demonstrînd o uimitoare fantezie melodică. Neîndoios, autorul Povestei 
vorbii în stagiul instruirii efectuat în principal, în focarele sonore ale 
bisericilor şi mănăstirilor bucureştene, a acumulat o imensă cantitate de 
muzică psaltică, interpretată în limba greacă, pe care funcţia de cîn- 
tăreţ l-a obligat s-o șlefuiască în permanenţă, ajungînd la o măiestrie 
redutabilă. Șlefuirea presupune un act conştient de autocontrol, de 
creaţie si selecţie, care apare adesecri indicat de însuşi A. Pann prin: 
„prelucrat“, „întocmit“, „tălmăcit“, „tradus“, „prefăcut“, „compus, 
„românit“i !. Tocmai această meticuloasă operaţie a însemnat opera de: 
românire, o redimensionare a cîntării psaltice, conferindu-i o notă spe- 
cific naţională ai forţă de iradiere 2. Evident, datorită aportului necesar: 
repunerii în circulaţie a unor arhetipuri şi cîntări, Anton Pann poate fi 
considerat creator de valori artistice de autentică vibraţie. 

A fost şi compozitor, deoarece a semnat numeroase piese. Prin 
analogie cu acei muzicieni care prelucrează diferite melodii populare: 
şi sînt consideraţi compozitori, putem să-i atribuim şi lui Anton Pann 
această titulatură, neriscînd să greşim. Evident, compozitorul Anton 
Pann comportă anumite precizări determinate de multiplele sale vocaţii.. 
A fost un traducător, deoarece a transpus cîntări şi cuvinte greceşti în 


t Ciobanu, Gheorghe, Anton Pann și „românirea“ cîntărilor bisericești, op.. 
cit. p. 1157. 

2 A, Pann se referă direct la procesul „românirii“ atunci cînd arată în 
prefața la Fabule și istorioare, Bucureşti, 1841: „După ce am învăţat canoanele 
şi ortografia acestui meșteșug, n-am zăbovit a români şi a lucra pe note cărțile 
cele mai trebuincioase...“. 

felul cîntării şi vorbirii româneşti. A fost şi prelucrător, deoarece a mo- 
dificat modelul „preluat“, adaptindu-l prin amputări și mai ales atribuiri. 
Tot acest efort echivalează cu o laborioasă operă de zămislire ce poate 
fi alăturată muncii depusă de un portretist celebru, care își realizează 
tablourile pornind de la modele date. În cazul lui Anton Pann, subiectul 
era textul religios și melodia sa, pe care a trebuit s-o dăltuiască pînă se 
obținea o nouă fizionomie, o nouă entitate artistică. 

Domeniul psaltic nu poate fi identificat ad litteram, cu domeniul 
folcloric atunci cînd îl raportăm la opera lui Anton Pann. Cintecele 
populare aveau pregnante atributa românești, în timp ce melodiile psal- 
tice circulau în grecește sau, în cazul în care fuseseră românizate de 
„Macarie, păstrau încă un anumit ifos grecesc-oriental. Melodiile popu- 
lare erau entităţi artistice finisate de lăutari, cîntăreţi, pe care Anton 
Pann le-a putut adopta ca atare, pe cînd irmoasele psaltice nu. existau 
întotdeauna ca valori anonime intrate în mediul românesc, ci se cereau 
făurite pentru a putea circula. De aici decurge rolul covîrșitor al creato- 
rului A. Pann. De altfel, A. Pann s-a îolosit în sfera creaţiei de savante 
reguli, stăpînea analiza și cunoștea principiile compunerii unei melodii. 
Aceste adevăruri sînt indicate de el însuși atunci cînd arată că: „Cu 
dezvoltarea arată al muzicii analis, / Compunerea melodiei şi regulile 
de scris“ 1, 

Susţinem teza că A. Pann a fost un creator autentic de muzică 
psaltică, pornind de la un model existent, prin piesa de veritabilă ţinută 
artistică : „Pre înţelepciunea...“ Desiășurată în glasul VIII psaltic, cîn- 
tecul are o melodică generoasă, fraze ample, metrul liber, desfăşurare 
ritmică destul de capricioasă şi construcţie de tip variaţional. Se impune 
motivul iniţial aducînd jocul de secunde şi valorile de optimi care se 
vor auzi mereu pe parcurs, fie sub formă directă, fie, mai frecvent, sub 
formă modificată. În final, ideea principală revine, conferind întregii 
piese, de o neasemuită putere invenţională, un caracter unitar. 

A. Pann pornește la românirea cîntărilor înarmat cu o concepţie 
bine definită, izvorită din structura interioară a limbii si sensibilităţii 
româneşti. Numai astfel se poate explica reproşul adresat celor care au 
„„„.Lădicat silabele zicerilor străine şi au așăzat silabele zicerilor româ- 
Dest", ceea ce a dus la nepotriviri între „locul melodiei și locul ziceriik. 
Neajunsul acestei mezalianțe. deforma „noima sau înțelesul zicerilor ro- 


1 Breazul, G., Anton Pann, op. cit., p. 272. 

mâneşti“ t. Se deduce că pentru A. Pann, criteriul fundamental al actu- 
lui de „rumânire“, component al procesului de creaţie, era redarea 
specificului rostirii româneşti, adevărul expresiei sale. Este interesant 
că formula tematică din „Pre înţelepciunea...“ se poate întilni şi la începu- 
tul altor cîntări ca, spre exemplu, „Mai luminat...“. Conducerea melodiei 
este cu totul diferită, ceea ce atestă, iarăși, fantezia inepuizabilă a lui 
A. Pann. 

Dintre nenumărate cîntări, nepieritoare capodopere ale genului, care 
ar merita să fie citate şi cunoscute, menţionăm : „De frumuseţea fecioriei 
tale“, „Slavă să aibă“, „Limbile să salte“, „Domnul stătu crai în ţară“ ai 
„Ca pre un viteaz“. A. Pann are marele merit de a acorda mare inte- 
res stilului de cîntare irmologic, pe care l-a impus definitiv în cîntarea 
religioasă românească. 

Ceea ce constituie punctul forte al pieselor lui A. Pann este lm- 
pezimea, aleganța şi noblețea discursului muzical în care se produc în 
permanenţă mutații, combinări, dispersări, infiltrări, regăsiri şi redeve- 
niri. Datorită acestor permanente oscilări se obţine o desfăşurare con- 
tinuă, avînd o debordantă transfigurare a nucleelor tematice. Prin atri- 
butele artistice ale cîntărilor create, recreate sau transcrise, Anton Pann 
s-a impus drept unul din clesicii muzicii psaltice românești, fiind, odată 
cu trecerea timpului, poate cel mai edificator moment de referinţă. 


Cîntările lui Anton Pann nu sînt perfecte, nu au o ţinută artistică 
ireproşabilă, fapt pentru care urmaşii săi au intervenit mereu cu di- 
verse corectări, unele dintre ele apărînd discutabile. În mod deosebit 
trebuie precizat că A. Pann menține în cîntările sale numeroase infle- 
xiuni cromatice ca şi o notare ritmică ce nu se potriveşte întotdeauna. 
Adevărul este că, pînă în zilele noastre, autorii cărţilor de cîntări au 
recurs, pentru stabilirea repertoriului și formulelor melodice, în primul 
rînd la A. Pann. Acest lucru demonstrează meritele artistice ale pieselor 
lui A. Pann, dar totodată și neintegrarea în circuit a cîntărilor dinainte 
de Pann şi Macarie. Încercările în acest sens ala lui I. D. Petrescu par 
să indice un filon de mare interes istoric şi muzical, care se cere în 
mai mare măsură valorificat. 


PSALȚI VESTIŢI AI ACESTEI EPOCI 


Un alt nume răsunător în ierarhia psalţilor români cărora li se 
datorează introducerea cîntului bisericesc român a fost moldoveanul 
Dimitrie Suceveanu (1816—1898). Și-a făcut instrucţia sub îndrumarea 
lui Grigore Vizantie, Nicu Dimcea-junior şi Gheorghi Paraschiadis. A 
fost cîntăreţ şi profesor la Școala de muzică a Mitropoliei ieșene. Și-a 
onorat numele reactualizînd moștenirea lui Macarie, retipărindu-i cele 


1 Pann, A., Bazul teoretic, op. cit, p. XXXVI; Ciobanu, Gh., Anton Pann 
și „românirea cîntărilor bisericești“, op. cit., p. 158. 

trei lucrări fundamentale apărute mai întîi la Viena £. Lucrînd la redac- 
tarea cîntărilor lui Macarie în vederea noii ediţii, Suceveanu a putut 
cunoaşte în profunzime cîntările acestuia, ceea ce i-a fost de mare folos 
în elaborarea propriilor sale cărţi publicate în perioada 1847—1856. 
Prohod pare să fie prima lucrare (1847). Cea mai importantă. Idiomela- 
riul, adică cîntare pe singur glasul, unit cu Docsastariul. Care cuprind 
douăsprezece luni cu Triodul și Penticostariul tradus din grecește... Par- 
tea I—III în tip. Sf. Minăstiri Neamţul, 1856—1857. De remarcat că la 
întocmirea Doxastarului a colaborat cu protopsaltul Dosoftei de la Neamţ. 

Marele Idiomelar reprezintă un adevărat tezaur de cîntări, avînd 
nu numai valoare documentară, oferind stilul psaltic cîntat în Moldova, 
ci şi ilustrarea unei alte importante contribuţii depusă pe altarul desă- 
vîrşirii operei de românire a cîntărilor psaltice. 

Muzica românească a fost reprezentată printr-un număr impresio- 
nant de psalţi, adeseori autori de cîntece și cărți. Ioniţă-Iconomul de la 
laşi a lăsat posterităţii manuscrisul Slovele și idiomele triodului. Cîn- 
tăreţi vestiți au fost, la Iași, Nicu Dimcea-junior, Iancu Malaxa, Gri- 
gorie Vizantie, Gheorghe Cociu, Axinte Roșculescu. La Crasna-Buciumi 
a activat Iliuţ Grigore, autorul unei cărți de muzică psaltică la 1831. 
Un loc aparte îl revendică Nectarie Frimu (Tripoleos), de la Huși, care 
a trăit cea mai mare parte a vieţii la Muntele Athos. A întocmit o 
utrenie si o liturghie. O menţiune pentru Carte de cîntări bisericeşti 
în două volume, tipărită la Iaşi în 1846. 

La Bucureşti, cîntăreţi vestiți au fost Costache Chiosea, P. B. Mu- 
muleanu, Panait și Grigore Enghiurliu, Chivu, Dumitrache Bondoliu, 
N. Alexandrescu, A. Vilara, Spiridon Stan. Puternice școli de cîntăreți 
au ființat la Buzău, renumită prin Matache Cîntăreţu ; Tîrgovişte, prin 
Gheorghe Istrati; la Curtea de Argeș, prin Ghelasie Basarabeanu ; la 
Mănăstirea Neamţ. Dintre psalţii transilvăneni, Nil Nicolae Poponea de 
la Sibiu, care a colaborat cu Macarie, Gheorghe Căciulă-Braşov, autorul 
unor irmoase şi catavasii. 

Referindu-ne la istoricul cîntării psaltice, nu putem omite faptul 
că la Brașov a apărut în 1827 Psaltirea în versuri avînd o prefață sem- 
nată de Vasile Pop (Popp), în care se explică rolul estetic al cîntării 
invocîndu-se mitul lui Orfeu. „Se povesteşte ca o fabulă, că Orfeu 
Thracul ar fi cîntat aşa de frumos, cît ar fi tras după sine pădurile ai 
pietrele... Sub scoarţa acestei fabule e ascuns oareșcare adevăr, care vre 
să zică, că Orfeu, prin cîntecele sale, aşa au muiat pre sălbateci şi mai 
împietriţii lăcuitori ai Thrachii, cît au putut să-i tragă spre a lăcui în 
soţietate“ 2. 

La Buda apare în 1826 un Octoih sau Catavasier, prefaţat de Con- 
stantin Loga autorul unor interesante aserţiuni de ordin estetic asupra 


1 Se pare că a fost ajutat de arhimandritul Erinah, cu care se afla la 
conducerea școlii de psaltichie a Mitropolitului din laşi. Vezi: M. Gr. Posluşnicu, 
Istoria muzicei la români, op. cit., p. 87—88. 

2 Bianu, I., Hodoș, N., Simionescu, D., Bibliografia românească veche, vol. III. 
București, Ed. Academiei Române, 1944, p. 616. 


HRONICUL MUZICII ROMÂNEȘTI 147 


puterii muzicii. Potrivit concepției sale, cîntarea psaltică este un ,,...mij- 
loc mîngîietor de a deştepta simțirile noastre spre pofte bune şi porniri 
bune... ... prin cîntări de întristare ne pornim şi noi în lacrimi... iară prin 
cîntări de bucurie ștergem lacrimile si cu toată societatea împreună ne 
bucurăm.“ Cintările sînt un puternic mijloc de învăţătură, susţine 
C. Logat. Conţinutul cărţii este astfal descris: „lată apoi cîntările se 
fac spre mîngiîierea omului păcătos şi-l aduc la îndreptare. Cîntări cu 
atare înțeles se află scrise în cartea aceasta ce se zice Octoih sau Optver- 
suitor, ce este îmbogăţit cu mai multe cîntări şi ale catavasiilor, avind 
alăturat si Typicul ce l-au resplicat (luatu — n.n.) din cel slovenesc, 
zis: Ustov şi s-au întocmit această carte, întru care Typicul propune 
Teoreticeasca ` iar Octoihul practiceasca îndreptare a cîntării...“ 2. 

Anton Pann trebuie considerat ultimul mare psalt în adevăratul 
înţeles al cuvîntului, înainte de introducerea notaţiei apusene. Deja în 
timpul vieţii sale se auzeau voci care cereau adaptarea notaţiei apusene. 
În Bazul teoretic, el se referă la acest sistam, considerîndu-l util dar 
incapabil să ofere aceleaşi nuanţe și posibilităţi de scriere și cîntare ca 
notația psaltică : „Cu note europiene se scrie melodia Bisericii noastre, 
însă nu se poate cînta cu toată însuşirea ei, pentru că între sistema 
Diapazonului muzicii Europiene și a Bisericii noastre este multă 
osebire.... 

Diferenţele dintre cele două sisteme sînt evidente şi se referă 
îndeosebi la particularităţile melosului bizantin : caracter monodic, ritm 
schimbător și neregulat, glasuri specifice ca hisar, nisabur, mustar, cu 
intervale improprii stilului apusean, ca secunda mărită. Mai adăugăm 
infrastructurile cromatice ale cîntării răsăritene. Cu toate acestea, sub 
influenţa muzicii europene, în muzica psaltică românească se infiltrează 
tot mai mult elemente apusene: melodii, măsura, cîntarea armonică. 

În Noul anastasimatar, A. Pann se lasă atras de terminologia mu- 
zicii apusene atunci cînd recurge la indicarea tempoului prin cuvinte 
nemaiîntilnite în vocabularul psaltic : „andante“, „allegro“, „allegretto“ 
sau aceiași termeni transpuși în limba română : „iutişor, „iute potrivit“, 
„potrivit la tonuri și ritm“ 3 

Însuși A. Pann va deţine un „tipar de note europene“ după cum 
arată el însuşi în finalul Culegerii de povești și anecdote (1854). Totuși, 
va nega posibilitatea scrierii cîntărilor psaltice cu semnele scrierii mu- 
zicale europene. În lucrarea abia citată precizează în această privinţă : 
„deşi unii au început să scrie cu note europene, precum s-a văzut 
tipărite în grecește, însă numai pe glasul al III-lea și al VIII-lea, pentru 
că cu neputinţă este a se acorda în armonie toate glasurile; şi chiar 
în simfonie scriindu-se pe note, se înstrăinează cu totul însușirea lor, 
din pricină că Europenii nu pot întrebuința toate modurile de melodii, 


1 Bianu, I„ Idem, p. 514. „Din cîntări păcătosul aude de toată învăţătura 
creștinească“. 

2 Idem, ibidem. 

3 Posluşnicu, M. Gr., Istoria muzicei la români, p. 47 şi Breazul, G., Anton 
Pann, op. cit., p. 276. 

fiindcă nu au nici scările lor. Drept aceea, nici eu nu m-am îndepărtat 
de semnele vechi...“. Aşadar, A. Pann nu vede cum s-ar putea scrie 
melodiile psaltice cu notația guidonică deoarece şi-ar pierde specificul, 
neputîndu-se reda exact „modurile de melodii“ t. 

Pentru a înțelege cît mai adînc șocul revelației muzicii apusene, 
a spectacolelor de operă pentru publicul românesc, pentru reprezentanţii 
cîntării bisericeşti, recurgem la o frază semnificativă din Scrisorile lui 
ion Ghica : „...impresia produsă asupra lor (este vorba de dascălii-psalţi 
Unghiurliu şi Chiosea — amicii lui Anton Pann, n.n.) de operele lu. 
Mozart si Rossini a fost att de mare, încît n-au mai putut să cînte nici 
cheruvic, nici chinonic fără să o dea pe La ci darem la mano din Don 
Juan si Una voce poco fa din Bărbierul, iar la liturghie se trezeau cîn- 
tind Domnul Domn Savaoth pa aria Voyez sur cette roche din Fra 
Diavolo“ 2. 

După 1960 re preconizează fuziunea sistemului psaltic și apusean, 
determinată şi de faptul că tot mai mult se împuţinau cunoscătorii psal- 
tichiei. „În cele din urmă, sistemului apusean, introdus pe scară mare 
în viața muzicală românească, i se oferă cîştig de cauză prin decretul 
domnitorului A. I. Cuza care îl însărcinează pe loan Cartu să predea 
«principiile muzicei sistematice» pentru a se introduce în Biserica noas- 
tră Română muzica vocală sistematică în locul celei orientale cunoscută 
sub numele de psaltichie“ 3. Măsura enunțată nu a însemnat dispariţia 
notaţiei psaltice, necum a cîntărilor psaltice. În muzica bisericească ro- 
mânească se folosesc pînă în zilele noastre ambele sisteme. 


VISARION Si CORUL ȘTABULUI OŞTIRII 


O altă tendinţă puternică manifestată în muzica religioasă. româ- 
nească, avind numeroşi partizani, a fost înlocuirea cîntării univocale prin 
cîntarea corală, armonică. Contactul cu muzica europeană, interpretarea 
operelor au deschis noi orizonturi dregătorilor curţii şi bisericii, care-şi 
dau seama de necesitatea găsirii unor forme noi de cîntare care să con- 
fere un caracter monumental ritualului bisericesc. Ideea adoptării cîn- 
tării corale, născută sub influenţa rusească, îşi formează aderent în Mol- 
dova, Tara Românească si Transilvania, aşa cum rezultă din Octoihul 
tipărit în 1826 de către Constantin Loga, care oferă o detcriere substan- 
țială a celor două modalităţi de cîntare în biserică, întilnite în țările 
de rit ortodox, si o argumentare a calităților muzicale pentru care au 
fost adoptate la Arad. „Cîntarea grecilor după semnele Psaltichiei întoc- 
mită este vrednică de laudă, iară mai vîrtos de mirare, pentru redicările 


1 Posluşnicu, M. Gr. ibidem, Ar fi interesant de ştiut ce avea în vedere 


A. Pann prin „simfonie“. 
Ton Ghica, Școala acum 50 de ani. În: Scrisori, București, 1887, pag. 61. 
Breazul G., Patrium Carmen, pag. 354. 

şi apăsările tonului care cu mare măiestrie încoardă melodia și foarte 
cu desfătare o ascultă cei ce sint dedaţi cu dînsa. 

Iară cîntarea Ruşilor este mai pompoasă şi pentru sărbători de 
mare solemnitate mai întocmită fiindcă mai cu mărire poartă tonul şi 
redică simțurile către sfinta evlavie 1. 

Aici, la Scoala Preparandiale Pedagoghicești, precum şi în cele 
theologiceşti din Arad, după melodia amînduror chipurilor se cîntă, des- 
fătat merg după melodia grecească, iară altele după cea rusească“. 

Aşadar, la Arad se învaţă cîntarea bisericească atit după metoda 
grecească, cît şi după cea rusească, adică atît stilul monodic, cît 
ci armonic. La Bucureşti, promotorul cîntării homofone va fi „Horul 
trupei vocale“, înfiinţat în 1836, în fruntea căruia fusese numit Arhiman- 
dritul Visarion, zis si Popa Rusu — un preot iniţiat în tainele predării 
cîntării armonice corale 2. 

Corul „trupei vocale“, denumit din 1840 „Corul cîntăreţilor Ștabu- 
lui Oştirii“, avea rostul să cînte în biserică și la anumite ocazii festive 3. 
Prin activitatea sa, corul a contribuit la introducerea cîntării armonice 
în muzica bisericească din Țara Românească, în locul celei psaltice, 
constituind o manifestare înnoitoare, de îndepărtare a vechilor canoane. 
Așadar, o nouă tendinţă în domeniul cîntării noastre românești. Dacă 
prima, a lui Macarie, se îndreaptă înspre fuziunea limbii române cu 
melodiile vachi, zise greceşti, această a doua tendinţă este îndreptată 
înspre conjugarea cîntării noastre cu sistemul muzicii europene şi, odată 
cu aceasta, adoptarea unei emisii vocale corespunzătoare, care să înlă- f 
ture emisia nazală ce devenise anacronică. 

Susţinătorul intreducerii cîntării corale a fost Alexandru Dimitrie 
Ghica, care are ideea învăţării cîntării ruseşti cu cuvinte româneşti ^. 
În acest scop îl aduce pe Visarion de la Silistra la București, încredin- 
țându-i misiunea organizării unui cor care să cînte în românește cîntările 
ruseşti. 

Acţiunea lui Visarion cîștigă adepți, dar, în scurt timp întîlneşte 
o puternică opoziţie deoarece sistemul se reduce, în esenţă, la introdu- 
cerea cîntării liturgice ruseşti (armonice) cu cuvinte româneşti. Promo- 
torii săi, sprijiniți de oficialitate, s-au înşelat atunci cînd au crezut că 
uşor se poate șterge cu buretele tradiţia bizantină, renunțindu-se la mo- 
dalitatea de cîntare străveche în schimbul unei modalităţi noi, mai evo- 
luate sub aspectul muzicii profesioniste europene. Deficiența acţiunii lui 
Visarion a constat în susţinerea transplantării unei modalităţi venite 


——— 


1 Constantin Loga arătase anterior că „...ruşii cîntă după notele italienilor“. 

2 Sava, Stela, Corul cîntăreților Ștabului Oștirii. În: Studii muzicologice, 
Bucureşti, Uniunea compozitorilor, nr. 1, 1956, p. 11. 

3 Rezultă că Ștabul Oștirii avea o trupă vocală și o trupă instrumentală, 
fanfara militară. 

1 Scrisoarea lui A. D. Ghica adresată lui I. Odobescu, la 12 martie anul (?). 
Vezi: Sava, S., op. cit, p. 12. Este interesant că, în aceeaşi scrisoare se spune 
că „frate-mieu Mihalache are notele acei liturghii“. 

din afară, căutindu-i fundamentare pe un teren nisipos, absolut impro- 
priu durabilităţii unui așezămînt. În consecință, idesa lui Visarion a 
apărut, în perspectiva anilor, unilaterală. În principiu, se recunoștea 
superioritatea cîntării armonice dar, în acelaşi timp, se cerea găsită calea 
adaptării melodiilor străvechi la acest sistem. Ca atare, se impunea fu- 


A rbina dr al Sisar 


ziunea celor două modalități. Reprezentanţii de mai tirziu ai muzicii 
bisericești, compozitorii, au reţinut din lecţia lui Visarion numai ideea 
cîntării corale, abandonînd stilul rusesc. Sinteza care se va produce 
în perioada următoare se înalţă prin reactualizarea cîntării psaltice în 
cadrul cîntării corale, deci monodie bizantină în sonorități armonice. 
O asemenea sincronizare nu era pe măsura posibilităților Arhimandritu- 
lui Visarion. Sinteza enunțată va fi deviza lui Musicescu, Dima, Vidu, 
deviză strălucit întruchipată în compoziţiile lui Kiriac. 

„Horul cîntăreților“ a constituit o pepinieră de muzicanți biseri- 
ceşti, promotori ai noii orientări, deşi, în cadrul cursurilor existente, 
nu figurau discipline teoretice capabile să ofere cunoştinţe, să lărgească 
orizontul cultural al membrilor săi. 

În anul 1845, corul se reorganizează, transformindu-se în „Așşeză- 
mintul corpului cîntăreţilor bisericii domneşti de la Curtea Veche“. În 
decursul celor aproape două decenii, cît a funcţionat (1845-—1863), „Aşe- 
zămîntul“ a purtat diverse denumiri. Profilul a rămas însă acelaşi: o 
școală, avînd la bază o formaţie corală în care copii și vîrstnici învățau 
răspunsurile si cîntările bisericești. Multiplele probleme care se puneau 
în faţa Aşezămiîntului au determinat o permanentă frămiîntare în pri- 
vinta profilului său. În plus, fiind singura formă de învăţămînt muzical 
din Bucureşti în acea vreme, Așezămintul era nevoit să facă faţă nece- 
sităților formării muzicienilor instrumentiști şi cîntăreţilor lirici. Ca 
atare, se remarcă o instabilitate în definirea riguroasă a fizionomiei sale, 
accentuată pe parcurs, prin introducerea predării unor instrumente 
(1860), „Așazămîntul“ se reprofilează, ceea ce justifică demersurile Arhi- 
mandritului Visarion pentru reorganizarea instituției pe care o conduce, 
plingindu-se că ajunsese aproape de „ruinare“. Rezoluţia Consiliului de 
Miniștri din 15 aprilie 1863, prin care se desființează „Aşezămiîntul“, 
este instructivă în privinţa însemnătăţii sale. De cînd exista „Așezămin- 
tul... nu a produs alt rezultat decit un cor care cîntă la Curtea Veche“ £. 
Într-un anumit sens, petiţiile înaintate oficialităţii solicitind reorgani- 
zarea Așezămîntului demonstrează eșecul acţiunii lui Visarion. Aşeză- 
mîntul nu a produs reforma mult rîvnită în cîntarea bisericească, mulţi 
dintre discipolii săi au devenit cu timpul potrivnici acţiunii de introdu- 
cere a cîntării rusești și susţinători ai muzicii psaltice. Singurul merit 
al eforturilor Arhimandritului Visarion se reduce la demonstrarea utili- 
tăţii şi forţei sistemului armonic, atît ca stil muzical, cît și ca modalitate 
de cîntare bisericească. 

Nu putem încheia aceste rînduri fără să nu zăbovim asupra perso- 
nalităţii artistice a Arhimandritului. Este Visarion o figură marcantă a 
muzicii noastre ? Prin ce se remarcă în afara introducerii cîntării co- 
rale ? Analizaţă multilateral, activitatea sa furnizează multe constatări. 
Visarion a fost un bărbat energic, bun organizator şi cunoscător al reper- 
toriului coral religios rusesc. Opera sa capitală nu a fost totuşi cea de 
instructor al „trupei vocale“ ci aranjarea cîntărilor corale în limba ro- 
mână. Nu se păstrează decit puţine partituri, dar dintr-un memoriu reiese 
clar că a aranjat numeroase cîntări în decurs de peste două decenii. 
Reusește să publice „Colecţiune de cîntări religioase pentru una sau 
mai multe voci — aranjate și compuse de arhimandritul Visarion“. Trei 
titluri însuma culegerea : Doxologie, Trio și Concertul XIII?. Este de 
presupus așadar că ar fi existat şi „concertele“ corale anterioare. Nu 
e lipsită de semnificație indicaţia „aranjate“, dispusă înaintea cuvîn- 
tului „compus“. Totuși, pare mai puţin sigură teza că Visarion ar fi 


1 Arhivele Statului, Bucureşti, Dosar 595/1863, f. 87. 
2 Sava, S., op. cit., p. 18. 

Colecția de cîntări religioase întocmită de Visarion. 

fost si un autentic compozitor. Argumentul în defavoarea lui Visarion 
nu sînt partiturile „aranjate“ si „compuse“ de el, din care multe pro- 
babil că s-au pierdut, ci documentele şi faptele relative la profilul său. 
Visarion nu dispunea de o serioasă instruire muzicală. Cunoștinţele pe- 
care le poseda nu excelau, și par să provină din practica sa de corist, 
Dovada : programele cursurilor sărace în idei, lipsite de sistematizare. 
La cea mai mică adiere de vînt, întregul proces didactic se modifică. 
din temelie. Ca profesor a fost contestat, fiind acuzat că nu cunoaște 
noţiunile elementare ale muzicii ; ca dirijor, posibilităţile sale au fost de 
asemenea limitate. Instruirea ansamblului era lăsată de obicei pe mîna. 
colaboraterilor : Alexandru Levinski, Anton Oncescu și Grigore Manciu. 
Admiţind că ar fi avut spirit organizatoric, deși s-ar putea formula şi 
în această privinţă obiecţii, putem releva personalitatea sa la nivelul 
reprezentanţilor muzicii românești din aceeaşi perioadă : Macarie, Pann, 
A. Flechtenmacher ? Desigur că nu. Proporțţiile figurii lui Visarion, com- 
parate cu ale celor menţionate, apar considerabil reduse. Singurul merit 
real al Arhimandritului Visarion se reduce la susţinerea și demonstra-. 
rea (deși fără metodă) a utilității și forței artistice a sistemului armonic, 
atit ca stil muzical, cît și ca modalitate de interpretare, de cîntare: 
corală a muzicii bisericeşti. 


INFLUENȚA ORIENTALĂ 


Pentru curentul muzicii turco-orientale, epoca marilor prefaceri 
pe tărim muzical echivalează cu declinul, cu faza descompunerii. Dacă 
în perioada anterioară a dispune de o formaţie turcească sau a cînta o 
manelă cu interminabile melisme, alunecări cromatice şi ornamente, în- 
semna un atribut menden, în concordanţă cu tonul cerut de societatea 
vremii, după 1821, odată cu dezlănţuirea campaniei împotriva formelor 
de viață impuse de opresiunea otomană, tabloul muzical capătă o înfă-. 
Usare nouă. Se produce o schimbare diametrală : cea mai neînsemnată 
rezonanţă turcească va fi stigmatizată, cotată drept fanariotism şi conser- 
vatorism. Mai mult, către anul revoluţiei pașoptiste, inflexiunile orien- 
tale vor servi, în anumite compoziţii, pentru caracterizarea unor perso- 
naje sau maniere demodate, drept pivot pentru satirizarea epocii și 
mentalității apuse. 

În procesul defrișării terenului de influenţele muzicale greco-tur- 
cești se conturează două faze : prima, ce ţine pînă în 1838, cînd se mai 
păstrează încă forme și ansambluri muzicale tipice turcești, a doua, după 
1838. De fapt, a doua fază este insignifiantă, întrucît nu mai exista 
curentul muzicii turcești, ci doar reminiscenţe care, pe măsura înaintării 
timpului, erau eliminate. 

Anul 1838 se profilează, în domeniul cercetat, ca o piatră de hotar, 
deoarece marchează oficial eforturile de izgonire a muzicii turcești. Este 
ştiut că, din vremea cînd turcii subjugaseră principatele românești, la 
curţile domnești se acreditaseră formaţiile instrumentale de provenienţă 


mees 

turcească denumite meterhanele. Suflul nou, adus de evenimentele ce 
au culminat cu răscoala lui Tudor, declanșează o acţiune uriaşă de dez- 
orientalizare şi introducere a formelor vieţii sociale specifice ţărilor 
apusene. Această conjunctură înlesnește pătrunderea muzicii de factură 
occidentală în mediul românesc şi reprezentanții ei își dau curînd seama 
că muzica turcească reprezintă o frină în calea avîntului vieţii muzicale. 
De ce o frînă ? Pentru că meterhaneaua constituia forma cea mai înaltă, 
mai avansată de muzică profesionistă orientală, or posibilităţile sale ar- 
tistice se situau, într-o scară a valorilor muzicale universale, pe o 
treaptă inferioară. Ca atare, sărăcia mijloacelor sale tehnice, reluarea 
la infinit a acelorași modalităţi de variere monodică și ritmică, sînt pri- 
vite cu dispreţ de solii muzicii occidentale care-şi pun armele în servi- 
ciul progresului muzicii româneşti. 

Aceste atribute apar astfel prin comparaţie cu muzica europeană. 
Evident, în muzica orientală, în cadrul ei structural există elemente de o 
deosebită valoare. Impresionează bogăţia formulelor melodice, varista- 
tea ritmicii, paleta pluricromă a modurilor. Această muzică a exercitat 
o puternică influenţă asupra muzicii populare. Adevărul acesta nu poate 
fi contestat. 

Stadiul profesionalismului muzicii turceşti, care a țintuit locului 
muzica românească decenii de-a rîndul, a avut repercusiuni nefaste asu- 
pra înaintării muzicii noastre. În virtutea condiţiilor vitrege am avut 
parte de una dintre cele mai rudimentare culturi muzicale europene, 
care nu avea pcsibilitatea să stimuleze mersul muzicii românești, al 
creaţiei. Dimpotrivă, românii au fost aceia care au contribuit la clarifi- 
carea problemelor fundamentale teoretice ale muzicii turcești. Ne amin- 
tim în această privinţă de numele lui Dimitrie Cantemir. Aproape nu 
îndrăznim să ne gindim ce progrese ar fi făcut muzica noastră, ce per- 
sonalități şi valori ar fi putut figura în istoria muzicii românești, dacă 
am fi beneficiat din timp de cuceririle muzicii italiene, germane, fran- 
ceze. În schimb, muzica turcească ne-a înfundat într-o văgăună fără 
lumină şi perspectivă. Istoria este ireversibilă și ce s-a pierdut nu se 
mai recuperează. Din fericire, Transilvania a scăpat de tutela gustului 
muzical din Fanar, dar nu a fost absolvită de cortegiul măsurilor dușmă- 
noase care ţineau cu orice preţ să frîneze afirmarea românilor. Cum s-a 
văzut, în privinţa dezvoltării muzicii, teritoriul încercuit de lanţul Car- 
paţilor a cunoscut mai devreme comorile muzicii clasice, avînd barzii 
săi, atît în domeniul compoziţiei, cît și al interpretării. 

Revenind la curentul muzicii orientale, este necesar să precizăm 
că influența greacă s-a repercutat asupra muzicii românești bisericești, 
pe cînd influența turcească s-a manifestat îndeosebi prin genul instru- 
mental asupra muzicii laice româneşti. Iată de ce, atunci cînd s-au ivit 
condiţiile pentru revizuirea atitudinii oficiale faţă de muzica curții și a 
garnizoanelor militare, preocupările au fost aţintite asupra meterhane- 
lei. În 1823, Pietro Ferlendis! primeşte împuternicire să reorganizeze 
meterhaneaua, adică să modifice structura muzicii de curte. Din acești 


î Ferlendis apare în diferite lucrări Pietro, în altele Franz (rant. 

ani datează și eforturile pentru introducerea fanfarelor în cadrul arma- 
tei. Terenul cîștigat de către formaţiile muzicale militare, începînd dir 
anul 1830, determină adoptarea măsurii decisive : înființarea, în 1838, a 
„muzicii ștabului şi a orchestrei palatului“, care consemna prin ucazul | 
domnesc al lui Alexandru Ghica, înlocuirea meterhanelei t. 

Desființarea meterhanelei, a tabulhanelei — a acestor ultime bas- 
tioane ale muzicii turceşti — a dat cîştig de cauză curentului muzicii 
apusene, marcînd sfîrșitul unei epoci. În anii imediat următori s-a des- 
fășurat o acţiune consecventă de izgonire a influențelor turco-orientale 
din genurile aflate în circulaţie, prin simplificarea liniei melodice a 
multor cîntece populare, prin eliminarea procedeelor care-și dezvăluiau 
proveniența turcească. Efectul n-a întîrziat să se arate ` purificarea mu- 
zicii noastre de streinismele impuse au dus la afirmarea mai pregnantă 
a propriei fizionomii naţionale. De menţionat că pentru izgonirea muzicii 
turcești pleda cu vigoare Nicolae Filimon cînd cerea formarea muzicie- 
nilor autohtoni în cuvintele `. de la dobindirea de soliști români de- 
pinde în mare parte realizarea visului nostru de aur, care este gonirea 
muzicii turceşti din societatea noastră“ 7. Era suficient de clar, atît pen- 
tru N. Filimon, cît și pentru alți militanţi pe frontul cultural că, pe 
măsură ce se vor crea forme proprii de instrucţie și viaţă muzicală, se 
va împlini dezideratul izgonirii muzicii turceşti. 

Muzica orientală, fiind impusă de stăpiînire, n-a cunoscut nicicînd 
aderenţa poporului. În consecinţă, a circulat într-un mediu relativ în- 
chis, ceea ce și explică de ce, atunci cînd împotriva ei s-au îndreptat 
toate anatemele, nu a provocat nici o reacţie demnă de luat în conside- 
rare. Dimpotrivă, acţiunea epurării s-a bucurat de sprijin şi simpatie în 
ochii acelora care militau pentru o artă muzicală românească. 


1 George, Breazul, Pagini din istoria muzicii românești, vol. I, op. cit., p. 100. 
2 N., Filimon, Serata muzicală și dramatică dată în beneficiul d-rei Ninizza 
Alessandrescu. În : „Monitorul“, București, nr. 285 din 20 decembrie 1864 — 1 ia- | 


nuarie 1885, p. 1351. 

CURENTUL MUZICII APUSENE 


Tendinţele înncitoare de provenienţă apuseană, după cum s-a vă- 
zut, bat insistent la porțile provinciilor române cu mult înaintea anu- 
lui 1823. Reușesc să se infiltreze sporadic, deoarece nu existau condiții 
prielnice. Abia după abolirea monopolului otoman şi pe măsura înteţirii 
legăturilor cu ţările europene, se extind şi diversifică fenomenele care 
atestă revirimentul ce avea să marcheze momentul răscrucii în multise- 
culara dezvoltare a muzicii românești. 

Ce însemna în fond racordarea muzicii noastre la curentul apu- 
sean ? Răspunsul complet implică nenumărate aspecte. Ne mărginim să 
rezumăm esența problemei. Pină la începutul secolului XIX, muzica ro- 
mânească era, cu mici excepţii, artă de factură populară, desfășurată 
de amatori, inclusiv lăutari. Muzicienii profesioniști erau dascălii, spe- 
cializaţi în bizantinologie. Sfera acestui curent era încadrată geografic 
în perimetrul sud-estului Europei şi se referea în principal la muzica 
bisericească. Numele muzicienilor profesioniști transilvăneni, între care 
unii de faimă europeană, au reprezentat momente însemnate în istoria 
muzicii noastre. Aceștia nu au izbutit să creeze o şcoală cu semnificaţii 
adinci, o linie neîntreruptă a muzicii pe teritoriul patriei noastre. În 
plus, muzica de factură europeană din Transilvania a avut un cadru 
relativ restriîns. Marea populaţie era ţinută departe de frumuseţile capo- 
doperelor clasice. Pentru ridicarea culturală se înfiinţează societăţi ca 
„Societatea pentru cultivarea limbii românei“ de ja Arad (1808), care in- 
cludea în programul ei şi ideea „cunoașterii cîntărilor frumoase“, 

Prin aderarea la curentul apusean, muzica românească asimilează 
cuceririle unei culturi avansate, ceea ce însemna, de fapt, ridicarea sa 
pe trepte mai înalte. Astfel s-a realizat premisa pentru trecerea de la 
stadiul empiric, folcloric, la stadiul superior al muzicii culte, al profe- 
sionismului, care oferea cadrul valorificării generalizate a muzicii popu- 
lare. Pe un alt plan, înscrierea muzicii noastre în curentul universal 

echivala cu depăşirea fazei închistării locale si plasarea în circuitul uni- 
versal. Cadrului închis i se deschid, prin muzica apuseană, perspective 
largi, nemărginite. Orizontul muzicii orientale, de care ne-a legat isto- 
ria, era mărginit, limitat, plafonat — el nu putea satisface cerinţele 
unei autodepăşiri — pe cînd orizontul muzicii europene oferea un co- 
eficient puternic, pe linia stimulării, creșterii şi emancipării muzicii româ- 
neşti. Dat fiind specificul general-uman al limbajului, muzica noastră 
capătă posibilitatea să se afirme în felul ei propriu, să se regenereze 
prin valorificarea tezaurului universal și să crească prin el. Concomi- 
tent, pe măsura ascensiunii sale, muzica românească are posibilitatea 
să dobîndească o fizionomie individuală şi astfel să contribuie la îmbo- 
găţirea patrimoniului universal prin ceea ce avea mai durabil și mai 
preţios. Prin aceasta, muzica noastră va depăși faza prelucrării și va 
intra în faza iradierii unor idei şi motive poetico-muzicale, din ale 
căror resurse beneficiază alte culturi. Deci, preluăm, pentru ca, la rîn- 
dul nostru, să oferim, și astfel să intrăm definitiv în sfera circulaţiei 
bunurilor artistice universale. 

Muzica apuseană pătrunde masiv în ţările românești, după răs- 
coala -lui Tudor. Formele sub care își face apariţia sînt dintre cele mai 
variate, într-o gamă ce începe cu profesori particulari de muzică şi 
ajunge pînă la turneele trupelor de operă. Ritmul în care se infiltrează 
și Îşi subordonează pulsul vieţii muzicale este alert, ceea ce face ca la 
mijlocul veacului unele orașe ca București și lași să cunoască o intensă 
activitata muzicală. Călători străini aflaţi în trecere prin ţara noastră, 
în relatări sau scrisori, îşi exprimă mirarea și admiraţia pentru bogăţia 
vieţii artistice si muzicale. Ilustrăm teza, recurgînd la celebrul scriitor 
rus Lev Tolstoi care, într-o scrisoare datînd din martie 1854, vorbește 
cu entuziasm despre „...toate aceste reprezentații, opera italiană, teatrul 
francez“ 1, Paralel cu introducerea manifestărilor muzicale care erau apa- 
najul străinilor, se cristalizează, în condiţii dramatice, o acțiune nobilă, 
pentru formarea şi afirmarea muzicienilor autohtoni, ceea ce presupune 
înființarea așezămintelor de învățămînt muzical. Fără elemente pămiîn- 
tene nu se putea concepe dezvoltarea muzicii româneşti. În această or- 
dine de idei, se poate vorbi pentru această perioadă despre preponde- 
rența muzicienilor importaţi care activau în toate compartimentele vieţii 
muzicale. Arta muzicală românească le datorează enorm. Au existat și 
elemente carieriste, dar acestea nu au putut denatura rolul meritoriu 
al profesioniştilor importaţi. Dintre ei, unii ocupă un loc de cinste în 
istoria muzicii noastre. Se pot indica influenţe străine dominante ? Dato- 
răm unei culturi instaurarea muzicii apusene la noi? Asemenea pro- 
bleme nu își au locul, deoarece n-a existat nici o anume influenţă. 
Muzica românească a cunoscut straturi eterogene de muzicieni, de cele 
mai diferite naţionalităţi, italieni, slovaci, cehi, francezi, austrieci, care 
şi-au adus contribuţia la progresul său. 


1 Tolstoi, L., Opere complete, vol. 50, Moscova. Scrisoare adresată mătușii 
sale T. A. Ergolskaia la 17 martie 1852 (pag. 258). 

Direct proporţional cu înfiriparea focarelor muzicale, fie și de pro- 
venienţă externă, se formează și se afirmă elementele autohtone, atît 
în viața muzicală, ca bunăoară trupele de vodevil, cit şi pe tărimul 
compoziţiei. Din această perioadă datează mugurii firavi ai viitoarelor 
afirmări în toate compartimentele. Pentru asemenea considerente se poate 
vorbi despre începuturile activităţii muzicale profesioniste. Dat fiind 
stadiul incipient al evoluţiei, nu se întrevăd performanțe în nivelul ar- 


O serată la curtea domnitorului Mihail Sturza, București. 


tistic. Adeseori imitaţia înăbușă originalitatea și deţine rolul principal 
în încropirea unor spectacole si a primelor încercări de compoziţie. Fiind 
oglinda unor modele celebre, majoritatea formațiilor sau, pe planul com- 
poziţiei, al partiturilor, nu au lăsat urme adinci și nu se înscriu atit 
prin valoarea lor, ci prin semnificația pionieratului, 

Meritul începutului apare cu atît mai evident cu cît a fost con- 
ceput în concordanţă cu spiritualitatea românească. Aflăm în aceste ten- 
tative muzicale îndemnul lui Ion Heliade Rădulescu adresat intelectua- 
lilor : „...să se pună la lucru ai să se rușineze să fie mai jos decît pleava 
celorlalte neamuri“ i. Muzicienii s-au înrolat frontului larg al cărturari- 


1 Massoff, Ioan, Teatrul românesc, vol. I. București, Editura pentru litera- 
tură, 1961, pag. 149. 

ler români pentru a demonstra prin artă vitalitatea poporului, pentru 
a milita pentru o creaţie naţională, pentru a ridica nivelul culturii în 
țara noastră. 

Factorii care definesc structura muzicală nu sînt aceiaşi. Ei se modi- 
fică în relaţie directă cu progresele înregistrate pe linia intensificării 
pulsului muzical. În deceniul al treilea al veacului trecut continuă să. 
se manifeste puternic amatorismul muzical, pe cînd în anii ce preced. 
revoluţia de la 1848 sau momentul unirii, deşi își menţine raza de ac- 
(une, comparativ cu formele evoluate ale vieţii muzicale, păleşte şi, auto- 
mat, trece, ca importanţă, pe plan secundar. Prin poziţia deţinută într-o 
anumită epocă, o formă de manifestare muzicală deţine primatul pentru. 
ca, pe măsură ce se iveşta o altă modalitate, superioară, să intre în 
cîmpul obscur. Fanfarele au reprezentat, la apariţia lor, în contextul 
muzicii noastre, o formă evoluată de manifestare muzicală, dar atunci 
cîini s-au statornicit trupele de operă, deşi și-au menținut funcţia, nu 
mai polarizau atenţia. Făcînd asemenea constatări, nu intenţionăm decit 
să subliniem complexitatea tabloului muzical, permutările de funcţii ai 
atribuţii, dialectica în spirală, dezvoltarea de la simplu la complex a 
profesionismului muzical. Totodată, în raport direct cu introducerea mu- 
zicii apusene în societatea românească se produce schimbarea centrului 
gravitațional. 

Astfel, muzica de salon, cunoscută unui cere restrins de amatori 
în anii celui de al treilea deceniu, va cîştiga teren, ajungînd ca în dece- 
niul al șaselea să fie răspîndită în cercuri largi. Totodată, dacă prin 
intermediul muzicii de salon se cultivau numai anumite genuri muzicale: 
mondene, mai tîrziu se modifică configuraţia repertoriului, iubitorii mu- 
zicii nu se mulţumesc numai cu polci şi valsuri. Se vor delecta şi la 
auzul unor arii de operă și sonate. În acest fel, muzica profesionistă. 
părăsește cadrul îngust al saloanelor, manifestindu-se, tot mai frecvent, 
prin lucrări adecvate, în sălile de concerte şi spectacole. 

Dezvoltarea rapidă a muzicii de tip apusean în ţara noastră face: 
ca decalajul dintre stadiul muzicii în diferitele provincii să se echili- 
breze si chiar să se modifice, ceea ce face ca la mijlocul veacului, viaţa 
muzicală să fie mai intensă în unele centre din Muntenia şi Moldova 
decit în Transilvania. Mutaţia reperată își are explicaţia în dezvoltarea. 
fără precedent a oraşelor București şi Iaşi, a legăturii lor cu ţările euro- 
pere. De la bun început, se cuvine să menţionăm că progresele muzicii 
românești nu se rezumă la reședințele domneşti, deși, în aceste centre: 
a fost firesc să se concentreze forțele artistice. Importante manifestări 
muzicale au loc în celelalte orașe, ca bunăoară Craiova, Sibiu, Cluj, Bra-. 
sov, Galaţi, Arad, Brăila, Oradea, Bistriţa, unde își desfășoară activi- 
tatea formaţii muzicale, fanfare, trupe de operă, forme de învățămînt. 
De obicei, manifestările muzicale aveau un caracter temporar, dar nu: 
ocazional, deoarece exista o preocupare constantă pentru cultură și artă, 
în pofida mijloacelor materiale, financiare, care erau din păcate sub ni-- 
velul aspirațiilor și iniţiativelor organizatorice. 

MUZICA. ÎN SALOANELE EPOCII 


Cultivarea muzicii în saloanele epocii se intensifică. Formele. sub 
care se practica erau aceleași ca şi în faza istorică anterioară ` lecţii de 
pian, manifestări vocal-instrumentale şi instrumentale în cadrul serate- 
lor, recitalurile unor interpreţi străini. La acestea se adaugă și muzica 
dansurilor mondene. De fapt balurile se ţineau lanţ. În unele case, în 
cluburi, se organiza dans de mai multe ori în decursul săptămînii. Pentru 
edificare în această privință apelăm la un exemplu care nu provine din- 
tr-un centru citadin. Al. Odobescu îi scria mamei sale, Catinca Odo- 
bescu, la 8 iulie 1847, că la Balta Albă ,.... se face danţ în fiecare seară 
si bal în toată forma de două ori pe săptămînă“ t. 

Viaţa mondenă acreditase petrecerile, balurile ca forme curente 
unde muzica era nelipsită, Aici se manifestau orchestrele lăutarilor ves- 
HD ai lui Dinicu Golescu, ai lui Niculescu din Râmnic, Barbu Lăutarul 
:și altele. Baluri erau organizate şi de către domnitori. Danezul Clausewitz 
a participat la un asemenea bal dat de către Grigore Ghica Vodă în 
anul 1824 la București. „,...Balul se deschise cu o poloneză, apoi urmară 
dansuri engleze, contradansuri și valsuri, ca la orice bal occidental“. Mu- 
zica, probabil orchestra, nu era prea bună. Se joacă și o „horă mun- 
tenească“ 2. 

Poate cea mai completă de:criere a muzicii ce se cînta la balurile 
din acea vreme aparţine lui Ion Ghica în Un bal la curte în 1827. Cu 
lux de amănunte sînt relatate date despre cele trei formaţii care-şi dă- 
deau concursul, susținînd „arii de joc“ (adică dansuri mondene și cîntece 
de lume) : Muzica de la Golești, a lui Alecu Niculescu de la Râmnic și 
‘taraful lui Dumitrache Lăutaru. Se face o clară distincţie între „muzica“- 
orchestră, în înțelegerea noastră, şi taraf. Lăutarii erau preţuiţi abia 
spre sfîrşitul balului „...cînd boierii începeau a prinde la chef și le 
venea poftă de vreo horă, ori de briu sau de cîntece de lume“ 3 

Dansurile populare continuă să fie preţuite chiar şi în ocazii spe- 
:ciale, la baluri date în cinstea unor oaspeţi importanţi de peste hotare *. 
Astfel, în 1843, la balul oferit de marele vornic B. Ştirbei în onoarea 
prințului Albert de Prusia, s-a dansat cu mare efect: „dansul naţional 
de brîu, lojeasca și hora cocoanelort 5. 


1 Odobescu, Alexandru, Pagini regăsite. Studii şi documente. Ediţie îngrijită 
de Geo Şerban. București, Editura pentru literatură, 1965, p. 64. 

2 Karadja, C. I. Un diplomat danez la curtea lui Gr. Ghica Vodă (1824). În: 

„Revista istorică”, București, 1928, nr. 10—12, p. 363. 

3 Ghica, 1., Scrisori către V. Alecsandri. Pagini alese. Bucureștii, Ed. Tine- 
'retului, 1955, p. 138. 

á Richard Kumsch în „Bukarest und Stambul, Skizzen aus Ungarn, Rumă- 
nien und der Türkei“, Berlin, 1861, menţionează balurile din Bucureşti, 

5 „Curierul Românesc“, București, an XV, 1843, p. 194. 

O dorinţă ardentă a românilor din Transilvania a fost să impună 
un dans care să reprezinte echivalentul naţional al unor dansuri mon- 
dene. Exponentul acestei dorinţe, de mare răsunet în acea vreme, a fost 
cărturarul Iacob Mureşianu, care susține dansul „Romana“, care relua 
sub o formă avansată figurile coregrafice ale dansului popular Haţe- 
gana !. În anii de după 1850, la Brașov şi Sibiu se dansau în grupuri 

e tineri români dansul „romana“ ? şi un alt dans, „romanul“, menit în 


„Serată dansantă la București“, desen de Doussault, 1848. 


intenţia autorilor să reînvie forme străvechi coregrafice, existente pe 
pămîntul nostru. Din păcate, iniţiativa lansării dansului principal, „ro- 
mana“ după circa două decenii de propagandă și entuziasm s-a deza- 
gregat. 

I. Ghica enumeră cîteva din dansurile mondene aflate în mare 
vogă : joc (?); poloneza, parola (,), vals și ecossaise?. La răspîndirea 
dansurilor mondene au avut un cuvînt de spus și diverși maeştri de 
dans, „veniţi mai ales cu diverse trupe lirice care şi-au oferit serviciile“. 
Înșirăm cîteva nume : M. E. Timar, Dipor, Dregor de Bronișevski, Janet 
Kobler, Josefina Hain, Donato Boldrini, Charles Sainte-Marie, Alexan- 


t Saltul (dansul, jocul). „Foaie pentru minte...“, 1859, p. 31—32. 

2 Dare de seamă despre două baluri care au avut loc în sala teatrului lui 
Kreibig din Sibiu. În : Telegraful român, 1854, p. 13—14, şi p. 54, 58. 

2 Idem, p. 139. 

dru Nathansohn, Henri Montchan 1, Emilia Petrovici, P. Goldberger, 
A. Adeson, Cavalerul de Corvin 2. 

Asemenea Însemnări referitoare. la baluri sînt numeroase, fapt pen- 
tru care nu le mai menţionăm. 

Ca şi balurile, seratele erau organizate în casele particulare din 
dorinţa de a suplini absenţa unor săli adecvate pentru concerte, pentru 
manifestări muzicale vocale şi mai ales instrumentale . În cadrul sera- 
telor se oferea posibilitatea unor talente să-și etaleze cunoștințele instru- 
mentale însușite în cursul unor lecţii, mai ales de pian, făcute sub îndru- 
marea protesorului ce, adeseori, era angajat în familie. 

Latura dramatică a amatorismului rezidă în temporalitatea redusă 
a practicii instrumentale. Lecţiile de pian se luau de obicei pentru asi- 
gurarea unei educaţii artistice şi durau pînă în momentul măritișului, 
După aceea, talentele autentice se reprofilau în ascultătoare sau susți- 
nătoare ale muzicii. O mărturie dureroasă a acestei situaţii ne parvine 
dintr-o scrisoare a lui loan Odobescu, tatăl scriitorului, fost comandant 
al armatei române, în care îl sfătuia pe Alexandru să o îndemne pe 
sora lui Maria ,...să se silească mai mult cu claviru, că este lucru fru- 
mos a cunoaște o demoaselă muzica, și un asemenea talent poate să 
înmulțească zestrea cel puţin cu cinci mii galbeni“ î. Așadar, alături de 
recunoaşterea valorii educative a muzicii se întrevede și scopul mercan- 
til al învăţămîntului pianului. Aici avem si explicaţia de ce, odată cu 
măritișul (onor excepțiilor), se încheia cultivarea muzicii instrumentale. 
Exista o mentalitate retrogradă, conform căreia soţia unui membru ono- 
rabil al societății nu se putea îndeletnici cu muzica, şi în nici un caz 
nu se cuvenea a se manifesta ca atare într-o serată. De aici decurge o 
puternică frină în dezvoltarea profesionismului și amatorismului muzical 
autohton. 

În peisajul muzical de atunci, muzica practicată în casele particu- 
lare a avut un rol însemnat, mai ales în stimularea interesului pentru 
stilul muzicii clasice 5. Este adevărat că, odată cu extinderea amatoris- 

t Anunţuriie despre lecţii de dans publicate în presa vremii pot fi parcurse 
în Bibliografia analitică a periodicelor românești, vol. I, 1790—1850, partea III, 
București, Ed. Academiei R.S.R., 1967, p. 982. 

2 Bibliografia analitică a periodicelor românești, vol. II, partea III, 1850—1858, 
Bucureşti, Editura Academiei, 1952, p. 1145—1146. 

3 Una din familiile care au cultivat muzica a fost a lui Filipescu. Ne amin- 
tim că I. A. Wachmann inclusese în Ecou din Valachia o compoziţie pe teme 
folclorice a boierului Filipescu. Al. Odobescu, în scrisoarea din 26 octombrie 1854 
(Pagini regăstie, op. cit., p. 167), arată că frecventa cu regularitate seratele doam- 
nei Maria Filipescu (văduva lui Emanoil), la care nu ar veni prea multă lume. 

4 Odobescu, Al Scrieri regăsite, op. cit, p. 124, scrisoarea din 16/28 iu- 
nie (1853). 

5 Karadja, C. I. în Un diplomat danez la curtea lui G. Ghica Vodă (1824), 
op. cit, p. 263, subliniază menţiunea lui Clausewitz potrivit căreia multe cucoane 
luau lecţii de muzică la București, evidențiind mult talent. 

mului muzical de factură europeană, se evidenţiau si mai mult deosebi- 
rile dintre muzica populară şi cea profesionistă si totodată începeau să 
se detaşeze preferinţele partizanilor folclorului şi ai adepților muzicii 
europene, care pe atunci se identifica în termenul „muzica nemţească“ 1. 

Este de subliniat faptul că saloanele vremii erau deschise nu numai 
amatorilor localnici, ci şi unor muzicieni de faimă internaţională, care 
înscriu în itinerarul lor şi orașe româneşti. Dintre aceştia, un succes. 
memorabil l-a înregistrat Franz Liszt. Dintre muzicanţii diletanți pămîn- 
teni sînt de amintit Neculai Iatropulo, care cînta la vioară și chitară, 
Olga Ghica — pian, Anesti Cronibace — cîntăreţ, Ermiona Asachi — har- 
pă, Teodor Burada-senior, iscusit chitarist. Muzica de salon a contribuit. 
și la aducerea unor interpreţi pe meleagurile noastre, dintre care unii 
şi-au asumat un rol important în făurirea profesionalismului. Ne gindim 
în primul rînd la Elena Teyber, soţia lui Gheorghe Asachi, pianistă, 
cîntăreaţă, compozitoare si pedagogă, care va domina, prin activitatea. 
ei multilaterală, mișcarea muzicală a Iaşilor din perioada 1830—1840. 

Ce se cînta în cadrul „saloanelor“, ce repertoriu se cultiva? În: 
această privință ne ajută albumele — manuscrise, conținînd piese pen- 
tru pian : Culegerea de piese ușoare şi agreabile pentru pianoforte, păs- 
trată în fondul Bruckenthal ; Codexul moldovenesc, care conţine apro- 
ximativ o sută de piese aranjate pentru pian, Cîntece valahe pentru 
pian, atribuit de către George Breazul unui Anonymus valahus 2; manu- 
scrisul Anonymus moldavus, despre care am emis ipoteza că ar putea 
îi atribuit lui Iosif Herfner; Albumul prinţesei Eufrosina Calimachi, 
album de cîntece de la Sibiu (1835); albumul posedat de Paulina Oră- 
șeanu (1854). În repertoriul pianiştilor amatori erau incluse și lucrările 
tipărite : Muzică orientală, 12 Chansons et danses Moldaves, Valaques, 
Grecs et Turcs de François Rouzitski, Hori naționale românești de Con- 
stantin Steleanu, cele patru caiete Melodies valaques de Ion A. Wach- 
mann, Arii naţionale româneşti de H. Ehrlich şi întrucîtva cele 48 me- 
Jodi? naţionale de Carol Miculi. Spunem „întrucitva“, deoarece acestea 
au un caracter artistic mai pronunţat, fiind nu numai aranjamente de 
melodii folclorice, ci adevărate piese artistice miniaturale pentru pian. 
Aici pot fi inserate si melodiile lui Alexandru Berdescu, publicate în 
anii 1860—1862, dar care au fost culese, notate și aranjate anterior. 


Desigur, n-am epuizat întreaga listă a manuscriselor sau tipări- 
turilor depistate, care favorizează emiterea unor ipoteze asupra reper- 
toriului cîntat de către cei ce învățau muzica (vocală sau instrumentală); 


1 Sub acest aspect. este ilustrativă remarca lui Felix Colson în De Vetat 
present et de Vavenir des Principautes de Moldavie et de Valachie, Paris, Pougin, 
1839. La p. 198 se arată: „Muzica se află încă în faza copilăriei. Muzica româ- 
neasecă (dacă este permis a i se conferi acest nume) nu se cîntă decît la unison, 
pe un ton languros și fără armonie. Muzica nemțească este gustată în clasele 
înalte“. 

2 Breazul, George, La bicentenarul nașterii lui Mozart. Bucureşti, Uniunea 
compozitorilor români, 1957, p. 22. 

în casele particulare. Oricum, sursele indicate sînt suficiente pentru obți- 
nerea unor concluzii. 


Titlurile enumerate mai sus oferă două categorii de colecții : ano- 
nime şi cu autorul specificat, care, de cele mai multe ori conţin piese 
axate pe melodii populare. Cunoscîndu-se autorul, această categorie de 
piese-prelucrări poate fi considerată creaţie. Cît privește prima categorie, 
aceasta prezintă o arie mai largă a genurilor cultivate în repertoriul 
de salon, nelimitindu-se, ca tipăriturile, numai la prelucrări de folclor. 

Din studierea manuscriselor rezultă că genurile muzicii de salon 
se pot delimita în trei mari categorii : dansuri europene mondene, mu- 
zică folclorică și piese instrumentale sau vocale de provenienţă cultă 
sau semi-cultă. Muzica dansurilor europene este reprezentată prin: 
ecosez, cadril (inclusiv Cocoana Chirița-cadril), engleza, mazurca, vals, 
poloneza, căzăceasca, cracoviac, cotillon-ul, tempeta, manimasca, mata- 
dru. Tot aici se integrează şi marşul. 

Pentru a sesiza mai uşor profilul ca și circulaţia dansurilor mon- 
dene vom apela, spre exemplificare, la Codex moldovenesc, care însu- 
mează 35 de ecoseze, 26 de valsuri, 16 marşuri, 13 mazurci, 9 cadriluri 
și alte piese nedeterminate ca gen de către alcătuitor. Așadar, în total 
mai bine de 100 de piese, ceea ce demonstrează orientarea gustului muzi- 
cal spre lucrări cu ecouri nemijlocite din lumea sonoră a saloanelor 
epocii. De remarcat că unele dintre piesele acestei categorii prezintă o 
scriitură pianistică destul de pretențioasă, cu desfășurări acordice îr 
cascade, cu o sonoritate densă, cu opuneri brusce de planuri contrastante. 
Multe piese aveau trio, o secţiune mediană, aducînd un alt climat mu- 
zical, după care se relua piesa da capo. Tonalităţile frecvente erau do, 
sol şi fa major. Se mai întîlnesc, e drept mai rar, tonalități avind pînă 
la patru accidenţi la cheie. Sporadic apar tonalităţile minore la, do şi sol. 

În privinţa preferințelor muzicale merită subliniat spaţiul acordat 
marșurilor. Epoca dominată de spiritul revoluţiei franceze cerea un ca- 
racter energic, monumental, eroic. Unele marşuri au indicată sursa. Ast- 
fel se apelează la marșuri din opere, ca de exemplu: „Vestala“ de 
Spontini şi Dezertorul de Monsigny. Totodată apare marșul lui Alexan- 
dru (cu două tricuri, indicînd proveniența fanfarei, cu clarinet și post- 
horn solo) și al prinţului Delione. În sfîrșit, o ecoseză indică la sfîrşit 
numele Bihari, probabil lanos, violonist şi compozitor maghiar 
(1761—1827). 

Piesele folclorice, după cum s-a văzut, sînt de provenienţă româ- 
nească şi străină. Cele românești se remarcă prin numărul lor mare. 
De factură instrumentală sînt : horele, cîntecele și jocurile valahe, chin- 
dia, bătuta, pristoleanca, cîntece și jocuri moldovenești, bogdăniţa, kala- 
maika, sîrba. De provenienţă vocală sînt cîntecele sau romanţele ade- 
seori prelucrate instrumental, al căror titlu provine de la textul 
melodiei : „Frunză verde merişor'i, „Între Olt si-ntre Olteț“, „Ochilor 
răspundeţi“, „Norocule blestemat“, „Bogaţii dracului“ și altele. Din fol- 
clorul altor popoare se întîlnesc foarte puţine piese, cum ar fi cîntec 
grecesc, cîntec arnăuţesc, pestref turcesc, cîntec rusesc, dans unguresc, 

lândler german. Desigur, într-o anumită măsură s-ar putea integra aici 
şi unele din dansurile tipice muzicii de salon, bunăoară cracoviacul. 

Nici piesele mai pretenţioase nu se remarcă prin cantitate. Apar 
cîteva în fiecare album. Întîlnim transcrieri ale unor numere de operă : 
„Rigoletto-allegro“. Variaţiunile pentru pian par a fi deosebit de îndră- 
gite, între care şi pe tema „O, du lieber Augustin“ (Mein lieber Augus- 
tin). De asemenea, cadenţe pentru pian sau piese mici ca andante, 
rondo. În Codex moldovenesc (1824) există o sonată de factură preclasică, 
în trei mişcări, al cărei autor nu este menţionat?. Compozitorii întilniţi 
în aceste albume care nu excelează prin indice de nume sînt: Mozart 
şi apoi muzicieni, profesori sau elevi mai puţin cunoscuti, Jean Zapf, 
August Edmund Mayer (Brașov), Zoe Lupanesco şi Paulina Orășianu, 
L. Weineter. Culegerea de piese ușoare şi agreabile pentru piano-forte, 
datînd după 1830, cuprinde piese la două piane, dintre care: divertis- 
ment, sonatină, nocturne, cantabile, uvertură. Albumul de cântece din 
1835, păstrat la Sibiu, conţine lucrări pentru voce şi pian de Haydn, 
Mozart, Osthoft, Doering, Kreutzer, Bighini, Rossini, Hartmann, Weber, 
Auber, Kummer, Schiitz, Romberg A., Mathesson. 

Albumul prinţesei E. Calimachi, spre deosebire de toate celelalte, 
are un profil aparte, conținînd piese vocale cu acompaniament de pian 
şi piese pentru pian, între care o temă cu variaţiuni de „Signor Neu- 
hauser“. Dintre piesele vocale remarcăm numeroase romanțe cu text fran- 
cez, cavatine, arii italiene, duete. Compozitorii menţionaţi sînt : Paisiello, 
Giulliani. 

Peste aceste detalii care configurează gustul muzical al epocii, 
desprindem straturile eterogene ale repertoriului, tendinţa de a se aborda 
piese mai dificile, orientarea spre repertoriul clasic. Desigur, piesele: 
pretenţioase au avut circulaţie în provinciile noastre şi prin partiturile 
compozitorilor clasici comandate în capitalele europene. Tot în cadrul 
muzicii de salon au răsunat sonate de Beethoven, fie si în interpretarea 
unor pianiști străini. În același timp, o pondere deloc neglijabilă o dețin 
prelucrările cîntecelor şi jocurilor româneşti, ceea ce pledează pentru 
înfiriparea de pe acum a interesului pentru valorificarea virtuţilor fol- 
clorice şi alcătuirea unui repertoriu autohton. 

Ca ţinută artistică, piesele cîntate în saloane, îndeosebi cele întil- 
nite în manuscrise, nu excelau. Aceasta o arată sursa discutabilă a mul- 
tor melodii, limbajul armonic sărăcăcios, redus adeseori la treptele I—V, 
şi structura stereotipă a majorităţii pieselor pe clișeul cuplet-refren. 
Factura pianistică este de asemenea elementară ê. În anumite cazuri figu- 
rează digitaţia recomandată. 

1 Circulaţia acestui vals austriac este menţionată de I. Ghica în: Un bat 
la curte în 1827. În : Scrisori către V. Alecsandri, Bucureşti, Biblioteca pentru toți, 
Alcalay, p. 54—55. 

2 Temele acestei sonate ca şi alte date referitoare la piesele din Codex 
se pot găsi în : O. L. Cosma, Codex moldovenesc din 1824, op. cit. 

? G. Breazul, în La bicentenarul nașterii lui Mozart, op. cit., la p. 9, 10, 13, 
15—26, 127—127 etc., oferă exemple edificatoare din manuscrisele epocii. 

Muzica de salon are greutate în ansamblul vieții artistice româ- 
neşti în măsura în care, înaintea apariției unor formaţii și manifestări 
mai consistente, a pregătit terenul pentru introducerea muzicii de tip 
european. Pe o scară a valorilor, s-ar situa pe una din treptele infe- 
rioare. Dar, într-o avoluţie istorică întotdeauna se porneşte de la simplu 
spre complex, şi muzica de salon a însemnat ceva pentru acea epocă, 
indicînd linia de pornire. 


INTRODUCEREA FANFARELOR MILITARE 


Muzica de faniară apare în mediul românesc ca o realitate stator- 
nică în 1830 t£. Mobilul creării fanfarelor moderne după modelul dotării 
forţelor militare din ţările Europei l-a constituit înființarea armatei per- 
manente a Moldovei, așa-numita „strajă ostăşească“ 2. Susținerea mănun- 
chiului de instrumentiști suflători, achiziţionarea de instrumente şi par- 
tituri, ca şi angajarea unor muzicieni pricepuţi în acest domeniu au fost 
lăsate pe seama unor iniţiative particulare, care au determinat organi- 
zarea unei subscripţii publice, salutată de Gh. Asachi și I. H. Rădulescu 
în ziarele pe care le conduceau 3. 

Lui Francois Ruzitski îi revine meritul organizării primei muzici 
militare la Iaşi, adoptind instrumentele şi repertoriul uzual din ţări cu 
tradiție. Dirijorul şi-a luat patru secundantt ` Leitner, Vazel, Briza şi 
Dub, care îl ajutau, inițiind tineri moldoveni în tainele tehnicii irstru- 
mentale 3. 

După cîteva luni de la venirea lui Ruzitski se stabileşte în capitala 
Moldovei și Iosif Herfner, care activează pînă la retragerea sa definitivă 
din viaţa muzicală, în 1856. În scurt timp, fanfarele se răspiîndesc în 
toate oraşele cu garnizoane militare: Craiova, Roman, Piatra Neamţ, 
Galaţi. La Bucureşti o primă fanfară datează din 1832 şi a fost creată 

1 Burada, T. T., Cercetări asupra muzicii ostășești la români. În: „Revista 
pentru istorie, arheologie şi filologie“, București, 3, vol. 6, 1891, p. 49—71; Bu- 
rada, T. T., Opere, vol. T, ediţie critică şi prefaţă de Viorel Cosma, București, 
Ed. Muzicală, 1974, p. 229—254. 

2 Documentele privitoare la începuturile muzicii de fanfară nu sînt prea 
explicite asupra datei exacte cînd a luat ființă prima fanfară. Cea mai concretă 
dată pare să fie 14 septembrie 1830, cînd s-a înființat fanfara la Iaşi. Totuşi, 
există unele precedente care, chiar dacă nu au determinat afirmarea primei fan- 
fare româneşti, au favorizat cadrul înfiinţării sale. În 1823, Pietro Ferlendis di 
Padua a fost însărcinat să se ocupe de organizarea meterhanelelor din Muntenia, 
ceea ce înseamnă că, prin formaţia sa de muzician european, a acţionat în sensul 
«convertirii muzicii pămîntene turceşti la stilul modern al muzicii militare. Cit a 
realizat ? Greu de precizat. (După Posluşnicu, M. Gr., op. cit., p. 559). 

2 Posluşnicu, M. Gr., op. cit., p. 552—553. 

4 Idem, p. 553. 

din inițiativa colonelului Constantin Filipescu. O perioadă, fanfara va fi 
condusă de Carol Engel. Din 1838, „Muzica Stabului“ are în frunte pe 
Ludovic Wiest, care reuşeşte să închege o formație de prestigiu. În ca- 
drul acestei fanfare se afirmă, în 1850, Pascu Purcărea, autorul unui 
marş foarte apreciat pe atunci. Înființarea fanfarelor se face din iniția- 
tiva personală, prin bunăvoința şi sprijinul material al unor boieri şi 
animatori. Abia în 1864 fanfarele trec sub oblăduirea statului, printr-o 
acțiune oficială a domnitorului A. I. Cuza. 


În Transilvania, de asemenea, fanfarele se răspîndesc peste tot 
locul. La Aiud, Iosif Farkaş înființează o fanfară în 1820. La Arad forma- 
ţia militară a fost condusă între 1830—1840 de muzicianul Alfons Czech t, 
La Sibiu, prin 1842 în formația fanfarei regimentului „Bianchi“ se află 
muzicianul ceh Frantisek Sedlacek. La Braşov, fanfara militară era con- 
dusă în deceniul al cincilea de J. Mislivecec. Dintre fanfarele de la 
Timişoara se impun ` a regimentului Don Miguel (1843), fanfara cetățe- 
nească și fanfara dirijată de Josef Sowerthal. 

Rolul fanfarelor a fost multiplu. Pe lingă sarcinile de ordin mili- 
tar, festiv, sărbătoresc, formaţiile militare au susținut ani în șir mani- 
festări muzicale cîntind în grădinile publice sau luînd parte la spectacole 
teatrale. Membrii fanfarelor, recrutaţi din centre străine, intrau în mod 
frecvent în componenţa orchestrei trupelor de operă, astfel încît au avut 
un cuvînt greu de spus în înjghebarea formațiilor și mișcării muzicale. 
Înșişi conducătorii fanfarelor se preocupă de lărgirea cadrelor vieţii mu- 
zicale, organizînd orchestre, adăugînd instrumente cu arcuş suflătorilor 
și percuţiei. Aşa va proceda I. Herfner la Iaşi, pentru a putea face faţă 
cerinţelor vieţii mondene, balurilor şi manifestărilor teatrale. 

În privinţa repertoriului, acesta, ca și în cazul muzicii de salon, 
excela prin lipsă de stabilitate, prin pestrițimea pieselor de cea mai 
largă provenienţă, excelînd marșuri, piese de bravură, polci, mazurci etc. 
Conducătorii muzicali ai fanfarelor, cunosciînd gustul marelui public, au 
recurs la melodii populare pentru aranjamente, potpuriuri,  uverturi. 
Aceluiaşi I. Herfner îi datorăm Uvertura națională, deci o primă încer- 
care de includere în domeniul genului instrumental a intonaţiilor fol- 
clorice. În acest fel se poate susţine că dirijorii fanfarelor erau nu numai 
dirijori ci si compozitori, adaptind piese celebre, confecţionind altele noi 
la dimensiunile fanfarei pe care o instruiau. Adeseori s-au preocupat 
de compoziţie în afara atribuţiilor curente. Ludovic Wiest s-a impus 
opiniei artistice prin compoziţii cu caracter naţional, prin activitatea 
interpretativă violonistică și pedagogică. 

Fără să insistăm mai mult asupra problemelor pe care le-ar ridica 
muzicile militare, conchidem că fanfarele, răspindite la mijlocul seco- 
lului trecut în toate orașele, au jucat un mare rol în pregătirea tere- 
nului pentru afirmarea profesionalismului muzical în ţara noastră, atît 


t Datele despre fanfarele din Transilvania sînt luate din studiul lui Gheor- 
ghe Merișescu și Ștefan Lakatos: Pe urmele muzicienilor cehi în Transilvania. 
Exemplar dactilografiat, Biblioteca Uniunii compozitorilor români, București. 

prin aportul muzicanţilor instrumentiști şi compozitori, cît şi prin ac- 
țiunea de popularizare a muzicii sistemului armonic clasic. 

Rezumînd istoricul fanfarelor se desprind mai multe etape. Din 
1823—1830, meterhaneaua este muzica militară oficială. Prin angajarea 
lui P. Ferlendis, care încearcă adaptarea formației la necesităţile vieţii 
mondene militare, se produce primul semn al dezagregării acestei forme 
de muzică la noi. 

Din 1830—1838 este etapa cristalizării noului tip de muzică mili- 
tară, adică a  fanfarelor. Reprezentanți: Ruzitski, Herfner și Engel. 
Meterhaneaua se pare că supraviețuiește. O altă etapă este 1838—1864. 
Domnitorul Alexandru Ghica, dorind progresul muzicii militare, îl anga- 
jează pe Ludovic A. Wiest pentru a conduce „muzica stabului și orches- 
tra palatului“ din Bucureşti. Este o fază superioară în organizarea 
muzicii de fanfară. În 1838 se desfiinţează meterhanelele, ceea ce, practic, 
însemna victoria muzicii militare de tip european în competiţia purtată 
cu meterhaneaua |. În fond, era victoria muzicii naţionale moderne aflată 
în ascensiune, 


MUGURII ÎNVĂȚĂMÎNTULUI MUZICAL 


Nicolae Filimon a formulat în studiul Despre începutul operei mu- 
zicale, progresul şi perfecțiunea în care a ajuns în timpul de astăzi (1858), 
pe un ton dureros, o constatare elocventă pentru înţelegerea rostului ai 
stringenţei învățămîntului muzical: Cie talente muzicale n-ar da 
România, dacă fiii ei ar avea mijloace să cultive această sublimă artă“ 2. 
Există în această frază un puternic strigăt de durere și revoltă împotriva 
stadiului primar al vieţii noastre muzicale din care lipseau condiţiile 
formării viitorilor muzicieni. Adevărul acesta nu poate fi contestat. To- 
tusi, nu pot fi ignorate diferitele înjghebări și bunele intenţii care au 
încercat să suplinească școlile de specialitate. Aceste  paleative n-au 
reușit să se substituie formelor stabile și rigures concepute ale unor 
școli de artă, de muzică. Pe axa istoriei, toate formele de învățămînt 
muzical şi-au avut valoarea și importanţa lor, însumînd o contribuție, 
o licărire, o iradiere plăpindă, al cărei rost a fost să indice o imperioasă 
necesitate. 

Înaintarea muzicii era de neconceput fără existenţa unor așezăminte 
de iniţiere și propagare a muzicii clasice, de pregătire a unor muzicieni 


1 Montandon, M., La musique en Roumanie, „Enciclopedie de la Musique“. 
Premiere partie, Histoire de la Musique XXXXX. Paris, 1922, p. 2659; Breazul G., 
Pagini din trecutul muzicii românești, vol. I, op. cit., p. 100. 

2 Filimon, N., Despre începutul operei muzicale, progresul și perfecțiunea 
în care a ajuns în timpul de astăzi. În: „Naţionalul“, București, V, nr. 28, 13 mar- 
tie 1858; Cosma, Viorel, Nicolae Filimon, critic muzical şi folclorist. Bucuresti, 
Ed. Muzicală, 1966, p. 103. 

români. Pe acest tărîm se concretizează eforturi apreciabile. Lipsa de 
sprijin din partea oficialităţii va face ca toate încercările să fie efemere, 
neputiîndu-se realiza o acţiune durabilă, judicios concepută și finalizată.. 
Susţinătorii scolilor de muzică vor fi, iarăși, persoane particulare, care: 
nu au putut imprima un cadru complex procesului de învățămînt. Con- 
statarea este valabilă și pentru Transilvania, deşi progresele aci sînt mai 
marcante în primele decenii ale perioadei la care ne referim. 

De la bun început, trebuie făcută distincţie între învățămîntul 
muzical bisericesc şi laic, deoarece finalitatea studiilor apare diferită. 
învățămîntul viitorilor cantori şi dieci se baza pe sistemul psaltic, care 
reclama o metodă, o terminologie şi instrucţie specifică, în timp ce în- 
vățămiîntul laic avea la bază sistemul guidonic, fundamentîndu-se De 
însușirea unei tehnici instrumentale sau bel-canto. După 1854, se tinde 
către apropierea celor două sisteme în sensul că, în învățămîntul bisericesc, 
respectiv, în cadrul „Horului cîntăreţilor“, se introduce notația europeană. 
Găsirea unei modalităţi de conciliere a celor două sisteme preocupa 
minţile promotorilor învățămîntului muzical bisericesc de la noi. ` 

Predarea muzicii religioase în Țara Românească are loc atît în 
şcoli speciale, cît şi în școlile cu caracter general. Figura proeminentă 
în acest domeniu a fost Ieromonahul Macarie care, prin cărți tipărite, 
va înriuri asupra sistemului cîntării, ducînd spre o relativă unitate a 
cîntării bisericeşti în limba română. Încă din 1818, Macarie deținuse 
funcţia de director si dascăl al Şcoalei de cîntări la Mitropolia din Bucu- 
reşti, scoală înființată de Dionisie Lupu. Școala nu-și încetează activi- 
tatea în anul 182] şi nici în perioada anilor în care Macarie se afla la 
Viena pentru a-și tipări cele trei lucrări: Theoreticonul, Anastasima- 
tariul şi Irmologhionul, ce vor servi drept îndreptar dascălilor în cunoaş- 
terea cîntărilor în limba română. 

Cîntările bisericeşti figurează și în lista disciplinelor predate la 
principalele şcoli bucureştene, Sf. Sava, Colțea, Sf. Gheorghe, Antim t. 
În 1825 ființează la București patru școli de cîntări, conduse de către 
Costache Chiosea, Constantin, Ghiţă şi Iancu Stan. Printre absolvenții 
școlilor se numără şi renumiţii dascăli, interpreţi ai cîntecelor de lume, 
a căror generaţie o reprezintă în mod strălucit Anton Pann, Nicolae 
Alexandrescu, Panait Unghiurliu şi alţii. În acelaşi timp, proaspeţi 
absolvenţi erau trimişi în centrele bisericeşti din alte oraşe, pentru a 
propaga sistemul lui Macarie, al cîntării românești, ceea ce face ca prin 
1830 să se întilnească „psalți învăţători de copii în arta muzicii“? în 
orașele importante. Din şirul numelor spicuim pe cele mai importante : 
Matache Cîntăreţul la Buzău, Ghelasie Basarabeanul la Curtea de Argeș, 
Petrache Eliad la Craiova, Gheorghe Istrate la Tîrgovişte. Dintre școlile 
mai vestite trebuie amintită cea de la Buzău, la care o perioadă a predat 
și Anton Pann şi s-a iniţiat în tainele muzicii viitorul mitropolit al 


1 Iorga, N., Istoria învățământului românesc. Bucureşti, Ed. didactică şi peda- 
gogică. 1971, p. 93. La Antim preda un oarecare Ierontei. 
2 Urechia, V. A., Istoria școalelor, vol. I, Bucureşti, p. 135. 

Moldovei, Iosif Naniescu. De asemenea, protosinghelii Varlaam şi Serafim. 
La Bucureşti, ca o replică dată „Așezămîntului“ condus de Visarion, 
Ştefan Popescu în anul 1845 înfiinţează o şcoală particulară de psaltichie 
datind pînă în 1858, cînd Mitropolia, analizînd situaţia nesatisfăcătoare 
a învăţămîntului muzical, înfiinţează două școli oficiale de muzică bise- 
ricească, numind în fruntea lor pe Ștefan Popescu și respectiv Teodor 
Georgescu. 

Experienţa „Horului Cîntăreţilor Stabului Oştirii“ va determina la 
începutul anului 1845 pe domnitorul Gheorghe Dimitrie Bibescu să în- 
fiinţeze un „corp de cintăreţi pentru muzica vocală pe lingă biserica 
domnească a Curţii Vechi“. Scopul acestui așezămînt, așa cum se pre- 
vedea în primul articol al proiectului, era alcătuirea unui „corp de cîn- 
tăreţi pentru cîntarea în armonie, care va sluji la îmbunătăţirea cîntărilor 
bisericești și spre a se pregăti învăţători care să poată împărtăși și altora 
cunoştinţa de o psaltichie răspunzătoare la adevăratul scop al acestui 
meşteşug“ !. Corpul de cîntăreţi era şi o școală de muzică psaltică 
armonică, la care au predat pitarul Mihuleţ si Alexandru Levinski. 

În cadrul „Aşezămiîntului“, cu durata studiilor de patru şi apoi de 
cinci ani, s-au predat — printre altele — glasurile, scrierea notelor, re- 
gulile teoriei muzicale și principii de armonie. Pe lîngă muzica corală, 
se introduce în 1845 şi studiul viorii ca instrument auxiliar, menit să 
servească în intonaţia corectă a instruirii ansamblului coral. 

Este un prim indiciu că se căutau forme de învăţămînt mai com- 
piexe. Titularul catedrei de vioară a fost Pietro Ferlendis 2. Învățămîntul 
muzical în cadrul Aşezămîntului Horal se perfecționează. În 1849 existau 
două cursuri distincte : cursul vocal și cursul instrumental, eșa!cnate 
pe patru ani, avind o programă ce înfăţişează sistemul gradat de pre- 
dare, ajungându-se la cursul vocal de la abecedar la reguli de armonie, 
iar la cursul instrumental, de la game la „piese solo“ 2. Într-un anumit 
fel, o asemenea structură nu se mai pliază pe profilul unei formaţii 
corale, ai cărei membri erau instruiți în tainele teoriei și practicii mu- 
zicale. Altfel spus, Aşezămîntul nu mai este o întreprindere eminamente 
religioasă, deoarece muzica instrumentală, în cazul de față, pledează 
mai degrabă spre o turnură laică. Sezisînd acest aspect, oficialii bisericii 
obţin în 1852 ca membrii Aşezămîntului să urmeze cursurile seminariului, 
orientîndu-se spre cariera preoțească. Mai mult se dobindește, prin în- 
verșunate dispute, recunoașterea principiului că participarea la cor, cîn- 
tarea să fie considerată parte integrantă a „oricărei învățături de 
psaltichie 4, 

Permanentele oscilări în profilul Aşezămiîntului trădează marile 
disensiuni care existau între membrii corpului didactic, ca şi între 


1 „Buletin“, Gazeta Oticială (Bucureşti), nr. 20, 1845, p. 78—80; Breazul, G., 
Învățământul muzical în Țara Românească. În: Pagini din istoria muzicii romă- 
nesti, vol. II. Bucureşti, Ed. Muzicală, 1974, p. 85. 

2? Breazul, G., învățămîntul muzical în Țara Românească, op. cit, p. 87. 

3 Jdem, p. 87—88. 

4 Idem, p. 93. 

Visarion și persoane de la Mitropolie şi Curte, care nu agreau introdu- 
cerea cîntării corale, fapt lesne de înţeles dacă ne amintim că prin noul 
sistem se făcea abstracţie de tradiția psaltică autohtonă. Dacă la aceasta 
se adaugă și deficienţele serioase sesizate de contemporani în pregătirea 
profesională a lui Visarion, vom avea cadrul fie ai aproximativ al 
instabilității şi transparenţei principiilor preconizate de către acesta. 

Din această cauză profilul Așezămiîntului se îndepărtează întrucîtva 
de țelul inițial, pendulînd între formarea cîntăreţilor şi pregătirea 
instrumentiștilo::. Mcdificările destul de frecvente în profilul Așezămîn- 
tului sînt reflectate în desele schimbări de nume: Corp de cîntăreţi 
pentru cîntarea în armonie, Aşezămintul Horal de Musichie în armonie 
al Curţii domnești din Țara Românească, Corpul vocal și instrumental, 
Internatul corpului vocal și instrumental, Institutul vocal de muzică 
vocală, Școala militară de muzică bisericească, Așezămiîntul corpului 
cîntăreţilor Bisericii Domnești de la Curtea Veche, Așezămîntul Horal 
al Catedralei Curţii Vechi t. De menţionat că, dintre profesorii Așeză- 
mâîntului, după plecarea lui A. Levinski, se remarcă Grigore Manciu, care 
va deveni, în 1861, succesorul lui Visarion la direcție. 

În concluzie, Așezămîntul a jucat un anumit rol în înjghebarea 
învăţămîntului muzical, demonstriînd cît de necesară era edificarea unor 
instituţii serioese în acest domeriu, slujite de muzicieni cu o bună 
pregătire. 

În Moldova, la Iaşi, studiul cîntării bisericești se afla într-o situaţie 
mai grea decît în Țara Românească. În anii imediat următori evenimen- 
telor de la 1821, nu exista nici o şcoală specială de cîntări, ceea ce 
se repercutează negativ asupra muzicii religioase.  Dascălii ştiutori ai 
cîntării vechi se împuţinau, iar cunoscătorii noului sistem al lui Macarie, 
veniţi din Muntenia, erau puţini. Pentru remedierea acestei stări se 
reînființează școala de cintări de la Iaşi, în 1828, iar conducerea este 
încredinţată lui Grigore Vizantie 2, fiind secundat de Nicu Dimcea-junior,. 
Dintre elevii acestei şcoli reținem numele lui Dimitrie Suceveanu şi al 
lui Alexandru Petrino, care introduce notația lineară în studiul muzicii 
din cadrul Seminariului de la Socola. Școala lui Vizantie, autorul unor 
interesante lucrări muzicale religioase, se dezmembrează în 1839. Mai fiin- 
tează şi alte şcoli pentru perioade nu prea îndelungate. Personalităţile 
importante ale școlilor de cîntări ieșene de după 1840 au fost: loan 
Popovici, Gheorghe Paraschiadis. În 1846, Alexandru Petrino deschidea 
tot la laşi o şcoală de muzică bisericească, probabil după sistemul ar- 
monic 3. Orașele moldovene găzduiesc vestite școli de psaltichie. Mai 
importante par să fi fost cele de la Mănăstirea Neamţ, Piatra Neamţ, 
Galaţi, Focșani (cu dascălul Ștefan David), Dorohoi, Botoşani. 

În Transilvania, cîntarea bisericească românească se dezvoltă în 
spiritul tradiţiei seculare, îndeosebi în școli preparandiale, şcoli popo- 
rane sau în cursuri speciale pe lingă seminariile teologice. Asemenea 
Idem, p. 95. 

M. Gr. Poslușnicu, Istoria musicei la români, op. cit., p. 82. 
Aviz de muzică vocală. În: „Albina românească“, XVIII (1846), p. 212. 

forme se practică la Blaj, Sibiu, Oradea, Caransebeş, Arad și în Mara- 
mureș. C. Diaconovici-Loga militează pentru includerea în programa 
analitică a scolii din Arad a psaltirii şi a cîntării. De fapt, în studiul 
cîntărilor bisericeşti din această parte a ţării s-a recurs la notația 
guidonică, dat fiind legăturile mai intense cu apusul Europei. 

Muzica bisericească din Transilvania s-a învăţat în școli dar, în 
principal, cîntarea s-a perpetuat pe cale orală, din generaţie în generaţie, 
ceea ce a favorizat păstrarea în mediul sătesc a cîntării româneşti dina- 
intea anului 1700, îngăduind în acelaşi timp o mare varietate de la o 
localitate la alta, de la un centru la altul, deoarece în colecţiile vechi, 
cu mici excepţii, se dădea o singură stihire ca model, ceea ce lăsa friu 
liber aplicării diferitelor texte pe melcdia glasului respectiv. Astfel se 
explică de ce sistemul cîntării românești, așa cum l-a fixat Filotei pe 
vremea lui Constantin Brincoveanu, de un caracter arhaic, s-a perpetuat 
în anumite localităţi. Explicaţia constă în aceea că înainte de 1700 se 
introdusese cîntarea bisericească românească după modelul celorlalte 
provincii româneşti. Transmiterea cîntării tradiţionale pesta veacuri a 
fost posibilă datorită izolării unor sate, ceea ce a împiedicat îndepărtarea 
de curentul grecesc-oriental a cîntării din Transilvania. 

Acest aspect pozitiv pledează pentru menţinerea tradiţiei seculare 
prin viu grai. În acelaşi timp, nu poate trece neobservat celălalt aspect, 
care viza lipsa unui sistem unitar, riguros elaborat și judicios întruchipat. 
în metodele de predare. Preocupat de îmbunătăţirea stării cîntării bise- 
riceşti, Mitropolitul Andrei Şaguna de la Sibiu întreprinde acţiuni pentru 
redresarea învăţării muzicii bisericești în şcolile primare. Înființează în 
1853 o „scoală de muzică vocală şi cîntări armonice“ la Sibiu, condusă 
de învățătorul 'Țencher (Zenker). În concertele susținute erau prezentate 
compoziţii ale „coriștilor““, bunăoară un Cvartet vocal de I. Dragomir . 
Așadar, introducerea cîntării corale se face și în Transilvania, conco- 
mitent cu acţiunea de la Bucureşti. Mai mult, în 1854, din iniţiativa sa 
se tipăresc cîntările liturgice românești în notație lineară şi, totodată, 
se introduce cîntarea corală. Această acţiune va fi continuată și ampli- 
ficată în perioada următoare de către Dimitrie Cunţan. 

Învăţămîntul muzical bisericesc avea, prin definiţie, un caracter 
limitat, specific. Ei nu-şi propunea instruirea muzicală multilaterală, 
excepţie unele intenții din cadrul Așezămîntului coral din București, și, 
ca atare, nu a putut duce la formarea muzicienilor profesionişti. Această 
misiune a revenit formelor de învăţămînt cu destinație prestabilită, 
instruirea după sistemul clasic pe compartimente : muzica vocală, mu- 
zica instrumentală, dubiarea noţiunilor teoretice prin deprinderi practice, 
deci școlilor de muzică vocală și instrumentală laice, profesioniste. 


1 Informaţie despre „Școala de muzică vocală şi cîntări armonice din Sibiu“. 
În: „Telegraful român“, Sibiu, An I, 1853, 30 noiembrie, p. 378; Manifestare 
muzicală. În: „Telegraful român“, An JI, 29 iunie 1854, p. 201. Este de menţio- 
nat că, în „Telegraful român“ s-a scris un material foarte avizat asupra stadiului 
cîntării vocale, mai ales bisericești, care, probabil. a avut ecou în cercurile cleri- 
cale Vezi: „Românulu în privința muzicei“ de Jr P. Vasici], 1853, p. 249—250.. 

Școlile de muzică apar în Transilvania la începutul veacului trecut, 
în cadrul unor societăţi care-și propun popularizarea capodoperelor 
clasice. Concomitent, muzica ocupă locul meritat între disciplinele pre- 
date în cadrul gimnaziilor. La Sibiu, Philip Caudella preda în 1818 la 
gimnaziu un curs teoretic și practic de muzică. Activitatea didactică îl 
determină să alcătuiască o Metodă de pian pentru uzul elevilor. Asociaţia 
amicilor muzicii! din Cluj va susţine înființarea în 1818 a şcolii de 
muzică vocală care, cîțiva ani mai tîrziu, în 1825, se va transforma în 
Conservatorul de muzică. Activitatea acestuia va înregistra, în pofida 
numeroaselor greutăţi, succese concretizate în organizarea unor concerte 
simfonice şi de cameră publice, mai ales în perioada cînd la conducerea 
sa (1835) a fost numit muzicianul de origine moravă Gheorghe Ruzitska ? 
(1783—1869). La Arad ia ființă, la 1 mai 1833, „Asociaţia iubitorilor de 
muzică“, ce pune bazele Conservatorului. Statutul stipulează menirea 
Conservatorului : „Să pregătească orchestranţi şi cîntăreți profesionişti, 
iar dintre cei mai talentaţi elevi, să formeze virtuozi“. Director a fost 
numit organistul Zenker Francisc. La Braşov, nucleul școlii de muzică 
organizată în 1834 îl reprezintă capella orășenească. În sfîrşit, la Sibiu, 
în cadrul societăţii corale din localitate se afirmă în 1840 o școală de 
muzică al cărei scop era pregătirea muzicanţilor necesari orchestrelor. 
Şi în cadrul „Societăţii prietenilor muzicii“ de la Timişoara, înfiinţată 
la 1845, se pun bazele unei şcoli de muzică la care au predat Mihai 
Jaborski — vioara, Maschek Vince — pianul. După trei ani. şcoala își 
închide porțile. 

În majoritatea cazurilor, activitatea acestor şcoli era temporară sau 
cu ecouri ce nu depăşesc graniţe locale. Excepţie face conservatorul din 
Cluj, cu limba de predare maghiară, care a avut continuitate. Nivelul 
predării muzicii nu excela, variind de la oraş la oraș și mai ales de la 
profesor la profesor. Talentul și măiestria profesorului, unde se poate 
vorbi despre așa ceva, rămiînea factorul esenţial al pregătirii tinerilor 
dornici să se inițieze în taina artei instrumentale. Lipsea o concepţie 
clară în stabilirea programului, lipseau condițiile materiale, inclusiv 
instrumentele și partiturile necesare. Deși unele forme de învățămînt s-au 
denumit „Conservatorium“, ne referim la cele de la Cluj şi Arad, struc- 
tura lor nu poate fi echivalată cu ceea ce înțelegem prin conservator în 
zilele noastre. În esenţă, erau școli de muzică cu un număr restrins de 
profesori şi elevi, unde veneau amatori ca să primească noţiuni elemen- 
tare de muzică. În cele mai bune situaţii, după ani de studii, se putea 
obţine o bună tehnică instrumentală, cu scopul vizat de susţinătorii aşe- 
zămîntului muzical, întotdeauna persoane particulare, de a dispune de 
muzicieni capabili să înjghebeze o formaţie orchestrală sau camerală. 


1 Romeo Ghircoiașiu în „Scurt istoric al învățămîntului muzical din Cluj“, 
publicat în „Muzica“, 1965, nr. 2, p. 33, o denumește „Societatea muzicală clujeană“, 

2 Ştefan Lakatos Orchestrele simfonice din Cluj. Manuscris, București, Bi- 
blioteca Uniunii compozitorilor români, p. 30—36. 

ȘCOALA SOCIETĂȚII FILARMONICE DIN BUCUREŞTI 
ŞI CONSERVATORUL FILO-DRAMATIC DIN IAŞI 


La Bucureşti, învățămîntul muzical şi, implicit viaţa muzicală, 
prinde contur datorită elanului neobosit al cîtorva intelectuali, patrioți 
înflăcăraţi. Un pas important în această direcție a fost realizat în anul 
1833, prin înfiinţarea „Societăţii filarmonice“ de către Ion Heliade Ră- 
dulescu, Ion Cîmpineanu şi Costache Aristia. 

„Societatea filarmonica“, încă de la rristalizarea sa, își propune 
scopuri largi: „cultura limbii românești și încîntarea literaturii, întin- 
derea muzicii vocale şi instrumentale în Prinţipat și spre aceasta for- 
marea unui Teatru Naţional“ t, În articolul prugram, lon Heliade Rădu- 
lescu formulează argumentele pentru care este necesară instruirea 
muzicală, argumente care au o valoare estetică în sine, constituind 
cerinţe nobile la adresa viitorilor interpreţi. „În zadar un compozitor 
şi-ar alcătui operele sale, căci tot meşteşugul său ar rămîne mort, fără 
ispravă și chiar necunoscut, dacă artiştii, asemenea lui sau aproape a 
lui învăţătură, nu s-ar afla să execute compoziţiile lui cu  destoinicie 
desăvirşită și cea mai atrăgătoare arie, cînrată de un nedestoinic cîntăreţ, 
în loc de întinerire a inimii, ar pricinui spaima ascultătorului“ 2. Nu este 
lipsită de interes nici comparaţia dintre actor ai interpretul muzical, 
deşi aserţiunea conţine o anumită naivitate : „Un bun aeclamator este, 
pentru limbă, reea ce un bun muzicant e pentru executarea unei bucăţi 
muzicale“ 3. 

Fondarea „Societăţii filarmonice“ reprezintă unul dintre evenimen- 
tele marcante ale primei părţi a secolului XIX. Animatorii sînt preocupati 
să găsească forme adecvate propăşirii culturii naţionale, într-o comu- 
niune deplină a literaturii, teatrului şi muzicii. Pentru afirmarea arte: 
autohtone se cerea rezolvată întemeierea unei școli, în cadrul căreia 
viitori slujitori ai Thaliei și Melpomenei să primească cunoștințe pro- 
fesionale necesare. Acest deziderat se realizează la 15 ianuarie 1834, cînd 
la Bucureşti se inaugurează „Şcoala de muzică vocală, declamație și 
literatură“. Din corpul didactic al „Școlii“ filarmonice, pe lîngă I. H. Ră- 
dulescu, director, profesor de literatură și mitologie, şi C. Aristia, pro- 
fesor de declamatie, făceau parte profesorii de muzică: Bongianini şi 
Conti — muzică vocală, Schlaf — pian, Duport — dans şi scrimă. 
Secretar al filarmonicii era Winterhalder, profesor de istoria artelor, 
autor a numeroase lucrări teatrale. 

Din primele luni ale existenţei, școala îşi face o bună reputație, 
fapt care determină numeroşi tineri să solicite înscrierea la cursuri. 
Dintre aceștia, unii aveau de luptat, în afara greutăților materiale, cu 
mentalitatea retrogradă a părinţilor, care nu priveau cu ochi buni ca- 
riera artistică. Vom avea o idee asupra gravităţii acestei mentalități 


1 Lucrările Societăţii filarmonice, București, 1835, art. 5 
2 Poslușnicu, M. Gr., op. cit., p. 140. 
3 Poslușnicu, M. Gr., idem, ibidem. 

recurgind la articolul semnat de Dr. P. Vasici în „Telegraful român“ 
din 1853 intitulat Românul în privința muzicei. După ce se relevă rolul 
muzicii în trecutul omenirii, autorul ia atitudine împotriva prejudecăţii 
românilor transilvăneni, potrivit căreia profesiunea de muzicant instru- 
{entist ar fi dezonorantă t. 

Condiţiile de organizare ale şcolii nu puteau fi decit modeste, dar 
temeliile devin solide, pentru că I. H. Rădulescu insuflase elevilor pa- 
triotism, dorința de a pune bazele mișcării artistice românești. În această 
ordine de idei apare edificator îndemnul său : „,...datoria tinerilor şcolari 
era să se pună pe lucru şi să se rușineze să fie mai prejos decît alte 
popoare“ 2. 

Cerinţele vieţii artistice, care se înfiripă treptat, impuneau ca în 
școală să se asigure elevilor o pregătire multilaterală. Autorul, spre 
exemplu, trebuia să fie capabil să recite, să cînte, să danseze. În al 
doilea an al existenţei şcolii se pune problema profilării viitorilor artiști 
spre o anumită ramură artistică. Consolidarea mişcării artistice, prin 
înmulţirea trupelor teatrale şi muzicale, reclama formarea cîntăreţilor şi 
instrumentiştilor. Ca urmare, în martie 1835 se deschide, în cadrul 
Filarmonicii, „Şcoala publică de muzică vocală şi instrumentală pentru 
tinerimea de amîndouă sexurile, fără plată“ 3. Se angajează noi profesori 
din rîndurile muzicienilor veniţi odată cu trupele străine de operă, Ion 
Wachmann, muzică vocală, căruia i se încredințează şi conducerea școlii, 
Ludovic Wiest, vioară, P. Ferlendis, flaut, și mai tirziu Spor (?), pian. 

Pentru a demonstra progresele făcute şi pentru a răspunde misiunii 
artistice ce-și propusese, școala susține producţii artistice, completind 
în acest mod lacunele vizibile ale vieţii muzicale. 

În acest fel, se vădește că ţelurile societății Unteau departe. Pe bună 
dreptate D. C. Ollănescu scria că „Școala societăţii era... un mijloc de a 
da românismului un avint şi de a destezta în popor simțămîntul na- 
tional“ 3. 


1 Vasici, Dr. P., Rortânulu în privința muzicii. „Telegraful român“, Sibiu, 
An I, 1853, p. 241—242, 245, 249—250. 

2 „Curierul românesc“, nr. l, vezi şi loan Massoff, Teatrul românesc, Bucu- 
rești, 1961, vol. I, p. 149; O. Varga, C. Cosma, D Smântânescu, Conservatorul 
„Ciprian Porumbescu“, 1864—1964, București, Ed. Muzicală, 1964, p. 7. I. H. Ră- 
dulescu, în cadrul Societăţii filarmonice, pune bazele unei biblioteci din care nu 
lipseau cărți de muzicologie ca: J. J. Rousseau — Dicţionar de muzică, A. M. 
Gretry — Cercare asupra muzicii, William C. Stafford — Istoria muzicii, Giu- 
seppe Baini — Despre viața și influența lui P. L. Palestrina, Vezi: Posluşnicu, 
WL Gr.. op. cit., p. 139. 

3 „Curierul românesc“, Bucureşti, 1834, februarie 8. 

í Ollănescu, D. C., Teatrul la români, partea II, „Teatrul în Țara Româ- 
nească“, 1798—1898. În: Anal. Acad. Rom., Mem. Sect. lit., seria II, f. XX, 1899, 
p. 51; Istoria teatrului în România, vol. I, București, Ed. Academiei R.S.R., 
1965, p. 154. 

Primul spectacol are loc la 29 august 1834, constituind, în felul 
său, examenul public al elevilor Filarmonicii. Reprezentaţia, care cu- 
prindea numere muzicale și recitări dramatice, a debutat cu cavatina din 
opera Piratul de Vincenzo Bellini, în interpretarea doamnei Caliopi, 
acompaniată la pian de dl. Schlaf t. Producțiile claselor de muzică devin 
frecvente, cu spectacole în limba română, printre care vodevilul Trium- 
ful amorului de Ion Wachmann, prezentat în decembrie 1835, iar în 
vara anului următor opera Semiramida de Rossini. Interpretarea acestei 
lucrări, ca de altfel toate producţiile școlii, au fost primite cu un deo- 
sebit entuziasm ` ele generau încrederea în posibilităţile artiștilor lirici 
autohtoni. Felicitîndu-l pe Ion Heliade Rădulescu, profesorul francez 
Jean Repay din lași, care asistase la reprezentaţie, își exprimă satis- 
facţia şi mirarea ,,...nu pentru că reprezentația a fost desăvirşită si nu 
a mai lăsat nimic să mai dorească cineva, ci pentru că, cu atît de puţine 
“mijloace, să improvizeze cineva într-o limbă abia ieșită din faşele sale, 
un teatru astfel alcătuit este o minune ce numai patriotismul poate 
să nască“ 2. 

Unelţirile dinafară şi contradicţiile interne ivite în sînul Filar- 
-monicii au dus la desfiinţarea ei în toamna anului 1837. Ideile politice 
ale conducătorilor „Societăţii“ nu erau pe placul cîrmuitorilor, care îi 
acuză de „conspirare centra ţării“. În acest mod, tinerele talente care 
abia începuseră să se inițieze în tainele artei muzicale au fost constrînse, 
în acest moment de descumpănire, să se risipească, să-și găsească alte 
îndeletniciri sau, într-un caz mai fericit, să se angajeze în trupele 
românești de vodeviluri, proaspăt înfiinţate. Astfel, s-a destrămat prima 
şcoală de muzică românească. Dintre elevii săi, muzica va recupera două 
nume, cîntăreţele Caliopi, artistă de vodevil, şi Frosa Vlasto sau Eufro- 
sina Popescu-Marcolini, cîntăreaţă şi artistă dramatică, ce întreprinde 
turnee în străinătate, fiind preţuită pentru calitățile ei lirice de com- 
“pozitorii Rossini și Meyerbeer. 

În cei trei ani cît a funcţionat Școala filarmonicii, nu avea cum 
să furnizeze deprinderi muzicale spectaculoase. A reușit în schimb să 
sădească pasiune pentru muzică, să demonstreze capacitatea tinerelor 
elemente autohtone pentru interpretarea muzicii clasice. Piatra de te- 
melie fusese instaurată prin scurta activitate a Societăţii filarmonice. 

La Iaşi ia fiinţă, la 15 noiembrie 1836, „Conservatorul filarmonic- 
dramatic“, din iniţiativa neobositului cărturar animator Gheorghe Asachi. 
Din comitetul de conducere făceau parte Ștefan Catargi, Vasile Alecsan- 
dri (tatăl). La început, conservatorul era o școală particulară, apoi pri- 
meşte o subvenție din partea Eforiei. Muzica era predată în cadrul 
conservatorului de către tenorul Paolo Cervatti, care instruia si orchestra, 
şi de instrumentistul Cuna. 


1 Lucrările Societăţii filarmonice de la 1 decembrie 1833 pînă la 1 aprilie 
1835, publicate spre ştiinţă de D D Soţi, București, Tipografia lui Eliad, 1835, 
p. 3—4. 

2 G. Franga, opera românească pe scena Teatrului Naţional, în texte și docu- 
'mente, vol. VI (manuscris), Biblioteca Uniunii compozitorilor, București, p. 1720. 

Iniţiatorii fondării Conservatorului filarmonic-dramatic urmăreau, 
după cum precizează „Albina Românească“, ca „acest așezămint poate 
înrîuri într-un chip foarte folositor asupra dezvoltării talentelor muzi- 
cale și informarea unui teatru naţional, ce este adevărata școală a mo- 
ralului și izvorul plăcerilor nevinovate“ t, 


Gheorghe Asachi, fondatorul 
Conservatorului filarmonice din Iași. 


De remarcat că la laşi, anterior fondării conservatorului, existau 
forme de predare a muzicii. În casele particulare exista un cult pentru 
harpă, instrument predat prin 1830 de un oarecare Krauss, iar apoi 
de Paulicek 2. Au existat si iniţiative luate pe cont propriu. Vornicul 
Th. Burada-tatăl deschide în august 1831, în locuinţa sa, o pensiune 
de nobile demoasele, un pension în cadrul căruia se preda pianul şi 
chitara. Asemenea pensioane au mai ființat la laşi precum şi în alte 


1 Burada, T. T., Cercetări asupra Conservatorului filarmonic dramatic din 
Iași (1836—1838). Iaşi, Tip. Naţională, 1888, p. 3—6; Breazul G., Învățămîntui 
muzical în Țara Românească, op. cit., p. 100. 

3 Burada, T. T., Cronica muzicală a orașului Iași. „Convorbiri literare“, 
1889, p. 1063. 

orașe 1 Nu insistăm asupra acestora, deoarece existența lor nu a lăsat 
urme vizibile în viața muzicală. 

Elevii au fost recrutați din şcoala de la Trei Ierarhi, de la clasa 
de muzică vocală condusă din 1831 de către Paulicek, care prezentaseră 
la sfîrşitul anului fragmente din opera Moise de Rossini, în limba ro- 
mână. Activitatea Conservatorului se desfăşoară intens sub deviza 
slujirii artei teatrale. Preocuparea profesorilor era să pregătească actori 
şi cîntăreți, ceea ce înseamnă un aport efectiv pe linia înlăturării dile- 
tantismului muzical şi formarea cadrelor profesioniste. 

O formă de manifestare a Conservatorului  filarmonic au fost 
spectacolele publice, alcătuite din piese muzicale şi lucrări teatrale, 
traduceri sau piese ocazionale semnate de autori moldoveni. După aproape 
patru luni de la înființarea Conservatorului are loc primul spectacol 
cu piese prelucrate de Gheorghe Asachi, drama Lapeirus şi comedia 
Văduva vicleană. Potrivit modei vremii, piesele cuprind muzică, în 
special cuplete, folosind melodii de compozitori ca Rossini, Bellini, adap- 
tate în funcție de posibilitățile interpreților locali de P. Cervatti. Des- 
chiderea spectacolului a fost marcată de executarea Uverturii naționale 
de Iosif Herfner. Aceeaşi uvertură se va relua cu ocazia reprezentării 
piesei Petru Rareş de Asachi, jucată de elevii Conservatorului, în aprilie 
1837. În repertoriul muzical interpretat de elevii Conservatorului au 
figurat şi compoziţiile Elenei Asachi. 

Unul din evenimentele memorabile îl reprezintă spectacolul de operă 
în limba română din seara zilei de 20 februarie 1838, cînd se prezintă 
opera lui Bellini, Norma. Spectacolul este pregătit de acelaşi D Cervatti, 
care contribuie direct la reuşita reprezentaţiei, cîntînd alături de elevii 
săi 2. Iată interpreții acestui memorabil spectacol care, într-un anumit 
fel, poate fi considerat ca actul de naştere al artei lirice româneşti : 
doamna Lang — Norma, Elisabeta Fabian — Adalgisa, Hostie — Clotilda, 
Dimitrie Gherghel — Flavius, Constantin Gheras — Orovezo şi Paul 
Cervatti — Polion. Spectacolul a fost primit cu entuziasm și, la cererea 
publicului, se repetă. Astfel, se demonstrează fără putinţă de tăgadă 
talentul muzical al moldovenilor, prin susținerea unei partituri extrem 
de dificile, a cărei studiere şi redare presupune un stadiu îndelungat de 
pregătire. Presa vremii, prin condeiul lui Camille Barozzi, remarcă în- 
semnătatea momentului. Elevii Conservatorului își dau cu succes con- 
cursul în martie 1839, la spectacolele unei trupe italiene. Din păcate, 
ostilitatea unor spectatori, intrigile venale, presiuni asupra elevilor, re- 
tragerea sprijinului oficial au dus la curmarea definitivă a activităţii 
Conservatorului în primăvara anului 1839. 


IN. Iorga în Istoria învățămîntului românesc, op. cit., p. 121, menţionează 
la laşi pensioanele d-nei Garé, al lui Bandini, al baronesei Subin și al lui 
Cuculi. 

2 Burada, T. T., Istoria teatrului în Moldova, Iași, 1915, vol. I, p. 193—194. 
în acelaşi an, 1838, în Institutul „Albinei“ s-a tipărit libretul operei Norma cu ce 
„Înainte cuvîntare“ de Gh. Asachi. 

Semnificaţia acestor licăriri ale învățămîntului și vieţii muzicale a 
fost enormă. Ele au avut darul să creeze curentul favorabil mișcării 
muzicale profesioniste româneşti. Iniţiativele puse în slujba progresului 


Afişul reprezentaţiei elevilor 
Conservatorului filarmonic din Iași 
cu opera Norma, 1838. 


muzicii româneşti îşi vor trage izvorul, în mare măsură, din aceste prime 
scoli și, oarecum, instituţii muzicale. 

În anii următori, unele din obiectivele învățămîntului muzical vor 
îi preluate de „Aşezămîntul coral“ care, către sfîrșitul deceniului al 

saselea, într-atit îşi lărgise profilul prin cumularea predării instrumen- 
telor, încît se clatină definitiv ca instituţie de învățămînt muzical reli- 
gios. Însăși introducerea disciplinelor practice demonstrează necesităţile 
crescînde ale vieţii muzicale şi imposibilitatea Aşezămîntului și a capelei 
corale de a face față acestor imperative. De mult şcoala înființată de 
Visaricn era depășită, iar sistemul de predare învechit. Însuşi corifeul ei 
se plingea în proiectele repetate de reorganizare ale Așezămintului, îna- 
intate stăpinirii, că a ajuns aproape de „ruinare“. Nici numirea lui 
A. Flechtenmacher în corpul profesoral nu putea salva inevitabilul sfîrşit 
care bătea la uşă. Hotărirea de desființare a „Așezămiîntului“, din aprilie 
1263, precizează că în cei douăzeci şi opt de ani de existenţă „..nu a 
produs alt rezultat decît un cor care cîntă la Curtea Veche“, şi prin aşa 
rezultat, şcoala „nu corespunde la destinaţiunea pentru care a fost 
creată“ 1, 

Istoria învățămîntului muzical poate rezerva unele surprize. Bună- 
oară, nu se ştie ce s-a întîmplat cu profesorii și cursanţii Societății 
filarmonice și Conservatorului filarmonic-dramatic după desființare. Se 
poate concepe că unor elemente dotate, profesorii să nu le fi oferit ore, 
fie și particulare ? Se para că la București, I. A. Wachmann, Conti şi 
Duport au continuat să dea lecţii după 1836, particular sau în cadrul 
unei școli generale. Activînd ca profesor de muzică la Colegiul Sf. Sava, 
I. A. Wachmann tipăreşte, în 1846, cartea de teorie a muzicii: Prințipuri 
generale de muzică europenească modernă, elaborată spre a face faţă unor 
necesităţi reale venite din partea celor care doreau să se iniţieze în mu- 
zică. „Prinţipurile“ lui Wachmann par să fie replica dată în spirit euro- 
pean lucrării publicată cu un an înainte de A. Pann: „Bazul teoretic 
şi practic al muzicii bisericești“. În acest fel, se demonstrează existenţa 
unor preocupări didactice şi teoretice care, prin natura lor, susțin curen- 
tul favorabil dezvoltării operei de educaţie muzicală. 

Apar o serie de iniţiative particulare dornice să umple golul re- 
simţit prin lipsa unor școli de muzică. În 1849, Louis Guglielmi, profesor 
de canto, elev al colegiului regal din Neapole, se oferă să organizeze o 
școală naţională filarmonică la Bucureşti pentru învăţarea cîntărilor mu- 
zicale“ 2. Un an mai tirziu, în 1850, actorul Costache Caragiale urmărea 
să deschidă „un mic Conservatoriu pregătitor“, pentru formarea viitorilor 
artiști care trebuia să cunoască, între altele, muzica şi dansul 3. G. Brea- 
zul relevă o serie de proiecte care propuneau formule în rezolvarea 
problemei acute a lipsei unui învăţămînt muzical stabil și bine organi- 
zat’. Dintre acestea menţionăm doar cîteva, suficiente, credem noi, spre 


! Arhivele statului, Ministerul Instr. 595/1863, f. 87; vezi şi Conservatorul 
„Ciprian Porumbescu“, București, 1864—1964, op. cit., p. 11. 

2 Arhivele statului, Administrative, nr. 2585, Țara Românească, Ministerul 
Cultelor ai Instrucțiunii Publice, dosar nr. 108, anul 1849, luna octombrie, ziua 18; 
'Breazul, G., Învățămîntul muzical în Ţările Române, op. cit., p. 101. 

3 Conservatorul „Ciprian Porumbescu“, 1864—1964, op. cit., p. 12. 

á Breazul, G., Învățământul muzical în Țara Românească, op. cit., p. 101—102. 

a susține cît de puternic era curentul care cerea o soluţie optimă şi 
definitivă : „Projector asupra formăriei unei școle de musică sau Con- 
servatoriu Bucureşti“, „Regulamentul unei şcoli gratuite de cîntec pentru 
koriști“, propunerea lui Louis Wiest din 10 iunie 1851, pentru înteme- 
ierea unui conservator de muzică. A mai încercat să obţină aprobare și 
sprijin pentru fondarea unui conservator, Dimitrie G. Florescu (1859). 
O Școală filarmonică a fost propusă de Benedetto Franchetti t. 

În memoriul elaborat de M. Miilo, pentru reorganizarea Teatrului 
Naţional, o primă clauză era înfiinţarea conservatorului. De menționat 
că proiectul lui L. Wiest a fost aprobat de către domnitorul Barbu Știr- 
bei. Nefiind trecut în bugetul statului, și lăsat în voia unor fonduri ob- 
ţinute prin contribuţii benevole, nici acest proiect nu s-a concretizat. 

Lipsa muzicanţilor şi a școlilor speciale era resimţită îndeosebi de 
către promotorii ieatrului românesc care, nu o dată, au fost nevoiţi ei 
înşişi să se ocupe cu organizarea unor cursuri, unor forme de şcola- 
rizare. C. A. Rosetti, director al Teatrului Naţional, obligă în 1851 
actorii să urmeze cursuri de muzică şi declamaţiune la școala înte- 
meiată de el pe lîngă toatru. Doi ani mai tirziu, în contractul încheiat 
de Matei Milo cu Ion A. Wachmann, se stipulează obligaţiunea acestuia 
de a ţine cu actorii un curs teoretic de muzică vocală. 

esigur, tabloul învăţămîntului muzical din acea perioadă poate fi 
întregit printr-o serie de inițiative particulare care au rămas doar bune 
intenţii sau au avut un caracter sezonier. De la bun început, un fapt 
care morită atenţie este organizarea unor cursuri de muzică bisericească. 
în judeţele Argeş, Ploiești şi Teleorman, pentru învățătorii comunali 2. 
Rostul acestor cursuri a fost extrem de important pentru propășşirea unei 
cîntări unitare, conform unor norme acreditate. Un alt fapt: F. Gock- 
stăter îniştiințează publicul bucureştean că va deschide în septembrie 
1853 o şcoală de muzică pentru adulţi și copii3. Numeroşi muzicieni, 
îndecsebi cîntăreţi italieni, prin intermediul ziarelor înştiinţau că predau 
lecţii particulare, dorind cursanţi. Valoarea unor asemenea iniţiative par- 
ticulare nu poate [i evaluată astăzi. Totuși, atunci cînd lecţiile au prins 
contur, ele au putut da unele roade, deşi timpul limitat al sejurului, în 
orașele românești, al  muzicanţilor străini, nu a permis  sedimentarea 
cunoştinţelor. Nu mai invocăm aici un alt aspect care greva asupra 
finalității acestor lecţii şi anume, empirismul predării şi caracterul 
improvizat al unor pedagogi í. 


1 Franchetti, B., Scrisoare. În: „Naţionalul“, București, An I, 1858, p. 349. 

2 „Naţionalul“, I, 1858, p. 293. 

3 Erăfnung einer Gesangschule. În: „Bukarester Deutsche Zeitung“, Bucu- 
rest. IX, 1853, p. 244. 

4 Vom menţiona numele unor profesori ambulanți. Gheorghe Protopsaltul 
preda psaltichia la Iași, în 1832; Paolo Cervati, canto, la Iaşi în 1835; Eugen 
Hette, la Bucureşti, în 1838, muzica elementară şi vioara; N. Zervos, la Iaşi în 
1844 — pianul, alăuta, flautul, ghitara și dansul; Cosimo Costanzo — pian şi 
muzică vocală la București, în 1846; Clelia și Luigi Tomasoni — ofereau la Iași, 
în 1847 și respectiv 1849, lecţii de canto şi de pian; Margherita Tizzoni da lecţii 

Asupra repertoriului se poate crede că se axa pe creaţii de cir- 
culaţie în pedagogia instrumentală a epocii. Un argument, cererea libra- 
rului ieşean M. de Bogusz, la 22 martie 1833, de a i se autoriza vinderea 


unor partituri ca : Beethoven — Saptuor, Collection de duos, Mélanges ; 
Czerny — Rondoletto ; Kuhlau — Trois duos, Variations; Romberg — 
Divertisment, Concert; Keller — Fantasies; Pixis — Rondo; Toulon 
— Concert 1. 


Și în oraşele transilvănene, muzicanțţii își ofereau serviciile spre 
a da lecţii de muzică. Vom exemplifica referindu-ne doar la o scurtă 
perioadă a învăţămîntului muzical particular din Braşov. Friedrich Lurz 
are o şcoală de canto în 1849. Între 1850—1858, Heinrich Mauss preda 
orga. Edmund Mayer dă lecţii de pian, canto, vioară în 1852. Pe lîngă 
școala evanghelică se deschid, în 1853, cursuri de canto și vioară. Karl 
Teodor Wagner preda pianul după metoda Longier la școala deschisă 
în 1855, care preconiza lecţii simultane la mai multe piane2. 


Presa vremii publică articole în care se optează pentru fondarea 
şcolilor de muzică. În articolul  Nobieţea muzicii din „Albina româ- 
nească“, februarie 1840, se face o pledoarie pentru muzică, considerată 
„organ tămăduitor simţirilor omeneşti“ şi „parte neapărată a educaţiei 
bune pentru toate treptele mai însemnătoare a societății“, cu scopul de 
a se înființa un conservator, dîindu-se exemplul altor orașe învecinate, 
Braşov, Sibiu, Cernăuţi. Argumentaţia folosită în favoarea creării con- 
servatorului era astfel formulată : „Talentul dat de natură este datorie 
a-l cultiva, nemerirea creşterii de astăzi se rezemă a da'plăcerilor di- 
recția cuvenită la învăţătura științelor şi a meșştoşugurilor. De aceea 
vedem în deosebite clase a oamenilor strălucind talenturi mari“ 3, 

În „Gazeta de Moldavia“ din noiembrie 1853, Ion Ghica arată 
„cea întîi operaţie a unei direcţii este a forma artişti prin un conser- 
'vator filarmonic, pentru că nu e de ajuns a avea talent, ci ta- 
lentul se cuvine a fi cultivat după oarecare regule şi apropiat destinaţiei 


«de canto la Bucureşti în 1848; în 1849, la Iaşi, tenorul Ricciardi da și el lecții de 
canto. La Brașov, în 1852, preda „pianoforte și cîntări“ Ed. Mayer; capelmaistrul 
trupei italiene de operă, Casimir Biscottini la Bucureşti, în 1853, da lecții parti- 
culare de canto, armonie si compoziţie (Ur Frant Horn da la Bucureşti ore de 
clavir ; pianul va fi predat la Eucurești de A. de Volovski, iar canto de L. Gomez 
de Volovska, în 1837. La Iaşi, P. Tozzoli propunea „cînt italian“, în 1852 şi în 
1855 ; în 1853 d-na Dervis, absolventă a conservatoarelor din Paris şi Milano, oferea 
doamnelor lecţii de canto italian ; lecţii de pian, tot la Iași, oferea Marcel Morenski 
în 1855. În sfîrşit, pianistul Cosimo Constanzo da lecţii de pian la Iaşi, în 1856 
ei 1857. După: Bibliografia analitică a periodicelor românești, vol. I, p. III, 1790— 
1850, op. cit, p. 940—941; vol. II, p. III (1850—1859) op. cit, p. 1109—1110. 

tPosluşnicu, M. Gr., op. cit., p. 152. 

2 Zinveliu, Gema, Bibliografia muzicală a ziarului Kronstädter Zeitung, Bra- 
so, 1974. Exemplar dactilografiat, p. 43—50. 

3 Nobleţea muzicii. „Albina Românească“ Iași, 1840, nr. 12, 11 februarie, p. 48. 

sale, așadar, în astă privire are nevoie de protecţie, de ajutorul guver- 
nului şi de îmbrăţoșarea compatrioţilor“ t, 

Într-un cadru general, către anii 1860, se formează un larg curent 
de opinie în favoarea organizării unor lăcaşe de învățămînt muzical 
românesc, ceea ce se va realiza în anul 1864. Pină atunci însă, muzicienii 
care își desfăşoară activitatea la noi sînt formaţi în conservatoarele de 
peste hotare. Îi primeam de-a gata, atunci cînd se stabileau definitiv 
la noi. Din nefericire, numărul acestora nu a fost prea mare. Au existat 
si tineri români care, dornici să se consacre carierei muzicale, au plecat 
la studii în străinătate. Elocvent este exemplul ieșanului Alexandru 
Flechtenmacher. Lipsa instituţiilor de învățămînt și, pe de altă parte, 
cerinţele crescînde ale vieţii artistice, care solicitau muzicienii, au pro- 
movat tineri cu o relativă pregătire în orchestrele trupelor teatrale şi 
de operă. Nicolae Filimon, după cum mărturisește singur, a fost un 
autodidact, funcţionind pe rînd în calitate de corist, flautist în trupe 
italiene şi va activa cu reale merite în domeniul criticii muzicale. Ne 
referim la acest caz, întrucit nu este singular ; el reprezintă concretizarea 
unui fenomen generalizat. În acest context, apare legitimă coexistenţa 
muzicienilor profesionişti, chiar dacă nu au absolvit cursurile conserva- 
torului, cu cea a amatorilor autohtoni, neinstruiţi sistematic, cu o cul- 
tură muzicală aproximativă, dar cu talent și pasiune pentru cauza ridi- 
cării artei muzicale naţionale. Acest entuziasm tineresc era necesar 
începutului, suplinind adeseori multe din golurile inererte stadiului res- 
pectiv al dezvoltării muzicale. 


t Vezi Posluşnicu, M. Gr., op. cit., p. 180. 

ACTIVITATEA CONCERTISTICĂ. 
FORMAȚII SIMFONICE ȘI CAMERALE 


Manifestările muzicale cu caracter interpretativ se pot diferenţia 
în : concerte (recitaluri, serate muzicale) şi spectacole lirice. Pe tot par- 
cursul acestei epoci, formele vieţii muzicale semnalate se află într-un 
strîns raport de interdependenţă. Piese simfonice vor fi executate 
adeseori în antractele spectacolelor teatrale. Schimbările greoaie de de- 
coruri, obiceiul delecţării publicului în timpul pauzei, explică prezența 
muzicii în preambulul sau intermediile muzicale ale spectacolului tea- 
tral. Sub acest aspect, încă nu se produsese diferenţierea netă dintre 
concert și spectacol teatral, în cadrul căruia muzica devenise un com- 
ponent indispensabil. Desigur, teatrul favorizează muzica, iar aceasta, 
la rîndul ei, face reprezentaţia agreabilă și-i măreşte interesul. În plus, 
teatrului și trupelor străine de operă le datorăm venirea în ţară a majo- 
rităţii muzicanţilor care vor stabili primele date ale activităţii de concert, 
Cu timpul, concertul se desprinde de spectacolul teatral, devenind ma- 
nifestare de sine stătătoare. 

Manifestările concertante sînt variate. Cele mai frecvente forme 
vor fi recitalurile, seratele, spectacolele teatrale muzicale, în cadrul 
cărora se executau piese simfonice independente de textul dramatic, de 
pildă uverturi și concerte simfonice propriu-zise. Înainte de a face referiri 
concrete, este necesar să subliniem că dificultăţile susţinerii unui concert 
sau recital erau de natură să stăvilească entuziasmul chiar şi al celor 
mai zeloşi organizatori. Lipseau muzicienii profesionişti, orchestrele, 
sălile erau necorespunzăteare și, desigur, nu exista încă un public pre- 
gătit, iniţiat. Încet, încet, aceste piedici se rezolvă fie si parţial și, cu 
mijloace mai modeste, se înfiripă o activitate de concert, deocamdată 
lipsită de stabilitate și periodicitate. 

Recitalurile au fost apanajul muzicii de salon. Se dau în casele 
boierilor, în saloanele epocii şi mai rar în sălile de spectacol, ca bună- 

oară la București, „Cișmeaua Roșie“, teatrul „Momulo“, sala „Bossel“. 
Arareori o seară întreagă era susținută de un singur muzician. Se 
chişnuia să se recurgă la tipul „coupe“, adică reuniunea mai multor 
interpreţi vocali și instrumentali. Criteriul organizării recitalului sau. 
a concertului deţineau de condiţii spontane favorabile, prezenţa unui 
instrumentist, manifestarea de beneficiu în favoarea unui artist, existența. 
trupei străine, trecerea prin respectivul oraş a unui celebru virtuoz şi, 
în ultimul rînd, organizarea deliberată a concertului unui solist reputat, 
invitat special. 

Recitalurile puteau fi organizate de către persoane particulare, 
așa-numiții mecenaţi, mai frecvent de impresari sau de societăți ori 
instituţii (Teatrul Naţional, Amicii muzicii) sau școli ca cele din cadrul 
Societăţii filarmonice şi Conservatorului filo-dramatic. În casele unor 
boieri iubitori de muzică se organizau seri de muzică de cameră, unde 
se executau miniaturi instrumentale, piese vocale cu acompaniament, 
triouri, cvartete de Haydn, Mozart, Beethoven, Schubert, Mendelssohn- 
Bartholdy cu instrumentiști străini. Casele vornicului ieşean Tudorache 
Burada au fost deschise unor asemenea manifestări, în al doilea pătrar 
al veacului trecut, lărgind sfera geografică a circulaţiei acestui gen, atît 
de răspîndit în acea vreme în orașele Transilvaniei. Istoricul M. Gr. Pos- 
luşnicu dă numele artiştilor ieşeni care alcătuiau ansamblul de cameră 
din casa lui T. Burada : Werner si Paul Hette — prima violină, Schultz, 
a doua, Pospişel, viola, Iosif Herfner şi Francisc Caudella, violoncel £. 

Este de la sine înţeles că nu putem cuprinde în cadrul volumului 
recitalurile camerale şi concertele susţinute în diferitele orașe. Ar fi o 
preocupare de-a dreptul extravagantă, în stadiul actual al cercetărilor: 
muzicologice. Vom încerca însă să le urmărim în orașele mai importante 
şi pe unele dintre cele mai marcante. Înainte însă se cuvine menţionat 
rolul unor organiști în propagarea muzicii instrumentale. Dintre cei mai 
importanţi menţionăm pe sibienii Johann Bielz (organist între anii 
1819—1857) și Michael Theil (1858—1860), brașoveanul Peter Schneider: 
(1832), Heinrich Mauss, clujeanul Ştefan Bothos, autorul unei metode 
de orgă. 

Pînă după 1830, datele privitoare la viaţa de concert sînt sărace. 
Explicaţia acestei penurii trebuie căutată în : primo, numărul redus al 
nanifestărilor sau chiar absenţa lor în anumite centre : secundo, nesu- 
pravieţuirea documentelor, afișelor, neconsemnarea concertelor în presa 
română, care se afirmă cu permanenţă din 1829, și tertio, concertele nu 
se popularizau încă prin intermediul afișelor, ci prin viu grai. 

Cu toate acestea, unele concerte au putut fi descoperite, permiţîn-— 
du-ne să subliniem tipologia lor, profilul repertoriului, interpreţii precum 
și alte trăsături specifice 2. 

Braşovul pare să beneficieza de o viaţă concertistică susținută din 
anul 1815, cînd s-a înființat Capela orășenească. Date precise despre 
activitatea sa deţinem din 1825, cînd Capela orășenească era condusă. 


1 Poslușnicu, M. Gr., op. cit., p. 332. 
; , 
> Vom urmări manifestările concertante pe ani și nu pe stagiuni. 

de Franz Schalk care a organizat şase concerte  vocal-instrumentale t. 
Programul primului concert pe care l-am identificat, din 24 martie, a 
cuprins Uvertură 2, Concert pentru bassethorn de Piccini — solist Franz 
Schalk, Arie de Rossini acompaniată la pian, Variaţiuni pe o temă de 
Rossini compuse de F. Schalk, Bolero-Rondo pentru violoncel şi pian. 
Variaţiuni pentru flaut, Poloneză. 

La 30 martie 1825 a avut loc o „mare academie muzicală“, susţi- 
nută de amatorii de muzică din Braşov. Programul apare mai bogat, 
autorii fiind mai consecvent indicaţi. Programul a fost, iarăși foarte va- 
riat. Uvertură, probabil aceeași ca în concertul precedent, un alt Con- 
cert pentru bassethorn compus de Finali, solisit Franz Schalk, Poloneză 
pentru chitară de Giuliani, cu acompaniament de orchestră, solist dl Ro- 
nas, Variațiuni pe o temă de Carafa compuse de Sebi, interpretate de 
Franz Schalk, Concert pentru flaut de Dressler, interpretat de Schobeln. 
Poloneză pentru vioară de Mayseder executată de dl Steuner, Potpuriu 
pentru violoncel compus şi executat de dl Rosseri şi Mare poloneză de 
Beethoven. 

Programul concertului (seratei muzicale) din 7 mai 1825: Uver- 
tură de Friedrich Schneider, mare Concert pentru vioară de R. Kreutzer, 
solist Franz Hochmann, Sonată pentru pian și vioară de Mozart, Arie 
de Rossini, Rondo din Concertul pentru vioară de R. Kreutzer, același 
solist, Uvertură de J. P. Pixis, Mare concert pentru pian, executat de 
un prieten al artelor din Braşov, şi Variaţiuni pentru vioară de P. Rode, 
solist Fr. Hochmann. 

Este interesant că în fiecare concert apare cite un solist, un pro- 
tagonist. De asemenea, trebuie reținut că adeseori își dădeau concursul 
amatorii de artă din Braşov, adică instrumentiștii locali. 

În concertul din 2 iunie 1825, invitatul a fost violoncelistul vienez 
Joseph Wagner. În program : Concert-uvertură de B. Romberg, Adagio 
și Rondo pentru violoncel de Arnold, Arie de Rossini, Concert pentru 
pian de Mozart (nu se precizează care anume), noi Variaţiuni pentru 
două viori și violoncel de Maurer, cu acompaniament de orchestră, Po- 
lacca pentru flaut de Devienne, Concert pentru chitară de Guiliani, In- 
troducere și Poloneză pentru violoncel de B. Romberg. 

În concertele din 2 şi 4 cctombrie, soliști au fost L. F. Lange, care 
cinta dintr-un instrument cu claviatură denumit „clavacoline“, şi vio- 
lonistul F. Hochmann. Din programul primului concert determinat se 
relevă : mare Concert pentru pian de „Mozart-fiul“, Adagio pentru oboi 
și orchestră de dl Parduba. Din concertul Academiei muzicale din 
4 octombrie, care. a cuprins opt piese, se detașează Rondo brillant pentru 
pian și orchestră de Hummel. Este interesant că, în cadrul fiecărui 
concert, se prezentau piese pentru orchestră, obligator o uvertură la 


1 Afișele se păstrează în Biblioteca Bisericii Negre din Brașov — Fond IV 
F 259. 

2 Unde nu se specifică autorul înseamnă că nu a fost indicat pe afiș. Nu 
vom înşira decît piesele mai importante. 


HRONICUL MUZICII ROMÂNEŞTI 187 


început, piese pentru soliști instrumentiști, o arie vocală și piese solo 
de virtuozitate, adeseori concerte cu acompaniament de orchestră. Ceea 
ce nu rezultă cu claritate este titulatura manifestărilor ccncertante ale 
Societăţii amatorilor sau capelei (orchestrei) oraşului Brașov. Unele erau 
„academii“, altele „concerte“, chiar „mare academie muzicală“ sau, mai 
simplu „concert vocal-instrumental:. Nu-i lipsit de interes că, printre 
autorii cîntaţi, de preferinţă contemporani, se numărau Mozart si Beet- 
hoven. 

Concertele organizate la Braşov în 1826 au acelaşi profil caleidos- 
copic, reunind multe piese, diverse ca gen. La 7 aprilie are loc un 
concert vocal-instrumental, cu participarea cîntăreţei Henriette la Roche. 
Îsi dau concursul diletanţii braşoveni. Programul a inclus: Uvertura 
la opera „,Griselida“ de Ferdinand Pasr, Rondoul „Mio ben per te 
qucsta anima“ de Puccitta, Variațiuni pentru flaut de Mitter executate 
de un diletant. De observat că acest flautist brașovean apare mereu ca 
solist, dar nu i se indică numele. Nu era oare aceasta o subestimare a 
talentelor locale ? În continuarea programului mai figurau Cavatina și 
recitativul lui Sargino de Par, Favorit-Bolero de Blangini, Rondo alla 
Polacca de Puccitta, prima parte dintr-un concert de flaut de Miller, 
executate de „un diletant“, şi mari Variațiuni de bravură pe tema „,„Nel 
cor più non mi seto“ de Paisiello, compuse de dl Winter. 

A doua zi, la 7 aprilie 1826, a avut ioc un alt concert susţinut 
de aceiași muzicieni. Programul diferă complet. Locul uverturii l-a luat 
Simfonia concertantă de „directorul muzical“ Blumenthal, Uvertura la 
opera „Tancred“ de Rossini, ciîntată la pian (patru miîini), Intermezzo 
din opera Donna Violenta de Schirer şi Variaţiuni pentru vioară de 
Rode. Între piesele instrumentale expuse se intercalau arii de operă: 
Cavatina „Una voce poco fat din Bărbierul din Sevilla, aria „O dolce 
concento* din Flautul fermecat de Mozart, Aria de bravură „Calma 
a caro“ de Puccitta. În 17 august 1826, trupa de operă din Cluj orga- 
nizează un concert vocal sub titlul „Un potpuriu Quod libet mare de 
cîntece“, incluzind numere soliste, duete şi cvartete din operele aflate 
în repertoriu. 

La 9 septembrie 1826, la Brașov are loc un alt tip de „mare aca- 
demi> muzicală“, un concert de fanfară !, dirijat de Joseph Bednarz. 
Programul era foarte select, axat în mare parte pe transcrieri ale unor 
momente celebre din operă: Uvertura la opera „Elise e Claudia“ de 
G. Rossini, concert de clarinet de Catalieri, Cavatină din opera Semi- 
ramida de Rossini, Variațiuni pentru corn de Rossini, Cavatina din opera 
L'Equivoco-Stravaguante de Rossini, executată la oboi,. Scenă și Cava- 
tina din opera „Bianca e Falliero“ de Rossini. Mai figurau încă două 
piese tot de Rossini. Din cele opt piese ale programului, doar una nu 
aparținea lui Rossini — deci a fost un adevărat „festival“ Rossini. 

În general se poate susține că muzica de operă a compozitorilor 
italieni constituia temelia repertoriului de concert din acea vreme, oglin- 
dind şi în acest fel preferinţele publicului, Academia muzicală din 29 


1 Pe atunci ansamblul de suflători se numea muzică turcească. i 

septembrie 1826, avind solist pe violonistul Johann Eduard Wesselly, 
era astfel concepută : Uvertura la opera „Italianca în Alger“ de Rossini, 
Mare concert pentru vioară de Rode, Mare arie din opera Armida de 
Rossini, solistă d-na Rozalia Dery, Poloneza pentru vioară compusă de 
Wesselly, Uvertura la opera „Otello“ de Rossini, duet din opera La 
Sposa Fedele de Paccini, executat de d-na Dery şi dl Szerdahelyi, Fan- 
tezie brillantă pentru vioară de Jansa. 

La 4 octombrie 1826, la Braşov, s-a organizat un „concert parti- 
cular“ de către „Prietenii muzicii“ şi trupa de operă din Cluj, soliști 
fiind Ignatz Kottek (flaut) şi Cajetan Horzyschi (fagot). În program figu- 
rau unsprezece titluri. Cele mai importante : Uvertura la opera „Don 
Juan“ de Mozart. S-au prezentat și două compoziţii de Kottek, un con- 
cert mare pentru flaut şi adagio și rondo pentru flaut și fagot. Şi celă- 
lalt violonist, C. Horzeyschi apărea cu o piesă proprie, o poloneză pen- 
tru fagot. Marea majoritate a pieselor se datorau unor compozitori aus- 
trieci ca : Gelinek, F. Riss, Lipinski. 

În continuarea spectacolului „Medeea si Jason“ din 31 octombrie 
1926 se susţine la Braşov un concert vocal-instrumental în care s-a pre- 
zentat uvertura de Jirovek, cavatina din Tancred, duet din opera Sar- 
gino de Pasr, Variaţiuni pentru chitară de Giuliani și duet din opera 
Spectacolul de operă întrerupt de Winter. 

Frecvența concertelor era destul de mare. Constatarea se face pe 
baza afişelor păstrate şi nu pe baza celor care ar mai fi existat. Apoi, 
concertele deschise marelui public erau laice, mondene. Alături da aces- 
tea ar mai trebui luate în consideraţie și concertele religioase, săptă- 
miînale, cu soliști și formaţii instrumentale, care însă nu se popularizau 
prin afişe. 

Debutul anului 1327, 6 ianuarie, aduce la Braşov un concert instru- 
mental în care se execută o „Simfonie mare“ de. Mozart (nespecificată), 
Concert pentru pian de Dussek, solist Fr. Stief, Poloneză pentru vicară 
de Mayseder, executată de Franz Hochmanr (pe care l-am mai întîlnit 
ca solist), Trio pentru pian de Joseph Haydn, Concertul pentru două 
viori de Doppel, avînd soliști pe Friedrich Eck și Fr. Hochmann. Concer- 
tul s-a încheiat cu Variaţiuni pentru pian și vioară de Herz și Lafont, 
soliști fiind Steif şi Hochmann. 

Dezvoltarea vieţii muzicale a întimpinat greutăţi insurmontabile. 
În acest sens trebuie invecat ordinul contelui Pahlen, prin care s-au 
interzis, în toamna anului 1828, întrunirile muzicale si chiar cântatul 
pe stradă. Consulul englez EL Blutte scrie, la 14 noiembrie 1828: 
„Se ştie, în genere, că biet români sînt un popor care cîntă la mîhnire 
ca şi la bucurie, înainte ca şi după supliciu. Contele Pahlen a interzis 
de o lună... a se mai cînta, fie în case, fie în stradă“ t. Asemenea dis- 
poziţii, generate probabil de raționamente extraartistice, erau de natură 
să încetinească ritmul ascendent al progresului muzical. În condiţiile 


1 Filitti, Ion C., Corespondenta consulilor englezi din Principate, 1828—1836. 
Analele Academiei Române, Seria II, Tom. 38. București, Librăriile Socec, 1916, 
p. 855. 

opreliștii semnalate se poate explica penuria manifestărilor muzicale din 
respectivul an. 

Orchestra teatrului din Cluj, sub conducerea lui Iosif Heinisch, 
nu prea era interesată în organizarea unor concerte simfonice. Totuși, 
la 18 mai 1829, avea ca solist un chitarist al cărui nume nu se precizează, 
elev al lui Mauro Giuliani, chitarist şi compozitor cîntat și în orașele 
transilvănene. Programul : Mare simfonie de Boccherini (pe afiș Boche- 
roni), Mare concert pentru chitară de Giuliani, Variaţiuni pentru corn 
de Belloli, Introducere şi arie din opera Vestala de Paccini, executată 
la corn şi trompetă, Variațiuni și Poloneză pentru chitară şi cvintet de 
coarde de Giuliani, Variaţiuni pentru chitară și cvartet de coarde pe 
teme din opera „Otello“ (probabil de Rossini) ?. 

Pînă în primăvara anului 1830 nu s-a mai putut reconstitui activi- 
tatea de concert la Braşov. Este însă de presupus că existența capelei 
orășenești şi a amatorilor braşoveni au continuat seria concertelor după 
modelul celor susţinute în anii 1825—1826. La 14 aprilie 1830 se pre- 
zintă un concert cu concursul pianistului vienez Franz Erkel care, de 
asemenea, mai cîntase la Braşov. De data aceasta concertul apare mai 
sobru, cuprinzind doar șase titluri: Uvertură, Mare concert pentru pian 
și orchestră de Hummel, Variaţiuni pentru soprană de Winter, Variaţiuni 
pentru pian la patru mâini de Carl Maria von Weber, interpretate de 
F. Erkel şi un tînăr diletant, Concert pentru vioară de Jansa (solist 
un alt diletant, nenominalizat) și Rondo de concert pentru pian de 
Herz, cu acompaniament de cvartet. 

După o săptămînă, la 21 aprilie, are loc un al doilea concert cu 
concursul aceloraşi forţe interpretative, cu programul parțial modificat, 
prima și ultima piesă fiind aceeaşi. Apar, Introducere și Concert-poloneză 
pentru pian și cvartet de F. Kalkbrenner, Arie pentru soprană de Ros- 
sini, Poloneză pentru pian şi cvartet de J. Cerny, Variaţiuni pentru vioară 
pe o temă maghiară de Taborski. 

Se obișnuia organizarea unor spectacole de tip „coupe“, în care 
se prezentau diferite scene, arii, momente vesele din repertoriul cunoscut. 
De semnalat că trupa maghiară din Cluj prezintă la Braşov, la 19 mai 
1830, în cadrul unui asemenea spectacol : „Duet național valah“ cîntat 
de Hubay şi Viktoria (?). Introducerea unor cîntece româneşti demon- 
strează cel puţin două fenomene : valoarea artistică a cîntecelor româ- 
nești şi necesitatea abordării unui repertoriu care să fie pe placul româ- 
nilor brașoveni. De altfel, trupele duceau o susținută campanie pentru 
atragerea românilor la manifestările teatrale și de concert. 

În concertul din 17 octombrie 1830 s-au executat, între altele, 
Concert pentru clarinet de Kromer, Concert pentru fagot de Czaika, 
Concert pentru vioară de Jansa, Concert pentru flaut de Dressler2. La 


1 Lakatoș, Ștefan, Orchestrele simfonice din Cluj, pînă în anul 1920. Cluj, 
1966, exemplar dactilografiat, p. 10. 

2 Solişti au fost: Wenzel Herlitzka (clarinet), Cristoph Seller (fagot) ai 
Knaben Karl Seller (flaut). 

31 octombrie are loc o serată muzicală unde se susţine un concert vocal- 
instrumental. De fapt a fost un concert de lieduri (opt lieduri). S-a mai 
cîntat un lândler şi un cvartet vocal. Programul a fost susţinut de 
cîntăreţii din Stiria-Alpi. Aceiaşi interpreţi mai susțin un concert vocal 
și instrumental cu un alt program. Se includ şi arii de operă de Rossini 
şi Spontini. Apare pentru prima oară și o piesă de Schubert, un terţet 
vocal £ 

Din Bucureşti aflăm o ştire despre un concert care a avut loc la 
6 aprilie 1831, susținut de trupa de operă, în beneficiul lui Hoffmann ?. 
La Iaşi, în 28 martie 1830, dl Winter a prezentat publicului ariete. În- 
tr-un alt concert dat în casele lui Constantin Canano au apărut soții 
Monari, cîntăreţi ai Teatrului Italian din Petersburg. 

Din 1831 ne parvine un concert de la Sibiu, la 7 septembrie, Iosif 
Novak (iarăși un muzician ceh), cu concursul unor diletanți şi membri 
ai teatrului, ofereau o „Petrecere muzicală si de pantomimă“. Programul 
a fost încărcat, după cum urmează: Mare uvertură, Concert pentru 
vioară și orchestră de Meyseder, solist J. Novak, Aria „Rămas bun“ 
din opera Maria de Herold, cîintată de dl Seyffert, Cencert pentru flaut 
de Charles Keller, executat de un diletant local, Adagio pentru vioară 
de Meyseder, Mare uvertură, Concert-Poloneză pentru chitară, Lied cu 
acompaniament coral executat de d-ra Crisnitz, și Concert-Variaţiuni à 
la Paganini pentru vioară, compus şi interpretat de J. Novak. Este foarte 
interesant titlul acestei din urmă piese, care ne arată că faima lui Pa- 
ganini ajunsese la Sibiu ca şi epigonii săi. 

La 4 mai 1832, trupa Georgina Hesse din Dresda oferea braşove- 
nilor un concert vocal si instrumental. De remarcat că afișul era tipărit 
în limba germană și română. Ca de obicei, își dădeau concursul și ama- 
torii instrumentiști braşoveni. În program : două uverturi (nespecificate), 
Variaţiuni pentru vioară de Rode, Concert pentru pian de Herz, arii din 
Piratul de Bellini şi Cavatina din El Crociato ex Egitto de Meyerbeer. 
Aceiași muzicieni au mai dat două concerte la 13 și 27 mai, programul 
nu prezenta titluri deosebite. Apare nou uvertura la opera Muta din 
Portici de Auber. 

Cîntăreața Hesse a întreprins în același an concerte la București 
(unde a stat două luni) și la Iaşi. La Bucureşti a acompaniat-o pianista 
locală Sporer. În cadrul unui concert din Iași, alături de cîntăreaţa ger- 
mană şi-au dat concursul, la buna reuşită a primului concert, Herfner, 


1 Un alt concert vocal instrumental, susținut tot de ansamblul din Stiria 
(Steyrer), a avut loc la Brașov, în ziua de 2 noiembrie 1830. 

2 Cronica acestui concert, din „Curierul românesc“, An. III, 1836, p. 88, 
col. II, este ilustrativă pentru felul incert al aprecierii. „Alaltăseară, marţi, la 
6 aprilie, s-a dat un concert în sala teatrului... unde, după ce s-a cîntat de 
toată orchestra şi în parte de profesorii de muzică, cele mai alese bucăţi, apoi 
după făgăduinţa că au binevenit a da, ca în astă seară vor cinsti adunarea 
coconiţelor Sporer și Mesiţ prin arătarea talentului la muzică... Vezi: Ghenea, 
C. C., Ion Heliade Rădulescu, animator al vieţii muzicale. În : „Muzica“, Bucureşti, 
nr. 6, iunie 1962, p. 24. 

Georgina Hesse a dat în 27 mai 1832 un concert la Braşov. 
Afișul a fost publicat în limbile germană şi română 
(Colecţia de afişe Biserica Neagră). 

"pb Cernevski (?), Maer şi Werner. Într-un al doilea concert, cîntăreața 
a interpretat şi un „viers în limba românească“. A concertat şi în casa 
lui Alecu Balș, împreună cu un violonist 2. Tot la Iași, în 1832, au avut 
loc trei concerte ale lui Fr. Ruzitski („cel întîi capelmaestru al muzicii 
militare“), ultimul la 14 octombrie 3. Un concert vocal instrumental la 
Iași tot în casele lui Alecu Balș, a fost oferit de profesorul Tonini. 

În unele seri, cînd aveau loc spectacole teatrale și muzicale, se 
recurge la o nouă formulă de concert. Drept preludiu la spectacol se 
prezentau cîteva piese, uverturi şi arii, duete din opere celebre. Să fie 
aceasta o nouă strategie în atragerea publicului ? Astfel, înaintea melo- 
dramei Moise de Joseph Ritter, s-a cîntat și un alt concert: Uver- 
tura la opera „Cruciații în Egipt“ de Meyerbeer, duet pentru doi tenori 
din opera Vestala de Spontini, Arie din opera Titus de Mozart şi duet 
din Armida de Rossini. Chiar si înaintea reprezentației operei Dama 
albă de Boieldieu, la 12 decembrie 1832, la Braşov s-au prezentat două 
piese ` Arie din opera Cenușăreasa de Isouard şi un duet. Tot la Brașov, 
în 27 decembrie, apare din nou o serată muzicală, avîndu-l ca solist pe 
clujeanul Georg Ruzitska (pian şi violoncel). S-au cintat : Concertul pen- 
tru pian și orchestră de J. Field, Arie din Bărbierul din Sevilla de Ros- 
sini, solistă Louise Brauer, Potpuriu pentru violoncel de B. Romberg, 
Fantezie şi concert-variaţii de C. Czerny, Lied tirolez și variațiuni pen- 
tru soprană de J. N. Hummel și Fantezie pentru pian. 

Informaţiile despre viaţa de concert pînă în 1840 sînt foarte laco- 
nice. La lași, la 11 decembrie 1833 a concertat cu „amatorii de muzică“ 
cîntăreaţa elveţiană Gnisler. În 29 ianuarie 1834, aceeași cîntăreaţă şi 
tenorul Castiglio au susţinut un concert vocal-instrumental. T. T. Burada 
arată că în acești ani exista un cvartet care se întrunea, format din 
Nicu Bucşănescu — vioară (elev al lui Cuna), Matei Buhuși, Manolachi 
Hrisoverghi și Elena Asachi 3 

La Brașov, în 1834 se înființează „capela orășenească“ care, în 
1842, va deveni „crchestra orășenească!, sub conducerea lui Jan Misli- 
vecek (1815—1870). La București, în 1834, tenorul italian Castiglio orga- 
nizează o „Academie muzicală“. La lași, în spectacolul teatrului, din 10 
aprilie 1834, se execută cantata pastorală „La Tente“ de Elena Asachi 
şi o baladă, tot cu conţinut pastoral 5. 

În cercurile muzicale din Cluj, se manifestă în 1834 muzicianul 
maghiar Ferenc Erkel, care cîntă la pian Sonata în do diez minor de 
Beethoven și Concertul pentru pian în re minor de Mozart. La Cluj, 
Erkel cunoaşte muzica populară din Transilvania, o impresie puternică 
producînd asupra sa folclorul secuiesc. Samuel Brassai îl îndeamnă pe 


1 „Albina românească“, an IV, 1832, nr. 70, p. 227. 

2 „Albina românească“, an IV, 1832, p. 300, 308 şi 344. 

3 „Albina românească“, an IV, 1832, p. 324, 

4 Burada, T. T., Cronica muzicală a orașului Iaşi, op. cit., p. 1064. 


5 Burada, T. T., Istoria teatrului în Moldova, vol. 1, p. 12. 

tînărul Erkel să compună. Din această epocă se pare că datează proiec- 
tele sale de a scrie opere 1. 

Paolo Cervati a oferit iesenilor un concert la 11 aprilie 1835. Deţi- 
nem sumare informaţii şi asupra unor instrumentiști care au concertat 
la București. Pianistul Leopold Meyer cîntă în 1836. La Arad, în con- 
certul susţinut de elevii conservatorului își dă concursul violonistul vie- 
nez Johann Hendl. 

Doi ani mai tirziu, pianistul Serafim Neslern din Viena a interpre- 
tat între altele şi o „fantezie pentru clavir si orchestră“, compusă de el 
pe motive muzicale românești 2. Este de reţinut acest moment, deoarece 
indică interesul artiştilor străini pentru muzica românească populară, 
ca şi dorința lor de a capta interesul publicului căruia i se adresa. 

La Cluj, directorul Conservatorului, G. Ruzitska, iniţiază concerte 
vocal instrumentale. lată programul concertului din 10 august 1837: 
Simfonia (partea D de Lachner, Concertino pentru pian de Hummel, duet 
din opera Amazilio de Paccini, Piesă de concert pentru violoncel de 
Romberg, Imn pentru cor şi orchestră de Beethoven, Rondo pentru pian 
de Herz şi Final din Simfonia de Lachner (probabil aceeași simfonie din 
care, la începutul concertului, s-a executat prima mișcare) 3. 

Un concert memorabil a avut loc la Iași, în cadrul primei repre- 
zentaţii a elevilor Conservatorului filo-dramatic, din 23 februarie 1837. 
S-a cîntat o uvertură pe motive de Rossini — Bellini, aranjată de D Cer- 
vatti, arii româneşti și Uvertura națională de I. Herfner î. Evenimentul 
trebuie reţinut, deoarece "a datorat unor forțe interpretative autohtone. 

La Arad, la 20 ianuarie 1837, într-o seară muzicală dată de Stani- 
slaus Serwaczynski şi Joseph Wagner, s-a executat un Cwvartet de Beetho- 
ven, Variaţiuni de Benesch, Cwvintet de Onslow şi Capriccio pentru vio- 
loncel de B. Romberg 5. La 25 mai 1837 a avut lec o seară muzicală a 
cîntăreţei Frisch. 

În serbările și reprezentațiile elevilor conservatorului ieșean erau 
incluse diferite piese vocal-instrumentale compuse de Elena Asachi. La 
1l ianuarie 1838 s-a cîntat aria Se il fato barbaro, iar la 23 aprilie, 
corul pastoral „Între văile înflorite“. 

Cîntăreţii italieni au avut un anumit rol în iniţierea unor mani- 
festări concertante de tipul recitalului. Luis Forcati și apoi cîntăreața 
Negroni prezintă, în noiembrie 1838, la București, concerte, deci în vre- 


! Cosma, V., Lakaioş, St., Erkel Ferenc élete és munkâssag, mint össekötö 
Kapocs a Magyar és roman zene kultura között. În: „A Zenetudomâny Tanul- 
mânyok II Kâtetebăl“. Budapest, Academiai Kiado, 1954, p. 19. 

2 Înştiinţare muzicală. În : „Românul“, I, 1838, p. 264. 

3 Lakatos, Ștefan, Orchestrele simfonice din Cluj, op. cit, p. 32. Afișul 
concertului. Biblioteca Centrală universitară Cluj. Colecţia de afișe, cutia 52. 

4 Burada, T. T., Istoria teatrului în Moldova, vol. I, op. cit. p. 172. 

5 Cosma, Viorel, Contribuţii privitoare la pătrunderea creaţiei lui Beethoven 
în țara noastră (sec. XIX). În: „Studii şi cercetări de istoria artei“, Bucureşti, 
Ed. Academiei, tom. 17, nr. 2, 1970, p. 221. 

Soirée musicale la Iaşi, 25 mai 1837. 

mea cînd la cererea lui Alexandru Ghica se puneau temeliile orchestrei 
palatului organizată de Ludovic Wiest 1. 

La lași violoncelistul Roge a concertat în septembrie 1838. De mare 
răsunet s-au bucurat, la Brașov, București şi Iaşi, concertele violonistei 
Eleonora Neumann, elevă a lui Meyseder și Paganini. În program, Va- 
riațiuni de Meyseder, Beriot şi Fantezie de Lipinski. Interpreta a fost 
elogiată în presă pentru că... „sună violonu cu rară deplinătate și cîntă 
cu mult har“ 2. Un alt concert l-a dat cîntăreaţa Maria Frisch. Din 1838, 
M. Jaborski iniţiază Academii muzicale la Timişoara. 

Creaţiunea de Haydn a fost executată la Cluj în 5 şi 10 aprilie 
1839, de către formaţiile elevilor conservatorului conduse de Gh. Ru- 
zitska. Cu această ocazie s-a publicat și o broșură în care s-a tipărit 
textul integral î. La Timișoara, Pietro Quintarolia organizează o serată. 
muzicală. 

La Sibiu, în 1839, ia ființă societatea corală „Harmonia“, care va. 
avea o bogată activitate. 

Anul 1840 a înregistrat următoarele evenimente eoncertistice. Cin- 
tăreaţa Henrieta Carl a prezentat un recital la București. O mică trupă 
de cîntăreţi şi dansatori spanioli se produce tot la Bucureşti. Cîntăreaţa. 
Augusta Bote de la teatrul italian din Petersburg a concertat la Brașov, 
București şi lași. La Timişoara, concertul pianistului Serafim Kuntz şi 
apoi recital Kuntz și M. Jaborski — violonist. M. Jaborski era un vio- 
lonist de origine poloneză, stabilit aici din 1832, care a jucat un rol 
marcant în făurirea vieţii muzicale timişorene. Merite are și Francisc 
Limmer, violoncelist, organist, dirijor şi compozitor, care se stabilește 
la Timișoara în 1834, venind de la Viena. Un adevărat eveniment muzi- 
cal îl constituie executarea la Timişoara, la 20 martie 1841, a Simfoniei 
Pastorale de Beethoven 3. 

Tot la Iaşi a concertat cuplul Pietro Vimercati. De mare succes 
s-au bucurat şi concertele Mariei Frisch, susținute în luna noiembrie. 
Programul : Uvertura la opera Muta din Portici de Auber, arie din opera 
Puritanii, piesă concertantă pentru clarinet csecutată de Curanda, In- 
troducere, temă și variaţiuni de Beriot (transpuse pentru soprano), uver- 
tura la opera Norma de Bellini şi mare scenă din aceeași operă. Fapt 
interesani că uverturile menţionate au răsunat în execuţia orchestrei 
militare. La Timișoara se produc instrumentiștii Serafim Kuntz şi D Nigg. 

Şi la Iaşi se întîlneşte obiceiul ca în cadrul unui spectacol teatral 
de binefacere să se includă şi numere muzicale. Astfel, spectacolul pen- 
tru di Dubray şi d-ra Euphenie a inclus o romanţă și un „cîntec nout. 

Pentru anul 1841 putem semnala două concerte la Iași, susținute 
de cîntăreaţa Celmari şi respectiv cîntăreţii Ziegel. Mare publicitate au 


1 Cosma, Viorel, Filarmonica George Enescu din București, 1868—1968. Bucu- 
vești, 1968, p. 10. 

2 „Albina românească“, Iași, X, 1839, p. 112. 

3? Lakatoş, Ştefan, Orchestrele simfonice la Cluj, op. cit. p. 33—34. 

4 Cosma, V., Primele audiții ale simfoniilor lui Beethoven în țara noastră. 
În : „Magazin“, Bucureşti, 25 aprilie 1970, p. 5. 

cunoscut în publicaţiile ieşene concertele harpistului Bochsa din Londra 
şi cîntăreaţa Bishop. S-au interpretat fragmente din opera Somnambula 
de Bellini şi Coțofana hoață, Anna Bolena, Lucia di Lammermoor de 
Donizetti. Bochsa a executat variaţiuni pe o temă (?) de Bellini și o 
fantezie pe tema baladei populare moldovenești „În cetatea părăsită“. 
Pentru a cîştiga simpatia publicului, cîntăreaţa engleză, în costum naţio- 
nal românesc, a executat cîntecul unei păstoriţe de la munte — „Între 
piatra detunată“ t. Așadar, artiștii străini aflați în turnee în orașele 
româneşti recurg din ce în ce mai frecvent la cîntece populare româ- 
naști spre a le valorifica în concertele lor. 

Apăreau diferiţi muzicanți care îşi demonstrau agilitatea pe instru- 
mente noi. Un asemenea caz îl reprezintă la Iaşi concertul lui Stiegler 
din Viena, care cînta la „polimelodicon“, în 1841. La Timişoara concer- 
tează pianista Mina Baldieri, în programul căreia au fost înscrise com- 
poziţii de Talberg, Herz şi Liszt. Un alt pianist care a vizitat Timișoara 
a fost August Mahler, elev al lui Talberg. În deschiderea unei Academii 
muzicale se execută Uvertura Jubilaţiei de Fr. Limmer. 

La Cluj, în 1841, copilul minune din Sebeş-Alba, Carol Filtsch 
-— pianist — a fost solicitat de către Ruzitska să-şi dea concursul în- 
tr-un concert în favoarea conservatorului, care întîmpina mari dificultăți 
financiare. Timişoara găzduieşte recitalul violoncelistului G. Novacek. 
La laşi a concertat violonistul Artât ; şi-au dat concursul diletanţi locali. 

Violonistul Jules Ghys a vizitat Iaşul în noiembrie 1842. Tot aici 
susțin un concert un grup de artiști specializaţi în cîntece muntene din 
Tirol, Elveţia și Stiria. 

De menţionat că la Alba-Iulia a luat ființă „Societatea prietenilor 
muzicii“ (Musikverein), care a organizat forţela muzicale locale. 

Din 1842 știrile sînt sărace. La Cluj au avut loc cîteva concerte 
date de elevii conservatorului. La 16 decembrie, la Bucureşti, cîntăreața 
operei din Atena, Ardrubaldi, a susținut o serată muzicală. 

Se detașează din sfera manifestărilor muzicale un eveniment ie- 
senn ` la 28 decembrie 1842 a avut loc un concert dat de tînărul violonist 
Alexandru (Adolf) Flechtenmacher. L-a acompaniat pianistul Neslern. 
În program : Mare duet pentru pian şi vioară pe teme din Robert Dia- 
volul de Meyerbeer, Variaţiuni pe o temă din opera Beatrice de Tenda, 
Divertisment, Elegie de Ernst şi o piesă pentru vioară de Artât.2 La 
Iaşi, în 20 octombrie, a avut loc un concert vocal-instrumental în pro- 
gramul căruia a figurat Uvertura „Egmont“ de Beethoven. 


1 întrunire muzicală a madamei Bishop și d. Bocsa. În: „Albina româ- 
nească“, an XII, 1841, p. 393—394; Teatru la Iași. Conţert dramatic a mad. Dison. 
În: „Albina românească“, XII, 1841, p. 397—400 ; Giallica], A. Teatru din Iaşi, 
în : „Spicuitorul Moldo-Român'“, Iași, 1841, oct.-dec., p. 159. 

2 Biblioteca Academiei R.S.R., București, Colecţia de afișe T. T. Burada. Da- 
tele concertelor sînt conform afișului, neadaptate stilului nou. 

La Timişoara concertează Duka Ana, care interpretează concertul 
pentru pian şi orchestră de Weber, cîntăreţii Brenner și Elek, pianiștii 
Manasyne, Chovan, violonistul italian Nicola Zilotti t. 

Manifestările concertante ale anului 1843 sint ceva mai bogate. 
Barbu Știrbei oferă o seară muzicală în cinstea prinţului Albert al Pru- 
siei. Se pare că cele mai bune formaţii și cei mai apreciaţi muzicanți 
aflaţi la București au fost onoraţi a fi programaţi : „banda cea veselă 
a muzicii reformei“, trupa cea melancolică a lăutarilor, artistul Mayer 
și cîntăreaţa H. Carl. Dansurile curopene alternau cu dansuri naţionale. ? 

O serată muzicală are loc în beneficiul primadonei Mathilda Clary. 
Henrieta Carl a susținut mai multe concerte la București și Iași, în 
lunile de primăvară. Un copil de numai cinci ani, Ignaţiu Tedesco, a 
concertat la Iași. Apar în concerte, la lași, pianista Adela Pernet, Leo- 
pold Mayer, un mare virtuoz, care pare să fi fost bine primit de public. 
La laşi dă un recital tenorul italian Ricciardi, avînd în program arii 
celebre italiene și liedul Drumeţul de Schubert. 

Teatrul din laşi a oferit scena sa tînărului „violonist“ Henri Ehrlich, 
la 14 aprilie 1843. Deși cunoscut ca pianist, Ehrlich activa ca violonist 
în trupa franceză, avînd studii cu Carl Maria von Bocklet *. În program, 
muzică instrumentală: două „uverturi* (?), Concert pentru vioară de 
Beriot, Variaţiuni pe o temă din „Piratul“ de Vieuxtemps, Baladă rusă 
de Beriot, „Diverse piese pentru orchestră“ (?). În mod deosebit se deta- 
șează două titluri. În prima parte, „simfonie“, executată de orchestră, 
iar în a doua „Variațiuni pe o temă moldovenească, executată de con- 
certant“. Înseamnă că din această epocă Ehrlich era preocupat să valo- 
rifice melodiile noastre populare. Cit privește „simfonia“, nu avem teme- 
iuri spre a ne lansa nici măcar în vreo presupunere. Afișul acestui 
concert + este edificator pentru multiplele manifestări muzicale ce n-au 
fost reflectate în presă. Din această cauză este temerară și, evident incom- 
pletă orice tentativă de reconstituire a traiectului concertistic al acestei 
perioade. 

În viața muzicală timişoreană trebuie amintiţi doi muzicieni : pia- 
nista Nigg Paula și dirijorul de cor Keininger Iosif, care vor desfăşura 
o bogată activitate muzicală, fie ca interpreţi, îie în calitate de profesor 
și, respectiv, conducător artistic al formaţiei corale. 

La 21 și 25 octombrie, L. Mayer şi H. Carl au susţinut la Bucuresti 
in program în care s-a prezentat o cantată de I. A. Wachmann, solist 


o 


tenorul Penazzi. Și-au dat concursul I. A. Wachmann şi L. Wiest. Cei 


! Braun Dezsö, Bánsági Rapszódia, Timişoara, ev nelkül (1938 ?), p. 29. Multe 
din informațiile privitoare la viața muzicală din Timişoara le datorăm acestei 
lucrări. 

2 Seară muzicală... În : „Vestitorul român“. An. VII, 1843. p. 198—199. 

3 Burada, T. T., Istoria teatrului în Moldova, vol. I, op. cit., p. 259. 

íá Reprodus de G. Breazul în Patrium Carmen, op. cit, p. 395. Dosi a fost 
fotocopiat după un exemplar din Biblioteca Academici R.S.R., Bucureşti, nu am 
reuşit să-l găsim. 

doi interpreți bucureşteni participă tot mai activ la manifestările 
muzicale. 

La unul din concerte şi-au dat concursul L. Wiest, „capul orches- 
trei“ bucureştene, I. A. Wachmann, executînd la vioară o lucrare de 
Wiest. Trupa italiană a interpretat actul III din opera Belizarie de 
Donizetti. 

Elevii conservatorului din Cluj au susținut în 1843 patru concerte. 
La Sibiu, în concertul din 17 decembrie 1843, s-a executat prima parte 
din Simfonia II de Beethoven. 

Sărbătorindu-şi un deceniu de activitate, Conservatorul din Arad 
organizează un concert festiv, la 29 aprilie 1843, la care-și dă concursul 
unul din foștii săi elevi, violonistul Hubay Carol, tatăl renumitului vio- 
Ienist Hubay Jenö !. 

Fostul director al teatrului italian din Bucureşti, Castiglio, a dat 
la 30 decembrie un recital în casele lui Emanuel Elenescu. 

Se reiau concertele vocal-instrumentala la Braşov. La 9 ianuarie 
1844, Societatea prietenii muzicii organizează o „Academie muzicală“ la 
care se cîntă : Uveriura la opera „Vampirul“ de P. Lindpointrer, Concert 
pentru flaut de E. Keller, Potpuriu pentru trompetă de Walch, Cor cu 
acompaniament de orchestră de Josef Haydn, Concert-simfonie pentru 
două viori, violă şi orchestră de Blumenthal, Concert pentru corn de 
P. Lindpointner, un lied și o piesă armonică (sic !). Aceeași societate, 
cu sprijinul capelei orășenești, dă, la 31 martie, al doilea concert-abona- 
ment (deci a existat si primul). Programul, ca de obicei, încărcat şi pes- 
trit. Uvertura de concert de J. P. Hummel, Cavatină din Muta din 
Portici de Auber, Uvertura la „Vampirul“ de H Marschner, Cvartet 
vocal şi pian de F. Schubert, Concert pentru vioară de Ch. Beriot şi 
altele. Pînă la sfîrşitul anului 1844 s-au mai susținut zece concerte 
vocal instrumentale, ceea ce, să recunoaștem, era o performanţă 2. Solişti 
au fost tenorul Ferdinand Sebatzki, soprana Leopoldina Lukatsy, Joseph 
Carl Stiegler (Viena), virtuoz la instrumentul Polymelodicon, pianistul 
Andreas Hartl (Viena), Sofia Kunert (Brno), Nicolaus Helotti (Verona), 
pianista Magdalena Biber, flautistul Giulio Briccialdi. 

Repertoriul era cam același. Mai deosebit, ar fi de menţionat o 
uvertură (?) de Beethoven, o parte dintr-o simfonie de B. Romberg și 
compoziţiile sibianului Ludwig Hedwig — o uvertură-caffee şi o can- 
tată. J. G. Köpf, capelmaistru, a fost prezent printr-o uvertură de con- 
cert. În celelalte oraşe activitatea de concert pare modestă. La Cluj 
au fost organizate două concerte. La Bucureşti, L. Wiest a susţinut un 
recital. 

Pentru anul 1844, la Iaşi sînt menţionabile concertul din 17 mar- 
tie dat de A. Flechtenmacher, în care s-a executat compoziția sa Melodie 
pentru tenor și cor, serata muzicală a pianistului Ignatio Leeb şi con- 


1 Cîmpan, Voichiţa, Contribuţie la o monografie a vieții muzicale a Aradu- 
lui. Arad, 1973, exemplar dactilografiat, p. 2. 

2? Afișele din biblioteca Bisericii Negre-Braşov, în zilele de 15 iunie, 22, 25 
zi 31 august, 7, 29 septembrie, 2 octombrie, 23 noiembrie, 8, 27 decembrie. 

certul lui Franz Arnold, la care au colaborat Flechtenmacher și Neudâr- 
fler (violoncel). Acesta a fost un concert deosebit. S-a cîntat un „cvartet 
instrumental“ de Beethoven, lied pentru violoncel, concert pentru vioarăl, 
executat de Flechtenmacher. Mai figurau în program și „Variaţiuni pen- 
iru vioară“. Se poate vedea că A. Flechtenmacher devenise un muzician 
dinamic în cadrul vieţii muzicale ieșene 2. 

Henri Ehrlich reapare ca violcenist la Iași şi în 1843, la 19 martie. 
Programul nu mai era la fel de interesant ca cel precedent: uvertură, 
A cincea arie variată pentru vioară de Beriot, Arie cu acompaniament 
coral, A treia arie variată de Periot, Piesă pentru orchestră şi Variaţiuni 
pentru vioară de Pchetchek. 

Pianistul Leopold Mayer a dat la București, în 5 iunie 1843, un 
recital, descris de cronicarul „Curierului românesc“ (7 iunie 1843) într-o 
manieră literaturizantă, empirică, de felul următor : „...i se pare cuiva 
că aude, ca să zicem aşa, un cer senin, pe urmă o înourare armonioasă, 
nişte fulgere răpezi, șerpuind în urechile încîntate...“* 3. 

La începutul anului 1845, la Sibiu, Brașov şi București concertează 
orchestra baronului de Hellenbach, compusă din șaisprezece instrumen- 
tişti. Orchestra şi-a dat concursul într-un concert a cărui solistă a fost 
pianista Magdalena Biber. 

Concertele în beneficiu erau cele mai frecvente, ele nu necesitau 
o pregătise, deoarece se improvizau numere din repartoriul celor care-l 
susțineau. La un asemenea concert dat la București, în beneficiul lui 
A. Hartt], au colaborat cântăreața Wanderer, cîntăreții Ricciardi, de Giorgi, 
Santi, flautistul Ferlendis şi L. Wiest. 

într-un concert al lui L. Wiest au apărut Magdalena Biber, pia- 
nistul Leopold Mayer, Gebauer (care se ocupa la București şi cu vin- 
zarea pianelor), cîntăreţii Carol, Wanderer, Cook, Penazzi ai Giorgi. Unul 
dintre cele mai răsunătoare evenimente ale anului 1845 a fost deschi- 
derea grădinii de vară Waremberg, în care concerta o orchestră dirijată 
de L. Wiest. 

La Cluj, în 11 martie 1944, Gh. Ruzitska a dirijat Simfonia HI de 
Beethoven í. 

În palatul domnesc din Iaşi, cu prilejul Anului nou, au concertat 
violonistul Roemers de la capela din Petersburg şi pianistul Schumann 
de ia curtea din Dresda. Cîntărețul Krauss are un concert vocal la Iaşi. 
La Bucureşti, o seară vocală susține cîntăreața Rouzi de Benigs. 

Presa elogiază arta pianistului orb din București, Hartel, care stu- 
diase la Viena. În concertele prezentate la Iaşi, a interpretat piese de 
Liszt şi Talberg. Se constată caracterul intermitent al manifestărilor 


1 Cosma, Viorel, Contribuţii privitoare la pătrunderea creației lui Beethoven 
în ţările române (secolul XIX), op. cit., p. 218. 

La laşi, concertele se dădeau în casele: Th. Balș, Constantin Sturza, Elena 
Cantacuzino, Consulatul austriac, Hotel St. Petersburg. 

3? Bălan, Theodor, Liszt, op. cit., p. 362—363. 

á Cosma, Viorel, Primele audiții ale simfoniilor lui Beethoven în țara noas- 
tră, op. cit., p. 3. 

Mare Concert susţinut la Iași, la 14 aprilie 1843, de pianistul 
Henri Ehrlich. 

concertante, a căror existenţă se datora numai unor factori incidentali.. 
Și la Cluj, unde conservatorul avea mai multe șanse de susţinere a 
producţiilor, nu se putea conta pe o anumită periodicitate. În anul 1845 
s-au dat doar două concerte. Un al treilea, în cadrul bisericii lutherane, 


Violonistul, dirijorul şi compozitorul 
Ludovic Wiest. 


a fost pregătit cu ocazia decesului pianistului Carol Filtsch 1. S-a inter-. 
pretat Recviemul de Mozart. 

La Timişoara, în 1845, se pun bazele „Societăţii muzicale“ care a 
jucat un rol important în întreţinerea vieţii muzicale a oraşului de pe 
malul rîului Bega. La 17 mai concertează aici H. Ehrilch. 


1 Moartea sa a fost anunţată în „Gazeta de Transilvania“, Braşov, VIII, 
1645, p. 189. 

La Braşov, viața de concert era ceva mai bine organizată, dest nu 
se poate susține că ar fi avut periodicitate. Totuşi, concertele soliştilor 
şi orchestrei erau mai frecvente. Despre turneul şi repertoriul ansam- 
blului instrumental al Baronului de Hellenbach ne putem face o imagine 
din trei programe susţinute la Braşov, la un interval de cîteva zile. În 
ziua de 5 ianuarie s-a cîntat Uvertura la opera „Nunta lui Figaro“ de 
Mozart, Divertisment pentru fagot de Jacobi, Fantezie pentru vioară de 
Vieuxtemps, Cvartet pentru 4 corni de Yelen, pe tema imnului rusesc, 
Variaţiuni pentru flaut de Briccialdi, Fantezie pentru violoncel de Kum- 
mer şi Uvertura la opera „Wilhelm Tell“ de Rossini. Al doilea concert, 
din 6 ianuarie, a cuprins: Uvertura la opera „Dama albă“ de Boieldieu, 
Variaţiuni pentru oboi de Griebel, Concertul nr. 1 pentru vioară de 
Beriot, Septet de Beethoven, Arie aranjată de Beriot, Variaţiuni pentru 
violoncel de Merk şi Uvertura la opera „Limantes“ de Lindpointner. 
În al treilea concert, de la 8 ianuarie, programul relua unele piese deja 
cîntate. În plus, Uvertura la „Muta din Portici“ de Auber, Variaţiuni 
şi Rondo pentru corn cromatic de Grimm, Fantezie pentru vioară pe mo- 
tive din opera „Otello“ de Rossini, Nonet de Spohr. 

Amicii muzicii și Capela orășenească din Braşov au o „seară muzi- 
cală“ la 16 martie 1845. S-au executat ` Uvertura la opera „Vampirul“ 
de Lindpointner, Divertisment pentru oboi de Kalliwoda, un lied pentru 
sopran cu acompaniament de pian, Sextet de Meyseder, Uvertura la 
opera „Nunta lui Figaro“ de Mozart, Fantezie pentru pian şi un cor cu 
acompaniament de orchestră de Heinrich Mauss. 


CAROL FILTSCH — STRĂLUCIT INTERPRET 


În peisajul muzical al acestei perioade s-a afirmat și arta inter- 
pretativă autohtonă prin artiştii Carol Miculi, Alexandru Flechtenma- 
cher, Ludovic Wiest, Eufrosina Popescu, Cornelia Höllosy st alţii. În ga- 
leria acestora, un loc aparte îl ocupă copilul minune Carol Filtsch, răpus 
de tubarculoză la vîrsta de cincisprezece ani. Destinul său apare şi mai 
tragic urmărind strălucita carieră internațională care i se deschisese, 
carieră care i-a făcut pe mulţi să creadă că Filtsch ar fi putut deveni 
un al doilea Liszt al artei pianistice europene. 

Carol Filtsch n-a născut la Sebeş-Alba la 28 mai 1830, dintr-o fami- 
lie de iubitori ai muzicii. De la virsta de 3 ani studiază pianul sub 
îndrumarea tatălui său !. La patru ani susține un recital în fața publi- 
cului clujean. După un an, o comisie alcătuită din profesori ai Conser- 
vatorului din Cluj constată că băieţelul din Sebeş are auz absolut, că 
stăpinea bine tehnica pianistică. De asemenea, că știa să improvizeze 


1 Cea mai prețioasă sursă bibliografică de care ne-am servit în elaborarea 
portretului copilului minune o datorăm lui Ștefan Lakatos: Filtsch Karoly. A 
Chopin-Tanitony (Filtsch Carol — elevul lui Chopin). în: „Zenetăârteneti irások“, 
“op. cit., p. 56—66. 

pe melodii populare şi să transpună. La şapte ani ia lecţii la Viena cu 
August Mittag și Simon Sechter, apoi cu Fr. Wieck. Acolo se afla şi 
fratele său mai mare, Iosif, care studia pianul şi compoziţia. Frecven- 
tează cu asiduitate spectacolele de operă. Cîntă des în public, inclusiv 
în faţa împăratului. Concertu care-i aduce notorietatea în capitala Aus- 
triei a avut loc la 7 februarie 1841. În program: Concertul nr. 3 în 
do minor de Beethoven (cu cadanță compusă de solist), Fantezie de 
H. Herz şi Studii de Moscheles. 


Carol Filtsch. 


Fraţii Filtsch susţin concerte la Budapesta (unul împreună cu vio- 
lonistul Camillo Sioni) si la Cluj. În semn de preţuire, conducerea con- 
servatorului clujean i-a aler membrii de onoare. Concertează la Sibiu, 
Brașov şi Sebeș. 

Filtsch obişnuia să vină în ajutorul săracilor şi localităţilor lovite 
de calamităţi. Astfel, la 12 septembrie 1811, susţine la Brașov un concert 
în folosul comunei Vulcan, distrusă de un incendiu. Programul: Fan- 
tezie de Talberg, o altă fantezie de Talberg pe motive de Beethoven 
și Variaţiuni de Herz |. 

Din toamna anului 1841, prin intermediul lui George Sand, Carol 
Filtsch devine elev al lui Chopin care, cucerit de aptitudinile elevului 
său, îi prevede o carieră strălucită. Se bucură si de admiraţia lui Liszt 
și Talberg. Concertează intens, avînd uneori și două-trei recitaluri într-o 


1 Colecţia de afișe a bibliotecii Bisericii Negre, Brașov. 

zi. Compune diferite miniaturi în genul celor scrise de Chopin. Dintre 
acestea, s-au tipărit: Romanță, Barcarolă şi Mazurcă. Rămine la Paris 
un îndrăgostit al operei italiene. Frecventează și concertele simfonice, 
fiind un admirator al creaţiei școlii vieneze ` Haydn, Mozart, Beethoven. 

Din 1843 începe calvarul. Se îmbolnăveşte. Refăcut, se îndreaptă 
spre Londra, unde studiază cu celebrul Moscheles. Şi aici recitalurile 
se Un lanţ. Interpreta compoziţii moderne de Liszt şi Chopin. A fost 
unul dintre primii pianiști care au propagat muzica lui Chopin în Marea 
Britanie. Întreprinde turnee în Germania si Austria. Boala îl macină. 
Revine la Sebeş, după care se îndreaptă spre Italia, pentru tratament. 
Prea tirziu. Moare la 11 mai 1845. „Gazeta Transilvaniei“, anunţindu-i 
moartea, îl numeşte : „tînărul virtuoz în piano-forte“ |. De notat că încă 
în 1841 ziarul românesc din Braşov saluta cu bucurie afirmarea feno- 
menului muzical interpretativ autohton prin „„mititelul Filtsch ai A. 
Flechtenmacher“ 2. 

Arta pianistică a lui Filtsch s-a remarcat prin muzicalitate, culoare 
și tehnică de virtuozitate. Faptul că la o fragedă virstă dobindize o ase- 
menea celebritate în principalele centre muzicale europene, precum și 
intrarea sa în constelația marilor pianiști ai epocii, ne îndreptăţesc să 
credem că, prin moartea sa, muzica transilvăneană a pierdut prematur 
un muzician ilustru. 

Revenind la urmărirea vieţii muzicale, vom arăta că în anul 1846 se 
reliefează, la Iaşi, concertul Emiliei Calvi (23 ianuarie). Artiştii lirici 
italieni otereau concerte la care şi-a dat concursul şi violonistul Alexan- 
dru Flechtenmacher. 

În seara zilei de 25 februarie s-a dat un spectacol în beneficiul 
capelmaistrului A. Flechtenmacher. Am folosit cuvîntul spectacol deoa- 
rece se cuplau piese într-un act ca Provincialul Vadră la Teatrul Naţio- 
nal, cu o parte muzicală alcătuită din numare, precum : „Of, of, ce supă- 
rare de a avea o fată mare“, cîntat de D-ra Dimitriu, Arie din Secătu- 
rile de necazuri, intepretată de D-na Macé, Arie naţională cîntată de 
D-ra Gabriela, Hora naţională din Răzeși, în interpretarea D-rei Dimi- 
triu şi Concert (?) executat la violină de A. Flechtenmacher *. În luna 
mai, Flechtenmacher a susținut un alt concert vocal-instrumental. Din- 
tre artiştii italieni reținem numele tenorului Massimiliano Piacentini, 
Concetta Consentino. A cîntat la lași și Virginia Cook. La București se 
manifestă pianista Lenie Siedlecka. Cornelia Hâllosi apare la 4 iunie 
1845 într-un concert la Timișoara, obţinînd un mare succes. 

Toamna lui 1846 a fost darnică pentru iubitorii muzicii vocal-sim- 
fonice din Braşov, care au putut asculta cinci concerte ^. La concertul 
din 5 octombrie, un rol activ l-a avut L. Wiest. În program, a figurat 
și un potpuriu pe melodii naţionale româneşti pentru orchestră, aranjate 


1 Transilvania. „Gazeta Transilvaniei“, VIII (1845), p. 189. 

2 Ceva muzical. „Gazeta Transilvaniei“, IV, 1841, nr. 22, 2 iulie 1841, p. 88. 

? Burada, T. T., Istoria teatrului în Moldova, vol. 1, op cit., p. 319. 

1 Concertele au avut loc în zilele de 17 septembrie, 5 și 30 octombrie, 6 no- 
iembric și 23 decembrie, Solistă apare pianista Sofia Bohrer. 

de L. Wiest. Remarcăm şi înscrierea Uverturii la opera „Oberon“ de 
Weber. Au mai figurat: Voriotiuni pe o temă austriacă, Uvertura la 
opera „Muta din Portici“ de Auber, Fantezie pe o temă maghiară şi 
Carnavalul de Ernst. Din programul concertului din 6 noiembrie se 
detaşează piesa Réminiscences şi fantezia pe teme din opera Norma de 
Bellini-Liszt, ca şi abordarea liedului Regele Ielelor de Schubert. 


TURNEUL LUI FRANZ LISZT 


Evenimentul proeminent al anului se pare că l-a constituit turneul 
pianistului Franz Liszt (1811—1886), din noiembrie—decembrie 1846— 
ianuarie 1847 !, la Timișoara, Arad ?, Lugoj, Sibiu, Cluj, Aiud, Bucureşti 
și Iaşi. Faima europeană a marelui virtuoz a atras un numeros public 
Ja concertele sale. Aceasta, cu atit mai mult cu cît Liszt era cunoscut 
publicului nostru anterior venirii sale, între altele st datorită unor ştiri 
care apăruseră în ziarele noastre. Astfel, în „Curierul românesc“ din 
1842 se relata despre concerte date de Liszt în scopuri de binefacere 3. 

Primul turneu în ţara noastră îl efectuează în 1823, la virsta de 
12 ani, cînd, însoţit de tatăl său, a concertat la Arad, iar ultimul, al 
treilea, la Cluj, în 18794. Seria recitalelor din toamna anului 1846 a 
inaugurat-o la Timişoara. Pretutindeni a fost primit cu alai, iar aplau- 
zele nu mai conteneau la sfîrşitul fiecărei piese, transformîindu-se la 
sfîrşitul concertului în ovaţii nesfirșite. Reacţia publicului la concertele 
lui Liszt poate servi drept argument în favoarea tezei că publicul român 
preţuia cum se cuvine marile personalităţi interpretative. Pe de altă 
parte, înscrierea oraşelor românești pe itinerariul său de concerte timp 
de trei luni, într-o epocă de răsunătoare succese pentru pianist, în- 
seamnă că Liszt deţinea relaţii pozitive referitoare la cultura muzicală 
a viitorilor săi audienţi. 

Liszt a susţinut între unu și trei recitaluri în orașele vizitate”. 
La Cluj a fost invitatul școlii de muzică ; elevii au prezentat un concert 


1 Theodor Balan, în volumul Liszt, publicat de Editura muzicală, 1963, 
p. 349—367, dă o cuprinzătoare descriere a turneelor lui Liszt în ţara noastră, 
indicînd zilele, programul concertelor, ca și spicuiri din cronici, 

2 Sirbuţ, Iosi, Franz Liszt la Arad. În: „Studii muzicologice“, Bucureşti, 
Uniunea compozitorilor români. nr, 7. 1958, p. 65; Lakatos, Ştefan: Franz Liszt, 
În : „Zenetărteneti irások“, op. cit., p. 160—161. 

3 „Curierul românesc“, an. XIII (1842), p. 106 şi 170. 

á Sîrbuţ, Iosif, Franz Liszt la Arad, op. cit. 

5 Totuși, la Sibiu, unde a dat doar un recital în Sala Redutelor, cîntînd la 
două piane succesiv, cu toate că a avut acelaşi mare succes, presa de limbă 
germană (inclusiv cea de la Braşov) a formulat o serie de critici la adresa lui 
Liszt, datorită faptului că s-a lăsat antrenat de anumite interese cu caracter 
politic. Răspunsul lui Liszt unor organizatori sibieni, care i-ar fi solicitat un al 


206 0. L. Cosma 


în cinstea sa, în care s-au executat uverturi şi o simfonie de Beethoven 
(nu se specifică anume care), ca şi o lucrare vocal-instrumentală L În 
alte orașe i se rezervă mari onoruri ; i se oferă cununi de lauri, se orga- 
nizează recepții etc. La Timişoara, în ultimul concert și-a dat concursul 
şi violonistul M. Jaborski. 

În programele recitalurilor sale au figurat piese de mare aderentä 
la public, transcripții de arii celebre ale autorilor italieni, piese de com- 
pozitori clasici şi romantici, compoziţii proprii și cîntece populare. La- 
tura briliantă, de virtuozitate, de etalare a fenomenalului său aparat 
tehnic prevala asupra interiorizării şi profunzimii. Acesta era Liszt în 
epoca turneului în Ţările Românești. Concert, Uvertura la opera „Wil- 
helm Tell“ de Rossini, Andante din opera Lucia de Lammermoor, Regele 
lelelor, Ave Maria şi Păstrăvul de Schubert, Andante cu variaţiuni de 
Beethoven ; la Cluj cîntă, la 6 decembrie, o sonată de Beethoven, Fan- 
tezia pe motive din opera Norma de Bellini, Fantezie pe teme din opera 
Somnambula de Bellini, Tarantella de Rossini, Variaţiunile „Hexameron“ 
din opera Puritanii de Bellini (Variaţiuni datorate lui S. Talberg, J. P. 
Pixis, H Herz, C. Czerny, F. Chopin și Fr. Liszt), Invitaţie la vals de 
Weber, mazurci, valsuri, poloneze de Chopin, Variaţiuni pe teme din 
opera Robert diavolul de Meyerbeer, Fantezia de Schumann, Variaţiuni 
pe motive populare maghiare, Marșul lui Rakoczi 2. 

Trebuie de asemenea inciuse în programul lui Liszt Variațiuni pe 
teme românești interpretate începînd cu al doilea concert de la Bucu- 
vești. Chiar la Constantinopol a prezentat variaţiuni după arii vechi 
românești 3. 

Presa vremii a oglindit pe larg turneul lui Liszt, care se pare că 
a fost foarte mulțumit de reacţia şi atitudinea publicului faţă de elf. 
La Bucureşti Cezar Bolliac semnează o cronică în „Curierul românesc“ 
în care încearcă să definească esenţa artei pianistice a lui Liszt. „De 
la cel dintii debut ar fi zis cineva că sufletul cel mare al artistului 
s-a vărsat în toată sala şi inimilie auditorilor au devenit claviruri în 
care revibrau sunetele instrumentului. Liszt nu bate pianul ca ceaialaltă 
lume muzicală ; el are felul lui propriu de a cînta, o metodă cu totul 


doilea concert pare edificator: „un singur concert a fost suficient ca să regret 
venirea mea la Sibiu“ (Beu, Octavian, Franz Liszt în ţara noastră. Sibiu, Krafft 
si Drotleff, 1933, p. 13). Pentru noi, românii, vizita lui Liszt la Sibiu este impor- 
iantă, deoarece îi oferă prilejul să cunoască muzica populară românească. Aici 
şi-a notat o horă care a intrat ulterior în Rapsodia română. 

t Lakatos, Ştefan, Noi documente despre legăturile lui Liszt cu ţara noastră. 
„Muzica“, București, 1961, nr. 11—12, p. 83. 

2 Weinberg, I. Dr., Franz Liszt pe meleagurile românești. În: Momente 
şi figuri din trecutul muzicii româneşti. București, Ed. Muzicală, 1967, p. 80. 

3 „Albina românească“, XIX, 1847, nr. 48, 19 iunie. 

4 Într-o scrisoare arăta ...„Oricît de obișnuit sînt cu succesele, mărturisesc 
că am trăit în Ţările Româneşti clipe deosebit de emoţionante.... Vezi Missir, N., 
Turneul de concerte întreprins de Franz Liszt în 1846/1847. În: „Studii şi cerce- 
tări de istoria artei“, 1961, vol. II, p. 497. 

ei 


nouă. Ziceam totdeauna că muzica este pentru glas și mai puţin pentru 
instrument, dar nu auzisem încă pe Liszt, nu auzisem acest pianoforte 
ce cuprinde toate instrumentele inventate şi neinventate încă și note la 
care nu se poate nici cobori nici înălța glasul omenesc... De a mai zice 
ceva despre acest colos ce[-l] admiră Europa întreagă ar fi o pierdere 
de timp zadarnică. Vrei să ştii cine e Liszt? Trebuie să-l asculţi...“ 1, 
Bolliac îi reproşează lui Liszt că, din cauza preţurilor ridicate, tinerimea 
română, dornică să se cultive, nu-și putea permite să-i cumpere bilete 
și să-i admire arta. 

În cronica din „Vestitorul român“ (21 decembrie 1846, p. 44—45) 
se relevă satisfacția publicului bucureștean ascultind improvizaţiile lui 
Liszt pe teme populare românești. „A luat de temă două cîntece româ- 
nești şi le-a fvămîntat cu variaţii atît de felurite și de magice încît 
versoanele ca era de față, neștiind cu ce să-și arate a lor mulţămire, 
murmura cu sfială un bravo, ceea ce se repeta în tot salonul“. 

La lași, cele trei concerte au fost la fel de bine primite, dovadă 
cronicile lui Gheorghe Asachi. În prima cronică, arta lui Liszt este privită 
de la distanţă, admiraţia nu cunoaște margini. „Un meteor din cele mai 
brilante ce se înfățoşează pe orizontul artistic țintește în ist moment a 
noastră luare aminte ai admiraţie... Producerile penelului și ale instru- 
mentelor trebuie a le primi chiar prin organul pentru care ele sint urzite 
si prin a cărui mijlocire ele pot înriuri asupra sufletului, căci descrierile 
cele mai nimerite sint purure nedeplinite în această privire. Încît se 
cuvine a auzi o piesă muzicală, precum a vedea o zugrăvitură spre a 
avea daspre ele o cunoștință deplină si clară. Iperbolele poetice, atît de 
deseori întrebuințate în descrieri, învechite prin a lov deasă aplicaţie, 
nu sînt alta decit o mărturisire de ncaiuns a cuvintelor spre a rosti 
impresiile sufletului. Drept aceea ne mărginim astăzi numai a adăugi 
către opinia Europei micul tribut al admirării noastre pentru talentele 
cele mai mari ale domnului Liszt... Primirea entuziastică ce s-a făcut 
domnului Liszt a invederat că aice, ca în alte capitale ale Europei, meri- 
tul adevărat află dreaptă preţuire...“ 2, 

Gheorghe Asachi devine mai riguros în cronica următorului con- 
cert, demonstrind nu numai preţuire, ci o solidă cunoaștere a muzicii, 
sesizind atribute interpretative care relevă valenţele artei pianistice a 
lui Liszt. Această cronică poate fi invocată ca o mcstră de competenţă 
în materie de cultură pianistică, muzicală. „Liszt a știut a înfățoşa pe un 
piano toată compunerea măreaţă a lui Rossini, a reușit a îndeplini o 
întreagă orchestră şi a reproduce chiar caracterul particular al fiecărui 
instrument... În Invitarea la vals, Liszt a completat această piesă a lui 
Weber, apucă o idee şi apoi dezvoltează în ea toate adincurile muzicii, 
astfel încît cunoscătorii află într-însul nu numai un artist mare, ci încă 


! Bolliac, C., Cronică a concertului dat de Liszt în Bucureşti. „Curierul româ- 
nesc', București, an. XVIII, 1846, 27 decembrie, p. 373. 

? [Asachi, Gheorghe], Liszt în Iaşi. „Albina românească“, XIX (1847), 9 ianua- 
rie, p. 9—10 ; Poslușnicu, M. Gr., Istoria muzicei la români, op. cit., p. 157. 

un dibaci contrapunctist... În fantezia cea brilantă a Somnambulei n-avem 
altă părere de rău decît aceea că nu a sunat-o toată, dar în jumătatea 
din urmă, Liszt arată deplina putere ce are de a învinge greutăţile teh- 
nice, dînd formele cele mai tesute, game simple în tierză (terță — nn.) 
şi siksta (sextă — n.n.) şi pasul cel minunat al octavelor. Mai greu 
este a-şi închipui cineva cu cîtă lămurire a reprodus artistul cele două. 
teme ale acestei fantezii acompaniindu-le de triluri ce sint o perfecţie 
deplină... Cu un cuvînt, Liszt este de admirat atît în sunare cit şi în 
mijloacele cu care el însușeşte pianului sunete şi efecte armonioase, care 
pînă acum s-au socotit neputincioase. Mai adăugăm că artistul bine s-a 
ajutat de instrumentul său încît toate au conlucrat a face din acel con- 
cert minutele cele mai plăcute şi ferice ce se pot întilni în viață“ £ 

Cronica celui de-al treilea concert are un caracter aparte. De data 
aceasta entuziasmul nu vizează atit arta lui Liszt, ci talentul componistice 
al lui Flechtenmacher, care şi-a dirijat Uvertura națională „Moldova“. 
Explicaţia acestei retroversiuni stă în faptul că ieşenii au organizat o 
festivitate cu prilejul concertului de adio al lui Liszt, orchestra teatrului 
a executat o creaţie autohtonă, uvertura deja citată de Flechtenmacher. 
lată relatarea acestui memorabil eveniment, datorată tot redactorului 
„Albinei româneşti“. „La a sa venire Liszt s-a primit cu o detunare de 
aplauze şi cu o ploaie de flori și cununi. Uvertura compusă de domnul 
Flechtenmacher pe teme moldovene a produs cfectul cel mai frumos, 
publicul întru cunoștința meritului ei a cerut-o a se suna încă odată. 
Astă manifestaţie a fost cu atîta mai de laudă, cu cit se făcu în ființa 
marelui maistru Liszt, carele de asemenea au învrednicit de laude pe 
junele nostru compatriot... Spre încheiere, domnul Liszt a făcut impro- 
vizaţii strălucite pe tema horei și uverturii moldovene și prin asta 
a dat o mărturisire solenelă a recunoştinţei sale pentru primirea cea 
însemnată care i s-a făcut de societatea publicului nostru“... 2, 

Lui Franz Liszt i-a fost prezentată şi cealaltă fațetă a muzicii 
românești, muzica populară lăutărească. Dacă prin uvertura lui Flechten- 
macher, Liszt şi-a putut forma o imagine asupra muzicii noi, profesio- 
niste, prin arta lăutarilor avea posibilitate să estimeze vigoarea creaţiei 
multiseculare a poporului român, cît şi originalitatea sa. Liszt a ascultat 
atît la București, cît şi la laşi mai multe tarafuri. Cu acest prilej a 
cunoscut pe doi dintre cei mai mari rapsozi populari împreună cu tara- 
furile lor : Barbu Lăutarul de la Iaşi şi Nicolae Picu de la Cernăuţi. 
A ascultat şi tarafuri maghiare: al lui Kâroly Bela din Debrețin, care 
se afla la Cluj, și al lui Laci Počsy din Sighet. Cu prilejul audierii aces- 
tor muzicieni, Liszt a reţinut motive, şi-a notat melodii, şi-a format o 


1 [Asachi, Gheorghe], Liszt. Concertul al doilea. „Albina românească“, 1847, 
12 ianuarie, p. 13—16 ; Weinberg, I. Dr., op. cit., p. 88. 

2 fAsachi, Gh.], Concertul al treilea şi de pe urmă a lui Fr. Liszt. „Albina 
românească“, An. XIX, 1847, nr. 5, 16 ianuarie, p. 17—18. 


HRONICUL MUZICII ROMÂNEȘTI 299 


părere asupra muzicii populare româneşti t. Consecința practică a fost 
pentru Franz Liszt Rapsodia română ?, a unor teme populare romârești 
notate într-un carnet de schiţe (Liszt vorbeşte chiar despre o „culegere 
interesantă“), precum şi a unor reflecții asupra muzicii românești con- 


1! Asupra întilnirilor lui Liszt cu Barbu Lăuiarul și Nicolae Picu există o 
scrie de relatări care nu coincid. Îndeosebi planează nesiguranța asupra momer- 
tului întîlnirii. Pe Barbu l-ar fi auzit la Iaşi si apoi la conacul lui V. Alecsandri 
de la Mirceşti, sau al Didiţei Mavrocorcat din laşi, casele Căzlariu sau casele lui 
Alecu Balş, iar pe Nicolae Picu în casele lui D. Hurmuzachi de la Cernăuţi, ace- 
laşi care i-a mijlocit lui Carol Miculi contactul cu lăutarii bucovineni şi moldoveni. 
întîlnirea aceasta ar fi avut loc în mai 1847, la reîntoarcerea lui Liszt din turneul 
întreprins în Rusia. Întîlnirea Liszt-Earbu a fost relatată romantat în săptămi- 
naiul francez La Vie Parisienne, nr. 48, din 28 noiembrie 1874. În această pro- 
blemă vezi: Posluşnicu, M. Gr., Istoria muzicii la români, p. 611—615 ; Beu, 
Octavian, Franz Liszt în țara noastră, Sibiu, Ed. Krafft şi Drotleff (1933), p. 33; 
Bobulescu, C., Lăutarii noştri, op. cit., p. 183; Ciobanu, Gheorghe, Barbu Lăutarul, 
op. cit.. p. 99—130 ; Cosma, Viorel, Figuri de lăutari, op. cti., p. 36—42 şi 56—58 ; 
Weinberg, I. Dr., Franz Liszt..., op. cit, p. 90—95. Iată cum prezintă Franz Liszt 
muzica noastră populară în Des Bohémiens et de leur musique en Hongrie, Paris, 
Librairie Nouvelle, 1859, p. 196—197. Vom reține doar referirile stricte la muzică. 
Recurgem la traducerea lui Weinberg, I. Dr., op. cit., p. 96. 

„La Pucurești si la Iaşi am ascultat mai multe tarafuri alcătuite din artiști 
virtuozi nomazi asemănători celor din Ungaria. Am găsit la ei un filon de reală 
vocație muzicală. Au melodii foarte reușite, am alcătuit o culegere interesantă, 
de-a lungul multor seri petrecute în compania lor. Melodiile se deosebesc simți- 
tor, atît prin caracterul general, cît şi prin nuanțe, de cele ale ţiganilor maghiari ; 
melodiile acestea sînt mai vioaie, mai stimulatoare. La lăutarii moldo-valahi, se 
practică acompaniamentul continuu al unui bas cu pedală, mărginit invariabil la 
tonică. reținînd armonia într-o constantă subjugare, ea este ca legată de glie... 

După ce face referințe asupra influenței felului de viaţă oriental asupra 
lăutarilor români, Franz Liszt descrie instrumentele : „Fluierul joacă un rol prin- 
cipal, se întrebuinţează și un instrument cu numeroase tuburi, asemănător celui 
din antichitate ai atribuit invenţiei zeului Pan. Sunetele dulci ale acestui instru- 
ment transmit orchestrei o adevărată stare de tensiune... Un soi de mandolină 
(cobza — n.n.) face la fel parte integrantă din orchestră, înlocuind tambalul.“ 

Ideile lui Liszt privitozre la muzica lăutarlior au declanşat peste hotare 
numeroase discuţii. În mod cert, atunci cînd se referă la lăutarii noștri, el greşește 
calificîndu-i „artiști nomazi“. Ar fi de prisos să demonstrăm că. bunăoară, Barbu 
Lăutarul si Nicolae Picu nu erau nomazi, ci muzicanți stabili care s-au bucurat 
de cinstire şi preţuire. Liszt a separat în mod impropriu arta lăutarilor de arta 
poporului. În acest cel s-a creat o artificială muzică eminamente lăutărească, în 
accepțiunea sa țigănească. În fond nu toţi lăutarii orășeni și săteni erau ţigani. 
Aici se află izvorul unei alte confuzii a lui Liszt. 

2 pela Bartók, într-o scrisoare din 5 noiembrie 1930, i-a sesizat lui Cctavian 
Beu existența Rapsodiei române. Iată ce-i scrie B. Bartók lui O. Beu: ,,...Nu știu 

semnate în cartea sa Des Bohémiens et de leur musique en Hongrie. 
Mai mult, unele teme româneşti vor fi valorificate în alte compoziţii 
ale sale, fără să se specifice. Astfel, o horă moldovenească din carnetul 
de schiţe apare în Rapsodia ungară nr. 9, iar în Rapsodia ungară nr. 2 
se găseşte un cîntec de pahar notat la Iași t. Intonaţii specifice cîntecelor 
româneşti se pot găsi şi în poemul simfonic Tasso. Importanţa prezenței 
muzicii populare românești în preocupările lui Liszt este extrem de 
îmbucurătoare, constituind o dovadă ce atestă, o dată în plus, recunoaș- 
terea valorii artistice a creaţiei populare. Poate cunoscîndu-i această 
slăbiciune, Anton Rubinstein, cînd s-a dus să-l viziteze întîia oară pe 
Liszt la castelul de la Alterburg (iunie 1854), i-a cîntat improvizații pe 
cîntece moldoveneşti 2. 

În concluzie, se poate susţine că turneul lui Liszt în Ţările Româ- 
neşti a constituit un eveniment de seamă pentru viața noastră muzicală. 
Pe de altă parte, muzica românească a primit din partea lui Liszt recu- 
noaşterea atributelor ei artistice. Avem în vedere melodii populare, inter- 
pretarea tarafurilor ca şi ţinuta compoziţiei lui Flechtenmacher. În câștig 
a fost şi Liszt, deoarece prin contactul cu muzica românesacă și-a îmbo- 
gätt orizontul tematic, fapt demonstrat de unele din partiturile sale. 

Reluînd firul vieţii concertistice, consemnăm la București, concer- 
tul vocal-instrumental dat de flautistul Michael Folz și cîntăreaţa Brown 
(21 decembrie), precum şi recitalul pianistei Seymour Shiff. Se pare că 
cel mai însemnat eveniment din capitala Ţării Românești l-a reprezentat 
execuţia, în luna martie, a lucrării Stabat Mater de Rossini, de către 
ansamblul trupei italiene, cu care a colaborat și I. A. Wachmann 3. După 
o lună, la 2 aprilie, aceeași compoziţie s-a executat la Cluj, cu muzi- 
cienii locali conduşi de Gh. Ruzitska. Programarea acestei lucrări nu 
a găsit în iubitorii muzicii clujeni un larg ecou 3. 

La laşi, concertele pianiștilor Raul Schuster, Sofia Bohrer (care a 
dat concerte în saloanele lui I. Ghica, Iacovachi Paladi și în sala Tea- 
trului Naţional). O seară muzicală au susţinut-o la 25 octombrie Celia 
Pastori-Tomasoni, Gaetano Lugli și Luigi Tomasoni, în saloanele vorni- 
cului I. Ghica. Această manifestare muzicală trebuie evidenţiată, deoa- 


dacă dumneavoastră aveţi cunoştinţă că Liszt are încă o operă, o rapsodie inedită, 
nepublicată, scrisă pe teme românești. Ea se găsește la Muzeul „Liszt“ din Weimar, 
într-un volum colectiv în care se află şi cele dintîi versiuni ale celor 15 rapsodii 
maghiare. Liszt a întrebuințat în rapsodia inedită teme pe care le-a auzit în Satu 
Mare și în Moldova... Vezi: Missir, N., studiul citat, p. 501. Partitura originală 
a Rapsodiei române, O. Beu a găsti-o în arhivele „Societăţii prietenilor muzicii 
din Viena“. Vezi și Weinberg, I. Dr., op. cit., p. 98. 

1 Balan, Theodor, Franz Liszt, op. cit., p. 333. 

2 Cosma, Octavian Lazăr, Date noi despre legăturile muzicale româno-ruse. 
În: „Studii muzicologice“, București, Uniunea compozitorilor români, 1956, nr. 1, 
p. 36; Hoffmann von Fallersenben, Mein Leben, vol. VI, Hanover, 1869, p. 9. 

3 Cronică ldespre concertul Stabat Mater de Rossini la Bucureşti. În: „Bu- 
karester Deutsche Zeitung“, III, nr. 22, 17 martie 1847. 

4 Lakatos, Ştefan, Orchestrele simfonice din Chi. op. cit., p. 37. 

rece în programul său, alături de piese celebre a figurat muzica tinărului 
compozitor italian Giuseppe Verdi : cavatina din opera Ernani, arie din 
Nabucco şi duet din Lombarzi. 

Flautistul Michael Folz a avut mai multe concerte. Într-un spec- 
tacol de beneficiu, la Iaşi (în martie 1847), pianista Victoria Luzzato a 
interpretat Variațiune din Norma, Rugăciunea Normei şi Carnavalul de 
Veneţia, variație după Paganini !. 

La concertul din 19 martie 1847 de la Brașov își dau concursul 
fraţii Becker — cîntăreţul Alexandru, elev al lui Rubini, şi pianistui 
Nicolae, elev al lui Talberg. În program : Uvertura la Norma de Bellini, 
Fantezie pentru pian pe motive din opera Moise de Rossini, Cavatina 
din opera Das Turnier de Westmoreland, Nocturnă de Dâhler, Romanţă 
de Schubert, Uvertura la opera Dama albă de Boieldieu, Adelaida de 
Beethoven, Studii de Dâhler şi Vals de Litolf şi Cavatina din Opera 
Ana Bolena de Donizetti. Amicii muzicii şi capela orășenească au avut 
o seară muzicală la 21 mai 1847. În program, Uvertura la „Flatutul fer- 
mecat“ de Mozart, arie din Elixirul dragostei de Donizetti, duet pentru 
soprană şi bas de Otto Nicolai, Reminiscenţe din Norma de Artât şi 


nlt 


alte cîteva piese, 

Societatea muzicală din Sibiu a avut la 19 octombrie 1847 o „Pe- 
trecere muzicală — declamatorico-umoristică“ în programul căreia au 
figurat următoarele piese muzicale: Uvertura la „Wilhelm Tell“ de 
Rossini, arie din Marino Falieri de Donizetti, cîntată de o amatoare, 
cavatina din Belizarie de Donizetti, arie din Robert diavolul de Meyer- 
beer şi Uvertura la „Muta din Portici“ de Auber. 

La Cluj, cercul prietenii muzicii se afirmă prin organizarea unor 
concerte, la care era antrenată şi fantara militară. Un asemenea concert 
a avut loc la 23 iunie 1847, din programul căruia spicuim : o uvertură, 
D Marlique — Fantezie şi variațiuni pe o temă maghiară, Donizetti — 
Romanţă din Elexirul dragostei, Erkel — Cîntece populare pentru so- 
prană și orchestră, Doppler — Fantezie pe un cîntec popular polonez, 
Donizetti — duet 2. 

Și la Timişoara concertează pianista Sotia Bohrer în recitalul că- 
reia au figurat piese de Liszt, Beriot, Beethoven, Schubert şi o compo- 
ziţie proprie. De asemenea, a vizitat orașul şi Seymour Shiff. Cîntăreaţa 
Concetta Consentino a avut un concert la care şi-au dat concursul mu- 
zicienii timişoreni Limmer, Jaborsky si Nigg Paula’. S-au executat în 
concerte, în cadrul demului, lucrări vocal-instrumentale monumentale : 
Recviemul de Mozart şi Missa Solemnis de Beethoven, la 24 decembrie î. 
Un rol marcant în execuţia acestor dificile pagini muzicale l-au avut 


1 Burada, T. T., Istoria teatrului în Moldova, vol. II, p. 23. 

2 Lakatoș, Stefan, Amatorismul muzical la Cluj în a doua parte o seco- 
Iulxi XIX. Cluj, 1962/1963. Exemplar dactilografiat, p. 30. 

3 Braun, Dezsi, Bánsági Rapsodia, op. cit., p. 44—45. 

4 Cosma, V., Contribuţii privitoare la pătrunderea creaţiei lui Beethoven în 
țara noastră (sec. XIX), op. cit., p. 220. 

orchestra şi corul domului, care desfăşurau de mult timp o bogată acti- 
vitate. 

Orchestra vieneză dirijată de Johann Strauss a întreprins un lung 
turneu în orașele Timișoara, Sibiu, Brașov, Bucureşti, Iași. În program : 
Uvertura la opera Wilhelm Tell de Rossini, Polca lui Bacchus, melodie 
de dans cu strigături (comparată de autorul unei cronici din „Gazeta 
Transilvaniei“ t, cu strigăturile de la jocurile românilor) şi Pompa di 
fiesta (?). Orchestra lui Strauss, compusă din 30 de instrumentiști, a 
participat ai la unele baluri. De remarcat că unele valsuri şi contra- 
dansuri aveau la bază teme româneşti. „Albina Românească“ 2 își anunţa 
cititorii că vor asculta în interpretarea acestei formaţii o „hora-valţu“. 

Într-un concert vocal-instrumental susținut la București de către 
I. Leeb (corn), Pollax (pian), Griffini, Tizzoni şi Montresor (voce) au 
apărut şi tinerii interpreți remâni, frații Niţescu (pian şi vioară). L. Wiest 
apare înt-un concert vocal-instrumental împreună cu Cuzzani, Marini, 
Holtz şi pianistul Galea. În beneficiul lui L. Wiest s-a dat un concert- 
spectacol. Flautistul Folz şi L. Wiest au susținut mai multe concerte 
în abonament. Un alt concert a aparţinut pianistei Luise Lehmann, cu 
concursul lui L. Wiest și al cîntăreţilor Tizzoni şi Tozzoli. 

Din anul 1848 deţinem puţine date privitoare la viața de concert. 
Un eveniment deosebit a avut loc în ianuarie, cînd, în cadrul unei serate 
dată de teatrul italian în beneficiul tenorului Mortresor, s-a interpretat 
sub formă de concert fragmentul de operă Mihai Eroul înaintea bătăliei 
de la Călugăreni de I. A. Wachamnn. Am calificat această primă audiție 
ca un eveniment deosebit, din mai multe motive. Era o creaţie originală, 
inspirată din trecutul istoric, care evoca figura lui Mihai Viteazul. Era 
un fragment de operă autohtonă cu un pronunţat caracter patriotic și 
militant. Eroismul scenei avea rezonanţe în ideile revoluţionare existente 
în mediul societăţii noastre de atunci. Un alt argument : o trupă de operă 
italiană interpreta creația unui compozitor român. Era un act de cute- 
zanţă şi de respect pentru publicul care-i găzduia și-i răsplătea cu 
aplauze. 

La Cluj, în anii 1847—1848 cercul casnic muzical începe să prezinte 
concerte publice în fiecare duminică a lunii. Dar nivelul repertoriului 
este mediu, neridicîndu-se deasupra potpuriului. 

Pianistul „improvizator“ englez Seymour Shiff a concertat la Iași 
în mai multe saloane. Este firesc ca manifestările muzicale ale anului 
revoluţionar 1848 să nu fie numeroase. Anul 1849 debutează cu un „con- 
cert spiritual“ (titlul ne conduce spre concertele pariziene) prezentat de 
către trupa italiană a impresarului Papanicola. Programul anunţat în 
ziarul „Journal de Bucharest“ 3 îndemna publicul să participe în felul 
următor : „În afară de oportunitatea, în această epocă, a unui concert de 
asemenea gen, amatorii de muzică bună nu vor scăpa, considerăm noi, 
ocazia atît de rară la Bucureşti, de a asculta asemenea capodopere. În- 

1 1847, p. 386. 

2 1848, p. 38. 

3 1849, 4/16 aprilie, nr. 6, p. 23. 

tr-adevăr, programul era neobişnuit : „Stabat Mater“ de Rossini, Sim- 
fonia HI „Eroica“ de Beethoven și Ave Maria de Penazzi, compozitor şi 
regizor al Teatrului italian din Bucureşti. Așadar, evenimentul oferea o 
premieră, Simfonia HI. Din păcate nu putem susţine cu tărie că pro- 
gramul anunţat s-a şi executat întocmai. Singura cronică, extrem de 
amplă şi bogată în idei, apărută în acelaşi ziar, la 8/20 aprilie !, sem- 
nată „B“, probabil Cezar Bolliac, nu menţionează deloc simfonia beet- 
hoveniană, în schimb cuprinde referiri generoase asupra celorlalte două 
lucrări 2. Analiza oratoriului este detaliată, subliindu-se calitățile inter- 
preţilor : excelentul muzician, tenorul Rossi, basul Marini, baritonul 
Fortuna, soprana Biava ai contralta Bron. Într-o cronică de asemenea 
proporții nu putea să nu se releve, măcar cu titlu informativ, execu- 
tarea simfoniei. 

Argumentul care susține semnul întrebării asupra execuţiei Sim- 
foniei Eroica în aprilie 1849 la Bucureşti rezultă tot din respectiva 
cronică : ansamblul a dispus doar de două repetiţii pentru concertul 
spiritual. În asemenea condiţii, devine plauzibilă renunţarea la inter- 
pretarea simfoniei, care punea în fața orchestranţilor, ce se vedeau 
alăturaţi într-o asemenea formaţie poate pentru prima oră, probleme 
insurmontabile. Dacă a fost sau nu prezentată Eroica beethoveniană 
publicului bucureştean, nu putem susţine cu siguranţă. Certă este ten- 
tativa includerii ei în program. 

În altă ordine de idei, cronicarul face subiile reflecţii asupra pu- 
blicului românesc. „Nu ştiu dacă publicul nostru, care a ascultat acest 
concert, public educat exclusiv la școala melodiilor facile ale operelor 
italiene, a putut prinde schimbările aflate în lucrarea audiată (este vorba 
de Stabat Mater — n.n). Totuși, faptul că ascultătorii au păstrat o 
atenţie încordată, că aplauzele au subliniat pasajele cele mai caracteris- 
tice, dovedește un lucru îmbucurător : publicul bucureștean este capabil 
să înţeleagă frumuseţea gravă a acestei muzici puţin obişnuite“ 3. 

Alte manifestări la Bucureşti. Ciîntăreţul german Rânniger sus- 
ține un „matineu muzical“ în casa d-nei Ghica. Alături de el reapare 
pianista Clga Ghica, (care a executat Capriciu de Chopin şi Fantezie de 
Liszt) împreună cu soliștii teatrului, artiștii Biava, Bron, Marini. 

La 21 martie și 17 aprilie a avut loc un concert de amatori dat 
în folosul refugiaților transilvăneni î. S-a executat, între altele, o 
„uvertură originală în formă de potpuri din arii ușoare și cunoscute“. 

1 „Journal de Bucharest“, 8/20 aprilie 1849, nr. 9. p. 33—34. 

2 Poslușnicu, M. Gr. în op. cit, p. 137, afirmă că s-a cîntat simfonia. 

3 Foileton. Concert spiritual, „Journal de Bucharest“, nr. 9, 8/20 aprilie 1849, 
p. 33. Cronica este tradusă și publicată de Dr. I. Weinberg, în op. cit., p. 122—124. 
Viorel Cosma, în Un veac de la primul concert simfonic al unei orchestre perma- 
nente românești (,„Muzica“, Bucureşti, nr. 6, 1966, p. 35—36) nu precizează dacă 
s-a executat sau nu simfonia lui Beethoven, dar nici nu o pune sub semnul 
îndoielii. În schimb, în volumul „Filarmonica George Enescu“, p. 11, susține că 
ea a fost cîntată. 

4 „Journal de Bucharest“, 1849, p. 21—22 și 48. 

Au mai concertat pianista Lehman, flautistul Folz, cu concursul lui 
Bron, Marini și Wiest. În concertul cîntăreţei Tizzoni participă și I. A. 
Wachmann. 

Extrem de activi au fost L. Wiest și Folz, care apar frecvent pe 
podiumurile de concert. Alături de primul a cîntat primadona Cuzzani 
şi apoi Mauss si Marini. L. Wiest, cu orchestra sa, putea fi ascultat și 
în 1849 în grădina Warenberg, în cadrul aşa-numitelor „Concerte popu- 
lare“. 

La Iași concertează solistele operei italiene din Odessa, Boccabalati 
și Francolueci. Cele mai strălucitoare seri muzicale de la Iaşi și Cer- 
năuţi au fost susţinute de violoncelistul Kossovski, care a cîntat fantezii 
de Schubert, arii din opere italiene transpuse pentru instrumentul său 
şi piesa Romanesca. Alături de violoncelist a concertat Carol (Scarlat) 
Miculi, care interpreta piese de profesorul său, Chopin.  Kossovski a 
concertat și la București. La Galaţi, în 1849, a concertat violonistul 
Alexandru Kremser, acompaniat la pian de G. Pollak. Este interesant 
că a colaborat la acest concert o orchestră alcătuită din amatori gă- 
lăţeni t. 

În 1850, la București susţin o serie de concerte cîntăreţii Cuzzani 
și Marini. L. Wiest și aceşti cîntăreţi participă și în concertele flautis- 
tului M. Folz. Tenorul Ricciardi, aflindu-se în trecere prin Bucureşti, 
oferă un concert la care apare şi L. Wiest. Așadar, se evidenţiază că 
Ludovic Wiest era interpretul cel mai solicitat al capitalei Ţării Româ- 
nești. Cuzzani, Marini și Folz au susținut concerte şi la Iaşi. La flaut, 
Folz a executat şi cintece populare româneşti 2. În saloanele ieşene 
au mai apărut; cîntăreaţa Iulia Goldberg, Carolina  Colinsca. Carol 
Miculi concentrează la Cernăuţi, în 1851. Într-un program susţinut în 
prezenţa împăratului Austriei a interpretat „cîteva cîntece moldovene“ 3. 

În Timișoara răsună Concertul pentru pian și orchestră de Men- 
delssohn-Bartholdy executat de Paula Nigg. Filip Edelsberg prezintă 
Concertul nr. 5 pentru pian şi orchestră de Beethoven. Mai concertează 
cîntăreața Ludmila Hinîner, Carolina Seniţer (harpistă). La concertele 
acestea şi-a dat concursul, ca şi cu alte ocazii, fanfara militară a ora- 
sului. Sub baghota lui F. Limmer corul și orchestra domului au inter- 
pretat Stabat Mater de Pergolesi 3. 

Cercul prietenilor muzicii din Cluj continuă să organizeze concerte 
publice. Programele erau eterogene. Predominau concertele în care se 
cîntau arii din opere. Astfel, în concertul din 11 februarie 1849 figurau 
în program : Uvertura la opera „Wilhelm Tell“ de Rossini, arii de 


t „Dunărea“, III (1849), p. 145. 

2 „Gazeta de Moldavia“, an XXII, 1830, p. 159—161. 

3 Știri despre muzicantul bucovinean Miculi. În: „Gazeta de Moldavia“, 
XXIII, 1851, p. 328. 

4 Braun, D., op. cit., p. 48—49. 

Donizetti şi sextetul din opera Ernani de Verdi. Pianistul orb Hartl din 
Bucureşti susține un concert la Brașov 1 

La laşi concertează violonistul polonez Eduard Frankenstein, apoi 
cintăreața Kastelot-Kaindz. Un alt violonist polonez vizitează capitala 
Moldovei, Apolinar de Konski, elev al lui Paganini. A întreprins un 
turneu şi violonistul austriac Anton Arnstein. 

La Bucureşti sînt de consemnat concertul cîntăreţei Kastellot- 
Kaintz, la 15 mai 1851. L. Wiest îşi reia concertele în grădina Waren- 
berg. Se anunţa că în program vor fi noi compoziţii, „potpuriuri ţără- 
nești“. Îşi dădea concursul şi un taraf de lăutari. Iată deci, interes pen- 
tru muzica ţărănească ! 

La Timişoara, pulsul vieţii muzicale continuă în același ritm. Clu- 
jul nu mai dispune de orchestră, Gh. Ruzitska, animatorul de altădată, 
nu mai are forțele necesare spre a organiza concerte. 

Anul 1852 nu pare să aducă ceva deosebit în peisajul vieţii mu- 
zicale. L. Wiest are o bogată activitate. La București concertează pia- 
nista Ludmila Biehler, violoniştii A. Konski, belgianul Servais, care venea 
cu o mare repuatţie (în sala Slătineanu), danezul Kellermann (şi-au dat 
concursul Folz și pianista Wachmann). între altele, a executat piesele 
Bravo şi Romaneska, Kellermann a avut un succes superior celui în- 
registrat de Servais. La concertul dat la Iași, Kellermann a cîntat Va- 
viații pe teme moldovene. Un alt violonist polonez care vizitează Iaşul 
a fost Ladislav Izycki, care a cîntat melodii poloneze. Revine la Iaşi 
violonistul Frankenstein. Piesa lui Flechtenmacher Adio de Moldavie a 
fost inclusă în pregramul violonistului Charles Graff. 

Deși anul 1852 pare să fi aparținut violoniștilo:, n-au lipsit nici 
pianiştii. Cunoaștem că a concertat la Bucureşti cu deplin succes marele 
Talberg, rivalul lui Liszt 2. 

Nu s-a renunţat la obiceiul executării unei piese orchestrale în 
cadrul spectacolelor teatrale. În acest sens, este edificator faptul că la 
inaugurarea Teatrului cel Mare din Bucureşti (31 decembrie 1852), or- 
chestra a executat uvertura Claca ţărănească de I. A. Wachmann. 

La Brașov, de asemenea se interpretau uverturi ai arii în pauza 
spectacolului. Astfel, la 2 ianuarie 1812, concertul care a avut loc cu 
ocazia reprezentării piesei Logodna principelui dată de trupa Carol Fol- 
nes și Franz Kamaut, a cuprins uverturile Gutenberg de Fuchs și Fiica 
regimentului de Donizetti și liedul Das Ständchen de Schubert. Concertul 
din 16 ianuarie dat tot ca introducere la un spectacol teatral a fost 
susţinut de fanfara regimentului din localitate, dirijată de J. Mislivecec ?. 
Chiar şi la buna reușită a concertului primadonei Operei din Paris, 
Cuzzani, şi-a dat concursul fanfara locală. În program, Uvertura la opera 

1 „Kronstădter Zeitung“, nr. 65, 14 august 1851, p. 28; apud Zinveliu Gema, 
op. cil. p. 15. 

2 Deoarece lipsesc o serie de numere din colecția ziarului „Biikarester Deut- 
sche Zeitung“, care reflecta viața muzicală, nu se pot oferi mai multe informaţii 
asupra concertelor lui Talberg. 

3 Colecţia de afișe Biserica Neagră -— Brașov. 

Haydée de Auker, Concertul pentru vioară de Beriot, solist J. Mislivecec, 
şi arii din opera Lucia di Lammermoor de Donizetti, Atila şi Luisa 
Miller de Verdi, Beatrice di Tenda de Bellini. La 16 august brașovenii 
au avut un alt concert dat de muzica militară și elevii gimnaziului, 
avîndu-l solist pe pianistul A. Hartl. În program, între altele, Fantezie 
pentru pian de Liszt, Fantezie de Leopold Mayer, Concertul pentru 
vioară de Kalliwoda, solist J. Mislivecec. Mai avem de ştire de un con- 
cert la Braşov, la 27 decembrie, dat de orchestra orășenească, solist fiind 
violoncelistul Heinrich Röver. 

La Blaj concertează corul elevilor, dirijat de Dionisie Pop Marțian. 

Interesul față de viaţa concertistică sporeşte sensibil, fapt care 
explică numeroasele concerte vocal-instrumentale susținute de diferiți 
interpreţi europeni, inclusiv cei mai importanți. Persistenţa acelorasi 
forme de concerte devenise obsesivă, aducind mereu aceleași piese, 
menite să aibă rezonanţe imediate în rindul publicului. Dezvoltarea 
vieţii culturale face să crească necesitatea găsirii unor forme mai com- 
plexe, mai durabile şi mai organizate ale vieţii de concert. Un indiciu 
în acest sens poate fi iniţiativa directorului trupei lirice italiene de la 
Iaşi, Victor Delmary care, în martie 1852 are ideea înfiinţării societăţii 
„Filarmonica italiană“, sau cum îi spune T. T. Burada, „Compania aleasă 
filarmonică a operei italiene“ t, 

Se pare că doar la atit s-a circumscris nobila iniţiativă. Nu deţinem 
nici un indiciu că Filarmonica italiană ar fi susţinut vreun concert 
simfonic sau vocal. Dacă avem în vedere că M. Millo și-a dat demisia 
în decembrie 1852, datorită dificultăţilor de tot felul, vom avea, poate, 
explicaţia nefinalizării Filarmonicii italiene. 

Braşovenii au avut posibilitatea să asculte mai multe concerte or- 
ganizate de societatea prietenilor muzicii, la care a fost antrenată și 
fanfara regimentului de infanterie „Bianchi“. La concertul din 2 
ianuarie 1852 solist a fost violoncelistul vienez Heinrich Röver şi pia- 
nistul Mauss. Din programul foarte divers am remarca : La Musette — 
arie de balet din secolul XVII, Amintire din Brașov, piesă caracteristică 
pentru violoncel, interpretată de H. Röver. Concertul din 18 aprilie a 
avut-o ca solistă pe Charlota Player, pianistă. Între altele s-a cîntat un 
duet din opera Rigcletto. Cum premiera acestei cpere de Verdi avusese 
loc doar cu un an înainte (1851), înseamnă că la Brașov se cînta un 
fragment dintr-o lucrare modernă. Afișul concertului din 13 iulie indică 
pentru prima oară numele dirijorului : Johann Derer, solist — Horace 


1 Burada, T. T., Istoria teatrului în Moldova, vol. II, p. 85. Viorel Cosma 
se referă la această societate, în articolul deja citat, Un veac de la primul concert 
simfonic al unei orchestre permanente românești (p. 36), dînd afișul păstrat în 
colecția Bibliotecii Academiei R.S.R.: All'egregia compania Filarmonica italiana 
per la prima volta formata per Teatro di Iassy sotto la direzione del Sr. Delmary 
e composta delle Signore et dei Signori Giordano, Caradoni, Santolini, Derivis, 
Tozzoli, Pavesi, Milesi, Gavotti, all'occasione della chiusura delle recite de la sta- 
gione d'Iverno 1852“. 

Poussard, laureat cu premiul întîi al Conservatorului din Paris. În pro- 
gram, lucrări de Suppé, Donizetti, Poussard, Verdi, Bellini, Meyerbeer. 
La Timişoara concertează tlautistul Sedlacek, pianista Maria Dorotheia. 

La 18 decembrie 1852, la lași, în cadrul unui spectacol în beneficiul 
cintăreţei Giuseppina Brambilla, apare în public violonistul Gheorghe 
T., Burada, care interpretează, acompaniat la pian, Concertul pentru 
vioară nr. 1 de Beriot +t. A fost o apariţie memorabilă, deoarece Gheorghe 
Burada, sfidind mentalitatea conservatoare a boierimii ieşene, a avut 
curajul să se urce pe estrada de concert ca violonist! Succesul a fost 
parţial. O parte din public l-a aplaudat frenetic, alta s-a abținut, mani- 
festîndu-şi în acest fel dezaprobarea pentru că un fiu de boier român 
s-a pretat la o îndeletnicire interpretativă. 

Din anul 1853 deținem puţine informaţii. La lasi au cencertat pia- 
nistele londoneze Sofia şi Isabella Dulcken. Au interpretat o Romanță 
ce H. Ehrlich şi „tarantella“ din Simfonia IV de Mendelssohn-Bartholdy. 
Violonistul vienez Minkus, celebru mai tîrziu ca autor de balete, a con- 
certat la Iași, ca şi un alt violonist, F. Lipinski. 

Societatea corală germană din București (Die Deutsche Liederta- 
fel), înființată în 1852, susține primul său concert public la începutul 
enului 1853 — dirijor Gastătter. La Brașov se organizează un concert 
în folosul „Reuniunii femeilor române“ la care-şi dau concursul flautis- 
tul Adolf Terschak, I. Gyertyan!y, cîntărețul Strâger, precum și corul 
de fete al pensionului Henriettei Vanteur. La Sibiu are loc un mare 
concert în cinstea sărbătoririi lui Andrei Șaguna, la care participă corul 
capelei episcopale române şi fanfara regimentului. Dintre piesele incluse 
în program se remarcă : Romana, Suvenire din Brașov, Mihai Viteazul 
şi Romanul 2. 

Un răsunător turneu întreprinde, la Timişoara, Ludovic Wiest, 
prezentat drept capelmaistrul capelei din București şi „cel mai mare vio- 
lonist din lume“ 2. În programul său au figurat melodii românești, Carna- 
val si La Romanesca. 

L. Wiest care obținuse drept gratificaţie pentru bogata sa acti- 
vitate un concediu de patru luni, întreprinde un turneu peste hotare, 
în Austria, Ungaria, Franţa şi Rusia. De mare succes s-a bucurat, la 
Viena, concertul din 19 iunie, în care a cîntat compoziţii originale și un 
mare număr de melcdii naţionale românești î. Și-a dat concursul or- 
chestra de la Burgtheater dirijată de fostul profesor al lui Wiest, 
Benesch. 

Pentru 1854 o noutate. La București, orchestra trupei italiene sus- 
ține mai multe concerte „de vară“. Dirijor, L. Wiest. Orchestra era 
alcătuită din 40—50 de instrumentiști. Uneori, în grădina Warenberg, 


! Burada, T. T., Istoria teatrului în Moldova, vol. II, p. 98. 

2 Un spectator. Dare de seamă asupra sărbătoririi lui Andrei Șaguna... „Ga- 
zeta Transilvaniei“, Sibiu, XVI (1853), p. 383. 

3 Braun, D., op. cit., p. 57. 

á Un Român. Corespondenţă despre concertul violonistului bucureștean 
L. Wiest dat la Viena. „Vestitorul Român“, 1853, p. 194—195, și 199, 203. 

preluată de Fialkowski, concerta fanfara militară şi un taraf de lăutari. 
Semnalăm un concert al cîntăreţei Maria Petri. Această cîntăreaţă con- 
certează şi la Iaşi împreună cu Eduard Hübsch, La 25 aprilie 1854 se 
dă un spectacol în beneficiul dirijorului Paul Hette. Fraţii Burada — 
Teodor şi Mihail Burada — execută Fantezie pentru pian pe motive din 
„Norma“, la patru mini ; Fantezie pentru pian pe motive din opera 
Straniera ds Bellini, compusă de Talberg, cîntă Constantin Burada. 

Braşovul găzduiește, la 17 aprilie 1854, un spectacol cu cîntece și 
dansuri susţinut de Helena Uhlich și Pepita de Oliva. Într-un concert 
vocal din 13 iunie se cîntă, între altele, o arie din opera Romeo şi 
Julieta de Gounod. Societatea Amicii muzicii şi capela militară dirijată 
de violonistul Mislivecec au avut un concert în 28 iunie, solistă fiind cîn- 
tăreața Maria Petri. Programul în nota obişnuită ` opt piese instrumen- 
tale şi vocale. Mai deosebit, Uvertura la opera „Oberon“, de Weber. La 
4 iulie a răsunat Uvertura „Prometeu“ de Beethoven, arii din opera 
Ernani de Verdi și Martha de Flotow. La Brașov concertează și violo- 
nistul Karl Hansenblas 1. 

Fraţii Raşeck concertează la 25 noiembrie 1855 la Bucureşti. 

Bucureştiul, în anul 1856 cunoaşte o mai intensă activitate de 
concert. Reapare flautistul Folz, alături de L. Wiest. Toamna concer- 
tează pianistul Leopold Mayer şi flautistul A. Terschak, care s-a bucurat 
de un prestigios renume De menţionat că Terschak s-a născut la Braşov 
(1832—1901) 2. Mai concertează fraţii Raşeck, cîntăreaţa nordică Mathilda 
Belke, tenorul Anton Burger, cîntăreaţa italiană Guerini. M. Belke şi 
L. Wiest s-au alăturat într-un concert al pianistului Hans Seeling. 

Este interesant că presa nu mai tolerează orice alcătuire de pro- 
gram. Avem un semn de maturizare. Astfel, în concertul marelui pia- 
nist Leopold de Mayer, unde apărea și L. Wiest, s-a recurs şi la con- 
cursul unor cîniăreţi care interpretau pagini din vodevilurile franceze. 
Or, aceste piese erau în discordanţă cu unele piese mai alese din reper- 
toriul pianistului. Un alt fapt care trebuie consemnat îl aflăm din „Gazeta 
Transilvaniei“ (1857, p. 190): pianistul Leopold de Mayer Ja fel ca 
Liszt, foloseşte muzica românească ca izvor de inspiraţie“. Aceasta în- 
seamnă că în concertele sale pianistul a recurs la melodii populare pe 
care le prezenta sub formă de variaţiuni. 

La lași a concertat flautistul Wilhelm Humpel. În concertul flau- 
tistului Terschak au apărut şi cei trei fraţi Burada, ca și pianista Roth. 
Într-un spectacol de beneficiu din 17 martie 1856, iarăşi apar cei trei 
fraţi Burada. „Vestitorul român“ (1856, p. 233) ne informează că în 
grădina Warenberg s-a dat un concert în cinstea zilei de naștere a lui 
Napoleon III. Cum era de așteptat, s-a produs orchestra lui L. Wiest. De 
asemenea, fanfara austriacă de ulani. Ceea ce contrariază este că s-a pro- 
dus şi muzica otomană. Să fie o reminiscență a vreunei meterhanele ? 
Să fie vorba de un ansamblu de la Constantinopol ? Sau era vorba de 
o formaţie improvizată ? 


1 „Kronstădter Zeitung“, nr. 198, 20 decembrie 1855, p. 825; apud Zinveliu, 
Gema, op. cit., p. 13. 
2 Posluşnicu, M. Gr., op. cit., p. 137. 

La Cluj se fac eforturi de către o societate de amatori ai muzicii 
spre a reactiva viața de concert. Făgărașul se mindreşte cu un cor al 
învăţătorilor, care concertase în sărbătorile de iarnă. La Timișoara au loc 
mai multe concerte susţinute de Jaborski, Charlota şi Iosif Deckner, 
Francisc Mulzbauer. Îşi dădea concursul fanfara militară condusă de 
Alscher. 

Teatrul Naţional din Bucureşti organizează un spectacol în bene- 
ficiul lui L. Wiest, la 12 iunie 1857. S-a reprezentat vodevilul Un 
director la teatru, în pauză s-a dat un concert. Pentru a avea o imagine 
a unor asemenea intermedii concertante vom recurge la program : Uver- 
tură de cîntece naționale de Colatovski, Fantezie pe motive din „Er- 
nani“, compusă şi executată de Leopold de Mayer, Suvenire de Bellini, 
executată la vioară de Nicolae Voinescu, elev al lui Wiest, La Madrilena, 
dans spaniol executat de d-na Culea, Elegie pentru vioară executată de 
N. Voinescu, Il fiore de Andalusie, dans spaniol în interpretarea d-nei 
Culea, şi Dueto concertanto, compuse şi executate de Leopold de Mayer 
şi L. Wiest. 

În 1857, un mare succes l-a obţinut la lași L. Wiest, care a bene- 
ficiat de concursul flautistei Cleopatra Tornburg. A inclus în programul 
său „Variaţii pe arii române“ și „Privighetoarea de la Olt“ t, Într-un con- 
cert, la Iaşi, a apărut pianista Eufrosina Winkler. La Cluj, fanfara mili- 
tară şi orchestra profesorilor şi elevilor Conservatorului dau un concert 
la 19 aprilie 1857. În sala Bossel din București concertează cîntăreața 
L Gomes de Volovska, acompaniată de pianistul Volovski. Amelia Bido 
a avut la 13 aprilie un recital de vioară, în sala Teatrului celui nou. 
O „Academie muzicală declamatorică“ a avut loc la 25 martie 1875, sus- 
ținută de fanfara, condusă de Ballanda, şi de capela orășenească dirijată 
de Reich 2. Um cor activa la Aiud sub conducerea învățătorului Dio- 
nisie Adamovici. La Sibiu a concertat flautistul Terschak. 

Se poate spune că anul muzical 1858 debutează cu concertul Eu- 
frosinei Popescu, despre care ziarul „Românul“ (1858; nr. 84, p. 234) 
scrie că este cunoscută în lumea muzicală europeană sub numele de 
Marcolini. Și-au dat concursul nelipsitul L. Wiest, cîntărețul Steler și 
actorii români Costache Caragiale (cu soţia) și Matei Millo. Eufrosina 
Popescu a cîntat arii de Rossini. Un alt interpret de origine română, 
care reapare într-un concert public, a fost tinărul violonist Voinescu, 
elev al lui Wiest, care a executat Suvenire de Bellini de Artât. Nicolae 
Filimon, prezent la concert, salută cu satisfacţie apariţia acestui talent 
care, din păcate, nu s-a împlinit 3. Totuşi, se evidenţiază străduinţa unor 
tineri români de a îmbrăţişa cariera interpretativă instrumentală. N. Voi- 
nescu, ca și fiii vornicului Tudorache Burada au avut o apariţie meteo- 
rică, cu valoare simbolică, indicînd o traiectorie ce se cerea urmată. 


1 „Gazeta de Moldavia“, 1857, p. 287. 

2 „Kronstădter Zeitung“, nr. 83, din 22 mai 1857, p. 379—380, apud Zinveliu 
Gema, op cit., p. 16. 

3 Filimon, N., Notă despre concertul dat de fiul colonelului I. Voinescu. 
„Naţionalul“, București, 1858, p. 102. 

Concertează la Bucureşti prim-violonistul Eduard Hübsch de la 
laşi. A interpretat Fantezie de Allard N. Filimon sesizează defecţiuni 
în interpretare, ceea ce-l determină să-l considere diletant, fără expe- 
riență |. Este interesant de observat că în cadrul acestui concert şi-a dat 
concursul orchestra Teatrului Naţional, condusă de L. Wiest, care executa, 
de fiecare dată, aproape mecanic, Rondo della Lombardi de Verdi. Cri- 
ticul nu iartă nimic şi spune lucrurilor pe nume, conştient de necesi- 
tatea progresului muzical : „Impresa română, pe cît sîntem informaţi, 
cunoaştem că n-a cruțat nimic, pentru ca să aibă un orchestru compus 
astfel încît să poată întreține și satisface pe spectatori. Noi vedem în 
crchestrul Teatrului Naţional mai pe toți artiştii primari de la orches- 
trul Teatrului italian ; nu e dar lipsă de invidie, ci de un repertoriu bun, 
o esecuţiune corectă și de un capelmaistru mai conştiincics. lată ce face 
ca muzica să fie atit de înapoiată în tara noastră şi artiștii atît de 
puţin preţuiţi“ 2. 

La Cluj, cercul prietenii muzicii întreţine flacăra muzicii de cameră 
prin diferite concerte pe care le organizează. Într-unul din acestea, în 
noiembrie 1858, s-a executat şi un cvartet de Beethoven, pe care nu 
l-am putut identifica. La Bucureşti, concertează interpreţi străini : vio- 
listul Nicolae Dimitriev Svetskin, violoncelista Rosa Suk, citată drept 
modestă de către N. Filimon î.La lași, pianistul vienez I. M. Mcesmer 
parafirazează cîntece moldoveneşti. 

Evenimentul muzical simfonic cel mai semeţ l-au constituit trei 
concerte spirituale organizate la Bucureşti de L. Wiest, în sala Slătineanu. 
În programe figura numai muzică clasică de Beethoven, Mozart, Haydn, 
Mendelssohn. Iată că și compozitorii simfonici sînt programaţi într-un 
ciclu de concerte la București 4. 

Într-un concert al orchestrei militare de la Cluj s-a executat și 
Simfonia „Despărţirii“ de Haydn. A dirijat Iosif Hopf. La Timișoara, 
într-un concert susținut la 2 martie, s-a cîntat oratoriul Anotimpurile 
de Haydn sub bagheta lui Burger Antal. Într-un alt concert de la 
sfîrşitul lui iulie s-a cîntat şi un coral de J. S. Bach. În 1858 au avut 
recitaluri la Timişoara : Francisc Doppler, M. Jaborski, violonista Rosa 
Suk, Ignaţiu Lassner și Nicolae Dimitriev Svetskin. Dintre recitalurile 


1 Filimon, N., Serata muzicală dată de d. E. Hübsch, primul violin din lași. 
În : „Naţional“, București, I (1858), nr. 42, 5 mai. 

2 Idem, ibidem. 

3 Filimon, N., Concert de violoncel dat de Damicela Suk. „Naţionalul', 1858, 
p. 174. 

4 Trei concerte spirituale. „Naţionalul“, București, nr. 83, 25 septembrie 1858, 
p. 330. Cele trei concerte s-au dat în zilele de 22 septembrie, 7 şi 12 octombrie. 
Programul exact al fiecărui concert nu era anunţat, arătîndu-se că se va arăta 
în seara concertului. Din această cauză, nu se poate spune exact ce s-a cîntat. 
Nicolae Filimon publica în acele zile cu regularitate în „Naţionalul“, ziarul care a 
înștiințat cititorii în mai multe zile consecutive despre concerte, dar nu a găsit de 
cuviință să urmărească activitatea lui Wiest, mai exact, s-o consemneze, și în 
acest fel să încurajeze progresul muzicii simfonice în „societatea românească“. 

vocale se relevă cel susţinut de soprana română Cornelia Höllosi. A avut 
loc şi un recital coregrafic al dansatoarei engleze Lidia Thompson. Or- 
chestra din Cluj, dirijată de Pongartz, întreprinde un turneu la Braşov t. 

Aflîndu-se la Craiova, în calitate de dirijor al orchestrei Teatrului 
Naţional, Alexandru Flechtenmacher are o inițiativă care, deşi nu s-a 

Ludovic Wiest a inițiat la Bucureşti, în 1858, 
Trei concerte spirituale. 


concretizat, între altele pentru că fusese numit dirijor al orchestrei 
Teatrului cel mare din Bucureşti, are darul să evidenţieze nevoia viu 
resimţită a înjghebării unei societăți permanente pentru cultivarea 
muzicii simfonice. Alexandru Flectenmacher, muzician militant pentru 
constituirea vieţii muzicale moderne românești, a înaintat un prospect 
Municipalităţii Cnaiovei, în care propune înființarea Societăţii Filarmo- 
nice. „Avînd mai Int) un orchestru convenabil în oraș, atunci s-ar 
forma şi gustul ariei și lesne s-ar putea păși la fundarea unei societăţi 

1 „Kronstădter Zeitunge“, nr. 87, din 23 iulie 1858, p. 570, apud Zinveliu 
Gema, op. cit., p. 18. 

{filarmonice pentru susținerea unui Censervator de muzică şi artă dra- 
matică“ 1, 

Evident, acest pasaj pune alături mai multe preiecte într-o manieră 
ce nu este scutită de o anume nebulozitate utopică, Cît priveşte ideea 
Societăţii filarmonice, aceasta se cerea în mod răspicat. Am putea să 
ne întrebăm dacă Eduard Wachmann, care, după un deceniu, la București, 
va traduce în fapt acest postulat, cunoștea proiectul lui Flechtenmacher. 

Ajunşi la capătul cronologiei vieţii muzicale pînă în 1859, se impun 
cîteva constatări şi completări. Desi nu se poate pretinde ilustrarea ex- 
haustivă a manifestărilor muzicale din principalele centre, totuși, din 
ceea ce s-a înfățișat, se poate deduce existenţa unor licăriri care repre- 
zintă mugurii activităţii concertistica. În plus, marii virtuozi ai acelor 
ani au fost prezenţi în viaţa noastră de concert, ceea ce denotă integrarea 
oraşelor noastre în mișcarea și circulația valorilor interpretative euro- 
pene. Pe scara tipurilor manifestărilor de concert se situează concertul 
vocal-instrumental, concertul înterpus între actele sau mai bine zis, în 
cadrul spectacolului teatral, putind fi o uvertură de concert, nelegată 
de respectiva piesă. Se poate trasa chia o evoluţie a genurilor de con- 
cert, de la forme empirice, la manifestări mai închegate, proprii dome- 
niului sub titulaturi care trădează o anumită neclaritate sau o căutare a 
denumirii specifice : „academie muzicală“, „serată muzicală“, „concert- 
vocal-instrumental“, „concert spiritual.“ 

Prin cadrul în care luaseră fiinţă sau în care-şi desfăşurau activi- 
tatea, orchestrele apariineau catedralelor sau municipiilor (Sibiu, Brașov, 
Oradea), formaţii de operă sau teatrale (Bucureşti, Iaşi, Cluj), ansam- 
bluri ale școlilor de muzică sau aie societăţilor Prietenii muzicii (Cluj, 
Timişoara, Brașov). Adeseori forţele muzicale deserveau atit manifes- 
tările din cadrul bisericilor, cît şi pe cele din sălile publice, grădini şi 
case particulare. Un aport preţios l-au adus formaţiile militare care nu 
numai că-şi dădeau concursul la diferite manifestări, dar realmente su- 
plineau absenţa orchesirelor simfonice. Fanfarele au fost adeseori temelia 
pe care s-a clădit o orchestră prin completarea cu coarde. 

De cele mai rnulte ori orchestrele constituite aveau un caracter 
sezonier dacă nu chiar de moment, organizarea lor fiind determinată 
de o anumită manifestare. Sînt însă şi excepţii. Am cita în acest sens 
Capela orășenească de la Braşov, care funcţiona în 1834 și care, din 
1842 devine orchestra orășenească, avindu-l dirijor pe Jan Mislivecec. 
Orchestra Conservatorului din Cluj, prin rivna lui Georg Ruzitska, a 
contribuit la înjghebarea vieţii concertistice între 1835—1848. La Timi- 
șoara, un rol activ în adunarea forţelor instrumentale într-un colectiv 
închegat l-au jucat Mihail Jaborski şi Francisc Limmer. Oradea dispu- 
nea de o orchestră şi un cor la mijlocul secolului trecut, avîndu-l în 
frunte pe Fr. Weipolter. La laşi, Alexandru Flechtenmacher are mari 


1 Cosma, Viorel. Un veac de la primul concert simfonic al unei orchestre 
permanente românești, op. cit, p. 36. Documentul citat se află la Arhivele Sta- 
tului Craiova, fondul Primăriei din Craiova, inv. 16, dos. nr. 10 din 1858. 

merite în organizarea unei orchestre de teatru care, așa cum s-a văzut, 
a cîntat şi uverturi. În fine, cel mai proeminent interpret şi dirijor 
pare să fi fost Ludovic Wiest, care din 1838 pune bazele orchestrei mili- 
tare a palatului domnesc şi apoi, din 1845, organizează un ansamblu 
orchestral care cînta în grădina publică. Tot el a fost dirijorul orchestrei 
teatrului, a iniţiat ciclul de concerte spirituale în 1858. Merite a avut 
și loan A. Wachmann, a cărui ectivitate, spre deosebire de Wiest, a 
fost legată de mișcarea teatrală. 

Se afirmă şi profesiunea de interpret, ilustrată prin acelaşi L. Wiest, 
ca de altfel și prin Alexandru Flechtenmacher, fiul juristului ieșean 
Cristian Flechtenmacher. Apar și tentative de afirmare ale unor fii de 
boieri şi de intelectuali care înţeleg să spargă zidul convențiilor conser- 
vatoare, spre a deschide noi orizonturi artelor româneşti. În acest sens. 
trebuie menţionaţi la loc de frunte fiii lui Tudorache T. Burada, Gheor- 
ghe, Teodor, Constantin și Mihai, care au sfidat mentalitatea  viciată. 
conform căreia cariera de muzician este potrivită pentru lăutari, ceea 
ce în accepțiunea de atunci era sinonim cu noţiunea de ţigan. Rezistenţa 
nedisimulată a unor cercuri conservatoare i-a determinat în cele din 
urmă pe fiii Burada, excepţie Teodor, să renunţe la muzică. Totuşi, 
apariţia în public a lui Gheorghe Burada, fiu de boier neaoșş, interpre- 
tînd, fie și ca amator, un concert de factură clasică, a reprezentat un 
mare eveniment, deschizind căile pe care vor merge marii interpreţi de 
mai tirziu. Manifestarea în sine a concretizat-o într-o formă înaltă inte- 
resul românilor pentru structurile complexe ale artei muzicale. 


Nu poate fi scăpat din vedere faptul că activitatea de concert a 
servit drept pîrghie în stimularea creaţiei autohtone, ca și valorificarea 
folclorului. S-au executat în concerte lucrări de A. Flechtenmacher, 
C. Miculi, I. A. Wachmann, J. Herfner, B. Romberg, L. Wiest, M. Beer, 
M. Polder, H. Ehrlich, Ph. Caudella, J. Knall, G. Meyndt, G. Ruzitska 
şi alții. 

Scapă observației noastre o bogată activitate concertistică de ca- 
meră, care nu a avut de cele mai multe ori cadrul propice unei largi 
audiente. De regulă, concertele camerale se făceau într-un cerc închis, în 
case particulare şi în biserici, independent de serviciul divin. Dintre 
animatorii acestor activităţi reținem numele organiştilor Johann Bielz, 
Andreas Hintz, Michael Theil, George Ruzitska, Ştefan Bathos t. 

La ce nivel se desfăşurau concertele ? Avind în vedere caracterul 
caleidoscopic ai manifestărilor, datorate unor reputați virtuozi ca și unor 
amatori, susținute în condiţii adeseori improprii, în săli improvizate, 
este dificilă formularea unui verdict. Nivelul varia de la un concert la. 
altul, nedepășind decit arareori cota medie. Vom avea o imagine asupra 
nivelului artei interpretative orchestrale, invocînd afirmaţia lui G. Brea- 
zul potrivit căreia, dintre orchestrele cunoscute în București în prima 
parte a veacului trecut, cea mai completă pare să fi fost cea a lui Theo- 
dor Muller, fiind compusă din: două viori prime, două viori secunde, 


1 Informaţiile privind ultimii doi organiști le datorăm lui Lakatos Ştefan. 

o violă, un violoncel, un contrabas, două flaute, două clarinete, două 
oboaie, două fagoturi, doi corni, trombe şi timpanel. Deci, ṣi cel mai 
bun ansamblu era modest ca proporții. Singura consolare, presupusa 
calitate a instrumentiştilor, care nu mai poate fi depistată cu rigoare. 
Eduard Wachmann, organizatorul orchestrei simfonice românești, într-un 
memoriu, referindu-se la starea mișcării muzicale dinainte de 18662, 
vorbeşte despre orchestrele italiene, arătîind că instrumentele de coarde 
erau puţine, iar compartimentul suflătorilor incomplet. Dacă mai avem 
în vedere spiritul rutinier al multor instrumentiști, se va înțelege, în linii 
mari, că nu se poate vorbi despre o activitate muzicală simfonică şi ca- 
merală de prestigiu. De fapt, în această epocă de început, cînd nu dis- 
puneam de conservatoare, asemenea observaţii devin oarecum de prisos. 
Important este faptul că apar încercări pe linia cristalizării mișcării sim- 
fonice interpretative. Neexistind prea multe mărturii şi probe edifica- 
toare asupra acestei chestiuni, nu putem să încheiem fără să nu admitem 
că au putut avea loc în unele oraşe, mai ales din Transilvania, concerte 
de reală ținută. Este firesc să apreciem obiectiv fenomenul muzical în 
faza incipientă dar, așa cum formulăm rezerve, avem datoria, pe an- 
samblul manifestărilor concertistice, să ne manifestăm şi opinia în fa- 
voarea unora dintre ele, calificîndu-le, în principiu, teoretic, drept iz- 
butite. 

Mai susținută apare mișcarea corală. La București, o primă for- 
maţie cunoscută era cea condusă de Chiosea, care l-a întîmpinat, în 1830, 
pe generalul Kiseleff. La Iași, în 1844, Alexandru Petrino înființase un 
cor. Tot la Bucureşti activa „Horul cîntăreţilor“. În 1848, Anton Pann era 
dirijorul corului de la biserica Kreţulescu. Formaţiile corale mai însem- 
nate din Transilvania au fost: Societatea corală „Hermania“, la Sibiu, 
din 1839, care oferea concerte corale şi simfonice, sub conducerea lui 
Anton Etter, iar apoi Frantisek Sedlacek. Tot acum iau naștere societăţi 
corale ale germanilor de pe teritoriul patriei noastre la Lugoj, Timișoara, 
Braşov, Sebeş Alba. 

În această perioadă se organizează renumitele coruri românești, 
orăşeneşti şi săteşti din Banat, care au avut un rol de seamă în între- 
ţinerea sentimentelor patriotice, în lupta pentru unirea tuturor români- 
lor. În 1840, la Chizătău, Trifu Sepeţianu pune bazele unei formaţii 
corale. Din 1849 datează şi corul de la Lugoj, transformat ulterior în 
„Reuniunea de cîntări“ care, sub conducerea lui Ion Vidu, va cunoaște 
o largă reputaţie. La Oradea se înființează, în 1844, Corul tinerimii 
române, care activa în cadrul „Societății de leptură“. 

Distingem în formaţiile corale, colective de amatori care, din dra- 
goste pentru muzică, au fost dispuse să se dedice nobilei activităţi de 
formare şi emancipare a gustului artistic. Dest neprofesioniste, forma- 
tiile corale româneşti din Banat, cărora în scurt timp li se vor alătura 
formaţii din Braşov, Sibiu, lași, au întreprins o vastă acţiune artistică 


1 Idem, ibidem, Bauscher, Joseph. „Almanach du Théâtre de Bukarest pour 
le nouvel an 1834“, p. 2. 
2 Biblioteca Academiei R.S.R., dosarele Wachmann, nr. 5407, p. 60. 

în decursul anilor, avînd un caracter permanent. De la simple prelu- 
crări şi cîntece patriotice, repertoriul lor a ajuns să cuprindă capodo- 
perele muzicii universale şi românești, cantate, oratorii, fragmente de 
operă. În cadrul formațiilor corale au activat promotorii muzicii româ- 
neşti care au reprezentat în chip strălucit creația corală românească. 
Începuturile acestei activităţi, cu profunde rezonanţe în cele mai idiverse 
straturi ale populaţiei, datează din această perioadă, luînd amploare în 
fazele istorice secvente. 


TRUPELE DE OPERĂ 


Începuturile muzicii noastre profesioniste se confundă cu mișcarea 
muzicală teatrală. Forma cea mai complexă, mai populară și ca atare 
mai pregnantă simțită în peisajul muzical ce se consolidează o reprezintă 
spectacolul liric, susținut de formaţii ambulante străine şi autohtone. 
Paradoxal, genul cel mai pretenţios ca nivel de pregătire muzicală, atît 
pentru artiști, cît şi pentru ascultători, a suscitat interes, constituind 
principalul punct de atracție muzicală în societatea vremii. Desigur, 
spectacolul de operă îşi are dificultăţile sale de ordin uman, material, 
tehnic, dar deasupra acestora oferea priveliștea, mișcarea scenică, cos- 
tumaţia, decorurile în ambianța muzicii, cu melodii amoţionante, ce se 
reţineau uşor. Despre text, un alt factor de succes, nu putem vorbi pen- 
tru că, fiind interpretat în limbi străine, cu mici excepții, nu era 
accesibil. Spectacolul de operă era la modă în marile centre civilizate 
Burghezia română, dornică de afirmare şi însetată de cultură, sprijinea 
manifestările ce ofereau prilejul asimilării formelor practicate în viața 
culturală a popoarelor avansate. Tendinţa aceasta era amplificată de un 
alt element ce se născuse în acești ani, snobismul unor anumite familii, 
cărora frecventarea spectacolelor le înlesnea etalarea toaletelor, prilejul 
unor întîlniri de natură extra-muzicală, ţinerea la curent cu evenimen- 
tele politico-artistice. Au mai existat desigur și alte aspecte case au 
concurat la instaurarea trupelor străine. Important însă este că ucestea 
existau în orașele românești și contribuiau la dezvoltarea vieţii muzicale 
profesioniste. 

Reprezentaţiile de operă au deschis intelectualilor, boierilor şi tîr- 
goveţilor orizonturi necunoscute. Ariile operelor Cenuşăreasa și Flautul 
fermecat au stîrnit entuziasm și interes pentru muzică. În decurs de 
cîteva decenii, trupele străine își formează un public propriu care va 
susține, prin toate mijloacele de atunci, orice inițiativă menită să rea- 
ducă pe meleagurile noastre sonorităţile cantilenelor italiene, pasajele 
de bravură ale stelelor lirice. 

Cunoaştem că trupele de operă sînt întîlnite în orașele noastre din 
deceniul al optulea al secolului XVIII. În perioada 1823—1859 se disting 
două faze în istoria operelor străine. Prima, corespunde fenomenului 
instabil, improvizat, al organizării turneelor care se perpetuează din 
epoca anterioară. A doua etapă, a stabilizării, începe în 1843, cînd Bucu- 

reştiul dispune de stagiuni permanente de operă italiană, continuind şi 
după înfăptuirea Unirii Principatelor |. 

Venirea trupelor străine se datorează, în bună parte, poziţiei geo- 
grafice a provinciilor românești, situate la confluența dintre Apus, pa- 
tria acestor trupe, şi Răsărit, respectiv Rusia, unde trupele italiene 
dispuneau de adevărate resedinte În trecere spre sau dinspre Petersburg, 
Moscova, Odessa, trupele italiene se opreau la Iaşi, Bucureşti, Brăila, 
pentru stagiuni cu o durată ce varia în funcţie de solicitările publicu- 
lui. Itinerarul arătat nu consemnează faptul că Bucureștiul nu comanda 
trupe de vodeviluri sau operă sau că nu constituia un punct de atracţie. 
Numeroase trupe au avut drept destinaţie finală oraşele românești. 

Circulaţia trupelor de operă a contribuit, concomitent în mai multe 
oraşe, la sincronizarea vieţii muzicale, pe baza unităţii de stil şi reper- 
toriu. În plus, trupele au cimentat legăturile dintre oraşele tuturor 
provinciilor remânești, aflate pe atunci în condiţii politice  neidentice. 
Numeroasa trupe de limbă germană din Timişoara, Sibiu au trecut munţii, 
pentru a susţine stagiuni la București, Iași sau alte oraşe. Invers, trupe 
lirice cu sediul la Bucureşti au susținut spectacole în orașele Transilva- 
niei. Dealtminteri legăturile trainice cu Viena au permis pătrunderea 
muzicii clasice în teritoriul românesc, stimulînd însăşi dezvoltarea muzicii 
noastre sub auspiciile clasicismului muzical. Influenţa franceză asupra 
culturii noastre s-a proiectat în domeniul muzicii prin invitarea trupelor 
pariziene de operă şi, îndeosebi, de vodevil. Sub înriurirea directă a aces- 
tui gen se va naște o mișcare teatrală muzicală proprie, o dramaturgie 
originală. Rezultă din cele de mai sus că orașele Munteniei şi Moldovei au 
profitat de pe urma unui complex de influențe muzicale, a căror prove- 
niență nu poate fi circumscrisă în cadrele unei singure culturi. Am cunos- 
cut şi preluat tot ceea ce am putut de la muzica italiană, germană, fran- 
ceză. Considerentele au valoare generală, valabile pentru evoluţia muzicii 
româneşti din toate perioadele. La fel de adevărat este şi faptul că, în 
anumite decade se poate înregistra persistenţa masivă a unei școli muzi- 
cale. Bunăoară, după 1843, opera italiană cîștigă supremația, deşi nu eli- 
mină complet concurenţa trupelor franceze sau germane. Spiritul latin, 
muzicalitatea limbii italiene, contingenţele dintre aceasta şi graiul româ- 
nesc, principiile muzicale ale operei italiene au dus la instaurarea 
stagiunilor italiene permanente, chiar dacă uneori de această titulatură se 
servesc muzicieni sau impresari de alte naţionalităţi. Nu trebuie scăpat din 
vedere că opera italiană se instaurase în capitalele cu o cultură muzicală 
proprie sau pe cale de afirmare : Paris, Berlin, Viena, Petersburg, desfășu- 
rînd o concurenţă adeseori inegală cu formaţiile autohtone. 

Impresariatele italiene au fost susținute de presa vremii, pentru 
motivul că opera italiană servea drept model pentru cultivarea limbii 
române și pentru formarea teatrului naţional. ,,...Limba italiană o socotesc 
ca o musă vie și un frumos început pentru cultivarea limbii noastre și 


t Ion Horia Rădulescu, în „Contribuţii la istoria operei italiene din Bucu- 
rest", apărută în 1937, denumește cele două etape astfel: a încercărilor, iar după 
1845, a maturității. 

opera italiană, ca o adevărată însufleţitoare a gustului celui întreg asupra 
musicei“ |. În faza cristalizării artei românești, spectacolele trupelor 
străine au avut rolul să stimuleze forțele locale, care au înţeles că s-ar 
putea organiza cu mijloace proprii formații, cu atit mai mult cu cât 
resursele naturale erau prielnice : vocile nu ne lipseau si nici talentul 
muzical. În afara efectului stimulant, trupele străine au contribuit la cul- 
tivarea gustului muzical, sădind dragoste pentru operă în rindul proas- 
peţilor melomani. Cercul restrins se lărgea progresiv, dat fiind că tru- 
pele străine erau variate ca profil, orientate nu numai spre operă, în 
sensul operei seria sau grand opera, ci şi spra subgenurile lirice mai 
puțin pretenţioase, ca operă comică. Singspiel şi vodevil. Acesta din 
urmă, prin caracterul său nepretențios, va fi preluat de către trupele 
româneşti, favorizind în scurt timp crearea unor lucrări proprii, grefate 
pe solul şi muzica societăţii românești. Trupele străine au avut rolul 
să aducă pe teritoriul nostru muzicieni, instrumentiști și cîntăreți, care 
au alcătuit nimbul activităţii lirice. Între aceștia au fost şi compozitori 
sau instrumentiști ce şi-au afirmat, ulterior, talentul creator în primele 
încercări de compoziţie. Într-un cuvînt, în epoca în care nu dispuneam. 
de pepinierele formării cadrelor profesioniste, trupele de operă ne-au. 
servit muzicieni pentru o anumită perioadă de timp. 

Opera s-a bucurat de un mare interes în ţările noastre. Însuşi 
faptul existenţei sale, al înfiinţării teatrului italian la București şi lași, 
constituie un argument ce nu mai necesită comentarii. Vom invoca doar 
ecoul larg pe care opera l-a avut în rîndurile cărturarilor români, al 
scriitorilor. Începînd cu I. H. Rădulescu și Gheorghe Asachi se găsesc 
numeroase observații, scrieri despre impresiile lăsate de unele spectacole 
lirice, de măiestria unor soliști, efectul emoţicnal al muzicii de operă. 
Cînd sînt în străinătate, în Franţa, Italia, Germania, Austria, studenții 
sau călătorii români vor frecventa teatrele consemnînd sau împărtășind 
celor din ţară impresiile. În acest sens ar putea fi citați, printre alții, 
M. Kogălniceanu, Al. Odobescu şi N. Filimon 2, Cezar Bolliac și Nicolae 
Filimon vor urmări cu consecvență spectacolele de operă. Cronicile pu- 
blicate demonstrează o temeinică stăpinire a specificului genului liric, 
Puternica atracție exercitată de operă se deduce și din aceea că în scrie- 
rile literare se fac referiri la operă sau, mai mult, nucleul germinativ al 
unei scrieri este de natură lirico-muzicală. În afara redării magistrale 
a ambianţei specifice spectacolului de operă din Bucureşti, în romanul 
Ciocoii vechi şi noi de Nicolae Filimon, se poate invoca nuvela lui Vasile 


t Curierul românesc“, București, 1843, 17 septembrie, nr. 68, p. 328. 

» Kogălniceanu, M.. Scrisori, 1834—1849, op. cit., În 6/18 aprilie 1835 scrie că 
a văzut operele Le Pre aux clercs şi Le Chalet. La 13/25 octombrie 1835, la Berlin, 
asistă la reprezentaţia operei Crăiasa. Face referiri comparative asupra artei inter- 
pretative : spectacolele de balet sînt cele mai bune în Europa, în timp ce cîntă- 
reții cei mai buni s-ar afla la Viena. Alexandru Odobescu, conform volumului 
Pagini regăstie, op. cit., în 1858, la Dresda, asistă la spectacolul cu Ernani de 
Verdi. La Berlin asistă la Hughenoţii de Meyerbeer. Robert Diavolul de același 
compozitor şi Traviata de Verdi le-a vizionat la Paris. 

Alecsandri Buchetiera de la Florența, publicată în „Dacia literară“ în 
1840, în care se descrie puternica impresie avută la teatrul De la Pergola, 
la spectacolul Norma de Bellini, îndeosebi la aria „Casta Diva“. Alecsan- 
dri, în mod indirect, mărturiseşte prețuirea pe care o atribuise încă de 
tinăr muzicii de operă. Fredona pe străzi arii din Norma și Lucia di Lam- 
mermoor. Asemenea probe, luate aproape la întîmplare, demonstrează că 
opera a catalizat multe spirite, devenind în mediul românesc al epocii 
de redeșteptare naţională și culturală o formă  dinamizatoare a vieţii 
muzicale ai intelectuale. Susţinem aceasta, avînd în vedere publicul care 
frecventa spectacolele, autorecrutat din cele mai diverse pături ale 
populației urbane. Spre deosebire de alte centre muzicale europene, pu- 
blicul românesc nu era alcătuit doar din aristocrați și burghezi. La spec- 
tacolele de operă din București, Brașov, lași, Timişoara, Cluj şi Sibiu 
se puteau vedea tirgoveţi, meseriași, tineri studioși, care urmăreau cu 
asiduitate evoluţiile artiştilor, dorind să rețină ariile de mare popu- 
laritate sau să le audă în versiunea autentică. 

Care au fost trupele de operă, repertoriul şi configuraţia lor? 
Pornind la reconstituirea traiectului liric, sîntem conştienţi de penuria 
informaţiilor, fapt care ne expune unor inevitabile  scăpări. Cu toate 
acestea, riscul de a nu face o evidenţă exhaustivă este mai mic decit de 
a nu avea o situaţie cît de cît completă în acest domeniu. Vom încerca 
deci reconstituirea, urmărind simultan, stagiune de stagiune, trupele 
lirice în principalele centre muzicale. 

Conform lui N. Filimon (Ciocoii vechi şi noi), în anul 1824, la 
Bucureşti, a avut o stagiune trupa germană din Transilvania, condusă 
de Eduard Kreibig. La Cluj, în stagiunea 1823—1824, se jucau lucrări ca: 
Agnes Sorel de Jirovek, Fuga lui Bela de Gh. Ruzitska şi Raul, Barbă 
albastră de Gretry |. Se angajează cîntăreaţa Rosa Scheubach — Szep- 
pataki, cunoscută sub numele de doamna Dâry. 

În august 1824, la Sibiu se afla trupa lui Carl Slavik. Cunoaştem 
din repertoriul jucat doar tabloul fantastic cu cîntece și dansuri 1724— 
1824—1924, cu muzica de Franz Glasser. La Cluj, în 1824, teatrul se 
reorganizează devenind societate pe acțiuni. Repertoriul stagiunii 
1824—1825 a constat din şaisprezece lucrări, între care Tichia de bufon 
de Henneberg, Freischiitz de Weber, Iosif şi fraţii săi de Mehul. Dirijorul 
ansamblului clujean a fost Iosif Heinisch. Braşovul, în stagiunea 1824— 
1825, a avut trupa neobositului Johann Gerger, care a prezentat spec- 
tacole şi concerte, din noiembrie pînă în iunie. Din trupă făceau parte : 
Boldisch, Ed. Gerger, Grünthal, Ed. Kreibig, Iosif Kreibig. Mosmiiller, 
Hochmeister, Fischer, Wieland, dna Kaufmann, d-ra Berger ,K. Kreibig, 
Johann Gerger, d-na Dille si d-ra Wawrik. S-au jucat : Piatra dracului de 
A. Müller, Tabloul 1724—1524—1924, avînd autor al muzicii pe Karl 
Meisl, Husiţii în fața orașului Namburg în anul 1432, muzica de Iosif 
Heinisch, Westel din Tirol, muzica de Heibel, Zîna din Franţa de A. Müller, 


1 Datele despre opera la Cluj le datorăm lui Ștefan Lakatos: Începuturile 
operei la Cluj (1792—1850), studiul citat. Ne-am servit și de A Kolozsvári szineszet 
es szinhaz története de Ferenczi Zoltán, op. cit. 

Trei oameni și un obraz de Henneberg, Cei doi Anton de Jacques, Orfeu 
și Euridice de Körner, Dracul care strică o căsnicie de Volkert, Băr- 
bierul satului de Schenk, Tadădel de Wenzel Muller, Hramul bisericii 
de W. Muller, Studentul cerșetor de Huber, Drac de om de Glasser, Fa- 
gotistul de W. Müller. Am recursla aceste titluri pentru a sublinia 
configuraţia repertoriului. Lipsesc cu desăvirșire lucrări marcante, în 
schimb abundă titluri mai vechi, titluri needificatoare, muzica fiind sem- 
nată de autori austrieci și cehi minori. Din 1824, la Timişoara activează 
trupa condusă de Fr. Herzog. 

Din septembrie 1825 şi pînă în octombrie 1825 la Braşov a jucat 
aceeaşi trupă, avîndu-l în frunte pe Eduard Kreibig. Iată titlurile jucate : 
Trompetistul militar de W. Müller, Familia elveţiană de J. Weigl. Ca 
de obicei, la sfirşitul seriei de spectacole, trupa a susţinut concerte. Nu 
s-a putut determina oraşul spre care și-a îndreptat pașii trupa lui Ed. 
Kreibig. Probabil spre Bucureşti. 

Stagiunea 1825—1826. La Cluj se prezintă: Jean de Paris de 
Boieldieu şi Coțofana hoață de Rossini. La Braşov, în lunile martie- 
aprilie, joacă trupa germană condusă de Alois Minarzik. Din trupă făcea 
parte și Josephina Uhlich, ceea ce explică spectacolele coregrafice. Ti- 
tiluri :Rusoaica răpită, de Ebrwein, Farmecele dragostei, spectacol ro- 
mantie cu cintece și balet, de W. Vogel, Două cuvinte de d'Alayrac, 
Modistul din Paris (balet). În lunile de vară şi toamnă, la Braşov s-a 
aflat în turneu trupa teatrului din Cluj, jucînd opere ca: Bărbierul din 
Sevilla de Rossini, Freischiitz de Weber, Jean de Paris de Boieldieu, 
Două cuvinte de d'Alayrac, Sacagiul din Paris de Cherubini, Coțofana 
hoață de Rossini, Zîna din Franța de W. Muller, Tancred de Rossini, 
Raul, Barbă albastră de Grâtry, Fuga lui Bela de Ruzitska, Iosif și 
fraţii săi de Méhul, Răpirea prințesei din Olimp de W. Miller, Bărbierul 
satului de Schenk, Preciosa de Weber, Fantoma de Jirovec, Don Juan 
de Mozart (8 octombrie 1826), Coelina de Cherubini, Catalina falsă de 
Schuster, Furtuna de Dittersdorf, Medeea și Jason de Benda. Evident, 
repertoriul acesta se prezenta interesant şi destul de pretenţios. 

Elevii „seminarului din Blaj“ joacă piesa în versuri Egloga pasto- 
rală de Timotei Cipariu, în care se folosea şi muzică. 

La Cluj, premiera operei Don Juan a avut loc mai tirziu decit la 
Braşov, la 14 decembrie 1826. Faţă de titlurile enumerate, la Cluj, trupa 
teatrului mai prezintă o premieră în stagiunea 1826—1827, Italianca în. 
Alger de Donizetti la 11 februarie. În vara anului 1827, la Sibiu sus- 
ține spectacole trupa lui I. B. Hirschfeld şi Fr. Herzog, care va deţine 
riul conducerii mai mulţi ani. De menţionat că acesta din urmă era 
din 1820 în fruntea teatrului din Timişoara. Pentru anii 1826—1831 
Fr. Herzog se asociază cu Adolf Hirschfeld în conducerea trupei din: 
Timişoara. 

Despre stagiunea 1827—1828 nu deţinem date concrete. Este de 
presupus că trupa lui Ed. Kreibig, trupa teatrului maghiar din Cluj şi 
trupa lui Hirschfeld și Herzog de la Timișoara și Sibiu își continuau, 
activitatea. 

La Braşov, în octombrie 1827 a dat o serie de spectacole teatrale 
si operă comică o trupă vieneză. Putem menţiona dintre lucrările repre- 
zentate opera lui Boieldieu Boierul cel nou. 

Stagiunea 1828—1829, pentru teatrul din Cluj, apare mai modestă, 
fapt explicabil prin plecarea animatoarei trupei, primadona Déry. Trupa 
întreprinde turnee în diferite oraşe din Transilvania. O găsim şi la Aiud. 

La Sibiu, trupa lui Hirschfeld şi Herzog prezintă Femeia albă de 
Boieldieu (iunie 1828) 1. 

Din aprilie 1829 pînă în aprilie 1820, la Braşov joacă fosta trupă 
a lui Gerger-Kreibig, sub direcţia lui Gottfried Lange, care era cintăreţ 
şi dirijor. Din trupă făceau parte : domnii Schweiger, Kastner, Etterich, 
J. Gerger, Gerger-Jun., Julius, Rauchenberg, Gruber; d-nele şi d-rele 
Julius, Lange, Muck, Fischer. În repertoriu : Orfana și ucigașul de Ignatz 
Ritter 2, Piatra dracului din pădurea de la Mödling de W. Müller, Cuce- 
rivea Ierusalimului de Quasini, Cele două cuvinte la miezul nopții de 
d'Alayrac, Noul patron de Boieldieu, Catalani, primadonă falsă de 
Adolph Bäuerle, Preciosa de Weber, Moara dracului de W. Müller, Doam- 
ne, scoală-te, îmbracă-te și îndreaptă-te de W. Miller, Aline sau Bra- 
șocul în altă parte a lumii de W. Miller. S-au mai jucat şi alte lucrări 
de acest fel, dar titlurile indicate sînt suficiente pentru a conchite că 
trupa era profilată mai degrabă spre spectacolul teatral cu muzică decit 
înspre operă. Îşi dădeau concursul adeseori fanfara militară și chiar 
corul gimnaziului din Braşov. 

Luna mai le înlesnește brașovenilor să cunoască din nou trupa 
maghiară de la Cluj. Se joacă : Pădurea Sibiului, specificîndu-se pe afiș 
că între acte se vor cînta „coruri naţionale române“ de către întreg 
personalul trupei şi „va fi executat un dans românesc de către șase 
membri ai trupei“ 3 Au mai fost jucate : Fuga lui Bela şi Preciosa. 

La Sibiu, în 17 august 1829 s-a reluat, după cîteva decenii, opera 
Flautul fermecat de Mozart. Un an mai tîrziu, la 2 august, se juca şi 
Don Juan de către ansamblul condus de Hirschfeld și Herzog. Cunoaş- 
tem că aceeași trupă jucase la Timişoara, în 1829—1830, operele : Beli- 
sario de Donizetti, Don Juan de Mozart, Norma de Bellini. 

Deși afişe și documente asupra stagiunilor și trupelor nu se găsesc 
pentru anii 1830, se poate. deduce, în virtutea a ceea ce fusese anterior 
şi ceea ce va urma, că în principalele orașe s-au perindat formaţii lirice. 

Curierul Românesc î ne arată că trupele lui Eduard Kreibig a sus- 
ţinut o stagiune la Bucureşti ` 7 noiembrie 1830 şi 1 ianuarie (în reali- 


1 Jucau: Carl Conti, d-ra Sessi de Schmuller, Danhorn, Theimer, Kain ai 
d-nele Schmidt, Weber. 

2 Afișele din colecţia bibliotecii Biserica Neagră-Braşov. Se indică numele 
autorului muzicii. 

3 Afișul din 6 martie 1830, colecţia Biserica Neagră-Brașov. | 

4 Teatru. Înştiinţare cu privire la teatrul lui Ed. Kreiberg. În: Curierul 
românesc“, Bucureşti, II (1830) supl. nr. 4, 2 foi volante între p. 268 şi 269. 

tate 8) 1831. În „Supliment la Curierul Românesc! este prezentat 
personalul trupei. Solist : Boldiș, Fischer, Kreibig, Iacob Mayer, Josef 
Mayer, Mihartzek, Seifert, Strauss şi solistele : Ferier, Hoffer, Kreibig 
(soţ, soţie şi fiică), Mihartzek (soţia şi fiica). Configuraţia repertoriului 
de operă și singspieluri era următoarea : Jean de Paris, Preciosa, Eduard 
şi Christina, Stafia pe munte, Sacagiul din Paris, Silfida nimfă de mare, 
Moara dracului. Nu ştim unde a mers trupa de la Bucureşti. În septem- 
brie 1831 cere autorizaţie să prezinte spectacole la Cluj. 

O altă trupă vizitează Bucureștiul, și anume trupa fraţilor Baptiste 
și Joseph Foureaux 2. La Timișoara, conducerea trupei lirice o preia 
Theodor Miller, un neobosit animator al genului liric în ţara noastră, 
deţinînd-o, după cît se pare, pînă în primăvara anului 1840. 

La Brașov, din octombrie 1831 pînă în decembrie 1832, a activat 
trupa lui August Schütz, avînd în componența sa pe dnii: Bissinger, 
Mayer, Schütz, Ziegler, Strauss, Wolf; iar ca personal feminin : dnele 
Wolf, Schütz şi d-ra Hoffer. Repertoriul era axat pe lucrări lirico-tea- 
trale ca : Leonora de Blum Fantoma pe bastion de Volkert, La miezul 
nopții de d'Alayrac, Morarul și copilul său de Raupach, baletul Morarul 
păcălit de Wilhelmy, drama romantică Viaţa, faptele și coboriîrea în iad 
a doctorului Faust de Mayer (membru al trupei), opera Freischiitz de 
Weber şi altele. 

La Cluj, în vara anului 1832 activa trupa lui Henrich Uhlich, con- 
semnată sub numele de Celestin. Mulţi componenți ai vechii trupe de 
operă germane (cunoscută sub diverse denumiri, după directorii săi) 
făceau parte din această trupă. Este interesant că într-un concert vocal 
ce urmează după două scurte comedii la 13 octombrie 1832 se cîntă: 
Neues Quodlibet Duett de Wachmann (Wachsmann). Această indicație 
ne conduce la ideea că I. A. Wachmann, înainte de a intra în trupa lui 
Theodor Müller, cu care a venit la București, a fost membru în ansam- 
blul lui August Schütz de la Braşov. Toamna, repertoriul acestei trupe 
se îmbogățește cu Dama albă de Boieldieu, Iosif în Egipt de Mehul, 
Wilhelm Tell sau Eliberarea Elveţiei, spectacol teatral cu muzică de 
K. M. Weber. Se reprezintă la 26 octombrie 1832 și opera Freischiitz. 

La laşi, s-a executat de către un cor condus de Paulicek, un imn 
scris de Gheorghe Asachi, pe muzica unui cor din opera Moise de 
Rossini, marcînd „prima dată cînd a răsunat melodioasa limbă română 
în muzica europeană“ 3, 


D C. Ollănescu în Teatrul la români, partea I, Bucureşti, Ed. Academiei, 1897— 
1898, p. 41, dă numele tenorului Köhler din trupa lui Kreibig, care apoi a cîntat 
la opera din Petersburg. 

1 „Curierul românesc“, an. II (11830), supl. nr. 4, p. 268—269. 

2 Burada, T. T., Istoria teatrului în Moldova, vol. I, op. cit., p. 108. 

3 Massoff, I, Teatrul românesc, vol. I, București, Ed. pentru literatură 
1961, p. 161. 

Afişul operei Iosif în Egipt, jucată la Braşov în 28 octombrie 1832 
(Colecția de afișe Biserica Neagră — Brașov). 

Opera Wilhelm Tell de Rossini prezentată la Braşov în 31 octombrie 1832 
(Colecţia de afişe Biserica Neagră — Brașov). 

TRUPA LUI THEODOR MULLER 


La Timişoara se afirmă în 1831 trupa de operă condusă de Theo- 
dor Miller, un remarcabil organizator şi director liric a cărui activitate 
va înscrie o treaptă nouă în arta de operă autohtonă. Din repertoriu 
făceau parte operele ` Jean de Paris de Boieldieu, La Straniera de Bellini, 
Robert Diavolul de Meyerbeer, Zampa de Hérold. Operele lui Rossini : 
Bărbierul din Sevilla, Tancred, Elisa şi Claudio, Othello au fost jucate 
de trupa Teatrului maghiar. 

Trupa lui Theodor Müller se afirmă în mod deosebit ia Bucureşti, 
începînd cu luna decembrie 1833. Spectacolele s-au reprezentat în ncua 
sală de teatru construită de Ieronim Momolo. Se pare că publicul bucu- 
reştean a ştiut să preţuiască arta acestei trupe, fapt care a făcut ca 
șirul spectacolelor să continue pînă în luna aprilie 1835, după care 
trupa s-a dus la Brașov, prezentind spectacole sub titulatura „Trupa 
teatrului din București de sub direcţia lui Theodor Müller.“ 

Ansamblu! lui Miller, bine organizat, dispunea de elemente dotate, 
fapt care a permis abordarea unui repertoriu neobişnuit de vast, preten- 
‘tios și modern. Solist trupei erau: Conti, Dannhorn, Herz, Köhler, 
Kopit, Krebs, Lange, Pollak, Ranft], Spiegel, Weipolter, Zimmermann. 
Soliste: Brauscher, Crsnitz, Grindl, Lange, Messengruber, Rielânder, Ranft], 
Frisa, Winkler, Zimmermann, Zeloni. Conducerea muzicală a ansamblu- 
lui o deţinea Johann Andreas Wachmann. Zimmermann era regizor, iar 
Köpff, maestru de cor; pictor scenograf, Welz t. Iosif Bauscher era 
sufleur şi, în accepțiunea de astăzi, secretar muzical ; lui îi revenea obli- 
gaţia întocmirii programelor și popularizării spectacolelor. Trupa a venit 
la Bucureşti şi cu instrumentiştii de bază. A angajat însă suflători din 
fanfara militară care exista la Bucureşti 2, 

Repertoriul ena foarte bogat“. S-au jucat următoarele opere mai 
importante : Rcssini — Tancred, Italianca în Alger, Cenușăreasa, Turcul 
în Italia, Bărbierul din Sevilla, Otello, Eduard și Christina, Armida, 
“Contele Ory, Semiramida ; Mozart — Flautul fermecat, Don Juan ; Bellini 


— Montecchi si Capuletti, La Straniera; Weber — Robin pădurarul ; 
Auber — Muta din Portici, Fra Diavolo, Filtrul ; Hérold — Zampa; 
Boieldieu — Dama albă şi Jean de Paris; D'Alayrac — sSorgines; 


'Gretry — Barbă Albastră; Cherubini — Lodoiska ; Meyerbeer — Robert 
Diavolul. S-au reprezentat şi diferite opere comice, singspieluri, din re- 

1 Bauscher, Joseph, op. cit., p. 2; Breazul G., La bicentenarul naşterii lui 
„Mozart, op. cit., p. 68—72. Compania lui Miller a purtat în 1832, 1834 şi 1837 denu- 
mirea ` Teatrele unite din Timișoara şi Sibiu. 

2 Tată instrumeniiştii ` Hochmann și Binder (vioara I), Hauda și Lutsch (vi- 
oara II), Kehler (viola), Hamelin (violoncel), Sellner și Vişan (flaut), Seller 
(tatăl) și Wlach (corn). 

3 Ollănescu, D. C., op. cit, la p. 50, afirmă că trupa a prezentat cincizeci 
de spectacole noi. Adevărul este că trupa a oferit bucureştenilor între 13—18 spec- 
“acole lunar, ceea ce însemna 45 de spectacole, 

pertoriul mai vechi al trupelor transilvănene. Așadar, compozitorii ita- 
lieni dețin supremaţia, avindu-l în frunte pe Rossini. S-au cîntat Mozart 
și Weber, și dintre compozitorii francezi — Auber, Boieldieu, Cherubini, 
Grâtry, D'Alayrac, Hérold, Meyerbeer. Într-un cuvînt, orizontul reper- 
toriului era destul de vast. De remarcat că s-a reprezentat, este drept, 
doar o singură dată şi opera lui I. A. Wachmann, Braconierii (11 martie 
1834). Presa nu ne dezvăluie succesul sau căderea acestei lucrări. Nere- 
luarea sa, atunci cînd alte lucrări reveneau frecvent, ne determină să 
credem că nu s-a bucurat de aprecierea publicului şi poate nici a inter- 
preţilor. Trupa lui Th. Müller a pregătit şi susţinut public unele tablouri 
festive, ca spre exemplu: Imaginea prințului (31 iulie 1834), iar cu 
ocazia instalării domnitorului Țării Românești (16 cctombrie 1834) s-a 
interpretat un cîntec naţional. Mai trebuie amintit că elevii Societăţii 
filarmonice au dat producţii pe aceeași scenă. 

Clujul, în stagiunea 1833—1834, nu a avut o trupă. În schimb, 
din mai 1834 şi pînă în august 1835, trupa teatrului şi-a reluat activi- 
tatea. Reangajindu-se d-na Dery, s-a contat pe revitalizarea interesului 
publicului. Premiere : Zampa de Hérold, Isabella de Rossini, Cenușă- 
reasa de Isouard, Zidar și lăcătuș. Cenzura austriacă se înăspreşte, fapt 
care duce la un act neprevăzut : interzicerea montării operei Lucrezia 
Borgia de Donizetti £. 

În octombrie 1832 la Iaşi, trupa fraţilor Foureaux inaugurează „Tea- 
trul de varietăţi“. Stagiunea lor a durat pînă în iulie 1833. Profilul 
ansamblului francez era de vodevil. Orchestra îl avea capelmaistru pe 
Iosif Herfner, iar prim violonist era Cuna. Cei mai mulţi instrumentiști 
proveneau din fanfara militară. Ca titluri de vodeviluri se pot cita: 
Înturnarea lui Grenade în sînul familiei, Somnambula, Treizeci de ani, 
Toni. La aceasta presa a remarcat frumuseţea ariilor st corurilor. 2. Im- 
portanța reprezentaţiilor acestei trupe, care cultiva genul teatral mai 
degrabă decît pe cel muzical, a fost simbolică. Tinerii moldoveni aveau în 
trupa franceză mcdelul care ar putea fi urmat, spre înfiriparea unei 
formații de spectacol autohtone. 

La sfîrşitul lunii octombrie 1834, trupa Foureaux, întărită cu an- 
samblul lui Eugene Hette, deschide o nouă stagiune, a cărei noutate era 
lărgirea repertoriului prin includerea unor opere. Compartimentul orches- 
trei capătă întăriri ; prim-violonist devine Paul Hette. Înscrierea în re- 
pertoriu a operei Dama albă de Boieldieu a fost salutată de Albina româ- 
nească : „Publicul Eșului, pentru care asemenea priveliști sunt nouă, 
au vădit cum că ştie a deosebi şi a preţui un lucru frumos. Cîntecile 
care mai bine s-au nimerit s-au ascultat cu plăcere și la încheierea 
operei, toate mădularele s-au învrednicit de bravo care a agonisit“ 3. Se 


i Lakatos, Ștefan. Începuturile operei la Cluj, op. cit, p. 40; Ferenczi, Z. 
op. cit., p. 334. 

2 Burada, T. T., Istoria teatrului în Moldova, vol. I, op. cit., p. 114. 

3 Despre reprezentarea operei Dama cea albă a lui Boieldieu, pe scena tea- 
trului francez din Iași. În : „Albina românească“, V—VI, 1833, 23 decembrie, p. 23. 

citește printre rînduri că nu toate momentele muzicale au fost bine 
interpretate. Acest adevăr este explicabil prin numărul mic al instru- 
mentiştilor nu prea obişnuiţi cu fosa şi prin caracterul improvizat al 
orchestrei. Semnatarul cronicii, probabil Gheorghe Asachi, nu a ezitat 
să-l laude pe dirijorul I. Herfner și pe violonistul Cuna. 

Evenimentele anului 1834 nu s-au datorat atit trupei franceze și 
repertoriului său, cît mai ales unor reprezentații date de diletanţii mol- 
doveni, şi anume tablouri inspirate din realităţile autohtone. Astfel, la 
10 aprilie 1834 s-a jucat Serbarea păstorilor moldoveni, la care Aristia 
Ghica, Maria Cantacuzin şi Ermiona Asachi au cintat Simfonia com- 
pusă de Elena Asachi, mai precis piesa vocal-instrumentală „Cortul“. 
S-a mai cîntat şi o baladă compusă de Elena Asachi. 

Un alt tablou istoric cu cîntece s-a jucat la 25 august 1834: Dra- 
Coş, întâiul domn suveran al Moldovei, alcătuit de Gheorghe Asachi; 
muzica de Elena Asachi. Uvertura la această lucrare a compus-o I. Herf- 
ner. În sfîrşit, la 18 noiembrie 1834, Serbarea militară, piesă cu cîntece, 
jucată de Matei Millo. Aceste încercări autohtone s-au înscris cu litere 
de aur în istoria artei lirico-dramatice, deoarece susțineau conceptul 
artei naţionale. În pofida nepotrivirii muzicii de factură salonardă cu 
subiectele istorice, de rezonanţă patriotică, ecourile acestor momente vor 
avea reverberaţii adinci în conștiinţele cărturarilor angajați în nobila 
operă de editicare a artei naţionale. 

Theodor Müller, directorul trupei de operă de la București, ceruse 
la începutul anului 1834 autorizaţia pentru o serie de spectacole la Iași. 
Se pare însă că această tentativă nu a depăşit stadiul unui simplu proiect. 


Este evident că trupa de operă a lui Theodor Miller era de de- 
parte cea mai selectă, fiind așteptată cu interes în orașele Transilvaniei. 
Probabil că a vizitat Braşovul, Sibiul, Timişoara. Printre unii angajaţi 
în trupă trebuie menţionaţi M. Jaborski (1805—1884) ai Franz Simmer 
(1808—1857), ambii avind un rol dinamizator în viața muzicală timişo- 
reană. De la Brașov cunoaștem, datorită afişelor, că a prezentat în lunile 
mai şi iunie cele mai populare spectacole : Bărbierul, Zampa, Dama albă, 
Tancred, Montecchi şi Capuletti, La Straniera, Otello, Fra Diavolo, Muta 
din Portici, Femeia neagră de Adolph Muller. În plus, față de lista 
operelor jucate la Bucureşti, apare Freischiitz de Weber și baletul 
Cazacul,. 

Trupa fraţilor Foureaux a deţinut si stagiunea 1834—1835, dar nu 
se cunoaşte repertoriul, în afara vodevilului Soţia tulburătoare. Merite 
deosebite pare să fi avut „urzitorul capelei (muzichiei) moldovene“ 1. 

La Sibiu, în primăvara anului 1835 activează trupa lui C. Ph. Nötzl, 
fost regizor al trupei din Timişoara în stagiunea 1831—-1832. Spicuim 
din repertoriul, nu prea bogat, două titluri de Herold: Lupta în doi 
și Zampa. 

Stagiunea 1835—1836 este susținută la București de trupa română 
a școlii Societăţii filarmonice si de trupa germană a lui Zimmermann, 


! Burada, T. T., op. cit., p. 128. 

care preia conducerea de la Th. Muller, şi trupa franceză Foureaux- 
Hette. Trupa română, care joacă în principal vodeviluri, abordează şi 
opere. Sînt de menţionat următoarele lucrări : Amorul doctor de Moliere, 
tradusă de Em. Florescu, comedie cu dansuri, muzica probabil compusă 
de I. A. Wachmann; Amorul fără voie, comedie cu cîntece de Enric 
Winterhalder, Triumful amorului, vodevil de E. Winterhalder, muzica de 
I. A. Wachmann. Spectacolul s-a jucat la 11 decembrie 1835 protagoniste 
fiind Caliopi şi Frosa Vlasto (Eufrosina Popescu). Triumful amorului 
reprezintă primul spectacol liric jucat în limba română de trupa Socie- 
tăţii filarmonice !. În continuare au mai fost reprezentate ` Grădinarul 
orb, comedie cu cîntece de Kotzebue, tradus de I. Văcărescu, scenă din 
opera Piratul de Bellini şi Semiramida de Rossini (iunie 1836). În roluri : 
Caliopi (Semiramida), Raliţa Mihalache-Mihăileanu (Azema), Nicu Andro- 
nescu (Arzace), Ion Curie (Azur), Costache Mihalache-Mihăileanu (Idreno). 
În Grădinarul orb, cupletele erau „românizate“ și pe scenă se juca și 
hora 2. Piesa s-a reprezentat la Iaşi, muzica fiind confecţionată prin 
adaptări de arii italiene. 

Trupa germană de sub impresariatul basului Zimmermann prezintă 
lucrările aflate în repertoriu din timpul lui Th. Miller. Direcţia muzi- 
cală era asigurată de I. A. Wachmann. Explicaţia destrămării trupei lui 
Th. Muller se găsește în neînțelegerile ivite între directorul sever și 
artişti. Încă din prima stagiune părăsiseră trupa cîţiva soliști. Mihai 
Mihalache Cornescu, patronul operei, îl convinse pe basul Zimmermann 
să alcătuiască o altă trupă. Muller a primit cu neînțelegere această ofertă, 
acuzindu-l pe fostul său colaborator de neloialitate. Conflictul s-a ampli- 
ficat atunci cînd Zimmermann a întimpinat greutăţi în angajarea la 
Viena a cîntăreţilor. S-a plins că Miller, care beneficia de un oarecare 
prestigiu, îi îndemna pe cîntăreţi să nu se angajeze pentru trupa de la 
București. Informat de către Zimmermann, M. Cornescu, într-o scrisoare 
deschisă publicată în Curierul românesc, îl acuză pe Miiller de nerecu- 
noştință faţă de atitudinea cu care a fost tratat la București. 

Trupa lui Zimmermann a jucat opera lui Cherubini, Lodoiska, pe 
afişul reprezentaţiei din 3 mai 1836 se înfățișa subiectul, accentuiîndu-se 
elementele româneşti ale subiectului operei : boierul Tiţican era moldo- 
vean; i se devastase moşia, iar în final va lua cu asalt castelul lui 
Durlinski, eliberînd-o pe Lodoiska și pe Floreski 3. 

La Brașov, în anii 1834—1839, a jucat o trupă locală de diletanți 
condusă de Karl Myss. La Cluj, la cîrma teatrului ajunge Elek Pâly, 
cîntăreţ și traducător de librete. Misiunea sa nu a fost ușoară, dat fiind 
că interesul publicului față de operă începe să scadă vizibil. Din această 
cauză balanţa repertoriului începe să încline înspre genuri mai ușoare. 


1 Franga, George, Opera română pe scena Teatrului Naţional din Bucu- 
reşti. În texte și documente. 1833—1920, vol. VI, București, 1960 (text dactilografiat), 
p. 1434—1435. Această lucrare ne-a ajutat în principal la reconstituirea traiectului 
liric din București, 

2 Massoff, I., Teatrul românesc, vol. I, op. cit., p. 175. 

3 Franga, G., Opera Română, op. cit., vol. I, p. 91. 

Totuşi, se montează operele : Robert diavolul de Meyerbeer, Norma, 
Montecchi e Capuletti de Bellini, Don Jun de Mozart, Arabii și Galii de 
Paccini, Fiica regimentului de Donizetti. Cîntăreaţa Rosalia Klein-Schâdel, 
originară din Cluj, vestită în centrele lirice, europene, a cîntat în Vestala 
de Spontini. 

Cu prilejul zilei onomastice a domnitorului Al. Ghica, la București 
s-a jucat, de către forțele artistice reunite, un balet în costume naţio- 
nale L În vara anului 1838, trupa germană de operă, de sub conducerea 
lui Ignatz Frisch, a reprezentat 36 de titluri. S-au jucat printre altele : 
Norma, Robert Diavolul, Muta din Portici, Cordelia şi Croitorul Files 
(operetă). 

Trupa Foureaux-Hette domina scena ieșeană. De aici întreprinde 
turnee la Odessa, Chișinău şi București. Reprezentaţiile teatrale, balurile 
erau gustate în capitala Moldovei. În vara anului 1837, la București 
activau trupa română condusă de Costache Aristia şi trupa franceză a 
lui Hette. Spectacolul memorabil a fost O sărbătoare românească, vodevil 
într-un act de I. Heliade. Tabloul se deschidea printr-o horă. Personajul 
feminin central cînta melodia „Oltule, Olteţule“. Trupa franceză venită 
de la laşi a jucat în aceeaşi seară un balet. După cum s-a observat, 
directorul ansamblului francez era E. Hette. Aceasta, deoarece Jean Bap- 
tiste Foureaux murise 2, La Braşov, în lanii 1836—1837, a ființat trupa 
lui Louis (Ludwig) Schătzel. La Sibiu, în iulie 1837, activa trupa de 
operă a lui Theodor Müller, ceea ce înseamnă că trupa lui s-a divizat în 
1835, o parte dintre cîntăreţi rămînîndu-i fideli în turneele întreprinse 
în Transilvania, Banat şi poate în alte centre. În mod cert, trupa lui 
activa susţinut la Timişoara. Deţinem doar un titlu jucat: La Straniera 
de Bellini. În mai—iulie 1838 la Sibiu mai exista o trupă germană con- 
dusă de E. Kreibig şi Ignatz Huber, care a prezentat: Postașul de la 
Longjumeau de A. Adam, Noaptea balului de Auber, Montecchi e Capu- 
letti de Bellini, Jean de Paris de Boieldieu, Arlechinul pescarului, panto- 
mimă fantastică cu dansuri, muzica de Heinisch”. Această trupă şi-a 
oferit producţiile și publicului brașovean. 

Ieşenii nu au în stagiunea 1836—1837 decit oferte, venite din partea 
lui Joseph Fovureaux, Paolo Ciabatti şi Domenico Castiglio. Contractul 
încheiat între guvernul Moldovei şi D Castiglio, deşi nerespectat, este 
concludent pentru profilul unei trupe lirice î. I se cere „...să aducă o 
trupă de artiști dramatici italieni în stare a da operele cele mai cîntate 
şi cele mai cu renume pe teatrele Europei“ 5. Trupa urma să fie alcătuită 


1! București, „Curierul românesc“, VIII (1837), p. 133—134. 

2 A murit bolnav de tetanos. Vezi „Curierul românesc“, 1836, p. 309. 

3 Colecţia de afişe a bibliotecii Muzeului Brukenthal — Sibiu. Din trupa Ed. 
Kreibig și I. Huber făceau parte cîntăreții : Herz, Baum, Krebs, Toussaint, Besold, 
Reitman, Hoffer, Mihartzek, Mayer și cîntărețele ` Herz. Grünthal. 

4 Burada, T. T., Istoria teatrului în Moldova, vol. I, op. cit., p. 148. 

5 Firesc, opera ca gen de spectacol, jucată de trupe străine, a avut și la noi, 
chiar în faza afirmării, adversari sau partizani lucizi, care sezisau multiplele con- 

din şase cîntăreţe, cinci cîntăreţi, un cor de 6 persoane şi orchestra 
compusă din doisprezece instrumentiști ` 6 viori, 2 viole, un violoncel, un: 
contrabas, un flaut şi un oboi. Contractul stipula ca în decurs de șase 
luni să se prezinte 72 de spectacole. 

În schimb, în stagiunea 1837—1838, din nou Iaşul are două trupe: 
una de vodevil, cendusă de Paolo Ciabatti şi Theodore Gofirey și trupa. 
îranceză de la Odessa a d-lui Victor Filhol. 

Evenimentul cel mai răsunător, cu consecințe însemnate pentru 
afirmarea artei autohtone, a fost reprezentarea în limba română a ope- 
rei Norma de Bellini, la 20 februarie 1838, în traducerea lui Gheorghe 
Asachi. Au interpretat ` Lang (Norma), Elisabeta Fabian (Adalgisa), Hoş- 
tie (Clotilda), Dimitrie Gherghei (Flavius), Constantin Gheras (Orovezo), 
Paul Cervatti (Polion). Presa, prin condeiul lui Camille Barozzi, a lăudat 
rîvna elevilor, subliniind că actul lor temerar era cea „...mai sigură şi 
mai prețuită dovadă a mărirei sufletului ai a adevăratului patriotism“ t. 

Anterior, elevii Conservatorului filo-dramatic, pregătiţi muzical de 
Paul Cervatti 2 şi Cuna, prezentaseră (23 februarie 1837) piesa Lapeirus, 
avînd o uvertură pe melodii de Bellini, Rossini, aranjate de P. Cervatti. 
Cupletele erau de asemenea adaptări din ariile lui Bellini, Rossini, Ca- 
rafa, Blangini și Persius. O altă reprezentaţie a fost: Petru Rareș Vodă, 
cu coruri, și dansuri păstoreşti aranjate de P. Cervatti. Astfel, o trupă 
de diletanţi români pune temelia unei activităţi teatrale în care muzica 
era componentă structurală. 

La Cluj, deşi trupa locală dispunea de un ansamblu de 30 de artişti, 
nu avea forţe lirice spre a juca opere. Se recurge la o soluţie de com- 
promis, operele se joacă cu mari amputări *. 


venționalisme, sau imperfecţiuni ale genului și ale realizării scenice. Alăturăm două. 
fragmente instructive în acest sens. „Pentru petrecere a trebuit să ne supunem la 
trista nevoie a alerga la iasma frumoasă ce se numește operă ; dacă o iasmă poate: 
îi frumoasă vreodată. Ieşirăm asurziți de muzică şi de cîntece... Un bărbier înde- 
mînaţic... o damă albă... o coţțofană hoaţă, o italiană venetică la Alger... Dar poţi 
înţelege ceva decît muzica ? Şi ce muzică! Ajutată de o orchestră de 10 oameni. 
Noi nu avem astăzi o Catalani, nu avem o Zontag...“. Din: Lucrările Societăţii 
filarmonice de la 1 dekem. 1833 pînă la 1 April 1835. Publicate spre știința: 
D. D. Soti, București. În tipografia lui Eliad, 1835, p. 33. Reprodus de G. Breazul 
în La bicentenarul nașterii lui Mozart, op. cit., p. 74. „Opera ne ostenește, Tancred 
are muzică veche, Otelo muzica prea înaltă, Koţofana hoaţă nu este de suferit“. 
I. Voinescu. Cugetări asupra teatrului. În: „Gazeta Teatrului Naţional“, 1836, 
rr. 6, p. 45. 

! Barozzi Camille, Dare de seamă despre prima reprezentație a operei „Norma“, 
dată de elevii Conservatorului filarmonic din Iași. în : „Albina românească“, 1838, 
nr. 6, p. 64—65, Burada, T. T., op. cit., p. 194. 

2 Ne întrebăm dacă Paolo Ciabatti și Paul Cervatti n-au fost una și aceeași 
persoană. 

3 Lakatos, Ștefan, op. cit, p. 42. Din trupă făceau partea cîntăreţii : Clara. 
Lipcsey. Iosif Hatenyi, Andrei Latabár, Maria Balai. 

În Bucureşti fuzionează mai multe trupe, ceea ce înseamnă că nici 
una nu se impusese : trupa franceză a lui Eugene J. Hette, trupa Hette- 
Aristia, trupa franco-germană Heite și Ignatz Frisch t. În cele din urmă 
acestea fuzionează sub direcţia lui A. Valery-Maumene. 

Stagiunea 1838—1839 este în nota obişnuită. La Iași activează trupa 
franceză a lui D. D Teodor şi P. Ciabatti. Capelmaistru era M. Major, 
premiant al conservatorului din Paris. S-au reprezentat vodeviluri. În 
antracte, frecvent se ofereau diferite arii și piese de concert?. La Cluj, 
trupa locală joacă, între altele, Elixirul dragostei de Donizetti. Sibiul 
găzduieşte trupa lui Ed. Kreibig şi I. Huber. În vara anului 1839, trupa 
franceză a lui V. Filhol a jucat la Bucureşti 3. 

Pentru stagiunea 1839—1840 se poate indica la Bucureşti trupa 
franceză a lui Th. Goffrey, care juca nu numai vodeviluri, ci și opere 
ca : Dama albă de Boieldieu. La Cluj, în premieră: Beatrice di Tenda 
de Bellini. La Sibiu, aceeași trupă, ca și în stagiunea trecută, joacă pe 
lîngă singspieluri operele Belisario de Donizetti, Norma, Montecchi e 
Capuletti de Bellini, Noaptea balului de Auber, Tancred de Rossini. În 
Iaşi existau două trupe franceze — a lui Hette şi a lui Victor Filhol. S-a 
jucat Fra Diavolo de Meyerbeer. Pentru a contracara pericolul concu- 
renţei dintre trupa franceză şi trupa română, guvernul a decis fuziunea 
lor şi astfel, din 5 mai 1840, la direcția teatrului ieşean se aflau C. Ne- 
gruzzi, V. Alecsandri şi M. Kogălniceanu. 

O parte din actorii trupei franceze de la București, care se împrăș- 
tiaseră, se reorganizează sub direcția lui Debray și Alexiu şi întreprind 
un turneu la Brăila. În decembrie 1840, Th. Goffrey se asociază cu 
A. Valery-Maumene pentru o stagiune la Craiova. 

La Timişoara, trupa de operă a lui Serafim Kuntz aborda lucrări 
dificile : Otello şi Bărbierul din Sevilla de Rossini, Beatrice di Tenda, 
Belisario de Donizetti. Temesvarer Wochenblatt, sub pseudonimul Charles 
(în realitate Karl Beichel), relevă valoarea interpretativă a cîntăreţilor. 

Pentru stagiunea 1840—1841 sînt puţine informaţii. Noua direc- 
Hune a teatrului din laşi a promovat cu curaj o politică de încurajare 
a artei naţionale, iar față de trupele străine mai multă exigenţă. Într-o 
clauză contractuală, Joseph Foureaux, conducătorul trupei franceze, era 
obligat să angajeze cîntăreţi capabili să interpreteze operele compozito- 
rilor Hérold, Boieldieu, Auber, Halevy, Adam. De asemenea, se prevedea 
întărirea orchestrei, aflată tot sub bagheta lui I. Herfner, cu mai „mulţi 
virtuozi“ 4, Dintre lucrările jucate la Iași: Farmazonul din Hiîrlău de 
Alecsandri, piesă cu cîntece, operele Zampa, Dama albă, Fra Diavolo, 


1 Rădulescu, Ion Horea, Contribuţii la istoria operei italiene din București. 
În : „Studii italiene“, București, An. IV, 1937, p. 20—21. 

2 Burada, T. T., op. cit., p. 160. 

3 Rădulescu, Ion Horea, Teatrul francez în Muntenia în prima jumătate 
a secolului XIX. Sibiu, Tip. Cartea românească din Cluj, 1943, p. 60. 

á Burada, T. T., Istoria teatrului în Moldova, vol. I, p. 217—218. 

Postașul din Longjumeau, Fulgerul (Adam), Jean de Paris, Bărbierul din 
Sevilla, Toreadorul, operă de Pilloti 1. 

Sibiul menţine trupa Ed. Kreibig și I. Huber care joacă : Montecchi 
e Capuletti, Belisario, Scutierii muntelui de J. Köpff, Eroul în lanțurile 
sclaviei de Louis Schindelmeisser. 

La Timişoara, din 1840, timp de mai multe stagiuni, îl găsim în 
fruntea unei trupe lirice pe Alexandru Schmiedt, cu un repertoriu for- 
mat din : Norma, Anna Bolena, Gibelini de Meyerbeer, Asediul Corintului 
de Rossini. Evenimentul care a reținut atenţia a fost premiera operei 
Fidelio de Beethoven, la 18 iunie 18412. Au interpretat: Heinne (Flo- 
restan), D-na Heinne (Leonora), D-na Limmer (Marcellina) și, în cele- 
lalte roluri, Râtzer, Soog si Theimer. Trupa lui Müller a jucat, probabil, 
la Braşov în primăvara anului 1840. 

În toamna anului 1840, trupa maghiară, condusă de Elek (în ziarele 
românești Alexie) Páli a susținut o serie de spectacole la Bucureşti. S-a 
jucat și drama vocală Cetăţuia pe drumul ţării de A. Kotzebue, tradusă 
în limba română de I. Barac. 

La București, stagiunea 1841—1842 a fost dominată de spectacolele 
trupei Joseph Foureaux, venită de la Iași. În componenţa acestei trupe 
se afla şi un colectiv de actori români, în frunte cu Costache Caragiale ?. 
Repertoriul de opere este același ca şi cel de la Iaşi. Trupa teatrului din 
Cluj, aflată sub conducerea lui David Kileny, face eforturi să menţină 
interesul publicului pentru operă. Din păcate, efectele sînt minime. S-au 
jucat: Norma, Elixirul dragostei, Robert Diavolul, Muta din Portici. 
Spectacolele iirice devin din ce în ce mai rare şi de multe ori amputate. 
Iaşul se delectează cu trupa franceză care continuă să joace aceleași 
lucrări, creaţii ale compozitorilor francezi. În acest fel, melomanii ieşeni 
erau educați în cultul muzicii lirice franceze. De această stare de fapt 
a ţinut cont Maria Tereza Frisch — directoarea unei trupe germane care 
obținuse un angajament la Bucureşti, şi care vizitase anterior Iaşul, cu 
ocazia unor concerte, pentru o stagiune întreagă. După un turneu la 
Cernăuţi, trupa, în drum spre capitala Țării Românești, a susținut în 
primele luni ale anului 1842 mai multe spectacole la Iași cu operele 
favorite : Muta din Portici, Robert Diavolul. 

Norma era cunoscută la Iaşi din interpretarea de mare răsunet a 
elevilor conservatorului, în 1838. S-a jucat şi o lucrare necunoscută aici : 
Lucrezia Borgia de Donizetti. Așadar, pe lîngă opere franceze se includ 


l! Burada, T. T., în volumul citat, p. 239, arată că orchestra număra 18 instru- 


mentişti : Major — concertmaistru, Duliu și Bartl — vioara I, Pospișel și Cau- 
della — vioara II, Fr. Caudelia — violoncel, Kucy — contrabas, Weiner — viola I, 
Neuman — viola II, Zottel — flaut, Karando — clarinet I, şi încă șapte instru- 


mentiști din „muzica miliției“, nenominalizaţi. 

2 Braun, Desză, op. cit, p. 26. Cosma, V., Contribuţii privitoare la pătrun- 
derea creației lui Beethoven..., st. cit., p. 217. Se reproduce și cronica apărută în 
„Temeswarer Zeitung“, I, nr. 26, 26 iunie 1841, p. 320. V. Cosma susţine că la 
cîrma trupei care a jucat Fidelio se afla Theodor Miller. 

3 franga, G., op. cit., vol. VI, p. 1442, 

şi opere italiene. Succesul a fost atît de mare, încît publicul cerea cu 
insistenţă noi reprezentații de operă. Se pare că, deşi frecventa repre- 
zentaţiile trupei franceze și românești, publicul descoperise lumea mirifică 
a adevăratei opere italiene şi în consecinţă o solicita. Direcţiunea teatru- 
lui din Iaşi oferă cîntereţei și imprerarei Frisch o invitaţie pentru doi 
ani. Contractul emite clauze care denotă grija pentru o trupă mai bună 
decît cea cu care venise. Se prevede angajarea a patru soliste şi șase 
soliști, 12 coriști, o orchestră din cel puţin 10 instrumentiști buni, de la 
Praga şi Viena, cărora li se adăugau instrumentiștii fanfarei locale. 

Din februarie 1842, trupa M. T. Frisch a poposit la Bucureşti 
pentru o sesrie de spectacole ` Norma, Străina, Puritanii, Somnambula, 
Montecchi e Capuletti de Bellini, Piratul şi lăcătușul, Muta din Portici, 
Bal mascat, Filtrul de Auber, Belisario, Marino Faliero, Lucrezia Borgia 
de Donizetti, Robin des Bois de Weber, Robert Diavolul de Meyerbeer, 
Otello de Rossini, Ebreea de Halevy şi Bărbierul satului de Jirovec. 

La Sibiu, în primăvara anului 1842, activa trupa lui Ta. Miller. 
Avem date despre opera Iosif și frații săi de Mehul. La Braşov, activa 
o trupă sub directoratul lui Baunholzer și Brechtoldschen. 

Stagiunea 1842—1843 este intensivă la Iaşi, unde juca trupa M. T. 
Frisch, din septembrie pînă în mai. Repertoriul de operă rămîne același. 
Se reprezentau şi vodeviluri. Se pare că entuziasmul publicului pentru 
opera germană scade. Opţiunea se îndrepta către opera italiană. Sibiul 
viziona spectacolele lirice ale trupei C. Ph. Nötzl şi Ed. Kreibig. La 
București, trupa română de teatru prezenta pieseta : Trecutul, prezentul 
şi viitorul, cu muzica de I. A. Wachmann şi L. Forcati. 


TEATRUL ITALIAN LA BUCUREŞTI 


în toamna anului 1843 se produce un eveniment remarcabil în 
istoria operei din ţara noastră. Este vorba de inaugurarea Teatrului ita- 
lian, care, an de an, va susţine reprezentații lirice. Într-un anumit fel, 
se pune capăt fluctuaţiilor trupelor care jucau în germană, franceză 
ori italiană. Comitetul teatral optează pentru susținerea stagiunilor lirice 
de către cîntăreţii italieni, cum era la modă în toate marile centre 
muzicale europene. Așa cum se arăta şi într-un articol din „Gazeta 
Transilvaniei“ t, „în lipsa unui teatru (trupă de operă) românesc, trupa 
italiană era binevenită, deoarece cînta în limba de care graiul românesc 
era cel mai aproape. Aceasta, pentru că teatrul nu este doar o școală 
a moravurilor, ci ai a limbii şi a minții“. 

Directorul teatrului italian, prin care se înţelege teatru de operă, 
era Basilio Sansoni. A deschis seria spectacolelor la 15 septembrie 1843, 
în sala Momolo, renovată, cu opera Norma, care s-a bucurat de un 


1 Opera italiană la București. În: „Gazeta Transilvaniei“. Braşov, an IV, 
1843, p. 308. 

mare succes. Într-adevăr, B. Sansoni, aşa cum se arată în „Curierul 
românesc“, a creat o trupă ce nu se mai întilnise în București. Feli- 
citarea adresată în cronică este semnificativă : „dorim să afle în inimile 
publicului... aceleași simpatii ce și le-a dobindit și în inimile celor ce 
liraba italiană o socotesc o musă vie şi un frumos început pentru culti- 
varea limbii noastre, şi opera italiană ca o adevărată însulleţitoare a 
gustului celui întreg asupra musicei' 1. 

Componenţa trupei: Antonietta Galzaroni-Bataggia, Matilda Clary, 
Gaetana Luigli (soliste), G. Montonari, P. Zanetti, Pietro Santi, Zavern> 
de Giorgio, F. Battagia, Antonio Giacomelli, Francesco Feri, Eugenio 
Penazzi Clary (bariton). La sfîrşitul stagiunii deci, în primăvara anului 
1844, a fost angajată cîntăreaţa Henrietta Carl. Maestru de cor era Mi- 
chelini Manghel, iar concertmaistru, Ludovic Wiest. Repertoriul curent : 
Norma, Somnambula, Belisario, Elixirul dragostei, Lucia di Lammer- 
moor, Linda di Chamounix, Cenușăreasa, Bărbierul, Otello, Marino 
Faliero. 

Membrii operei italiene au oferit un spectacol festiv cu Norma, 
în onoarea întoarcerii lui Gheorghe Bibescu la Bucureşti. Cu acest pri- 
lej s-a prezentat şi cantata Stindardele române iar vîntură... de I. A. 
Wachmann, pe versurile lui Lango Massini. Au interpretat Antonietta 
Galzaroni şi F. Bataggia, acompaniaţi de L. Wiest ai de cor. 

M. T. Frisch deţine direcţia unei trupe străine la laşi. Văzind 
interesul crescînd pentru spectacolele teatralo-muzicale în limba română, 
preia conducerea ansamblului teatral românesc. În martie 1844 sosește 
de la Odessa trupa italiană de operă a lui Iosif Marini. Juca Belisarie, 
Furiosul, Nino e pazza per amor de Copolla. Spectacolele operei italiene 
alternau cu cele românești și germane ale companiei M. T. Frisch. Pu- 
blicul nu frecventa reprezentațiile germane, ceea ce o determină pe 
directoare să nu-și poată duce la bun sfîrşit obligaţiile asumate prin 
contract. Cît privește trupa română, aceasta fusese dată, de M. T. Frisch, 
într-un fel de concesiune regizorului Mace, care nici nu cunoștea bine 
limba română. Costache Caragiale și Vasile Alecsandri iau atitudine 
împotriva direcțiilor străine ale trupei românești ai cer piese romă- 
neşti, vehicularea unei limbi româneşti curate, literare, formarea acto- 
rilor, pentru ca să se pună bazele teatrului naţional, în care muzica 
era o componentă structurală ?. 

La Cluj a activat trupa lui Francisc Komlósy, care a reprezentat 
parţial opera lui Mozart Flautul fermecat (3 decembrie). Din păcate, 
publicul nu urmărea cu consecvență spectacolele lirice. Dovadă, Flautul 
fermecat a putut îi jucat doar la premieră. În vara anului 1844, pe 
scena clujeană a evoluat trupa Szerdahelyi — Szabó — Havi. La Sibiu 
si Braşov îşi continua seria spectacolelor trupa C. Ph. Nötzl și Ed. Krei- 
big, în timp ce la Timişoara activa cu succes trupa de operă a lui 


1 Opera „Norma“ la Teatrul italian din Bucureşti. În: „Curierul românesc, 
An. XV (1843), nr. 68, 17 septembrie, p. 238. 
? Burada, T. T., Istoria teatrului în Moldova, vol. I, op. cit, p. 268—271. 

Alexandru Schmiedt. Dintre lucrări merită reţinute Linda di Chamounix 
de Donizetti şi Vampirul de Marschner. 

Brașovul, în lunile august—septembrie 1843, a fost vizitat de trupa 
teatrului din Cluj, care a susţinut spectacolele : Norma, Preciosa, Lucre- 
zia Borgia, Lumpatius vagabondus, muzica de Johann Nestroy, Beatrice 
din Tenda. Din octombrie 1843—ianuarie 1844, scena o preia trupa lui 
Gottfried Lange, care rula o serie de piese teatrale cu cîntece şi dansuri 
și singspieluri. Dintre acestea menţionăm ` Poștalionul de T. P. Riotti, 
Till Buhoglindă de A. Müller, Tichia magică a doctorului Faust, de 
Hebenstreit, Incendiul în pădure de Ritetzky, Risipitorul de K. Kreutzer, 
Regele Alpilor de W. Moller, Tiganul de Mislivecec, Pariul pentru o 
inimă de Mislivecec, opera L/ingano felice de Rossini şi multe altele. 
În aprilie 1844, din nou are loc turneul trupei teatrale şi operei din Cluj. 

Teatrul italian din Bucureşti se află în stagiunea 1844—1845 tot 
sub direcţia lui B. Sansoni, avind o durată de aproape opt luni (sep- 
tembrie—martie). Trupa a fost întărită prin angajarea a doi apreciaţi 
cîntăreți : primadona Henrietta Carl şi tenorul L. Ricciardi. Repertoriul 
era : Norma, Linda di Chamounix, Lucia di Lammermoor, Bărbierul din 
Sevilla, Otello, Somnambula, Marino Faliero, Lucrezia Borgia, Elixirul 
dragostei. Activitatea teatrului italian a fost larg reflectată în cronicile 
lui Cezar Bolliac din „Curierul românesc“ și ale d-rului Barak din „Bu- 
karester Deutsche Zeitung“, care conţin numeroase observaţii asupra ar- 
tei interpretative, menite a contribui, fie la perfectarea realizării artis- 
tice, fie la iniţierea publicului. 

În cronicile sale, C. Bolliac sesizează setea de cultură, de teatru 
a publicului românesc. „Artele ajung să fie trebuinţe neapărate într-un 
popor ce se civilizează şi la noi putem zice că la teatru, care este tem- 
plul artelor, a ajuns să fie o trebuinţă, o hrană spirituală“ t, 

Se afirmă trupa teatrală-muzicală a lui Costache Caragiale, promo- 
vînd un repertoriu naţional. În mod deosebit s-au bucurat de succes 
comediile cu cîntece ale lui V. Alecsandri: Iorgu de la Sadagura şi 
Creditorii. Trupa teatrală românească era foarte apreciată la Iaşi, avind 
ca protagoniști pe actorii Greceanu, Luchian, Teodor Teodorini, și actri- 
tele 'Teodorini, Costinescu. Trupa de sub direcţia Mariei Frisch cultiva 
cu timiditate opera, excelînd în vodevil. Concertmaistru devine Ale- 
xandru Flechtenmacher ?. La Timișoara, trupa de operă a lui A. Schmiedt 
joacă în afara repertoriului de concert: Don Pasquale de Donizetti și 
Dominoul negru de Auber. 

Pentru a înţelege afluenţa publicului la spectacolele de operă sînt 
grăitoare următoarele rînduri, evidențiind şi valoarea trupei de operă 
a lui B. Sansoni. „Șapte reprezentații s-au dat în abonamentul acesta 
și încă pînă acum nu s-a dat o bucată de două ori. Publicul se mărește 
din reprezentaţie în reprezentație, şi direcţia a fost silită să mai adauge 


1 Bolliac, C., Teatrul din București. În: „Curierul românesc“, București, An. 
XVII, nr. 10, 1845, 2 februarie, p. 40. 

2 Din orchestra teatrului făceau parte: F. Brieze, I. Neudoriler, I. Haas, 
T. Caudella, Fr. Arnold. Vezi : T. T. Burada, op. cit., p. 284. 

mese, balcoane și o bandă de stale care însă nu s-a sfirșit bine și au fost 
pline. Specularea biletelor de teatru și a face coadă la teatru era pînă 
acum o poveste la noi. Se realizează însă“ |. Cezar Bolliac remarcă pre- 
zența. unui public nou la operă, locuitorii mahalalelor fiind atraşi de un 
mănunchi de interpreţi valoroși 2, ca si de montările îngrijite. 

Trupa lui Al. Schmiedt de la Timișoara prezintă, la 15 februarie 
1845, premiera operei Căsuţa din Alpi de Fr. Limmer, lucrare ce nu s-a 
bucurat de succes. 

Pentru stagiunea 1845—1846 teatrul italian trece de sub antrepriza 
lui B. Sansoni, care se ruinase, în cea a Henrietei Carl. Aceasta se 
asociase cu proprietarul sălii în care se reprezentau spectacolele, Iero- 
nimo Momolo. Energica primadonă își recrutează ansamblul de la Mi- 
lano, şi odată cu aceasta preia și unele dintre cele mai noi partituri de 
operă. Printre cîntăreţi reținem numele sopranei de origine română 
Cornelia Höllosi. 

Din primăvara anului 1845 activa trupa actorilor români condusă 
de C. Caragiale și C. Mihăileanu. Concurența pe care o făceau specta- 
colele româneşti Teatrului italian l-a determinat pe I. Momolo să adopte 
o atitudine ostilă, menită să dezagrege tînărul ansamblu autohton. Con- 
tractul încheiat între cele două părţi conţinea clauze grele pentru trupa 
românească ` una din patru reprezentații trebuia să fie în folosul operei 
italiene, orchestra era plătită de trupa românească. Cea mai ostracizantă 
prevedere, care a avut un rol nefast în ritmul dezvoltării artei muzical- 
teatrale naţionale, era interzicerea ca trupa românească să abordeze 
creațiile lirice, de orice natură ar Ji Cu toate interdicțiile, muzica, 
componentă indispensabilă a spectacolului, nu putea fi neglijată. Piesele 
aveau și părți muzicale. Mai mult, deşi interzicerea cîntării operelor era 
urmărită cu severitate, actorul trupei româneşti, Anesti Cronibace, abor- 
dase într-un moment festiv cavatina din opera Belisario. 

La conducerea teatrului din Cluj vin, în stagiunea 1845—1846, 
Coloman Szerdahelyi şi Mihail Havi. Prin angajarea dirijorului Gustav 


l Bolliac, C., Elisir damor, în: „Curierul românesc“, an XVII, nr. 11, 1845, 
5 februarie, p. 44. 

2 Bolliac, C., Teatrul din București. „Linda di Chamounniz“. În: „Curierul 
românesc“, an XVI, nr. 13, 1845, 12 februarie, p. 52. „De unde es aste fesuri și 
giubele. Aste chiulaturi și tătărci, aste fisionomii uitate sau necunoscute? A ajuns 
teatrul un bal mascat, se întreabă unii pe alții; cine este ăla, cine e ăla? Ne-au 
cotropit mahalalele, Cine desgroapă pe acești reposaţi în societate? Cine face pe 
acești ruginiți să-și lase preferanţa sau lotonul cel liniștit și să vie pe lapoviţe şi 
pe geruri de foc la teatru? Ricciardi? Această privighetoare neostenită în miezul 
ernii ? Karl? Acest rotund și maiestos soprano ce ne uimește? Ferlendis? Acest 
bariton sonor ce vibrează ca tunetul? Vanderer? Acest glas variat şi dulce... 
Arcușul cel magic al lui Wiest ce alunecă pe inimă și ne fură ca farmecul? 
Întregimea orchestrei ? Lumea visează teatru.“ 

3 Franga, G., Opera română, vol. I, op. cit, p. 150. În urma demersurilor 
făcute, C. Caragiale și C. Mihăileanu au fost scutiţi de a mai plăti muzica militară, 

Böhm, muzician cu o aleasă pregătire, compartimentul de operă al tru- 
pei se primenește sensibil. S-au jucat: Don Pasquale, Fuga lui Bela, 
Jurământul de Mercadante, Zampa de Hérold şi altele, între care si re- 
prezentaţii cu fragmente din operele compozitorului maghiar Ferenc 
Erkel: Báthori Maria şi Hunyadi László. Trupa clujeană a întreprins 
şi un turneu în Italia, la Veneţia, Padua, Udine. 

Conducerea trupei româneşti o preia, la laşi, Teodorachi Ghica, 
un boier entuziast, îndrăgostit de teatru. Progresele trupei sînt evidente, 
fiind subliniate în presa vremii. Actorii executau cîntece în vodeviluri 
şi în diverse momente ale pieselor sau în antracte. Cu ocazia zilei ono-. 
mastice a domnitorului, 8 noiembrie 1845, s-a dat un spectacol festiv 
deschis de orchestră și un cor de 20 de moldoveni care au intonat Imnul 
național, pe versuri de Gh. Asachi, muzica de I. Herfner. La închiderea 
stagiunii, în 30 aprilie 1846, s-a executat de asemenea un alt imn, Cînd 
în veacul propășirii, de G. Sion, pe muzică de A. Flechtenmacher 1. Din- 
tre piesele cu cîntece de răsunet sînt de menţionat Iașii în Carnaval de 
V. Alecsandri si Provincialul Vadră de Alecu Russo. La Iași a dat repre- 
zentaţii, în comperaj cu trupa românească, şi balerinii Uhlich, care pre- 
zentau diferite dansuri. 

La Timișoara activa o trupă sub conducerea lui Zimmermann. Pri- 
madonă fusese angajată Cornelia Höllcsi, o cîntăreață română, ce dispunea 
de o frumoasă voce lirică. A repurtat un mare succes în opera Linda de 
Chamounix de Donizetti. 

Teatrul italian din Bucureşti, în stagiunea 1846—1847, este condus 
tot de Henrieta Carl. Și la Iași, în septembrie 1846, a existat, pentru o 
scurtă perioadă, o trupă italiană de operă, condusă de Giuseppe Villa și 
Giuseppe Barberi. Trupa română trece sub direcţia lui Niculai Suţu și 
Matei Millo. În Brașov ai Mediaș a activat trupa lui Franz Leopold, avînd 
repertoriul axat pe piese cu muzică, singspieluri şi opere, dintre care: 
Norma, Alessandro Stradella de Flotow, Freischiitz de Weber. 


TRUPA ROMÂNĂ DE LA BRAȘOV 


Din primăvara anului 1847, la Braşov se afirmă trupa teatrală a 
diletanţilor români, care activa în cadrul Societăţii româneşti cantatoare” 
theatrale. Inimosul animator al trupei a fost Iosif Farkaş. De fapt, acest 
ansamblu era forma cea mai desăvirşită a ansamblurilor înjghebate tem- 
porar la Brașov, ca și în alte orașe transilvănene, sprijinite de cărtu- 
rarii vremii, din rîndul cărora, în mod deosebit, se cuvine remarcat 
George Barițiu. 

Farkaș a fost un cunoscut dansator şi actor care a activat în di- 
verse trupe teatrale, jucînd în limba maghiară şi română. Din 1845 


1 Burada, T. T., op. cit., vol. I, p. 323. 

părăseşte Aradul şi întemeiază la Lugoj o Societate românească canta- 
toare theatrale, cu care colindă diferite centre transilvănene 1. La Braşov, 
ca de altfel pretutindeni, trupa a fost întimpinată cu multă dragoste. 
Deşi valoarea artistică lăsa uneori de dorit, reprezentațiile trupei româ- 


Iosif Farkaș. 


neşti din Transilvania au avut un puternic ecou, înscris pe linia tre- 
zirii şi afirmării conștiinței naționale românești. Piesele cu muzică, 
jucate de compania lui Farkaş, au fost următoarele?: Căsătoriţii vii 
și morţi, Joc voios cu cîntări, „întors“ de Popovici ` Elizena din Bulgaria 
sau Pădurea Sibiului, joc romantic cu cîntări, tradusă din ungureşte de 


1 Alterescu, Simion, Istoria teatrului în România, vol. I. Bucureşti, Ed. Aca- 
demiei din R.S.R., 1965, p. 236—242. 

2 Bogdan-Duică, G., Din istoria teatrului român din Braşov. În: „Țara 
Bîrsei“, nr. 2, 1929, p. 113. 

Berceanu !; Căciula sunătoare, comedie magică cu cîntări, muzica de 


Henneberg 2, cîntările de Popovici (ca personaj central era un duce din 
Tara Românească...), Șapte fete în uniformă, joc voios cu cîntări, muzica 


Afișul melodramei Precioasa, prezentată de So- 
cietatea românească cantatoare teatrală. 


de Glâtzer, Fiica Regimentului, joc voios cu cîntări, muzică „dela“ 
Donizetti, Femeile viclene din Serail, joc voios cu cîntări, muzica de 
Proch, tradus de Popovici, care a alcătuit și cîntările în limba română, 


1 Distribuția: Almaric (Serecin), Dobroslav (Bocșa), Olfrida (Iacob), Esarco 
(Linca), Elineno (Rosalia), Boleslav (Farkaş), Covor (Venter), Siva (Gurman), Socol 
(Bolog), Gorbunov, Stolcov (? şi Giurman), Ostroia (Popovici), Milentina (Serena), 
un şerb (Soici). 

2 Pe afiş, în mod eronat, a fost trecut ca autor al muzicii Schikaneder. 
Vezi Lakatos, Ştefan, Opera la Cluj, op. cit., p. 56. 

Soldatul fugit, joc original cu cîntări, Musa de la Burdujeni, muzica de: 
Emilian. 

Afișele din colecţia bibliotecii Bisericii Negre din Braşov arată că. 
trupa lui J. Farkaș juca și alte piese: Preciosa, melodramă cu cîntece 
K. M. Weber, Soldatul fugit joc cu cîntece (muzica ar putea fi la origine 
a lui Iosif Szerdahely), Iorgu de la Sadagura, pe afișul căruia se arăta 
că „la sfîrşitul acestei piese urmează un joc românesc naţional“. 

Din înșşirarea de mai sus se constată că piesele erau însoțite de 
muzică. Mai mult, unele subiecte sînt luate din opere celebre: Fiica: 
regimentului de Donizetti şi Preciosa de Weber. Cum actorii trupei de 
amatori români nu erau cîntăreţi, s-au preluat doar unele momente 
muzicale. Muzicianul trupei, un fel de aranjator, a fost Popovici, actor 
și cîntăreţ, despre care nu deţinem suficiente informaţii. Mai apare și un 
anume Emilian, la care se indica în mod răspicat „muzica de...“. Trupa. 
actorilor români a jucat în numeroase oraşe, ca Arad, Orăștie, Sibiu. 

tagiunile 1847—1848 şi 1848—1849 la Bucureşti au fost contrac- 
tate de Henrietta Carl, care şi-a propus îmbogățirea repertoriului cu 
operele ` Nabucodonosor de Verdi, Templierul de O. Nicolai, Favorita de 
Donizetti, Vestala de Spontini, Luisa Stroti de Sevelli, Turcul în Italia 
de Rossini, Căsătoria secretă de Cimarosa, Il Bravo de Mercadante și 
Il casino de campagna de Golea. De remarcat prezenţa unei opere de 
Verdi 1 Compania H. Carl a prezentat publicului bucureștean fragmen- 
tul de operă Mihai Eroul în ajunul bătăliei de la Călugăreni de: 
I. A. Wachmann, pe versuri de Heliade Rădulescu, şi concertul spiritual 
avînd în program Stabat Mater de Rossini şi Simfonia III de Beethoven. 
(lucrare ce nu se ştie cu certitudine dacă s-a executat). 


MATEI MILLO REPREZINTĂ „BABA HÎRCA* 


La Iași, în stagiurea 1847—1848, existau în paralel două trupe: 
română şi franceză. Dintre piesele jucate de actorii români reținem : 
Samson și Spiridon, Piatra din casă de V. Alecsandri, avînd muzica 
scrisă de A. Flechtenmacher, și melodrama Armura sau soldatul mol- 
dovan, cu muzica de I. Herfner. 

Din stagiunea următoare, directorul trupelor devine Victor Del- 
mary, ca apoi direcţia teatrului românesc să i se încredinţeze lui Matei 
Millo, care reuşeşte să atragă un numeros public, datorită pieselor cu 
cîntece semnate de Vasile Alecsandri. Un eveniment memorabil a avut 
loc în seara zilei de 26 decembrie 1848 : reprezentarea „Operetei-vrăji- 
torie“ Baba Hîrca de Alexandru Flechtenmacher, text de M. Millo. 
Cronica din Albina românească ? sublinia: „Piesa nu se înseamnă prin 


1 Ansamblul liric a fost împrospătat cu: Charlotta Griffani, Margherita 
Lizzoni, Elena Rho, Montresor ai Landi (tenori), Tozzoli și Maroquelli (baritoni).. 
2 Nr, 8, 1849, ianuarie, p. 29—30. 

țţăsătura intrigei, ca prin tablourile pitoresce, copiate după natură, prin 
costume naționale şi chiar ţigăneşti... Muzica de D. Flechtenmacher, 
aranjată era națională şi bine aleasă...“ Interpreții acestei lucrări de 
însemnătate în mişcarea artei lirice autohtone au fost: M. Millo (Baba 
Hiîrca), Teodor Teodorini (Chiosea), Neculau (Lascu), Gabriela Negroni 
(Viorica) şi Nini Valery (Îngerul). De reținut că pe străzi, după termi- 


Creatorul operetei Baba Hîrca — 
Alexandru Flechtenmacher. 


narea spectacolului, publicul fredona melodiile „Cu capela cam dră- 
cească“, „Tata zice fată, fată“... 1 

La Cluj, datorită unor reparații la clădirea teatrului, trupa, sub 
conducerea lui Nicolae Feleky, a început să joace din aprilie 1848. În 
repertoriu, aceleaşi lucrări lirice. O excepție — premiera operei Ernani 
de Giuseppe Verdi. Evenimentele declanşate de Revoluția din 1848 au 
dus la perturbarea manifestărilor teatrale. 

Trupa lui Ph. Nötzl şi Ed. Kreibig a deținut primatul pe scena 
Sibiului, în stagiunea 1847—1848. În vara anului 1849, a jucat aci şi 
trupa Emil Antony si Karl Friese. La Braşov, au activat În aceeaşi 
stagiune trupa lui Anton Stöldisch şi apoi trupa lui Karl Friese, Trupa 


1 Burada, T. T., Istoria teatrului în Moldova, vol. II, op. cit, p. 35. 

lui Kreibig şi Nötzl a activat şi la Timişoara, jucînd : Lucrezia Borgia, 
Puritanii, Bărbierul din Sevilla, Stradella, Zampa, Montecchi e Capuletti 
(Bellini). Aceeași trupă, în stagiunea 1848—1849 își îmbogățește reper- 
toriul cu Ernani de Verdi, Freischiitz, Tar şi teslar de Lortzing şi Flau- 
tul fermecat, 


TEATRUL ITALIAN SUB DIRECŢIA 
LUI PAUL PAPANICOLA 


Din toamna anului 1849, cîrmuirea ţării îi încredințează omului de 
teatru, italianul Paul Papanicola, direcţia Teatrului italian. În contrac- 
tul încheiat în acest sens se stabilesc o serie de angajamente-clauze 
menite a conferi o valoare sporită trupei. Dintre acestea sînt de re- 
marcat : obligativitatea ca, independent de operele rulate în repertoriu 
și care se menţin, să se reprezinte opt titluri noi în fiecare stagiune. 
Două trebuia să fie pregătite pînă la deschiderea stagiunii. La fiecare 
douăsprezece zile se cerea prezentată o nouă lucrare. Trupa juca trei 
spectacole din săptămînă în abonament. Al patrulea se dădea în bene- 
ficiul actorilor sub abonament suspendat. 

Stagiunea a început în octombrie 1849 și a ţinut pînă în aprilie 
1850 1. Maestru de cor era Galea (care uneori conducea și orchestra), 
iar maestru de concert, deci şi dirijor, L. Wiest. S-au reprezentat pie- 
sele : Atilla, Cei doi Foscari, Ernani si Lombarzii de Giuseppe Verdi, 
Lucia di Lammermoor, Lucrezia Borgia de Donizetti, Puritanii, Somnam- 
bula de Bellini şi Bărbierul din Sevilla de Rossini. Se observă că reper- 
toriul noii trupe, în care excelau Cuzzani, Marini şi de Vecchi, era axat 
pe creaţiile tînărului Verdi, care începe să devină autorul cel mai în- 
drăgit 2. 

Paralel cu Teatrul italian, la Bucureşti au avut loc spectacolele 
trupei ieşene a lui V. Delmary. În vara anului 1850, de mare succes s-au 
bucurat spectacolele trupei româneşti, condusă de C. Halepiu 3. În reper- 
toriu : Baba Hiren şi vodevilurile Nunta ţărănească, Însurăţeii,  Nicșo- 
rescu şi altele două. 

M. Millo continuă să activeze la laşi cu trupa sa în stagiunea 
1849—1850. V. Delmary conduce teatrul francez. Succesul reprezentaţiilor 
în limba română continua să fie neștirbit, fapt la care contribuiau pie- 


1 Franga, G., Opera Română, voi. I, p. 186—193. 

2 Dintre soliști menţionăm : Basul de la Torre, tenorul Sacherro, soprana 
Mansui, basul Grandi și baritonul Berger. 

3 C. Halepiu, actor ieșean, venind la Bucureşti — după cum arată G. Franga, 
în vol. cit., p. 198 — a adus textul piesei, dar nu şi partitura. Cu ajutorul unui 
muzician necunoscut, a reuşit să aranjeze melodiile cunoscute. Cînd, un an mai 
tîrziu, M. Millo a întreprins un turneu la București cu muzica lui Flechtenmacher, 
s-au putut constata deosebirile existente între partitura originală şi partitura-copie. 

sele lui Alecsandri inspirate din realităţile sociale autohtone, cărora 
A. Flechtenmacher reușise să le creeze o muzică adecvată, legată de 
cintecul popular, ca și de cupletele de circulaţie. Iașii în Carnaval şi 
Coana Chiriţa erau vodevilurile cele mai prețuite, rivalizind cu Baba 
Hîrca ; dintre premiere, Scara mîţei, intitulată „operetă“, avînd muzica 
de A. Flechtenmacher. 

La Cluj, în toamna anului 1849, se reiau în selecţiuni spectacolele 
lirice : Lucia di Lammermoor, Lucrezia Borgia, Somnambula şi Ernani. 
Din cauza evenimentelor si a greutăților materiale, trupa s-a desfiinţat, 
cesa ce a făcut ca „muzele să tacă multă vreme“ 1, 

La Timișoara, în continuare, trupa lui Ed. Kreibig care juca: Be- 
lisavie, Robert Diavolul, Tar și teslar, Don Juan, Lucia di Lammer- 
moor, Stradella, Zampa, Martha. Are loc premiera operei lui Verdi — 
Macbeth. Opere a jucat şi trupa maghiară a lui Szabo și Havy, al cărei 
repertoriu uneori se suprapunea celui jucat de trupa germană ` Martha, 
Lucia di Lammermoor, Belisario. În plus, avea: Cei doi Foscari de 
Verdi, Profetul de Meyerbeer si Hunyadi Laszlo de Ferenc Erkel. Bra- 
șovenii au ocazia să asculte lucrări lirico-teatrale în interpretarea trupei 
lui Karl Adolf Freisse. 


TRUPELE ROMÂNEȘTI CULTIVĂ VODEVILUL 


Pentru stagiunea 1850—1851 se impune la București trupa româ- 
nească a lui Costache Caragiale, avîndu-l colaborator pe I. A. Wachmann. 
Evident, între trupa română care cînta numeroase vodeviluri de largă 
audienţă și Teatrul italian exista o puternică concurență. Chiar şi între 
trupele românești se conturase o luptă aprigă pentru obţinerea scenei 
bucureștene. Dintr-un memoriu | reiese că trupa lui Halepiu își însușea 
cîntecele destinate pieselor „,...fără de vre-un prințip de muzică vocală, 
pentru cuvîntul că, începînd cu domnii Halepiu si Apostolu, pîn’ la cel 
din urmă actor, nici unul nu are cea mai mică știință de muzică“ 2. Este 
posibil ca lucrurile să stea într-adevăr așa, adică nici unul din actori 
să nu beneficieze de studii muzicale. Situaţia. aceasta decurgea din 
inexistenţa formelor corespunzătoare de învățămînt muzical. Dar, în nici 
un caz nu li s-ar putea nega talentul muzical. C. Halepiu era conștient 
de însemnătatea vodevilului pentru înaintarea artei muzicale naţionale 
ca şi de cultivarea gustului estetic. Într-un memoriu înaintat domnito- 
rului Barbu Știrbei, C. Halepiu promitea ca, în cazul cînd i s-ar fi acor- 
dat trupei sale scena teatrului, în cinci ani să abordeze și genul operei 3. 
Așadar, C. Halepiu intenționa să-și perfecționeze trupa şi s-o reorien- 
teze înspre spectacolul de operă. Există în această aspirație nimbul 


l Lakatos, Ștefan, Opera la Cluj, op. cit, p. 51. 

2 Arhivele Statului, Bucureşti, Fondul Teatrul Naţional, Dos. nr. 4/1850, p, 185; 
apud Franga, G., Opera Română, vol. I, op. cit., p. 199. 

3 Idem, ibidem. 


254 O. L. Cosma 


unei nobile necesităţi naţionale pe care utopicul C. Halepiu vroia s-o 
realizeze. Am scris utopicul, deoarece el nu sezisase dificultăţile insur- 
montabile pentru acel stadiu al muzici: noastre în înfăptuirea unei ase- 
menea întreprinderi. Ceea ce merită cu adevărat reţinut este postulatul 
reprezentării de opere, prin forța interpreţiler români. 

Revoluţia paşoptistă a generat un puternic avint cultural. Edifica- 
toare poate fi explozia de trupe autohtone care-si dispută scena teatrului 
din Bucureşti, în anul 1850. După trupa „extraordinară“ de comedii cu 
cintece, vodeviluri și operetă, condusă de C. Halepiu (15 iulie — 15 sep- 
tembrie), trupa română a artiștilor moldoveni de vodeviluri susține în 
paralel o serie de spectacole cu cîntecele comice ṣi operetă, condusă de 
Matei Millo (5 august — 15 septembrie)! și. așa cum s-a arătat, trupa 
română a Teatrului Naţional, condusă de Costache Caragiale şi |. A. 
Wachmann 2. 

Repertoriul cultivat de C. Halepiu era următorul: opereta Baba 
Hiren, vodevilurile Nunta țărănească, Doi însurăţei si comediile cu cîn- 
tece Nicșorescu şi Șoldan Viteazul. Muzica tuturor acestor lucrări se 
datora lui A. Flechtenmacher, chiar şi atunci cînd se cînta după ureche. 
M. Millo juca : Baba Hîrca, Coana Chiriţa, Soldan Viteazul, Nunta ţără- 
nească, Tuzu Calicu, Doi morţi vii *, Hornarii, Cei doi urși. Trupa Cara- 
giale-Wachmann reprezenta comediile cu cîntece : Grădinarul orb, Doi 
coțeari, O comoară, Claca ţărănească, Piatra din casă î. Deşi nu se men- 
ționează autorul muzicii în spectacolele acestei trupe, este de presupus 
că acesta este I. A. Wachmann. În mod cert, partitura la Claca ţără- 
nească o semnase I. A. Wachmann. 

La Braşov activa trupa de teatru şi muzică a lui Carl Folnes și 
Franz Kamauf. Lucrările se înscriau pe orbita tradiţiei locale, piese cu 
cîntece, coruri și dansuri, alături de care figurau și cîteva opere. În mod 
concret, cîteva titluri: Călugăr și soldat, muzica de Hebenstreit, Liber- 
tate și muncă de Fr. von Suppee, Prima sărutare de A. Muller. La Cluj, 
se afla în turneu trupa germană a lui Karl Friese, profilată pe piese cu 
muzică. Cencomitent, trupa teatrului maghiar, aflată sub conducerea lui 
Ioan Kaczvinsky, nu va reuși să remonteze interesul pentru operă. 

La Lost, Victor Delmary, care avea mandatul să dispună de activi- 
tatea teatrală, duce tratative cu impresarul Clary pentru a oferi spec- 
iacole de operă. În cele din urmă, în luna mai 1851 începe o mică 
stagiune lirică, prin trupa de operă italiană condusă de Pietro Tozzolli, 


t În drum spre Bucureşti. trupa a jucat în mai multe oraşe: Roman, Bacău, 
Focșani. La reîntoarcere, a trecut prin: Brăila, Galaţi, Birlad, Vaslui, Adjud. 

2 Ansamblul era format din: Marița Apestolu. Alexandrina Teodorescu, Ca- 
tinca Mihăescu, Eleonora Cecili, Ion Lăscărescu, Iorgu Caragiale, Mihail Pascaly, 
C. Scărlătescu. Iorgu Apostolu, I. Gestian, A. Ivolski. Rozi Ion Vlădicescu și 
C. Halepiu. Trupa avea un cor format din șase coriști şi patru coriste. Capel- 
maistrul orchestrei era L. Wiest. 

3 Unu Românu din București: Teatrul moldotveanu în Bucureștii. În: Zimbrul 
II (851), nr. 34, 25 octombrie, p. 133—136. 

4 Franga, G., Opera română, vol. VI, op. cit., p. 1454—1456. 

Matei Millo în Barbu Lăutarul. 

jucind : Cei doi Foscari, Elexirul dragostei, Norma, Bărbierul din Sevilia, 
Ernani, Beatrice di Tenda, Lucia di Lammermoor, Romeo şi Julieta. 
Spectacolele au fost departe de perfecţiune, deoarece orchestra era im- 
provizată și cu compartimente insuficient reprezentate, iar decorurile erau 
neadecvate acțiunii. Cu toate acestea, ieșenii îndrăgeau opera. Însemnă- 


Ee 


Matei Millo. 


tatea trupei italiene este relevată în paginile „Gazetei de Moldavia“ : 
„credem că fiinţa Operei Italiene în Iaşi va fi de mare folos şi pentru 
trupa românească, care va găsi în ea o școală practică de muzică, ce de 


mulţi ani s-au cercat a se introduce“ 1. 


1 FE.. Hronică teatrală. În: „Gazeta de Moidavia“, XXIII (1851), + iulie, 
p. 219. În paginile acestui ziar se publică două comentarii (p. 267—268) pe margi- 
nea unui articol apărut în „La Gazette des Théâtres“ din Milano, cu scopul de 
a pune la punct informaţiile eronate cu caracter geografic şi istoric asupra 
Iașului, care ar putea avea „un efect negativ asupra artiştilor italieni“. 

În stagiunea 1851—1852, repertoriul trupei lui Caragiale — Wach- 
mann, care juca la București, se îmbogățește cu: Baba Hîirca, Iorgu de la 
Sadagura, Lumpatius-Vagabondus, Plăpumăreasa, ca şi alte piese autoh- 
tone şi adaptări de piese din repertoriul european. Se constată că gustul 
publicului rcmânesc se îndrepta în această perioadă mai mult spre spec- 
tacole cu muzică, decit spre lucrări cu un caracter eminamente dra- 
matic. Teatrul italian se află sub antrepriza lui P. Papanicola. 


Trupa lui M. Millo, deşi se bucură de mare suces, trăiește clipe 
grele din cauza faptului că unii dintre membrii ei sînt atrași de oferte 
mai avantajoase la Bucureşti. Nini Valery, care părăsise laşii, se bucura 
de multă preţuire la București. Atrăgind atenţia stăpinirii asupra feno- 
menului de dezintegrare, Gh. Asachi, ca unul care a contribuit la naște- 
rea teatrului ieşean, cere acţiuni concrete pentru susținerea trupei 
„Artistul Flechtenmacher — scria Gh. Asachi în mai 1852 — carele prin 
talentul său au cîștigat meritul de compozitor a ariilor naţionale, se 
distărează, încît de amu societatea din laşi va fi lirsită de un punct 
de întrunire dorită“ 1. 

Din octombrie 1851 începe stagiunea trupei italiezo de operă, 
condusă de Victor Delmary. Trupa dispunea de 13 solisti, 14 coristi, 
maestru de capelă (dirijor) era Ottaviano, directorul orchestrei, Carol, 
prim violonist, Arnstein, şeful corului, Gaetano. În repertoriu: Lom- 
barzii, Nabucodonosor, Attila, Robert Diavolul, Italianca în Alger, Fiica 
regimentului, Don Pasquale, Masnodieri, Belisario, Gemma de Vergy, 
Semiramida. În afara acestor lucrări noi, în repertoriul curent figurau 
alte opt titluri: Lucrezia Borgia, Ernani, Lucia di Lammermoor, Băr- 
bierul din Sevilla, Romeo şi Julieta, Elixirul dragostei, Foscari și Norma. 
De remarcat: Verdi apare cu cinci titluri. S-au jucat si Jirământul de 
Mercadante si Vestala de Spontini. 

În cronica la opera Bărbierul din Sevilla, din „Gazeta de Moldavia“, 
care publica ample materiale asupra spectacolelor de operă, se arată 
rolul influenţei muzicii italiene. „Din epoca înrîuririi străine în Maol- 
dova, muzica naţională, ca și alte datini mostenite de la străbuni, s-au 
refugiat în mediul locuitorilor de ţară, acolo încă se aud doinele melo- 
dioase şi horele carele, în lipsă de fapte, întreţin între popor senti- 
mente patriotice cu deprinderile orientale introduse prin politii; în 
cursul domniilor de la fanar, ni s-au fost insuflat şi gustul pentru muzica 
turcească și, deşi Stambulul o au întărit în sînul său, mulţămită fie 
reformelor rădăcinelor operate şi în acest ram, noi ne ținem de dînsa 
mai mult din deprindere decit din sentiment. Astăzi în timpul lui 
Orfeos, armenia produce la noi minuni, şi ist rezultat sîntem mai cu 
seamă datori operei italiene, carea, prin aleasa compunere a trupei 
sale, face o favorabilă reformă în gustul publicului și aduce societăţii 
plăcerile cele mai alese“ 2 


1 Burada, T. T., Istoria teatrului în Moldova, vol. II, op. cit., p. 77. 
2 Bărbierul din Sevilla. În: „Gazeta de Moldavia“, 1851, 26 noiembrie, 
p. 375—376. 

Dintre soliştii trupei italiene, care pare să fi fost bine pusă la 
punct, menţionăm : Laura Giordano, Laura Cardoni, Prospero Derivis, 
Ludovico Carra ai Tozzoli. Iaşul continuă să aibă şi trupă franceză de 
vodevil. 

La Timișoara, trupa lui Kreibig joacă Hughenoții de Meyerbeer, 
Macbeth de Verdi. Repertoriul era destul de variat. Ernani, Norma, 


Impresarul ieșean Victor Delma:y 


Tar şi teslar, Vampirul de Marschner, Die Zigeunerin de Balfe, Muş- 
chetarii regelui de Halevy, Belisario, Robert Diavolul. În luna mai ac- 
tiva şi trupa lui Szabo şi Havy. Titurile operelor jucate indică lucrări 
de mare popularitate : Lucia di Lammermoor, Bărbierul din Sevilla etc. 
Mai deosebit, Wilhelm Tell de Rossini. 

La Brașov același repertoriu promovat de trupa C. Folnes a 
F. Kamauf. Compozitorii jucaţi sînt minori: Carl de Barbiere, Proch, 
Riotti, C. Binder, A. Müller În luna octombrie 1851, la Brașov se gă- 
seşte trupa naţională de balet a Operei din Viena, condusă de Gebrüder 
Schier, avînd 14 membri. Au prezentat: un balet mitologic, dansuri 
diverse, inclusiv „La Gitana“, dansuri comice cu piramide. Un alt pro- 
gram a cuprins un mare balet, pantomime și dansuri sub titlul Serata 
unui şeic de beduini. Încă două titluri: Lupta romanilor și Jocco, mai- 


muta din Brazilia. 

Trupa românească de teatru joacă, între altele, Muza de la 
Burdujeni, farsă cu cîntece de C. Negruzzi. Pe afiş chiar și muzica i 
se atribuie lui Negruzzi, ceea ce nu poate fi acceptat. Tot în primă- 
vara anului 1852 sustine spectacole la Braşov trupa maghiară a lui 
Mihai Pósa care prezintă piese cu cîntece. Afişele erau tipărite în toate 
trei limbile vorbite în oraşul de la poalele Timpei: româna, germana, 
maghiara. 


Costache Caragiale. 


La Cluj, trupa locală oferă spectacole de operă italiană: Ernani, 
Lucia di Lammermoor, Norma, Don Pasquale, Belisario, Lucrezia Bor- 
gia. Se mai joacă opera lui Ruzitska, Fuga lui Bela. În iulie, pe scena 
clujeană a cîntat Carolina Cuzzani. 

Stagiunea bucureşteană 1852—1853 înregistrează deplasarea inte- 
resului marii părţi a publicului către comediile cu cîntece, în timp ce 
opera italiană, probabil din pricina valorilor interpreţilor, nu mai este 
atit de frecventată. Trupa română a Teatrului Naţional își continuă acti- 
vitatea sub direcția lui C. Caragiale — I. A. Wachmann. Spectacolele 
noi au fost: Zoe sau Un amor românesc (vodevil) 1, Roza magică (fee- 
rie), Fata aerului (feerie), Judita și Holofern (operetă-parodie), Steaua 


1 În seara premierei, soliștii de operă Lesnievska, Musiani şi Finochi au 
interpretat arii celebre. 

păstorului (operetă). Autorul muzicii acestor lucrări este I. A. Wach- 
mann. 

Repertoriul teatrului italian : Robert Diavolul de Auber, Lucia, 
Poliuto, Linda şi Elexirul dragostei de Donizetti, Norma şi Somnam- 
bula de Bellini, Ernani, Hoţii (I masnadieri), Luisa Miller şi Nabucco 
de Verdi. La București, a activat și trupa franceză de comedii şi vode- 
viluri, condusă de Seguy şi Varangot. O a patra trupă existentă în 
capitala Țării Româneşti, era germană, condusă de Levenberg și apoi 
de Titus Richter. 

În seara zilei de 31 decembrie 1852 are loc inaugurarea noii clă- 
diri a teatrului din București, printr-un spectacol susținut de trupa lui 
C. Caragiale st ansamblul italian al lui Papanicola. Clădirea putea ri- 
valiza cu cele mai frumoase săli din capitalele Europei, fiind concepută 
de arhitectul Heft, într-un stil grandios i. La Bucureşti activa si o trupă 
germană condusă de Karl Schiferstein. care juca şi piese cu muzică. 

Matei Millo părăsește Iaşul. Trupa moldovenească va fi condusă 
de actorii Poni şi Luchian, care direcționează repertoriul către drame 
în dauna vodevilurilor. Opera italiană sub direcţiunea lui V. Delmary 
anunţă cincizeci de spectacole. Vom înţelege atitudinea publicului față 
de operă, din următoarele rînduri: „Reprezentaţiile operei italiene ur- 
mează a concentra tcată plăcerea doritorilor de muzică. Gustul publi- 
cului pare mai cu preferinţă șintit (aţintit — n.n.) asupra pieselor serie, 
ce sînt mai mult frecventate, deși executarea operei bute, mai ales cînd 
este bine aleasă, se face cu toată deplinătatea“?. Într-o cronică tea- 
trală care făcea bilanţul stagiunilor de operă, se sublinia „plăcuta suve- 
nire“ a spectacolelor care nu vor „,...rămînea fără înriurire asupra 
informării gustului public pentru muzica cea clasică“ ?. 

La Sibiu activa trupa germană condusă de Eduard Kreibig. La 
Timişoara s-a aflat în turneu trupa Szabo-Havy. Conducerea trupei 
locale de operă o preia Friedrich Stampfer, care o va deţine timp de 
șase ani. Premiera operei Rigoletto la Timişoara a însemnat și căderea 
sa. Publicul n-a înţeles această capodoperă a lui Verdi. Societatea de 
operă din Cluj, condusă de Kaczvinski, întreprinde un turneu la Brașov, 
în iunie-iulie 1853. Clujul găzduieşte spectacolele trupei Havi Mihai și 
Iosif Szabo, care joacă : Martha, Ernani, Norma. 

Trupa lui C. Caragiale, în stagiunea 1853—1854, abordează un re- 
pertoriu variat cuprinzind şi lucrări mai pretenţioase. Figurează în lista 
titlurilor jucate şi Fiica Regimentului de Donizetti ; în rolul titular 


1 Deschiderea teatrului celui nou la 31 decembrie. în: „Vestitorul românesc“, 
1853, p. 25—27. Trupa lui C. Caragiale joacă lucrări muzicale ca: Roza magică, 
muzica de N. Piccini, Steaua păstorului de I. A. Wachmann. 

2 Un stalistu. Cronică teatrală despre reprezentațiile operei italiene din Iași, 
În: „Gazeta de Moldavia“, '1852, nr. 95, 8 decembrie, p. 275—276. 

Dintre interpreţii operei italiene din Iași menţionăm ` Giuseppina Brambilla’ 
Luigio Vasquetti, Delfina Ademolo, Paolo Scotti, Ippolito Bremond, Donelli, Pietro 
Tozzolli. 

3 Cronică teatrală. În: „Gazeta de Moldavia“, XXV (1853), p. 110. 

apare Nini Valery. Probabil era o adaptare. Pot fi amintite şi alte 
lucrări reprezentate ` Sapte fete în uniformă de Gläser, Ninon de 
I A. Wachmann, Nunta țărănească de Flechtenmacher, Preciosa de 
Weber, Lampa fermecată de Nicolas Piccini, Baba Hîrca, Steaua păs- 
torului (operetă) de I. A. Wachmann. Începînd cu luna februarie, la 


Artista și cîntăreaţa 
Nini Valéry. 


Bucureşti, se afirmă o trupă românească condusă de Matei Millo şi 
C. Mihăileanu. Spectacolele teatrului italian încep abia în ianuarie 
1854, sub conducerea lui P. Papanicola, care își va încheia mandatul de 
director. Pe afișe: Luisa Miller, Ernani și Rigoletto de Verdi, Piratul, 
Puritanii şi Norma de Bellini, Fiica regimentului, Linda, Lucrezzia Bor- 
gia şi Lucia de Donizetti, Bărbierul din Sevilla şi Otello de Rossini, 
De remarcat că crchestra condusă de L. Wiest se compunea din 34 de 
persoane iar corul din 24 persoane. Trupa germană de la București 
a lui T. Richter a jucat în limba română Herșcu Beccegiul. În cadrul 
acestei trupe a susţinut spectacole baletul condus de Ph. Ottinger. ` ` 

La lași, V. Delmary are mari dificultăți în înjehebarea trupei 
româneşti. Lipsa actorilor, cîntăreților şi instrumentiştilor evidenţiază 
necesitatea înființării „Conservatorului  declamatoriu şi filarmonic“ 1. 
Trupa molodvenească abordează lucrări de succes, între care Linda di 
Chamounix, care din operă devine melodramă. Interpreta principală a 
fost Maria Flechtenmacher. În repertoriul operei italiene apar titluri 
noi: Polliuto, Italianca în Alger, Rigoletto, Safo, IL Brevo, Luisa Miller, 
Ninu, pazza per amore 2. lată cum era prezentată opcra italiană în con- 
textul vieţii teatrale moldoveneşti: „Al treilea period a esistenţei 
Teatrului italian în laşi au început, și cu dinsul șirul plăcerilor pentru 
doritorii Operei. Nime nu ar D aşteptat, că un public teatral, deprins 
de 20 ani, cu vodevil şi comedii franceze, uneori germane şi rareori 
române, să poată în așa scurt timp, nu numai a se împărtăși pentru 
muzica italiană, din analogia uricului său, ce încă a se face opreţuitor 
şi giude competent...“ ?. Titlurile jucate au fost aceleaşi ca în stagiunea 
trecută. Nu apar Italianca în Alger de Rossini şi Rigoletto de Verdi î. 
Valoarea spectacolelor era determinată de vocile de calitate ale cîntă- 
rețelor Brambilla şi Vaschetti, pentru care publicul ieşean manifesta 
deosebită preţuire. 

La Cluj, trupa lui Kaczvinski include pe lista repertoriului liric 
opera lui Meyerbeer, Profetul 5. Opera Rigoletto se reia la Timişoara. 
Se joacă de asemenea opere celebre, precum Hughenoţii si Profetul de 
Meyerbeer, Wilhelm Tell de Rossini, Martha de Flotow. La Braşov 
activa cu succes trupa diletanţilor români şi trupa germană a lui Carol 
Friese. Românii jucau Nunta țărănească, Muza de la Burdujeni, cu 
muzica de Emilian 6. Interpretau : Angelu, Emilian, Raț, Aleosiu, Uce- 


! Burada, T. T., Istoria teatrului în Moldova, vol. H, op. et, p. 101. 

2 Cînţăreţi principali: Luigia Abodia, Marieta Anselmi, Placido Corvetti, 
Milesi (tenor), Prospero Derivis, Scranathey, Tozzolli. 

9 „Gazeta de Moldavia“, XXV, 1853, nr. 85, 29 octombrie, p. 241. 

s F. T. Burada, în Istoria teatrului în Moldova, afirmă la p. 116 că, la fa- 
ceputul lunii februarie 1854, s-ar fi jucat opera Trubadurul. În realtiate, opera 
lui Verdi a fost prezentată în capitala Moldovei cu un an mai tirziu. Vezi: „Ga- 
zeta de Moldavia“, 1855, p. 29 şi 49—51. 

3 Ferenczi, Z., A Kolozstari szineszet..., op. cit., p. 414. 

ë Emilian Stefan s-a preocupat de muzică. El este acela care, în 1850, invita 
la Braşov doi dansatori din Lunca Arieșului, pe Ion Călușeru şi Simion 'Țichin- 
dean, pentru a-i învăța călușarul pe tinerii români. Din acest dans, Şt. Emilian 
alege 12 figuri care constituie temelia dansului „Romana“. Emilian popularizează 
şi bătuta. Pentru piesele trupei de diletanţi români aranjează muzica la: Muza 
de lu Burdujeni, Piatra din casă, Doi ţărani și cinci cîrlani etc. Este interesant 
cum piesele, vodevilurile lui Alecsandri şi ale altor autori care aveau muzica de 
Flechtenmacher și I. A. Wachmann sînt reluate de actorii transilvăneni cu o mu- 
zică readaptată, alcătuită după cerinţele și gustul publicului transilvănean. Vezi: 
Mărcuș. Șt. Din trecutul teatrului românesc din Ardeal și Banat. Timişoara, Inst. 
de arte grafice. 1045, p. 35. 

nicescu, Rusu, dra. Rozalia. Trupa lui Friese era profilată pe piese cu 
cîntece, coruri, dansuri și nicidecum spre operă. Sub acest aspect, este 
evident că nivelul se afla sub cel înregistrat anterior de directori ca 
Gerger, Kreibig, T. Miller. Cîteva titluri: Vagabondul, muzica de Carl 
Binder, Talismanul de A. Miller, Gervinus de Fr. Suppee, Alina sau 
Braşovul într-o altă parte a lumii, muzica de W. Muller, Till Buho- 
glindă, muzica de A. Miller şi multe alte lucrări. Este interesant că 
pe afișe apare numele capelmaistrului și compozitorului Karl Teodor 
Wagner, care va juca mai tîrziu un rol important în viaţa muzicală a 
Craiovei. Piesele reprezentate, la care el este autorul muzicii sînt: 
Farsa drept medicament sau Cine vrea să-și îndrepte soția s-o trimită 
la teatru, Extravaganțele carnavalului, Unchiul Tom şi Fierarul de la 
lacul Achen. K. T. Wagner obișnuia să introducă în repertoriul dirijat 
de el vodeviluri româneşti. În spectacolul din 9 ianuarie 1854 va juca 
Doi tărani şi cinci cîârlani !. Din luna mai 1854, la Brașov sosește trupa 
lui Iocan Foliuns care a prezentat: Lucia, Cei doi Foscari, Cumanii de 
Georg Kaiser, Maria de Rohan de Donizetti, Ernani, Evreul de F. Erkel, 
Martha, Bărbierul din Sevilla, Hunyadi Laszlo de F. Erkel, Rigoletto, 
Don Pasquale, Fra Diavolo, Norma, Profetul de Meyerbeer şi vodevi- 
luri sau piese cu muzică. 

La Bucureşti, stagiunea teatrală și lirică 1854—1855 debutează cu 
spectacolele ansamblului C. Caragiale, care întimpină tot mai multe 
dificultăţi, ceea ce va determina reorganizarea sa în asociaţia C. Ca- 
ragiale — I. A. Wachmann — C. Mihăileanu — M. Pascaly. În paralel 
juca, începînd cu luna octombrie 1854, şi trupa lui M. Millo. Rivalitatea 
dintre C. Caragiale și M. Millo se pare că a dat cîştig de cauză celui 
de al doilea. M. Pascaly si C. Mihăileanu îl părăsesc pe Caragiale şi se 
angajează în trupa lui M. Millo. Teatrul italian își începe activitatea 
sub direcţia lui L. Wiest 2. Ulterior, direcţiunea o capătă Ulisse Creţeanu, 
care pare să fi fost nepriceput în afaceri ?. Teatrul italian dispunea în 
această stagiune de o trupă de balet. Repertoriul a fost mai sărăcăcios 
decit în stagiunile trecute: Ernani, Rigoletto, Trubadurul, Macheth de 
Verdi, Lucia, Lucrezia Borgia si Linda de Donizetti. Norma, Puritanii, 
Somnambula de Bellini. Otello de Rossini. Așadar, premiera stagiunii 
a fest noua operă a lui Verdi, Trubadurul, 

La laşi, Vasile Alecsandri, într-un memoriu pătruns de o înaltă 
conștiință patriotică, în care se arată că nu mai este posibilă. depen- 
denta trupei române de trupa italiană, obţine conducerea destinului artei 

1 „Kronstădter Zeitung“, Braşov, nr. 2, din 5 ianuarie 1854. Conf. Zinveliu 
Gema, op. cit., p. 8. 

2 „Vestitorul Român“, 1854, supl. la nr. 74, p. 1—2; „Bukarester Deutsche 
Zeitung“, 1854, p. 307. D. C. Ollănescu, în Istoria teatrului, p. 197, susține că trupa 
italiană şi-a început activitatea sub direcția lui Wiest. G. Franga, în Opera Ro- 
mână, vol. II, p. 231, neagă acest adevăr, ce rezultă cu claritate din presa vremii. 

3 „Eco musicale di Romania“, nr. 5, 1895. 

4 Protagoniştii rolurilor ` Truffi, Benedetti, Keneth, Corbasi (soprane), Boi- 
danza. Irfre (tenori), Mancusi (bariton), Bremond (bas). 

interpretative teatrale. Trupa italiană se afla mai departe sub condu- 
cerea lui V. Delmary. Contractul încheiat pentru stagiunea 1854—1855 
prevedea angajarea unor artiști corespunzători, îmbunătățirea comparti- 
mentelor coral şi orchestral. În lunile de vară, V. Delmary avea autori- 
zaţie să susțină spectacole la Galaţi. S-a jucat în această stagiune și 
Trubadurul de Verdi, a cărei premieră fusese precedată de un imn în 
onoarea domnitorului. Pe scena timişoreană au răsunat: Rigoletto, 
Lucia, Profetul, Trubadurul, Don Juan, Nevestele vesele din Windsor 
de O. Nicolai, Ernani, Macbeth, care nu erau cîntate prea bine, fapt 
pentru care publicul se împuţinează. Sălile erau arhipline cînd apăreau 
pe afișe cîntăreţi străini, ca de exemplu Mandl de la Hamburg. 

O nouă operă de Verdi,prezentată în premieră la Timişoara, nu 
a avut succes — Trubadurul. Ca şi Rigoletto, această lucrare a fost 
primită cu o totală răceală de către publicul timișorean. Un cronicar 
scria cu dezinvoltură despre opera Trubadurul, că „nici într-un caz 
nu reprezintă un cîştig pentru literatura de operă“ 1. Și totuşi, după 
cîteva stagiuni, și la Timişoara Verdi va deveni cel mai iubit compozitor. 


La Brasov, Carol Friese își reîncepe stagiunea. Se jucau piese cu 
muzica de tipul : Capitalistul și ginerele de A. Miller, Maimuta şi logod- 
nicul de capelmaistrul Ott, Regele aurului de A. Müller. Compozitorii 
cei mai des întilniţi pe afişe erau A. Muller şi C. Binder. 


Trupa română a Teatrului Naţional din București, în stagiunea 
1855—1856, s-a aflat sub direcţia lui N. Paraschivescu, aviîndu-l condu- 
cător artistic pe M. Millo. Dintre lucrările noi prezentate sînt de reți- 
nut: Corbul Român, Herșcu Boccegiul. Repertoriul era axat în prin- 
cipal pe piese, vodeviluri și operete mai vechi. În calitate de director 
de scenă, M. Millo le-a redat în montări noi. 


La direcţia Teatrului italian revine P. Papanicola. Antrepriza lui 
Ulise Creţeanu se soidase cu un substanţial deficit. Papanicola era ceva 
mai îndemiînatic în dirijarea treburilor complexe ale unei trupe lirice. 
Cadrul activității trupei de operă era următorul: stagiunea dura din 
octombrie pînă în martie, teatrul italian primea subvenție din partea 
guvernului. Săptămiînal se jucau cel puţin trei opere. Balurile erau în 
concesia impresarului. Ansamblul trebuia să aibă 12 soliști, 24 de coristi 
și 32 de instrumentiști, conduși de un capelmaistru; în plus, artişti 
pentru roluri mici, supleanţi si figuranţi. Cît priveşte repertoriul, în 
afara lucrărilor curente înscrise pe afișe în stagiunile trecute, antrepre- 
norul era obligat să monteze „patru opere mari din cele renumite“. 

Stagiunea a debutat cu Trubadurul. S-au mai jucat: Macbeth, 
Rigoletto, Ernani, Luisa Miller de Verdi, Somnambula, Norma de Bellini, 
Bărbierul din Sevilla, Otello de Rossini, Linda de Donizetti 2. 

Vasile Alecsandri renunţă la conducerea trupei românești din Iași, 
pe care o preia actorul Neculai Luchian. A. Flechtenmacher continuă 


1 Braun, D., Bánsági Rapszâdia, op. cit., p. 60. 
2 Dintre artiști, solistele Ponti dell'Armi, Biscottini Fiorina ; soliștii Lorini, 
Coliva, dell'Armi, Vitti. 

să dețină funcția de capelmaistru. Victor Delmary asigură reprezentații 
de operă italiene. La Timişoara, repertoriul de operă jucat este cel 
curent. Nou apare reluarea operelor lui Mozart: Răpirea din Serai, 
Flautul fermecat. Se află în turneu la Timişoara și ansamblul core- 
grafic Schier, care prezenta dansuri vechi. Societatea de balet din Brno, 
condusă de Julius Hopp, susţine spectacole la Sibiu si Brașov. Clujul, 
în acest sezon, nu dispune de trupă lirică. 

În staţiunea 1856—1857, trupele bucureştene își continuă activi- 
tatea sub aceleași auspicii. Actorii rcmâvi înscriu în repertoriu ` Nicșo- 
vescu și Jianul, căpitan de haiduci. La Teatrul italian intervin citeva 
titluri mai vechi, între care Vestala !. Publicul începe să arate o anu- 
mită nemulţumire faţă de trupa italiană. S-au mai reprezentat: Tru- 
badurul, Lombarzii, Rigoletto, Ernani, Puritanii, Linda, Lucrezia Borgia, 
Don Pasquale, Maria de Rohan, Norma. 

La laşi un strălucit succes cunoaşte piesa Crai nou da V. Alec- 
sandri, muzica de A. Flechtenmacher. Trupa italiană a lui V. Delmary 
oferă peste 70 de reprezentații, între care dovă titluri noi: Maria de 
Rohan de Donizetti şi Traviata de Verdi 2. În orașele transilvănene se 
succed reprezentanţiite trupelor C. Friese, M. Havi. La Galaţi, Luigi 
Ademeolllo, actor de mîna doua, închsagă o trupă cu care joacă vodeviluri. 

I. A. Wachmann este autorul cel mai cîntat în cadrul trupei lui 
M. Millo, care a jucat la Bucureşti, în stagiunea 1857—1858. Citeva 
titluri : Fata aerului (feerie), Soldatul român (vodevil), Iludita și Olo- 
phern (operetă). Este interesant că muzica la vodevilul Tunsul Haiducul 
era de Ochialbi, celebru lăutar, aranjată şi orchestrată de I. A. Wach- 
mann. 

Nicolae Filimon, în cronica la ludita și Olophern, constată cu amă- 
răciune că în trupa românească nu se găsesc cintăreţi corespunzători 
rolurilor muzicale. Arătindu-se că artiştii noştri nu dispun de o pregă- 
tire profesională, N. Filimon cere muzicienilor angajaţi în trupă să se 
ocupe de instruirea interpreţilor, spre a le arăta metoda „de a cînta 
cu voce de piept si a părăsi acel timbru nazal, ce face din cea mai 
trumoasă muzică europeană o parodie“ ?. Filimon crede că se abordează 
prematur genul operetei de către trupele autohtone. 

Antrepriza operei italiene se acordă lui Jean P. Danterny, care 
organizează o trupă valoroasă. Angajează cîntăreţi noi care reprezintă 
operele : Trubadurul, Lombarzii, Rigoletto, Ernani, Traviata de Verdi, 
Linda, Lucrezia Borgia, Don Pasquale, Lucia si Maria de Rohan de 
Donizetti, Bărbierul din Sevilla de Rossini şi Norma de Bellini. După 


! Au cîntat: Ghedini, Fontanesi, Ponti dell'Arimi, Soretti, Licino Mureno, 
Vitti, Brignoni. 

? Soliștii operei italiene de la laşi: Garibaldi, Fertuna, Fantazzi (cîntăreţe) 
si Biundi, Del Vecchi şi Silier Buzi. 

3 Filimon, N., Judita și Olophern, dramă în două acte. pusă pe muzică de 
a. Wachmann. În: „Naţionalul“, Bucureşti, I (1858), nr. 45. mai 15. p. 173—174. 

4 Rachele Giantredi, Cleopatra Guerini, Carlo Liverani, d-na Steler, Fr. Ste- 
ler, Cesare della Costa. 

cum se vede, compozitorii care dominau autoritar erau Verdi şi Doni- 
zetti, cu un număr egal de titluri. Rossini, care în urmă cu două decenii 
era suveran, se află acum pe un plan secundar, împreună cu Bellini. 
J. P. Danterny decedează după numai două luni de la deschiderea 
stagiunii. Spectacolele îşi vor continua cursul normal sub egida lui 
G. Spiro, secretarul antreprenorului dispărut. 

Nicolae Filirnon începe să publice cu consecvență în ziarul Naţio- 
nalul, editat de C. A. Rosetti, cronici ample, conținînd observaţii critice 
pertinente. Comparind direcţiunea lui Danterny cu cele anterioare, res- 
pectiv P. Papanicola, N. Filimon trece în revistă meritele şi carenţele 
trupelor italiene. Porneşte de la definirea misiunii acestui focar de cul- 
tură. „Adevărata misiune a unui teatru de operă este ca, traducînd cu 
fidelitate cugetarea maeștrilor şi reproducind pe scenă operele lor, așa 
precum sînt scrise să formeze gustul publicului. dar mu să-l strice“ t, 
Se subliniază meritele perscnale ale unor cintăreţi?, dar N. Filimon 
consideră că „,...ceea ce constituie un adevărat teatru nu este un individ 
sau două, nu este o melodie frumoasă sau o arie bine cîntată de o 
voce bine condiţionată, ci ansamblul“ ?. Filimon nu pretinde o trupă de 
prima mînă, deoarece posibilităţile materiale nu îndreptăţesc aceasta. 
El cere: „un ansamblu în înţeles muzical, adică un cor intonat bine, 
un orchestru compus de instrumente bine aranjate, condus cu toată pre- 
ciziunea cerută de artă şi bine disciplinat“. Sînt relevate deficienţele 
trupelor anterioare : în fiecare an doar cîțiva soliști erau buni, corul 
discordant, format din elemente lipsite de voce, orchestra alcătuită din 
„invalizi şi recruți“, lipsa decorurilor adecvate, amputări în partitură, 
nu se îndeplinea clauza prezentării numărului de premiere. În trupa 
lui Danterny, pe care nu o consideră perfectă, găsește mai multă uni- 
tate în execuţie, ansamblul mai bun, orchestra cînta mai acordat, deşi 
îi lipseau cîțiva instrumentiști de valoare. 

Imperativele formulate de N. Filimon sînt dictate de țeluri supe- 
rioare. Astfel că dacă trupa de operă va merge progresind, va con- 
tribui mult la formarea gustului muzical al publicului nostru care, învă- 
țind a preţui şi a gusta mai bine muzica, va ști cînd să aprobeze şi 
cînd nu ; aplaudele nu vor mai fi prodigate tocmai la pasajele cele mai 
rău executate şi chiar false, ca să nu mai dăm ocazie impresarilor a ne 
taxa de ignoranţi muzicali şi de lipsă de gust și să scăpăm de îndrăz- 
neaţa espresiune a streinului că: I. Valachi non connoscono niente di 
musica“ 4 (Valahii nu cunosc de loc muzica — tr. pi 

În martie 1858, N. Filimon revine asupra operei italiene, formu- 
Ind şi mai limpede finalitatea acestei instituţii. „Teatrul de operă sau 


1 Filimon, N., Paralelism între fosta direcțiune şi cele de astăzi. În : „Naţio- 
nalul“, București, I, 1857, nr. 1, decembrie 5, p. 1—2. 

> Menţionează ` primadonele Cuzzani, Marziali, Keneth, Ponti dell'Armi ; te- 
norii Carion, Musiani ai Devechi; başii și baritonii: Mitrovich, Coliva, Torce și 
Gianini. 

3 Idem, ibidem. 

4 Idem, ibidem. 

teatrul muzical, la toţi polii cultivați și civilizaţi, iar mai cu seamă 
la noi, îşi are necontestat o misiune, își are ţinta lui, aceea de a face 
nu numai distracţiunea momentană a publicului amator de teatru, dar 
şi instrucţiunea lui subt puntul de vedere muzical; de a contribui la 
cultivarea facultăţii lui muzicale la dezvoltarea şi rafinarea gustului 
său, la întinderea cunoştinţelor despre adevărata melodie și armonie“ t, 
Susţine că un asemenea teatru nu a avut Bucureştiul, dar speră să-l 
aibă în viitor. Cerinţele unui bun teatru liric sînt expuse în opt puncte 
pe care le rezumăm : soliști dotați cu voce bine condiționată și cu cunoş- 
tințe muzicale ; cor alcătuit din elemente înzestrate cu voce şi pregă- 
tirea necesară ; orchestră completă, în care fiecare instrumentist să aibă 
cunoştinţe muzicale ; costumele şi scenografia să corespundă epocii ac- 
iunii; un maşinist bun; ansamblul să aibă o persoană bine pregătită, 
care să nu permită ciuntirea partiturilor ; teatrul să posede o poliţie de 
scenă spre a impune o severă disciplină și reînnoirea repertoriului cu 
opere noi. 

La Iaşi, trupa română, sub direcţia lui N. Luchian, abordează un 
repertoriu variat ca titluri, în care predominau lucrări de serie. Trupa 
italiană era condusă de V. Delmary. După deschiderea stagiunii cu Tra- 
viata se reiau lucrările mai vechi2. Sub aspectul înnoirii programelor 
nu se vădește nici o iniţiativă, fapt care produce o anumită nemulțumire 
în sînul abonaților î. Ceea ce este de remarcat, se referă la activitatea 
lui V. Danterny care, timp de mai multe stagiuni în şir, asigurase o 
trupă lirică la Iaşi, mai bună sau mai slabă. Contribuţia lui la progresul 
vieții muzicale în Moldova trebuie apreciată. La Timişoara, Cluj, Sibiu 
şi Braşov continuă stagiunile lirice. Se jucau operele lui Verdi, succesul 
lor punînd în umbră celelalte capodopere. Trupa lui Schultz, dirijată 
de Wawra, a jucat: Lucia, Norma, Bărbierul, Don Juan, Martha, Tru- 
badurul, Rigoletto, Ernani. 

În stagiunea 1858—1859, trupa lui M. Millo joacă la București: 
Baba Hiîrca, Coana Chiriţa, Prăpăstiile Bucureștilor, Unirea 1859, Corbul 
domniei, Radu Calomfirescu, muzica de Bergmann, Tunsu Haiducul. 
Antrepriza operei italiene o obţine V. Hiotu 4. Repertoriul: Atilla, Tra- 
viata, Trubadurul, Nabucco, Lucia, Favorita, Beatrice di Tenda, Robert 
Diavolul şi Jurământul de Mercadante 5. 


1 Filimon, N., Despre teatrul italian. În: „Naţoinalul“, Bucuretși, I (1858), 
nr. 25, martie 3, p. 95. 7 

2 Cîntau ` Beltramelli, Carlo Vicentelly, Cesare Buzi. 

2 Ironii la adresa administrației teatrului italian din Iași. În: „Zimbrul şi 
Vulturul“, IV (1858). p. 15. 

4 G. Franga, în Opera Română, vol. II, p. 280, arată că au mai candidat 
la obținerea antreprizei Ulisse Crețeanu, P. Papanicola și G. Spiro. 

3 Nicolae Filimon, în Despre noua trupă italiană, în „Naţionalul“, 1858, nr. 59, 
3 iulie, p. 231—232, indică personalul artistic: soliste — Margherita Zenoni, Ra- 
chele Gianfredi, Carolina Ghedini, Fani Giovanoli ; soliști — Giorgio Stigelli, En- 
rico Giusti, Francesco Steller, Giulio Colombo, Nicola Benedetti, Giovani Copponi, 

Interpretarea acestor spectacole noi nu era scutită de serioase defi- 
cienţe, fapt relevat de N. Filimon în cronicile sale. .Scriitorul român 
nu tolerează nici cea mai mică abatere de la principiile care călăuzesc 
arta spectacolului liric. Concluzia care se desprinde din cronicile sale 
este denunţarea abuzurilor şi neconsecvenţelor în reprezentarea opere- 
lor. Merge pînă acolo încît îl acuză pe impresar de speculă. Cu toate 
acestea se întîlnesc şi aprecieri pozitive. Este interesant că Chevalier 
de Terweerden susţine că principala distracţie a românilor este opera 
italiană, căreia îi aduce elogii 1. 

La Iaşi trupa lui N. Luchian nu se mai ridică la nivelul artistic 
al anilor trecuţi. I. Fătu, într-o amplă analiză a stărilor de lucruri din 
cadrul trupei, dezvăluie o serie de racile care imprimau o linie descen- 
dentă activităţii sale. Concluzia este că vina o poartă lipsa formelor de 
învăţămînt artistic 2. V. Delmary continuă să deţină antrepriza operei 
italiene care, fără strălucire, prezenta lucrări de Verdi, Donizetti, Bellini. 
În orașele transilvănene, spectacole lirice asigură trupa lui Havy și 
Szabo, în condiţii artistice modeste. La teatrul din Cluj îşi începe acti- 
vitatea în 1858 dirijorul Iuliu Kaldi. 

După reconstituirea mişcării lirico-teatrale, reconstituire ce se vrea 
cît mai completă, sînt necesare cîteva consideraţii globale. Stagiunile 
lirice reprezintă o componentă constantă a vieţii muzicale din prima 
parte a veacului trecut. Pînă în 1840 nu se asigură permanentizarea 
spectacolelor de operă. Spontaneitatea, libera ofertă a impresarilor 
furnizau trupe şi spectacole. După 1843, odată cu deschiderea teatrului 
italian la Bucureşti, prin antrepriza lui B. Sansoni, care a beneficiat 
de o subvenție guvernamentală, se poate vorbi de continuitate în acti- 
vitatea de operă. La Iaşi, continuitatea se asigură din 1851, odată cu 
turneul trupei lui P. Tozzolli. Problema instituirii teatrului italian la 
Bucureşti fusese pusă cu acuitate, în 1833, de către Honori Costa şi 
Cleandre Bonzonini, care înaintaseră generalului Kiseleff o propunere 
în acest sens, propunere ce nu fusese acceptată. 

Orașele ţării noastre au fost vizitate de numeroase trupe ambu- 
lante germane, italiene, franceze, românești și maghiare. Au existat sta- 
giuni cînd într-o localitate au activat concomitent şi patru trupe. În 
oraşele mai importante, București, Iași, Brașov, au funcţionat în paralel 
trupele română, italiană sau germană şi franceză. În acest fel, nu se 
poate vorbi cu rigurozitate despre dependenţa vieţii muzicale româneşti 
faţă de o anumită cultură. Pe anumite etape s-ar putea determina o 
influenţă mai evidentă, dar pe ansamblu nu. Desigur, după 1823 o mare 


Enrico Topoi, Alessandro Manetto. Maestru director al orchestrei era Casimiro 
Biscontini. În articolul Influența cometului asupra artiştilor la Opera italiană, din 
„Naţionalul“, 1858. nr. 89, octombrie 16, p. 351—352, N. Filimon, pe un ton satiric, 
arată că artiștii italieni prezintă serioase deficiențe vocale. 

1 Terweerden, Chevalier de L'hiver à Bukarest. În: „Anuntul român“, V 
(1858). nr. 98, p. 2—3. 

2 Fătu, I., Reflecție asupra Teatrului românesc din Iași, „Zimbrul şi Vultu- 
rul“, 1858, p. 45—46, 53—54. 

pondere în repertoriu au deținut-o creaţiile lirice germane. Din dece- 
niul al patrulea, balanţa se înclină în mod categoric şi definitiv, către 
opera italiană. Existenţa trupelor permanente italiene au accentuat și 
mai mult această orientare. În paralel, s-a afirmat dramaturgia naţio- 
nală, muzica lui A. Flechtenmacher și a altor autori, axată pe ideea 
valorificării melodiilor populare, a impus un repertoriu original, grefat 
pe coordonatele artistice şi sociale ale epocii. Sub acest aspect, se ob- 
servă dezvoltarea creaţiei şi artei lirice autohtone, în forme şi genuri 
specifice stadiului incipient, paralel cu familiarizarea şi asimilarea capo- 
doperelor universale. 

Repertoriul cultivat de trupele străine se caracteriza prin diver- 
sitate și contemporaneitate. Se disting chiar perioade de dominație sau 
de vogă a unui anumit compozitor. Deceniul al treilea ar putea fi defi- 
nit, prin numărul lucrărilor jucate, ca „perioada Rossini“. Urmează apoi 
Donizetti si, din deceniul al şaselea, Verdi. 

Atrage atenţia tendinţa impresarilor de captare a publicului cu 
lucrări noi, recent scrise. Aceasta face ca decalajul dintre premierele 
operelor jucate la noi şi în străinătate să se reducă. Astfel, opera Mon- 
tecchi şi Capuletti de V. Bellini, a cărei premieră avusese loc la Veneţia 
în 1830, se joacă la Bucureşti, în 1834; Robert Diavolul de Meyerbeer, 
avînd premiera în 1831, se joacă la București în 1835; Rigoletto (1851) 
figurează pe afişele operei italiene din București și lași la începutul 
anului 1854. Dar iată, comparativ, premierele mondiale și românești ale 
unor opere celebre. Ordinea înşirării titlurilor este cronologică, după 
cum au fost incluse în repertoriul trupelor în orașele noastre. Nu vom 
face comentarii. Teza pe care o servește acest tabel sinoptic este că, în 
orașele ţării noastre, s-au jucat numeroase creaţii lirice la o distanţă 
variabilă de la premiera mondială. În general însă, prezentarea operelor 
la noi era, cu mici excepţii, foarte apropiată de anul premierei absolute. 
Se poate susține, pe baza datelor acestui grafic, că repertoriul jucat de 
trupele de operă se caracteriza printr-un afişat caracter contemporan. 


ANUL ANUL 

TITLUL ȘI AUTORUL OPEREI PREMIEREI | PREMIEREI 

MONDIALE | DE LA NOI 
Răpirea din Serai Mozart 1782 1791 
Bastien și Bastienne Mozart 1768 1795 
Flautul fermecat Mozart 1791 1795 
Iarmarocul din Veneţia Salieri 1772 1799 
Sacagiul Cherubini 1800 1802 
Jean de Paris Boieldieu 1812 1815 
La Gazza ladra (Coțofana hoaţă) Rossini 1817 1818 
Moise în Egipt Rossini 1818 1818 
Cenușăreasa Rossini 1817 1818 
Idomeneo Mozart 1781 1818 


Italianca în Alger Rossini 1813 1818 

ANUL ANUL 
TITLUL ŞI AUTORUL OPEREI PREMIEREI | PREMIEREI 
MONDIALE | DE LA NOI 

Bărbierul din Seviila Rossini 1816 1821 
Iosif şi frații săi Mehul 1807 1822 
Freischitz Weber 1821 1824 
Tancred Rossini 1813 1825 
Dama albă Boieldieu 1825 1828 
Zampa Herold 1831 1831 
Otello Rossini 1816 1831 
Străina Bellini 1823 1831 
Robert Diavolul Meyerbecr 1831 1832 
Muta din Portici Auber 1823 1833 
Semiramida Rossini 1823 1833 
Montecchi şi Capuletti Bellini 1830 1834 
Somnambula Bellini 1831 1835 
Norma Eellini 1831 1835 
Vestala Spontini 1807 1835 
Poştalionul din Longjumeau Adam 1836 1837 
Belisario Donizetti 1836 1839 
Beatrice di Tenda Donizetti 1833 1839 
Anna Bolena Donizetti 1830 1840 
Fidelio Beethoven 1805—1814 1841 
Puritanii Bellini 1835 1842 
Lucrezia Borgia Donizetti 1833 1842 
Ebreea Halevy 1835 1842 
Lucia di Lammermoor Donizetti 1835 1843 
Linda di Chamounix Donizetti 1842 1843 
Elixirul dragostei Donizetti 1832 1843 
Don Pasquale Donizetti 1842 1843 
Stradella Flotow 1844 1846 
Jurământul Mercadante 1837 1846 
Nabuccodonosor (Nabucco) Verdi 1842 1847 
Căsătoria secretă Cimarosa 1791 1847 
Templierul O. Nicolai 1840 1847 
Ernani Verdi 1844 1848 
Atilla Verdi 1846 1849 
Cei doi Foscari Verai 1844 1849 
Lombarzii Verdi 1842 1849 | 
Martha Flotow 1847 1849 f 
Luisa Miller Verdi 1846 1849 
Fiica regimentului Donizetti 1846 1851 | 
Wilhelm Tell Rossini 1829 1852 
Profetul Meyerbeer 1849 1853 
Rigoletto Verdi 1851 1853 
Trubadurul Verdi 1853 1854 
Traviata Verdi 1853 1857 

Demonstrația pledează pentru integrarea vieţii noastre muzicale 
în ritmul artistic al epocii, ceea ce îi conferă un plus de interes și 
contemporaneitate. Contractele încheiate cu emisarii operelor străine 
stipulau prezentarea lunară, alături de opere jucate deja, a unui număr 
de premiere. Numai într-o singură stagiune, trupa fraților Foureaux 
susține aproximativ 60 de spectacole lirice. Avînd un asemenea ritm, 
se naşte întrebarea care era nivelul artistic al spectacolelor. 

Pentru a avea o oglindă fidelă asupra trupelor străine, a calității 
ler, sîntem îndreptățiți să credem că resursele artistice de care dispu- 
neau erau limitate. Impresarii nu-și puteau permite luxul să plece în 
turneu cu un număr mare de interpreți. Nucleul de bază era constituit. 
dintr-un mănunchi de solişti, în funcție de care se configura însuși. 
repertoriul. B. Sanscni are în colectivul său trei cîntărețe şi șase cîn- 
Gren, P. Papanicola dispune de o trupă alcătuită din nouăsprezece 
sclişti primi şi secunzi. Mai impresionant a fost numărul personalului 
trupei lui Th. Miller, unsprezece cîntăreţe şi treisprezece cîntăreţi, în. 
plus si doi copii. Bănuim că în aceste cifre se includ soliști şi coriști. Pe 
lingă cîntăreţi, fiecare trupă avea un număr de instrumentiști. Perso- 
valul artistic si tehnic, în cazul trupei lui Müller se mai compune din 
maestru de muzică (Ion Wachmann), maestru secund de muzică şi direc- 
tor de cor, pictor decorator, sufleur, medic, garderobier, recuzitor, lam- 
pagiu, cu un ajutor, trei afişieri. În corelaţie cu personalul de care 
dispune fiecare trupă, se realizau spsctacolele, acordindu-se multă aten- 
ție efectelor scenice, decorurilor. 

Formaţii e străine erau nevcite să înfrunte nenumărate piedici, 
cărora impresari: le făceau faţă cu greu. De aici destrămarea trupelor, 
reclamaţii, indisponibilităţi, spectacole ciuntite. Mijloace financiare ofe- 
rite de încasări împiedicau angajarea unor cîntăreţi de prim ordin. Riscul 
ce şi-l asuma un impresar cînd investea o anumită sumă, cînd semna 
un contract, era mave, deoarece nu se putea conta p? soliști de primă: 
mînă şi nici pe un public cunoscător, acesta găsindu-se, la noi, în 
plină formare. Deci, de la bun început, există o anumită temere din 
partea animatorului de operă. 

Pe plan european, scena Bucureştilor nu conta ca fiind de primă. 
importanţă. Aflîndu-se în categoria a doua, scenele din Bucureşti și 
Iași erau căutate de impresari de categorie corespunzătoare. În anumite 
cazuri, orașele noastre intrau ca itinerar în perimetrul turneului vreu- 
nei trupe ce se deplasa din Italia spre Rusia. În virtutea conditiilor 
obiective, pretenţiile nu puteau fi prea mari. Și totuși, în aceste formaţii 
s-au întîlnit şi cîntăreţi de elită. Cezar Bolliac, aflat în postură de 
critic al operei italiene între anii 1844—1849, ca să dăm doar un exem- 
plu, avea cuvinte de admiraţie pentru tenorul Riciardi din trupa Hen- 
riettei Karl. În general, spectacolele operei italiene erau bine puse în 
scenă, iar costumele se distingeau adeseori prin eleganţă şi colorit viu. 

Adeseori, greutăţile semnalate nu erau ringurele. Li se alăturau 
şi piedici de natură subiectivă. Plecînd în turnee îndepărate, impresarul 
își făurea trupa, angajind numai elementele strict necesare, restul, cu 

Eufrosina Popescu. 

misiuni complementare urma să-l completeze la faţa locului. Din păcate, 
asemenea planuri se năruiau brusc în faţa realității noastre care nu le 
putea satisface. Decurge o improvizație : se recrutau amatori, care pre- 
judiciau calităţile spectacolului. Se mai întîmpla ca publicul să fie re- 
fracter la frumuseţile cantilenelor italiene, preferînd în schimb specta- 
colele mai atrăgătoare, mai accesibile, ca varietățile sau vodevilul. Se 
producea, iminent, catastrofa : neîncasînd, impresarul nu putea plăti anga- 
jaţii, ca atare nu avea cum să îndeplinească clauzele contractuale. De 
cele mai multe ori asemenea antreprize se soldau cu eşecuri dramatice. 
Subvenţia guvernamentală era neîndestulătoare. În cele mai fericite 
situaţii, impresarul nu mai putea reînnoi contractul. Dar mai frecvente 
erau cazurile de ruinare totală. Entuziasmul și sacrificiul acestor mece- 
nat se prăbușea în faţa crudei realități. Basilio Sansoni își pierduse 
întreaga avere în antrepriza lui. Trupa românească a lui Costache Ca- 
ragiale vine în ajutorul impresarului italian, prezentind un spectacol 
în beneficiul acestuia, dar prăbușirea lui Sansoni nu putea fi evitată. 
Pe altarul operei noastre sînt numeroase sacrificii. Aceeași situaţie îl 
va aştepta, peste cîteva decenii, pe fondatorul trupei românești de operă, 
George Stephănescu. 

Trupele străine, în dorința cîştigării publicului, se străduiau să 
obţină, de la creatori lucrări cu specific românesc. Tonul în această 
direcţie l-a dat îndeosebi I. Gerger. Linia sa este continuată și de im- 
presarii Josephine Uhlich şi Eduard Kreibig. Trupele franceze și ita- 
liene se preocupau de asemenea să prezinte lucrări muzicale cu profil 
autohton. Spre deosebire de trupele transilvănene de operă, trupele ita- 
liene, aflîndu-se pentru o perioadă mai scurtă în mijlocul românilor, 
se vor adapta mai greu acestui imperativ. Mulţi impresari sau muzicieni 
stabiliţi în Bucureşti sau Iaşi vor cînta ori vor compune piese ocazio- 
nale şi le vor interpreta în cadrul unui spectacol. Dintre cele mai 
semnificative manifestări reliefăm Sărbătoarea românească de I. A. 
Wachmann, jucată la 30 aprilie 1837 în cadrul unui spectacol susţinut 
de trupa franceză a lui J. P. Hette, în colaborare cu trupa românească 
a lui C. Aristia, și executarea, în 19 ianuarie 1848, de către trupa Hen- 
riettei Karl, a fragmentului de operă Mihai Eroul în ajunul luptei de la 
Călugăreni compus de Ion Wachmann pe textul lui Ion Heliade Rădu- 
lescu, Deci, sub aspectul creaţiei originale, trupele străine contribuie la 
afirmarea muzicii noastre. 

Din această epocă, cîntăreţi originari din ţara noastră se afirmă 
peste hotare. Eufrosina Popescu-Vlasto (1821—1900), Cornelia Crețu- 
Hâllosi (1827—1890) solistă a trupelor din Budapesta și Cluj, Rozalia 
Bodea (Rosa de Rude) (1835—?), cu o strălucită carieră în perioada 
1855—1865 i. De remarcat că artistele lirice au activat în trupe străine, 


1 Mocanu, Vasile, Rozalia Bodea. Manuscris, Biblioteca Uniunii compozi- 
torilor, Bucureşti. Cîntăreața studiase la Viena. A debutat în 1854, la Budapesta, 
în Ernani. Cunoscută sub pseudonimul Rosa de Rude. În 1858, N. Filimon o aude 
la Bergamo, în opera Moise. A cîntat la Milano, Paris, Berlin, Londra, Viena. 

fiind produsul a diferite școli de canto. Excepţie, Eufrosina Popescu, 
formată la Bucureşti, în cadrul Societăţii filarmonice. Cintăreţele au în- 
treprins turnee în ţări cu o veche tradiţie muzicală, cucerind aprecieri 
elogioase, consemnate în presa epocii | 


Cîntăreaţa româncă Cornelia Crețu-H6llosi, care a activat 
în cadrul unor trupe teatrale de limbă maghiară. 


SEMNIFICAȚIA FORMĂRII TRUPELOR TEATRALE 
ŞI MUZICALE ROMÂNEȘTI 


Avîntul culturii românești şi progresele simţitoare dobîndite în 
organizarea vieţii artistice impuneau formarea trupelor teatrale şi mu- 


1 M. Posluşnicu, în Istoria musicei la români, p. 245—247, realizează portretul 
cîntăreţei şi actriţei Eufrosina Popescu (Contesa de Marcolini). Afirmă că a cîntat 
pe scenele teatrelor de operă italiene, la Milano, Torino. Veneţia, Florența, Pisa, 
Neapole. A concertat la Paris. Se arată că Gioacchino Rossini şi apoi Meyerbeer 
s-au numărat printre admiratorii săi. În 1859 a revenit în patrie, reînrolîndu-se 
în mişcarea teatrală. Vezi: D. C. Ollănescu. Tecirul la români, op. cit., p. 111—113. 

zicale autohtone, care să răspundă direct cerinţelor artistice ale iubite- 
rilor muzicii, promovînd lucrări în limba lor, inspirate din realitatea 
românească. Dezideratul se cristalizează către începutul deceniului al. 
patrulea al veacului trecut. În scurt timp, arta interpretativă teatrală 
naţională se afirmă în toată p.enitudinea, avindu-și corifeii în persoana 
lui Matei Millo și Costache Caragiale. Distingem, în procesul de afir- 
mare a trupelor românești, două faze. Prima, a încercărilor, care s2 
leagă de activitatea amatorilor ; a doua, a afirmării propriu-zise, a naş- 
terii trupelor profesioniste cu caracter stabil. 

Mișcarea teatrală românească debutează prin spectacole prezentate 
de tineri diletanţi, elevi ai școlilor de la Blaj, Bucuresti, Iași. Într-o 
serie de piese jucate (Hecuba, Moartea lui Cezar) răzbat idei progresiste 
de libertate, dreptate şi egalitate. Asemenea idei se întîlnesc și în pri- 
mele adaptări și prelucrări, datorate lui Gheorghe Asachi, inspirate din 
trecutul nostru istoric : Dragoș, întîiul domn suveran al Moldovei, Petru 
Rareş Vodă. În aceste creaţii dramatice apar şi cele dintii încercări mu- 
zicale dramatice efectuate de I. Herfner, P. Cervatti şi Elena Teyber- 
Asachi. De succes se bucură şi creaţiile cu caracter pastoral, aflate în 
repertoriul elevilor de la şcolile românești din Transilvania, ca de pildă, 
Veselie pastorală de 'Timotei Cipariu. Stadiul incipient al organizării 
activităţii teatrale îi determină pe realizatorii spectacoleior să recurgă 
pentru comperajul muzical la tarafurile de lăutari. 

Intensificările mişcării de afirmare naţională, dezvoltarea litera- 
turii creează terenul pentru apariţia ideii înfiinţării Teatrului Naţional, 
formulată de I. Heliade Rădulescu. Realizarea acestui nobil țel se condi-. 
ționa de factori a căror lipsă, în acel moment, împiedica înfăptuirea sa : 
nu existau școli pentru pregătirea actorilor şi a muzicanţilor. Lipsea și 
dramaturgia originală. Pentru remedierea stării nefavorabile se înfiin- 
țează, după cum am văzut, Societatea filarmonică și Conservatorul filar- 
monic-dramatic care, în ciuda scurtei fiinţări, au demonstrat capacitatea 
tinerilcr munteni și moldoveni de a servi cu talent arta dramatică şi 
muzicală. Primele spectacole lirice în limba română demonstrează pu- 
biicului posibilităţile nelimitate ale genului de a exprima adinci simţă- 
minte omeneşti. 

Afirmarea trupelor românești cu profil teatral-muzical sînt rezul- 
tatul avîntului revoluționar premergător anului 1848. Dezvoltarea ar- 
tistică cunoaşte un puternic impuls prin programul cultural al „Daciei 
literare“, aflat la temelia mișcării teatrale şi muzicale. Principala idee 
a acestui important manifest este stimularea creației literare și artistice 
remânești. Punctele esențiale cu caracter de orientare a programului 
avind aplicaţii la domeniul teatral și muzical sînt realizarea unui reper- 
toriu original care să refiecte viaţa românească, pregătirea actorilor 
profesionişti şi transformarea teatrului într-o școală cetățenească pa- 
triotică. Lupta pentru propășşirea culturii, sub diverse forme, îşi pune 
amprenta asupra creaţiei dramatice, precum şi asupra spectacolelor tea- 
trale. „Fiindcă la noi nu posedăm încă libertatea tiparului, nici arma 
zilnică a jurnalismului — scria Vasile Alecsandri — am proiectat să-mi 

fac din teatru un organ spre biciuirea moravurilor rele şi a ridicolelor 
societăţii noastre“ £ 

Animatorii trupelor româneşti de teatru sînt, după 1840, în ordine 
cronologică : Costache Aristia, Matei Millo, Costache Caragiale, C. Ha- 
lepiu, C. Mihalache-Mihăileanu și Mihail Pascaly. Desigur, avem în ve- 
dere animatorii actori. Cel puțin în egală măsură au stimulat mişcarea 
teatrală personalitățile culturale : C. Negruzzi, M. Kogălniceanu, V. Alec- 
sandri, I. Heliade Rădulescu. În Transilvania se perpetuează Comedia 
ambulatoria alumnorul, trupa elevilor de la Blaj, prin reprezentații 
ocazionale cu caracter românesc. În 1847, la Braşov se pun bazele So- 
cietății românești cantatoare și theatrale, condusă de Josif Farkaş, des- 
fășurînd numeroase turnee în orașele transilvănene. Insistăm asupra tru- 
pelor teatrale, deoarece acestea s-au dezvoltat în strinsă legătură cu 
muzica. 


Datorită ponderii însemnate a muzicii în teatru, însăși configuraţia 
tormaţiei şi a repertoriului îi îndreptățește profilul muzical și teatral. 
Într-un anumit sens, originea teatrului și a muzicii lirice românești este 
identică, avînd aceleași rădăcini și antecedente. Cîntecul și textul dra- 
matic au mers mînă în mînă în epopeea făuririi creaţiei muzicale na- 
ionale de operă. Perioada naşterii teatrului cult coincide cu problema 
conturării primelor încercări de muzică. Într-un alt plan, teatrul româ- 
nesc s-a născut în strinsă legătură cu activitatea trupelor străine care 
aveau un ascendent asupra lui, datorită pregătirii profesionale, expe- 
rienţei, repertoriului şi sprijinului dat de către oficialitate. Începînd cu 
1845, teatrul românesc iese de sub dominația trupelor străine, afirmin- 
du-și fizionomia proprie prin repertoriul original pe care-l cultivă și 
prin marile figuri actoricești care ilustrează scena românească din 
această perioadă. 

Potrivit practicii teatrale, spectacolul era însoţit de muzică. Cei 
doi reprezentanţi de frunte ai activităţii teatrale, M. Millo şi C. Cara- 
giale, în calitate de directori de trupă, apelează la talentul şi priceperea 
compozitorilor Alexandru Flechtenmacher şi respectiv Ioan Wachmann. 
Colaborarea dintre director, actor, adeseori şi autor dramatic pe de o 
parte, si compozitor, conducătorul orchestrei, adică dirijorul, care încă 
nu era cunoscut în accepțiunea curentă a cuvîntului, este astfel explicată 
de istoricul D. C. Ollănescu : „Fără cuplete și fără melodrame (intervenții 
orchestrale peste care se desfășura declamaţia — n.n.)... nici că se putea 
reprezenta ceva pe scena noastră, într-atita publicul fusese deprins cu 
cîntecul de neîntreruptul şir al operelor italiene sau germane și desăl- 
tărețele şi mai ales slobodele la gură vodeviluri franțuzeşti !“ 2 Așadar, 
colaborarea se explică prin dorința antreprenorilor de a avea în reper- 
toriu compoziţii muzicale care să corespundă momentului teatral și să 
exprime prin prisma intonațţiilor de epocă sau populare sensul emoţional 
al piesei jucate, Într-un cuvînt, se cîntau lucrări originale, pline de sim- 
țămînt naţional, de cea mai aleasă și bogată fantezie. 


1 „Convorbiri literare“, 1 ianuarie 1875. 
2 D. C. Ollănescu, Teatrul la români, op. cit., p. 170. 

Repertoriul trupelor românești cuprinde, după 1850, un număr 
impresionant de lucrări. Bunăoară, trupa lui C. Caragiale, avîndu-l co- 
laborator pe I. A. Wachmann, dispune de un repertoriu alcătuit din patru- 
zeci de vodeviluri, treizeci şi cinci de drame și comedii, cincisprezece 
operete. Predomină lucrările cu tematică românească. Cu prilejul primu- 
lui turneu întreprins de trupa moldovenească a lui M. Millo la Bucureşti 
(1851), presa vremii releva străduinţa de a promova creaţia originală care 
să corespundă necesității răspîndirii, în rîndul publicului, a sentimentelor 
patriotice £. 

înfruntînd nenumărate opreliști, mișcarea teatrală şi muzicală 
românească înregistrează succese. În 1846 se deschide, la Iași, Teatrul 
Naţional, în care se impun de la început spectacolele artiștilor români. 
cucerind publicul. În bună parte, succesul spectacolelor se datora mu- 
zicii în care compozitorii recurgeau la melodii lăutărești, pentru a de- 
servi ideile vodeviiurilor, adeseori biciuitoare la adresa moravurilor 
societății. 

Nașterea trupelor românești și popularitatea crescîndă a acestora 
au creat o dispută aprigă între formaţiile străine și autohtone. Concu- 
rența iscată capătă forme dintre cele mai variate. O comparaţie cît de 
sumară între trupele străine și trupele românești duce la reliefarea unor 
trăsături care nu puteau să nu ofere teren pentru neînţelegeri. Teatrul 
românesc avea un caracter larg, prin limba pe care o folosea, iar tema- 
tica repertoriului se adresa maselor populare. Trupele străine aveau un 
cerc de spectatori mult mai restrîns. Susţinătorii lor se aflau în cercurile 
guvernamentale care dispuneau de mijloace financiare, în timp ce admi- 
ratorii trupelor noastre, recrutaţi din cele mai diverse pături sociale, 
nu aveau posibilitatea să le creeze condiţii materiale satisfăcătoare. Deo- 
sebirile, în loc să se atenueze, se intensifică. Tematica repertoriului 
românesc, spiritul critic al pieselor şi nota lor satirică nu putea fi apro- 
bată de cei împotriva cărora era adresată. În consecinţă, vor frecventa 
în mod demonstrativ reprezentațiile străine, iar pe cele autohtone le 
vor boicota cu perseverenţă. 

Conflictul dintre trupe va cunoaște forme dramatice, atunci cînd 
cercurile oficiale acordă un regim preferenţial operei italiene, aprobînd 
măsuri restrictive faţă de teatru românesc. După cum s-a văzut, Hen- 
rietta Karl obținuse o serie de favoruri. Prin contractul încheiat în 1845 
între Sfatul orășenesc, proprietarul sălii Momolo, trupa de operă a Hen- 
riettei Karl şi trupa diletanţilor români, se prevăd o serie de clauze 
care stabilesc obligaţii pentru ambele părţi. Practic, trupa lui C. Cara- 
giele, avîndu-l asociat pe C. Mihăileanu, plătea tribut teatrului italian ?. 
În fiecare seară trebuia să plătească chirie 20 de galbeni, din patru 
reprezentații ale trupei românești, una era dată în beneficiul operei 
italiene, pe scenă, trupa română avea drept să repete numai în ziua 


1 „Zimbrul“, 25 octombrie 1851, după T. T. Burada, Istoria teatrului în 
Moldova, vol. II, p. 63. 

> C. Caragiale, Dreptatea poporului judece pe fraţii Caragiale, București, 
1849, p. 4. 

reprezentaţiei. Cea mai grea condiţie, cu implicaţii directe asupra mu- 
zicii, era prevederea ca trupa română să nu reprezinte lucrări lirice de 
orice natură. ari fi. Aceasta însemna că operei italiene i se acorda mono- 
polul asupra tuturor manifestărilor muzicale, iar trupei româneşti, în 
propria-i ţară, i se interzicea promovarea creaţiei muzicale autohtone. 
Singura formă acceptată erau „cîntecele comice“, în care muzica ocupa 
un rcl secundar. Cu asemenea legiferări nu ne mai putem mira de ce 
activitatea muzicală evolua lent !. 

Concesionarea teatrului, făcută altor impresari, deși nu va mai 
stipula asemenea drastice puncte, va fi astfel încheiată, încît să favori- 
zeze în continuare orice antrepriză venită din afară. Acestor trupe li 
se acorda subvenție, în timp ce trupele românești nu erau sprijinite cu 
mijloace financiare din partea cîrmuirii. Dacă la asemenea condiții şi 
relaţii se adaugă și interminabilele intrigi care, adeseori, înveninau at- 
mosfera dintre cele două trupe, vcm avea imaginea cadrului în care 
se desfășura arta noastră. Ar fi nedrept să nu amintim şi de stabilirea 
de relaţii de colabo:are, spectacole date împreună, într-ajutorări reci- 
proce. Totuși, odată cu afirmarea formațiilor teatrale românești, con- 
îlictul nu putea fi evitat. Acesta se va adinci, în pofida unor înţelegeri, 
a unor momente de relaxare, mai ales atunci cînd se va naște ideea și 
înfăptuirea ei : formaţia română de operă. Abia atunci concurența va fi 
purtată de partide egale cel puţin din punct de vedere teoretic. În faza 
anterioară, di-puta se duce de către parteneri cu profil deosebit, artiști 
lirici si artişti dramatici care cîntau. 

În privința locului în spectacolul teatral trebuie spus că muzicii 
îi era rezervat un loc auxiliar, rezumîndu-se la cîteva numere, de obicei 
cuplete nepretenţioase, „cîntecele“ pe care le putea interpreta orice actor 
diletant. Începuturile creaţiei teatrale apelează la muzică pentru a cîştiga 
public, plasticitate, relief. Dar arta interpretativă, din punct de vedere 
tehnic se afla, în mod firesc stadiului, într-o zonă incipientă. Către 1850, 
muzica cunoaște o relativă dezvoltare, în sensul că apar uverturi și melo- 
drame scurte, suporturi orchestrale alcătuite din perioade muzicale (pa- 
tru, opt, şaisprezece măsuri), repetate dacă textul mai dezvoltat o cerea. 
Caracterul nepretenţios rezultă şi din colabcrarea cu tarafurile lăută- 
rești, formaţiile militare, muzica ștabului sau, într-un caz fericit, cu 
un ansamblu orchestral special conceput. Oricum, numărul instrumen- 
tiștilor nu depăşea cifra opt-doisprezece, formaţia se axa pe comparti- 
mentul coardelor, completată cu un corn sau un cvartet de suflători. 

Pentru a stîrni în permanenţă interesul spectatorilor, trupele erau 
nevoite să prezinte un număr mare de premiere în care necesitatea mo- 
mentelor muzicale noi a impus cooptarea compoziterului în cadrul trupei. 
Acesta trebuia să confecţioneze cîntece, piese, potpuriuri pentru antracte. 
Mergîndu-se pe linia accesibilităţii imediate, se recurgea, pe lingă pre- 
lucrarea melodiilor populare, a celor orientale, a recmanţelor și dansu- 
rilor de salon, la reluarea unor cîntece de succes din lucrări deja cunos- 
cute sau la apelarea la arii celebre din repertoriul operei italiene. De 


1 D. C. Ollănescu, op. cit. p. 138. 

aici decurgea aspectul eteroclit al muzicii teatrale. Arareori se auzeau 
compoziţii inedite. 

Cu toate acestea, apelarea la stratul folcloric corespundea drama- 
turgiei teatrale care, plasată în mediul rustic, îndreptăţea valorificarea 
unor melodii. Prezentate într-o faotură simplă, aceste mlădiţe vor con- 
stitui punctul de pornire al preocupărilor componistice în muzica româ- 
nească. Sub acest aspect, muzica teatrală favorizează încercări şi căutări 
pe linia cristalizării unui stil muzical naţional. Pe măsura creșterii nume- 
rice a încercărilor componistice se produce separarea granulelor auri- 
fere de pietrișul care le învăluie. În stadiul embrionar în care se afla 
muzica în cadrul manifestărilor teatrale, orientarea spre tezaurul fol- 
cloric reprezintă o tendinţă meritorie, susținută și valorificată pe măsura 
modestelor resurse tehnice de care dispuneau făuritorii muzicii drama- 
tice. Teatrul românesc apare, din aceste motive, leagănul creaţiei lirice 
naţionale. 


CREAȚIA MUZICALĂ 


PREAMBUL 


Angajaţi în ofensiva edificării culturii românești, muzicienii mani- 
festă preocupări creatoare care vor aprofunda cu mijloace stilistice spe- 
cifice diferite sfere tematice, căutînd să le dea, pe cît posibil, o amprentă 
specifică. Se poate afirma că muzicii nu i-au fost străine nici una din 
tendințele literar-artistice proeminente. Ca atare, muzica a reflectat 
epoca, starea de spirit a perioadei respective, avîntul revoluționar de 
la 1848, elanul patriotic care a dus la înfăptuirea măreţului act al Unirii. 

În deceniul al treilea al secolului trecut, cînd creaţia muzicală 
naţională se afla în fașă, trăsăturile poeziei erotice, senzuale, desfăşu- 
rată sub amprenta curentului neogrecesc, de rezonanţă anacreontică, se 
relevă în genul romanței. De aici decurge stilul senzual cu erotismul 
galant, cu berjerismul idilic, atît de frecvent în poeziile lui Conachi, 
Alecu Văcărescu, ale căror texte servesc drept pretexte compozitorilor. 
Elegia intimă va fi înlocuită curînd cu elegia patriotică, ce va conduce 
spre cîntecul din anii revoluţiei şi Unirii. 

Concomitent cu afirmarea limbii române, cu susținerea vechimii 
poporului nostru pe aceste meleaguri, se dezvoltă o literatură patriotică, 
în care evocarea trecutului istoric se bucură de largă prețuire și cău- 
tare, În asemenea fragmente, datorate lui I. H. Rădulescu, Gh. Asachi, 
înscenate cu prilejul unor sărbători și manifestări festive, muzica inter- 
vine pentru a sublinia forța dramatico-eroică a momentului, pentru a 
releva cadrul pastoral folcloric, deșteptind sentimente patriotice. Sub 
aceste auspicii se conturează primele creaţii corale şi vocal-simfonice, 
primele încercări de întruchipare în formule sonore a ideilor de rezo- 
nanţă socială. De la asemenea compoziţii se va proiecta linia creaţiei 
muzicale dramatice, gen abordat în această perioadă pentru a se evcca 
chipul personalităților istorice, marile momente din trecutul eroic al 
patriei noastre. 

Preocuparea pentru cultivarea obiceiurilor folclorice va determina 
o adevărată orientare artistică, ce şi-a găsit în muzică un teren fertil. 
În acest domeniu se preconizează lărgirea diapazonului folcloric prin 
evocarea frumuseţii naturii rustice, subliniindu-se sentimentul de admi- 
raţie în faţa pitorescului peisaj românesc. Creaţia muzicală populară 
va servi drept pivot în primele uverturi simfonice. 

Cimpul cel mai vast de inspirație, pentru compozitori îl oferă pie- 
sele de teatru cu funcţii satirice, a căror tematică era desprinsă din 
realitatea socială nemijlocită, avînd menirea să fortifice spiritele, să pro- 
moveze noul, să educe spectatorii. În asemenea piese de V. Alecsandri, 
Al. Russo, M. Millo, robusteţea, buna dispoziţie, optimismul, redate prin 
intermediul melodiilor de romantä ori cu caracter giusto silabic, avîn- 
du-și originea în tezaurul jocurilor populare, deţin locul principal. Ideile 
pieselor vor fi subliniate prin muzică, al cărei sens era conceput să 
aprofundeze psihologic mementul respectiv, conferind o anumită dispo- 
ziție sufletească. În creaţia muzicală şi-au gătit ecou cele mai vii pro- 
bleme sociale, primatul deţinîndu-l momentul unirii şi al revoluţiei 
pașoptiste. Şi alte aspecte s-au reflectat în muzica epocii, ca bunăoară 
problema dezrobirii ţiganilor, a inegalităţii dintre clase, a drepturilor 
omului. 

Îndreptarul activităţii literare, renumitul program al „Daciei lite- 
rare“, prin care s-a adoptat o atitudine clară si fermă împotriva influ- 
ențelor străine, indicîndu-se calea creării unei arts originale, capabilă. 
să contureze imaginea societăţii româneşti, a servit drept far călăuzitor 
și pentru creaţia muzicală. Într-o perioadă cînd nu dispuneam încă de 
o creaţie afirmată, cînd nu se cristalizaseră trăsăturile distinctive ale 
stilului muzical naţional, cînd aria vieţii muzicale era invadată de cele 
mai pestriţe lucrări, ce adeseori cultivau facilitatea și prostul gust, se 
impunea o concepţie fără echivoc, aptă să bareze calea mediocrităţii şi 
producţiilor epigenice. „Dorul imitaţiei — se spunea în „Dacia literară“ — 
s-a făcut la noi o manie primejdioasă, pentru că omoară în noi duhul 
naţional. Această manie este, mai ales, covirşitoare în literatură. Mai 
în toate zilele ies de sub teasc cărţi în limba românească. Dar ce folos! 
că sînt numai traducții din alte limbi, și încă si acele de ar fi bune. 
Traducţiile însă nu fac o literatură... Istoria noastră are destule fapte 
eroice, frumoasele noastre ţări sunt destul de mari, obiceiurile noastre 
sunt destul de pitoreşti și de poetice, pentru ca să putem găsi şi la 
noi sujeturi de scris, fără să avem pentru aceasta irebuinţa să împru- 
mutăm de la alte naţiuni“ t, 

Procesul componistic înregistrează acest manifest literar-artistic: 
după 1840. În faza precedentă, compoziţiile, cîntecele, piesele instru- 
mentale, cantatele, vodevilurile şi lucrările lirice mai complexe au un 
pronunţat caracter epigonic. Și cum și între produsele afectate de această 
plagă se pot stabili anumite gradaţii, epigonismul manifestat în creaţiile 
lui Elena Asachi, Philip Caudella, I. Herfner, Fr. Ruzitski, I. A. Wach- 
mann, L. Wiest era de speţă inferioară, lor servindu-le ca modele com- 


1 Kogălniceanu, M., Introducție. „Dacia literară“, Iași, tom. 1, 1840, nr. 1, p. 7. 

pozitorii epigoni ai clasicilor vienezi. Acest adevăr nu poate fi tăgăduit. 
Aprecierea obiectivă nu diminuează însă rolul acestor compozitori pio- 
nieri, care au pornit să defrişeze un teren prea puţin cunoscut. În creaţia 
aceloraşi compozitori se întrevăd anumite licăriri ce denotă tendinţa 
căutării unor căi noi, corespunzătoare felului de a fi şi înţelege al publi- 
cului românesc. Avem în vedere timidele apelări la folclor, pentru ilus- 
trarea mai fidelă a momentului evocat. În creaţia compozitorilor men- 
ţionaţi nu poate fi vorba de un echilibru între antiteze, între eclectism 
şi valorificarea folclorului. Prima orientare a atirnat mai greu în balanţa 
stilistică, 

După lansarea programului „Daciei literare“ se produce o cotitură 
în raportul imitație și originalitate în domeniul compoziţiei, efectuîndu-se 
o curioasă îmbinare a celcr două categorii. Se obţin lucrări cu caracter 
hibrid, dar cu o certă tentă de căutare a unui stil particular, deosebit 
de cele auzite pe alte teritorii. A. Flechtenmacher poate fi socotit pri- 
mul compozitor care, fără să exceleze printr-o individualitate aparte, 
a ştiut să extragă din melosul popular mai multe elemente specifice, 
conterindu-le în sfera muzicii sale pondere sporită. După exemplul său 
se vor orienta I. A. Wachmann și L. Wiest, încercînd un plus de origi- 
nalitate. Din păcate, zona folclorică la care au apelat acești compozitori, 
muzica orășenească lăutărească de influenţă apuseană, deci iarăşi o sursă 
indirectă, impură, nu a putut să insufle pregnanţă şi prospeţime. Metoda 
apelării la folclor va fi mai directă în cazul prelucrărilor folclorice ale 
lui Carol Miculi, remarcîndu-se printr-o mai pronunţată originalitate, 
deși, sub aspect armonic şi al scriiturii pianistice, sînt tributare stilului 
romantic al protesorului care i-a îndrumat pașii în compoziţie, Fre- 
deric Chopin. 

Am abordat, parţial, aspectul cardinal al stabilizării profilului mu- 
zicii românești, tot în axa programului „Daciei literare“, inspiraţia din 
realitatea românească. Pentru muzică, această problemă a avut implica- 
Dun! adinci. În afara factorilor exteriori, atribuiţi creaţiilor muzicale 
din contactul cu textul poetic, muzica avea prilejul, sporit poate față 
de celelalte ramuri artistice, să valorifice unul dintre cele mai preţioase 
zăcăminte păstrate și îmbogăţite cu sfinţenie în decursul timpurilor : 
cîntecele și jocurile populare. 

Interesul muzicanţilor față de creaţia folclorică se afirmă în con- 
cordanţă cu interesul existent față de tot ceea ce ne este propriu, româ- 
nesc. Dorind să ridice ancora culturii naţionale, intelectualii, artiștii 
investighează asupra trăsăturilur ei caracteristice în arta populară. Aten- 
ţia muzicienilor autohtoni era stimulată și de aprecierea muzicienilor 
străini care, în trecere prin ţările noastre, își exprimă admiraţia pentru 
integritatea şi virtuțile folclorice. În plus, după cum s-a văzut, scriitorii 
aplecaţi asupra frumuseţilor versului popular relevă necesitatea valori- 
ficării nepreţuitelor comori muzicale. „Melodiile unui popor — scria 
Vasile Alecsandri — sînt tezaurul cel mai preţios al său, căci fac parte 
din viaţa şi inima lui...“. 

Sub înriîurirea factorilor interni si externi, compozitorii au început 
să asculte melodii populare, introducîndu-le în creaţiile lor. Pentru 

gustul unor muzicieni formaţi în cuitul muzicii clasice, cum au tost 
toţi compozitorii acestei epoci, cîntecele româneşti aveau un caracter 
cvasi-exotic. Includerea melodiilor popuiare în compoziţii se justifica 
în vedorile lor numai în scene caracteristice. De aici, folclorul apare 
sporadic şi neconcludent, într-o manieră care încerca să niveleze deo- 
sebirile existente între sistemul armonic apusean şi „tenalităţile“« ne- 
cbișnuite ale cîntecelor lăutărești. De altfel, structura complexă a mu- 
zicii populare nu putea fi identificată în stadiul gîndirii teoretice de 
atunci. Mai mult, în concepţia muzicienilor, a fost considerată primitivă, 
arhaică. Singurul remediu pentru includerea în compoziţii rămiînea ani- 
hilarea, pe cît posibil, a tuturor particularităţilor stilistice ale folclorului, 
cu alte cuvinte corectarea parametrilor specifici muzicii româneşti în 
dauna forței spontane şi a ineditului muzical. Nici Flechtenmacher nu 
depăşeşte această viziune, deși pentru creaţia sa folclorul devine un 
element indisolubil, căutindu-și integrarea în cadrele major-minorului, 
prin găsirea unor particularități de ordin interior. Flechtenmacher 
ajunge la concluzia că în muzica românească se întîlnesc structuri inva- 
riabile, care asigură unitatea intervalică. Principala structură invariabilă 
a tost considerată secunda mărită. Așadar, era suficient ca în conturul 
unei teme să se introducă una sau două asemenea intervale, pentru a 
se obţine coloritul românesc. Rezultă că o melodie de tip occidental, 
o cantilenă italiană pigmentată cu cîteva intervale fixe va imprima 
culoarea românească. Viziunea se dovedeşte simplificatoare si rudimen- 
tară, deoarece vehiculează cu un potențial expresiv limitat și izolat. 
În orice caz, această medalitate parţială, restrinsă, a servit pentru în- 
ceput. Istoria muzicii româneşti, sub acest aspect, ar putea fi identificată 
în procesul ascendent al lărgirii cencepţiei teoretico-componistice asu- 
pra folclorului, mergîndu-se de la simplu la complex, de la interval la 
totalitatea parametrilor (inclusiv superintervalici), care definesc compo- 
nentele structurii muzicii româneşti. Prin înțelegerea componentelor sti- 
listice descoperite și integrarea lor în circuitul parametrilor componistici 
se lărgea zona stilistică a creaţiei, a ponderii specificului naţional, se 
aimensiona esenţa sa generalizatoare. 

Pentru optica simplificatoare asupra folclorului a primilor nostri 
compozitori, este elocventă tratarea ritmului de horă, care pînă prin 
1850 era considerat ca fiind binar. Un exemplu în acest sens îl avem 
în corul introductiv „Măi flăcăi întoarceţi hora“, din Baba Hiren Ul- 
terior, după un deceniu, s-a identificat adevăratul tempou al horei. 

Descoperirea particularităţilor stilistice populare şi ridicarea lor la 
nivelul structurilor muzicii profesioniste era deja un fenomen european, 
concretizat în nașterea școlilor naționale. Romantismul, care cucerise 
terenul, impune lărgirea diapazonului stilistic prin diversificarea pro- 
cedeelor componistice de factură personală și națională. Ecourile acestui 
curent se recepționează și în ţara noastră, favorizind căutări pentru 
identificarea izvoarelor de inspiraţie muzicală în melosul folcloric. 


Dintr-un anumit punct de vedere, ne punem întrebarea dacă măr- 
ginirea spaţiului stilistic naţional al compozitorilor aflați în etapa pre- 

cedentă afirmării școlii naţionale româneşti este într-adevăr un punct 
obscur. Aruncînd o privire retrospectivă. asupra muzicii apusene prero- 
mantice, vom remarca tendinţele absorbante ale marilor culturi muzi- 
cale, afirmate în afara stratului folcloric. Înseși melodiile românești 
păstrate în culegeri mai vechi în notație apuseană ne indică o anumită 
reticenţă faţă de inflexivnile particulare şi evitarea sau anihilarea lor 
prin prisma muzicii sistemului major-minor. În acest fel, anumite arti- 
culaţii dispar în detrimentul originalității naţionale. Dacă sub acest raport 
am privi melodiile lui Căianu, vom înţelege de ce caracterul românesc 
evident, mai ales pentru acea epocă, apare totuși estompat. În schimb, 
piesele păstrate în notație psaltică sînt incomparabil mai autentice, mai 
apropiate fizionomiei lor originale. 

Compozitorii epocii preunioniste au lăsat posterităţii titluri nume- 
rcase în aproape toate genurile. Fecundiiatea inspiraţiei se află, din 
păcate, în raport invers proporţional cu virtualităţile artistice. Creaţia 
pioni?rilor componisticii noastre a deţinut o pondere mare în ansamblul 
repertoriului de epocă, bucurîndu-se de interes. Dar succesul a preocu- 
pat în mai mare măsură decît perenitatea producţiilor. În perspectiva 
anilor scurşi, compoziţiile amintite nu păstrează decît o valoare docu- 
mentară, nefiind înzestrate cu suficiente argumente de natură artistică. 
Chiar şi h:crările ce se detaşează oarecum de nivelul mediu au o parti- 
cularitate curioasă ` se mențin prin fuziunea factoriior artistici cu cei 
documentari. Ascultind Uvertura națională moldavă sau Baba Hîrca de 
Flechtenmacher, compoziţii marcante ale respectivei perioade, încerci sen- 
timentul că te afli în faţa unei mostre de epocă, este adevărat, cu certe 
calităţi, care oferă o probă documentară asupra nivelului stilistic de 
atunci. Aceeaşi funcţie cognitivă asupra straturilor muzicale din acei 
ani o îndeplinesc şi prelucrările de folclor în care se îmbină alura 
vetustă cu unduiri sclipitoare ale contu:ului melodic popular. 

Explicaţia acestei situaţii contrariante poate fi găsită în orizontul 
vieţii noastre muzicale, în profilul nefinalizat al celor mai mulţi com- 
pozitori. Oare mediul nostru muzical oferea posibilităţi de creştere 
pentru un tînăr muzician ? Sîntem nevoiţi să invocăm stadiul incipient 
al evoluţiei noastre muzicale pentru a demonstra că I. A. Wachmann, 
A. Flechtenmacher şi L. Wiest erau personalităţi cu o formaţie ce în- 
trecea posibilitățile şi limitele superioare ale activităţii muzicale autoh- 
tone. Deşi erau muzicieni cu studii incomplete în conservatoarele din 
străinătate, ei aveau o practică muzicală incontestabilă ce îi situa în 
fruntea piramidei în cotinuă ascensiune. Pentru efectuarea unei acti- 
vităţi componistice de nivel erau necesare condiţii imprimate de acti- 
vitatea unor formaţii interpretative. Or, acest lucru la mijlocul 
secolului trecut era un imperativ. Mediul nostru muzical nu oferea 
posibilităţi stimulative, pentru genuri superioare de compoziţie. 

Un factor antrenant în apariţia unor lucrări valoroase s-ar fi creat 
dacă ar fi existat un număr mai mare de compozitori care să alcătu- 
iască un front competitiv, în cadrul căruia ar fi avut posibilitatea să-și 
confrunte poziţiile estetice şi stilistice, să-şi perfecționeze concepţiile 
prin disputa componentelor tehnico-profesionale. Arta componistică im- 

plică un meșteșug, o ucenicie, o formaţie care, în condiţiile lipsei de 
experienţă a muzicii noastre, abia se cristalizează. Un asemenea cadru 
este prematur, ca, de fapt, și cel al cerinţei unor lucrări originale în 
genurile simfonice elevate, din partea vieţii muzicale. 

În lipsa factorilor obiectivi care să suscite o creaţie artistică 
autentică, ne mulţumim cu modestele partituri scrise din dorința zămis- 
lirii creaţiei pe măsura nivelului profesional atins în acel stadiu, pe 
ansambiul dezvoltării muzicale românești.  Pretenţiilor să le oferim 
realităţile şi în acest caz vom aprecia dorinţele în  cencordanţă cu 
împlinirile. Creaţia compozitorilor preunionişti, chiar dacă nu se poate 
prezenta cu virfuri artistice, oferă premisele afirmării, în anii următori, 
a treptei superioare în traiectoria muzicii românești. Încercările lor nu 
pot fi ignorate, deoarece prezintă aspecte primare în cristalizarea școlii 
românești de compoziţie, fără de care ar fi greu să se înţeleagă drumul 
parcurs. Cu creaţiile acestor compozitori, muzica românească nu are 
motive să se laude, dar nici să se ruşineze. Ele reprezintă o realitate, 
un document de epocă care are o valoare anumită, valoarea primelor 
începuturi. De aceea, autorii-pionieri ai compoziţiei muzicale naţionale 
nu trebuie cercetaţi cu exigenţele altei sensibilităţi decît aceea a epocii 
care i-a generat şi căreia i s-au adresat. 


Domeniile creaţiei abordate în această perioadă se grupează în 
muzica teatrală, vocală, instrumentală şi simfonică. Aproape fiecare 
cuprinde genuri variate. Delimitările au un ridicat grad generalizator, 
deoarece tormele preconizate nu îndreptăţesc o clasificare mai riguroasă. 
Totuși, aceasta va deveni necesară în cadrul anumitor diviziuni globale. 


MUZICA TEATRALĂ 


Creaţia muzicală destinată scenei cuprinde genurile : muzică pen- 
tru piese de teatru, vodevil, operetă, lucrări coregrafice, operă. 

Muzica destinată pieselor de teatru își are epoca înfloritoare între 
anii 1830—1845, şi este concepută într-o asemenea manieră, încît să 
confere spectacolelor un plus de accesibilitate și mai multă atractivitate. 
Şi după 1845 s-a recurs la muzică pentru ilustrarea anumitor momente, 
dar cu rare excepţii, creaţiile de această natură au fost umbrite ca 
valoare și semnificaţie de lucrările cu greutatea centrată pe latura 
muzicală. În piesele de teatru, muzica îndeplinește o funcţie secundară, 
pe cînd în operetă și mai ales în operă, rolurile se schimbă, libretul 
devine pretext, muzica situîndu-se în plin cîmp vizual. 

Primele încercări muzicale le întîlnim în piesele de teatru de inspi- 
raţie istorică, aparţinînd condeiului  animatorului culturii moldovene, 
Gheorghe Asachi. În aceste piese, muzica își găsește locul cu precădere 
în preludiile şi uverturile orchestrale, în antracte şi, arareori, în 
decursul piesei. Formele muzicii de teatru erau intermedii, cuplete, 
arii, melodrame, imnuri, ce adeseori aveau un caracter autonom, putind 
fi interpretate ca piese de sine stătătoare. Cît priveşte originalitatea 

numerelor destinate pieselor dramatice, ea se afla în deficiență, deoarece 
metoda preconizată se rezuma la aranjamente şi transcripţii după cele 
mai cunoscute romanțe, dansuri de salon și arii italiene de operă. În 
muzica piesei Grădinarul orb de Kotzebue a răsunat melodia „Nell fu- 
roro della tempesta“ din opera Piratul de Bellini. În Triumful amorului 
s-a folosit aria „Una voce poco fa“ din opera Bărbierul din Sevilla de 
Rossini. La piesa Lapeirus, muzica, alcătuită de P. Cervatti, era formată 
din melodiile operelor lui Bellini, Rossini, Blangini, Carafa şi Persius t: 

Aşadar, în majoritatea lor, numerele muzicale din primele piese 
de teatru în limba română, în virtutea surselor din care provin, nu 
puteau fi legate de caracterul acțiunii dramatice. Nu o dată, în antrac- 
tele unei tragedii, se executau piese cu caracter vesel, care nu contri- 
buiau la instaurarea unei atmosfere corespunzătoare acţiunii scenice. 
Se întîmpla ca si la comedii să se interpreteze muzică de expresie 
dramatică sau eroică. La comedia Soția tulburătoare, susținută de o 
trupă franceză la laşi (1835), orchestra execută Uvertura naţională de 
I. Heriner, scrisă inițial pentru piesa lui Gheorghe Asachi, Dragoș, 
întîiul domn suveran al Moldovei, în care compozitorul recurge la: 
melodii populare româneşti. La una din reprezentațiile dramei Petru 
Rareş Vodă s-a oferit publicului, în încheiere, Idila cu cîntece și dansuri 
„dArmindenea“, reprezentaţie pentru sărbătorirea primăverii, aparținînd 
lui Gheorghe Asachi, pentru care P. Cervatti compusese muzica. Despre 
acest tablou, „Albina românească“ 2 are cuvinte elogioase, descriindu-ne 
ce anume a cuprins: „Horurile cele frumoase, dantul păstorilor şi a 
păstoriţelor, tabloul ce au înfățoşat, urarea ce au rostit un bătrin, 
pentru fericirea obstiei, și o ploaie de flori, ce s-au presurat peste 
privitori, au făcut în acea seară, cea mai plăcută petrecere... 

Cadrul atrăgător al înscenărilor sărbătoreşti cu caracter istoric, festiv, 
idilic, lipsite de acţiune, au favorizat crearea unei muzici aproape inde- 
pendente din punct de vedere dramatic, fiind concepută ca o succesiune 
de cîntece și dansuri, de numere, de forme cu valoare în sine, după 
principiul contrastului. Muzica scrisă de Elena Asachi pentru Serbarea 
păstorilor moldoveni era compusă din: introducere orchestrală, doină, 
cor, baladă, cantata „Cortul“, hora Arcanu și corul final”. Avind un 
caracter prea puţin teatral, ne vom ocupa de aceste compoziţii (respectiv 
cele care s-au păstrat) în paginile ce vor trata începuturile creaţiei 
vocale. Tot Elenei Asachi i se atribuie muzica la piesele de teatru Petru 
Rareş, Dragoș Vodă şi la melodrama Voichița de România. 

Treptat, muzica populară ocupă un loc din ce în ce mai însemnat 
în acele piese şi lucrări care își propun să reprezinte obiceiuri, datini 
cau scene din viaţa poporului nostru. Asemenea piese au un pronunțat 


t Burada, T. T., Istoria teatrului în Moldova, vol. I, op. cit, p. 172. 

? „Albina românească“, Iu, 1837, 2 mai, p. 149—150, vezi și T. T. Burada, 
op. cilt., p. 182. 

> „Albina românească“, Iaşi, 1834. nr. 36, 12 aprilie, p. 139; Meliné Poladian- 
Ghenea, Începuturile muzicii noastre de scenă. În: „Muzica“, București, 1966, 
nr. 7, p. 48. 

caracter patriotic şi pastoral. La Blaj, în 1832, se joacă Egloga Pasto- 
rală de T. Cipariu, tablou muzical cu personaje antice, conținînd referiri 
asupra stării românilor. La laşi, în 1834, se joacă Cantata pastorală sau 
serbarea păstorilor moldoveni, în care se proslăvește curajul și vitejia 
de arme a moldovenilor. Cîntecele şi dansuriie care însoțeau argumentul 
literar, menite să trezească sentimente patriotice, erau autentice melodii 
populare, aranjate pentru o formaţie instrumentală de Elena Asachi. 


Elena Asachi. 


Similare sînt tablourile cu cîntece Serbarea militară de M. Millo, Săr- 
bătoarea românească sau o „serbare a românilor“ de I. Heliade Rădulescu, 
în care, de asemenea, se apelează la cîntecele populare. În pastorala 
aceluiaşi autor O serbare cîmpenească (1837), prilejul includerii folclo- 
rului muzical nu trece nefructificat. Personajul Florica, în așteptarea 
iubitului său Niţu, cînta melodia „Oltule, Oltuţule”. Reprezentaţii ase- 
mănătoare, fără o acţiune dramatică propriu-zisă, deci tablouri pitoreşti, 
statice, în care se îmbină armonios cîntecul și poezia, se pot întilni în 
diferite orașe de-a lungul secolului trecut. 

Raportarea la genurile muzicii populare implică concomitent şi 
relaţia, fie si intimă, ce se stabilește între creaţia teatrală profesionistă. 
și genurile populare cu caracter teatral. În această epocă existau, în 
sfera folclorului, o serie de manifestări cu caracter dramatic. În acest 

sens pot fi menţionate în afara Irozilor, manifestare cu caracter reli- 
gios, prilejuită de sărbătoarea Crăciunului, următoarele forme: jocul 
păpușilor, nunta, teatrul cu temă haiducească. Într-un alt plan se situ- 
ează măscăricii, saltimbancii,  pehlivanii care circulau prin tîrguri și 
sate. Procedee specifice teatrului popular, jocul păpușilor, nunta și tema 
haiducească vor exercita o sensibilă influenţă asupra primelor mani- 
festări profesioniste. Ar fi suficient să anticipăm menţionînd titluri ca : 
Iașii în carnaval, unde se resimt ecourile teatrului de păpuși, Nunta 
țărănească, care nu e altceva decit transpunerea obiceiului folcloric, și 
Iancu Jianu — înscenare nedeghizată a tematicii haiducești. Dramatur- 
gia muzicală folosită în formele populare cu caracter teatral exercita 
o binefăcătoare influenţă asupra muzicienilor. 


VODEVILUL 


Genul teatral-muzical care se naşte în deceniul al patrulea și 
devine în scurt timp cel mai popular este vodevilul, mijloc de satirizare 
a racilelor societăţii, mijloc de luptă pentru o artă naţională. Tematica 
inspirată din realitatea românească, biciuirea mentalităţii și moravuri- 
lor învechite, intriga vie, cupletele, melodiile ușor de memorat — iată 
citeva din atributele acestui gen. Caracteristicile vodevilului sînt astfel 
formulate de I. Voinescu încă din 1836: „Stil ușor, elegant și plăcut 
ca să aducă zîmbet pe buzele noastre sau o lacrimă uşoară în ochii 
noștri. Este într-o arie plină de duh, potrivită cu sujetul bucății. Este 
să puie în joc patimi și întîmplări ale zilei şi ale pămîntului în care 
sînt făcute“ 1, 

Ce este vodevilul ? Gen teatral-muzical, în care textul prozei alter- 
nează cu momente muzicale, de obicei cuplete. Totul în vodevil se 
remarcă prin simplitate, intrigă vioaie, conflict ascuţit, conturarea per- 
sonajelor. Acţiunea avea de obicei un caracter agitat, o dinamică ex- 
terioară, cu peripeții abundente, qui pro quo-uri, travestiri şi încurcături 
de persoane, o anumită gratuitate a contrastelor, lovituri de teatru și 
aglomerări în finaluri. În consecință, risul va fi de suprafaţă, nepropu- 
nîndu-și să scurteze resorturile întinse ale esenței situaţiilor, menite 
să determine aprecierea critică a momentelor teatrale care întotdeauna 
își aveau corespondent în realitatea imediată. Forța asociativă a vodevi- 
lului îi imprimă un caracter de oglindă critică a societăţii. Vorbind 
despre conţinutul piesei Iașii în Carnaval, autorul V. Alecsandri scrie 
că a supărat pe cei avizaţi Cum poate supăra o oglindă pe un om 
urit la faţă şi defectuos la trup“2. 


1 Voinescu, I., Cugetări asupra teatrului. În: „Gazeta Teatrului Naţional“, 
1838, nr. 5—6. 
2 Alecsandri, V., Opere complete. Bucureşti, 1903, „Prefaţa“. 

Vodevilul românesc asimilează elementele genului de la premode- 
lul francez. Spectacolele trupelor străine de vodevil încetează să mai 
intereseze publicul autohton atunci cînd trupele românești se afirmă, 
dînd reprezentații în limba română. Dar, pe lingă anumite procedee 
specifice vodevilului francez,  vodevilul românesc  fructifică trăsături 
proprii spectacolelor populare româneşti cu caracter dramatic: jienii, 
irozii, jocul păpușarilor, călușarii, drăgaica, mocănașul, genuri îndrăgite 
în acea epocă. În curînd, vodevilul autohton se impune cu o fizionomie 
proprie, în lucrări originale. 

Dacă am căuta să stabilim raportul între muzica pieselor de tea- 
tru și muzica vodevilurilor, ne-am găsi într-o mare dificultate, deoarece 
aceasta din urmă este tot muzică de teatru, cu atît mai mult cu cît 
în creaţia dramatică nu abundă lucrările pe coperta cărora autorul să 
specifice „vodevil“. Titulatura frecventă a vodevilurilor va fi variată, 
după cum indică subtitlurile folosite de autorii lucrărilor: canţonetă 
(Mama Anghelușa), canţonetă comică  (Scamatorul), canţonetă naţio- 
nală (Barbu Lăutarul), canţonetă militară (Șoldan viteazul), tablou naţio- 
nal (24 Ianuarie), tablou alegoric (Ștefan Vodă), episod patriotic cu 
cîntece (Vlăduțul mamii), episod naţional cu cîntece (Hotarul), comedie 
muzicală satirică și politică (Găgăuţă), vodevil (Coana Chiriţa la Iași), 
melodramă naţională (Cetatea Neamţului), feerie (Potopul universal), 
operetă (Crai nou). 

Evident, muzica în primele încercări teatrale constituie un ele- 
ment exterior, un fundal care nu avea decit aderente relative față de 
textul dramatic, funcţionalitatea sa nefiind definită. În vodevil, rolul 
muzicii devine predilect teatral, încredințindu-i-se funcţii dramaturgice. 
Treptele următoare ale creaţiei lirice vor realiza accentuarea ponderii 
factorului muzical, mergînd pînă la absoluta lui dominare, în operă. 
Drumul creaţiei lirice româneşti înscrie o traiectorie complexă, care începe 
cu lucrări unde muzica reprezintă un component subordonat și se 
afirmă autonom în lucrări muzicale în care textul va deveni la rîndul 
lui un component subordonat. 

La varietatea subgenurilor se adaugă caracterul militant al vodevi- 
lului, care demască şi biciuiește moravurile societăţii burgheze. În 
vodevil se satirizează tipurile şi mentalităţile generate de societatea 
vremii : aventurierul politicianist, carieristul, corupţia în Agachi Flutur, 
Coana Chiriţa la Expoziţia de la Paris, Haine vechi sau zdrențe politice, 
Rusaliile. În Farmazonul din Hîrlău se ridiculizează obsesia parvenitis- 
mului, lupta împotriva noutăţilor exagerate. Nu o dată tematica vode- 
vilului abordează probleme vitale ale realităţii. Lupta pentru unirea 
Moldovei cu Muntenia o întîlnim în Cînel-Cinel, Iancu Jianu căpitan 
de haiduci, Păcală și Tîndală. Dispreţul pentru tot ce e românesc e 
stigmatizat în Iorgu de la Sadagura. Recurgindu-se la metoda exagerării 
conştiente, se ia atitudine împotriva unor tipuri caracteristice : boierul 
demagog, negustorul lacom, burghezul îmbogăţit, aventurierul, femeia 
de moravuri uşoare. În Piatra din casă se redă „o întîmplare din cele 
scoase din viaţa socială ; caracterele sînt bine expuse și înfăţişează un 
tablou de aviz pentru acele mame care, într-adevăr, socotesc fetele lor 

„Piatră în casă“ de care se cuvine a scăpa cu riscul fericirii lor“ !. Lupta 
pentru libertate se întilneşte în Cetatea Neamţului. Sint evocate și per- 
sonalităţi de seamă ale muzicii. noastre din acea epocă, spre exemplu 
Barbu Lăutarul,. 

Omul din popor va avea de partea lui adeziunea autorilor, în 
schimb boierii, oamenii care se ploconesc în fața a tot ceea ce vine de 
peste graniţă, vor fi stigmatizaţi. Situaţia comică se producea de obicei 
atunci cînd se prezenta adoptarea superficială a formelor de viaţă im- 
portate, ca o modă şi nu ca o necesitate motivată. Prin stările de bună 
dispoziţie sub care se serveau criticile sociale în piesele comice, autorii 
invitau pe spectatori să mediteze. Desigur, critica şi satira la adresa 
celor puternici, în condiţiile unei aspre cenzuri, era diminuată şi nu 
rareori înlocuită cu o caricatură diluată. 

Autorii vodevilurilor româneşti sînt V. Alecsandri, M. Millo, C. Ca- 
ragiale, M. Pascally, C. Aristia, Al. Russo, C. Negruzzi, C. Bolliac. Cel 
mai de seamă rămine Vasile Alecsandri, al cărui scop, formulat într-una 
din scrisorile sale, era „să combat prejudiţii învechite şi ridicole, să 
pun teatrul român pe adevărata cale naţională şi să dovedesc că limba 
noastră se pretează perfect și la comedie şi la muzică“. 

Alecsandri preia modele din vodevilurile străine, în privinţa con- 
struirii intrigii şi a invenţiei dramatice. În tiparele împrumutate, toarnă 
o substanţă de un pronunțat caracter personal si autohton, o veselie con- 
tagioasă, un umor direct, de bun gust. În plus, concepe caracteristicile 
personajelor în concordanţă cu natura tipologică a mentalităţii societății 
vremii, folosirea realităţii locale, a limbii românești cu nuanțele sale 
atit de subtile, cu jargoane şi formule dialectale, ceea ce conferă pie- 
selor originalitate şi farmec  nedezminţit. Comediile lui Alecsandri 
într-atit sînt de integrate spiritului epocii, încît, fără o racordare la 
aceasta, se înţeleg destul de greu. Dramaturgia pieselor se clădește pe 
conflictul dintre mentalitatea învechită, conservatoare a boierimii, po- 
trivnică oricăror transformări, şi concepţia înaintată a elementelor 
progresiste din rîndurile burgheziei, care înţelegea rostul și stringenţa 
reformelor sociale. 

Și în creaţia altor scriitori, viaţa își pune amprenta asupra tema- 
ticii. În Doi țărani şi cinci cîrlani, C. Negruzzi aduce în scenă lumea 
țărănească, iar în Muza de la Burdujeni creează o satiră la adresa cos- 
mopolitismului, împotriva exagerărilor curentului latinist. Cupletul lui 
Al. Russo „Țara-i plină de ciocoi“ din Jignicerul Vadră, în care haiducii 
se pronunță pentru dreptate, a fost interzis de autorităţi. Aspecte sati- 
rice se întîlnesc gi în piesele Un trîntor cât zece de M. Millo şi O repe- 
titie moldovenească sau Noi şi iar noi de C. Caragiale, în care se demască 
caracterul părtinitor, antinaţional al cîrmuirii în problema teatrului. În 
acest caz, autorul nu mai recurge la intermediul ficţiunii, perscnajele 


1 „Albina românească“, 1847, nr. 32, 18 mai; Burada, T. T., op. cit, vol. II, 
p. 13—14. 

piesei şi interpreţii sînt una şi aceeaşi persoană, ceea ce i-a permis lui 
C. Caragiale să-şi exprime crezul artistic-teatral, o pledoarie pentru 
sprijinirea artiştilor români. 

Textele dramatice n-au putut evita inconsecvenţele inerente fazei 
de pionierat: prezentarea idilică a realităţilor sociale, nostalgia vieţii 
patriarhale, lipsa mijloacelor în susţinerea artistică. Cu toate acestea, 
piesele acestor ani au fundamentat creaţia teatrală, favorizînd, totodată, 
nașterea genurilor lirice în muzica românească. De la vodevilurile lui 
Alecsandri și ale contemporanilor săi descind liniile germinative ale te- 
maticii şi procedeelor folosite în dramaturgia naţională, atît teatrală cît 
și muzicală, 

Compozitorii care ilustrează prin lucrările lor perioada şi genul. 
vodevilului în muzica românească sînt Alexandru Flechtenmacher, Ioan 
Andrei Wachmann şi Ludovic Wiest. În palmaresul primilor doi compo- 
zitori citați figurează zeci de vodeviluri. Dintre aceștia, A. Flechtenma- 
cher apare mai însemnat, datorită frumuseţii, forței portretistice şi 
caracterului popular al muzicii. Lui îi aparțin şi cele dintii încercări 
de redare a specificului naţional românesc în muzica dramatică. 

Sub aspect istoric, vodevilul românesc cunoaşte trei etape. Prima 
corespunde anilor de afirmare şi se încheie în jurul anilor 1848. A doua, 
epoca de înflorire se circumscrie în deceniul 1849—1859. A treia, de- 
cadența genului, începe prin 1860, şi se întinde într-o agonie prelungită 
timp de cîteva decenii. În această ultimă etapă nu se produce nimic 
viabil în domeniul vodevilului, genul apare obosit, demodat, menţinîn- 
du-se numai prin reluarea sau imitarea capodoperelor create înainte de 
anul Unirii. 

Piatra de început în afirmarea genului vodevilistic este Triumful 
amorului de E. Winterhalder cu muzica lui I. A. Wachmann, jucat de 
elevii Conservatorului filarmonice în 1835. Manuscrisul muzical nu se 
păstrează. Pe baza datelor ce au putut indica o lumină asupra acestui 
vodevil se poate spune că Triumful amorului reprezintă o creaţie tri- 
butară modeleor importate. Acţiunea se desfăşoară în sudul Italiei, 
într-o lume convenţională, în care activează personajele Fabricio, Ame- 
lia, Evelina, Valerio, Zerlina, pescarul Lindor. În concordanţă cu textul, 
muzica avea un caracter convenţional, fiind lipsită de pregnanţă. Din 
stilul altor compoziţii, datînd din perioada Triumful amorului, deducem 
că |. A. Wachmann nu se remarcă prin originalitate, muzica sa purtind 
puternice rezonanţe din partituri ştiute. Această creaţie teatral-muzicală 
ru a avut consecinţe asupra dezvoltării vodevilului autohton. 

Abia după un deceniu, în lucrări ca Iorgu de la Sadagura și Josi? 
în Carnaval de Alecsandri, genul vodevilului va cunoaște adevărata 
geneză prin creaţia muzicală a lui A. Flechtenmacher, părintele acestui 
gen, legat de realitatea și de melosul popular românesc. I. A. Wachmann 
apare cronologic autorul unui vodevil, dar A. Flechtenmacher rămîne 
părintele de facto al genului, creatorul original, care va imprima carac- 

terul naţional al muzicii teatrale, exemplul său fiind adoptat de ceilalţi 
compozitori, inclusiv de către autorul Triumfului amorului. 

Momentele muzicale din vodevil, de obicei cuplete, alternează, în 
prima etapă, între şase şi douăsprezece. Numerele vocale şi instrumen- 
tale, care în muzica destinată pieselor de teatru constituiau de regulă 
„divertismentul în vodevil, primesc o funcţie precisă, devenind parte com- 
ponentă a acţiunii, Astfel, cîntecele capătă funcţii dramaturgice, creînd 


Alexandru Flechtenmacher. 


atmosfera prin intermediul unei serenade, marș, vals, ca bunăoară în 
Iașii în Carnaval. Cîntecul reprezintă mijlocul eficace de portretizare a 
eroilor. „Of, of, of, ce supărare, de-a avea o fată mare“ din vodevilul 
Piatra din casă o prezintă pe cocoana Zamfira, preocupată de căsătoria 
fiicei sale, indiferent cu cine. Aceeași funcție o îndeplineşte și cupletul 
lui Franz — „Eu, vestitul doctor Franz“, și cîntecul Marghioliţei — „Cît 
îmi pare de bine c-am să mă mărit“. Primul dintre aceste cîntece, al 
Coanei Chiriţa, este satiric, al doilea, vesel, al treilea, liric. În asemenea 
numere se conturează nu numai portretele personajelor, gîndurile şi 
preocupările lor, ci și naționalitatea. Franz este prezentat prin inter- 
mediul valsului austriac, Marghioliţa prin romanta orășenească româ- 
nească. Dar nu numai personaje disparate sînt înfățișate prin muzica 

vodevilului, ci şi categorii sau clase sociale. Dansurile mondene din 
scena baluiui din Iașii în Carnaval creează imaginea unei petreceri boie- 
rest, Scena și cupletul păpuşilor, „Într-a păpușilor ţară“, din același 
vodevil, echivala cu o satiră usturătcare la adresa cîrmuirii. 

Treptat, se cristalizează şi formele muzicii în vodevil. În afară de 
cupletul simplu (monopartit) se folosesc și cuplete de o structură tripar- 
tită (cîntecul lui Leonil din Iașii în Carnaval, „Ca un foc m-a trăznit“). 
Formele nu sînt rigide, se modifică în funcţie de situaţia scenică. O 
particularitate a formei tripartite în vodevil pcate ti considerat acel 
cîntec ce precede ori urmează un monolog sau dialog, desfășurat și el, 
adeseori, pe muzică. Tendinţa încadrării într-o structură ternară este 
vizibilă în finalul vodevilului Iorgu. de la Sadagura, unde, după corul 
țăranilor, urmează un episod orchestral în care predomină sunete de 
trompetă şi tobă, ca apoi să revină hora finală, avind aceeaşi melodie 
din corul ţăranilor. Se manifestă, în această perioadă, şi tendinţa creării 
unor finaluri mai ample decit un cuplet sau un cor obișnuit, ca de 
exemplu în Piatra din casă, unde, în final, înrolați într-un ansamblu, 
fiecare personaj își exprimă atitudinea faţă de evenimentul catalizator 
— căsătoria Marghioliţei. Muzica subliniază efectul comic al unei situaţii, 
atunci cînd are un caracter nepotrivit. În Piatra din casă, „Marşul lui 
Napoleon“ se foloseşte ca fundal muzical într-o scenă de dragoste, spre 
a releva esenţa grotescă a momentului. 

Trei genuri muzicale se profilează mai frecvent în muzica vode- 
vilurilor ` romanţa, dansurile moderne (valsul, polca) şi muzica lăută- 
rească (de cele mai multe ori hora), pe care compozitorii o introduc în 
finalul vodevilurilor Zașii în Carnaval şi Iorgu de la Sadagura, ca expre- 
sie a deznodămîntului fericit. 


Un loc aparte îl ocupă vodevilul Nunta ţărănească (1848) al lui 
Alecsandri şi Flechtenmacher, prin care se aduc în scenă obiceiuri fol- 
clorice, strigături, cîntece, jocuri. Astfel, se demonstrează, nu parţial 
ca în alte vodeviluri, ci integral, valoarea creaţiei populare ca principală 
sursă de inspiraţie. În corul final al acestui vodevil se recurge la o 
cunoscută melodie populară cu caracter de joc. 


Moderato 


Perioada 1849—1859 coincide cu epoca de aur a vodevilului, cu 
anii în care acest gen cunoaște apogeul dezvoltării sale. Ca dimensiuni, 
locul ocupat de către numerele muzicale în vodevil variază de la lu- 
crare la lucrare. În unele vodeviluri sînt șase numere (Cinel-Cinel), în 

altele mai multe : treizeci și şapte în Doi morţi vii de A. Flechtenmacher. 
În Prăpăstiile Bucureștilor, muzica de I. A. Wachmann, numerele ajung 
la patruzeci şi două. Sub acest aspect nu se poate determina o normă 
ciarificatcare asupra genului de vodevil. 

Muzica vodevilurilor scrise în anii menţionaţi continuă şi apro- 
fundează caracterizarea acţiunii. Corul sătenilor din Cinel-Cinel şi corul 
(în tempo de horă) din Florin și Florica ne indică, prin melodica popu- 
lară, că acţiunea se petrece la ţară. Dansurile de salon, polca și cadrilul, 
sugerează ambianța mediului orăşenesc (tabloul balului din Coana Chiriţa 
la lași). Cîntecul lui Pungescu „De-as umbla o lume-ntreagă“ din același 
vodevil exprimă dragostea pentru capitala Moldovei. 

Forţa satirică a cîntecelor din vodeviluri este deosebită. Prin inter- 
mediul cancanului, galopului, se ridiculizează ideile de chiverniseală ale 
unor personaje ca Chiriţa, Coşcodan si Ghiltui. Cu ajutorul cîntecului 
se redau gîndurile, sentimentele și profesia personajelor. Aria lui Coli- 
vescu din Florin şi Florica ne arată îndeletnicirea acestuia — clopotar ; 
cîntecul lui „Eu Pepelea din poveste“ din Arvinte și Pepelea, înfățișează 
vioiciunea şi istețimea. Uneori, muzica înlesneşte ascultătorului să deter- 
mine sensul faptelor ce se petrec în afara scenei, deci prezintă o acţiune 
nevăzută. Marşul militar din Florin și Florica sugerează trecerea solda- 
Dor, iar cîntecul de beţie din Doi morţi vii, cheful dintr-o cameră 
alăturată. 

Naţionalitatea personajelor cunoaşte o zonă sonoră mai variată: o 
arie lipovenească se întilneşte în Agachi Flutur. Boierul Ghiftui din 
acelaşi vodevil, pentru a nu fi recunoscut, se îmbracă în haine cio- 
bănești şi cîntă o melodie populară românească. În Drumul de fier se 
recurge la un cîntec ţigănesc. 

Muzica vodevilurilor îndeplineşte un rol propagandistic, în favoa- 
rea artei noastre. În Millo director, Lina, cîntînd, îşi destäinuieste pre- 
ferinţa pentru muzica românească pe care o iubeşte mai mult decît pe 
cea italiană. În Cucoana Chiriţa la Iaşi, publicul este invitat să susțină 
reprezentațiile trupelor naţionale : „Haideţi, haideţi cu grăbire la teatrul 
românesc“. Melodia care transmite acest îndemn nu are contingenţe cu 
folclorul, ci cu dansul modern, polca. 


Aë oft, Ae of, cu grò-bi-re Ae egen ro-mă- Aese, 


n-o æe-k ZS dn B-re, Ne-cru-fat se b-c- anc, 


Sursele intonaționale ale muzicii vodevilurilor se află în genurile 
caracteristice epocii : romanta, dansuri moderne, ariile operelor italiene, 

cîntecele şi jocurile populare. Din prima i 
E b ma categorie face part t 
„Arde-mă, frige-mă“, folosită în Rusaliile 1 EE 


Allegretto 


IS 
De mii pu-ne peun ărtu-me, I- bov-ni =cul 


or f : MW Por Sau-ne, 
Be mii ër Figa~re, L-bov-ni-col ee 4. 


În Cinel-Cinel, elementele melodice de factură populară se infil- 
trează în partidele vocale ale tuturor personajelor. Genurile populare 
care apar mai des în vodevil sînt hora (Păcală și Tîndală), Hora Unirii 
(Cinel-Cinel), doina (Florin şi Florica), cîntecul haiducesc (Iancu Jianu 
căpitan de haiduci), căluşarii (Doi morţi vii), cîntecul de lume, de rezo- 
nanţă modernă, ca bunăoară melodia „Haideţi frați să trăim bine“ din 
Doi morţi vii. Exemplul acestei melodii este edificator pentru simbioza 
ce se realizează între structura tonală de tip apusean și inversiunile 
cadențiale de proveniență modală, orientală. 


Zei, haf să G-A Ai oe, SÒ deg. dn noi Zo d mo, 


lu - nd ep mea pre-cum w- ne Sr vie de-ori- ce ne-o. 


Evident, aria genurilor folclorice se lărgeşte în vodeviluri, compa- 
rativ cu etapa anterioară, ceea ce vorbește despre orientarea mai pro- 
nunţată înspre inspirația muzicală de esenţă naţională. Din punct de 
vedere calitativ, nu se avansează, deoarece compozitorii recurg la aceeași 
metodă : aranjarea melodiilor pentru voce şi orchestră. Fiind dominați 
de modelele muzicale de circulație, compozitorii n-aveau libertatea de 
mişcare, cîmpul fanteziei lor era limitat din capul locului. Compoziții 
originale, independente de o sursă nu se semnalează. De aici decurge 


1 Această romanță, ca de altfel și alte melodii vechi, a avut o largă circu- 
laţie. Lui A. S. Pușkin i-a inspirat poemul Tiganii, respectiv cîntecul Zamfirei. 
La rindul său, acest poem l-a înrîurit pe Prosper Mérimée şi Georges Bizet. 
Renumita „Habaneră“ din opera Carmen are același fond de idei ca și „Arde-mă, 
frige-mă“, 

eclectismul muzicii de vodevil, lipsa de pregnanţă, subordonarea inspiraţiei 
faţă de melodii preluate, de cele mai multe ori dubioase ca gust artistic. 

Pentru că am abordat problema metodei în alcătuire a muzicii 
vodevilului, spre a oferi un tablou mai complet asupra genului, ne 
mai rămîne să adăugăm că metoda recurgerii la citate din opere și, 
mai ales, din vodeviluri mai vechi pe un text nou era cea mai uzitată. 
Nu exista vodevil în care să nu figureze cel puțin o melodie aflată în 
circulaţie. Majoritatea se împrumută din „Baba Hîrca“ sau din vodevilu- 
rile „clasice“, Coana Chiriţa la lași, Nicşorescu, Scara miţii, Agachi Flu- 
tur, Procedeul va avansa într-un asemenea grad, încît melodiile noi sînt 
în totală minoritate faţă de cele valorificate şi deci consacrate. Decurge 
de aici că originalitatea muzicii în vodevil este relativă, dat fiind pon- 
derea mare a metodei apelării la mutații, transcripţii, împrumuturi. 

Formele muzicale specifice vodevilului sînt arieta, balada, romanţa, 
aria şi, mai ales, cupletul. Nelipsită era uvertura sau, mai corect zis, 
potpuriul — trecerea în revistă, enunţarea principalelor melodii care vor 
fi cîntate. Se dezvoltă în aceşti ani şi ansamblurile : duet (Coana Chiriţa 
la Iaşi şi Agachi Flutur), cvartet (Coana Chiriţa în provincie). Finalu- 
rile devin mai ample și, nu o dată, aduc elemente noi, de surpriză, 
în deznodămîntul intrigii. Se constată și fenomenul invers, în final, linia 
dramatică se abandonează pentru a se putea facilita pretextul introdu- 
cerii cîntecelor populare. De cele mai multe ori însă, cadrul apelării la o 
muzică folclorică este deplin justificat de sensul desfășurării acțiunii. 
Ilustrativ este finalul din Ciînel-Cinel, care se axează pe un dans plin 
de veselie și dinamism. 


Reprezentanţii vodevilului şi-au format o anumită tehnică în com- 
punerea unor melodii plastice — teatrale, adecvate prin substanţă unei 
anumite situaţii scenice. Linia melodică avea o desfăşurare logică. Por- 
nind dintr-un embrion intonaţional, se obţine un arc tematic unitar 
întotdeauna, cu o culminaţie dramatică şi expresivă, cu nelipsita for- 
mulă cadenţială. Aceste principii nu scutesc compozitorii de anumite 
norme ce s-au transformat, cu timpul, în scheme rigide, mereu aceleași, 
prea des repetate. Am îndrăznit să vorbim despre o tehnică muzicală 
vodevilistică rutinieră care nu a avut darul să se reîmprospăteze la 
timpul oportun şi, ca atare, şi-a pierdut prospeţimea, viabilitatea. Am 
putea oferi numeroase reţete stilistice decupate din muzica vodevilurilor. 

N-o facem, întrucît nu ne preocupăm aici de evoluţia și stilul muzicii 
teatrale a secolului trecut. 

Înrudit cu genul vodevilului se prezintă canţoneta şi melodrama. 
Dat fiind asemănarea tratării muzicale dintre aceste forme teatrale, se 
poate afirma că numai caracteristicile extramuzicale le imprimă puncte 
diferenţiale. Canţoneta sau cînticelul comic, creat de Alecsandri şi Flech- 
tenmacher, se înfățișează ca un monolog fără dezvoltare dramatică. Prin 
intermediul canţonetei se relevă un caracter, o situaţie, o dispoziţie 
sufletească. Edificator pentru înţelegerea specificului acestui subgen apare 
Barbul Lăutarul, jucat întiia oară la laşi, în 1854, al cărui subiect era 
astfel conceput încît să evoce figura muzicantului popular, recurgindu-se 
la melodiile repertoriului său. Momentele muzicale sînt în număr de șase : 
„Eu sînt Barbu Lăutarul“, „Chiu şi vivat fericit“, „Arde-ar rochita pe 
tine“, „Lelea roşie la obraz“, „La dona e mobile“ şi „Dragi boieri“. 
Genurile acestea variază : cîntec vechi. romanţă, cîntec de jale, cuplet 
satiric. Din punct de vedere dramaturgic, primul număr al canţonetei 
se remarcă prin funcţia expozitivă, portretistică, evocatoare. Renumita 
arie a ducelui de Mantua (Rigoletto era o operă abia jucată la Iaşi) 
se foloseşte pentru satirizarea cosmopolitismului acelora care se ploco- 
nesc în fața muzicii străine, dispreţuind cîntecele româneşti lăutărești. 

Ca și multe alte compoziţii din această perioadă, canţoneta Barbu 
Lăutarul, nefiind tipărită în versiunea originală, a circulat în diverse 
variante. La această canţonetă se cunosc versiunile Flechtenmacher, Gh. 
Apostolescu (care o copiază după autor) si E. Caudella (1908). Toate por- 
nesc, cu unele modificări, de la modelul! iniţial. Sub acest aspect, oferim 
tema cintecului „Dragi boieri din lumea nouă“, în forma sa primară 
și în transcrierea lui Caudella. 


Remarcăm notarea lui Caudella mai apropiată de caracterul melodiei 
folclorice : măsura £ în loc de 3 . Tonalitatea este identică, iar confi- 
guraţia intervalică se abate prea puţin de la modelul primar. 

Deosebit de interesantă este melodia „Lelea roşie la obraz“, în ritm 
de horă, desfășurată pe un fundal ritmic ostinato specific dansului, ca- 
racterul pronunţat cromatic avînd ca nucleu catalizator secunda mică și 


mărită, 

-pa [e] 

eu batai 

PH Po Hopa 
„= 


Melodrama se construieşte după acelaşi principiu al alternării 
“versurilor şi numerelor muzicale. Anumite texte cu caracter dramatic 
recitate se desfăşurau pe fundal muzical. Avînd tematică istorică, patrio- 
tică, melodrama se decsebeşte de vodevil prin lipsa elementelor aparţi- 
nînd comicului, printr-o ţinută sobră. O asemenea melodramă este Ștefan 
cel Mare de M. Millo și I. Wachmann. În Cetatea Neamţului (1857), 
melodramă națională cu trăsături de gen tipice, V. Alecsandri și A. Flech- 
tenmacher evocă un episod din eroica luptă a moldovenilor pentru 
libertate. În cele nouăsprezece numere compcnente se manifestă intenţia, 
parţial realizată, de a transpune, în imagini sonore, conflictul celor două 
tabere adverse. Personajele Tudora, Şoimaru, soldaţii poloni și români 
sînt caracterizați în pagini muzicale de reală forţă dramatică. În mod 
decsebit remarcăm „Cîntecul lui Ştefan cel Mare“, tînguirea plăieşilor 
moldoveni cu rezenanțe vădite de romanţă orășenească. Ca forme mai 
frecvente în partitura acestei lucrări, în care se apelează la o orchestră 
amplă, menţionăm marșul şi melodrama. Pentru obţinerea atmosferei 
naţionale, A. Flechtenmacher apelează la melodii populare, atit în cursul 
acţiunii, cât, mai ales, în introducerile orchestrale (nu îndrăznim să folo- 
sim cuvîntul simfonice) de la fiecare din cele trei acte. Preambulul actu- 
lui prim îl identificăm în hora din Cinel-Cinel, exemplificată în paginile 
anterioare, desigur într-o altă factură. Ca preludiu la actul III serveşte 
o melodie cu caracter instrumental doinit aferată flautului solo, instru- 
ment cu timbru apropiat fluisrului popular. 


Dacă ne-am servi numai de acest exemplu, de o autentică forţă 
artistică și pregnanţă naţională, am putea sublinia prezenţa, în muzica 
teatrală românească, a unor indici ce pledează fără echivoc în favoarea 
cristalizării unui profil propriu desprins din folclor. Începuturile acestui 
fencmen de emancipare si afirmare muzicală naţională, ce va fi conso- 
lidat și amplificat în etapele secvente, au originea în încercări teatrale, 
datînd din perioada anterioară Unirii Principatelor. Materialul muzical 
cu care se operează poate apărea prea brut, prea direct transpus în 

creaţiile culte. Indiferent de metoda la care au recurs compozitorii, ei 
au meritul de a fi promotorii acestei orientări care va ridica melosul 
populer la rangul de artă profesionistă. Într-o altă alternativă, s-ar 
putea crede că o altă metodă, bunăoară a creării în spirit popular, ar fi 
fost mai indicată, mai avansată în faza cind abia mijeau zorii muzicii 
noastre culte ? Încercăm un sentiment utopic, bănuind că s-ar fi putut 
adopta o asemenea cale. Faptul că s-a mers destul de ferm de la pre- 
luarea unor teme muzicale de origine impură, de influenţă eterogenă, 
străină, la melodia populară, înseamnă că, anterior sau concomitent s-au 
experimentat diferite soluţii în definirea propriei fizionomii muzicale 
naţionale. S-a dovedit trainică, vitală, necesară, alternativa citării, care 
corespundea începutului de drum pentru orientarea naţională a muzicii 
româneşti. În acest stadiu, singura posibilitate de sudare a potenţialelor 
stratului folcloric pare să fi fost cea a citării, care nu excludea inter- 
venţia creatorului cult în redimensionarea unor inversiuni de ordin 
structural. De la această metodă, prin investigaţii susţinute, datorate nu 
unui singur creator, se va ajunge la forme superioare, la procedee gene- 
ralizatoare de integrare a modelelor folclorice în substanţa muzicii create. 
Drumul nu a fest presărât cu trandafiri, ci s-a dovedit extrem de sinuos- 
și dificil, punînd la grea încercare talentul şi măiestria celor care-l 
refigurau. Important era că drumul avea o direcţie ascendentă și se 
tundamentase pe un teren solid. 

Vodevilul şi subgenurile aferente au o deosebită importanţă în înti- 
riparea creaţiei muzicale teatrale, prin aceea că în concordanţă cu impe- 
rativele pretextului literar deservit, a legitimat compozitorii reprezen- 
tativi să înscrie prima filă a istoriei genului liric. Ceea ce va urma sau 
va apărea în paralel se va desprinde din trunchiul lui, realizîndu-se pe 
baza fructiticării a tot ceea ce se dovedise viabil în arta vodevilului. 


OPERETA 


„Cea dintii operetă română” — spune T. T. Burada — a fost scrisă 
de A. Flechtenmacher pe textul lui Matei Millo: Baba Hîrca, operetă- 
vrăjitorie“ L Evenimentul marchează apariţia unei trepte superioare în 
creaţia lirico-teatrală naţională, sintetizîndu-se elementele dramaturgice 
și stilistice din vodevil. 

Subiectul operetei, plasat în mediul sătesc, se polarizează în jurul 
unui conflict presărat cu suficiente naivităţi. Tinăra ţărancă Viorica, 
logodită cu ţăranul tomnatic Birzu, graţie vrăjilor babei Hiîrca, sfirşeşte 
prin a accepta dragostea și oferta de căsătorie a boierului Lascu, travestit 
în ţăranul Vlad. Elementul real şi fantastic se îmbină în desfășurarea 
acţiunii, conducind spre finalul fericit, mijlocit de îngerul bun al Vio- 
ricăi. Libretul cuprinde, în pofida viziunii idilice a relaţiilor sociale, 
aluzii la stările de lucruri din Moldova. Este abordată problema căsni- 
ciilor silnice între oameni nepotriviţi ca vîrstă, situaţia ţiganilor, se relie- 


1 Burada, T. T., Istoria teatrului în Moldova, val. II, p. 35. 

fează superioritatea morală a ţăranului, sînt criticate moravurile salo- 
narde. După spusele unui personaj, „nobile sînt numai faptele bune“. 
Anumite aspecte ale dezvoitării acţiunii apar insuficient motivate, bună- 
oară comportarea Babei Hîrca din final cînd, nemulțumită de întorsă- 
tura lucrurilor pentru care ea însăşi acţionase, se împotrivește intenţiilor 
lui Lascu ; neverosimilă apare conduita boierului care trece peste consi- 
derente de rang şi se însoară cu o ţărancă. Autorii au transpus în 
lucrarea lor pitorescul naturii sătești, peisajul românesc, obiceiuri popu- 
lare (corul druștelor), practici vrjitoreşti şi superstiții (ghicitul în bobi). 

Cît privește tehnica construcției, autorii pornesc de la procedeele. 
vodevilului, numerele muzicale întrerup acţiunea pentru a prilejui apro~ 
fundarea muzicală a caracterului, descrierea sumară a unei situaţii nou: 
ivite, crearea ambianţei. Textul, în pofida limitelor convenţionale ale 
genului și gratuităţii, slabei motivări a comportării personajelor, și tonu- 
lui declarativ, cuprinde momente satirice, de efect teatral. 

Succesul impresionant de care s-a bucurat opereta în tot decursul. 
veacului trecut se datorează, în primul rînd, muzicii. Concepută în dcuă 
acte şi trei tablouri, „Răpirea (Corul druştelor), „Vrăjirea“ (Trunchiul 
pocit) şi „Însoţirea“ (Dracul biruit), opereta se impune prin varietatea 
numerelor, forța de comunicare şi pregnanţa naţională. Compozitorul a 
căutat redarea muzicală a caracterelor şi pasiuniler de care sînt animați 
eroii, susţinerea armonioasă a elementelor contrastante, transpunerea ca- 
drului real și fantastic. Muzica aduce un suflu nou, de prospeţime, în 
clișeele deja prea închistate ale vodevilului. Spunem aceasta, deoarece: 
ecourile vodevilului se resimt în Baba Hîrca. Anumite situații comice, 
construcţii muzicale monopartite puteau să-și afle loc în oricare vodevil. 
În perspectiva anilor, proporţiile acestei prime operete românești se aso- 
ciază mai degrabă cu vodevilul decît cu opereta. Evident, o analiză obiec- 
tivă a genurilor, dublată de compararea compcnentelor muzicale susţine 
titulatura lui A. Flechtenmacher „Baba Hiren, operetă vrăjitorie“ t! Nu- 
merele muzicale în vodevilurile dinaintea anului 1848 nu depășeau cifra 
de opt. În „Baba Hîrca“ sînt douăzeci şi două. Ulterior, va spori canti- 
tativ latura muzicală a vodevilului, depăşind cadrele stabilite chiar în 
opereta menţionată. Acest aspect nu intră însă în discuţie, deoarece este 
un factor a pcsteriori. Apoi, însăși structura momentelor muzicale apare 
mai complexă în operetă, formele sînt mai variate ` recitativ, romanţă, 
arie, baladă, duet comic, cor, intervenţii corale, hora, diferite ansambluri 
de mică dimensiune. 

Problema apartenenţei ca gen a Babei Hîrca va suscita încă dis- 
eut), deoarece în accepţia clasică a termenului, opereta apare în muzica 
universală cu zece ani mai tîrziu decît lucrarea lui Flechtenmacher. A 
spune că Baba Hiîrca e operetă scrisă în 1848, înseamnă implicit să 
încercăm să-i atribuim lui Flechtenmacher paternitatea genului, ceea ce, 
în condiţiile istorice ale respectivei perioade a muzicii românești, ar 
putea fi etichetată ca temerară. Opereta apare în Franța după o acumu- 


1 În manuscrisele păstrate la Biblioteca Academiei R.S.R., ulterior anului 
1848, se indică genul operetei ca fiind: „operette moldave“, „feerie națională“. 

lare de ani de zile, după ce încă la finele secoiului XVIII, genul operei 
comice are cam aceleași forme şi componente cu ceea ce se va numi 
operetă. Pe cînd la noi în ţară, o tradiție pregătitoare a respectivului 
gen abia se înfiripase. 

Cu toate acestea, faptele rămîn fapte, iar istoria este datoare să le 
respecte. A. Flechtenmacher și presa vremii consemnează în 1848 titula- 
tura „operetă vrăjitorie“. Evident, termenul de operetă era cunoscut, 
avea circulaţie, deşi încă nu fusese uns pe tronul genului liric. Făcînd 
abstracţie de acest argument, de ce să nu admitem că Flechtenmacher, 
dîndu-și seama că muzica scrisă la Baba Hîrca reprezintă un gen supe- 
rior față de ceea ce se folosea în mod curent în vodevil şi dorind să 
stabilească o demarcaţie, a apelat la cuvîntul „operetă“, adică o operă 
de proporţii reduse. Chiar dacă Baba Hîrca are însuşiri vodevilistice, se 
deosebește de acesta deoarece aduce forme noi: recitativul și finalul 
relativ dezvoltat. Aceste atribute sint specifice genului de operetă în 
accepţia clasică. și nicidecum vodevilului. Ca atare, sîntem îndreptăţiţi 
să considerăm Baba Hîrca drept operetă, conştienţi că reprezintă de fapt 
o formă primară, incipientă a genului, avînd numeroase tangenţe comune 
cu vodevilul. 

Asemenea lui V. Alecsandri care, ridicîndu-se împotriva traduceri- 
lor plate în care felul de a vorbi al unui ciubotar nu se deosebea de cel 
al unui marchiz, cerea ca limba să fie un mijloc de caracterizare, Flech- 
tenmacher consideră că muzica are posibilitatea să exprime tipologia 
eroului şi a situației dramatice. Personaje aflate în ipostaze deosebite 
vor beneficia de o muzică adecvată. Astfel se explică varietatea melo- 
dică şi expresivă : pastorală, lirică, comică, de marș (solemnă), piese 
salonarde. Deși ca substanţă diferă între ele, prin factura lor, prin tratare 
armonică şi orchestrală. numerele care alcătuiesc muzica operetei nu se 
remarcă în mod deosebit, înscriindu-se în stilul concesionar clasicismu- 
lui vienez. 

Flechtenmacher cunoaște cîntecele tîrgurilor moldovene și le in- 
clude în muzica operetei. Chiar şi atunci cînd nu auzim secunda mărită 
sau cînd ritmul nu stabilește mișcarea horei (fie ea şi binară !), totuși 
conţine, într-un anumit procent, trăsături specifice. Și aceasta, deoarece 
folclorul orășenesc folosit de compozitorul ieşean, în pofida multiplelor 
influențe de la care nu se poate sustrage, păstrează solide punți de 
legătură cu cîntecul autentic popular. Aderenţa sa spre folclor nu apare 
întîmplătoare. Flechtenmacher era conștient că numai muzica populară 
îi oferă posibilitatea creării unor lucrări originale, capabile să trans- 
mită un bogat fond uman. Edificatoare pentru orientarea sa sînt cuvin- 
tele „Nu manelele noastre turcești (melodiile românești de influenţă ori- 
entală — n.n.), fără ritm şi fără tact, m-ar putea inspira să fac o operă 
naţională“ 1. 

Punîndu-și problema obţinerii unei sinteze între elementele de pro- 
venienţă folclorică și procedeele de limbaj apusene, în special armonia 


1 Dan-Dry, Flechtenmacher Alexandru. În: „Doina“, București, 1885, 
nr. 33, p. 11. 

funcțională de tip major-minor, Flechtenmacher realizează. o lucrare cu 
specific naţional pronunţat. Aici fuzionează în chip strălucit pentru acea 
epocă . atributele multisecularei tradiţii folclorice cu articulațiile inova- 


Pagina de titlu a operetei Baba Hîrca de Flechtenmacher. 


toare, menite să redimensioneze muzica românească, aici se întîlnesc pen- 
tru întiia oară vestigiile marilor culturi: orientul şi occidentul într-o 
simbioză originală, românească. 

Atestarea caracterului popular al muzicii o facilitează corul ţăra- 
nilor, un cuplet simplu, desfăşurat pe o temă cu rezonanţe folclorice, 
avînd o expresie dansantă, exuberantă. Un fapt remarcabil, se eviden- 

țiază tendinţa de relativă individualizare a liniilor celor două comparti- 
mente, vocal si instrumental într-o juxtapunere de factură contrapunc- 
tică homofonă. 


Conturul temei exemplului de mai sus este un citat folcloric, şi 
anume jocul tărășelul. Ca şi alte melodii de esenţă folclorică utilizate 
în creaţia profesionistă, aceasta apare şi în alte compoziţii. În Capriciu. 
pentru violoncel și pian de B. Romberg (a treia temă) și în piesa vocală 
balada moldovenească Ștefan înaintea Cetăţii Neamţu, pe versuri de 
Gheorghe Asachi !. Deşi nu se specifică autorul muzicii, bănuim că apart 
ține Elenei Asachi, cu care a colaborat eminentul cărturar iesean. 

În muzica operetei se întîlnesc pagini melodice în care nu se poate 
indica sursa dar care, de asemenea, poartă rezonanţe populare, în special 
de romanțe, datorită frecventei apelări la secunda mărită. Aşadar Flech- 
tenmacher creează teme personale concepute în stil românesc. O aseme- 
nea mostră o constituie aria cu funcţii portretistice cîntată de Viorica 
„Tata zice fată, fată“. i j 

Scriind în 1861 despre Baba Hirca, Nicolae Filimon apreciază în 
mod deosebit muzica operetei, deoarece oferă trăsături inedite care pot 
şi trebuie fructificate de compozitorii români. „Muzica la această operetă 
este simplă şi foarte frumoasă. Autorul ei n-a căutat să se inspire decit 
din suferinţele şi bucuriile poporului român. Sînt în această muzică arii 
foarte frumoase și, pe lingă atitea frumuseți ce conţin într-însele, au și 
meritul de a îi tratate dramaticeşte. Și n-ar face rău compozitorii români 
care voiesc să facă din muzica noastră o muzică dramatică, n-ar face 
rău, o mai repetăm, să studieze aceste arii din punctul de vedere al 
esteticii, căci ele sînt primele melodii române care le pot servi foarte 
mult în crearea muzicei dramatice române“ 1 După părerea acestui pio- 
nier al criticii muzicale românești, principalul merit al melodiilor operetei 
se află în tratarea dramatică. în aceea că dispun de plasticitate teatrală 
şi de forţă de aprofundare. Sub acest aspect ne servește aria lui Birzu, 
a cărei melodie cu inflexiuni populare, în pofida unei anumite stingăcii, 
are o desfășurare tripartită, dezvoltarea interioară este condiționată de 
gîndurile personajului. i 

Același principi ării i : SE 
` e SE d SC al tratării dramatice muzicale se conturează și 
în cupletul Babei Hirca, devenit popular, „Cu capela cam drăcească“, în 


care fuzionează elemente intonaţionale de da i iuni i 
neaz t ns cu inflexiuni ca 
de proveniență folclorică. ii e: 


1 Filimon, Nicolae, Opere, vol. II L 

N Muzica aceasta, de efuziune lirică, va avea continuatori în deceniile 
următoare, începînd cu Ciprian Porumbescu. Dintre momentele muzicale 
reuşite, mai amintim aria „Patruzeci şi unu bobi“, tema revoltei țigani- 
lor, scena ceremoniei din finalul actului întîi şi finalul actului doi apo- 
teoza. În acest final apare vizibilă preocuparea compozitorului să imprime 
suflu unitar unor cîntece, dansuri şi corului, în scopul obţinerii culmina- 
ţiei. În partitura orchestrală, în care se aud şi sonorități de clopote, 
Flechtenmacher reia melodia cantabilă, luminoasă, expresie a deznodă- 
mîntului fericit, din introducerea Uverturii naţionale Moldova, compusă 
cu un an mai înainte. Muzica operetei nu este invulnerabilă sub aspect 
stilistic. Este prematur să vorbim, spre exemplu, despre redarea indivi- 
duală, clar diferențiată intonaţional, a sătenilor și a ţiganilor. Pe alocuri 
substanța muzicală apare sentimentală, sau vădit patetică ; nu se reali- 
zează organicitatea discursului în scenele de ansamblu, soliști şi cor, 
factura simplă apare predominantă. Obiecţiile prea critice asupra muzicii 
acestei operete, ca şi asupra multor compoziţii din perioada cristalizării 
creaţiei naţionale. trebuie făcute cu o anumită reţinere, deoarece nivelul 
artistic al multor lucrări a fest înriurit negativ de stadiul dezvoltării 
muzicii noastre, de posibilităţile interpretative reduse ale interpreţilor 
care apăreau în dublă postură, de actori şi de solişti lirici. În această 
ordine de idei sîntem dispuși să acordăm crezare spuselor unuia dintre 
primii biografi ai compozitorului, S. Kossinski t, potrivit căruia Flech- 
tenmacher a fost nevoit să suprime din partitura Babei Hiren „coruri 
și duete superbe, deoarece nu se puteau cînta“, înlocuindu-le în anu- 
mite părţi cu unisonuri. 

Însemnătatea Babei Hiren în istoria muzicii româneşti nu poate fi 
contestată, chiar dacă astăzi valoarea documentară, de epocă, prevalează 
asupra celei artistice. În această lucrare, A. Flechtenmacher creează o 
muzică naţională, de esenţă dramatică, teatrală. Adăugind la acestea suc- 
cesul fără precedent de care s-a bucurat opereta în veacul trecut, în 


1 Kossinski, S., A. Flechtenmacher. În : „România musicală“, București, 1899, 
nr. 18, p. 137. 

toate provinciile românești, vom înţelege mai bine semnificaţia de pio- 
nierat a operetei. „Din cîte piese naţionale se jucase pînă atunci pe scena 
Teatrului Naţional, nici una nu impresiona publicul mai mult decit 
opereta Baba Hîrca, atit prin originalitatea ei, cît şi prin frumuseţea 
melodiilor adevărat naţionale, aşa că ea va rămîne cea întîi încercare de 
operetă română“ 1. O valoroasă atestare a semnificației Babei Hiîrca o 
datorăm lui Mihail Sadoveanu : Baba Hîrca, deşi va fi avînd din punct 
de vedere literar şi dramatic unele scăderi, rămîne însă ceva desprins 
din ceea ce alcătuieşte patrimoniul nostru naţional. Este prin multe părţi 
specific moldovenească și are o covîrşitoare importanţă prin valorifica- 
rea motivelor de muzică populară... Încă o dată, această lucrare ne dă 
învăţămînt că numai ceea ce are rădăcini în fondul sufletului nostru 
naţional are rost de existenţă şi valoare durabilă“ 2. 

Precedentul fiind creat prin intitularea Babei Hîrca operetă, în 
anii următori vor apărea numeroase lucrări în acest gen datorate, în 
primul rînd, lui Ion Wachmann. Mai semnează operete A. Flechten- 
macher şi L. Wiest. După 1850, premierele operetelor româneşti se ţin 
lanţ, favorizîind un număr de-a dreptul impresionant, cu o tematică di- 
versă. Din păcate, sub aspect muzical, acestea nu se ridică la înălţimi 
capabile să le asigure perenitatea. Stilul lor se scaldă în apele călduţe 
ale pastișărilor de cea mai variată provenienţă. Din acest motiv nu s-au 
menţinut lucrări de succes momentan, cum ar fi Crai nou şi Scara miîței 
de A. Flechtenmacher, Căsătoria neputincioasă, Zoe, Păunașul codrilor, 
Pepelea, Iudita și Olophern, Roza magică, Steaua păstorului, Fata plă- 
pumăresei de I. A. Wachmann. De obicei asemenea lucrări aveau o intrigă 
subţire, axată pe succesiuni de situații și întîmplări fără o motivare 
organică, pe procedee exterioare împrumutate din literatura abundentă 
a producţiilor stereotipe, de serie. Ici, colo, cîte o localizare, ceea ce 
aducea după sine un costum naţional, o melodie populară. Nici muzica 
acestor operete nu se deosebea ca realizare şi proveniență de comparti- 
mentul literar. 

A. Flechtenmacher nu se lasă minat de necesitățile pieții teatrale, 
scrie cu pondere şi cu o anumită exigenţă faţă de propriile compoziţii. 
În schimb. I. A. Wachmann dă dovadă de superficialitate, compune în- 
ir-un stil epigonic, elaborînd în grabă, fără să se preocupe prea mult 
de eficienţa artistică. Vorbind despre acest aspect, Caudella foloseşte o 
expresie ironică adecvată ` „scutură ariile din mînecă“ ?. Lui I. A. Wach- 
mann nu-i lipsea talentul şi nici meșteșugul. Parcurgînd manuscrisele 
păstrate în Biblioteca Academiei R.S.R. din București, se profilează cali- 
Lët pe linia scriiturii armonice, liniei melodice, culorii instrumentale, 
a plasticităţii teatrale. 


1 Burada, T. T., op. cit., vol. II, p. 35. 

2 Sadoveanu, M., Evocări, Bucureşti, 1954, p. 72; vezi Cosma, O. L., Opera 
românească, București, Ed. muzicală, 1962, p. 51. 

3 Postuşnicu, M. Gr., op. cit., p. 273. 


HRONICUL MUZICII ROMÂNEȘTI 397 


Fiecare operetă avea o uvertură, numere variate ca formă și gen, 
ansambluri, scene coregrafice şi corale. Deficiența primordială, care ate- 
nuează calitățile semnalate, se referă la lipsa originalității, la predomi- 
narea în muzică a prea multor clișee, formule melodice şi procedee 
tehnice preluate ad litteram, fără discernămînt. Pentru ilustrarea acestui 
flagrant aspect este suficient să arătăm că în Steaua nordului, I. A. 
Wachmann recurge la pagini întregi din muzica operei cu același titlu 
de Meyerbeer. Pentru a oferi o imagine si mai clară asupra stilului 
preconizat în lucrările sale şi mai ales pentru a înţelege atitudinea 
publicului sau a specialiștilor, vom recurge la un citat, mai amplu, din 
cronica lui N. Filimon la spectacolul Judita și Olophern : „Venind acum 
la apreţuirea muzicei de la această operă, observăm că uvertura, deşi 
este scrisă dupe un stil nu tcemai așa modern, e prea bine instrumen- 
tată și cu meritele ei melodice şi armonice ; romanţa de la introducţiunea 
primului act asemenea, bolero din actul al doilea e frumos și are ceva 
caracteristic spaniol. Scena delirului, care precede finalul actului II, 
este cea mai dulce și cea mai poetică din toate piesele muzicale de la 
această operetă ; însă asemănarea cea mai mare ce esistă între dinsa 
si unul din concertele de vioară ale faimosului Beriot lasă să se vază că 
această sublimă inspiraţiune are o mică reminiscență din acel concert“ |. 
Așadar, obiecțiile critice, care sint presărate într-o enumerare obiectivă 
a meritelor partiturii muzicale, se referă, în primul rînd, la lipsa carac- 
tezului modern, deci compoziția este depăşită ca stil şi, în al doilea 
rînd, că reminizcentţele sînt evidente. Filimon indică sursa exactă a 
inspiraţiei. 

Cea mai însemnată remarcă a lui Nicolae Filimon are un sens 
generalizator, vizind orientarea creaţiei muzicale româneşti în totalitatea 
ei și în special compoziţiile lui I. A. Wachmann. „Ceea ce s-ar mai cere 
de la acest compozitor este de a studia mai cu maturitate gustul muzical 
al românilor şi a le da o muzică mai conformă cu tendinţele şi aspira- 
țiunile lor, căci românul nu se poate împăca cu muzica rece şi filosofică 
a şcoalei germane, da care se compune mai tot repertoriul de astăzi al 
teatrului român“ 2. Aversiunea lui N. Filimon faţă de muzica germană 
răbufneşte şi în aceste rinduri, dar întîmplarea face că are o susținere 
obiectivă în realitatea muzicii lui I. A. Wachmann. Imboldul critic trece 
sub tăcere numeroasele lucrări în care compozitorul menţionat apelează 
la melodii populare sau la subiecte românești. Prin formațiunea sa. 
I A. Wachmann este un adept al muzicii germane. Concomitent, în- 
cearcă osmoza acestui stil cu producţiile folclorice. Tentativa lui se 
realizează doar parţial, balanţa înclină cînd într-o parte, cînd într-alta. 
Comparind activitatea de creaţie a lui Flechtenmacher și Wachmann, se 
impune o anumită pregnantă națională românească la primul și o pes- 


1 Filimon, N., Iudita și Olophern, dramă în două acte pusă pe muzică de 
Dl Wachmann. în: „Naţionalul“, Bucureşti, I, 1858, nr. 45, 15 mai, p. 173—174. 
2 Jdem, ibidem. 

trițime, o lipsă de relief, de personalitate, la cel de al doilea. Ca număr 
de lucrări și numere muzicale existente într-o partitură, Wachmann 
îl întrece pe autorul Babei Hîrca. Din fericire, nu cantitatea primează 
în creaţia artistică, ci forţa de comunicare, natura artistică a imaginilor. 
Sub aceste aspecte esenţiale, Flechtenmacher este superior. Din păcate 
opereta acestor ani nu se remarcă printr-o ţinută înaltă a expresiei, 
prin personalitate si nici prin specific naţional, în acest sens nu putem 
vorbi de culmi, de valori autentice. Dezideratul acesta îl va realiza, fie 
şi parţial, Ciprian Porumbescu în 1882, prin opereta Crai nou. 

Nu trece neobservat un aspect caracteristic acestor ani şi anume, 
melanjul, suprapunerea, interferența stilurilor, sursă de confuzii în deter- 
minarea genului unei anumite lucrări. Astfel, între 1850—1875 nu există 
criterii ferme în denumirea genurilor de vodevil, operetă, feerie. Din 
această cauză, anumite indicaţii în această privinţă apar eronate, rela- 
tive si deci aproximative. Vodevilul Prăpăstiile Bucureștilor conţine peste 
patruzeci si două numere, cpereta Judita și Olophern are numai două- 
zeci şi unu, iar feeria Fata aerului, treizeci şi şase. Toate genurile prevăd 
o orchestră destul de amplă, cor, solişti vocali (fie și actori), fiecare 
perscnaj principal are de cîntat cel puţin trei arii. Uvertura este nelip- 
sită. Deosebirile aproape că nu se pot identifica. Singurele trăsături de 
diferenţiere se referă la caracterul lucrării : în vodevil predomină comi- 
cul, în operetă a”pectele lirice, iar în feerie caracterul eroic ; și, adesea, 
prezenţa laturii fantastice. Se întîlnesc lucrări si cu determinare mai 
complexă : operă-feerie — Lampa minunată de I. A. Wachmann. 


LUCRĂRI COREGRAFICE. OPERA 


Este de presupus că în anii primelor începuturi teatrale s-au scris 
şi lucrări originale cu caracter coregrafic. Presupunerea este susținută 
de existența numeroaselor ansambluri de balet, pe lingă trupele străine 
şi românești. Făcînd abstracție de momentele muzicale dansante din 
vodevil, se pot identifica lucrări cu profil coregrafic. Astfel este Țara 
dansurilor 1 (vodevil) cu dansuri de salon de I. A. Wachmann. Schiţeie 
aflate în manuscris ne arată genurile folosite, în ordinea lor: cancan, 
vals, hancier, hongroise, gigue, tarantella, hora, casaque, grecque și că- 
lușar ; de asemenea, Dans de Vauro, avînd muzică originală moldove- 
nească, aparţinind tot lui I. A. Wachmann?. Din aceasta din urmă se 
păstrează numai două dansuri. Caracterul folcloric apare evident din 
această frază melodică. 


1 Manuscrise păstrate la secția muzicală a Bibliotecii Academiei R.S.R., 
Bucureşti. 

2 Intenţii coregrafice pare să aibă şi partitura lui I. Hette, scrisă imediat 
după 1840, intitulată Partitions de les premières Armes de Diable. 

O altă lucrare sau fragment coregrafic este Melodrama după bale- 
tul Flăcăilor cu al priculicilor pe al cărui autor nu l-am putut identifica. 
Nici autorul fragmentului coregrafic Les Pirates de prairie, din care 
se păstrează dcuă dansuri, nu este cunoscuti. Dacă la aceste titluri se 
adaugă și lucrările coregrafice cu subiecte românești (bănuim și cu mu- 
zică) prezentate de trupele lirice străine, aşa cum s-a văzut în paginile 
anterioare, atunci avem o imagine mai completă a încercărilor din acest 
domeniu. 

Dramaturgia baleteior scrise înainte de 1860 se alcătuieşte în func- 
ție de dansuri e si melodiile pe care autorii doreau să le valorifice, 
Așadar, pretextul coregrafic, subiectul, avea o linie în care conflictul 
se creiona în funcţie de posibilităţile coregrafice, de unde reiese incon- 
sistenţa conflictului. Muzical, partiturile rămase prezintă numere reduse 
ca proporţii, circumscrise ca regulă în cadrele unui period de factură 
clasică. Important este însă faptul că în. această epocă apar încercări 
în domeniul coregrafic în care se vădeşte aceeaşi preocupare de intro- 
ducere a muzicii populare. 

Mai consistente sînt tentativele de a scrie opere, adică lucrări 
teatrale destinate exclusiv genului liric, care se pot executa numai de 
către muzicieni profesioniști. Așadar, lucrări mai pretențioase ? Într-o 
anumită măsură, da. Totuși, şi operele astfel intitulate prezintă aspecte 
comune aitor genuri: numerele nu au legătură muzicală între ele, deci 
textul vorbit se intercalează între momentele cîntate. Deosebirea se referă 
mai ales la gradul mai complex al scriiturii vocale și orchestrale, la lipsa 
concesiilor făcute în operete și vodevil ciîntăreţilor-actori, la numărul 
relativ mare al spaţiului alocat muzicii. 

Singurul autor de operă al acestei perioade, în muzica românească, 
este Ion Andrei Wachmann, care debutează înaintea publicului bucu- 
reștean în calitate de comrozitor. în primăvara anului 1834, cu opera 
Braconierii („Les Braconnierst). Proaspăt venit pe meleagurile româ- 
nesti, I. A. Wachmann nu-si pusese problema identificării compozițiilor 
sale mediului căruia i se adresează. Braconierii este o operă lirică cu 
pronunţate trăsături romantice. Din uvertura pastorală, de altfel singurul 
fragment din această operă care a supravieţuit incendiului din 1847, 
se desprind unele aspecte asupra stilului lui I. A. Wachmann. Compozi- 
torul posedă cultură muzicală, un meșteșug profesional format prin însu- 
șirea procedeelor proprii arsenalului clasic. În același timp, se contu- 
rează suficiente procedee ale romantismului timpuriu desprinse din stilul 
operei italiene și germane. Mînuieşte cu pricepere aparatu instrumental 
căruia i se adresează : coarde, două flaute, oboi, clarinet în C, fagot, 
doi corni, două trompete, timpane, trombon D-A, cassa, trianglu. 


i Cabinetul de muzică al Bibliotecii Academiei. 

Scri:ă într-o clasică formă de sonată, avînd o introducere lentă, 
uvertura creează o atmosferă antrenantă, lirică, dinamică. Planul tonal 
opune relaţiile re minor-si bemol major, tema secundă în expoziţie, şi 
re major în repriză. Dezvoltarea aduce un plus de vivacitate discursului 
prin precipitarea mișcării. Originalitatea muzicii nu se reliefează, în 
schimb apare, riguros respectată, periodicitatea clasică a structurii melo- 
dice, cu frazări clare. Temele sînt concepute după principiul contrastelor. 
Prima, desfășurată într-un suflu vioi, aduce elemente proprii stilului 
„pasticio“ al operei italiene. 


Allegro con brio — 


Iată şi tema secundă, așa cum va apărea în repriză intonată de 
oboi şi corni pe un fundal de acompaniament cu respiraţie largă al unui 
tutti orchestral. Exemplul este edificator pentru a înţelege stilul prime- 
lor roastre încercări lirice. 


După afirmaţiile lui M. Mărgăritescu LL A. Wachmarn a compus, 
la un an după Braconierii, opera românească Zamfira. În ce măsură 
această lucrare justifică cuvintele „operă românească“ este greu de pre- 
cizat, deoarece manuscrisul, după toate probabilitățile, a fost distrus de 
incendiul amintit. Putem, în schimb, să ne pronunţăm asupra unor 
creaţii lirice de mai tirziu, care indică o apropiere tot mai evidentă de 
tematica românească şi muzica populară. După 1845, în anii premergă- 
tori revoluţiei pașoptiste, I. A. Wachmann se dedică studierii muzicii 
populare, fapt ce se concretizează în caietele sale de prelucrări şi aran- 


1 Mărgăritescu, M., L A. Wachmann. în: „Muzica“, București, 1903, decem- 
brie, p. 90—91. 

, ai icală 
jamente pentru pian. Apropierea nu se produce numai pe cale muzica a, 


ci şi în domeniul tematicii abordate. În cele peste o sută de paeran 
compuse în răstimp de două decenii, I. A. Wachmann a elaborat ` ucrări 
teatrale avînd o tematică extrem de variată. În anii mişcării revoluţio- 
nare. ani de puternic avînt patriotic, I. A. Wachmann compune Mihai 
(Michaiu), fragment de operă cu subtitlul „În ajunul luptei de la Călu- 
găreni“, pe textul lui I. Heliade-Rădulescu. În menţionatul articol, M. Măr- 
găritescu vorbeşte despre aceeași lucrare, vehiculînd însă o variantă a 
titlului Mihai Bravul la Călugăreni, reprezentat de către trupa operei 
italiene. Fiind jucată în cadrul unui spectacol ce cuprinde şi alte frag- 
mente, desigur că menţiunea „fragment de operă“ apare justificată. Ase- 
menea momente muzicale cu caracter evocativ sau festiv se întilnesc 
în practica creatoare. Bunăoară I. A. Wachmann compune, pe text de 
C. Stănescu, tabloul Treisprezece septembrie 1848, fiind alcătuită dintr-o 
uvertură şi două tablouri, ultimul desfăşurîndu-se în Sala Adunării şi 
încheindu-se cu corul „Gloria martirilor“. Evident că scopul compunerii 
unei asemenea lucrări eroice era acela de a deștepta conştiinţa patrio- 
ilor români. 

Ideea fundamentală a fragmentului liric Mihai este proslăvirea 
vitejiei domnitorului muntean, lupta românilor pentru libertate. Des- 
fășurarea muzicală înregistrează trei secţiuni. Prima — monologul lui 
Mihai, alcătuit din recitativ şi arie, în care este evocată vitejia poporului 
nostru — începe prin cuvintele ` „Scumpă Românie, a Romei filie cu 
pieptul ai ţinut atitea secoli torentul repede de hoarde barbare“ Ari 
propriu-zisă (Moderato) are la bază ideea poetică „Singe de tir ai 
vărsat din tine“, într-o expresie dramatică. pang martir ai 

Secțiunea a doua, contrastantă, instaurează 
se roagă pentru ca domnul să ferească t Soin! i ; 
fluxului melodic, prin sobrietatea deusa a emi Prin generozitatea 
românesc obținut cu ajutorul secundei măriţe “ru Sch ER coloritul 
mai izbutită pagină muzicală a fragmentului. > rug nea constituie cea 


o atmosferă pioasă. Mihai 


Andantino religioso ma un troppo ergo 

Caracterul eroic se profilează în scena următoare, ansamblu şi cor, 
în care apare Mihai, Buzescu și oștenii. Vestea adusă de căpitanul de 
oști că armata otomană a trecut Dunărea reprezintă mobilul unei avîn- 
tate chemări la luptă. Concluzia dramatică a secţiunii este formulată 
de Mihai : „Să tremure păgînul“. 

Finalul, în re major, se anunţă prin cuvintele conducătorului : „Glo- 
ria, copii, ne cheamă“, de un puternic suflu mobilizator. 


Allegro energico 


bl - ta -pinne chea-mă, Du -pò mi-e Zä ve- - 7%, Pă- 


éi mlda- -mè mor lu mi ni y mi 


Chemarea lui Mihai găseşte ecou în inimile oştenilor care pleacă 
la luptă cîntînd „Curgă sîngele șiroaie / al tiranilor spurcaţi, căci românii 
se deşteaptă...“. Stilul acestei pagini aminteste factura corală weberiană. 
Expresia eroico-dramatică domină autoritar partitura. Desigur, stilul nu 
este omogen, dar prezenţa unor atribute intervalice de provenienţă fol- 
clorică, fie și numai în monologul cu caracter religios, sporeşte valoarea 
și interesul cercetătorilor faţă de această intercalare lirică. 

I. A. Wachmann a abordat în mai multe rînduri tema eroică a 
domnitorului muntean. Între manuscrisele sale de la Biblioteca Acade- 
miei se găsesc pagini cu asemenea titluri : „Ban Crajovi — dramă lirică, 
Umbra lui Mihai Viteazul, Moartea lui Mihai Viteazul, numere muzicale 
la piese de teatru şi Mihai Viteazul 1. Titlul acestei din urmă lucrări, 
aflată sub formă de partitură, ştime de orchestră și cîteva pagini dintr-o 
reducție de pian, este scris mai recent cu creionul, ceea ce ne face să 
ne îndoim asupra exactităţii lui. Comparînd paginile acestor manuscrise 
cu manuscrisul iarăşi neintitulat, dar cu textul lui I. Heliade-Rădulescu, 
care a fost tipărit (ca atare identitatea sa apare de necontestat), am 
ajuns la concluzia că este o variantă a fragmentului de operă Mihaiu. 
Deci o variantă pentru solişti și text (soli, ansamblu, cor) și alta pentru 
orchestră. Prima are titlul Michaiu, a doua titlul cu creionul, Mihai 
Viteazul. Primele două părţi însă diferă, iar scenă și cor, secţiunea a 
treia ca muzică, conţine elemente asemănătoare. Tonalităţile diferă, re 


1 În creaţia noastră muzicală din jeceniul al șaptelea al secolului trecut 
au fost compuse şi lucrările: Moartea lui Mihai Viteazul de K. T. Wagner și 
Mihai Eroul de Iuliu Sulzer. 


HRONICUL MUZICII ROMÂNEȘTI 313 


minor-re major în fragmentul de operă cu text, iar în partitura orches- 
trală do minor-mi bemol major. Indicațiile de tempo diferă de asemenea. 


1. Moderato 1. Allegro heroico 
2. Andante religioso ma non troppo largo 2. Andantino (oltenesc) 


3. Allegro moderato (Allegro energico) 3. Allegro con fuoco (Stretta) 


În varianta inițială nu se mai păstrează primele si ultimele pagini 
din partitură. A doua variantă, orchestrală, le menţine intacte. În acest 
caz, cînd nu detinam presupusa primă variantă, nu sîntem în măsură să 
tragem concluzii inatacabile. Un lucru apare evident, în varianta primă, 
rugăciunea reprezintă un număr izbutit, ca expresie de profunzime și 
interiorizare. Totuși, I. A. Wachmann renunţă la monciog în favoarea 
unei piese mai pregnante ca ambianţă românească. Și prima piesă din 
varianta secundă se anunţă adecvată temei eroice, creatoare de atmos- 
feră. Factorul primordial îl reprezintă ritmul de tip activ şi structura 
melodică secvenţională, de provenienţă clasică. 


Mai interesant, sub aspectul cristalizării specificului muzical este 
a doua piesă din varianta secundă. Compozitorul recurge la un acompa- 
viament dedus din mişcarea de horă, iar în configurația melodică, cu 
evidente rezonanţe de romanţă orășenească, se infiltrează secunda mărită. 


Andantino oltenesc) 
e e 


Asupra destinaţiei variantei secunde a fragmentului liric Mihai 
nu putem să facem decît presupuneri. Posibilă apare alternativa unei 
lucrări simfonice (deoarece nu există nici cea mai sumară referire la 
voce, soliști), de sine stătătoare, creată după 1848, într-o formă de so- 
nată, care ar fi putut servi într-o manifestare ocazională despre care 
însă nu se află nici o referire. 

O altă lucrare meritorie, datorată aceluiași compozitor, este Manole 
Meşter !, operă în patru acte, alcătuită din douăzeci şi cinci de numere. 
Autorul libretului nu apare menţionat. De asemenea lucrarea nu a văzut 
lumina rampei. Personajele transpunerii lirice a legendei Minăstirii Ar- 
geșului sînt ` Neagoe, Teodosi, fiul lui, Nastasia, fiica lui Neagoe, Maria, 
confidenta ei, Radu, Giul, ţigan comic, Manole Meşterul, Florica, nevasta 
lui, ostași, zugravi, boieri, oameni din popor. 

I. A. Wachmann a avut în vedere compunerea unei lucrări ample 
ca expresie, lirico-dramatică, cu momente comice. În mai mică măsură 
se insistă asupra dramatismului zidirii, asupra ideii jertfei pentru ridi- 
carea monumentaiului edificiu arhitectural, idee de rezonanţă filosofică, 
adinc generalizatoare. Spre deosebire de alte lucrări, în Manole Meșter 
caracteristica naţională se află în partitură într-o pondere apreciabilă. 
Am îndrăzni să afirmăm că este în creaţia lui I. A. Wachmann, cea mai 
interesantă lucrare și mai matură sub aspect stilistic. Nu înseamnă că 
se renunţă total la procedeul preluării unor nuclee intonaţionale de cir- 
culaţie în alte ţări. Îndeosebi în tratarea corală, factura operei Freischiitz 
își imprimă pecetea. Chiar şi stilul lui Mendelssohn-Bartholdy se de- 
tectează în unele scene lirice, ca de altfel în duettino Manole-Florica. 
Deasupra acestora însă se ridică acel stil care valorifică melosul lău- 
tăresc. Se discern în această privinţă teme de tipul citatului, ca bună- 
oară fragmentul melodic ce pregăteste apariţia zidarului Gine : 


Ano3nfe 


sau de factură populară stilizată, ca în aria Floricăi: „Manoli, Manoli, 
Meștere Manoli“. 


i În Biblioteca Academiei, la această lucrare se păstrează mai muite va- 
riante. Manole Meşter apare şi sub alte denumiri: Manole Zidar sau Vrăjitoarea 
din Argeş. Dimitrie Ciocirdia Mantila scrie Curtea de Argeș, tragedie în cinci 

Realizate sint numerele muzicale în care se aprofundează chipul 
Meşterului Manole şi scenele acestuia cu zidarii. Una din caracteristicele 
esenţiale ale creației lui I. A. Wachmann se referă la melodicitatea care 
vizează reținerea imediată, accesibilitatea. Pentru obţinerea acestui 
obiectiv, se preconizează factura simplă, bazată pe intervale diatonice, 
clădită îndeosebi pe pivoturile treptelor principale. O mostră în această 
direcţie o constituie corul meşterilor zidari, care întruneşte atributele 
unui cîntec, 


Allegro 


Ha, v-a ai o Lë leg 55 W-Crămlu W CU ZON 


Reversul medaliei nu ezită să se prefigureze. Asemenea teme riscă 
să devină facile. Acestor considerații critice li se cuvin alăturate apre- 
cierile unui cunoscător al operei lui I. A. Wachmann, criticul M. Măr- 
găritescu, pentru a avea măsura exactă a felului în care creația lui 
I. A. Wachmann a fost cotată. „Muzica lui I. Wachmann se distinge 
printr-o formă melodică totdeauna fericită și grațioasă și printr-un stil 
interesant, care contrasta surprinzător cu tot ce se compunea la noi 
pe atuncea“. Evident aceste superlative nu mai rezistă astăzi. Apoi, 
nu credem că lucrările lui A. Flechtenmacher erau inferioare. Aseme- 
nea evaluări par să fie făcute din dorința revizuirii atitudinii față de 
personaliatea lui Wachmann. 

Privind lucid epoca şi corifeii săi, admitem adevărul că I. A. Wach- 
main are o contribuție certă la înjghebarea creației lirice româneşti, 
mergînd mai departe decit A. Flechtenmacher în privința proporțiilor 
şi naturii genurilor abordate, în investigarea atributelor de rezonanță 
folclorică. Spre regretul nostru, lucrările lui I. A. Wachmann, în mai 
mare măsură decît ale contemporanului său, au fost tributare celor mai 
pestriţe influențe care, în cele din urmă, au periclitat substanța origi- 
nală a personalității sale. Adept al operei italiene şi germane, I. A. 
Wachmann merge pe principiul închegării discursului muzical prin ală- 
turarea numerelor distincte, avînd o configuraţie structurală simplă (cu- 
plet, formă ternară, variaţiune). Orchestra are rolul susținerii armonice 
a liniei vocale. Efecte coloristice nu i se încredințează. Cu totul izolat 
se discern intenţii unificatoare tematice, aflate într-o zonă premotivică. 
în Manole Mester se identifică motivul visului care revine în cîteva 
rînduri în partitură în aceeaşi formă, fără transfigurări substanţiale. 
Numerele muzicale sub aspect dramaturgic reprezintă alfa și omega, 


acte sau operă. Vezi: Roşu, M. N., Societatea filarmonica. În : „România literară“, 
Bucureşti, 1975, 24 iulie, p. 13. Deocamdată nu putem preciza dacă I. A. Wach- 
mann a cunoscut piesa lui Ciocîrdia. Cert este că titlul, ca şi denumirea majori- 
tății personajelor diferă. 

1 Mărgăritescu, M., studiu! citat, p. 91. 

Fotocopie după una din variantele manuscrise ale lui I. A. Wachmann 
la opera Manole Meşter. 


factorul central al desfășurării muzicale. De aceea personajele vor apă- 
rea într-o mare varietate, dezvăluindu-şi prin intermediul lor trăirile, 
conduita, caracterul. Dar inexistența sudării simfonice le reduce orizon- 
tul la aspecte cu implicaţii exterioare și nu la tendinţe de aprofundare 
și generalizare umană. 

Tabloul creaţiei de operă nu se rezumă la I. A. Wachmann. G. Ru- 
zitska compune opera Alonso (1827). La Cluj Iosif Ruzitska scrie în 
1822 opera Fuga lui Bela, care s-a jucat cu succes multe stagiuni la 
rînd. Și compozitorul ieșean Iosif Herfner a compus opera „Toberne“ 
(Dinbern) t. Timişoreanul Franz Limmer este autorul operelor Căsuţa 
din Alpi ai Marele vrăjitor din Transilvania. În iumina acestor conside- 
rente, creaţia de operă românească îşi definește începuturile în perioada 
înregistrării primelor compoziţii cu amprentă naţională. Pionierii genului 
sînt A. Flechtenmacher si I. A. Wachmann. Dar fondatorii de drept ai 
creaţiei lirice naţionale îi vom identifica în pleiada de compozitori ro- 
mâni care afirmă școala muzicală naţională românească, în frunte cu 
Eduard Caudella și George Stephănescu. 


1 Stiri despre activitatea de compozitor a lui Herfner. În: „Albina româ- 
nească“, VII, 1835, p. 90. 

MUZICA VOCALĂ 


Odată cu pătrunderea cîntării pe mai multe voci în muzica biseri- 
cească şi cu adoptarea formelor apusene de manifestare muzicală iau 
naştere formațiile corale de amatori sau profesioniste care, în dorința 
afirmării, solicitau lucrări originale. Creația profesionistă vocală, de 
esență națională, apare ca fenomen artistic constant în jurul anului 1850 
şi va cunoaște o perioadă de înflorire după aproximativ trei decenii. 
Cronologic, în istoria muzicii româneşti creaţia corală apare după creaţia 
lirică-teatrală, dar spre sfîrşitul secolului cîntarea corală va cuceri întiie- 
tatea în privinţa accesibilităţii și răspîndirii în cercul auditorilor. La 
aceasta au contribuit, desigur, trăsăturile tipologice specifice genului ; 
caracterul direct al expresiei, aderenţa promptă la evenimentele sociale, 
filiația cu melosul folcloric. 

În domeniul coral, în faza preunionistă se disting două forme prin- 
cipale : cîntecul patriotic şi muzica religioasă. Desigur, creația vocală 
nu se reduce numai la genul coral. Tot de atunci datează liedul, care 
cunoaşte forma prelucrărilor de folclor pentru voce şi pian, și roman- 
tele. O altă ramură a muzicii vocale ce se afirmă este reprezentată prin 
partituri vocal-orchestrale, de tipul cantatei, profane sau bisericești, le- 
gate de anumite momente ocazionale. Aşadar, se poate vorbi despre în- 
ceputurile creaţiei vocale, identificîndu-le în genul coral în lied și în 
genul vocal-simfonic. 


CÎNTECUL 


Cîntecul patriotic, legat de marile evenimente politice, se impune 
ca gen autonom în preajma Revoluţiei de la 1848. Două surse mai impor- 
tante se regăsesc în cîntecul patriotic : vechile cîntece cu conţinut social, 
ca Mugur, mugurel, şi cîntecele cu substrat revoluţionar, de provenienţă 
străină, ca Marsilieza. Desigur, fondul de aur aparţine cîntecelor pămîn- 
tene, ce sînt supuse unui proces complex de regenerare. De la expresia 
epico-dramatică a cîntecelor haiducești, de bejenie si revoltă, se ajunge 
la expresia eroico-mobilizatoare, plină de dinamism şi elan în cîntecele 
revoluţionare care animă sentimentele intelectualilor de la 1848, dornici 
de progres social, luptători pentru libertate. Nuanţele expresiei eroico- 
patriotice se vor diversifica mereu, completindu-se cu noi valenţe emo- 
tionale în anii următori. cînd cîntecul patriotic a fost un susținător 
ardent al ideii de unire, un factor mcbilizator în lupta pentru libertate 
națională, dusă împotriva jugului otoman, habsburgic și al politicii ţa- 
riste, un factor stimulativ în acţiunile luptei pentru dreptate socială. 

Apariţia cîntecelor revoluţionare și patriotice datează din ultimul 
deceniu al secolului XVIII, odată cu răspîndirea melodiilor iacobine. 
Efectul lor contaminator s-a soldat cu cîntece a căror tematică reflecta 
stările de fapt din ţările române. 

Istoria indică mai multe ipostaze de preluare, adaptare şi recreare 
a cîntecelor revoluționare şi patriotice din ‘această epocă. Cea mai veche 
pare să fie împrumutarea unor melodii străine. Marsilieza, Carmagnola 
și Ca ira au avut o largă circulaţie în mediul tinerilor români care 
aspirau la o viaţă liberă. Există date concrete în acest sens. Marsilieza 
a circulat mai întîi sub forma iniţială. Apoi, sub forma Marsiliezei lui 
Rhigas t. Ulterior, melodiei i s-au atribuit versuri noi. Iată, îat-a sosit 
iară sînt cuvintele sub care apare melodia în manuscrisul lui Gh. Uce- 
nescu, ceea ce demonstrează procesul asimilării2. O parafrază asupra 
Marsiliezei a circulat la încenutul secolului trecut sub forma Marșului 
lui Napoleon întîlnit frecvent în repertoriul trupelor de păpuşari? și 
în repertoriul tarafurilor de lăutari î. Marsilieza a circulat în mai multe 
versiuni, diferind în funcţie de perioadă şi provincie. Carmagnola a 
cunoscut şi ea variante dintre care ar fi de menţicnat: „Madam Veto 
făgădui...« 6. Cîntecul Ca ira, după cum relatează I. Ghica, devenise 
„Fivrelzon, fivrelzon“ din „Vive le son“... 7. 

O altă ipostază a formării repertoriului de cîntece este aceea a 
elaborării de noi versuri pentru o melodie de origine străină care circu- 
lase pe un text ce vehicula o temă românească. Cu alte cuvinte, ipostaza 
varianta variantei. Exemplul în acest sens îl reprezintă Marșul lui Iancu 
(„Astăzi cu bucurie, românilor veniţi“), cîntat în anul 1848 de către 
N. Bengescu. I-a servit de model Marșul lui Dragoș pe versurile lui 
C. Negruzzi, care avea la bază o melodie din opera Tancred de Rossini 8. 

Spre deosebire de metoda preluării unui cîntec revoluţionar, aici 
este vorba de un proces mai complex. Nu s-a preluat un cîntec cu un 


1 Breazul, G., Contribuţii la cunoașterea trecutului muzicii noastre, op. cit. 
p. 154. 

? Tomescu, Vasile, Histoire des relations musicales entre la France et la 
Roumanie. Bucureşti, Ed. muzicală, 1973, p. 222. Autorul tratează problema cir- 
culației şi adaptării cîntecelor revoluției franceze într-o manieră erudită, indicînd 
o seamă de informaţii și exemple. = 

3 Burada, T. T., în op. cit, vol. 1, p. 44, transcrie pe note Marșul lui 
Napoleon. 

á Ion Ghica — într-o scrisoare către V. Alecsandri, „Un bal la curte în 
1827“, Pagini alese, Ed. tineretului, 1955, p. 138 — arată că Marșul lui Napoleon 
cra cîntat de muzica Nicolescului, 

5 Vezi Tomescu, V., op. cit., p. 220—232. 

6 Tomescu, V., idem, p. 226. 

? Ghica, LL. Scrisori către V. Alecsandri. Biblioteca pentru toţi, vol. III, Bucu- 
rești, Alcalay, p. 49—41. 

8 Baritiu, G.. Cîntece populare românești. În: „.Foaie pentru minte, inimă 
si literatură“, 12 (1849), nr. 11, 12 decembrie, p. 87—88 ; Densușianu, Aron, O zi 
cu regele munţilor. În: „Revista critică-literară“, vol. III, 1895, nr. 1, p. 22; 
Posluşnicu, M. Gr., Istoria musicei la români, op. cit, p. 403; Ghenea, C., Pro- 
cesul de formare a conștiinței naționale oglindit în documente muzicale. În: 
„Muzica“, 1968, nr. 12, p. 21—22 ; Ciobanu, Gh., Cîntece revoluționare şi patriotice 
în perioada anului 1848. în: „Muzica“, 1973, nr. 7, p. 2. 

anumit sens expresiv, ci o melodie de operă căreia i se atribuie, odată. 
cu un nou text, o nouă funcţie. Practica folosirii unor melodii de largă. 
audienţă din operele celebre era extrem de răspîndită în primele decenii 
ale secolului trecut. 

O a treia ipostază sau un al treilea izvor de inspiraţie pentru 
cîntecele destinate a fi intonate în colectiv se identifică în apelarea la 
unele formule sau melodii psaltice şi populare. Eiocvent în această pri- 
vinţă pare să fie cîntecul patriotic Deşteaptă-te, române, născut tot în 
zilele fierbinţi ale anului revoluţionar 1848. De data aceasta, creatorii 
cîntecului nu se mai adresează unor modele străine, ci caută corespon- 
dent muzical pentru versurile lor în expresia muzicală a cîntecelor autoh- 
tone, care aveau darul să găsească o mai mare rezonanță în conștiința 
românească. 

Cît de vechi este modelul muzical al cîntecului Deşteaptă-te, ro- 
mâne ? Greu de indicat cu rigurozitate. Este cert că formula melodică 
iniţială era familiară celor care practicau muzica. O găsim schiţată în 
Codex moldovenesc din 1824 t. Sub formă melodică extinsă o transcrie 
Anton Pann în notație psaltică, introducînd-o în Spitalul amorului, bro- 
şura 2, p. 1582. După cum precizează Iosif Naniescu, melodia fusese 
creată de Anton Pann în anul 1839 (dacă nu chiar mai înainte) pe 
versurile părții a doua a poeziei „Adio de Grigore Alexandrescu, care 
încep cu cuvintele : „Din sînul maicii mele“. Melodia notată de A. Pann 
se remarcă printr-o structură complexă, avînd un profil sinuos, încăr- 
cat cu vocalize. Melodia a fost copiată din maniscrisul lui Anton Pann 
de către elevul său Gh. Ucenescu. De la acesta a auzit-o poetul Andrei 
Mureşianu, autorul versurilor „Deşteaptă-te, române“ 3, Altfel spus, Gh. 
Ucenescu ar trebui considerat autorul de drept al cîntecului Deșteaptă-te 
române, deoarece el a îngemănat melodia mai veche pe versurile noi 
ale cărturarului braşovean. Tot Ucenescu este acela care o și cîntă în 
cercul intelectualilor români la Braşov. După cum s-a văzut, melodia 
fusese transcrisă de H. Ehrlich în caietul Arii naționale românești, nr. 5, 
cu titlul „Baladă transilvăneană“. 

Nu poate scăpa observaţiei faptul că Deșteaptă-te, române, şi Mar- 
şul lui Iancu s-au edificat prin negarea unui alt cîntec sau, mai simplu 
spus, prin înlocuirea unui text cu un altul mai actual şi mai mobilizator. 
Diferă izvorul muzical: românesc în Deşteaptă-te române, şi italian în 
opera lui Rossini pentru Marșul lui Iancu. 

Paralel, în cîntecul patriotic se cristalizează o nouă tendinţă sti- 
listică ; melodica își revendică originea populară. Pentru o mai eficientă 
rezonanță în inimile mulţimii, se tinde ca linia melodică în care se 
vehiculează sensuri poetice naţionale să aibă echivalent de aceeași pro- 
venienţă. Astfel, se introduc în genul cîntecului patriotic formule melo- 


1 Cosma, O. L., Codex moldovenesc din 1824. În: „Muzica“, Bucureşti, 1972, 
nr. 5, p. i3— 14. 

2 Ciobanu, Gheorghe, Anton Pann, op. cit., p. 228—230. 

2 Posluşnicu, M. Gr. op. cit, p. 403—409; Ciobanu, Gh., Cîntece revolu- 
tionare şi patriotice din perioada anului 1848, studiul citat, p. 3. 

dice de horă binară (hora dreaptă), ca spre exemplu Hora lui Cuza 
Vodă, aranjată de Dimitrie G. Florescu, și hora ternară (hora boierească), 
aşa cum apare în „Hora Unirii“. 

Ciîntec de amplă rezonanţă patriotică, Hora Unirii — ce are la 
bază versurile lui Vasile Alecsandri din 1856 — se edifică pe structura 
unui cîntec popular sau de circulație populară. Este interesant că 
această Marseilieză a românilor are ca model poetic o strofă din Hora 
Ardealului. Istoria l-a desemnat ca autor al muzicii pe Alexandru Flech- 
tenmacher, dar paternitatea i-a fost contestată |. Un fapt rămîne cert: 
Hora Unirii s-a născut în anii de avînt care au dus la realizarea impe- 
rativului Unirii. 

Toate aceste ipostaze au o trăsătură comună. Melodiile vehiculate 
nu au autor, sînt folclorice sau bizantine. O excepţie de la această normă 
o constituie Marşul lui Iancu, care are melodie de Rossini. Aici însă 


1 Principalele opinii în privința originii și paternităţii Horei Unirii au fost 
exprimate de George Breazul și Viorel Cosma, fiecare scriind mai multe articole 
şi studii. Cele mai importante materiale de G. Breazul sînt: Unirea ţărilor ro- 
mâne și muzica, publicat în „Muzica“, Bucureşti, 1959, nr. 2, p. 14—25. Într-o 
formă revizuită, a fost republicat în Pagini din istoria muzicii românețti, vol. I, 
îngrijit de V. Tomescu, op. cit, p. 181—234. În esență, teza sa susține că Hora 
Unirii aparţine lui A. Flechtenmacher. Viorel Cosma, în Noi date despre contribu- 
ţia muzicii în momentul Unirii, publicat în „Muzica“, București, 1959, nr. 3, 
p. 26—29, și apoi în „Hora Unirii“. Istoricul și semnificaţia ei, apărut tot în 
„Muzica“, 1966, nr. 1, p. 3—6, afirmă că Hora Unirii este o melodie populară. 
Revenind asupra acestei teze — vezi „Informaţia Bucureștiului“ nr. 4491, 1968, 
24 ianuarie — V. Cosma indică la originea melodiei folclorice o arie din opera 
Lulu de compozitorul german Fr. Kuhlau. Există într-adevăr o similitudine în 
prima măsură, între arie și Hora Unirii. Dar multor teme li se pot găsi asemănări. 
Pentru a se demonstra influența ariei asupra muzicii noastre populare ar fi tre- 
buit ca opera sau aria lui Kuhlau să fi circulat în țările românești. Or, pînă în 
prezent, nu dispunem de mărturii în acest sens. Este posibil ca, fără o circulație 
prealabilă, melodia ariei să fi fost transplantată prin ceea ce noi știm că astăzi 
este Hora Unirii. În acest caz, înseamnă că Hora Unirii nu mai are la bază o 
temă populară, ci o temă cultă. Să fi preluat A. Flechtenmacher melodia lui 
Kuhlau ? Greu de susţinut. Fiecare oponent face o adevărată risipă de mărturii 
si documente în favoarea ideii sale. O precizare definitivă este aproape impo- 
sibilă, deoarece manuscrisele edificatoare ale lui A. Flechtenmacher, care ar fi 
putut indica adevărul, au ars odată cu casa lui de la Cîmpulung-Muscel. Există 
anumite aspecte clare, ca bunăoară faptul că Hora Unirii are iz folcloric, că 
A. Flechtenmacher a compus şi o altă melodie pe textul lui V. Alecsandri. De 
asemenea, melodia cunoscută se identifică în 1856, într-un potpuriu al fraților Le- 
misch și, către 1859, în caietul IV, Malurile Dunării, de I. A. Wachmann, fără 
să se specifice autorul. În lumina unor multe asemenea argumente, lui A. Flech- 
tenmacher i s-a putut atribui melodia de circulație prin aranjare, prelucrare. Deci, 
în elucidarea adevărului, n-ar fi exclusă o variantă de compromis: Hora Unirii 
este o melodie lăutărească, avînd sau nu un premodel străin, aranjată de A. Flech- 
tienmacher. 

trebuie adus un corectiv: melodia -cîntecului. fusese asimilată anterior 
în Cîntecul lui Dragoș. Deci atunci cînd a intrat în constituţia Marșului 
lui Iancu melodia era cvasi-folclorică, circula. Așadar, la numeroase cîn- 
tece nu cunoaștem autorii direcţi. Ştim însă autori indirecţi, cîntăreţii 
care le-au dat viaţă, plasînd în context nou o melodie veche și punînd 
deci în circulaţie forma definitivă a cîntecului: Gh. Ucenescu pentru 


Coperta colecției de Cîntice naționale 
de A. Flechtenmacher. 


Deşteaptă-te române, N. Bengescu pentru Marșul lui Iancu. În fine, 
apar și compozitorii aranjatori : A. Flechtenmacher pentru Hora Unirii 
şi D. G. Florescu pentru Hora lui Cuza Vodă. 

Lui Alexandru Flechtenmacher îi aparțin cele mai cunoscute cîn- 
tece patriotice legate de evenimentele istorice. El apare în acest chip 
pionierul genului, avînd o deosebită receptivitate la imperativele majore 
către care se îndreptau năzuinţele și cerinţele epocii. Creaţia sa defi- 
neşte angajamentul compozitorului să răspundă necesităților tematice 
imediate. Ce poate fi mai grăitor decît piesele Imn, versuri G. Sion 

(1846), Sfîntă zi de libertate, versuri E. Carada (1848), Apelul Moldove- 
milor de la 1848, versuri T. Poni, Unsprezece Cireșariu, versuri M. Pas- 
caly, Marșul volintirilor, versuri A. Hermezi. Prin structura lor, aseme- 
nea cântece se înscriu în sfera muzicii româneşti de tip apusean, cu o 
linie melodică activă, directă, o armonizare homofonă, capabilă să dea 
relief ideii muzicale şi poetice. Asemenea cîntece au jucat un rol decisiv 
în formarea conștiinței patriotice, avînd un puternic ecou. 

Scriitura corală din piesele compuse de A. Flechtenmacher este 
nepretenţioasă. Cel mai frecvent se adoptă procedeul facturii corale la 
unison cu acompaniament instrumental. Din această cauză asistăm la 
o anumită juxtapunere a cîntecului coral, care uneori apare în versiunea 
solist vocal şi acompaniament instrumental. Așa se explică de ce, în 
Colecţia de Melodii naționale române a lui A. Flechtenmacher, tipărită 
după Unire, figurează cîntece corale ca Unsprezece Cireșar şi Cintec ostă- 
șesc, care nu este altul decit Sfîntă zi de libertate, alături de romanţele 
La o rîndunică, Plingi, înimioară şi cîntecele mai dezvoltate, adevărate 
lieduri, ca Tata moșu şi Balada după drama Ghilleri. Scriitura, în toate 
cazurile, se aseamănă : voce cu acompaniament de pian. 

Cintecele lui Flechtenmacher, aparţinind genului cameral, vădesc 
influențe multiple. În afara romanţei orășenești de un pronunţat carac- 
ter oriental, melismatic, aşa cum se înfățișează în Te îndură de plăcere 
din Collection de chansons moldaves, tipărită în 1846, se distinge influ- 
enţa liedului german şi mai ales a canțonetei italiene, în Barcarolă 
venețiană şi Gondoletta. Mai substanţială este însă înrîurirea venită din 
partea muzicii populare. În acest sens, Flechtenmacher precede creaţiile 
de mai tirziu ale lui Dima, Brediceanu, Kiriac. Ne servim de două 
exemple, în care citarea şi crearea în stil popular se conjugă într-aşa 
grad, încît delimitarea apare îngreunată. 

Cîntecul La o rîndunică, versuri de D. Bolintineanu, are o con- 
strucție melodică riguroasă, în fraze clar delimitate. Ca sursă intonaţio- 
nală se impune romanta de factură orientală. 


Andantino 


Fà -s83 eg eo, ore 3 e- gd eege ia 


de - gf- na -I8 peo--pba-re, Ww on paie cn- fmd. 


| Mai distinsă şi sobră apare melodia cintecului Tata moşu, pe ver- 
surile lui M. Pascaly, al cărei colorit național ne vorbeste iarăși despre 
contaminarea folclorului orășenesc, așa cum va apărea şi în creaţia lui 
I. N. Otescu şi Dinu Lipatti, după aproape un secol. l ` 

Andantho 


Prun-25 — ver-de, Ze l-13, Flo - eg drag? 1-13. 


Relaţia voce-pian în cîntecele lui Flechtenmacher se rezumă la 
o susținere ad litteram a liniei vocale, deci o dublare la unison, avînd 
în plus unele figuri ornamentale melodice în mîna dreaptă, iar în mîna 
stingă se servește un acompaniament armonic, de obicei melodizat. Desi- 
gur, nu poate fi vorba de culori armonice, de îndrăzneli în înlănţuirea 


Marşul Unirii de A. Flechtenmacher. 

acordurilor. Totul se reduce la folcsirea treptelor principale în relaţii 
funcționale de factură clasică. Ca regulă, A. Flechtenmacher utilizează 
în cîntecele sale introducerea instrumentală de două sau patru măsuri 
şi coda conclusivă. l 

A. Flechtenmacher foloseşte două denumiri noi în cîntecele sale, 
nemaiintilnite în componistica românească : balada și aria națională. Ba- 
lada presupune o dezvoltare amplă, nu atit muzicală, cît literară, avînd 
un caracter epico-dramatic. Preluat din muzica germană, genul baladei 
va cunoaște înflorire în creația compozitorilor romantici. Pentru prima 
oară ccmpune o baladă în muzica noastră Elena Teyber-Asachi, fiind 
inclusă în spectacolul teatral cu muzică Serbarea. păstorilor moldoveni. 
Muzical, această baladă nu are contingenţe cu folclorul, iar fabula va fi 
axată pe legenda Mama lui Ștefan cel Mare. Flechtenmacher reia, ace- 
laşi episod istoric, într-o lucrare de mare popularitate, transpus în ver- 
surile. lui Dimitrie Bolintineanu, Pe o stâncă neagră, însumiînd atributele 
stilistice ale cîntecului epic, vechi, bătrinesc şi patriotic. Structura muzi- 
cală a baladei are la bază un period clasic care se repetă în funcţie de 
narațiunea fabulei dramatice. Desfăşurarea muzicală evidenţiază elemente 
de recitativ dramatic. Relaţia dintre muzică şi text apare oarecum imo- 
bilă, statică. În schimb, în „Balada după drama Ghilleri“, în afară reci- 
tativului melodic, compozitorul apelează pentru sublinierea dramatismu- 
lui la posibilitățile de travaliu ale pianului, care realizează în final o 
creştere impresionantă. | | 

Aria naţională ca gen de sine stătător apare în Colecţia de cântice 
raţionale în care, alături de două piese pentru pian, figurează și două 
cîntece, o romanţă și aria naţională Returnarea în patrie. Subtitlul vine 
să sublinieze, odată mai mult, caracterul românesc al muzicii. Iar „aria“ 
se justifică în proporţiile neobișnuite pentru acea vreme ale unei piese 
vocale : o structură tripartită cu o amplă dezvoltare. 

Prin lucrările sale vocale, prin monodiile acompaniate scrise în 
faza primelor încercări componistice, A. Flechtenmacher creează premi- 
sele cîntecului coral și cintecului cameral. A vorbi despre liedul româ- 
nesc şi a face abstracţie de ariile naţionale, baladele si romantele auto- 
rului Babei Hîrca, înseamnă a nu cunoaște adevăratele pietre de început 
în înfiriparea drumului muzicii vocale românești. A. Flechtenmacher nu 
a fost singurul creator de cîntece si romanțe în perioada revoluţiei pa- 
şoptiste. Alături de el au compus și alţi autori diferite producţii de serie 
sub titulatura romanţă, bucurîndu-se de circulație. Acest fapt nu în- 
seamnă implicit şi valoare artistică. De obicei, romanţele scrise în cadrul 
a ceea ce am denumit muzică de salon, aveau un caracter sentimental, 
prăfuit, demodat. Neputind evita carenţele epigonismului, asemenea „ape 
de roze“ au inundat viața muzicală, alterînd gustul artistic şi, ceea 
ce apare mai grav, înriurind negativ, prin mediocritatea lor, asupra fan- 
teziei creatorilor. 

LUCRĂRI A CAPPELLA f 
ȘI CU ACOMPANIAMENT INSTRUMENTAL 


Creația corală, în sensul strict al cuvîntului, are destinație reli- 
gioasă. Abia în perioada următoare va căpăta un contur laic. Pe prim. 
plan, în galeria autorilor de cîntări religioase se află Macarie Ieromo- 
nahul şi Anton Pann, cu lucrări tipărite în numercasele volume întoc- 
mite de acești corifei ai artei muzicale din prima jumătate a secolului 
XIX. Particularitatea artei lor trebuie căutată în îmbinarea stilului mu- 
zicii populare cu ehurile bizantine. Se adaugă la acestea, în cazul lui 
A. Pann, îndecsebi, aportul personal, adică acele pasaje, formule proprii 
în spiritul muzicii religioase bisericești, care cu greu se. vor putea vre- 
odată detecta în totalitatea lor. 

Caracteristice pentru piesele vocale religioase sînt structura mono- 
dică modală (uneori diatonică), bogăţia melismelor, modulaţiile frec- 
vente, cu întrebuinţări dese de ftorale, mutații, cromatisme, ritmuri 
variate. Lui Macarie i se atribuie, între altele, cîntecele : De frumusețea, 
Mormântul tău, Axion la Naşterea Domnului. Dintre cîntecele lui A. Pann 
aflate pînă astăzi în circulaţie, amintim : De frumusețea fecioriei tale 
(versiunea Noul Anastasimatar), Astăzi nouă ne-a răsărit, Veniţi cu 
toții dimpreună, Auziţi acestea toate, Limbile să salte, Stă Maica amar: 
plângînd. 

Creatorii de muzică religioasă întreţin relații cu „Așezămintul co- 
ral“ din București şi compun pentru necesităţile de cult, căutînd să 
cîştige adepți în acţiunea dezvoltării cîntării corale. La început se re- 
curge la preluarea unor cîntări existente în practica muzicală din alte 
țări. Excelează în această direcţie Arhimandritul Visarion, Grigore Man- 
ciu şi loan Cartu, care vor compune diverse lucrări, mergînd pe linia. 
făuririi unui început, ţinînd prea puţin cont de bogata tradiţie bizantină. 

Lui Visarion îi aparține o Colecţiune de cîntări religioase pentru 
una sau mai multe voci. Dintre acestea este de reținut Doxologia, Con- 
certul XIII, Cu glasul meu către Domnul am strigat. Visarion „aranjează 
și compune“ piesele din colecţiune. Numai că, adeseori se constată gre- 
sel elementare în conducerea vocilor, stîngăcii armonice (octave şi cvinte 
paralele), întreruperi nelogice în frazare. 

Şi compozitorii noștri de prestigiu sînt antrenați în această acţiune, 
inclusiv A. Flechtenmacher și Ion A. Wachmann ; acesta din urmă com- 
pune pentru cor a cappella (la patru voci) Liturghia nr. 1 şi Liturghia 
nr. 2, în limba română. Muzica nu are însă nimic românesc. Mai de- 
grabă, poate fi vorba despre o încercare de a scrie teme în stil apusean, 
după modelul coralelor germane, ceea ce nu pare să se fi bucurat de suc- 
ces. I. A. Wachmann încearcă şi o altă soluţie, compunînd Liturgie 
Vaprès les Psaltiques (Liturghie după psaltichie), unde valorifică melodii 
bizantine, învesşmîntindu-le într-o scriitură homofonă, aerată, capabilă. 

să evidențieze linia vocală sinuoasă, bogată în inflexiuni modale. Desigur, 
I. A. Wachmann nu acordă atenție caracterului modal, conjugarea melo- 
diei modale cu armonia funcțională, tonală, se va dovedi ineficientă. 
Totuşi, reținem apropierea lui I. A. Wachmann de stratul muzical bise- 
ricesc autohton, alături de cel folcloric laic, ceea ce demonstrează exis- 
tența unui curent în favoarea acestui stil. Pentru a ne da seama de 
diferenţa enormă între stilul german și cel bizantin în liturghiile com- 
puse de I. A. Wachmann, alăturăm, comparativ, începutul pieselor, „Cari 
pre heruvimi“ din Liturghia nr. 1 şi Liturghia după psaltichie. 


mr pre he-rv- nm, 


Literatura corală pe texte religioase latinești din această perioadă 
este destul de bogată pe teritoriul ţării noastre, cunoscînd forme speci- 
fice, de mult împămîntenite în practica muzicii apusene, ca motetul şi 
chiar genuri mai complexe, ca missa. Acelaşi I. A. Wachmann compune 
corul Amen, motetele Cristus resurrexit, Sancta virgo Maria, pentru cor 
mixt şi orchestră, Missa Pascali şi Missa solemnis, ultima remarcîndu-se 
în chip deosebit, nu atit prin originalitate, cît prin meșteșugul armonie 
şi contrapunctic. În Transilvania se scriu extrem de multe piese reli- 
gioase (dictum, ofertorii), datorate lui Michael Beer, Johann Knall, 
Meyndt, Martin Polder, J. R. Zumsteeg și Franz Xaver Brixi. La Iași, 
Iosif Herfner dă la iveală numeroase lucrări vocal-instrumentale, între 

care și misse. În 1895, lui I. Herfner i se execută în biserica romano- 
catolică „un frumos oratoriu“ 1, 

De obicei, asemenea lucrări depășeau cadrul genului coral, angajind 
instrumente și chiar reprezentaţia lirică cu caracter sacru, înscriind nara- 
ţiunea muzicală a unor legende biblice. De cele mai multe ori, compo- 
ziţiile erau destinate vocilor (soli sau cor) cu acompaniament instrumen- 
tal (vioară, instrumente de coarde, unul sau mai mulţi suflători şi, 
obligatoriu, orga). Prin cadrul lor, aceste creaţii aveau un caracter com- 
plex, fiind alcătuite din mai multe părţi contrastante. Ca stil, marea 
majoritate se înscriu în sfera cunoscută a muzicii eclesiastice germane, 
preluînd de la J. S. Bach, Fr. Haendel, Mozart, Beethoven, procedee 
stilistice și dramaturgice. Era o muzică ocazională, de serviciu, executată 
în biserici, care nu dezminte tradiţia îndelungată. Capodopere nu am 
reuşit să depistăm din mulțimea partiturilor ce se păstrează la Braşov, 
Sibiu, Bistriţa, Sighişoara, Cluj, în schimb meșteșugul componistic este 
de cele mai multe ori impresionant de corect şi riguros. Ne reţine 
atenţia creaţia corală a lui Philipp Caudella care a activat la Cluj și 
Sibiu. Dest numărul compozițiilor sale a fost relativ restrins, compa- 
rativ cu alţi contemporani, totuși se impun motetele Protector noster, 
Vias tuas Domine şi mai ales Cantate Domino, la patru voci, instrumente 
de coarde, oboi, orgă. Partitura sopranului ne oferă o construcţie melo- 
dică elevată, de o factură evident contrapunctică, instrumentală, în care 
dezvoltarea motivică constituie factorul dinamic al discursului și, tot- 
odată, celula tematică atotunificatoare. 

De obicei compozițiile religioase au un pronunțat caracter poli- 
fonic, utilizarea celor mai variate procedee ale scriiturii mergind frecvent 
la formele complexe de tipul fugii. 

Creaţiile muzicale scrise de compozitorii transilvăneni sași adoptă 
stilul muzicii germane şi austriece, îndreptindu-se în principal spre crea- 
ţia lui J. S. Bach şi Mozart. Deși compun după ce Ludwig van Beethoven 
își încheiase activitatea, compozitorii de pe teritoriul nostru continuă 
linia amintită, ignorîind conștient stilul dramatic, eroic al simfoniilor 
beethoveniene. În nici un caz nu împărtăşim ideea că nu avuseseră 
prilejul să intre în contact cu lucrările titanului de la Bonn, atita vreme 
cît legăturile muzicienilor. transilvăneni cu Viena erau dintre cele mai 
strînse. Bunăoară, Philipp Caudella, pînă în 1810, trăise la Viena, fiind 
un timp organist al renumitei Karlskirche. Se dovedeşte mai curînd că 
educaţia primită şi meșteșugul format acționau autoritar, nelăsind loc 
influențelor noi, înnoirilor muzicii contemporane lor. Atitudinea faţă de 
muzica lui Beethoven este de cele mai multe ori negativă, denunţind 
îndrăznelile de limbaj, calificîndu-le drept amuzicale. În acest fel, com- 
pozitorii transilvăneni ai primei părți a secolului XIX demonstrează în 
propriile lor creaţii stăpînirea tehnicii componistice preclasice și clasice, 
respectiv prebeethoveniene. 

Fiindcă am abordat problema identificării curentului care a exer- 
citat înrîurire asupra muzicii româneşti din această perioadă, sintem 
datori să generalizăm constatarea şi să afirmăm că pe teritoriul ţării 
noastre, atît în Transilvania cît și în Moldova și Muntenia, exista o 
mișcare muzicală componistică de formaţie clasică. Astfel încît începu- 
turile muzicii noastre profesionale se desfăşoară sub auspiciile curentului 
clasic, ca educaţie, viață muzicală (repertoriu) și procedee componistice. 
În acelaşi timp, dat fiind momentul apariţiei școlilor muzicale naţionale, 
ai cărei muguri datează din epoca de care ne ocupăm, se manifestă şi 
influenţe ale curentului romantic, exercitat în principal prin repertoriul 
de operă. Dar romantismul nu a acționat în pedagogia muzicală, care a 
rămas mai departe de tip clasic, şi nici în al creaţiei, deoarece încă 
nu beneficiasem de cuceririle romantice, care în acea perioadă abia se 
cristalizau în muzica occidentală. Influenţa romantică se infiltrează prin 
intermediul operelor italiene, mai ales după 1845, dar şi prin sporadicele 
manifestări concertistice, cu prilejul turneelor virtuozilor instrumentiști, 
a căror predispoziţie romantică era evidentă. Totuşi primele încercări 
componistice, pornind de la fructificarea muzicii populare, descind din 
arsenalul esteticii romantice. În procesul afirmării naţionale, ca ecou 
direct al revoluţiei burgheze, intelectualii, oamenii de artă s-au aplecat 
înspre bogatele resurse folclorice aflate în patrimoniul fiecărui popor, 
spre a desprinde de aici trăsăturile definitorii pentru înfiriparea unei 
culturi proprii. Secolul XIX în istoria muzicii este, mai ales în a doua 
parte, secolul apariţiei școlilor naţionale, care aduc voci proaspete, origi- 
nale în peisajul sonor relativ limitat de pînă atunci, sau limitat ca posi- 

bilități de dezvoltare viitoare. Or, şcolile naţionale infuzează o mare 
doză de vitalitate dezvoltării muzicii. l 

Ccmpozitorii noştri au meritul că au sesizat elementul nou de 
perspectivă în evoluția muzicii. De aceea, orientarea spre creația popu- 
lară, apelarea la folclor, cu mijloace încă neşlefuite, inadecvate, împru- 
mutate din arsenalul procedeelor clasice, constituie un merit mai în- 
semnat decit înseşi rezultatele artistice. imediate. Sub acest aspect ei se 
înscriu în direcţia nouă a curentului romantic, prin valorificarea melo- 
sului foleloric și, implicit, angajează începuturile muzicii naţionale în- 
tr-un cadru care-i va asigura în curînd o cale proprie, distinctă, în func- 
tie de talentul şi măiestria celor care o făuresc si o reprezintă. Aşadar, 
muzica românească îmbină în prima fază a procesului de afirmare naţio- 
nală, atît trăsături de provenienţă clasică, cît și elemente specifice cu- 
rentului romantic. Aspectul sezisat aci ne va preocupa în mai mare 
măsură în paginile volumului următor, unde vom căuta să identificăm. 
particularităţile naţicnale ale muzicii românești, după ce compozitorii 
se vor constitui într-o școală destul de puternică. Mugurii ei însă apar 
în perioada preunionistă, în încercările lui A. Flechtenmacher, I. A. 
W'achmann, Carol Miculi, Philipp și Serafim Caudella, I. Herfner, C. Ste- 
eanu şi alţii. 

Revenind la genul muzicii vocale, am surprins fenomenul de ambi- 
guitate, de nediferenţiere a genului, atunci cînd am constatat că lucră- 
rile corale la unison se interferează cu cântecele lirice, cu liedul. În 
acelaşi plan constatăm o slabă individualizare a genurilor între lucrările 
teatrale şi cele eminamente vocale cu acompaniament instrumental. Ast- 
fel, în creaţia Elenei Asachi întîlnim numeroase piese corale cu acom- 
paniement de pian sau orchestră. Spre deosebire de lucrările vocal- 
instrumentale cu text religios, scrise de compozitorii transilvăneni, 
compoziţiile Elenei Asachi sînt laice, abordind subiecte legate de trecu- 
tul istoric ori inspirate de frumuseţile naturii moldovenești. Amintim 
imnul Luceafăr lin şi corul Între văile înflorite. Edificatoare pentru stilul 
preconizat de Elena Asachi este cantata Cortul (La Tente, Cantate de la 
Fête rastorale donnée au Théâtre de Jassy, le 10 avril 1834) care a intrat 
în componenţa spectacolului Serbarea păstorilor moldoveni de Gheorghe 
Asachi. Textul vădeşte tendinţa autorului de a transcende pe plan sim- 
bolic elemente ce anvizajează factori opuși: războiul și pacea. Elena 
Asachi, compozitoare amatoare, se călăuzeşte în această lucrare după 
principiile canoanelor clasice, şi sub acest aspect recunoaștem sensibili- 
tate poetică, simţul proporţiilor, gust artistic. Cele două secțiuni au un 
caracter deosebit. Introducerea instrumentală (zece măsuri) are un pro- 
nunţat caracter păstoresc românesc, o alură melodică, ale cărei formule 
se readuc insistent sub formă de mutații descendente (mixolidice), cu 
rezonanţe ale stilului doinit. Acompaniamentul reeditează practica iso- 
nului prin pedale, dar luat în ansamblu demonstrează concepţia armo- 
nică funcţională, înlănţuind treptele I —IV—V—I ale tonalităţii mi minor 
cu re diez în măsura a şasea). 

Funcția descriptivă a acestui fragment se sesizează ușor. Partea 
vecală ce urmează are proporțiile unei perioade de tip clasic (șaisprezece 
măsuri), constituindu-se mai degrabă într-un lied. Stilul acestei secțiuni 
trădează oarecum influența muzicii apusene, pianului acompaniator i se 
rezervă un rol de susținere armonică a melodiei. Ca atare, o piesă vocală 
cu două straturi intonaţionale diferite : popular și apusean. Cit priveşte 
accepțiunea termenului de astăzi al cantatei, lucrarea nu poate rezista 
argumentelor acestui gen. Aver, de fapt, o lucrare vocală, un lied sim- 
plu în adevăratul sens al cuvîntului, cu o introducere instrumentală. 
În privința determinării stricte a genului, se produce aceeaşi ambiguitate, 
chiar între cantată şi lied sau, cum am văzut mai sus, în creația lui 
Flechtenmacher, între cor şi lied. Elena Asachi, prin această lucrare, 
se situează în primele rînduri ale compozitorilor dornici să fundamenteze 
creația muzicală românească. 

Au mai apărut lucrări vocal-instrumentale : I. A. Wachmann com- 
pune Cantata românească, alcătuită din cîntece bătrinești, sau Imnu 
Cantata pentru sopran, alt, tenor şi bas, cu acompaniament de orchestră, 
pe versuri de D. Băicoianu, destinată serbărilor şcolare. Asemenea lu- 
crări ocazionale au mai fost scrise, dar nu aduc nimic demn de reţinut. 
Fără să insistăm asupra lor, amintim că Serafim Caudella si I. A. Wach- 
mann sînt autori a numeroase imnuri. 

Desprindem, așadar, că în această perioadă se scriu lucrări vocale 
cu acompaniament, lucrări de pionierat, care vor servi drept punct de 
plecare în creația mai bogată a compozitorilor din a doua jumătate a 
secolului XIX. 

CREAȚIA INSTRUMENTALĂ 


În configurarea începuturilor creaţiei naţionale instrumentale se 
impun două categorii de lucrări : pentru pian și pentru orchestră. Com- 
poziţiile pentru pian sînt : prelucrări sau aranjamente de cîntece și jocuri 
populare şi variaţiuni. La rîndul lor, compoziţiile orchestrale se pot grupa 
în:  uverturi și concerte instrumentale. 


LUCRĂRI PENTRU PIAN 


Pînă în prezent, primele compoziţii instrumentale destinate pianu- 
lui au fost identificate în culegerile de melodii populare. Într-un anumit 
sens, această concepţie are logică, deoarece, în asemenea colecţii, se întil- 
nesc melodii de epocă, si cum încă nu apăruse îndeletnicirea de culegere, 
ele ţin locul acestora, reprezintă în fapt primele volunie ce conţin şi 
transmit melodiile româneşti. În măsură prea mică însă s-a avut în ve- 
dere faptul că majoritatea acestor caiete nu sînt alcătuite pentru a in- 
cifra melodii populare, ci sînt rodul unor încercări de compoziţie, de 
transcriere sau prelucrare a melodiilor românești pentru pian. Alături 
de linia melodică împrumutată, apare acompaniamentul, ce presupune 
armonie, tehnică instrumentală, factură pianistică. În virtutea acestui 
argument, va trebui să ne revizuim, cel puțin parțial, atitudinea și să 
dăm Cezarului ce este al Cezarului. Adevărate culegeri în accepțiunea 
strictă a cuvîntului sînt colecţiile ca de pildă cele ale lui Anton Pann 
şi ale elevului său Gheorghe Ucenescu care transcriu în notație psaltică 
melodia şi textul poetic. În rest, nici o alcătuire de melodii pentru pian 
nu oferă muzica şi textul, deci nu prezintă producţiile folclorice în 
autenticitatea lor naturală, în comuniunea vers şi muzică. Este un ar- 
gument în plus pentru teza noastră, potrivit căreia melodiile româneşti 
aflate sub forma pieselor pentru pian reprezintă încercări de compoziţie 
şi nu fişe de melodii folclorice. Spre această idee duce și faptul că vo- 
lumele lui F. Ruzitski, C. Steleanu, H. Ehrlich, I. A. Wachmann, 
C. Miculi au fost scrise pentru necesităţile practice ale muzicii de salon, 
pentru studiul la pian sau susţinerea unor soire-uri muzicale într-un 
cadru intim, servind pentru demonstrarea originalității și vitalităţii fol- 
clorului. După cum am arătat anterior, interesul pentru alcătuirea de 
piese recurgîndu-se la melodii populare este clar afirmat în unele cercuri 
muzicale europene. Contingenţele frecvente ale compozitorilor noştri cu 
gîndirea muzicală din ţările apusene ne îndeamnă să credem că au cu- 
noscut ideile noi afirmate în domeniul culegerii st valorificării folclorului. 
De bună seamă că C. Miculi, studiind la Paris, a luat act de imperativul 
alcătuirii colecţiilor folclorice, atit de răspicat formulat în Tratatul de 
compoziţiune muzicală (1824—1826) de Anton Reicha. De asemenea, nu 
le erau necunoscute preocupările şi ideile lui Fr. Listz asupra apelării 
la inspiraţia folclorică. Asemenea imbolduri externe veneau în sprijinul 

propriilor considerente și necesităţi care prindeau aspecte concrete în 
cultura românească, începînd cu literatura, fiind reprezentate cu priso- 
sinţă şi în domeniul muzical. 

O primă constatare ce se relevă din privirea de ansamblu asupra 
pieselor de pian din diferitele celecții apărute pînă în 1860 este că, în 
raport direct proporţional cu trecerea anilor, se acumulează o experienţă 
artistică în prelucrarea melodiilor românești. De la piese în care melo- 
diile sint de fapt armonizate într-o factură pianistică aproximativă se 
ajunge la adevărate miniaturi pianistice, bazate pe teme populare, în- 
trunind numeroase atribute de certă esenţă artistică. În cele din urmă, 
cîntecul popular nu mai este scop în sine, nu se mai plasează în centrul 
orbitei, ci devine pretextul care condiţionează apartenenţa naţională a 
unei piese în care primează atribute pur artistice. Altfel spus, inflexiu- 
nile folclorice din materie brută tind să se transforme în parfum, în 
aromă, în colorit menit să asigure climatul, apartenenţa artistică. Nici 
pe departe nu poate fi vorba în piesele lui Wachmann, Miculi, despre 
tendințe exotice, deoarece aceşti compozitori erau străini de o asemenea 
atitudine exterioară de creație populară. Și ne îndoim că în acei ani 
se cunoștea în muzică mirajul sonorităţilor exotice. Va apărea în creaţia 
unor compozitori europeni abia către sfîrşitul secolului XIX. Deci dacă 
am fi de acord cu teza exotică ar însemna să ne atribuim pionieratul 
într-un domeniu care pentru unii reprezenta o modalitate naturală de 
a fi și nicidecum una importantă. 

Deşi nu urmăresc decit indirect un scop artistic, cele cinci melodii 
aranjate pentru pian de Eftimie Murgu (trei melodii de dans şi două 
„arii păstorești“*) denotă o încercare de încadrare a tipologiei melodice 
populare în tipare de provenienţă clasică. Fiecare dintre cele trei fraze 
ale liniei melodice se grupează în perioade fixe de cîte opt măsuri, cu 
cezură obligatorie după a patra. Acompaniamentul are la bază figuraţii 
armonice pe treptele principale ale tonalităţii respective. Tehnica pianis- 
tică apare modestă, dar concepută cu gust, astfel încît să nu îngroașe 
scriitura, ci s-o reliefeze printr-o țesătură transparentă, aproape con- 
stant liniar-armonică. Evident, totul în melodiile lui Murgu, menite să 
demonstreze romanitatea bănăţenilor, pledează pentru aderenţa la stilul 
clasic, din perioada mozartiană. Ar fi interesant de ştiut cine a aranjat 
pentru pian melodiile româneşti folosite de E. Murgu. Ca piese în sine, 
ar putea fi asemuite miniaturii, bagatelei sau unui dans vechi transcris 
pentru pian de un compozitor vienez. Graţie, rafinament, claritate — 
iată calităţile acestei piese românești. 

Colecţia de melodii orientale a lui Ruzitski nu se remarcă din 
punct de vedere artistic. Valoarea sa constă în perpetuarea celor treizeci 
și şase melodii românești, alături de cele două grecești și două turcești. 
Spunem aceasta, din cauza mariajului nepotrivit dintre melodiile citate, 
u un puternic profil lăutăresc, bogate în crnamente și melisme (ceea 
ce denotă influenţa puternică exercitată de curentul oriental) și înveș- 
mintarea armonică de o simplitate de-a dreptul dezarmantă. Se vede că 
Ruzitski nu era pianist, si dacă: presupunerea noastră nu corespunde 
realității, atunci nu cunostea decit aproximativ legile armoniei. Ar mai 

exista o alternativă ; lipsit fiind de aranjamente în manieră apuseană a 
melodiilor cu iz oriental, româneşti -sau nu, Ruzitski n-a îndrăznit să 
recurgă la mijloace mai emancipate pentru a nu altera puritatea mono- 
diilor cu puternice inflexiuni de manele turcești. Eventualitatea acestei 
alternative ar aduce unele circumstanţe atenuante colecţiei lui Ruzitski. 
Adevărul este că prelucrarea melodiilor este inexistentă. Tot ceea ce 
face, conducătorul fanfarei ieșene se referă la transcrierea, zicem fidelă, 
a melodiilor şi adăugarea unui acompaniament armonic extrem de con- 
venţional, stereotip şi neartistic. Se produce în cele din urmă o meza- 
lianţă stridentă prin sărăcia armoniei în totală discordanţă cu bogatele 
inflexiuni modale, coloristice ale liniei monodice. Poate greşim cu 
Ruzitski, încadrîndu-l la capitolul transcrierii pentru pian. Posibil. Totuși, 
volumul a avut o destinaţie precisă, servind celor care practicau muzica 
în saloanele de epccă. Dar aceasta aduce cu sine o elementară condiţie 
artistică, căreia însă autorul .nu-i poate. face faţă. Mai concret, fiecare 
melodie este tratată cu aceleași armonii. Treptele folosite sînt aproape 
în mod exclusiv tonica şi dominanta, în toate cele treizeci ai şase de 
piese. Măsuri întregi vor. fi armonizate cu acordul de tonică, apoi altele 
cu treapta a cincea şi iarăși tonica. Același clișeu se aplică și melodiilor 
turceşti sau greceşti, cu mici pasaje melodice în bas la „Cîntecul turcesc“ 
(nr. 8). Unele cîntece, mai scurte, de la început pînă la sfîrşit, vor fi 
susținute doar de acordul treptei prime. Aşa este tratat cîntecul nr. 40, 
„Apoi zice că nu se pcate“, de un farmec melodic aparte. 


Se întîlnesc şi melodii modulatorii care încep într-o tonalitate ma- 
joră şi se încheie în relativa minoră. La fel de rare sînt și melodiile cu 
o armonizare pe subdominantă în secțiunea mediană. Ca în cazul „Dan- 
sului de la munte“ nr. 38, care se remarcă prin structura sa modulatorie 
și, în ultima frază, prin bogatele inflexiuni modale de provenienţă orien- 
tală. Nu e lipsită de interes nici structura ritmică, bogată în variante, 
pe alocuri sincopată. Sub acest aspect Ruzitski are unele merite. 


Un alt procedeu stereotip acompaniator se referă la formulele rit- 
mice din bas. Cu cîteva excepţii, între care dansul moldovenesc „Elenuţă 

de la Piatra“, în toate piesele se recurge la aceleaşi formule ritmice 
bazate pe saisprezecimi, mai rar optimi. Se produce astfel un fel de 
pulsaţie continuă, care devine supărătoare prin monotonia sa. Nici re- 
gistrele pianului nu sînt exploatate ; totul se face în registrul cel mai 
convenabil miîinii stîngi, într-un ambitus ce arareori depășește cadrul 
unei octave. Folosirea înveșmîntării statice, armonice, ritmice, timbrale 
imprimă în anumite momente rezonanţe de pedală isonice. Abuzindu-se 
de acest procedeu, ideea se demonetizează. Într-o anumită măsură deru- 
tează asemănarea flagrantă în tratarea melodiilor. Nici urmă de prin- 
cipiu contrastant în factură, de varietate. Toate piesele sînt concepute 
după acelaşi clișeu cenușiu. Dorim să relevăm totuși citeva titluri din 
piesele orientale transmise prin rîvna lui Ruzitski care, în pofida carac- 
terului simplist, au un anumit farmec brut, arhaic ` „Arde-mă, frige-mă“ 
(nr. 35), „Ajungă-ţi puiule“ (nr. 5), „Soarta mea ticăloasă“ (nr. 13), 
„Cîntecul lui Bujor tilharul“ (nr. 15), „Vezi nemilostivă, vezi“ (nr. 16), 
„Cântec moldovenesc“ (nr. 25), Cîntecul moldovenesc modern „Haideţi 
fraţi să trăim bine“ (nr. 27), „Dansul valah“ (nr. 31). 

Continuiînd această ordine de idei se cuvine să relevăm valoarea 
suitei de hore a lui C. Steleanu, care deşi nu exploatează decit un număr 
restrîns de procedee pianistice, totuşi au savoare datorită ineditului linii- 
lor melodice. Despre C. Steleanu cunoaștem prea puţine date şi ne este 
greu să afirmăm cu precizie dacă „horile“ îi aparţin, dacă sînt compuse 
de el sau preluate din repertoriul uzual, deci prelucrate. Înclinăm să 
credem în versiunea secundă, datorită stilului instrumental, am spune 
violonistic, al pianului (mîna dreaptă). Rezultă că Steleanu cunoştea 
destul de bine tehnica contemporană a instrumentului căruia i se adre- 
sează. Dacă totuşi Steleanu se va dovedi, cîndva, că apare în Horile na- 
tionale românești drept autor, atunci meritul său creşte considerabil și 
începuturile creaţiei naţionale de cameră, pentru pian, trebuie privite în 
raport cu suita lui în care valorifică într-o manieră variată genul horei 
naţionale. 

După cum s-a văzut, Airs nationaux roumains, transcrise pentru pian 
de Henri Ehrlich, înmănunchează melodii din toate provinciile româ- 
neşti. Între altele, din Transilvania întîlnim „Air de danse transylvain 
— Kaluschar, Ballade transylvaine“ („Deşteaptă-te Române“), „Doina“. 
De notat că prin „transylvain', Ehrlich are în vedere în colecția sa nu- 
mai melodii româneşti. Așa cum rezultă din titlu, autorul transcrie, adică 
prelucrează pentru pian melodii de circulaţie folclorică. Deci, în acest caz 
nu putem să-i atribuim lui Ehrlich decît rolul de aranjator, armoniza- 
tor al muzicii noastre. Şi trebuie să o recunoaștem că, deși occidentali- 
zează destul de mult contururile melodice, totuși, sub aspect compezi- 
tional, piesele sale se disting prin  limpezime, acurateţă armonică, 
claritatea frazării și a scriiturii. Nu poate fi vorba de o varietate armonică, 
de o conjugare perfectă a caracterului monodic cu cel homofon. Din 
această cauză, însuși specificul naţional este într-o măsură diminuat, 
comparat cu alte alcătuiri din aceeași pericadă : Steleanu sau Wachmann. 
Pentru exemplificarea caracterului transcripțţiilor lui Ehrlich, apelăm la 
un fragment din „Călușarul“ nr. 6. 

Allegretto o 


Caietele de melodii românești ale lui I. A. Wachmann înscriu un 
salt tehnic superior în dezvoltarea pianisticii noastre. Piesele sale denotă. 
că autorul cunoaşte unele din noile modalități de scriere pianistică. Se 
poate sesiza stilul lui Schubert, al tînărului Schumann. Pe alocuri se 
pot identifica relații cu stilul armonic al altor compozitori din prima. 
parte a secolului trecut. I. A. Wachmann a imprimat pieselor româneşti 
forță artistică — prin amplificarea dimensiunilor liniei melodice, prin 
tratarea variată conform necesității de contrast spărgînd cadrele stereo- 
tipe ale unui registru. Desigur, nici el n-a putut evita monotonia des- 
prinsă dintr-o insuficientă survolare a parametrilor armonici. Piesele 
sale arată uneori un prea mare respect pentru citatul folcloric. Cu toate 
acestea miniaturile folclorice pentru pian din cele patru caiete au nu 
numai o valoare epistemologică ci şi una artistică. În ele se legitimează. 
începuturile muzicii naționale care scruta autodefinirea. 

Dacă faţă de caietele lui I. A. Wachmann am manifestat asemenea: 
preţuire, atunci pentru Douze airs nationaux roumains de Carol Miculi, 
spre a reflecta diferenţa de valoare existentă între ele, sîntem nevoiţi să 
operăm cu termeni superlativi. Piesele lui Miculi, atît de elogiate la: 
timpul său de Vasile Alecsandri, poartă valoarea unor creaţii autentice, 
şi ca atare, fără nici o reţinere, ar trebui incluse în repertoriul pianiş- 
tilor, meritînd din plin să figureze în programele emisiunilor de radio, 
deoarece potenţele artistice nu şi-au epuizat resursele, Miculi are meri- 
tul că a altoit pentru prima dată mlădiţa folclorului românesc la trun- 
chiul mare al muzicii europene moderne. Mai mult, Miculi s-a orientat 
către stilul lui Chopin, strîns legat de ideea valorificării muzicii popu- 
lare poloneze. Preluînd procedee originale în ceea ce privește frazarea,. 
relaţiile armonice, structura, C. Miculi a îmbogăţit orizontul muzicii 
noastre printr-o mare diversitate de procedee într-un consens ce tindea: 
să respecte individualitatea expresiei muzicale românești. Factura pia- 
nistică în piesele lui C. Miculi devine mai suplă, mai dinamică. Se 
recurge la o permanentă mobilitate a scriiturii, care vehiculează procedee 
diferenţiate de la piesă la piesă. Ascultind cîntecele ai jocurile româneşti 
transcrise de C. Miculi, ai senzaţia unor imagini coherente, de mare 
plasticitate, în care rafinamentul se împletește cu inventivitatea. 


Carol Miculi, de departe apare cel mai marcant autor de compoziţii 
destinate pianului. Preferința sa se îndreaptă spre piesele miniaturale. 
care permit o nuanţată surprindere a unor dispoziţii sufletești. Cultivînd 
tormele predilecte ale autorilor romantici: impromptu, preludiu, ro-- 

manţă, poloneză, C. Miculi realizează un pas important pe linia situării 
în epocă a muzicii românești. 

Stilul pianistie al compozițiilor lui C., Miculi se află în imediata 
vecinătate a muzicii lui Chopin. Pledează pentru această situare o serie 
de atribute pianistice începînd cu profilul liniei melodice, suplă și capri- 
cioasă, bogată în contururi neprevăzute, armonizarea colorată, tehnica 
de virtuozitate, o variată prezenţă a semnelor dinamice etc. De remar- 
cat că pe ansamblul creaţiei lui Miculi, care cuprinde muzică vocală, 
lieduri şi coruri (Hora Unirii), vocal-instrumentală (Parafrază ne un 
vechi cîntec polonez de Crăciun, op. 31) şi muzică de cameră, între 
care Poloneză pentru trei viori, Scherzino pentru aceeaşi formație şi 
Serenada pentru clarinet și pian, compozițiilor destinate pianului le re- 
vine ponderea cea mai mare. 


Dintre compoziţiile sale sînt de menţionat: Preludiu si Presto agi- 
tato, op. 1, Mazurca, op. 4, Șase piese pentru pian, 0p.9. Preludiu, Agitato, 
Etude, Lied, Scherzino și Reverie, Mazurca, op. 10, Studiu, op. 12, Șase 
dansuri germane, op. 13, Andante con variazioni, op. 15, Șase valsuri, 
op. 16, Vals, op. 20, 12 Variante armonice asupra gamei, op. 23, și 10 
Piese pentru pian, op. 24, dedicate lui Eduard Hanslick. Acest ciclu 
pare să fie unul dintre cele mai reprezentative pentru creaţia lui Miculi. 
Piesele au fost publicate în două caiete, după cum urmează : I. Prélude, 
Romance, Impromptu, Prélude, Alla rumana ; IH. Mazurca, Alla rumana, 
Etude, Cantilène, Impromptu. 

Sub aspect stilistic, miniaturile pianistice op. 24 sînt unitare, în 
sensul că se înscriu în cele mai riguroase norme ale facturii romantice. 
Expresia muzicală apare profund interiorizată, se acordă mare atenție 
nuanţării trăirilor, tonusul muzicii este expansiv, chiar şi în paginile 
cu o tentă tristă, melancolică. Evident, originalitatea compozitorului 
poate părea comprcmisă din cauza ponderii substanțiale a procedeelor 
chopiniene, și nu numai. Ilustrația pentru spiritul chopinian este, prin- 
tre altele, romanta din caietul I, op. 24, care prezintă cromatisme, ar- 
monie colorată, note alterate, avînd o linie melodică cu un profil 
capricios. 

Totuşi, nu se poate contesta valoarea pieselor, măiestria, forța de 
persuasiune a imaginii muzicale. Ceea ce iese din ambianța comună se 
află în cele două piese „alla rumana“ (rumena), a căror semnificație nu 
poate trece neobservat. În fond, C. Miculi, după ce prelucrase cîntece 
și jocuri românești, recurge în compoziţii la elementele morfologice ale 
folclorului, ridicîndu-le la o anumită altitudine generatoare. Așadar, fără 
să apeleze la citate ad litteram, compozitorul preia formule melodice, 
ritmice şi de gen caracteristice muzicii populare. În acest fel, Miculi 
poate îi considerat ca un autor ce precede metoda recreării în caracter 
popular, strălucit demonstrată de Enescu. 


Prima piesă Alla rumena, Allegro moderato, în sol minor, prezintă 
o scriitură încărcată, în care se disting cu ușurință mai multe planuri. 
Linia melodică se arcuieşte progresiv în timp ce vocea secundă expune 
insistent o formulă melodică folclorică, ce apoi va trece în profilul 

ideii melodice principale. Al treilea etaj, suportul armonic, nu este static 
ci, în pofida pedalei pe care o menţine, are o pulsaţie interioară activă. 
Arhitectura acestei piese este monolită, desfășurindu-se într-un iureș 
impetuos, după principiul variaţional. 
A doua piesă alla rumena, Adagio sostenuto, în fa diez minor, are 
o configuraţie diferită î. După o introducere lentă, în care se aud pasaje 
cu iz de doină instrumentală : 


—.. 
SE Si AX ODR E IN UD MEI (O, a m 


se enunță o temă viguroasă, cu o desfăşurare șovăitcare, în triolete, 
ce poartă indicaţia grăitoare ` „Tempo di Arcanu“. 


O altă temă, în la major, aduce o expresie mai luminoasă în sonori- 
tăţi majestuoase. 


Reluarea acestei teme respectă principiul tonal din suită, fiind în 
îa diez major. 


! Această piesă a fost publicată de O. Beu în 1942 cu titlul: Horă în 
Moldova. 

Carol Miculi ocupă un loc aparte în muzica românească. Prin acti- 
vitatea sa didactică și componistică a fost puternic legat și de muzica 
poloneză. Edificatoare sînt mazurcile și polonezele sale, în care asimi- 
lează procedee specifice muzicii lui Fr. Chopin. Neputindu-se debarasa 
de puternica înriurire a profesorului său, Miculi, și atunci cînd s-a 
îndreptat înspre valorificarea muzicii populare româneşti, a făcut-o tot 
prin prisma lecţiei chopiniene. Dintr-un anumit punct de vedere, acest 
aspect trebuie apreciat pozitiv, deoarece a favorizat o tehnică avansată 
de compoziţie. Dintr-un alt punct de vedere, transplantul a fost com- 
promis, deoarece ceea ce se potrivea de minune muzicii poloneze nu 
convenea structurii muzicii româneşti. Sub acest aspect judecate piesele 
alla rumana, vom înţelege de ce rezonanţele românești apar încorsetate 
într-un veşmînt care nu li se potrivește. 

Elemente specifice melodiilor româneşti se vor întilni și în Re- 
verie, op. 9, nr. 6, un recitativ „Dans le style d'une Doina moldave“. 
Oricum, aportul lui C. Miculi la dezvoltarea muzicii românești este 
important. Prin el s-a afirmat tentativa sincronizării matricei folclorice 
cu tehnica de compoziţie contemporană. 

Așa cum am arătat, Franz Liszt a scris o Rapsodie română, care, 
deşi postumă, în mod cert poate fi databilă, prin materialul folcloric pe 
care se axează, în anii 1846—1847. Evident, Liszt a putut scrie Rapsodia 
română ceva mai tîrziu, totuşi, prin stilul ei se încadrează compozițiilor 
din prima perioadă. 

Valoarea artistică a Rapsodiei române este dublată de valoarea 
metodei pe care o susţine: citarea şi prelucrarea melodiilor populare. 
Liszt, la fel ca şi Miculi, înveșmîntează melodiile românești conform re- 
ietelor europene, de esență romantică, fapt pentru care arareori se rea- 
lizează o simbioză conformă naturii specifice expresiei muzicale româ- 
nești. Cu toate acestea, experienţa lui Liszt nu trebuie neglijată într-o 
panoramă istorică, chiar dacă înriurirea acestei partituri asupra muzicii 
româneşti a fost nulă. Spunem aceasta, deoarece Rapsodia română a 
fost descoperită în 1930 de O. Beu, via B. Bartók, fapt pentru care 
sugestiile pe care le poartă nu mai erau de actualitate. Curios, rapso- 
dismul lui Liszt va exercita la timpul cuvenit o influenţă generalizată 
asupra compozitorilor români, dar nu prin Rapsodia română, ci prin 
rapsodiile ungare. 


Ca oricare altă creaţie de acest gen, Rapsodia română pentru pian 
de Fr. Liszt se edifică pe valorificarea în lanţ a unor teme folclorice, 
care sînt expuse sau dezvoltate. 


Prima temă, Allegro vivace, desfăşurată pe un fond agitat, are 
un caracter energic. Pe fundalul unei formule de acompaniament de 
cobză se profilează un motiv sobru, despre care O. Beu scria că ar avea 
origine în „vechile imnuri domneşti“l. 


1 Beu, Octavian, Prefaţă la Rapsodia română de Fr Liszt. Viena, Universal 
Edition, A-C, 1836. 

O. nouă idee, Lento e capriccio malinconico, este dominată de rezo- 
nanţe. cu iz de romanţă. 


Tema aceasta este reluată variaţional. Poate îi identificată cu uşu- 
rinţă şi în Rapsodia ungară nr. 6 (Andante espressivo una corda, în si 
bemol minor). 

Următoarea idee muzicală, Allegro moderato, poartă indicaţia auto- 
ruiui că provine de la Sibiu. Are două elemente: primul, acordic, som- 
ptuos, iar al doilea, melodic, centrat pe o desfășurare de decimă în 
arpegiu. 


În desfăşurarea acestei secţiuni mai apare o temă de factură in- 
strumentală. 

Următoarea fază în desfăşurarea Rapsodiei este Allegretto vivace, 
avînd la temelie, așa cum precizează compozitorul, o „melodie valahă“. 
Este o bătută transilvăneană, încredinţindu-i-se rolul cel mai important 
în economia partiturii. 

În dezvoltarea sa apare o secțiune variaţională de mare virtuozitate, 
avînd in acompaniament, la un moment dat, sonorități ce amintesc 
ţiitura de taraf. | 

Ultima secţiune, Tempo deciso, se axează pe melodia „„Corăbiasca“”. 


Urmează o serie de reluări modificate ale acestei teme într-un pu- 
ternic elan, aducînd aluzii din diferite fascicole tematice cu rezonanţă 
de jocuri populare. Unele dintre acestea vor reveni în Rapsodia ungară 
nr, 121, 

Rapsodia română de Fr. Liszt reprezintă nu numai o dovadă de 
prețuire a muzicii noastre populare, dar st una din primele contribuţii 
de prestigiu la stilizarea atributelor sale artistice. 

În această epocă se scriu potpuriuri pentru pian. Cel mai temni- 
ficativ pentru acest tip poate fi considerat Potpouri de chansons mol- 
daves de fraţii Lemisch, care se constituie după principiul secțiunilor 
din suită, fără a respecta succesiunea după principiul contrastant. Suc- 
cesiunea există, dar este de cîntece. Așadar, mai multe cîntece moldove- 
nești alcătuiesc potpuriul fraţilor Lemisch. 

Se poate naște întrebarea : care este deosebirea între acest potpuri 
şi o colecţie oarecare de melodii, spre exemplu colecţia datorată lui 
C. Steleanu. Diferenţa este destul de neînsemnată. Totuşi, melodiile lui 
C. Steleanu aparțin genului de horă, în timp ce cîntecele din potpuri 
sînt variate ca gen și sursă. Alături de cîntece populare se găseşte o 
romanţă, un marş, o horă, o introducere și o codă, în care nu se apelează 
la o melodie, rolul lor fiind de a crea o anumită atmosferă și de a o 
încheia. Prezenţa acestora conferă lucrării caracter de compoziţie și 
nicidecum de culegere. 

Secţiunile potpuriului sînt: 1. Introducere, Andantino, re major ; 
2. Amintire, Andante si bemol major ` 3. Buciumu, doină și Allegro, sol, 


1 Bălan, Th., Franz Liszt. București, Ed. muzicală, 1963, p. 354. 

major ; 4. Marş naţional, do major; 5. Horă Muntenească, fa major și 6. 
Coda, fa major t. După cum se vede, prin cintece, autorii înţeleg tot ceea 
ce circulă : melodii vocale şi instrumentale. Nici titlul „moldovenesc“ nu 
pare respectat întocmai, deoarece Hora Muntenească pare să indice un 
dans din Ţara Românească. 

Dintre piesele care compun potpuriul, atestînd genurile de circu- 
laţie, în mod deosebit se relevă doina, cu stilul recitativ, desfăşurat 
pe o pedală ce îndeplineşte funcţia isonului. 

lată temele Buciumului şi  doinei din colecţia fraţilor  Lemisch, 


Marşul naţional are melodia Horei Unirii, mai corect, o variantă 
în 2/4. Prin desenul liniei melodice se poate deduce că are un număr 
mai mic de silabe, ceea ce demonstrează că nu este melodia cîntată după 
versurile poeziei lui Alecsandri î. Potpuriul fraților Lemisch, alcătuit în 
jurul anului 1855, are valoare de referință asupra istoricului Horei 
Unirii, prin aceea că atestă existenţa unei ipostaze anterioare a cele- 
brului cîntec şi demonstrează, că nu era o horă boierească, nici horă 
dreaptă, ci un marş?. lată acest marș, protomodel al Horei Unirii. 


1 Breazul, G., Unirea Țărilor Române și muzica, st. cit., p. 38. 

2 în legătură cu această problemă, a se citi G. Breazul, studiul citat, p. 18— 
19 şi Viorel Cosma, Noi date despre contribuţia muzicii în momentul Unirii, 
st. cit., p. 27—28. 

Cit priveşte stilul pianistic al potpuriului, acesta nu se impune 
prin nici un component, demonstrind o fantezie săracă, dar nu simplistă. 

Literatura de pian mai cunoaște o serie de piese eterogene, în care 
titlul alătură o formă consacrată de gen și indicaţia „valah“. Autorii au 
urmărit să introducă în tiparele unor marșuri şi cadriluri o expresie 
specific românească. Evident că asemenea încercări s-au soldat cu rezul- 
tate parţiale, cu piese hibride. În această ordine de idei, din lista mai 
lungă ce s-ar putea oferi, am decupat două titluri: Marș valah pentru 
pian, de Iulius Alari, transcris după o partitură de fanfară, și Cadril 
pentru pian pe teme moldovenești de F. Ruszitski. Marșul valah de Alari, 
publicat în cartea lui A. Demidoff, Voyage dans la Russie méridionale 
et la Crimée, par la Hongrie, la Valachie et la Moldavie (1837), este şi 
nu este un marş. Autorul apelează la subtitlul „Hora rumaniaska“, ce se 
desfășoară în tempo di marcia. Muzical, există un anumit colorit autoh- 
ton, dar desfășurarea melodică apare greoaie, fără exuberanţa specifică 
melodiilor autentice populare. De remarcat că marșul, respectiv, hora, 
are un trio. Ca atare, se conturează forma ABA avînd planul tonal 
do major — sol major — do major. 

Cadrilul lui Ruzitski datează din 1847, cînd a fost publicat în 
„Dacia literară“, ca supliment muzical î. În realitate, cadrilul nu este 
altceva decit un pretext pentru a alătura cinci piese de sine stătătoare, 
fiecare avînd o formă complexă de ABCA. În secţiunile C ale pieselor 
nr. 2, 3, 4 se indică „moldave“, ceea ce ar însemna că melodia este 
citată. La nr. 5 se arată că tema C este grecească. În fond, elemente 
specifice muzicii noastre se găsesc din abundență în aceste cadriluri. 
Ruzitski, autorul culegerii de melodii populare, este un cunoscător al 
melosului românesc. Menţine inflexiuni orientale, nu se sfieşte să recurgă 
la formule specifice romanţei, nu ezită să adopte structura şi procedeele 
de acompaniament acreditate în muzica saloanelor. Recurgem la cadrilul 
nr. 4, care pare să fie cel mai elocvent pentru înțelegerea stilului cul- 
tivat de F. Ruzitski. 


t Iată titlul exact: Quadrille pour le piano-forte sur des themes moldaves 
composée et dedice à Son Altesse Serenissime la Princesse regnante de Moldavie, 
par F. G. Rouschinski. Fei, Litotipografia Albinei, 1840. 

Pentru pian mai compun lucrări cu citate populare Michael Folz- 
— Două melodii românești, dedicate lui Grigore Alexandrescu, si Sera- 
fim Neslern, Fantezie şi variaţiuni pentru pian și orchestră, în care se 
valorificau un cîntec de dor şi o horă. 

Alături de aceste compoziţii-prelucrări, au circulat numeroase în- 
cercări mai mult sau mai puţin semnificative, datorate unor muzicieni, 
dintre care reținem numele compozitorilor Ludovic Wiest, Michael Folz, 
Francize S. Caudella, Pietro Ferlendis și alţii. Tot repertoriului pianistic 
îi sînt cunoscute puzderii de polci, cadriluri, mazurci, valsuri, transcrise 
sau compuse pentru pian, care nu reprezintă nici o valoare în perspec- 
tiva timpului. O maculatură de duzină, îmbibată de prost gust si spirit 
mercantil. 

Variaţiunile pentru pian, ca formă instrumentală, pot fi conside- 
rate genul preferat al lui Philip Caudella : XII Variations (sur le Theme) 
du Pas de Trois du dernier Acte du Balet (La Dansomanie...), Trei teme 
cu variatiuni, avind teme: un vals în mi bemol major, un cîntec din 
opera Festivitatea de operă întreruptă de Petre Winter și un lăndler 
în si bemol major. De cele mai multe ori, Philipp Caudella împrumută 
ideile muzicale fundamentale, construind un ciclu de variaţiuni de fac- 
tură clasică într-o manieră riguroasă. Se menţine constant imobilitatea 
tonală (excepţie variaţiunea minoră), numărul de măsuri, forma. O altă 
temă cu variaţiuni, în sol major, datează din 1922, și se păstrează la 
Arhivele Statului din Sibiu. Cele șase variaţiuni sînt brodate pe această 
temă, a cărei provenienţă nu este dezvăluită. În special în fraza a doua, 
melodia parcă își trădează originea populară. 


1 Breazul, G., Patrium Carmen, op. cit., p. 345 şi, respectiv, 341 

Andante 


O altă: lucrare a aceluiaşi compozitor este Theme Russe (avec Va-. 
riations) urmată de un Rondo și o Fugă pe acelaşi nucleu motivic, op. 3. 

sigur, este o lucrare mai ampiă, pe o- temă atit de familiară lui Cau- 
GE datorită mediului artistocratic rus frecventat în capitala Austriei 
si celor doi ani petrecuţi în Rusia. 

Ph. Caudella include dansuri româneşti în „Piese de exerciţiu pro- 
gresive, de la ușor spre greu, pentru pian, privind îndeosebi cîntatul 
frumos, rotund și cursiv“, tipărită la Sibiu, probabil în 1823 t. În această 
metodă cu. caracter pedagogic, compozitorul prezintă o serie de piese: 
pentru pian, cu funcţii pedagogice judicios concepute.  Ecoseza nr. 38 
are și denumirea reală „ardeleana“, cu motive românești evidente şi un: 
ritm asimetric mocnind. 


eo BA bebe Fccfefe Eech 


Ultima piesă a metodei „Tanz der Siebenbiirger Wallachen“ (Dans 
românesc din Transilvania), Scherzo are de asemenea trăsături specifice: 
jocurilor românești, deși notarea a estompat în bună parte turnurile: 
melodice mai pregnante. 

Cu stil, Ph. Caudella aderă la principiile prebeethoveniene. Acordă 
mare atenţie articulaţiilor baroce, picanteriilor galante, lirismului exu-. 
berant. Sub acest aspect, lucrările sale nu fac nici o concesie. Muzica 
lui Beethoven îi va rămîne străină. Atitudinea lui Ph. Caudella va fi 
suficient de vehementă la adresa dramatizării simfonismului şi inova-: 
țiilor aduse, pe care nu le va înţelege și nici admite. 


1 Fr. László: Ph. Caudella. Vom Leichten zum Schwerern (fortschreitende) 
UBUNG-STUKE (fir das) KLAVIER (mit besonderer Hinsicht) auf ein schönes: 
rundes fliessendes Spiel (von) Philipp Caudella. 

Și A. Flechtenmacher are o temă cu variaţiuni, desigur sub im- 
boldul adevăratei mode din preajma anilor 1850 de a i 


Gd e mproviza la pian 
pe anumite teme date şi, îndeosebi, pe temele ariilor italiene de mare 
popularitate. Exemplul în acest sens îl oferă în mod strălucit Fr. Liszt. 


Introducere și variaţiuni pe o temă din opera 
„Norma“ de Bellini — de A. Flechtenmacher. 


„Al. Flechtenmacher își scrie însă variațiunile pentru vioar 
titulate „Introduction et variations sur des motifs de Opéra Norma de 
Bellini“. Tema propriu-zisă a celor cinci variaţiuni se află în scena a 
treia, duetul din actul doi, dintre Norma şi Adalgise. În 


S SA ; h partida Normei, 
tema se desfășoară pe cuvintele „Deh! conte, conte li prendi... li sos- 


ă și pian, in- 

tini...“ în do major. La Flechtenmacher, în la major. Desigur, linia me- 
lodică a temei în variaţiuni are o desfășurare cursivă, cu alte valori de 
durată. Ca stil, variațiunile nu se detaşează din noianul lucrărilor 
scrise. 

Cu această lucrare am trecut în genul muzicii de cameră destinat 
diferitelor formaţii, ansambluri, care în această perioadă nu excelează 
printr-un număr impresionant de titluri. Citeva totuşi merită a fi reți- 
nute, deoarece sint mesagere ae unor tendinţe noi în tinăra noastră 
muzică profesionistă. 

Ludovic Wiest compune, în aceeași direcţie ca și compozitorii care 
transpun melodii populare la pian, o „Horă clasică aranjată pentru pian 
şi vioară după Sonata Clementi — op. 46“. Deci un fenomen de-a idrep- 
tul surprinzător. După ce s-a căutat ani de zile occidentalizarea muzicii 
noastre, Wiest prezintă reversul medaliei, temelor clasice li se dă un 
caracter românesc. Lucrarea nu se remarcă decît prin intenţia compozi- 
torului de a da la iveală un fel de muzică populară pe motive clasice. 
Încercarea nu putea găsi condescendenţi în muzica noastră, deoarece 
metoda nu-şi avea temei. Rezultă cu prisosinţă însă că în faza creionă- 
rilor muzicii profesioniste s-au manifestat fenomene dintre cele mai di- 
verse, cu caracter experimental, deoarece această încercare nu poate fi 
cotată altfel. 

Din aceeaşi perioadă, bănuim că datează şi Concert des oiseaux 
de Mihail Burada, pentru pian, vioară și flaut, o primă încercare descrip- 
tivă în muzica noastră, a cărei valoare constă nu atît în virtualităţile 
artistice pe care le conţine, cît în atributul de pionierat în domeniul 
muzicii programatice. 


PIESE DESTINATE ORCHESTREI 


După cum s-a văzut, în oraşele noastre, înainte de 1860, nu exis- 
tau formaţii orchestrale cu profil determinat. Lipsa acestora nu a fost 
de natură să ofere un cadru prielnic creaţiei. Totuşi, compozitorii se adre- 
sează formaţiei orchestrale într-un număr de lucrări ca urmare a posibili- 
tăţilor modeste ivite în cadrul formațiilor instrumentale ale teatrelor sau 
trupelor de operă. Asemenea prilejuri se iveau destul de rar. Factorul 
întîmplător nu era capabil să asigure un climat, o preocupare neîntre- 
ruptă spre genurile orchestrale, ceea ce face ca în comparaţie cu com- 
poziţiile teatrale, acest gen să fie modest reprezentat. Fenomenul sesizat 
este valabil și pentru centrele muzicale transilvănene. Desființarea for- 
maţiilor orchestrale de la Sibiu, Oradea, Cluj, din cadrul curților, care 
la sfîrşitul secolului XVIII înregistraseră o perioadă de înflorire, stimulind 
creaţii diverse, de la divertisment pînă la simfonie (Pichel, Hubacek), 
a dus la o scădere a potenţialului creator. Înjghebarea unor orchestre 
după 1830 nu schimbă situaţia. Continuă să se scrie lucrări religioase 
pentru ansamblul vcecal, cor şi acompaniament instrumental, dar lucrări 

destinate exclusiv orchestrei, în genul muzicii pure se semnalează cu 
totul izolat. 


Elementul de importanţă. apial. manifestat în compozițiile n A 


tone, este că majoritatea partiturilor orchestrale nu se mărginesc să se 
înscrie pe axul curentului clașic, Apar compoziţii în. care se pune pro- 
blema definirii naţionale a stilului, prin includerea unor teme de rezo- 
nanţă folclorică. Se încearcă, cu mijloacele limitate, pe care le deţin 
compozitorii acestei perioade, realizarea- simbiozei dintre arhetipurile 
simfonice consacrate pe plan european, cu melosul de factură populară 
românească. Încercarea avea mai degrabă aspectul unei aspirații, . întăp- 
tuită sub aspect fizic, insuficient aprofundată pe plan artistic. Audierea 
acestor lucrări de pionierat lasă impresia unor producţii hibride, firave, 
imature. Aspectul sesizat nu putea fi altul în stadiul incipient în care 
se afla muzica românească. Primele începuturi nu vor fi niciodată şi în 
nici un domeniu altceva decit mărturia unei apariţii insuficient repre- 
zentative pentru respectiva specie. În muzica românească, compoziţiile 
orchestrale sînt germenii pirpirii ai viitoarelor concerte şi simfonii cu o 
fizonomie radical diferită. Dar aceste concerte şi simfonii s-au putut 
ridica la un nivel de unde sonorităţile domină zone spaţiale impresionante, 
pentru că au o temelie, o rădăcină istorică, o tradiţie ce își consolidează 
trăinicia pe măsura succeselor repurtate în timp. Într-un alt cerc de idei, 
distanța enunțată şi temeinicia cuceririlor artistice ulterioare îndreptă- 
tesc o privire obiectivă, retrospectiv analitică a drumului istoric, fără 
sentimentalisme şi eventuale împodobiri cu trandafiri artificiali. 
Compozitorii epocii preunioniste au dat la iveală lucrări orchestrale 
de scurtă respiraţie, în forme adecvate structurilor deloc ample ale 
melodiilor folclorice. Transpunerea unor elemente tematice prestabilite, 
de care deocamdată nu-şi permiteau să se atingă, se consideră realiza- 
bilă în genuri ca fantezia și uvertura. În ambele se apelează la melodii 
populare. Dacă în fantezii, acestea se înlănţuie fără un principiu arhitec- 
tural riguros, luînd aspectul unui potpuriu, în uvertură se conturează 
tendința încadrării unor teme populare, de data aceasta mai concise, 
în tipare riguros construite. În ambele genuri, melosul popular va fi 
valorificat sub formă de citate, intervenţia compozitorului apărînd ca 
neînsemnată. Era un adevărat sacrilegiu ca să se opereze modificări în 
configurația melodică. S-ar putea vorbi despre un cult pentru integri- 
tatea citatului, pentru păstrarea cu sfinţenie a producţiilor împrumutate, 
indiferent de proveniența lor, de gradul de contaminare lăutărească, 
orientală sau apuseană. Într-un anumit grad, la formarea acestui cult a 
contribuit şi Fr. Liszt, care preconiza prin metoda rapsodismului această 
atitudine contemplativă, ce risca să transforme muzicianul într-un ser- 
vant docil, întotdeauna cu capul plecat în fața folclorului. Atitudinea 
aceasta trebuie înțeleasă drept condiţie a formării muzicii naţionale. Era 
mai importantă adeziunea la melosul matern, decît ceea ce o persona- 
litate creatoare putea aduce nou și original. De fapt, prea multă ema- 
nație artistică originală nu puteau aduce compozitorii noștri, adepţi ai 
normelor clasicismului, de mult intrate într-un perimetru lipsit de 
perspectivă. Ca atare, singura soluţie și nu numai pentru muzica româ- 

nească, de a depăşi impasul ivit, momentul de criză marcat de amurgul 
clasicismului care nu înceta să producă victime impersonale, şi răsăritul 
romantismului, era aceea a regenerării substanței muzicale, împrumu- 
tînd sevă proaspătă, virtuală, bogată în semnificații şi posibilități din 
cîntecul popular, avînd o culoare pitorească, absolut originală, nealterată. 
În folclor se află, aşadar, seva dătătoare de viaţă, izvorul muzicii noastre 
profesioniste. Acesta reprezenta factorul nou, seducător nu numai pentru 
muzicanți, dar și pentru pictori şi literați, dramaturgi şi poeţi, care pă- 
şesc într-un front comun pentru edificarea culturii naţionale. Această 
tendinţă se conturează în chip deosebit în muzica simfonică, deoarece 
elementul folcloric apare în toată strălucirea, nefiind estompat de text, 
mișcare scenică, ca în celelalte ramuri. 

Revenind la fantezia orchestrală și uvertură, vom aminti că se 

unose relativ multe lucrări din prima categorie. Serafim Neslern com- 
pune în 1838 Fantezia cu variaţiuni pentru clavir și orchestră, folosind 
două cîntece româneşti, un cîntec de dor şi o horă, după cum spune 
G. Breazul !. Ludovic Wiest compune Privighetcarea Oltului și Carna- 
val la București, Gheorghe T. Burada scrie fantezia (potpuri) Suvenir de 
Mehadia. L. Wiest compune potpuriuri din „cîntece naţionale populare 
române“. În turneul efectuat în orașele transilvănene, la Budapesta și 
Viena în 1853, include în programul său Potpurri velaque. Dintre nume- 
roasele sale fantezii, sînt demne de atenţie: Nunta țărănească şi Fan- 
tezie pentru vioară și pian. Semnalăm şi Potpuriu de melodii naționale 
române, format cu tot caracterul național, de Al. Berdescu (1860). 

O lucrare mai deosebită, prin ansamblul pe care-l pretinde, este 
Chansonnettes valaques pentru cvartet de coarde, flaut, clarinet și corn 
de I. A. Wachmann. În schimb, din categoria uverturilor, deşi nu se 
pot consemna decît cîteva titluri, totuşi putem insista asupra lcr, des- 
lușind unele aspecte demne de luat în consideraţie. Cunoaștem patru 
uverturi, în afara uverturii la Braconierul a lui I. A. Wachmann ai 
introducerii instrumentale la fragmentul de operă Mihai, al aceluiași 
compozitor. 

Aceste uverturi, în ordine cronologică, sînt: Uvertura Naţională 
de Iosif Herfner (1839, executată în 1845), Uvertura națională Moldavă 
de Alexandru Flechtenmacher (1847) 2, Uvertura Naţională de Gheorghe 
T. Burada (1852) şi Uvertura Naţională de Ion Wachmann (nedatată). 
De remarcat că toate uverturile poartă în titlu indicaţia „naţională“. 
Sensul exact al acestei precizări trebuie privit în contextul noţiunii folo- 
site în acea perioadă şi chiar ulterior. În vorbirea uzuală se deosebeau 
două tipuri de muzică „nemţească“, cuvînt întrebuințat încă din secolul 
XVIII și se referea la muzica de factură apuseană și „muzica națională“, 
ce începe să circule după 1840, şi se referă la acele lucrări care folo- 
sesc melodii populare româneşti. Așadar, „uvertura naţională“ era uver- 

! Breazul, G., Patrium Carmen, op. cit, p. 341. 

2 Ouverture nationale Moldave, tipărită la Iaşi în 1847 în tipografia ..Buciu- 
mului român“. Probabil a fost compusă în 1846. După Unire, A. Flechtenmacher 
modifică titlul în Uvertura română. 

tura românească ce presupune obligativitatea apelării la melodii popu- 
lare. În acelaşi timp, „uvertura naţională“, ca titlu, venea să sublinieze 
apariţia şi apartenenţa unor lucrări de factură profesionistă, de esenţă 
românească. 


Compozitorul Gheorghe Burada. 


Din menţionatele uverturi nu cunoaștem decit două : Uvertura lui 
Gheorghe Burada, compozitor amator, nu am descoperit-o şi nici uvertura 
lui I. Herfner. Există însă cîteva referiri asupra acesteia din urmă. 
George Breazul, în biblioteca căruia se păstrează cîteva fragmente, ex- 
trage exemple muzicale din această partitură !, dindu-le fragmentar pen- 


1 Breazul, G., La bicentenarul nașterii lui Mozart, op. cit. În această lucrare 
se vorbeşte, la pag. 120, despre „.Ouzeriure pour Porchestre“, iar la pag. 121, 
„Ouverture Nationale Moldave“. Rezultă deci că I. Herfner a compus două uver- 
turi. Tot lui i se atribuie şi uvertura la spectacolul teatral „Dragoș Vodă“. Nu 
putem însă preciza dacă aceste titluri nu sînt cumva lucrări identice. 

tru a demonstra filiaţia motivică între compoziția lui D. Cantemir, Dansul. 
dervişilor, melodiile româneşti şi corul ienicerilor. Ca atare, nu ne putem 
lšmuri deplin asupra gradului în care elementele naționale sînt inte- 
grate în partitură. Motivul asupra căruia stăruie G. Breazul, de circu- 
lație în muzica noastră, poate fi atribuit influenței orientale sau laturii 
greco-turceşti din muzica românească. Costache Negruzzi oferă o pre- 
țioasă dar laconică informaţie ` „D. Herfner a alcătuit o uvertură din- 
tr-un cîntec de danţ, căruia nici armonie, nici originalitate nu-i lip- 
seste !“1, O altă relatare descrie impresia produsă în seara execuției 
uverturii, 8 noiembrie 1845: „Apoi se începu o uvertură națională în 
care Moldovanul uşor cunoaște versul cîntecelor copilăriei sale, tonul 
doinelor celor melancolice cu care și cimpenii si muntenii își desfătează. 
zilele vieţii lor. Uvertura, de asemenea repetată, au aflat un eho plăcut 
în inimile Moldovenilor, din care s-au cunoscut înfocarea și simţirea 
naţionalităţii“ 2. Aceste două surse sint insuficiente pentru a ne forma 
o părere temeinică asupra muzicii Uverturii naţionale. Se vorbește des- 
pre un „cîntec de dantm, deci o melodie de joc, despre „versul cîntecelor 
copilăriei“ şi „tonul doinelor“. S-ar putea citi printre rînduri, în al 
doilea citat, că ar fi vorba despre mai multe melodii (teme). 

Într-adevăr, cele de mai sus apar aidoma în temele care au supra- 
viețuit din uvertura lui Herfner, datorită unei transcrieri, probabil in- 
complete, datorate lui Gheorghe Burada 3. 

Tema principală (sau fragmentul) citat de G. Breazult are un 
caracter sprinţar, sincopa și mersul sinucs, într-un ritm alert impun. 
caracterul de joc. 


in categoria temelor secundare am reuşit să identificăm două. 
idei melodice ; prima are un profil instrumental doinit. 


1 Negruzzi, C. Scene pitoresci din obiceiurile Moldaviei, Cîntece populare 
a Moldaviei. În : „Dacia Literară“, Iași, 1840, Mart-April, Tom. I, p. 133. 

2 Breazul, G., Patrium Carmen, p. 340—341. „Albina românească“, 1845, nr. 85, 
nr. 8, noiembrie, p. 351—352. 

3 Manuscrisul se păstrează în colecţia G. Breazul. 

4 în La bicentenarul nașterii lui Mozart, p. 121, G. Breazul indică prima 
temă din uvertură, sau un fragment din prima temă. 

A doua valorifică o temă de joc mai aşezată. 


Tonalitatea uverturii este re major, ideile secundare apar la 
dominantă. 

Neputîndu-ne pronunța mai mult asupra muzicii uverturii din lipsa 
partiturii integrale sau a unei copii, ne mulțumim să subliniem colo- 
ritul românesc şi buna primire făcută acestei lucrări care s-a remarcat 
prin opera de pionierat întreprinsă de I. Herfner, un precursor în dome- 
niul simfonic, datorită includerii melosului popular românesc în forma 
clasică a uverturii. 

Uvertura Naţională a lui I. A. Wachmann este o lucrare total necu- 
voscută. Nu există nici o atestare că s-ar fi executat vreodată sub acest 
titlu. N-ar fi exclus ca această uvertură să fie, în fond, uvertura prezen- 
tată la inaugurarea Teatrului cel Mare din București, în 1852, adică 
uvertura la vodevilul Claca ţărănească. Partitura acestui vodevil, cu 
excepţia cîtorva file, s-a pierdut, ceea ce iarăşi ne îngreunează recon- 
stituirea. 

Componenta majoră a muzicii Uverturii Naţionale scrisă de I. A. 
Wachmann după 1850 este specificul românesc pronunţat, obţinut prin 
conceperea tuturor temelor în spirit popular. Nu credem că se întîlnesc 
citate intacte, ci motive deduse din bogatele genuri folclorice, însăilate 
într-o desfășurare melodică de esență proprie, trădîind în construirea 
frazelor principiile clasice. 

Tipul obligator al uverturii, bazat pe succesiunea a două mişcări : 
lento — repede, este respectat. Andantele introductiv aduce o melodie 
doinită în la minor, în care factorul coerent îl joacă materialul descen- 
dent al primei măsuri, înscris în cadrul unei cvinte, cu secundă mărită. 


O altă formulă caracteristică se profilează tot în introducere, avînd 
un contur ritmic giusto. 

4. a , xi xa 2 

Metrul de 4 introductiv, în secțiunea următoare se transformă în 4. 

Tema are rezonanțe româneşti provenind din secvențarea unor intervale 

învecinate (secunde mari, mici). Aici se evită secunda mărită. Prin carac- 

ter, tema are afinități cu stilul operei bufe italiene, în special cu stilul 
rossinian. 


În privința arhitecturii, uvertura nu este invulnerabilă. Compo- 
zitorul insistă asupra introducerii. Forma de sonată este abia conturată, 
dezvoltarea lipseşte, iar proporțiile secțiunii centrale sînt miniaturale. 
Nici formația orchestrală nu este decît modestă, factorul determinant 
îl constituie cvartetul de coarde. Aşadar, o uvertură a cărei valoare 
constă în special în caracterul temelor, în coloritul lor românesc, şi nu 
în forța expresivă, ca rezultat al conjugării tuturor factorilor constitutivi. 


Lucrarea cea mai importantă în domeniul orchestral este, fără în- 
doială, Uvertura națională Moldavă de A. Flechtenmacher, desigur, ra- 
portată la proporțiile succeselor artistice româneşti din acea epocă. Prin 
prisma anilor scurși, Uvertura nu probează decît o parte din calitățile 
investite. Anumite procedee de travaliu, ca și arhitectonica trădează 
stîngăciile lipsei de experiență, ba chiar o nesiguranță În manevrarea 
resurselor tehnice. Deasupra acestor incongruențe, se proiectează atribute 
de perspectivă pentru muzica noastră, ce conferă Uverturii, pe lingă 
valoarea documentară, un nedezminţit interes artistic. 


Prezentată ca preambul la vodevilul Spiridon şi Samson de M. Millo 
la 1 martie 1847, Uvertura națională Moldavă marchează un moment în 
dezvoltarea simfonismului autohton, prin tendinţa asimilării formelor cla- 
sice și infuzării în aceste imuabile tipare a substanţei folclorice. Flech- 
tenmacher scrie o muzică inspirată, limpede, fără procedee complicate, 
destinată unor formaţii cu posibilităţi medii. Fără să exceleze în pri- 
vinţa virtuozităţii instrumentale, compozitorul demonstrează totuşi o 
cunoaștere subtilă a aliajelor orchestrale posibile, valorificînd culori, con- 
traste, registre, pizzicato, tremolo. Acestea sînt dispuse în partitură în 
funcţie de natura descriptivă a respectivului moment. Programatismul 
Uverturii în sol major este legat de direcţia evocatoare istorică, atit 
de caracteristică perioadei de înfiripare a culturii româneşti. În muzica 
Uverturii, Flechtenmacher este călăuzit de reluarea unor tablouri din 

trecutul şi prezentul Moldovei. Compozitorul, deşi cunoaște ideile refe- 
ritoare. la muzica programatică a lui Berlioz și Liszt, totuşi nu se folo- 
sește de un program literar detaliat, cï de semnificaţii generale. Așadar, 
natura programului descriptiv are o tentă esenţializată, ce nu se risipește 
în profiluri dislocate, minimalizatoare. Pentru mai buna identificare a 
programatismului metaforic cu spiritualitatea moldovenească, A. Flech- 
tenmacher recurge la citate, la melodii de largă circulaţie. S-ar putea 
vorbi chiar despre un cult al temelor folclorice, luate în sens orizontal, 
cu dimensiuni apreciabile, şi mai puţin despre intenţia extragerii unor 
motive folclorice pregnante care să favorizeze dinamica lor prelucrare 
într-o conjunctură de tip simfonic. Totuși, există unele tendinţe dezvol- 
tătoare, mai evidente nu în secţiunea special destinată în cadrul formei 
de. sonată, aceasta fiind înlocuită cu un episod bazat pe o temă nouă, 
cit în coda finală. 

Interesantă este modalitatea în care se realizează Uvertura sub 
aspectul construcţiei si caracterului expresiv al temelor. Debutează prin 
nelipsita introducere lentă (Andante). Pe fundalul tremolat se proiec- 
tează componentele sonore ale gamei sol major, precum și dangătul 
clopotelor, avînd rostul să pregătească, să sublinieze atmosfera sărbăto- 
rească, festivă. Acest pasaj nu este prea întins (2+8+8-+1 măsuri). Se 
impune însă o formuă de acompaniament, amintind stilul de operă, 
creînd cadrul metric 2/4 şi ritmic pentru expunerea generoasă, avîntată 
a temei lirice de rezonanţă orășenească, presupunem creaţie proprie de 
o cuceritoare spontaneitate. 


Melodia, după un an, va fi reluată în finalul operetei Baba Hîrca. 
intonaţional, prin desenul său, linia ascendentă înșiră trepte alăturate, 
într-o cantilenă de larg suflu. Ca turnură melodică, fără să cuprindă o 
gamă, ca la Flechtenmacher, finalul se întîlneşte, cu îndepărtate rezo- 
nanțe, în frumoase cîntece de epocă cu conţinut patriotic : Deşteaptă-te 
române şi în Hora Ardealului, scrise pe psaltichie de Gh. Ucenescu. Un 
fapt curios pe care-l relevăm aici ca atare este că amintita melodie are 

afinități incontestabile cu cantilena din Vltava a compozitorului ceh 
B. Smetana, compusă după 1874. O simplă coincidenţă, sau Smetana a 
cunoscut Uvertura națională Moldavă ? 

Reîntorcîndu-ne la Andantele Uverturii, constatăm reluarea măsu- 
rilor introductive cu rostul creării ambianţei și a „cantilenei moldave“, 
într-o factură variată : fundalul se dinamizează prin pasaje cromatice în 
șaisprezecimi, iar tema este expusă în octave, într-o configuraţie ritmică 
îmbogăţită prin triole, conducînd înspre Allegro-ul de sonată. 

Grafic, schema introducerii are următoarea înfățișare : 


Tema A B A B; 
Funcție fundal melodie fundal melodia 
cantabilă cantabilă 
uşor di- 
namizată 
Tonalitate Sol Sol Sol Sol 
Nr. măsuri 19 24 16 24 


Mișcarea rapidă, ce coincide cu Allegro-ul de. sonată, se axează 
pe trei teme: tema principală, tema secundă si melodia cu caracter de 
romanţă, ce suplinește dezvoltarea. Ideea principală a expoziţiei are un 
profil ritmic pregnant, o fizionomie volitivă. Este o temă lăutărească 


de joc, viguroasă, axată pe ritmul de „Romanescă“: =- dd d, pe 
care Flechtenmacher îl menţine ca piloni, ca structură iniţială. George 
Breazul susţine că „linia melodică este cîrpoţită şi deformată, din cauză 
că sincopa care formează antecedentul motivului inițial, așa de caracte- 
ristic românească, este tăiat în două printr-o pauză, întunecîndu-se sau 
chiar răpindu-i-se, printr-aceasta, posibilitatea de a contrasta, dar, în 
același timp, de a se împreuna într-o unitate motivică cu consecventul, 
cu cele două pătrimi ce urmează, întregul motiv fiind alcătuit astfel 
dintr-un amfibrah şi un spondeu, ce apare la tot pasul în refrenele 
colindelor“ L Lăsînd la o parte reproşul formulat, rezultă cu claritate 
că formula, chiar uşor deformată, de provenienţă folclorică, este o sirbă. 


Allegro moderato 


1 Breazul, G., Pagini din istoria muzicii românești, vol. 1, op. cit., p. 177. 

Această temă o întîlnim şi în caietul lui H Ehrlich în tonalitatea 


fa diez major, în 2, diferind numai ca valori ritmice faţă de cea a lui 
Flechtenmacher. La întrebarea cine pe cine a influenţat, Flechtenmacher 
pe Ehrlich sau invers, este greu de răspuns. Cert este că autorul Babei 
Hiîrca o foloseşte în 1847. Ehrlich îşi tipărește mai tîrziu colecţia. S-ar 
presupune deci că Ehrlich a mers pe urmele lui Flechtenmacher. Şi mai 
greu de precizat şi de reconstituit este calea prin care compozitorul 
rus A. Verstovski a cunoscut această melodie românească, pe care a 
valorificat-o în 1853—1854 în scena de balet sub titlul „Dans valah“ 
din opera „Gromoboi“, alături de krakoviak, mazurcă și joc rusesc. 

În Uvertura lui Flechtenmacher, tema, cu o structură cvadrată, se 
reia în octave, deci cu o intensitate amplificată, după care urmează o 
scurtă lărgire. Puntea „piu animato“ aduce o cursivitate mai dinamică, 
cu caracter de joc. Tema secundă, în do major, nu oferă un contrast 
pronunţat. Este iarăşi o temă de dans, avînd o înfățișare melodică in- 
sstrumentală. 


Tema secundară apare individualizată ca fizionomie, dar prin spa- 
tiul restrîns în care se desfăşoară ca şi prin tonalitate, nu se reliefează 
corespunzător, făcînd loc episodului, acelei romanțe cu inflexiuni orien- 
tale — respectiv secundă mărită, triole — instaurind o expresie langu- 
roasă, molatică, sentimentală. 


Poco piu dento 


Urmează o uşoară dezvoltare prin readucerea facturii şi motivelor 
din paginile ce marcau încheierea temei secundare, conducînd spre re- 
luarea exactă a temei principale, spre repriză. A. Flechtenmacher aduce 
tema secundă în tonalitatea dominantei, re major. Pînă aici compozi- 
torul respectase, cu unele libertăți, principiile formei de sonată. Din 
păcate, se reia şi romanta, adică episodul ce suplinea dezvoltarea. Cu 
alte cuvinte, se repetă tot materialul muzical, inclusiv dezvoltarea, 
această secțiune revenind tot în sol minor. În codă se aud pasaje din 
introducerea uverturii, dar nu și melodia cantabilă. Se încearcă drama- 
tizarea expresiei prin motive incisive ale temei principale, încheind 

majestuos uvertura. Recurgiînd la o structură grafică, allegro-ul de so- 
nată apare astfel: i 


Introducere A B C A B C Coda A 
tema tema romanţa 
pr. sec. 
Sol Do sol Sol Re sol Sol 
Expo- Dezvol- Repriză Codă 
ziție tare 


Forma de sonată nefiind riguros stăpînită, este imperfectă. Nici 
planul tonal nu se menține pe coordonatele clasice, îngăduindu-şi anu- 
mite libertăţi (tema secundă în tonalitatea subdominantei, în expoziţie, 
iar în repriză, la dominantă). Reluarea secţiunii „C* în repriză ştirbeşte 
integritatea formei de sonată, făcînd posibilă o struciură ternară ce se 
repetă fără repriză, adică alăturarea a trei secţiuni, într-o anumită or- 
dine, decurgînd din înlănțuirea armonică : T—SD—DT. Într-un sens larg, 
în construcţia Uverturii coexistă principiul de sonată cu principiul unei 
forme libere tripartite, ceea ce pledează pentru tratarea liberă a formei 
clasice. Înseamnă că A. Flechtenmacher aderă la structura liberă a poe- 
mului simfonic de nuanţă programatică sau nu asimilează deplin prin- 
cipiile clasice ? Se mai pot atribui și elemente formale mai puţin rigu- 
roase de potpuriu sau mai corect de fantezie, datorită prezenţei a patru 
teme distincte. Aşadar, o formă suficient de confuză sau complexă, cum 
dorim s-o considerăm. În pofida acestei configurații eterogene, expresia 
se dezvăluie natural, într-un flux aproape neîntrerupt. Valoarea acestei 
Uverturi naţionale nu constă în principiile componistice de esenţă teh- 
nică, ci în spontaneitatea integrării în forme de provenienţă clasică a 
materialului muzical de origine folclorică. 

În genurile simfonice mai dezvoltate nu se compun lucrări, cu 
excepția Concertului patetic pentru vioară şi orchestră de Ludovic Wiest, 
scris în 18521. Explicaţia neabordării suitei orchestrale şi simfoniei tre- 
buie pusă pe seama stadiului primar al vieţii muzicale care nu favoriza 
zboruri prea înalte. Ceea ce nesocotea această realitate risca să se des- 
prindă de solul românesc, care nu avea încă acea capacitate de absorbţie 
a fenomenului artistic, mai ales că exista un început unanim acceptat 
pentru plămădirea muzicii de esenţă românească. 

Ludovic Wiest a încercat să treacă peste aceste realități în con- 
certul său. Neavînd suficiente resurse artistice pentru a defrişa terenul 
românesc în genul concertant, L. Wiast se orientează spre un limbaj de 
alură universală, neglijind virtualitatea folclorică pe care o are în vedere 


1 Rădulescu, Mihai, Pe marginea unui manuscris de Louis Wiest. În : Studii 
şi cercetări de istoria artei, Bucureşti, Editura Academiei, 1958, nr. 2, p. 192. 
Prima audiție, 1861, decembrie, la Teatrul Naţional. Solist autorul. Vezi Cosma, V. 
Muzicieni români, op. cit., p. 465. 

numai atunci cînd compune în forme miniaturale, lucrări teatrale, pot- 
puriuri. Este adevărat că pe alocuri se întilnesc în partida instrumentului 
solist intervale specifice, ca secunda mărită, inflexiuni de provenienţă 
lăutărească, dar acestea nu reuşesc să canalizeze discursul pe o matcă 
originală. Întreaga lucrare este dominată de sonorități impersonale, pas- 
tișînd stilul romanţios, emfatic şi adeseori lipsit de vigoare al studiilor 
lui Kreutzer, Rode, Gavinies. Deasupra acestora domină autoritar factura 
primelor compoziţii ale lui Liszt. Însăși titulatura concertului amintește 
de Concerto pathétique de Liszt, publicat în 1850. Legăturile lucrării lui 
Wiest cu muzica romantică de virtuozitate rezultă din tratarea instru- 
mentului solist. În timp ce factura orchestrală nu se remarcă prin supleţe, 
făcînd notă comună cu compoziţiile epigonice, scriitura violonistică se 
impune prin agilitate, procedee tehnice avansate, ceea ce demonstrează 
că în persoana lui Wiest, latura componistică este serios estompată de 
meșteșugul remarcabil al interpretului ` şaisprezecimi în duble-coarde 
ascendente, cvadruplu glissando, duble și triple coarde, secvențe croma- 
tice, arcuşe complicate cu bariolaje pe două coarde, spicato, flageolete, 
contraste de culoare. Toate acestea dovedesc stăpînirea remarcabilă a 
resurselor violonistice. Din păcate nu se pot spune cuvinte asemănătoare 
despre substanța tematică a muzicii. Temele nu se reliefează prin preg- 
nanţă, pasajele de virtuozitate sînt dominante, ceea ce ne face să ne 
gindim că s-a căutat suplinirea conținutului melodic prin pasaje, efecte 
violonistice lipsite de consistență tematică. Concertul începe promiţător. 
Tema introductivă, decisă, declamatorie, cu accente dramatice pe un fun- 
dal tremolat, insinuează o ambianţă patetică. 


O oarecare uşurinţă în minuirea modulaţiilor, în îmbinarea sonori- 
tăţilor orchestrale și violinei soliste, în obţinerea culorilor instrumentale 
este evidentă. Preocuparea pentru asigurarea tehnicităţii se situează în 
prim plan. Expresia, făcind abstracţie de expoziţie, nu-și menţine virtu- 

tile, ceea ce va diminua considerabil interesul pentru ideile muzicale, 
pentru lucrare. Într-un cuvînt, concertul apare ca o compoziție tehnică, 
lipsită de vigoarea inspiraţiei. Construcţia va fi și ea devalorizată prin 
întreruperile discursului orchestral, între altele și pentru a ceda spaţiul 
celor două cadenţe de pură virtuozitate. Ca număr de mișcări, Concertul 
patetic nu își justifică genul atribuit. Mai degrabă ar întruni exigenţele 
unei forme libere ca fantezia, deşi structura de sonată este creionată. 
Nu se potrivesc aici cele trei mișcări, atît de proprii în acea vreme pen- 
tru tipul concertant. Aşadar, o lucrare lipsită de pregnanţă tematică, 
bogată în procedee tehnice de virtuozitate, nesemnificativă pentru cris- 
talizarea limbii muzicale naționale. Dacă acest Concert patetic ar în- 
truni atributele necesare unei compoziţii concertante și s-ar menţine 
prin echilibrul dintre configuraţia tematică și rigoarea construcţiei, am 
trece mai uşor cu vederea peste neracordarea izbutită la melosul popu- 
lar românesc, aşa cum se profilează, în aceeași perioadă, în lucrările 
compozitorilor noştri, inclusiv ale lui L. Wiest. Neîntrunind însă nici 
un component principal care asigură perenitatea, deoarece virtuozitatea 
în sine nu înseamnă prea mult atunci cînd apare dezgolită, Concertul 
patetic rămîne o încercare cu valoare strict documentară pentru începu- 
turile muzicii noastre profesioniste. În perspectivă, singurul merit al lui 
L. Wiest prin această partitură este că a abordat genul concertant, că 
în intenţia lui a fost să compună o lucrare menită să lărgească orizontul 
genurilor tinerei muzici simfonice românești. În același timp, a demon- 
strat, pentru compozitorii generaţiei imediat următoare, că drumul mu- 
zicii lipsite de conţinut tematic şi specific national nu poate asigura 
viabilitatea, modelele străine sînt bune numai în măsura în care crea- 
torul le asimilează şi le domină în mod absolut. Ele sînt valoroase numai 
prin aluziile, prin imboldurile pe care le oferă, dar nicidecum prin 
substanța și tiparele care pot fi preluate. Atitudinea necreatoare față 
de imboldurile externe, indiferent de proveniența lor străină sau autoh- 
tonă, se răzbună cu timpul pe acel artist care ignorează originalitatea 
şi vigoarea expresiei. 

Folclorul românesc atrage atenţia unor muzicieni din alte ţări. 
Recurgem la cîteva exemple. Franz Liszt, după cum am văzut, compune 
o Rapsodie română și apelează la formule melodice specifice muzicii 
noastre în alte lucrări, cum ar fi Rapsodiile ungare nr. 6, 12 şi în poe- 
mul simfonic Tasso. Verstovski recurge la citatele cîntecelor noastre în 
dansul valah din opera Gromoboi. Anton Rubinstein a recurs de aseme- 
nea în cîteva din compiziţiile sale la motive românești: „12 cîntece 
persane“, opera Sulamith. S-a văzut că, în iunie 1854, cînd A. Rubin- 
stein face prima vizită lui Liszt la castelul din Alterburg, execută ca 
primă piesă în recitalul susținut cu această ocazie Improvizaţii pe cîntece 
populare Moldovenești. Mai presus de toate, aceste cîteva exemple de- 
monstrează odată în plus vitalitatea folclorului şi forţa de iradiere în 
exterior, oferind sugestii tematice unor muzicieni de anvergură. 

Însumînd observaţiile capitolului creaţie se poate spune că muzica 
românească a început prin a imita modele ilustre. Jar aceste modele au 
fost de două feluri: străine şi autohtone. Cele străine se referă la 

muzica apuseană, iar cele autohtone la melodiile lăutăreşti. Asimilarea 
valorilor acestor două surse s-a făcut treptat, în primul rînd căutîndu-se 
familiarizarea și incorporarea în viața românească a muzicii clasice. În 
al doilea rînd, s-a trecut la adevăratul început al muzicii românești, 
atunci cînd, după ce s-a însușit tehnica procedeelor artistice, s-a trecut 
la turnarea în aceste clișee a materialului viu, naţional, dedus din arse- 
nalul pluriform si integru al melosului popular. Într-un anumit fel, în- 
tr-o anumită perioadă, procesul acesta bilateral s-a desfășurat aproape 
simultan ; formele muzicii apusene și cîntecele populare au fost supuse 
unei modelări reciproce pentru a se putea realiza osmoza, echilibrul, 
contopirea. Așadar, începuturile muzicii românești nu datorează totul 
imitaţiei străine. Ea avea din vremuri imemorabile o personalitate dis- 
tinctă. Fizionomia proprie, veșnic aceeaşi a folclorului, venind în contact 
cu școlile cccidentale, s-a ridicat ca genuri, forme, ajungînd la formu- 
larea necesităţii de a-și desăvîrşi experiența estetică, de a propulsa energii 
și virtuţi artistice, Se produce aşadar un complex fenomen de mutație 
a folclorului în forme apusene, fără a impieta asupra sa, ca existenţă 
independentă, o mutație a originarelor structuri muzicale românești în 
structurile muzicii europene. 

În perioada începuturilor, mutaţia abia se schițează prin încercări 
purtate pe multiplele planuri. Se vor evidenția nu atit lucrările născute 
din această simbioză, cît ideile şi intenţiile promotorilor. Prima încunu- 
nare a acestor aspirații se va realiza în compoziţiile generației urmă- 
toare, care fundamentează edificiul școlii muzicale naţionale românești. 
Adevărata sinteză dintre naţional și universal, dintre oriental şi occi- 
dental, dintre muzica populară și curentele moderne europene se va 
obţine abia în creaţia lui George Enescu şi a compozitorilor contempo- 
rani cu el. Primele începuturi ale muzicii profesioniste au fost însă 
necesare, ca etapă de pionierat, în drumul afirmării şi profilării muzicii 
naţionale. Succesele de mai tîrziu, din perioada enesciană, au drept temei 
modestele începuturi. Lor le datorăm o părticică din prestigioasa ascen- 
siune care va impune muzica românească în rîndul culturilor de rang 
universal. 


PREOCUPĂRI MUZICOLOGICE 


Muzicienii români din perioada începuturilor profesioniste repre- 
zintă un grup eterogen. Totuşi, interesele lor coincid prin tendinţa activă 
a creaţiei canalizată înspre obţinerea bazelor libertății naţionale şi de 
sporită conștiință de sine, înspre făurirea unor lucrări de esenţă folclo- 
rică, capabile să insufle elan patriotic și emoție artistică. Arta lor este 
militantă, și acest aspect prevalează asupra calităţii pur muzicale. Era 
prea proaspăt defrișat terenul pentru ca roadele mature să-și impună 
prezenţa. Amprenta istorică a epocii se resimte puternic în compoziţiile 
pionierilor muzicii româneşti în mai mare măsură decît amprenta artis- 
tică. Echilibrul acestor componente nu se realizează și, ca atare, balanţa 
înclină spre o artă retorică, declarativă, cu vădite intenţii de afirmare. 
Calea adoptată era cea mai directă spre inimile publicului autohton. 
Abia într-o fază secventă, cînd se acumulase o anumită pregătire muzi- 
cală, o educaţie artistică, se va crea terenul propice mutării centrului 
gravitațional de pe aspectele retorice spre cele interioare artistice, păs- 
trînd componentul militant. 

Aceeaşi cale, aceleași trăsături dominante, desigur, reportate la 
domeniul respectiv, definesc şi procesul înfiripării preocupărilor muzi- 
cologice în ţara noastră. Şi cînd pronunţțăm cuvintele preocupări muzico- 
logice, avem în vedere critica muzicală, culegerile de folclor, lucrările 
teoretice şi didactice. 

Numitorul comun, vizibil în toate lucrările și articolele, se referă 
la accentul pus pe latura retorică şi informaţională, pentru a iniţia 
publicul în tainele muzicii, pentru a-l familiariza cu capodoperele stră- 
ine, pentru a-l cîştiga pentru muzică. În această fază, studiile de sinteză, 
aplicative, cu implicaţii teoretice originale, nu se puteau făuri. Acest 
adevăr, parţial, ar putea fi infirmat de activitatea teoretică muzicală 
a lui Dimitrie Cantemir. Numai că acesta, în virtutea condițiilor istorice 

potrivnice, a fost nevoit să se dedice în principal aspectelor teoretice ale 
muzicii turceşti. Este drept, muzica orientală, teoretizată şi sistematizată 
de Dimitrie Cantemir, a influențat genurile muzicii orăşeneşti din pro- 
vinciile românești. 

O componentă fundamentală a studiilor savantului Dimitrie Can- 
temir se identifică în descrierile datinilor, obiceiurilor populare romà- 
nești. Deși nu a insistat asupra fenomenului muzical, totuși referirile 
sale la genurile muzicii populare au o valoare nepreţuită, deoarece atestă 
manifestările folclorice în originalitatea lor imperturbabilă. Dimitrie 
Cantemir apare astfel ca un adevărat întemeietor al ramurilor muzicolo- 
giei, avind contribuţii remarcabile în domeniul etnografiei şi muzicii 
orientale. Linia sa va fi continuată de istoricul austriac F. Sulzer, în 
ale cărui preocupări distingem idei şi informaţii privitoare la muzica 
populară românească, muzica psaltică și viaţa muzicală. Cele două nume 
invocate, prezente în numeroase lucrări de istorie, bizantinologie, enci- 
clopedii şi dicţionare apărute din secolul XVIII şi pînă în prezent, de- 
monstrează valoarea contribuţiei gîndirii muzicale la cunoaşterea teore- 
tică a muzicii din ţara noastră, cît şi din sud-estul european. 

În etapa circumscrisă de răscoala lui Tudor și Unire, preocupările 
teoretice muzicale se identifică, desfăşurindu-se sub stindardul făuririi 
artei autohtone în tiparele muzicii apusene. Sub acest aspect, pe plan 
muzicologic se reflectă procesul înfiripării muzicii materne, popularizării 
valorilor europene, ridicării muzicienilor pămînteni, făuririi cadrului 
muzical menit să înlesnească procesul afirmării artiștilor profesioniști din 
mediul autohton. Preocupările teoretice în această fază de pionierat se 
înmulţesc, ceea ce va determina un adevărat curant de opinie, reprezen- 
tat în fiecare domeniu prin cîteva nume, chiar dacă acestea nu sînt în- 
totdeauna de specialitate sau nu manifestă o consecventă activitate. 

Scrutarea trecutului ne oferă plăcuta surpriză a existenţei unei 
activităţi spontane pe tărimul ideilor asupra muzicii, grăbind apariţia 
profesionalismului, justificînd aserțiunea că începuturile muzicologiei de 
astăzi îşi identifică semnificaţiile în epoca instaurării profesionismului 
muzical. 


CRITICA MUZICALĂ 


Condiţiile apariţiei criticii muzicale sînt întrunite după 1830 : apar 
ziare, se intensifică manifestările muzicale, fie şi în cadrul teatrului. 
Oamenii de muzică neavînd însă cristalizaţi factorii subiectivi care să 
susțină înclinațiile scriitoriceşti, cei care vor mînui condeiul vor fi oa- 
meni de teatru, litere, într-un cuvînt, amatorii de muzică. Aceştia sînt : 
Gh. Asachi, N. Apostoloni, Dr. Barak, C. Barozzi, Carol Beikel, Cezar 
Bolliac, G. Creţianu, I. Gănescu, Pantazi Ghica, C. Negruzzi, I. H. Rădu- 
lescu, I. Samurcaş, I. Voinescu, E. Winterhalder. Şi scriitorii epocii 
abordează problemele muzicii — V. Alecsandri, Andrei Mureşianu. Mu- 
zicienii acestei perioade colaborează mai rar în paginile periodicelor 

— Anton Pann, Gh. Burada, LA -Wachmann manifestindu-se în cele- 
lalte domenii muzicologice. Fără îndoială că în evoluţia criticii muzicale 
se pot stabili două faze : pînă în 1857 și după 1857. În prima fază, ama- 
torismul constituie trăsătura dominantă a articolelor consacrate muzicii. 
În faza următoare, prin Nicolae Filimon, critica muzicală intră într-o 
etapă decisivă, de numele lui se leagă afirmarea criticii muzicale pro- 
fesioniste. 

Periodicele își pun la dispoziţie coloanele pentru sprijinirea artei 
teatralo-muzicale. Merită consemnate acele ziare și reviste care încep să 
se dedice dezvoltării artistice : „Gazeta Teatrului Naţional“ (1835—1836), 
„Curierul românesc“ (1823—1848), „Albina românească“ (1825—1850), 
„Gazeta de Transilvania“ (1838), „Dacia literară“, (1840), „Foaie pentru 
minte, inimă și literatură“ (1838—1862), „Siebenburger Bote“ (1782— 
1862), „Erdely Hirado“ (1828—1840) și altele. Deşi nu au un profil ar- 
tistic, unele cotidiene, prin amploarea desfășurării criticii muzicale, vor 
avea o contribuţie cu totul specială la lămurirea problemelor de muzică 
— aşa bunăoară gazeta „Naţionalul“, la care colaborează N. Filimon. 

Ar fi greşit să se creadă că toţi semnatarii unor articole în care, 
direct sau tangenţial, este vorba şi despre arta sonoră, au făcut critică 
muzicală. Majoritatea autorilor menţionaţi s-au mulțumit să consemneze 
un eveniment artistic la care colabora şi muzica, exprimînd dezideratul 
promovării muzicii în societatea românească. Se întilnesc și referiri pro- 
gramatice asupra funcţiei sociale a muzicii. Chiar şi cei mai importanţi 
semnatari, pînă la apariţia lui Nicolae Filimon — Cezar Bolliac, N. Apos- 
toloni, G. Creţeanu — vădesc o insuficientă cultură profesionistă, o 
apreciere diletantă a fenomenului muzical prin superlative şi adjective 
cu substrat general, lipsit de consistenţă. În mod deschis, unii recunosc 
insuficienta pregătire muzicală. Astfel, G. Creţeanu, în articolul Teatrul 
Naţional, referindu-se la interpretarea dată de tenorul A. Cronibace 
cavatinei din opera Belisario, se scuză pentru că nu poate aprofunda 
interpretarea, deoarece nu dispune de pregătirea corespunzătoare şi 
oferă o mostră clasică de apreciere diletantă. „Cînd aş avea mai întinse 
cunoştinţe muzicale, poate m-aşi încerca să-i critic cîntarea mai cu dea- 
mănuntul : dar, după cît am înţeles, atita zic că Dumnealui are o voce 
dulce şi melodioasă...* î. Asemenea formulări se găsesc şi în cronicile 
muzicale ale lui Cezar Bolliac (1813—1881), care nu dispunea de o pre- 
gătire muzicală 2. Totuşi, activitatea publicistică muzicală a lui Cezar 
Bolliac se cuvine reconsiderată, în lumina contribuţiei pe care a adus-o 
la progresul vieţii noastre muzicale. Chiar dacă unele formulări și apre- 
cieri par naiv întocmite, imprecise şi echivoce, în opera de critic muzical 
a lui C. Bolliac, există suficiente aspecte pozitive care să contrabalan- 
seze asemenea inevitabile stingăcii. Nu trebuie să se omită faptul că 
©. Bolliac debutează în critica teatrală-muzicală, în ziarul Curiosul, la 
sfîrşitul anului 1836. Într-unul din primele sale articole, scriind despre 


1 Creţeanu, G., Cronică teatrală. Teatrul Naţional. În: „Curierul românesc“, 
Bucureşti, XIX, nr. 41, 1847, 17 noiembrie, p. 164. 
2 Cosma, Viorel, Nicolae Filimon, op. cit., p. 73. 

vodevilul Madmsazel Aice tradus de Voinescu H, muzica de Costa-Ho- 
nori, Cezar Bolliac remarcă două cîntece de I. A. Wachmann L Trecînd 
în revistă repertoriul Societăţii filarmonice, relevă colaborarea muzicală 


Cezar Bolliac. 


a lui Wachmann la buna reușită a pieselor jucate ?. Apreciază muzica 
lui Wachmann, compusă pentru vodevilul Musafa *. 
Activitatea de critic muzical a lui C. Beliac înregistrează epoca 
sa. de aur între anii 1844—1848, cînd scrie în „Foaie pentru minte, inimă 
i Bolliac, C., Varietăţi (Despre traducerea vodevilului „Madmoazel Aice“ de: 
către maiorul Voinescu II). În : „Curiosul“, București, 1837, p. 76. 
7 2 Bolliac, C., Varietăți (Notițe în legătură cu repertoriul teatral al Societăţii: 


filarmonice). În : „Curiosul“, p. 75—77. 
3 Bolliac, C., Varietăţi. În : „Curiosul“, 1837, p. 77. 

şi literatură“, „Gazeta Teatrului Naţional“, „Vestitorul român“. Anul 
1845 apare cel mai prodigios, cînd colaborează la „Curierul românesc“. 
Cronicile publicate îmbrățișează aspecte ale vieţii muzicale, dezvoltarea 
teatrului românesc. El este acela care scrie cu entuziasm despre con- 
certul lui Fr. Liszt. În mod deosebit, a consemnat impresiile de lia 
spectacolele operei italiene. C. Bolliac a semnat cronici la opere ca : Eli- 
xirul dragostei, Lucia di Lammermoor, Linda di Chamounix, Furiosul, 
Bărbierul din Sevilla, Norma, Otello, Cenușăreasa, Somnambula, Marino 
Falniero, Lucrezia Borgia. Aprecierile sale poartă insemne exterioare. 
Cîntăreţii sînt trecuţi în revistă; se consemnează execuţia, decorurile, 
costumele, ca și anumite elemente de natură organizatorică. 

C. Bolliac nu a fost un neavizat în materie de operă, de muzică 
în general. Unele formulări la adresa creaţiei lui Rossini vor infirma 
rezervele, demonstrînd un orizont muzical destul de cuprinzător. Refe- 
rindu-se la opera Bărbierul din Sevilia de Rossini, nu ezită să arate 
un adevăr verificat de istorie, şi anume că muzica acestei partituri apare 
întotdeauna nouă, proaspătă. Continuă în felul următor: „Muzica lui 
este de şcoală clasică, italiană. Nu este o muzică profundă, dar este o 
muzică de inimă și care merge la inimă“ 1. 

În cronica la Elixirul dragostei, C. Boliiac consideră că latura bufă 
apare îngroșată în școala italiană. „La noi — scrie criticul — place mai 
mult opera seria, şi mai cu seamă seamiseria...“ 2. Rossini este, după 
Bolliac, „Mesia al muzicii“. Muzica din Otello este una din cele mai 
frumoase compoziţii ale lui Rossini“ 3. 

Bolliac este preocupat de progresul gustului artistic al publicului 
bucureștean ` în cronica la opera Norma nu trece cu vederea carenţele 
orchestrei, nici deficiențele artiştilor. Stilul publicisticii sale muzicale 
este lapidar, sobru si întotdeauna la obiect, deși imprecizia unor formu- 
lări nu permite o subliniere determinată a observaţiilor. C. Bolliac este 
un pionier al criticii muzicale românesti, avind meritele unui deschiză- 
tor de orizonturi. 

În articolele consacrate muzicii pînă la N. Filimon, nu se poate 
vorbi despre un sistern estetic unitar. Sensul principiilor care îi 
călăuzesc pe semnatarii cronicilor muzicale este acela al dezvoltării isto- 
rice progresiste, adoptind o estetică utilitară. Critica se rezuma în an- 
samblu la constatări generale, manifestind o atitudine încurajatoare pen- 
tru susţinerea a tot ceea ce se prezenta, trecîndu-se peste carenţele 
inerente și adeseori flagrante de ordin profesional. 


i Bolliac, C., Teatrul din București. Bărbierul din Sevilla. În: „Curierul 
românesc“, XVII, 1845, nr. 16, p. 54. 

? Bolliac, C., Teatrul din București, Elisir d'amore. În: „Curierul românesc“, 
nr. 16, p. 64. 

3 Bolliac, C., Teatrul din București, Otello în beneficiul lui Ricarrdi. În: 
„Curierul românesc“, 1845, nr. 20, p. 79—80. 

NICOLAE FILIMON — CRITIC MUZICAL 


Cu Nicolae Filimon critica muzicală cunoaşte treapta superioară : 
amatorismul generos este înlocuit printr-o critică profesionistă, de spe- 
cialitate, care, deşi nu este scutită de unele limite ce aparțin gustului 
subiectiv, izvorăşte din necesități de ordin artistic. În acest fel, produc- 
țiile criticii sale dispun de atribute artistice, înfăţișindu-se adeseori ai- 
doma unui nomenclator cu reguli aplicative, cu indicații practice asupra 


A 


Nicolae Filimon. 


interpretării şi componisticii, cu principii estetice călăuzitoare pentru 
arta muzicală din ţara noastră. Așadar, prin Nicolae Filimon, critica 
muzicală îşi definește natura, impunîndu-se ca o disciplină cu reguli 
proprii, ca o tribună estetică de îndrumare și teoretizare a artei muzi- 
cale. De la stadiul empiric se ajunge astfel la stadiul artistic al criticii 
muzicale. 

Dispune N. Filimon de o pregătire muzicală temeinică ? Pină nu 
demult, domina părerea potrivit căreia literatul Filimon, în materie 
de muzică, era autodidact. Această optică se cere parţial revizuită, deşi 
nu există argumentul suprem : atestarea exactă a studiilor muzicale. De 
fapt, în condiţiile vieţii muzicale românești din prima parte a secolului 
XIX nu era posibilă o instruire muzicală în sensul de azi al cuvîntului. 

Se presupune că a trecut și prin şcoala Arhimandritului. Visarion, iar 
ca flautist, ar fi fost elevul lui Michael Folz, instrumentist în orchestra 
operei, unde va activa ca flautist şi N. Filimon timp de doisprezece ani. 
Însăşi angajarea lui în cadrul operei italiene ne serveşte ca argument 
că N. Filimon avea o anumită pregătire muzicală. O va desăvîrşi pe cont 
personal: prin vizionare Ve spectacole lirice, călătorind în străinătate, 
prin studierea lucrărilor de specialitate, de istoria muzicii, dicţionare 
monografice apărute peste hotare. Prin aceste canale, incontestabil, 
N. Filimon şi-a strunit formaţia muzicală, absorbind tot ceea ce era 
necesar unei minţi lucide, întreprinzătoare, unui talent scriitoricesc pen-: 
tru a se manifesta cu dezinvoltură în domeniul criticii. Fiindcă am atins: 
problema legăturii ţării noastre cu literatura muzicologică contemporană. 
de atunci, se cuvine să arătăm că nici sub acest aspect nu am fost niște: 
izolaţi. Bibliotecile muzicale de astăzi, din toate provinciile României, 
atestă o circulaţie impresionantă a cărţilor şi revistelor de muzicologie: 
de cei mai importanţi autori apărute pe diferite meridiane : Marpurg F., 
Schneider M., Gottfried W., Fux J. J., Lichtenthal P., Fétis F. J., Bat- 
tista M. G., Reicha A., Bertini G. şi alții. Acest aspect se reflectă în 
toată multitudinea nuanţelor care le incumbă. În sens negativ, deşi nu 
sîntem convinşi că imitaţia are această amprentă într-o perioadă de afir-. 
mare şi asimilare, se manifestă în sursa directă de la care pornește 
N. Filimon : criticul francez de la „La revue des deux mondes“, Paul 
Scudo, pe care îl urmează aidoma în anumite cronici 1. Evident, şi în. 
critica muzicală acţionează legea imitaţiei. În pofida acestui dureros 
adevăr, N. Filimon, atunci cînd a proferat idei referitoare la situaţia 
concretă a vieții muzicale româneşti, a ştiut să fie el însuși, să iasă. 
din cercul strîmt al clişeelor preluate. Sub acest unghi, N. Filimon re- 
zistă celei mai laborioase analize, deoarece este important nu prin ceea. 
ce asimilează sau preia, ci prin ceea ce aduce nou, original. Or, asemenea. 
componente se descoperă la tot pasul în activitatea sa. 

Pentru N. Filimon, un rafinat pasionat al artei sonore, critica mu-- 
zicală a constituit o armă de luptă pentru formarea publicului, pentru 
educarea gustului muzical, un mijloc în orientarea compozitorilor și in- 
terpreţilor. N. Filimon a fost deplin conștient de complexitatea misiunii 
criticului român, căruia îi revin obligaţii sporite, datorită stadiului inci- 
pient al muzicii profesioniste de la noi. „În ţara noastră, scria N. Fili-. 
mon în cronica la Ernani — unde noţiunile muzicale și dramatice sînt 
foarte puţin răspîndite, publicistul teatral are îndatorire mult mai severă 
decît a colegilor săi din ţările civilizate ; el este dator să esplice lectori-. 
lor săi şi publicului teatral fabula dramatică pe care este edificată 
opera, să vorbească despre calităţile şi defectele muzicei și în urmă să 
facă analizul sau critica interpretării de către artişti a fiecărui rol mu- 


t Vezi G. Călinescu, Nicolae Filimon, București, Ed. științifică, 1959, p. 182— 
194 şi V. Cosma, N. Filimon, op. cit., p. 83. 

Pagină din Naţionalul (1857) în care apare o cronică a lui 
N. Filimon asupra reprezentaţiei Teatrului Italian. 

zical, căci neîmplinind aceste condițiuni, scrierea sa devine inutilă și 
fără rațiune logică de a esista“ t, Rindurile acestea sînt, în fapt, un pro- 
gram de acţiune, un compendiu asupra modalităţii de alcătuire a unei 
cronici, „planul tonal“ al cronicii. În maniera aceasta N. Filimon și-a 
scris cronicile la Ernani, Traviata, Bărbierul din Sevilla, Puritanii. 

Cu aceasta nu s-au epuizat nici pe departe imperativele activităţii 
de critic muzical ale lui N. Filimon. Articolele sînt scrise într-un ton 
militant, iar critica lui nu este numai constatare dar și impulsionare. 
Intoleranţa sa vizează lipsa corespondenţei dintre intenţia artistică, con- 
semnată în partitură, și realitate, interpretarea scenică. La acest capitol 
a fest necruţător, intransigent, neadmiţind nici un rabat, căutînd elimi- 
narea toxinelor din mediul tînăr al artei muzicale românești. „Noi nu 
criticăm ca să scrim. Nici scrim ca să facem paradă de noi sau spre 
a ne face cariera. Cînd am luat pana în mînă, n-am avut alt scop decît 
acela de a biciui viciul sub care căzuse și în care se află chiar astăzi 
teatrul italian“ 2. 

Deasupra acestor considerente de ordin practic, N. Filimon a fost 
animat de nobile sentimente patriotice, şi în acest sens nu poate tolera 
ca trupele străine să ne considere ignoranţi în materie de artă. „Am 
scris — subliniază N. Filimon în încheierea cronicii la opera Lucia di 
Lammermoor — fiindcă, ca român, nu am putut suferi să vedem sugru- 
mîndu-se în leagăn cea mai frumoasă din frumoasele arte. Am scris, 
fiindcă nu puturăm suferi a ne umili streinul în patria noastră cu aceste 
grosolane expresii : I. Valachi son una massa d'ignoranti“ 3, 

Contemporan cu frămîntările revoluţionare din 1848, Filimon a 
manifestat idei avansate despre artă, despre muzică. Potrivit concepţiei 
sale, arta sunetelor reprezintă modalitatea sensibilă de vehiculare a idei- 
lor, sentimentelor. Muzica nu poate fi nicidecum un simplu joc de so- 
norități — ceea ce îl face să insiste asupra rolului determniant al 
conținutului, al subiectului în cazul operei sau vodevilului. Adept 
fervent al primatului melodiei într-o lucrare muzicală, N. Filimon a 
aderat total la creația italiană de operă, pe care o susţine cu fervoare, 
subjugindu-l complet. Identifică accesibilitatea operei în raport pro- 
porţional cu cantabilitatea. Din această cauză, în ultimii ani ai vieţii, 
deci în perioada care iese din perimetrul acestui capitol, se va pronunţa 
negativ asupra direcției care, neignorînd „melodia de stil italian“, va 
căuta reabilitarea celorlalte componente. Filimon nu a fost receptiv faţă 
de înnnoirile stilistice. Se situează pe o poziţie conservatoare față de 
promotorii simfonismului în operă, deoarece formaţia sa intelectuală și 


ol Filimon, N., Teatrul italian. Ernani. În: „Independența“, București, IV, 
(1860), nr. 4; Opere, vol. II, Bucureşti, ESPLA, 1957, p. 260. 

« 2 Filimon, N., Lucia di Lammermoor. În: „Naţionalul“, București, II (1858), 
nr. 99; Opere, op. cit, p. 230—231 
Idem, ibidem. 

muzicală s-a circumscris în coordonatele curentului clasic și romantic 
timpuriu, italian şi francez. 

Domeniul principal al activităţii criticii muzicale l-a constituit 
teatrul liric, căruia îi revenea, după părerea sa, un rol important în 
formarea gustului muzical. „Adevărata misiune a unui teatru de operă 
este ca, traducînd cu fidelitate cugetarea maeștrilor și reproducind pe 
scenă operele lor aşa precum sînt scrise, să formeze gustul publicului, 
iar nu să-l strice“. Aceste cuvinte din Paralelism între fosta direcţiune 
şi cele de astăzi !, referitoare la rostul operei ca instituţie de spectacol, 
se completează în introducerea articolului Despre teatrul italian, din 
care decupăm acest fragment de importantă semnificație estetică și prac- 
tică. „Teatrul de operă sau teatrul muzical, la toţii populi cultivați şi 
civilizaţi, iar mai cu seamă la noi, îşi are necontestat o misiune, își are 
ținta lui, aceea de a face nu numai distracţiunea momentană a publicului 
amator de teatru, dar si instrucţiunea lui subt puntul de vedere muzi- 
cal; de a contribui la cultivarea facultăţei lui muzicale, la dezvoltarea 
și rafinarea gustului său, la întinderea cunoştinţelor despre adevărata 
melodie şi armonie. Numai prin posedarea acestor cunoștințe ar putea 
publicul nostru să ajungă la gradul de a simţi bine și înțelege opera în 
totul şi în amănuntele lui“ 2. 

Deşi admirator fervent al operei italiene, N. Filimon nu ezită să 
critice cu asprime interpretarea necorespunzătoare, pledînd pentru pro- 
bitate artistică, denunţînd superficialitatea, spiritul mercantil, nerespec- 
tarea partiturii şi adevărului dramatic. În iureşul combaterii aspectelor 
negative din cadrul reprezentaţiilor lirice, scriitorul recurge la umor, iro- 
nie, oferind numeroase fraze sclipitoare, plastice şi eficiente pentru 
biciuirea a tot ceea ce frizează indignarea. Se cuvine aici să facem o 
delimitare : N. Filimon susţine creaţia italiană de operă, mergînd pînă 
la dăruire totală şi comiterea unor nedreptăţi în aprecierile sale de 
valoare, dar nu și a formațiilor de operă, impresariatelor italiene, pentru 
care are cuvinte de hulă atunci cînd nu-și respectă obligaţiile contrac- 
tuale, cînd recurg la paleative și artificii în interpretare. S-ar putea 
cita multe fraze critice vehemente, încît uşor s-ar creiona portretul 
criticului independent, aflat pe  baricadele adevărului artistic. Către 
sfîrşitul activităţii, N. Filimon tot mai des lasă să se înţeleagă convin- 
gerea sa că viitorul artei interpretative aparţine trupelor româneşti. Lor 
li se cuvine subvenție, încurajare şi credit. 

Problemelor muzicii românești, N. Filimon le va acorda atenţia 
cuvenită după 1860, ceea ce nu înseamnă că anterior nu a scris nici un 
articol pe această temă. Sub acest aspect, s-ar putea delimita, în mod 
convenţional, în activitatea sa de cronicar muzical, două perioade : ita- 
liană şi românească. În prima, circumscrisă între 1857—1860, cronicarul 
„Naţionalului“ se dedică aproape exclusiv subiectelor muzicale desprinse 


1 Filimon, N. în: „Naţionalul“, I (1857), nr. 1; Opere, op. cit., p. 189. 
2 Filimon, N. În: „Naţionalul“, II (1858), nr. 74; Opere, op. cit, p. 198. 

din cercul teatrului italian. În a doua perioadă — 1860—1865 — menţi- 
ne interesul pentru opera străină, dar ponderea se îndreaptă spre multi- 
plele componente ale dezvoltării artei muzicale naționale. Cum această 
perioadă iese din cadrele capitolului nostru, o vom aborda în paginile 
volumului următor, cu atît mai mult cu cît indicațiile sale critice 
anvizajează perspectivele muzicii românesti, făcînd recomandări deosebit 
de preţioase. Totuşi, cîteva referiri se formulează anterior anului 1860 
la adresa muzicii româneşti. 

În cronica la Iudita și Olophern, criticul nu se ocupă, ca în mate- 
rialele consacrate spectacolelor italiene, de fabulă, ci se referă îndeosebi 
la cultura muzicală a interpreţilor. Pentru a fi mai explicit, N. Filimon 
invocă considerente istorice, reliefînd influența muzicii bizantine asupra 
muzicii româneşti. Insistă asupra „alterării modurilor şi uritului obicei 
de a pronunţa sunetele muzicale cu vocea nazală“ !. Opţiunea sa este 
de partea curentului muzicii apusene, şi pentru aceasta adresează urmă- 
toarea întrebare muzicienilor nostri cu răspundere, în speţă lui I. A. Wac- 
hmann : „Ne permitem a întreba pe aceia ce au luat asupră-le greaua 
însărcinare de a forma o muzică dramatică română şi a întinde cunoş- 
tințele acelei europene, de ce nu corectează pe artiști de defectele ce 
arătarăm, învăţîndu-i metoda de a cînta cu vocea de piept şi a părăsi 
acel timbru nazal ce face din cea mai frumoasă muzică europeană o 
parodie ? De ce nu-i învaţă solfegiul şi ritmul muzical, ca să poată deo- 
sebi frazele şi să esprime muzica cu toate nuanțele ei? Și după aceea 
să-i puie a cînta operete“ 2. Scris în 1858, deci într-un moment cînd se 
punea cu stringenţă problema organizării învăţămîntului muzical, arti- 
colul se desfăşoară sub semnul necesităţii iniţierii unor acţiuni în acest 
scop. Cu această idee începe şi se termină articolul citat, deoarece nu 
se mai putea tolera ca artiştii români să fie „muzicanți fără a studia 
muzica“. Ironia sa amară cedează terenul unor încurajări entuziaste atunci 
cînd are rarul prilej să aplaude un talent autohton, ca cel al violonis- 
tului Voinescu, elev al lui L. Wiest, faţă de care criticul nu cruţă lau- 
dele : „Aplaudăm iarăşi talentul și amorul ce junele nostru compatriot 
nutreşte pentru arta muzicală. Țara noastră are mare necesitate de ar- 
tişti de toate specialităţile, iar mai cu seamă de un artist în muzică, 
ca să poată înălța la demnitatea sa o artă a cărei misiune este de a 
forma inima omului și a-i îndulci suferințele morale“ 3. 

Activitatea publicistică a lui N. Filimon îmbracă următoarele 
forme : cronici pe marginea spectacolelor de operă italiene, prezentarea 
în avanpremieră a lucrărilor ca urmau să vadă lumina rampei la Bucu- 
reşti, articole de îndrumare a teatrului italian sau a trupelor românești, 
portrete biografice ale compozitorilor contemporani (Verdi, Bellini, Doni- 
zetti, Paganini) şi, în sfîrşit, impresii de călătorie. 


1 Filimon, N. În: „Naţionalul“, I (1858), nr. 45; Opere, op. cit, p. 214—215. 

2 Idem, ibidem. 

3 Filimon, N., La Traviata. În: „Naţionalui“, I (1858), nr. 28; Opere, 
op. cit.. p. 297. 

Prin metoda de elaborare a cronicilor, cunoştinţele multilaterale 
care se oferă cititorului, subtilitatea analizelor muzicale, rigurozitatea 
construcțiilor, judiciozitatea şi argumentarea criticilor, stilul literar bogat 
în culori şi expresii de spirit — articolele lui N. Filimon reprezintă un 
model clasic, principiile estetice generale care l-au călăuzit păstrîndu-și 
întru totul viabilitatea. Impresionează verva scriitoricească, tonul pasio- 
nat al expunerii, rigoarea observaţiilor, care ţin cont de cei mai diverși 
parametri, mergind pînă la confruntarea stilurilor dintre decoruri și cos- 
tume, pe de o parte, şi acţiune pe de altă parte. (Impresiuni de la 
opera „Favorita“ de Donizetti). Condeiul lui N. Filimon se mînuia în 
virtutea întrupării unor imperative practice. Cît de adinci erau analizele 
sale asupra stărilor de lucruri ale impresariatelor italiene! Cite com- 
partimente trebuie să funcţioneze ireproşabil sînt indicate în articolul 
Despre teatrul italian, pentru ca să se asigure funcțiunea perfectă a 
întreprinderii artistice care este opera ! 

Pasiunea şi admiraţia pentru repertoriul italian găsesc la N. Fili- 
mon forme de manifestare entuziastă. Are cuvinte exaltate despre spiritul 
muzicii lui Verdi, cărvia îi relevă calităţile dramaturgice, sagacitatea 
teatrală, patosul muzicii, măiestria tratării vocale, simțul proporţiilor. 
N. Filimon nu face economie de superlative, nu ezită să laude ceea ce 
iubeşte ! Întotdeauna prețuirea sa găsește motivare și susținere teoretică 
în articole. Aceasta le-a conferit valoare și forţă de convingere. 

O idee ce se regăsește uşor în mai multe articole se referă la 
impresariatele străine, care puneau interesele comerciale deasupra celor 
artistice. Tonul vehement, acuzator se înlocuiește uneori cu cel polemic, 
pamfletar sau satiric. Din acest punct de vedere, N. Filimon creează 
tipul foiletonului muzical, al cărui model îl reprezintă. Influența come- 
tului asupra artiștilor de la Opera italiană, din care oferim un exemplu 
edificator pentru stilul acerb al criticului român : „Cît pentru primul 
bas profund, signor Nicola Benedeti, este altceva, aici nu intră de loc 
cometul ; acest profundissimo basso, al căruia note profunde nu se aud 
de loc sau să aud prea puţin, au avut o discuţiune cu Verdi asupra 
intonaţiunei și a tempilor muzicali, şi, fiindcă au rămas învins, s-au 
declarat etern inamic al lui Verdi şi al muzicei sale ; de aceea celebrul 
nostru bas, de cîte ori cîntă muzică a lui Verdi, nu scoate nici o notă 
intonată“ 1, 

Deosebit de instructive sînt descrierile vieţii muzicale românești 
din Ciocoii vechi şi noi, oferind un tablou bogat asupra unui capitol 
prea puţin cunoscut. Cît privește memoriile artistice, istorice și critice, 
Escursiuni în Germonia Meridională, publicate în 1858, furnizează pagini 
interesante asupra muzicii maghiare, austriece și germane. Aici se ma- 
nifestă însă şi atitudinea tranșantă şi deloc înţelegătoare a criticului 
nostru faţă da muzica lui Richard Wagner. La capitolul XXVII Lohen- 
grin de Richard Wagner sau muzica viitorului, N. Filimon își susține, 


1 Filimon, N., art. cit. În: „Naţionalul“. I (1858), nr. 89; Cpere, op. cit., p. 224. 

odată în plus, admirația pentru... „Scînteia divină a geniului italian și 
acele suave melodii...“ şi reticenţa faţă de muzica germanilor, care „in- 
locuiesc geniul şi coloritul natural prin o mulţime de forme și invenţiuni 
materiale foarte fine, în adevăr, dar lipsite de espresiunea aceea care 
mișcă sufletul şi face inima să bată“ 1. Deşi recuncaşte anumite calităţi 
ale germanilor, care cultivă cel mai intens muzica în Europa, desigur 
după italieni, N. Filimon nu are pregătirea necesară înţelegerii formelor 
și înnoirilor, capabilă să restructureze conceptul muzical de pînă atunci. 
Faptul că n-a ascultat lucrările lui Wagner, decît odată opera Lohen- 
grin, şi mai ales lipsa unei vaste culturi muzicale prewagneriene, de 
tip simfonic, l-au împiedicat să înțeleagă semnificația reformei operei 
secolului XIX. Totuşi, încheindu-și rîndurile, lasă să se întrevadă că, 
deşi nu aderă la noua estetică muzicală, pe care o cunoaște din studiile: 
teoretice wagneriene, nu neagă consecinţele care le poate avea asupra 
viitorului artei sonore. În ce constau reproşurile aduse lui R. Wagner ? 
Le reproducem fără prescurtări : 

„Richard Wagner, unul din compozitorii actuali, făcu și mai mult 
decît predecesorii lui : el calcă în picioare toate tradiţiunile artei muzicale 
și cercă să formeze dintr-însa o limbă dramatică convenţională. 

Acest nou metod s-a numit de către prozeliții lui Wagner cu ridi- 
colul nume de Zukunftmusik (muzica viitorului). 


Am ascultat la teatrul din München opera Lohengrin, ce trece 
drept cap d-operă al muzicei de felul acesta. Am pus cea mai mare 
atenţiune ca să nu pierz nici o notă; cu toate acestea nu am putut 
afla într-însa nici o nuanţă care să-mi escite cel puţin curiozitatea. 
Totul în acea operă era confuziune : melodia, care este baza principală 
a muzicei, lipsea cu totul; armonia cea naturală, ce satisface urechea 
şi inima, era înlocuită prin nişte tranzițiuni și acorduri repetate la păr- 
tile acute, medii și grave, prin care Richard Wagner pretinde a descrie 
lumina focului și a fulgerului, a reprezinta distincţiunea colorilor ai a 
devina viitorul, fără să observe că caută efecte noi, acolo unde nu se 
mai găsesc decît defecte și neant. 

E de mirare cum a putut să ajungă la o aşa de mare escentrici- 
tate și materialism un compozitor ca Wagner, carele, pe lîngă talentul 
muzical, uneşte şi pe al poeziei dramatice. 

Eu cred că dacă acest compozitor s-ar fi gîndit ceva mai bire si 
de. nu ar fi fost dominat de ideea de a crea un sistem muzical esclusiv, 
ar fi văzut, cum vede toată lumea, că muzica se compune din sunete și, 
în calitatea aceasta, ea nu poate să reprezinte decit obiectile ce intră 
în domeniul sunetelor sau, cu alte cuvinte, tot ce sună, și astfel ar fi 
dat acestei arte ce este al ei şi ar fi lăsat pe seama picturei, sculpturei 
și poeziei să ne reprezinte apusul soarelui, inima  lunei şi șerpuirea 
fulgerului ; el însă, ca toţi utopiștii, persistă în sistemul și opiniunile: 
sale ; cu toate acestea cată să mărturisim că, escluzînd de la acest maes- 


1 Filimon, N., Lohengrin de Richard Wagner sau muzica viitorului. În : Opere, 
op. cit., p. 159. 

tru calea greşită prin care voiește să reformeze muzica, îi rămîn încă 
multe merite şi credem că arta muzicală și dramatică va profita mult 
din scrierile lui“ £. 

Făcînd abstracţie de opiniile sale cu totul anacronice asupra me- 
lodiei, armoniei wagneriene și de atribuire exagerată a intenţiilor de 
zugrăvire muzicală, trebuie să admitem că neînţelegerea lui N. Filimon 
apare legitimă. Să nu uităm formaţia sa muzicală, ca rezuitat al muzicii 
italiene de largă dituzare la noi. Bunul simţ îi permite să nu manifeste 
o atitudine ostilă, dusmănoasă față de Wagner, arătînd că nu-l agreează 
și chiar îi relevă anumite merite. Acest lucru este suficient de impor- 
tant, în 1858, cînd fenomenul wagnerianismului am putea spune că, pe 
plan european şi chiar german, se găsea în fașă. Compozițiile revoluţio- 
ravului R. Wagner, aflat în exil, abia începeau să fie reluate în Germa- 
nia. Trei ani mai tirziu, tentativa sa de a cuceri capitala Franței cu 
Tannhâusser, într-o ediţie ce nu omite tradiția pariziană a baletului, va 
eşua dramatic. Mai mult, geniul wagnerian va fi aspru apostrofat de muzi- 
cieni de prestigiu ca : Berlioz, Verdi, Ceaikovski, Brahms și alţii. Însuși 
Eduard Hanslick, unul dintre cei mai reputați critici muzicali vienezi, 
autor al unor impresionante studii desore esența generalizatoare a mu- 
zicii, va împroșca cu venin asupra muzicii wagneriene. Să mergem mai 
departe la Nietzsche, Ceaikovski, Debussy ? In acest context, Nicolae 
Filimon nu apare un caz aparte. Dimpotrivă, înaintea altor confraţi 
muzicieni, şi-a exprimat dezaprobarea faţă de Wagner într-o manieră 
fermă, deloc denigratoare sau injuricasă, admiţind posibilitatea utilității 
în viitor a reformei sale. Deci nu este vorba de o negaţie absolută, cum 
s-a întîmplat în scrierile altor exegeţi ai creatorului tetralogiei. Însă 
efectuînd-o, a atins partea opusă a medaliei, a informat publicul melo- 
man român despre creatorul Richard Wagner, fie şi într-o postură nefa- 
vorabilă ! Prin această acţiune informativă, din care nu lipsea Verdi, 
precedat de plutonul compozitorilor italieni pe care-i continuă, N. Filimon 
desfăşoară o nobilă acţiune de integrare a vieții noastre muzicale, de 
ridicare a publicului autohton la problemele cardinale ale evoluţiei 
stilurilor muzicale contemporane. Avind perspectivă istorică, sîntem în 
măsură să apreciem cît de sincronizate erau concepţiile estetice realităţii 
muzicale. În acest context, N. Filimon n-a fost scutit de limite şi puncte 
obscure. Lucrurile nu trebuie exagerate. Neînţelegerea reperată consti- 
tuie un moment opac al prodigioasei sale activităţi, care nu poate di- 
minua semnificaţia muncii desfășurată de către primul nostru critic. 
Datorită lui N. Filimon sîntem în măsură să afirmăm că începuturile 
criticii muzicale se plasează dintr-o dată la un nivel înalt, contrar situației 
din dorneniul creaţiei, unde, înaintea culmilor, exista un teren neted 
destul de întins din care nu se pot distinge obiective impunătcare. 

Preocupări folclorice a avut și Nicolae Filimon. S-a manifestat și 
ca culegător de folclor literar. Melodii nu a transcris, rezumindu-se doar 
la anumite texte răspîndite prin intermediul cîntecelor. Înclinațiile fol- 


1 Idem, p. 161. 


HRONICUL MUZICII ROMÂNEŞTI 315 


cloristice, N. Filimon ai le-a manifestat în scrieri literare şi în două 
articole, unul asupra folclorului bănăţean |, în care subliniază esenţa sa 
românească, și altul asupra muzicii lăutărești, publicat în 1864, în care 
formulează idei deosebit de preţioase pentru muzica românească, atit 
pentru trecut, cît şi pentru viitorul ei. 

În ansamblu, activitatea critică a lui N. Filimon se situează la un 
loc de frunte în gîndirea teoretică muzicală, consemnînd apariţia unei 
susținute acţiuni de răspindire a muzicii, de combatere a racilelor exis- 
tente în cadrul trupelor italiene, de susținere și îndrumare a muzicii 
românesti. Înspre acest domeniu plăpînd, criticul, așa cum am enunțat, 
își va îndrepta obiectivul, competența și pasiunea în ultimii cinci ani 
ai vieţii. 


LUCRĂRI CU CARACTER TEORETIC 


Începînd cu deceniul al treilea al secolului XIX, lucrările teoretice 
muzicale în limba română apar tot mai frecvent, răspunzînd necesită- 
ţilor imediate, cerinţelor dinamice ale vieţii artistice. Fără a reprezenta 
rodul unor investigaţii teoretice inedite, lucrările scrise au avut un rol 
uriaș în procesul răspîndirii muzicii în sînul societății româneşti. 

În problemele teoriei muzicii se conturează două direcţii cardi- 
nale, legate de principalele orientări muzicale : muzica psaltică şi muzica 
apuseană. Pentru perioada încadrată între anii 1823—1859, aceste două 
categorii de lucrări vor merge în paralel, independent, fiecare avindu-şi 
sistemul propriu, corespunzător domeniului autonom pe care încerca să-l 
reprezinte în reguli generale. Sinteza acestor componente nu va fi po- 
sibilă decît mai tirziu, cînd se va ajunge la un compromis, la medierea 
celor două filoane străvechi, grefate pe substanța muzicii românești. 

La rîndul său, fiecare direcţie reprezentată în gîndirea noastră 
muzicală preia şi continuă moștenirea transmisă de generaţii întregi de 
gînditori de pe diferite meridiane ; astfel încît se întilnesc pe teritoriul 
nostru marile culturi mondiale, Orientul şi Occidentul, într-o sinteză 
paralelă. Macarie şi Anton Pann, pe de o parte, vor valorifica şi „ro- 
mâniza“ principii şi practici seculare de esenţă greco-bizantină, aceasta 
absorbind ea însăși tot ceea ce se dovedea viabil din anonimele culturi 
muzicale ale ţărilor orientale. Pe de altă parte, Teodor Burada, 
I. A. Wachmann şi A. Petrino vor împămînteni tradiţia teoretică a muzicii 
europene, căutînd să cimenteze în concepte unitare riguros sistematizate 
noţiunile muzicii noi care cîştiga pe zi ce trece teren și aderenți. 

Dintre numeroasele lucrări întocmite de Macarie Ieromonahul, 
singura cu profil stiinţific este Teoreticon sau Privire cuprinzătoare a 
meşteșugului muzichiei bisericești, după așezământul sistemei celei nouă, 


1 Filimon, N., Jocul bănățean. În: „Naţionalul“, Bucureşti, 1, nr. 88, din 
12 octombrie 1858. Cosma, V., Nicolae Filimon, op. cit., p. 112. 

tipărit la Viena în anul 1823. Pe copertă se specifică „tălmăcită din gre- 
ceşte“, ceea ce atestă punctul de pornire a întreprinderii sale în sistemul 
nou. Așa cum am văzut deja, Bucureștii deceniului al doilea al seco- 
lului XIX a fost teatrul unor intense frămîntări teoretice cu semnificație 
reformatoare asupra muzicii greco-bizantine, ai căror corifei au fost 
Chrisant din Madit, Grigorie Petru Lambadarie, Hurmuz Hartofilax și 
Petru Efesiul. Cunoscător al cîntărilor acestor dascăli, Macarie își dă 
seama că sosise momentul transcrierii cărților de circulație în limba 
română. Aceasta nu înseamnă, cum s-a mai afirmat, că Macarie este 
primul autor în domeniul teoriei muzicii religioase în limba română. În 
secolul XVIII, nu ne-au lipsit asemenea lucrări. Macarie poate fi consi- 
derat primul autor român după reformele notaţiei muzicale bizantine 
întreprinse în perioada premergătoare mişcării eteriste. În prefaţă, auto- 
rul menţionează : „Deci, acum odată, iată pun înaintea dragostei voastre 
Teoreticonul sau Gramatica sistimii, dînd pentru toate scările cîte fac 
trebuinţă, de a înlesni ucenicilor toate domiririle acestui meșteșug, româ- 
nește, rugîndu-vă, ca întru toate să fiţi cu luare aminte, deslegind toate 
împleticirile cele greu de înţeles, și paradosindu-le fiilor Patriei după 
însușirile ființei graiului patrioticescu'“. 

Ce conţine Teoreticonul ? După o introducere în care Macarie nu 
scapă ocazia să arate că muzica trebuie predată numai „în grai patrio- 
ticescu“, în cele nouăsprezece capitole se arată semnele fundamentale ale 
psaltichiei şi combinarea lor, glasurile bisericești şi exerciţii de intonare. 
Deosebit de interesante sînt tabelele sinoptice de la sfîrşitul lucrării, în 
care se sintetizează demonstrațiile făcute în paginile anterioare. Sub 
aspect grafic, lucrarea este ireproşabilă, avînd un caracter tipografic clar, 
bicolor, negru și roşu. Ocupindu-se de problema alcătuirii modurilor de 
către Macarie, Liviu Rusul, pornind de la un citat, face următoarea 
demonstraţie care conţine, de fapt, sîmburele bazei teoretice a lucrării : 
„Avem de-a face cu un sistem bazat pe subdiviziunea în 68 de părţi 
egale a octavei, deci o temperare. Cercetind mai de aproape acest 
sistem și împărțind pînă la cifra indivizibilă, obţinem sistemul persan 
arab de 17 subdiviziuni ale octavei, cunoscută încă din Evul Mediu. Este 
cea mai veche temperaţie pe care o cunoaştem, dacă facem abstracţie de 
chinezi, unde terţa apare, din punct de vedere acustic, ca un interval 
consonant. La Macarie, tonul mare numără 12 subdiviziuni, tonul mie 
— 9 subdivizuni, iar semitonul sau tonul mai mic — 7 subdiviziuni, îm- 
părţire preluată fără îndoială din orientul arabo-persan de către înte- 
meietorii reformei, deoarece o găsim la aceştia în aceeași formă“. 

Așadar, Teoreticonul lui Macarie se înscrie pe o direcţie a cărei 
origine se pierde în negura istoriei. Reluarea sa în limba română, ceea 
ce presupune găsirea terminologiei adecvate, poate fi calificată ca o 
acţiune de reală dificultate şi semnificaţie. Desigur, Macarie nu putea 
evita anumite stingăcii în traducere : unii termeni sînt improprii, anu- 
mite fraze apar nefireşti sau greoaie. Cu toate acestea, lucrarea lui 


í Rusu, Liviu, Perspective și preocupări teoretice în istoria muzicii româ- 
nești. În : Studii de muzicologie, vol. II, Ed. muzicală, București, 1966, p. 247. 

Macarie are importanţa pionieratului. Va fi din nou tipărită în 1848 sub 
îngrijirea lui Dimitrie Suceveanul, care suprimă prefața și tabelele de 
Ja sfîrşit, iar scările le dispune după respectivele capitole. În 1856, 
Ieromonahul Serafim de la Buzău retipărește ediţia anterioară de la Iaşi. 

Muit mai completă sub aspect teoretic ne apare lucrarea lui Anton. 
Pann, tipărită la Bucureşti în 1845, Bazul teoretic și practic al muzicii 
bisericeşti sau Gramatica Melodică. Acest aspect rezultă din simpla refe- 
rire la proporţiile lucrărilor, 230 de pagini faţă de numai 30 cîte are 
Teoreticonul. Reţinem că A. Pann mai semnează și alte lucrări cu carac- 
ter teoretic ` Mica gramatică muzicală şi Principii elementare ale muzicii 
bisericeşti. Deşi are un profil teoretic, Bazul teoretic al lui A. Pann are 
și un caracter istoric prin capitolul „Către iubitorii de muze“, deoarece: 
aici face o trecere în revistă a dezvoltării artei muzicale bisericești răsă- 
ritene, începînd cu muzica anticilor şi terminînd cu psalţii vestiți de 
pe teritoriul patriei noastre. Astfel că Bazul teoretic furnizează relatări 
preţioase asupra trecutului muzical, înscriindu-se, într-un anumit fel, în. 
lista surselor istoriografiei noastre muzicale. Elaborarea sa are ca mobil 
principal dezideratul înfloririi vieţii româneşti în toate domeniile, și în 
acest scop încheie prin acest apel patriotic: „Arătaţi-vă fii adevăraţi 
ai patriei si lucraţi cele spre folosul neamului, ca nu numai în cele poli- 
ticeşti să înflorim, ci şi în cele bisericeşti să înaintăm, ca să ne putem 
lăuda întru toate“. Prin „bisericești“, A. Pann avea în vedere, în cazul 
de față, și înflorirea muzicii. 

Bazul teoretic conţine numeroase capitole desfășurate sub formă 
de dialog, întrebare și răspuns, în care se abordează toate problemele cu 
caracter teoretic, începînd de la melodie şi terminînd cu ,Metodul“ pe 
semestre. Sistematic, autorul se oprește asupra fiecărei noțiuni muzicale, 
asupra semnelor psaltichiei, exemplificindu-le în melodii alăturate, iar 
pentru a fi mai explicit în demonstraţii, recurge adeseori la scări gra- 
fice. Mai mult, se întîlnesc şi noţiuni mai noi, specifice sistemului apusean. 
ca „diez“, ceea ce pledează pentru infiltrarea acestora în sistemul muzical 
bisericesc din acea vreme, de care A. Pann a ţinut cont. Așadar, optica 
sa teoretică apare mult lărgită față de Macarie. De altfel, în prefaţă, 
A. Pann arată că a conlucrat cu Macarie atunci cînd acesta îşi elabora 
lucrările, bunăoară, în sistemul diviziunii octavei. Pann recurge. la 22 de 
părți egale. Tonului mare i se atribuie patru secţiuni, celui mic, trei, iar 
semitonului celui: mai mic — două. Temperarea uzitată are o altă 
bază decit la Macarie, și anume, provine din India, deci tot o zonă 


orientală, oferind rezultate optime pentru consonanța terţelor. 

Prin sfera multiplă a problemelor abordate în Bazul teoretic şi mai 
ales, prin felul în care se teoretizează, A. Pann poate D considerat ai ca 
un estetician muzical, făcînd observații generalizatoare, oferind anumite 
semnificaţii care depăşesc întrucitva cadrul strict teoretic. În ccncepţia 
sa, „Muzica este gîndirea oamenilor învăţaţi şi un dar al veacurilor 
bătrine“. Pentru A, Pann, muzica nu este un divertisment deoarece re- 
prezintă, indiferent de gen, produsul „gîndirii oamenilor învăţaţi“, al 
reflecției si sintezei. Adaugă şi procesul transmiterii din generaţie în 

generație, indicîind originea străveche a cîntărilor, considerîndu-le o 
binefacere, un dar moştenit, A. Pann prezintă o variantă proprie, desigur 
cu nuanțe idealiste, a teoriei efectelor : „melodia glăsuită“ în concepția 
sa nu face altceva decît să descrie „patimile sufleteşti şi trupești“ !. Fără 
să insistăm asupra esenței noţiunilor, care nu putea să nu poarte am- 
prenta, astăzi discutabilă dacă nu puerilă, a epocii, fără să aprofundăm 
diferitele izvoare şi linii care decurg din lucrarea sa, putem fără nici o 
ezitare, să conchidem că Bazul teoretic sau Gramatica melodică reprezintă, 
în fapt, prima lucrare de proporţii, cuprinzătoare, în muzica noastră psal- 
tică, o adevărată piatră unghiulară a evoluţiei gîndirii muzicale româ- 
neşti. Adîncirea ei, obiectiv ce depăşeşte profilul volumului nostru, care 
își propune să realizeze traiectoria generală a evoluţiei tuturor compar- 
timentelor muzicii românești, va releva aspecte marcante ale procesului 
de cristalizare a muzicologiei noastre, în focul afirmării școlii muzicale 
naţionale. 

Direcţia muzicii apusene este prezentată în lucrările de iniţiere, 
încă din 1829, cînd Teodor Burada întocmeşte Gramatica Românească de 
note pentru tot fundamentul chitarei compusă după cea evropenească. 
Deci o metodă destinată chitarei avea să însemne prima încercare de 
teorie apuseană în limba română. Pe teritoriul patriei noastre au apărut 
si alte lucrări teoretice şi practice, metode destinate instrumentelor. 
Într-una din paginile trecute am enunțat o metodă de pian, semnată 
de Philipp Caudella. Gheorghe Ruzitska în 1838 tipăreşte la Cluj o me- 
todă proprie de canto. Asemenea metode, fără prea multe demonstraţii 
verbale, teoretice, se întîlnesc frecvent în Transilvania, fiind mai nume- 
roase în domeniul orgii. 

Gramatica Românească a lui T. Burada, scrisă cu litere cirilice, a 
fost păstrată în manuscris pînă în 1910. Din această cauză a avut un 
cerc restrins de acţiune, fără repercusiuni asupra generaţiilor de tineri 
doritori să-și însușească noțiunile muzicale. Totodată, gramatica lui 
T. Burada, deşi avea un caracter teoretic, se axa pe profilul chitarei, 
ori, după 1840, acest instrument nu mai prezenta aceeaşi importanţă 
în practica muzicală profesionistă. 

Meritul lucrării lui T. Burada constă în aceea că, într-o vreme 
cînd muzica apuseană și notația guidonică era în plin proces de afirmare, 
înțelege sensul noului și alcătuieşte în acest sistem o lucrare pedagogică 
în care se încearcă fixarea terminologiei muzicale românești : se numesc 


1 În introducerea la Bazul teoretic și practic citim: „Un muzic, chibzuind 
cu băgare de seamă, va cunoaște că melodia glăsuită nu este decît plinsocuvîn- 
tare, cu care își descrie cinevași patimile sufleteşti și trupești... Şi aceștia (urmaşii 
lui Adam — n.n.) care, după greșala sa, fiind izgonit din rai, a avut destulă 
materie de plinsocuvîntare, şi-a descris jalea izgonirii înaintea fiilor şi nepoților 
săi. Şi aceștia, imitîndu-l, și-au putut forma mai multe moduri de plînsocuvîntări, 
cu care își descria patimile unul cîte altul, își împărtășea bucuriile, își păştea 
turmele, ai cu un cuvînt: cu cîntare se năștea şi se îngropa; precum vedem și 
astăzi că fără muzică nimic nu să săvîrșește. Pentru că cu muzica toată virsta, toată 
viaţa şi toată fapta se împodobește și se înfrumuseţează“. 

notele (e, ef, ghe, a, ha, te, de, e); semnele de alterație — diezul va fi 
cruce, bemolul Be, iar becarul stricare ; durata va fi vremi şi aşa mai 
departe. Se dau şi unele exerciţii muzicale aplicative la regulile şi sem- 
nele demonstrate. 


Coperta lucrării lui Anton Pann, Bazul teoretic 
și practic al muzicii bisericeşti sau Gramatica 
melodică, București, 1845. 


Mai importantă și completă este lucrarea lui loan A. Wachmann 
Principiuri generale de muzică evropenească modernă, tipărită la Bucu- 
reşti în 1846. Așadar, o carte de circulaţie, scrisă pentru nevoile impe- 

Foaia de titlu a lucrării lui I. A. Wachmann: 
Principiuri generale de muzică europenească mo- 


dernă, Bucureşti, 1846. 


rioase ale învățămîntului muzical din cadrul școlilor de cultură generală. 
I. A. Wachmann dispune de cunoştinţe muzicale fiind, în același timp, 
şi încercat compozitor. În plus, este la curent cu cele mai noi şi diverse 
manuale de teorie și solfegiu apărute în țările Europei. Dar acestea, așa 
cum arată în prefață, nu-l satisfac: „Autorul acestei gramatici ar fi 
putut, cu mai multă înlesnire, să traducă o gramatică oarecare din marea 
sumă de gramatici bune ce se găsesc în limba franceză și germană, dar 
văzînd că cu (nici — n.n.) una dintre acestea nu îmolinea trebuinţa 
noastră, nesocoti o osteneală mai mare ce-i trebui pentru compunerea 
unei gramatici după un plan deosebit...“ 

Lucrarea începe prin definirea muzicii, împărţirea în vocală şi in- 
strumentală, vocile, ce este melodia, armonia si continuă sistematic, tre- 
cînd în revistă noțiunile teoretice, dînd explicaţii clare şi riguroase. 
Terminologia folosită este de provenienţă franceză, corespunzător 
spiritului latin şi corespondenței din limbile română și galică. Abordează 
și probleme mai complexe, cum ar fi diviziunea octavei, despre come, 
scările cromatice şi enarmonice, problema intervalelor. 

Problemele teoretice ridicate de I. A. Wachmann fundamentează 
în literatura noastră de specialitate un capitol continuat și perfecţionat 
de pedagogi de prestigiu. Contribuțiile ultericare lui Wachmann nu au 
restructurat radical viziunea iniţială, ci au pertecţionat-o și, mai ales, 
au aprofundat-o, lărgindu-i considerabil orbita, aducînd-o la zi. În ace- 
aşi perioadă, la Iași, Alexandru Petrino tipărește în 1850, pentru uzul 
cursurilor din cadrul corurilor bisericești, Gramatica de muzică vocală 
pentru clasul filarmonice. În esenţă, această gramatică încearcă introdu- 
cerea teoriei apusene în instruirea cîntăreţilor, coriștilor bisericilor de 


Vornicul Tudorachi Burada, autorul unei cărţi 
de teorie a muzicii în limba română. 

rit ortodox, neţinind seama de practica pedagogiei psaltice. (Un argu- 
ment în plus pentru amploarea răspîndirii curentului muzicii apusene). 
În cele 15 pagini cît conţine Gramatica lui Petrino, după o introducere. 
lămuritoare, se dau noţiuni teoretice fundamentale referitoare la sunet 
(note), valoarea, diviziunile lui, măsurile, semnele „întîmplătoare“, die- 
zis, bemol, becaro, moduri, mișcare etc. Cercul cunoștințelor este mai 
limitat decît în lucrarea lui I. A. Wachmann, iar explicaţiile sint mai 
restrînse. Cu toate acestea, şi broşura teoretică a lui A. Petrino vine în 
întîimpinarea necesității stringente de elaborare a manualelor atit de 
solicitate în ţara noastră, angajată într-un amplu proces de reînnoire și 
deșteptare muzicală. 


FOLCLORISTICA 


A vorbi despre folcloristică, despre știința care se ocupă cu stu- 
dierea muzicii populare în totalitatea manifestărilor sale pare prematur. 
Și totusi, în această epocă a trăit si activat Anton Pann, unul dintre 
cei mai de seamă folelorişti pe care i-a avut ţara noastră. 

Interesul pentru folclor se manifestă pe mai multe planuri : scrieri 
cu caracter descriptiv-teoretic, studii şi culegeri. Din prima categorie 
fac parte articolele datorate unor oameni de cultură, scriitori care au 
sezisat valoarea artistică a melodiilor populare. În principal, am surprins 
contribuţiile de această factură atunci cînd ne-am ocupat de muzica 
populară şi scrierile asupra ei. Studii s-au scris mai puţine. Avem în 
vedere materialele elaborate de oameni cu o pregătire profesională care: 
şi-au propus să surprindă diferitele atribute structurale ale cintecului 
și jocului popular. De obicei, asemenea studii sînt unele prefețe la 
colecţii. O excepţie, materialul lui Nicolae Filimon, Jocul bănățean, 
publicat în 1858. 

Domeniul principal al preocupărilor folclorice este de natură em- 
pirică : culegerile și prelucrările de melodii care deja au fost prezentate 
într-un capitol anterior. 

Se poate conchide că preocupările foleloristice au avut un pro-: 
nunțat caracter pragmatic. Teoretizările nu prea erau la îndemîna acelor 
reprezentanţi, ale căror merite sînt evidente, prin aportul practic pe: 
care l-au adus cauzei afirmării specificului naţional al muzicii românești. 


SUCCINTE PORTRETE ALE MUZICIENILOR 
ACESTEI PERIOADE! 


ELENA ASACHI 


Se naşte la Viena la 30 octombrie 1789, într-o familie de muzicieni ; tatăl, 
Franz Anton Teyber a fost compozitor al capelei imperiale. Mediul muzical în 
care-și petrece copilăria, atît la Viena, cît și la Dresda, a avut urmări pozitive 
asupra formaţiei sale muzicale. La aceasta se adaugă studiile sistematice, ca cele 
de canto, cu italianul Domenico Donzelli, precum şi de pian, care, bănuim, le-a 
primit în familie. 

Vine la Iaşi în calitate de guvernantă în casa lui Mihai Sturza, Se căsă- 
toreşte în 1817 cu grecul Kiriaco Melirato, cu care are trei copii: Dumitru, Gliche- 
ria (alias Hermiona) şi Alexandru. Divorțează în 1823, iar după trei sau patru 
ani se recăsătorește cu Gheorghe Asachi. 

Elena Asachi şi-a dedicat întreg talentul și cultura cauzei dezvoltării artei 
muzicale în Moldova. L-a secondat permanent pe soțul său în eforturile de înfiri- 
pare a vieţii artistice, prin organizarea diverselor spectacole ocazionale teatralo- 
muzicale, susţinînd activ înfiriparea unei activități artistice în casele boierilor. 
Dă lecţii de pian, canto, chitară, compune numeroase partituri destinate, în pri- 
mul rînd, pieselor lui Gheorghe Asachi. Dintre compoziţiile sale reținem Serbarea 
păstorilor moldoveni, cu cîntece și dansuri, în cadrul căreia figurează şi cantata 
Cortul (1834), Privighetoarea ostașului moldovean, imnul Luceafăr lin, aria Se il 
fatro barbaro (1837), melodrama istorică Voichița de Romania şi altele. 


Elena Asachi a murit la 9 mai 1877. 


PHILIPP CAUDELLA 


Famiiia Caudella a furnizat muzicii noastre personalităţi de reală impor- 
tanță pentru afirmarea artei sonore. Philipp activează în prima parte în orașe 
transilvănene, pe cînd Serafim și apoi Eduard în Moldova. 


1 Portretele apar aici în ordine alfabetică. 

Se naşte în localitatea Kochtein din Moravia, în anul 1770. Elev al lui 
Clementi, Albrechtsberger şi Beethoven !, Philipp Caudella a fost un muzician multi- 
lateral: compozitor, organist, pedagog. Trăieşte la Viena, unde activează între altele 
în calitate de organist la Karlskirche şi apoi ca muzician al prinţului Kuraghin, pe 
care din 1810, timp de doi ani, l-a urmat în Rusia, 

În Transilvania vine prin 1814, ca profesor angajat de aristocratul Farkas 
“Wesselenyi la Cluj, iar din 1817 se stabileşte la Sibiu, unde va deveni regis cori 
(dirijor) al bisericii catolice. Din anul următor predă noţiuni de teoria muzicii 
la Gimnaziul evanghelic. Nu-i lipsesc nici orele de muzică date în casele parti- 
culare — între altele și în familia negustorului român Hagi Pop. 

Compune numeroase lucrări în genul a cappella — motete, cantate, vo- 
„cal-instrumentale — excelînd în variaţiuni ; publică o culegere de piese de orgă, 
Choralbuch, în 1823, la Sibiu, şi o metodă de pian Piese de exercițiu progresive. 

În primăvara lui 1824, se îmbolnăveşte de tuberculoză. Moare la 21 septem- 
brie 1827. 


HENRI EHRLICH 


Henri Ehrlich (Alfred) s-a născut la Viena la 5 octombrie 1822. Părinţii săi 
au locuit la Iași, ceea ce a făcut ca Ehrlich să trăiască încă din fragedă copilărie, 
mai mulţi ani, în țara noastră, de care a fost legat în tinereţe. 

A studiat pianul și vioara. Dintre profesorii săi vienezi trebuie menţionaţi 
Heuselt, Bocklet, Talberg. A luat și lecţii de compoziţie cu S. Sechter, Din 1842 
este prezent în viaţa muzicală a ţărilor româneşti, susținînd concerte în calitate 
de violonist și pianist. Predă lecţii de muzică. Din această perioadă îi datează 
primele compoziţii. Lucrarea cea mai importantă și care ne privește pe noi este 
colecția de Melodii naţionale românești, publicată la Viena în 1850. Preocupările 
sale pentru cunoașterea și prelucrarea pentru pian a melodiilor populare româ- 
neşti sînt demonstrate de mai multe manuscrise, între care România. 

Recunoscut pentru calităţile sale de muzician, Ehrlich a fost invitat de 
către regele George V la Hanovra, în calitate de pianist al curţii. În anii 1855—1862 
îl găsim în diferite orașe europene: Wiesbaden, Londra, Frankfurt pe Main ai 
apoi la Berlin ; Predă pianul la conservatorul din Berlin, timp de zece ani. 

Ehrlich a compus numeroase piese pentru pian, între care Piesă de concert 
pe teme maghiare și Variațiuni pe o temă proprie. 

Ehrlich a desfășurat o susținută activitate de critic muzical, publicînd cro- 
nici în „Algemeine Zeitung“, „Berliner Tageblatt“, „Die Gegenwart“, „Die neue 
Berliner Musikzeitung“. A scris de asemenea numeroase lucrări cu caracter muzi- 
cologic, între care Viața artei, arta vieţii“, „Artă și meşteșug“. Cea mai importantă 
este Estetica muzicală în dezvoltarea sa de la Kant pînă în zilele noastre. 

A murit la Berlin la 29 decembrie 1899. 


NICOLAE FILIMON 


Scriitorul Nicolae Filimon a desfăşurat o susținută activitate pe tărimul 
criticii muzicale. 


1 Informaţie deţinută de la Viorel Cosma. 

Viaţa sa furnizează puţine date biografice, ceea ce nu înseamnă că nu 
înregistrează momente demne de reţinut. Se naște la Bucureşti, în 6 septembrie 
1819. Tatăl lui era preot. Copilăria şi-o petrece în viltoarea mahalalelor supuse 
unor impresionante metamorfozări. Rămas orfan la 11 ani, trece prin multe 
greutăţi care-l oțelesc, nealternîndu-i firea veselă, cu înclinații epicureice. Mama 
îl încredințează dascălului Chiru pentru a-l iniţia în tainele scrisului, aritmeticii 
și muzicii. O atracţie deosebită o exercită asupra sa cîntările lăutărești, bisericeşti 
şi apoi spectacolele trupelor străine de operă. Pasiunea pentru arta muzicală se 
traduce în hotărîrea sa de a îmbrățișa cariera de instrumentist. Studiază flautul 
cu Michael Folz şi se angajează în orchestra operei italiene, unde va funcţiona 
timp de doisprezece ani în calitate de corist și flautist. Din 1857 se consacră 
definitiv activităţii publicistice, cronicar la „Naţionalul“ şi „Dîmboviţa“. întreprinde 
în 1858 o călătorie documentară în Ungaria, Austria şi Germania. 

Susținător înfocat al operei italiene, autorul Ciocoilor vechi și noi contribuie 
din plin la progresul artei muzicale în societatea noastră, militînd, către sfîrşitul 
vieții, pentru o creație legată de mediul românesc, pentru o muzică națională. 

Articolele sale, bazate pe o amplă informaţie, dublate de talent şi spirit 
critic, marchează începutul criticii muzicale în ţara noastră. N. Filimon a mani- 
festat preocupări artistice multilaterale. S-a interesat îndeaproape și de folclor, 
elaborînd studii, notînd diverse producții populare literare. O boală năpraznică 
îl răpune la 19 martie 1865, în vîrstă de 46 de ani. 


ALEXANDRU FLECHTENMACHER 


Indiscutabil, Alexandru Flechtenmacher rămîne o figură proeminentă a mu- 
zicii noastre. De numele său se leagă începuturile creaţiei profesioniste naţionale, 
activitatea trupelor muzicale teatrale și înființarea conservatoarelor din Bucu- 
rești și Iaşi. 

Vede lumina zilei la Iaşi, la 23 decembrie 1823, într-o familie de cărturari. 
Tatăl, Cristian, jurisconsult şi apoi profesor universitar, iar mama Johanna, o 
femeie cultă, bună pianistă. De origine sași, părinții muzicianului sînt, de.loc, 
din Braşov. 

Talentul muzical al lui Alexandru (Adolf) este stimulat de mama sa, care-l 
iniţiază în arta sunetelor. De la opt ani studiază vioara cu Paul Hette şi cu un 
instrumentist din orchestra teatrului de varietăţi din Iași, pe nume I. Leitner. 
În scurt timp, copilul Flechtenmacher ia parte, în calitate de violonist, în orchestra 
teatrului, dovedind o reală precocitate. Remarcat într-un concert de logofătul 
Costache Conachi, este trimis la studii în capitala Austriei. Studiază vioara, cu 
Joseph Böhm și Joseph Mayseder, armonia și compoziția. După trei ani se mani- 
festă în recitaluri și concerte publice, la Viena și Odessa. Din aceeaşi perioadă 
datează şi primele încercări de compoziție, ca Variaţiuni pe teme din opera 
Norma. 

îmbolnăvirea gravă a tatălui său determină o schimbare bruscă în cursul 
vieţii lui Alexandru Flechtenmacher — își întrerupe studiile și se întoarce la 
Iași. Moartea tatălui, care lasă o familie de șapte copii, îl obligă pe „primul 
născut“ să se ocupe de întreţinerea ei. Astfel, Alexandru se angajează în orches- 
trele diferitelor trupe de operă din Iaşi, iar din 1844 devine prim violonist (ceea 

ce era sinonim cu dirijorul de astăzi) al orchestrei trupei lui M. Millo, cu care-şi 
inaugurează o prodigioasă colaborare, ca apoi să fie numit capelmaistru al Tea- 
tirului Naţional. 

Din acest moment, întreaga activitate şi-o închină muzicii românești. De 
menţionat că, încă din copilărie, îndrăgise melodiile populare pe care le executa 
ia vioară. În 1846 editează o Colecţie de cîntece naţionale. Se integrează activ în 
mișcarea de redeșteptare națională din jurul anului 1848, îndreptîindu-și atenția 
spre izvoarele vii ale geniului popular. Inspirația compozițiilor sale şi-o caută în 
melodiile folclorice, iar textul, în lucrările autorilor moldoveni: V. Alecsandri, 
M. Millo, A. Russo, C. Negruzzi. Din această perioadă datează numeroase vode- 
viluri ` Spiridon și Samson, Cocoana Chiriţa, Nunta țărănească, Nicșorescu, Doi 
țărani şi cinci cîrlani, care-l impun drept creatorul genului în muzica românească. 
Tot acum compune Uvertura naţională Moldova și opereta-vrăjitorie Baba Hîrca, 
al cărei succes de public a fost fără egal. Prin Baba Hîrca, Flechtenmacher fun- 
damentează pilonii genului liric în muzica noastră. 

Urmează în viața compozitorului moldovean o perioadă de peregrinări, legate 
de activitatea sa de capelmaistru: Focșani, București, Craiova, laşi, ca, în cele 
din urmă, să se stabilească definitiv la București, în 1855. Se căsătoreşte cu Ana 
Maria Mavrodin, actriță și autoare literară. Compune în continuare vodeviluri, 
dintre care cel mai popular va fi Scara mîţei. Acordă atenţie şi cîntecului, ceea 
ce este ilustrativ prin titlurile legate de Unire: Marșul Unirii, Imnul pentru 
Domnitor, Hora Unirii şi altele. 

O nouă componentă se alătură activităţii sale, cea didactică. Conștient de 
necesitatea organizării învățămîntului muzical, elaborează o serie de memorii, 
propuneri, pentru înfiinţarea conservatoarelor de muzică. Eforturile sale se încu- 
nunează de succes: la 6 octombrie 1864, domnitorul Alexandru loan Cuza sem- 
nează decretul de înfiinţare a conservatoarelor din laşi şi București. Director al 
acestuia din urmă este numit A. Flechtenmacher, post în care va rămîne timp 
de cinci ani. Nefiind sprijinit în cererile sale pentru dezvoltarea corespunzătoare 
a învățămîntului muzical, îşi prezintă demisia, rămînînd profesor de vioară. Înde- 
letnicirile profesorale îi lasă puţin timp pentru compoziţie. Dintre lucrările mai 
importante, asupra cărora își concentrează eforturile, reținem opera istorică Fata 
de ia Cozia, 

După 1672, A. Flechtenmacher este încercat de numeroase lovituri și de- 
cepţii. Îi moare unicul fiu la vîrsta de 17 ani. Înfiază o fetiță, care îi va pricinui 
nenumărate suferințe : nefericită în căsnicie, șantajată de un tînăr căpătuit, îşi 
va pune capăt zilelor. În plus, casa cumpărată de A. Flechtenmacher la Cîmpu- 
lung-Muscel  (Măţău) va fi mistuită într-un fulgerător incendiu în care se 
prăpădesc aproximativ 600 de manuscrise. La acestea se adaugă indiferentismul 
oficialităţii care tergiversează la infinit acordarea dreptului legitim al bătrînului 
muzician, bolnav şi suferind : acordarea pensiei de merit cuvenită. Ultimii ani ai 
vieţii au fost extrem de dramatici; compozitorul, care făcuse să răsune arii şi 
cîntece pe buzele tuturor, muzicianul care înfiripase mișcarea națională românească, 
s2 afiă părăsit şi uitat, zbătîndu-se în nenumărate nevoi materiale, într-o cameră 
întunecoasă dintr-o casă insalubră. Zadarnice au fost toate demersurile, apelurile 
și criticile vehemente apărute în presă la adresa guvernanţilor. În această apăsă- 
toare situaţie moare la 28 ianuarie 1898. Pe cît de strălucitoare a fost cariera sa 
în anii tinereţii și maturității, pe atît de sumbră a fost în ultimele două decenii. 

Muzica n-a putut să-i dea satisfacţii materiale durabile, să-i asigure" minimul de 
existență necesar. Ce păcat că acest muzician, care s-a dăruit pe altarul muzicii 
românești, n-a beneficiat și în timpul vieţii de recunoştinţa meritată ! 


IOSIF HERFNER 


Compozitorul I. Herfner, austriac de origine, sc naște în 1795. Vine la' Iași 
în februarie 1826, fiind îndemnat de boierii din Cernăuţi, şi'se ocupă cu predarea 
cunoştinţelor muzicale, inclusiv pianul. Din 1830 îl înlocuieşte pe Fr. Ruzitski la 
conducerea muzicii sirajei pămînteșşti. În această calitate susține o muncă neobo- 
sită, inițiind în tainele muzicii şi cîntării la instrumente pe oștenii moldoveni, 
proveniți, în majoritate din mediul țărănesc. Cu ci obţine succese răsunătoare. 
Activitatea sa îmbrățișează, în afara înceletnicirii de profesor și conducător al 
fanfarei militare, pe cea de capehmaistru la diferite trupe străine, ca bunăoară, 
a fraților Fourezux. 

"7. Herfner a compus numeroase lucrări în diferite genuri, excelînd în dome- 
niul fanfarei. Din creația sa sînt tie menţionat opera Tobern (Dinber (n) ?), misse. 
un oratoriu, uverturi, ca cca la drama naţională Dragoș, muzică la piese de tea- 
tru, potpuriuri, cîntece, piese pentru pian. Una dintre cele mai însemnate compo- 
ziţii va rămîne Uvertura națională pe teme populare românești. i 

De menţionat că se căsătorește cu o moldoveancă (?) cu care are un fiu, 
George Herfner, care va ajunge general în armata română. I. Herfner “moare 
în ianuarie 1865. Numele său este înscris cu litere de aur în istoria muzicii mili- 
tare din patria noastră. | i 


MACARIE IEROMONAHUL 


Personalitate marcantă a vieții românești din prima parte a secolului XIX: 
Macarie Ieromonahul a miiitat pentru redeştepturea culturii naţionale, inițiind o 
amplă acţiune pentru tipărirea cântărilor bisericeşti 'în limba română. 

Datele biografice care se cunose sînt incomplete. Se presupune că s-a născut. 
înainte de 1770, într-o familie de tărani din satul Perieți, judeţul Iaiomiţa. Are 
un frate şi o soră, care poartă numele Perieţeanu. De mic, Macarie intră în mînăs- 
tirea Căldăruşan:. Remarcat de Dositei Filitis, este luat pe lîngă acesta. Învață 
muzica cu protopsaltul Constantin, ajungînd un bun cunoscător. Dorind să se 
specializeze în acest domeniu, se înscrie la școala lui Petru Efesiul, reprezentant 
al muzicii greceşti, inițiator al reformei notaţiei greco-bizantine. 

Alegerea lui Dionisie Lupu ca mitropolit al Ţării Românești, în 1819, des- 
chide perspective de atirmare pentru Macarie, odată cu înființarea, pe lîngă mi- 
tropolie, a unei școli de muzică, la care este numit epistat (director) și dascăl, 
Primește şi însărcinarea tălmăcirii cîntărilor bisericeşti în limba română, avînd 
ca ajutor pe Anton Pann și Panaiot Enghiurliu. Macarie nu precupeţeşte nici un 
efort pentru a se achita de nobila misiune ce i-a fost încredinţată. Patriot înflä- 
cărat, el nu se putea împăca cu situaţia existentă, cînd muzica era înfeudată străi- 
nismului, Răscoala lui Tudor Vladimirescu îl face să ajungă cu manuscrisele sale 
la Sibiu, de unde, prin intermediul casei negustorești Hagi Pop, se duce la Viena, 

unde își tipăreşte: Teoreticonul, Anastasimatarul și Irmologhionul. Se întoarce la 
Bucureşti în toamna anului 1823, unde desfăşoară o muncă intensă pentru răspîn- 
direa cărților sale şi dezvoltarea învăţămîntului muzical în condiţii extrem de 
grele. Mai tipăreşte Tomul al doilea al Antologiei (1827) şi Prohodul Domnului 
(1836). Moare în 1836 la Mănăstirea Viforita, fiind bolnav de „dambla“. 

Macarie a format numeroși Deal care i-au continuat activitatea. Totodată, 
a lăsat posterității manuscrisele : Stihirarul, Papadichie, Irmologhion Calofonicon, 
Pricestniar, Cîntările Sfintei liturghii, Canonul Stilpărilor, Anixandarii, Laude, 
Axionul, psalmul Fericit bărbatul şi Doxologia sfîntului Ambrosie al Mediolanilor. 
De menţionat că în 1823 compune cîntări laice, pentru „tragediile cele politicești“. 
Între acestea figurează „Cîntarea dimineții“, pe versuri de I. H. Rădulescu. 


CAROL MICULI 


Compozitorul și pianistul bucovinean Carol Miculi se naşte la Cernăuţi, la 
20 octombrie 1821; tatăl: Nicolae, moldovean, iar mama: Maria (n. Guttmann), 
vieneză, născută la Nürnberg. Copilăria și-o petrece în oraşul natal, unde începe 
să studieze sistematic pianul cu mama sa. o distinsă muziciană, iar apoi cu Franz 
Kolberg. La Viena, din 1638, urmează cursurile facultăţii de medicină. Dragostea 
pentru muzică îl determină să-și întrerupă studiile. Pleacă la Paris unde studiază 
compoziția cu Henri Reber, iar apoi (1844—1847) cu reputatul compozitor Frederic 
“Chopin. Între ei se statornicește o prietenie durabilă. Evenimentele anului revolu- 
ționar 1848 îl obligă să se întoarcă pe meleagurile natale. Întreprinde turnee şi 
călătorii în Moldova ai Ţara Românească, stabilind relații de prietenie cu cărtu- 
rarii români, îndeosebi cu familia Hurmuzachi şi cu Vasile Alecsandri, 

Admirator al folclorului românesc, întocmeşte și publică, după 1850, Qua- 
rante huit airs nationaux roumains. Cele patru caiete ale acestei colecţii cuprind 
transcripţii și aranjamente armonice ale melodiilor românești de largă circulație. 
Oferindu-i-se postul de director al Societăţii de muzică din Lemberg, părăseşte 
definitiv Cernăuţiul. În scurt timp i se încredințează postul de director al con- 
servatorului din orașul în care-şi fixase noul domiciliu. 

Carol Miculi compune piese pentru pian ` Quatre mazurka, op. 3, Six pièces, 
op. 9, Ballade, op. 12, Six valses, op. 18, Vingt pièces, op. 24 (două a la rumana), 
lieduri. Stilul său este puternic influenţat de personalitatea profesorului său, Chopin. 
Publică, pe lingă colecţiile de melodii românești, cîntece populare franceze, polo- 
neze. Pentru solo bas și cor compune Hora românească. Scrie şi lucrări religioase, 
ca bunăoară Veni creator, pentru cor mixt și orgă. Una dintre cele mai valoroase 
lucrări, considerată de Vasile Alecsandri drept „un giuvaer muzical“, este „Litur- 
ghia românească“ (1864). 

Activitatea didactică a lui C. Miculi se concretizează pe plan teoretic în 
ceea ce a lăsat în manuscrisul Der Canon. O susținută pasiune depune în editarea 
postumă a creaţiei lui Fr, Chopin după manuscrise. Rezultatul va fi Friedrich 
Chopin's Pianoforte-Werke, Leipzig, 1819, Band I-XVII. 

Activitatea muzicală și neîntreruptele legături pe care le întreține cu ţara 
noastră și personalităţile vieţii artistice românești, îl fac pe Titu Maiorescu să 
propună, în 1875, și să mijlocească stabilirea definitivă a lui C. Miculi la Bucu- 
rest, oferindu-i-se clasa de pian și „cursul înalt de compozițiune“. Propunerea 

lui Maiorescu coincide cu propunerea ce i se făcuse privitoare la editarea ope- 
relor compozitorului polonez. C. Miculi opteazā pentru această a doua alterna- 
tivă. Se stinge din viață la 21 mai 1897. 


ANTON PANN 


Personalitate culturală multilaterală, Anton Pann reprezintă în muzica 
românească tipul muzicianului creator, adunător şi popularizator, avînd merite 
importante în acțiunea de românizare a cîntării bisericești, în domeniul folclo- 
rului muzical şi literar. 


Originea sa etnică este învăluită în ceața timpului. Născut la Sliven, în 
sudul Dunării, probabil în anul 1796, din părinții Pantaleon sau Pandele Petro- 
veanu, căldărar, despre care se spune că era român, iar mama Tomaida, grecoaică. 
Dintre cei trei frați, Anton, dat fiind constituția sa fizică plăpîndă, este dat să 
învețe carte la dascălul bisericii satului natal. Rămînînd orfan de tată în 1806, 
în anii războiului ruso-turc, mama cu fiii se refugiază în nordul Dunării. Pentru 
o perioadă se stabileşte la Chişinău, unde Anton, dotat cu o voce plăcută, intră 
în corul catedralei, în rîndul „sopranilor armoniei ecclesiastice“, învățînd să cînte 
pe note. 


În iarna grea a anului 1812, Tomaida cu unicul fiu rămas în viață, Anton, 
în urma asediului Brăilei, se stabileşte la Bucureşti. La 16 ani, cît avea pe atunci, 
A. Pann cunoștea cîteva limbi (româna, bulgara, greaca, turca şi rusa), poseda 
noţiuni de psaltichie, de muzică europeană. În plus era înzestrat cu o voce 
penetrantă. Aceşti factori îi deschid cercurile muzicienilor greco-psalţi în mediul 
cărora se integrează, impunindu-se în scurt timp. Pînă în 1820 îşi desăvîrşeşte 
cunoştinţele de psaltichie, fiind la curent cu ideile reformatorilor cîntării bizan- 
tine. Dionisie Lupu îl însărcinează, alături de Macarie Ieromonahul și P. Enghiur- 
liu, cu traducerea cîntărilor bisericești în românește. 


Evenimentele anului 1821 îl obligă să se refugieze din Bucureşti. Alege 
Braşovul, unde găseşte angajament la biserica din Schei. Intră în anturajul cărtu- 
rarilor români, le cunoaşte lupta politică, pentru emancipare naţională și socială. 
Reîntors la Bucureşti, îşi reia îndeletnicirea abia începută anterior, „românirea'“ 
cîntării bisericești. Concomitent se afirmă ca un muzician neîntrecut în interpre- 
tarea cîntecelor vocale, de lume, atît de mult gustate de pătura burgheziei în 
ascensiune. La Rîmnicul Vilcea, în 1826, deţine un post de cîntăreț de strană și 
profesor la școala de muzică a episcopiei Rîmnicului. Aici are o aventură amo- 
roasă soldată cu răpirea viitoarei sale a doua soţii, „sora Anica“, cu care ajunge 
peste munţi la Brașov. Tot mai insistent se manifestă în creaţie, dînd la iveală 
lucrări literare, muzicale, religioase. Între acestea ` Calendarul lui Bonifaţie Seto- 
sul, Versuri muzicești, Cîntece de stea, Poesii deosebite. 


Reîntors din Transilvania, se va stabili definitiv la București, unde desfă- 
şoară o intensă muncă tipografică. În acest sens scrie neobişnuit de mult. În 
1840 se căsătorește a treia oară cu Ecaterina (Tinca), care îi va rămîne credin- 
cioasă. Scrierile literare, de tipul Fabule și istorioare, alternează cu tipărituri 
religioase, Noul Doxzastar al lui Dionisie Fotino. În 1845 publică una din lucrările 
sale capitale : Bazul teoretic și practic sau Gramatica melodică. În anii următori 

tipăriturile se țin lanț: calendare, Povestea vorbei, Irmologhion, Rinduiala Sf. 
Liturghii etc. 

În 1850 vede lumina tiparului ampla colecţie Spitalul amorului sau Cintă- 
torul dorului, în două broșuri, iar după doi ani, în șase, cuprinzînd cîntece fol- 
clorice de diverse genuri. În această perioadă iniţiază în muzică pe Gheorghe 
Ucenescu, venit de la Braşov. Neobositul autor, culegător și editor A. Pann publică 
alte noi lucrări, dintre care: Tipic bisericesc, Noul Anastasimatar, Năzdrăvăniile 
lui Nastratin Hogea. O răceală, dublată de tifos, îl răpun la 2 noiembrie 1854. 

Pentru a înțelege mai adînc figura sa complexă, trebuie subliniată, o dată 
în plus, activitatea sa laborioasă, desfășurată pe tărimurile cele mai contradic- 
torii ` dascăl si psalt, ocupîndu-se de smeritele cînturi bisericeşti, si cîntăreț „de 
inimă albastră“, prezent cu firea sa glumeaţă şi iradiantă la cele mai pgălăgioase 
petreceri în mahalalele capitalei. Anton Pann a îmbinat fericit cultura orientală, 
pe care şi-o însuşise, cu tendințele înnoitoare venite din Apus, în toate domeniile. 
Ca şi pentru literatură, pentru muzică A. Pann reprezintă strălucita îmbinare 
a tipului rapsodului popular cu cea a creatorului genial. În persoana lui regăsim 
o epocă necunoscută din alte surse, ce datează în urmă cu cel puţin un secol și, 
totodată, de la el porneşte o traiectorie specifică folclorului orăşenesc, cu rădăcini 
ce-și trag seva din toate mediile muzicale posibile pe atunri, inclusiv cel țărănesc. 


FRANCOIS RUZITSKI (ROUSCHITZKI, RUZITSKA) 


Datele biografice ale lui Fr. Ruzitski lipsesc. Probabil s-a născut în 1795. 
Se ştie că este fiul muzicianului morav stabilit la Viena, Wenzel Ruzitska (Francois), 
violoncelist. Mai are doi fraţi, Carol şi Gheorghe. Împreună cu tatăl, înjehebau 
ansambluri camerale. În această ipostază ar fi fost angajați la Capela Curţii din 
București, care a existat pînă în 1813. Expirînd contractul, fraţii se împrăștie. 
Gheorghe, devenit Georgy, se stabilește definitiv la Cluj, iar Franz ajunge la Iaşi, 
fiind cunoscut sub numele de Francois. În capitala Moldovei, acesta activează 
ca profesor de muzică în case particulare. Este primul capelmaistru al muzicii 
Stabului. Importanța sa pentru muzica românească constă în aranjarea și tipă- 
rirea, la Iaşi, în 1834, a broșurii: Musique orientale, 42 chansons et danses 
moldaves, valaques, grecs et turcs, traduits, arrangés et dédiés à son Excellence 
Monsieur de Kisseleff, Président plénipotentiaire des Divans de Moldavie et de 
Valachie, Lieutenant général. François Ruzitski mai compune şi alte piese instru- 
mentale, între care un „Quadrille pour le piano-forte sur des thèmes moldaves“. 
Interesant că, în 1838, Ruzitski publică la Iași un manual de sah în limba română : 
Giocul șătrancii !. 


GHEORGHE RUZITSKA 


Gheorghe Ruzitska, fratele său, joacă un important rol în viaţa muzicală 
a Transilvaniei. Se naște în 1788 la Viena. Studiază muzica cu abatele Gelinek. 


1 Cosina, Viorel, Muzicieni români, op. cit., p. 388. 

Din 1810 este angajat ca profesor în familia Janos Banffy din Cluj. Înființează în 
1819 Societatea muzicală din Cluj, care se va transforma în conservator de muzică. 

Susține cu pasiune înjghebarea unei vieți muzicale clujene, inițiind în cadrul 
conservatorului organizarea a numeroase concerte simfonice și recitaluri. Se află 
în permanentă legătură cu cercurile muzicale din Viena, îndeosebi cu cel al cnea- 
zului rus A. K. Razumovski. Moare în 1869. 

În domeniul creației, Gh. Ruzitska a lăsat numeroase lucrări: o simfonie, 
tantezii pentru orchestră, uvertura „Zrinyi“, patru cvartete de coarde, trei cvin- 
tete, cinci messe, un recviem, piese instrumentale, variațiuni pentru pian. 


GHEORGHE UCENESCU 


Elev al lui Anton Pann, Gheorghe Ucenescu a fost unul dintre muzicienii 
cclesiastici de vază, cu reale merite în domeniul pedagogiei şi culegerii folclorului. 
S2 naşte în 1830, la Cisnădie. lîngă Sibiu. De mic copil se consacră muzicii, 
învaţă cîntările rituale şi teoria muzicii psaltice, ca apoi să funcţioneze de la 
14 ani la biserica Sf. Treime de pe Tocile, din Braşov. Eforii bisericii Sf. Nicolae, 
în dorinţa întăririi raporturilor cu Țara Românească și în domeniul muzicii culte, 
îl trimit pentru specializare la București unde, timp de doi ani, va învăţa tainele 
muzicii străvechi cu Anton Pann. Acești ani, 1850—1852, marchează un adevărat 
reviriment în viaţa lui Ucenescu, care nu ezită să se despartă de tînăra sa soţie 
la numai cîteva săptămîni după nuntă. Cu A. Pann, Ucenescu aprofundează tipicul 
cîntărilor, gramatica muzicală, însușindu-şi, concomitent, și un bogat repertoriu. 
În plus, discipolul transilvănean vine în contact cu preocupările creatoare și fol- 
clorice ale dascălului. De la el preia și pasiunea scrisului. Reîntors la Brașov, 
Ch. Ucenescu este numit cîntăreț la biserica Sf. Nicolae din Schei. Moare în 1896. 

Activitatea sa creatoare muzicală se concretizează în lucrările: Cîntece de 
stea și colinde ce se cîntă la nașterea D. nostru Is. Hr., Brașov, 1856; Sonoru sau 
frumos răsunătoarele plinso-cînturi ale înmormîntării Domnului şi Mântuitorului 
nostru lisus Hristos, Brașov, 1862 ; Magazin de cînturi vechi și noi, Brașov, 1863; 
Versurile nașterii Domnului nostru lisus Hristos, Braşov (1865); Tractatu Teoretico- 
Practicu de Muzica Ecclesiastica greco-orientală, Brașov, 1881; manuscrisul Carte 
de cînturi, cu note de psaltichie, scrise de G. Ucenescu, student al domnului 
Anton Pann, la 1852. 


ION ANDREI WACHMANN 


Alături de A. Flechtenmacher, fon (Johann) Andrei (Andreas) Wachmann 
a desfășurat o prodigioasă activitate pentru promovarea muzicii în societatea 
noastră, pentru făurirea unor compoziţii inspirate din cîntecul și realitatea româ- 
nească. Se ştie că se naște în 1807, probabil în Boemia (Budapesta ?). Studiază 
la Viena. Deducem că își făurește o solidă pregătire muzicală, fapt pentru care 
este angajat în trupe germane de operă. Cu formaţia lui Theodor Miller vizi- 
tează. în 1830, Bucureștii, unde rămîne tot restul vieţii. În scurt timp, calitățile 
sale interpretative (instrumentist, capelmaistru) vor fi dublate de talentul compo- 
nistic afirmat întîia oară la noi, cu ocazia reprezentării operei sale Les Bracon- 

nières (1834). Îi urmează alte creații lirice, între care opera românească Zamfira, 
vodevilul Triumful amorului, mistuite de incendiul imobilului în care locuia În 1847. 

În 1835, I. A. Wachmann devine conducătorul şcolii publice de muzică, 
înființată în cadrul „Societății filarmonice“. În această calitate are meritul că, 
în scurt timp, pregătește elevii claselor vocale și instrumentale să susțină în 
public recitaluri, arii și opera Semiramida de G. Rossini în limba română. Deși 
școala se desființează, I. A. Wachmann își continuă preocupările didactice. În 1846 
tipăreşte Principuri generale de muzică europenească-modernă. În repetate rînduri 
înaintează guvernului propuneri, memorii pentru reînființarea școlii de muzică, 
pentru organizarea unui conservator. 

Evenimentele anului revoluţionar 1848 îl găsesc alături de intelectualii ce 
luptă pentru drepturile sociale. Animat de patriotism, I. A. Wachmann compune 
un fragment de operă inspirată din eroismul luptei românilor pentru libertate, 
avînd în centru figura glorioasă a lui Mihai Viteazul. 

Activitatea de bază o depune în cadrul formațiilor muzicale. Din 1851, devine 
colaboratorul actorului C. Caragiale, unul din animatorii teatrului românesc, con- 
ducînd orchestra teatrului și compunînd numeroase vodeviluri, operete, opere. Din- 
tre cele peste șaizeci de titluri, remarcăm: Corbul român, Amorul dracului, 
Fata aerului, Roza magică, ludita și Olophern, Prăpăstiile Bucureștilor, Zoe, Jianul, 
Claca ţărănească, Lampa minunată, Manoli Meșter, Nunta ţărănească, Papelka, 
Steaua păstorului. 

În stilul muzical al compozitorului se produce o cotitură radicală, prilejuită 
de aprofundarea muzicii populare românești, de întocmirea celor patru caiete de 
melodii naţionale (prelucrări pentru pian): Romania, Bouquet de mélodies vala- 
ques, L'Echo de la Valachie, Les Bords du Danube, editate în perioada 1849—1858. 

I. A. Wachmann se identifică în toate actele sale cu năzuința supremă de 
a forma muzica naţională. Încadrat organic în lupta pentru progresul culturii 
românești, cererea sa de obţinere a cetățeniei române, care i-a fost acordată, 
apăruse ca o necesitate legitimă. 

I. A. Wachmann abordează și alte genuri. Compune cîntece, „Hora Unirii“ 
(alta decît cea cunoscută), muzică simfonică, Uvertura la „Claca țărănească“, Uver- 
tura Națională, muzică bisericească, motete, misse, liturghii (Liturghia după 
psaltichie). 

Moare la 56 ani, în august 1863, la Bucureşti, în plină activitate creatoare. 


LUDOVIC WIEST 


Instrumentist, pedagog, șef de orchestră (militară şi simfonică), compozitor, 
Ludovic (Louis) Wiest a susținut o multilaterală activitate timp de mai bine de 
cinci decenii în slujba muzicii noastre. Originar din Viena, Ludovic Wiest s-a 
născut la 25 martie 1819. Studiile le face în orașul natal, cu profesorii Carl Böhm 
și Simon Sechter. La București vine în 1838, ca angajat al domnitorului Ghica 
Vodă, în postul de conducător al muzicii ștabului ce înlocuia meterhaneaua, unde 
se menţine pînă în 1858. Paralel desfășoară o neobosită activitate în fruntea 
orchestrei Teatrului Naţional, a orchestrei Curţii domnești, a operei italiene 
(1844—1860), ca prim violonist sau capelmaistru. De menţionat că înjghebează 
orchestre proprii cu care susține programe în grădini celebre bucureştene. 

L. Wiest, eminent violonist, posesorul unei impresionante virtuozităţi, pre- 
zintă numeroase recitaluri și concerte, contribuind astfel la înfiriparea vieții noas- 
tre muzicale, întreprinde turnee peste hotare, concertînd cu succes la Viena, Paris, 
Milano, Constantinopol, Budapesta, Odessa, Deosebit de călduros au fost primite 
concertele sale în oraşele din Banat și Transilvania. Din 1863, devine profesor la. 
şcoala de muzică instrumentală din Bucuretși, iar apoi la Conservatorul abia în- 
fiinţat, unde va forma numeroși violoniști de prestigiu, 

Preocupările componistice, fără să fie de amploarea celor înregistrate de 
A. Flechtenmacher sau I. A. Wachmann, se soldează cu lucrări de fanfară, muzică 
la piese de teatru, vodeviluri, baletul Doamna cu părul de aur sau Demonul' 
dansului învins (1869), cîntece populare aranjate pentru pian, piese instrumentale, 
fantezii pentru vioară şi pian, ca Privighetoarea de peste Clt, Nunta ţărănească,. 
potpuriuri, un Concert patetic pentru vioară și pian (1852). 

Moare la 18 ianuarie 1889, lăsînd în urma sa o familie împovărată, numă- 
rînd 18 copii, majoritatea consacrîndu-se muzicii, Mai cunoscut a fost pianistul. 
si compozitorul Iuliu Wiest. 

CRONOLOGIA ISTORIEI MUZICII ÎN ROMÂNIA 


S-a născut muzicianul-psalt Ștefanache Popescu. Din acest an datează 
o voluminoasă „Colecţie moldovenească“, care cuprinde piese destinate 
pianului, între care și melodii populare. 

Are loc premiera operei Freischiitz de K. M. Weber, în ţara noastră. 


La Cluj șccala de muzică primeșie denumirea de „Conservatorul de 
muzică“. 
La Braşov funcționează capela orășenească (orchestră simfonică). 


Elevii seminarului din Blaj joacă piesa cu muzică Egloga pastorală, 
de Timotei Cipariu. 
În Dizionario e bibliografia della Musica se publică un studiu despre 
muzica românească din Transilvania. La Buda, Constantin Loga pu- 
plică Octoih sau Catavasier, avind în prefață valoroase idei privitoare 
la expresia muzicală. 


La Braşov, ca şi în anii precedenţi, se organizează concerte instru- 
mentale. 


La Iaşi se înfiinţează o școală de cîntări psaltice condusă de Grigorie 
Vizantie. 


Se naște psaltul George Ucenescu la Cisnădie-Sibiu. Eftimie Murgu 
recurge la cinci melodii românești pentru susținerea latinităţii româ- 
nilor. 

Brănescu Pană întocmește un manuscris cu cîntece vocale. 

La Iaşi ia fiinţă muzica strajei ostășești condusă de Francois Ruzitski. 
Se naște pianistul Carol Filtsch (26 mai). 

Trupa lui Eduard Kreibig susține o stagiune de operă la București. 


La Timişoara se afirmă trupa de operă a lui Theodor Muller. 

La Sibiu se înfiinţează o şcoală de muzică. 

O fanfară militară ia ființă la București. 

Frații B. și J. Foureaux inaugurează seria stagiunilor de vodevil fran- 
cez la Iaşi. 


Trupa de cperă a lui Thecdor Müller își începe activitatea la Bucureşti. 
La Bucureşti se pun bazele Societăţii filarmonice. 


În cadrul Societății filarmonice din Bucureşti se înfiinţează Școala de 
muzică vocală, declamaţie şi literatură. 

La lași, Francois Ruzitski publică: Muzică orientală, 42 cîntece și 
dansuri moldovenești, valahe, grecești şi turcești. 

Se reprezintă piesa cu muzică Dragoș, întîiul Domn suveran al Mol- 
dovei. 

Asociația iubitorilor de muzică din Arad pune bazele unui conservator. 
La Braşov ia naştere o şcoală de muzică în cadrul copelei orășenești. 


La lași se înființează Conservatcrul filo-dramatic. Elevii Societății filar- 
monice din Bucureşti joacă vodevilul Triumful amorului de I. A. 
Wachmann. 

Tot la Bucureşti are loc premierea românească a operei Norma de 
Bellini. 


La Bucureşti ia ființă „Horul trupei vocale“ condus de Visarion, care 
avea menirea să cultive cîntarea religioasă armonică. 

Se naște la 10 februarie Eduard Wachmann. 

Elevii școlii de muzică a Societăţii filarmonice din București prezintă 
în limba română fragmente din opera „Semiramida“ de Rossini. 
Moare Macarie Jeromonahul. 


În Limba și literatura română lc valahi, publicată la Berlin, M. Kogăl- 
niceanu acordă un rol important muzicii, cântecelor populare. 

Trupa de teatru C. Caragiale și C. Aristia reprezintă la Bucureşti 
vodevilul O sărbătoare românească. 


Inochentie Chiţulescu întocmește cartea: Adunare de vreo cîteva ver- 
suri desfătătoare. 

George Barițiu sezisează bogăţia cîntecelor sătești, care trebuie tran- 
scrise fără nici o intervenţie. | 

Elevii Conservatorului filarmonic-dramatic din laşi interpretează, la 
20 februarie, opera Norma de Bellini, în limba română. 

Ia naştere muzica Stabului şi orchestra palatului din București, con- 
dusă de Ludovic Wiest. 


Se naște muzicologul Teodor T. Burada (3 noiembrie). La Sibiu ia 
fiinţă Societatea pentru muzică (Hermannstădter Musikverein). 
Tot aici se pun bazele societăţii corale Harmonia. 


Se afirmă corul românilor din Lugoj. 

În Cîntece populare a Moldoviei C. Negruzzi susține ideea că melodia: 
populară este o răsfrîngere a sufletului poporului. 

La Sibiu, în cadrul societăţii corale, se creează o școală de muzică. 
Trifu Sepeţianu pune bazele formaţiei corale românești din Chizătău.. 

Anton Pann publică Noul Doxzastar, care cuprinde repertoriul psaltic, 
La 1 martie se naşte muzicianul Mihai Burada. 


Turneul, la Bucureşti, al trupei de operă condusă de Maria Frisch. 
Se naşte la Iaşi, la 22 mai, compozitorul Eduard Caudella. 


Se naşte, la 13 decembrie, în Bucureşti, compozitorul George Stephă- 
nescu, fondatorul trupei române de operă. 

La Bucureşti se deschide stagiunea permanentă a Teatrului italian 
condus de Basilio Sansoni. 

Henri Ehrlich include în concertul său de la Iași Variaţiuni pe o temă 
moldovenească. 


La Oradea ia naştere corul tinerimii române. 


Teatrul italian din Bucureşti se ailă în antrepriza Henriettei Karl. 
Moare, în vîrstă de 15 ani, pianistul Carol Filtsch. 

Se afirmă trupa lui Costache Caragiale. 

Corul lui Visarion se reorganizează sub denumirea de „Aşezămîntul 
corpului cîntăreților bisericii domnești de la Curtea Veche“, 

A. Pann publică Bazul teoretic al muzicii bisericești sau gramatica 
melodică. 

La Timișoara se pun bazele Societăţii muzicale. 

C. Bolliac face o susținută critică muzicală scriind despre Teatrul 
italian în „Curierul românesc“. 

N. Bălcescu consideră tradițiile populare, deci şi melodiile, unul dintre 
documentele fundamentale pe care se întemeiază istoria unei naţiuni. 
A. Flechtenmacher susține o serie de concerte la Iaşi, în calitate de 
violonist. 


Anton Pann tipăreşte Heruvico-chinonicar. 

Alexandru Petrino deschide la Iași o școală de muzică bisericească. 
Alecu Russo afirmă în Poezia poporală că muzica şi poezia populară 
constituie cea mai vie expresie a caracterului național. 

F. Liszt întreprinde un turneu de concerte în ţara noastră. 

A. Flechtenmacher publică Collection des chansons moldaves. 

I. A. Wachmann publică cartea de teorie muzicală Prinţipuri generale 
de muzică europenească modernă. 


Anton Pann tipăreşte Heruvico-chinonicar . 

cadrul „Societăţii românești cantatoare theatrale“. 

Opera Nabucodonosor inaugurează seria premierelor româneşti din crea- 
tia lui Verdi. 

Se naște, la 20 martie, la Ismail, compozitorul Gavriil Musicescu. 
Turneul lui Johann Strauss în fruntea unei orchestre, în ţara noastră. 
Se naște la Brașov, la 28 noiembrie, compozitorul Gheorghe Dima. 
La 7 martie se naște compozitorul Constantin Dimitrescu, în Blejoi- 
Prahova. 

A. Flechtenmacher compune Uvertura naţională Moldova. 

C. Steleanu tipăreşte Hori naționale române. 

La Iaşi are loc premiera operetei-vrăjitorie Baba Hîrça de Alexandru 
Flechtenmacher. 

Se naşte în comuna Românii-Neamţ folcloristul Dimitrie Vulpian. 

Matei Millo se impune nu numai ca un talentat actor, ci şi ca un 
bun director de trupă, care a promovat cu succes vodevilul românesc. 
Se reprezintă vodevilul Nunta țărănească de V. Alecsandri — A. Flech- 
tenmacher, 

I. A. Wachmann scoate de sub tipar primul caiet cu melodii populare, 
intitulat România, 

Un ansamblu al Teatrului italian din București prezintă fragmentul 
de operă Mihai Eroul înaintea bătăliei de la Călugăreni de I. A. Wach- 
mann., 


La direcția Teatrului italian din Bucureşti este numit Paul Papanicola. 
La conducerea teatrului din Iași este Victor Delmary. ` 

În oraşele Transilvaniei activează trupa de operă a lui Eduard Kreibig. 
Se naşte la Bucuresti, la 20 decembrie, compozitorul și criticul muzical 
Mauriciu Cohen-Lînaru. 


S-a executat, într-un „concert spiritual“, Stabat Mater de Pergolesi. 


Henri Ehrlich publică la Viena Arii naționale românești. 

Carol Miculi dă la iveală primul caiet din cele patru, intitulate Arii 
naționale. 

Anton Pann scoate de sub tipar primele două broşuri din renumita 
sa colecție Spitalul amorului. i 


La leşi se deschide Teatrul italian de V. Delmary. 


În prima broșură a Baladelor, V. Alecsandri susține că poeziile popu- 
lare (prin care întelege și cîntecele) sînt o avere națională. 

Anton Pann publică melodii în O șezătoare la ţară. 

Din acest an datează manuscrisul: Cartea de cîntece a lui George 
Ucenescu. 

Concertează la Bucureşti marele pianist Talberg. 

La inaugurarea Teatrului cel Mare din București (31 decembrie) s-a 
executat uvertura Claca fărănească de I. A. Wachmann. 


S-a născut, în Șipotele Sucevei, la 2 octombrie, compozitorul Ciprian 
Porumbescu. i 

La Sibiu se înființează o școală de „muzică vocală şi cîntări armo- 
nice“. 

Premicra operei lui Verdi Rigoletto, în ţara noastră. 

L. Wiest susține o scrie de concerte în Austria, Ungaria, Franța și 
Rusia, care s-au bucurat de mare succes. A interpretat cu acest prilej 
şi melodii naţionale românesti. | 


Se cunoaşte din acest an un voluminos Album de piese pentru pian, 
daterat unui. muzician anonim, album care a aparținut Paulinei Oră- 
şianu. 

Se reprezintă canţoneta Barbu Lăularul de V. Alecsandri; muzica de: 
Al. Flechtenmacher. 
Se stinge din viaţă Anton Pann (2 decembrie). 


V. Alecsandri publică Melodii românești în care elogiază colecţia de 
melodii populare a lui Carol Miculi. 


N. Filimon publică în Naţionalul cronici asupra spectacolelor operei. 
italiene. 

Se reprezintă melodrama naţională Cetatea Neamțului de V. Alecsan- 
dri și A, Flechtenmacher. 

La Braşov se naşte, la 29 iunie, compozitorul Iacob Mureșşianu. 

Se naște la Cernăuţi, în ziua de 13 iulie, compozitorul şi muzicologul 
Eusebie Mandicevschi. 

Dimitrie Suceveanu tipărește Marele Idiomelar, carte fundamentală 
pentru cîntările psaltice. 


L. Wiest susține la București: un ciclu de trei „concerte spirituale“ în 
care s-au interpretat lucrări de Beethoven, Haydn, Mozart, Mendels- 
sohn-Bartholdy. 

Moare renumitul virtuoz popular Barbu Lăutarul (18 august). 


Se înfăptuiește Unirea ţărilor române — cu care prilej se compun multe 
cîntece patriotice. 

